
Pentru mama mea. 
Îți mulțumesc pentru că nu ai dat niciodată înapoi 
atunci când te-am provocat să îmi spui 
o poveste înspăimântătoare! 
Dar și pentru că... ai făcut ca poveștile 
să aibă întotdeauna un final fericit! 

așa cum au fost stabilite de Mai Mari și adoptate 
în urma primei Adunări din Amity Falls 


1 O funie împletită din ițe trainice nu se va destrăma, nu se 
va rupe și nu se va uza. Dacă suntem cu toții uniţi, Amity Falls 
orice va înfrunta! 

2. Îngrijește-ți pământul, animalele și semănăturile, și 
Amity Falls își va revărsa binecuvântările! 

3. Lasă cincisprezece recolte să treacă, apoi copiii la 
Adunare trimite-i să crească! 

4. Semenilor tăi caută rău a nu face, pentru că în Amity 
roata se întoarce! 

5. De pe buzele tale nu lăsa cuvinte mincinoase să se 
desprindă, căci blestemul lor pe veșnicie va urma să se 
întindă! 

6. Atunci când vecinul tău ajutor cerșește, întinde-i mâna, 
așa cum Domnul poruncește! 

7. În inima pădurii nu pătrunde, căci dincolo de Clopoţei, 
ea demonii-i ascunde! 


e 5 


VARA TÂRZIE 
"gg 


x pg "ai 7 | 
> Pi E, A 

` 1 Da 4 | 

p N yY ) 

A bă : i = 7 


TA 
o 

FUMUL MIROSFA DULCE ȘI ÎNTUNECAT A ACE DE PIN ARSE. 
Se strecura din stupul pe care îl aveam dinaintea ochilor și se revărsa 
peste câmpuri, purtat de o adiere blândă. Tata a apăsat pe burduf ca 
să elibereze încă un norișor, îndreptându-l cu grijă spre construcția 
înaltă din lemn de la intrare. A dat încet din cap, numărând în gând 
secundele. Într-un final, și-a plecat fruntea. 

Chiar dacă aveam mâinile acoperite în întregime, mi-au tremurat 
atunci când le-am apropiat de stup. Până atunci, nu mi se mai 
permisese niciodată să ajut la îndepărtarea ramelor și voiam să mă 
asigur că totul merge exact așa cum își dorește tata. Am ridicat 
capacul greu cu un oftat înăbușit și apoi l-am lăsat într-o parte, pe 
iarbă, atentă să feresc cele trei albine somnoroase care se târau pe 
deasupra lui. 

După ce a afumat bine stupul, tata s-a dat la o parte, lăsându-mi 
mie calea deschisă. 

— Scoate una dintre ramele de deasupra și apoi o vom cerceta 
împreună! 

Vocea îi suna înăbușit de sub plasa groasă care îi acoperea fața și, 
deși nu puteam să-i disting decât conturul profilului, părea mulțumit. 
Mândru, chiar. M-am rugat să nu îl dezamăgesc. 

De obicei, eram la bucătărie cu mama, Merry și Sadie când venea 
vremea recoltelor. Samuel îl ajuta pe tata să aducă ramele grele, pline 
cu miere, urmând ca noi să le prelucrăm. Eu le țineam în picioare, în 
vreme ce mama trecea un cuțit lat prin faguri, tăind felii de ceară cu 
ușurința cunoscătorului care are antrenament. Fagurii plini de miere 
erau depuși într-un uriaș cilindru de metal, iar Merry și Sadie făceau 
cu rândul la manivelă, până când toată mierea era scoasă și gata de 
pus în borcane. 

Am aruncat o privire spre casa noastră, închipuindu-mi-le pe 
surorile mele dând roată în jurul vetrei, în timp ce borcanele se 

opăreau în apă fierbinte, pentru ca mai apoi să fie scoase afară la 
uscat. Fetele se văitau probabil și o rugau pe mama să le lase să iasă 
afară. Era o zi mult prea frumoasă pentru a fi petrecută deasupra unui 
foc fierbinte și a unor oale de fier. Deasupra s-a auzit țipătul unui 
șoim care se rotea leneș în lumina sfârșitului de august, aprobând 
tacit. 

— Fllerie! a intervenit tata și m-a tras înapoi. Prima ramă poate fi 
cea mai problematică. Uneori albinele sigilează marginile cu rășină. 
S-ar putea să fie nevoie să o desprinzi. 

— N-am să le supăr dacă fac asta? 

Am aruncat o privire printre lamele ramelor. Zumzăitul 
omniprezent amuţise, dar încă vedeam ceva mișcare în partea de jos. 

— Nu dacă o faci așa cum trebuie, m-a tachinat el, fără să-mi fie de 
prea mare ajutor. 

I-am simţit zâmbetul în spatele plasei. 

— Prima oară când tata m-a lăsat să scot ramele, am fost înțepat 
de șase ori. E un rit de trecere. 

Cum crescusem într-o familie de apicultori, mi se întâmplase, 
bineînţeles, să fiu înțepată, dar nu era genul de experiență pe care mi- 
aș fi dorit să o repet. După prima mea înțepătură ţinusem toată casa 
trează și plânsesem întreaga noapte - nu din cauza mâinii umflate, ci 
a bietei albine care murise din cauza ei. 

Mi-am strecurat degetele pe sub plasa grea care îmi acoperea fața 
şi mi-am șters broboanele de sudoare, gândindu-mă de unde să 
încep. În acea secțiune se aflau opt rame, fiecare dintre ele întinsă cu 
precizie. Am ales-o pe cea din mijloc și am scuturat-o ușor, 
verificându-i astfel marginile. Se mișca relativ ușor. Mi-am ţinut 
respirația cât am desprins-o, atentă să nu o ating de celelalte atunci 
când o scot. 

— Hai să vedem! 

Tata s-a aplecat ca să cerceteze munca albinelor. 

Dantelăria fagurelui acoperea rama. Unele dintre hexagoane erau 
pline cu miere, deși cele mai multe erau goale. 

Tata a plescăit din limbă, gândindu-se. 

— Încă nu! S-ar putea să avem o recoltă târzie anul acesta. A fost 
prea multă zăpadă iarna trecută. Pune-o la loc! 

Cu cea mai mare grijă, am strecurat rama înapoi la locul ei și apoi 
am respirat ușurată. 

— Şi acum, următoarea! 

— Le verificăm pe fiecare în parte? 

A dat din cap. 

— Dacă te obosești să afumi stupii, trebuie să te asiguri că îi 
cercetezi pe-ndelete! Nu doar mierea ne interesează. Noi suntem și 
îngrijitorii stupilor, protectorii acestor albine. Trebuie să ne asigurăm 
că sunt sănătoase și că au tot ce le trebuie. 

Tata a lăsat jos afumătoarea și a ridicat stupul, aruncând o privire 
în camerele de jos. După ce a dat la o parte primul corp și a numărat 
ramele celui de-al doilea, a scos una afară și a îndepărtat cu delicateţe 
două albine care se agățaseră ameţite de faguri. 

— Spune-mi ce vezi! 

Am mijit ochii îndărătul plasei. Erau mai mulţi faguri aurii ca o 
fereastră cu vitralii. În centrul fiecărei celule se afla o grăunță albă, nu 
mai mare decât un bob de orz. 

— Astea sunt ouă, nu-i așa? 

— Foarte bine! Ce ne spun ele? 

M-am simţit imediat stânjenită, ca o școlăriță căreia îi tremură 
genunchii, o fetișcană de vârsta lui Sadie. 

— Că regina depune ouă? 

Tata a scos un sunet aprobator, încurajându-mă să continui. 

— Așadar, dacă depune ouă este de bine, nu? Este un stup 
sănătos? 

A încuviințat. 

— Înseamnă că stupul are o regină. 

Tata a arătat spre ouă. Mișcările lui, de obicei rapide și precise, 
erau acum îngreunate de mănușile groase. 

— Ouăle de mărimea asta arată că a trecut pe aici o regină acum 
cel puțin trei zile. Atunci când verifici corpurile vei vrea să cauţi 
întotdeauna ouă proaspete. Dacă un stup nu are ouă proaspete 
înseamnă că roiul este pe moarte. 

Tata a aranjat rama la loc și a scos alta ca să îmi arate bobii albi și 
grăsuți, care deocamdată nu semănau deloc cu albinele care 
zumzăiau prin curtea noastră. Altă ramă conținea pupele, învelite în 

cupele de miere, crescând adâncite în visele lor. 

— Acestea se vor elibera în doar câteva zile, a spus tata pe un ton 
mulțumit. Albine lucrătoare sau trântori. Stupul nostru prosperă, 
Fllerie. Hai să punem totul la loc și să le lăsăm să se trezească! Vom 
verifica mierea luna viitoare! 

— Şi vor fi toate bine? 

Îmi detestam nota de îngrijorare din voce. Știam că vor fi bine. 
Tata nu pierduse niciodată o colonie de albine. Dar, văzând lucruri 
atât de aproape, făcându-le chiar cu mâinile mele, îmi aduceam 
aminte cât de fragilă era existența acelor albine. Dacă uitai din 
greșeală să pui una dintre rame, albinele ar fi umplut spaţiul cu atât 
de mult fagure, încât stupul ar fi fost distrus când ai fi încercat să-l 
eliberezi. Dacă nu prindeai bine capacul, albinele nu puteau să își 
regleze temperatura din interior și mureau, suprasolicitându-se în 
încercarea de a-și încălzi adăpostul. 

— Vor fi în regulă. Te-ai descurcat bine astăzi. 

M-am îmbujorat de bucurie. Îmi dorisem să îl impresionez, să îi 
arăt că sunt la fel de bună ca Samuel. El era cel care ar fi trebuit să fie 
acolo, cel care ar fi trebuit să poarte pălăria cu plasă, nu eu. Dar el se 
făcuse nevăzut după micul-dejun, iar chipul tatei se întunecase ca o 
furtună de vară deasupra crestelor. 

Samuel se schimbase peste vară. O tulea cu prietenul lui cel mai 
bun, Winthrop Mullins, de îndată ce treburile erau gata, uneori 
lăsându-le chiar neterminate, ca să ni le împărțim noi, fetele. Se certa 
adesea cu tata, se contraziceau din cauza unor lucruri mici, până 
când amândoi ajungeau să se încrunte unul la altul, roșii la faţă. 
Mama zicea că probabil se strecura ca să se vadă cu vreo fată, deși nu 
îmi dădeam seama despre cine ar fi putut să fie vorba. Eu și fratele 
meu geamăn nu ne ascundeam nimic unul altuia, așa că mi se părea 
absurd să îmi închipui că acum începuse să aibă secrete. 

De îndată ce capacul a fost fixat bine, m-am aplecat repede să ridic 
afumătoarea din metal înaintea tatei și m-am oferit să o duc în 
magazie. După ce ne-am îndepărtat suficient de stupi, tata și-a scos 
pălăria și apoi a pus în ea, ghemotoc, plasa și mănușile. 

— Cred că vom avea o iarnă bună, a prezis el, legănându-și brațele 
înainte și-napoi. 

Am zâmbit la auzul cântecului cu desăvârșire fals pe care începuse 
să-l fluiere printre dinți. 

— Ce floare e cea de colo? m-a întrebat el, arătând spre bobocii roz 
care străjuiau poteca. 

Mi-am scos pălăria, ca să-i cercetez mai bine. 

— Răscoage! am exclamat mândră. 

A plescăit nemulțumit. 

— Numele ei adevărat? 

Am încercat să îmi amintesc specia, însemnată cu scris mic într- 
una dintre cărțile de botanică ale tatei. 

— Epilobium angustifolium? am încercat să ghicesc, bâlbâindu-mă 
în latinește. 

Tata a zâmbit. 

— Foarte bine! 

— Poate... poate că aș putea să te ajut și la următoarea inspecție? 
am întrebat, dornică să profit de buna lui dispoziţie. 

A încuviinţat cu o mișcare din cap, iar mie mi-a tresăltat inima. 
Tata nu era un om vorbăreţ, asta doar dacă nu cumva îl puneai să-ți 
povestească despre albinele lui, pentru că atunci trăncănea ore 
întregi. 

Îl invidiam pe Sam, care se născuse cu doar câteva minute înaintea 
mea - și era băiat. El pășea spre magazie în urma tatei, încrezător și 
sigur de locul pe care îl avea în lume. 

Nu ca mine, închisă în casă, țeapănă, așteptând următorul pas pe 
care trebuia să îl fac în viaţă. Soție. Mamă. 

Așteptând. 

Așteptând. 

Așteptând. 

Până azi. 

În magazie, am ţinut strâns pălăria câteva clipe în plus, cu degetele 
afundate în plasă. Mi-era teamă să îi dau drumul și să risipesc magia 
acelei după-amiezi. Am simţit însă o zbatere violentă în dreptul 
degetului mare de la mână. O albină rătăcită se încurcase în plasă. M- 
am luptat să descâlcesc cât mai delicat straturile, încercând să o 
eliberez, în timp ce dădea furioasă din piciorușe. 

— Nu înțepa, nu înțepa! i-am șoptit. Încerc doar să te ajut. Eşti 

aproape liberă... 

Acul mi s-a înfipt în deget, iar aerul a fost sfâșiat de un strigăt. 

Nu izvorâse din pieptul meu. 

Tata s-a grăbit să iasă din magazie, în vreme ce afară începuseră să 
răsune și mai multe ţipete și strigăte. Nu era hărmălaia unui joc 
copilăresc devenit prea intens. Durerea nu era aceea care putea fi 
vindecată cu un sărut pe genunchi. Răsuna în toată valea - sunetul 
disperat al suferinței. 

— EFllerie, du-te după mama ta! Mergem în oraș! 

Tata era deja la jumătatea potecii care ducea spre Amity Falls. 

S-a auzit un nou țipăt, ascuţit și pătrunzător, iar eu am simțit 
sudoarea rece alunecându-mi pe gât, în ciuda după-amiezii calde. 
Rămăsesem țintuită, iar picioarele nu mi se mișcau. Nu voiam să aflu 
care era cauza unui astfel de chin. 

— Fllerie! m-a grăbit tata, simțind că nu sunt în spatele lui. 

Am aruncat pălăria. Degetul mi se umfla. Trupul albinei s-a 
desprins din plasă și a căzut în ţărână, deja mort. 

SAMUEL FRA DEJA ACOLO, PIERDUT ÎN MULŢIMEA CARE SE 
adunase în jurul verandei de la magazinul Mai Marelui Amos 
McCleary. Poziţionată vizavi de clădirea din lemn a școlii, prăvălia 
mare se afla în inima orășelului Amity Falls. Fra locul din care se 
împrăștiau veştile bune și în care cele rele primeau imediat alinare. 

Mama și tata și-au croit drum prin mulțime, iar eu am apucat-o pe 
Sadie, ca să o împiedic să se țină după ei. Merry s-a așezat lângă 
mine. Înaltă și slăbuţă, îmi ajungea aproape până la umeri. Am simțit- 
o încordându-se odată ce a dat cu ochii de ceea ce îi făcuse pe toți să 
se adune acolo. 

Molly McCleary - nora lui Amos - era întinsă deasupra 
armăsarului mult îndrăgit al soțului ei, Samson. Era un animal uriaș, 
înalt de aproape nouăsprezece palme, însă acum părea mai mic, așa 
cum stătea întins în mijlocul drumului prăfuit, cabrându-se din cauza 
durerii. Molly era agăţată de animal, bocetele ei înăbușindu-se în 
pătura vătuită de pe șa. Marginile materialului erau zdrențuite și 
aveau pete de un maro-închis. 

Sânge. 

Aerul era pângărit de aroma mușcătoare a cuprului. 

— Merry, de nu o iei tu pe Sadie și pe ceilalți copii și vă duceţi în 
curtea școlii? am zis, trecându-mi în zadar mâinile prin fața ochilor 
surorii mele mai mici, ca să o împiedic să vadă scena care ni se 
desfășura înainte. 

Caravana pentru provizii plecase cu doar o zi înainte, cu Jebediah 
McCleary și Samson în frunte. Ceea ce se întâmplase de atunci nu 
avea de ce să ajungă la urechile unei fetițe de șapte ani, indiferent cât 
de mare își închipuia ea că este. 

Sadie s-a ferit ca să nu o apuc, fluturându-și cozile blonde. 

— Vreau să rămân! a protestat ea. Nu mai sunt un bebeluș! 

— Nu a zis nimeni că eşti... 

Merry m-a întrerupt însă: 

— Uite-le pe Pardon și Trinity! 

Le-a arătat cu degetul pe prietenele lui Sadie. Și ele stăteau la 
marginea adunării, ridicate în vârful degetelor, ca să prindă ce puteau 
din ceea ce se petrecea. 

— Ai auzit că Trinity a strâns cinci arșice săptămâna trecută? 
Dintr-o lovitură! 

— Asta-i imposibil! a pufăit Sadie, privind-o pe prietena ei cu 
suspiciune. 

Merry a ridicat din umeri. 

— Fa așa azis! 

Sadie şi-a vârât mâna în buzunar și a scos un pumn de mărunțișuri 
din metal. 

— Eu le am pe ale mele. Să vedem dacă poate s-o dovedească. 
Toată lumea știa că Sadie are întotdeauna la ea un set de arice. l-am 
zâmbit recunoscătoare lui Merry, în timp ce surioara mea mai mică le 
provoca pe celelalte fete la un joc de arșice. Curând erau departe, cu 
fustițele lor subțiri din tul revărsate pe treptele școlii. Merry s-a 
alăturat imediat jocului lor, ţinându-le isonul, deși îi simțeam încă 
privirea îngrijorată ca pe o greutate care îmi apăsa pieptul. 

— Nu o vei face! Nu! a țipat Molly la Mai Marele Matthias Dodson, 
atrăgându-mi din nou atenţia spre ea. 

Fierarul stătea în dreptul ei și al calului, cu un pistol în mână. 

— Jeb nu ar fi de acord! 

— Molly, uită-te la piciorul lui! Osul este zdrobit. Nu avem cum să 
îl vindecăm. Nu va mai merge niciodată. 

— S-a întors până aici, nu-i așa? Nu poate fi atât de rău pe cât îţi 
închipui tu. 

Mi s-a tăiat respiraţia când am văzut piciorul din spate al calului. 
Era contorsionat într-o parte, într-un unghi imposibil. Matthias avea 
dreptate. Oasele nu aveau cum să se mai vindece. Samson trebuia 
eutanasiat. Era o crimă să îl lase să se chinuie în halul acela. 

Matthias avea aproape treizeci de ani și era cel mai tânăr dintre cei 
trei Mai Mari ai orașului. Își freca neliniștit ceafa, dorindu-și în mod 
evident să intervină cineva. 

— Nu știu... Nu știu cum de-a ajuns până aici, dar nu putem... 

— Jeb nu mă va ierta niciodată! Nu! Nu puteţi să o faceţi! 

Mâna lui Molly a alunecat pe pielea lucioasă a armăsarului. Când 
și-a ridicat-o, era umedă și roșie. 

— Molly, nu e numai piciorul... 

— Am zis „nu”! 

Într-o clipă femeia era în picioare și îl împingea la o parte și, odată 
cu el, și pistolul. 

Neliniștită, mulțimea a făcut un pas înapoi. Până atunci Molly 
acoperise cu trupul ei cele mai grave dintre rănile animalului și acum 
rochia îi era udă de sânge. Coastele armăsarului fuseseră sfâșiate de 
gheare care lăsaseră în urmă patru urme adânci, scoțând la iveală 
mușchii și osul. Samson s-a mișcat de durere, răsuflând greoi. În 
colțul gurii catifelate îi apăruse o spumă albă. 

Mama a pășit în faţă, cu mâinile ridicate, ca să arate că nu voia să 
facă niciun rău. A vorbit încetișor, blând, în timp ce o mângăia pe 
femeie pe spate, în cercuri, așa cum ne alina și pe noi atunci când 
eram prea bolnavi ca să ne ridicăm din pat. 

— Samson suferă, Molly! 

Femeia a dat din cap cu tristeţe. 

— Știu că e greu, dar el are încredere în tine. Știe că vei fi curajoasă 
și vei face ceea ce este corect. 

— Știu! s-a înecat ea. Dar Jeb... 

— Jeb va înţelege. 

Tremurând, Molly s-a aruncat în brațele mamei, pătându-i rochia. 

— Va vrea să o facă el însuși. Trebuie să o facă el. Nu mă va ierta 
niciodată dacă... 

Mama s-a întors, ochii ei albaștri cercetând mulțimea. I-a întâlnit 
pe ai mei pentru o secundă și apoi au trecut mai departe, căutându-l 
pe bărbatul care nu era de față. 

— Atunci, unde este? A fost dus la doctorul Ambrose deja? Unde 
sunt ceilalți însoțitori? 

Matthias și-a încordat maxilarul. 

— Nu s-a mai întors nimeni altcineva. Bietul cal! A venit singur pe 
drum, cu ochii daţi pe spate, până în fundul capului. Nu am mai 
văzut niciodată așa ceva... Dar Jeb nu era cu el. 

Am aruncat o privire spre lizieră, de parcă m-aș fi așteptat ca restul 

grupului plecat după provizii să își facă apariţia din clipă în clipă, 
fugind din calea a ceea ce rănise atât de grav armăsarul căzut. Pinii se 
ridicau însă împrejur înalți, de neclintit, ca niște santinele atente la 
tot. 

Molly s-a prăvălit l-a pământ, tremurând din toate încheieturile. A 
Hohotele izbucneau din adâncul ei, ascuţite ca niște ghimpi, sfâșiind 
totul până ieșeau afară. 

— Nu arfi lăsat niciodată calul în urmă. Nici dacă... 

Hohotele i-au înecat cuvintele. 

Mama a îngenuncheat lângă ea și a început să îi vorbească la 
ureche încetișor, șoapte blânde pe care nu le puteam auzi. În cele din 
urmă a ajutat-o pe biata femeie să se ridice și, împreună, au urcat 
încet treptele prăvăliei. Înainte să treacă pragul și să se facă nevăzută 
înăuntru, mama s-a întors și a dat ferm din cap spre Matthias. 

— Fă-o! 

Totul s-a terminat până am apucat noi să ne ferim ochii. 

Peste trupul calului au aruncat o prelată, ca să nu fim nevoiţi să-l 
privim pe bietul animal. 

Eu însă nu am putut să îmi desprind ochii de la cele patru linii 
roșii care înfloriseră în lungul prelatei, nici după ce Samuel s-a 
strecurat lângă mine, de parcă ar fi fost jumătatea unei coperte de 
carte. Deși era clar că nu suntem gemeni identici, cu părul nostru 
auriu şi ochii blânzi, de un albastru-cenușiu, nu încăpea îndoială că 
suntem înrudiţi. 

— Ce s-a întâmplat cu cei care au mers după provizii? am șoptit, 
simțind junghiuri în stomac. 

Dacă în pădure dădea târcoale ceva care putea pune la pământ un 
armăsar de talia lui Samson, mi-era teamă să mă gândesc ce ar fi 
putut să-i facă unui om. 

Samuel și-a aranjat borul pălăriei de paie, cu privirea îndreptată 
spre pădure. 

— Nu știu. 

— Bărbaţii... Crezi că... 

— Nu știu, Ellerie! a repetat el ferm. 

— Pe unde ai umblat în dimineaţa asta? 

— Am fost... Noi eram pe lângă mal când am auzit țipete. Până am 
ajuns aici, Samson era deja... 

A arătat spre prelată. 

— Cu gaura aia și piciorul zdrobit... Dar, așa cum a zis și Matthias, 
nu au mai fost și alții... Doarel. 

— Care „noi”? 

Samuel și-a dezlipit ochii de la pădure. 

— Ăăă? 

— Ai zis „noi eram”. Care „noi”? 

O femeie scundă, de vârstă mijlocie, și-a croit drum prin mulțime 
până în față, vorbind înainte ca Samuel să apuce să îmi răspundă. 

— A fost în mod clar vorba despre un soi de atac! și-a dat cu 
presupusul Prudence Latheton, nevasta tâmplarului. Lupi, cel mai 
probabil. 

— Nu am văzut niciodată un lup cu gheare atât de mari, a zis 
Clemency Briard, trecându-și degetele pe deasupra urmelor din care 
sângele se scurgea pe prelată. 

Chiar dacă pastorul își crăcănase degetele cât putea de larg, rănile 
erau încă și mai mari de atât. 

— Trebuie să fi fost un urs. 

— Dar urletul... 

Prudence și-a lăsat fraza neterminată. Și-a rotit ochii albaștri, 
deschiși la culoare, în jurul mulţimii, căutând susținere. 

— L-aţi auzit cu toții, nu-i așa? Noaptea? E... pur și simplu 
îngrozitor. Și atât de aproape de oraș! 

Ştiam la ce se referă. În ultimele trei nopți mă trezisem din cauza 
urletelor teribil de ascuţite ale lupilor care bântuiau în întuneric. Îţi 
înghețau sângele în vene. Chiar dacă știam că sunt în siguranţă în 
casa noastră, mă lipeam de spatele lui Merry, strângând-o mai 
aproape, fără să mă pot încălzi. 

— Chiar săptămâna trecută am văzut un urs grizzly pe lângă 
lizieră, a confirmat Cyrus Danforth. Cel mai mare din câți am văzut 
până acum, a zis el și și-a fluturat mâinile în dreptul umerilor, 
estimându-i înălțimea. Și asta în patru labe. Dădea târcoale prin 
preajma afumătoarei lui Abel. Nu m-am gândit că... Nu la asemenea 
grozăvie... 

— Unde sunt ceilalți Mai Mari? a întrebat tata, căutându-l din 
priviri pe Matthias. Ar trebui să formăm o echipă de căutare! 

Fierarul și-a scărpinat barba neagră și lucioasă precum coada unui 
castor. 

— Nu l-am văzut pe Leland Schäfer. Cora mi-a spus că a ieșit cu 
turma pe culmea de apus în dimineaţa asta. Nu avea cum să audă 
gălăgia de acolo. 

— Şi Amos? 

Ne-am îndreptat cu toții stânjeniți privirea spre prăvălie. Puteam 
auzi din stradă bocetele bătrânului. 

— Fl și Martha sunt probabil alături de Molly acum, a tras 
concluzia Matthias. Și, pastorule Briard, poate că ar aprecia câteva 
cuvinte de alinare din partea ta? 

Buzele lui Clemency s-au curbat a mâhnire. Era clar că și-ar fi dorit 
să rămână acolo și să urmărească drama în desfășurare. Cu un oftat, 
s-a ridicat de jos și s-a întins cât îi permitea trupul lui îndesat, după 
care a dat din cap binevoitor. 

— Presupun că ai dreptate, Matthias! Rugaţi-vă pentru familia 
McCleary! Binecuvântări! În timp ce se îndrepta spre magazin, cu pași 
hotărâți acum, a repetat: Fiţi binecuvântaţi! 

— Vom organiza noi totul, a spus tata, întorcându-se la chestiunea 
mai presantă. Dacă a avut loc un atac din partea unui urs sau a 
oricărui alt animal, convoiul pentru provizii este posibil să se fi 
împrăștiat. Se poate ca unii oameni să fie răniți sau să se fi rătăcit. 

— Pe naiba vom organiza! 

Cyrus și-a scuipat tutunul, evitând la mustață tivul rochiei lui 
Prudence. Femeia a sărit înapoi, cu nasul încrețit de dezgust. 

— Blegul ăla de cal l-a aruncat probabil pe Jeb din șa și apoi a dat 
nas în nas cu un urs înainte să ajungă acasă. 

Tata a clătinat din cap. Eram vecini cu ferma Danford. Familiile 
noastre aveau în spate ani întregi de neînțelegeri, pe care nu le 
uitaseră niciodată cu adevărat. Tata și Cyrus puteau să își pună 
măștile de cetăţeni civilizaţi atunci când era nevoie, dar animozităţile 
clocoteau întotdeauna dincolo de suprafață. 

— Le suntem datori celor din convoiul pentru provizii să-i căutăm 
cel puţin în pădurile din împrejurime. 

— Uită-te la armăsar! E sfâșiat în bucăţi. Vrei să ţi se întâmple și 
ţie același lucru, Downing? Vrei ca soția și fetele tale să îți vadă calul 
fără călăreț? 

Tata a mijit ochii. 

— Bineînţeles că nu, dar dacă există o urmă de speranță ca toți 
ceilalți să fie în viaţă... 

Soțul lui Prudence, Edmund Latheton, și-a întins mâna spre tata. 
Bărbatul era chiar mai scund decât nevasta lui și își tundea pătrat 
barba roșcată, bine întreținută. 

— Gideon, poate că ar trebui să așteptăm! Cursa se va termina 
într-o săptămână sau așa ceva... 

— Dacă ai fi tu în locul lor, ai vrea să așteptăm o săptămână? 

Edmund a înghiţit în sec, mărul lui Adam tremurându-i ca o barcă 
pe valuri. 

— Eu... nu, dar... am văzut și noi lucruri. Nu urși grizzly, a 
clarificat el repede, cum nevasta lui începuse să protesteze. Sau poate 
că a fost urs... Nu știu. Era mare, cu ochi argintii... 

— Ochi argintii, strălucitori, a adăugat Prudence. 

— Ochi argintii, strălucitori, a confirmat el. Și era rapid. Mai rapid 
decât orice urs din câți am văzut. Omul și-a deschis gura o dată, de 
două ori, în mod clar nesigur cum să își termine povestea: Da, dacă aș 
fi fost eu în pădure, aș fi vrut să mă găsească cineva... dar, după ce am 
văzut acea... chestie... Nu vreau să fiu eu cel care merge după ei. 

— Ochi argintii, strălucitori, a repetat Cyrus, fluturându-și mâinile 
teatral. Pari la fel de sărit ca tac-tu, Latheton. 

Tata a ridicat din sprâncene. 

— Asta înseamnă că te oferi voluntar, Danforth? 

Cyrus și-a trecut o batistă asudată pe deasupra frunţii. 

— Nicidecum! N-am de gând să-mi pierd viața de dragul lui 
Jebediah McCleary. Nu îmi pasă că este fiul unui Mai Mare. Știe ce 
riscuri își asumă de fiecare dată când traversează trecătoarea. Și tot la 
fel de bine o știu și ceilalți nebuni care s-au dus cu el. 

— Tu nu profiți de pe seama acestor drumuri? a întrebat tata pe 
un ton sceptic. 

— Eu sunt un om independent! a declarat Cyrus, umflându-și 
pieptul cu cât mai multă aroganță, fără îndoială pentru a compensa 

acei centimetri în plus pe care tata îi avea în înălțime. 

— Un om independent care în dimineaţa aceasta și-a pus zahăr în 
cafea, a mormăit Samuel, nările fremătându-i a derâdere. 

Ascultam cu atâta atenţie sfada, încât, inițial, comentariul fratelui 
meu mi-a trecut pe la ureche fără să-i iau seama. Dar, ca o ceaţă, mi 
s-a prins de gânduri, cerând să fie luat în seamă. 

M-am aplecat spre Samuel și i-am șoptit: 

— De unde știi tu cum își bea Cyrus Danforth cafeaua? 

— Poftim? m-a întrebat el, neclintit. 

Ochii îi erau aţintiți asupra tatei, cu bruscă intensitate, de parcă nu 
ar fi îndrăznit să își ferească privirea. 

— Tocmai ce ziceai că își bea cafeaua cu zahăr dimineaţa, am 
insistat. Ce ai căutat la familia Danforth? 

— Nu... am căutat nimic. 

Samuel nu știa deloc să mintă. I se înroșea întotdeauna vârful 
urechilor și se bâlbâia. 

Mișcarea de la marginea adunării mi-a atras atenţia și, când mi-am 
întors privirea într-acolo, am văzut-o pe Rebecca Danforth 
alăturându-se mulțimii. Prietena mea cea mai bună și-a fluturat ușor 
degetele, iar eu, la rândul meu, i-am făcut același semn în mod 
automat, înainte să bag de seamă că Samuel îi răspunsese și el. 

Fusese atent doar la Rebecca. Când și-a întors ochii spre mine, 
zâmbetul i-a pălit, iar obrajii i-au căpătat o nuanță pală de 
trandafiriu. 

— Ai fost să o vezi pe Rebecca în dimineaţa asta? am șuierat, 
rostind cuvintele mai încet decât o șoaptă. 

Mi-am dat brusc seama despre ce era vorba. 

— Fa este motivul pentru care te-ai furișat întreaga vară? Rebecca 
Danforth? 

— Nu! Las-o baltă, Ellerie! 

— Îi faci curte? 

— Am zis să o lași baltă! 

— Dar... 

— Destul! a mârâit. 

Liniile groase ale sprâncenelor i se încrețiseră încruntate, iar chipul 
i se întunecase. 

Tulburată, i-am aruncat o privire pe furiș Rebeccăi. Atunci când 
mama bănuise că Sam ar umbla după o fată, nu-mi trecuse prin minte 
că ar fi putut să fie vorba despre ea. Pur și simplu nu părea cu 
putință. Adevărul era că noi două nici nu ar fi trebuit să ne 
împrietenim. Neînţelegerile dintre familiile noastre se întindeau cu 
mai multe generaţii în urmă, chiar de dinainte ca străbunicul ei să îl fi 
ucis pe al meu. Însă noi, cei din familiile Danforth și Downing, eram 
mereu puși în aceeași bancă la școală, iar vecinătatea poate da naștere 
adesea unora dintre cele mai trainice relaţii. Crescuserăm 
împărțindu-ne pachețelele cu mâncare la școală, împletindu-ne una 
alteia ghirlande de trifoi și împărtășindu-ne întâmplări și povești pe 
câmpul cu flori care despărțea casa ei de a mea. Chiar dacă nu mai 
eram fetițe, împărțeam încă totul - cărți, rețete, chiar și cele câteva 
bijuterii pe care le aveam. Nu ar fi putut să-mi ascundă un astfel de 
secret. 

Iar Samuel... 

Fl era geamănul meu. Ar fi trebuit să simt ce se întâmplă; ar fi 
trebuit să știu. 

Acum însă, că îmi treceam privirea de la unul la altul, îmi dădeam 
seama că nu știusem. Legătura pe care o aveam cu fiecare dintre ei nu 
era pe cât de puternică îmi imaginasem eu. Nu bănuisem absolut 
nimic. Mi s-au aprins obrajii, iar stomacul mi s-a făcut ghem, 
gândindu-mă cât de mult trebuie să îi fi amuzat. 

Când începuse totul? Cu doar o săptămână în urmă, Rebecca 
rămăsese la noi peste noapte. Ne culcaserăm în fân și vorbiserăm 
despre băieții din oraș, chicotind până când luna apusese în spatele 
munților. Trebuie să i se fi părut o mare glumă - faptul că nu scăpase 
nimic despre ceea ce se întâmpla cu adevărat. Probabil gândea că 
sunt cea mai mare prostovană, pentru că nu îi ghicisem secretul. 

— Merg în pădure! a declarat tata cu destulă fermitate, încât să mă 
tragă înapoi în prezent. Jeb nu și-ar fi scăpat niciodată din ochi calul 
- trebuie să presupunem că ceva teribil, absolut teribil, s-a întâmplat 
în timpul călătoriei... Nu pot să vă oblig pe niciunul dintre voi să 
veniți cu mine, dar pot să vă rog. Așa este corect, indiferent de ce s-ar 
putea afla în acea pădure. 

— E o nebunie! s-a răstit Cyrus. Iar eu nu sunt nebun. Nu voi lua 

parte la nimic din toate astea. Apoi a scuipat ultimele rămășițe de 
tutun, mârâind: Cineva să îngroape calul ăsta înainte să se împută! 

Cyrus a plecat bombănind. Rebecca a strâns din buze. 

Ochii cenușii ai tatei au cercetat mulțimea, oprindu-se asupra 
fiecărui om în parte. Aștepta, în mod clar, să mai apară și alți 
voluntari. 

— Judd Abrams? 

Fermierul înalt și-a trecut stingherit mâinile prin părul argintiu. 

— Ştii că aș veni, dar am o mulțime de juncane care trebuie să fete 
astăzi. Nu pot să le las. 

Tata și-a umezit buzele. 

— Calvin Buhrman? 

Violet și-a apucat soțul de braț, rugându-l pe mutește să rămână. 
După o clipă de ezitare, cârciumarul și-a scuturat buclele dese. 

— Matthias Dodson? Vei veni cu mine? 

M-a durut privirea tatălui meu, în care se citeau toate speranțele 
lui spulberate. Bătrânul și-a fluturat mâna, refuzându-i rugămintea: 

— Ştii că nu pot părăsi orașul, mai ales că Amos e în halul în care 
este. 

Cei trei Mai Mari erau legaţi de Falls așa cum niciun altul dintre 
ceilalți cetățeni nu era. Fi erau cei care păstrau legea și tradițiile, cei 
care împărțeau dreptatea și asigurau ordinea. Poate că pastorul Briard 
era cel care hrănea spiritual orașul, dar Bătrânii erau cei care îi 
protejau capul și inima. 

— Merg eu cu tine, tată. 

Am auzit cuvintele înainte să îmi dau seama că eu însămi le 
rostisem. 

În mulțime s-a iscat un soi de fojgăială, însă mie nu îmi păsa. Îi 
fusesem alături tatei și îl ajutasem în acea dimineaţă, iar acum voiam 
să îl ajut din nou. 

Aveam să îi arăt că sunt la fel de capabilă ca Sam. 

Mai mult chiar. 

Pentru că eu fusesem acolo. Și acum eram aici. 

Putea să se bazeze pe mine la nevoie. 

Obrajii mi s-au aprins când tata a clătinat din cap. 

— Aș putea fi de ajutor. Chiar și numai să... 

M-am străduit să găsesc ceva care să îi ridice apăsarea înfrângerii 
de pe umeri. 

— 'Tufișurile prin care a trecut Samson! Cu siguranţă sunt pline de 
sânge. Vor trebui arse, pentru că altfel vor atrage tot felul de animale. 
Măcar asta lasă-mă să fac! 

— Am nevoie detine acasă, Fllerie, ca să ai grijă de surorile tale. 

— Mama i-ar pune pielea în băț dacă ar ști că vrei să intri în 
pădure singur. Și cum rămâne cu Legile? am insistat, chiar dacă tata 
îmi întorsese spatele. Nu poți să pleci singur! 

Matthias și-a căscat gura, fără îndoială gată să ofere un soi de 
dezlegare, pe care, la o adică, nu putea să o dea fără ceilalți doi Mai 
Mari, însă Sam i-a luat-o înainte: 

— Are dreptate, tată! 

Rebecca s-a apropiat de el, gata să-i apuce mâna. 

— Nu poți merge singur! 

— Până acum nu te-am auzit oferindu-te să mergi. Nu te-am auzit 
să vrei să faci mai nimic toată vara! i-a aruncat tata. 

— Eu... 

Orice cuvinte ar fi avut Sam de gând să rostească i-au murit pe 
buze, pentru că ochii tatei se opriseră asupra mâinilor lui și ale 
Rebeccăi, aproape împreunate, înțelegând desigur totul. 

— Văd că, la întoarcere, o să avem multe de discutat. 

Samuel a dat la o parte mâna Rebeccăi și a alergat după tata. 

— Vin cu tine! 

— Sam! 

Vocea Rebeccăi era blândă, rugătoare, însă fratele meu nu s-a oprit 
din drum. A trecut ca o furtună pe lângă mine și am fost nevoită să 
mă feresc din calea lui ca să nu mă răstoarne. 

Tata şi-a mușcat buzele. 

— Bine! Pregătește o desagă, dar repede! 

Pas 

AM LOVIT CU PUMNUL ÎN ALUAT ȘI MI-AM AFUNDAT MÂNA 
în coca moale și caldă. Apoi l-am lovit din nou, lăsând în mijlocul lui 
un crater uriaș, după care l-am strâns în formă de franzelă. Încă arăta 
diform. L-am lovit încă o dată. 

— A cui față ţi-o imaginezi în clipa asta? m-a întrebat mama, dând 
roată mesei cu o tavă plină cu pâine caldă. 

A aranjat franzelele pe rafturi, la răcit, apoi s-a grăbit din nou spre 
cuptor. 

— Nu știu la ce te referi, am zis, trântind aluatul pe masă. 

În aer s-a ridicat un norișor de făină și s-a amestecat cu firicelele 
strălucitoare de praf care pluteau și apoi dispăreau în pași de dans în 
lumina razelor târzii ale după-amiezii ce ne picta bucătăria în 
portocaliu. 

— Ceva te necăjește de ieri, de când neam întors din oraș! a 
comentat mama. Aproape că ai făcut praf aluatul. 

Mi-am împins cu dosul palmei o buclă care mi se desprinsese din 
coc. Nu îmi țineam părul strâns sus decât în zilele în care găteam. 
Bucătăria noastră sfârâia de încinsă ce era și mi-era prea cald cu 
coada mea groasă pe spinare. 

— Nu-i nimic rău în a avea o zi proastă, a continuat mama, 
întorcându-se spre masă. 

Mi-a luat coca din faţă și a frământat-o până a început să capete o 
formă mai acătării. 

— Și, în mod cert, nu-i rău să scăpăm de frustrări în timp ce gătim. 
Eu așa procedez ori de câte ori tatăl tău face ceva care mă supără. De 
ce să te ceri când poți să coci o tavă cu pâine? 

A trântit aluatul într-o formă, punând astfel punctul pei. 

— Mamă, noi facem pâine aproape în fiecare zi. 

I-au sclipit ochii și mi-a atins vârful nasului, mânjindu-l de faină. 

— Tocmai! 

Mama își vindea produsele de patiserie în oraș - la taverna lui 
Buhrman și la prăvălia mare. Pâinile ei îi făceau chiar și pe cei mai 
zgârciți să se caute în buzunare după bănuţul strălucitor pe care 
Amos McCleary îl cerea pe bucată. 

Însă prăjiturile ei cu miere erau cele care făceau tot orașul să stea 
la coadă. 

Le pregătea doar o dată pe an, chiar după ce tata recolta fagurii, iar 
toată mierea era extrasă și pusă în borcane. Tata se asigura că avem 
cămara plină pentru iamă, iar ce rămânea în plus vindea în oraș, 
cerând un dolar pe borcan. Deși lumea pretindea că este scandalizată 
de preţ, nu dusese niciodată lipsă de clienţi, iar mierea se vindea 
întotdeauna până la sfârșitul zilei. 

Cu excepţia a trei borcane. 

Pe acelea le păstra pentru mama. 

Prăjiturile mamei erau înșelător de simple. Făină, mirodenii, 
smântână proaspătă și câte trei ouă. Fără nuci, ciocolată sau zahăr. 
Nu adăuga niciodată nimic din ce ar fi putut să fure din aroma 
adevăratei vedete a rețetei - mierea tatei. 

Povestea spune că, la scurt timp după ce se căsătorise, mama 
adusese la o întrunire organizată de biserică prima ei prăjitură cu 
miere, iar femeile din oraș aproape că o călcaseră în picioare ca să 
pună mâna pe reţetă. Însă niciuna dintre ele nu putea să facă o 
prăjitură la fel de bună - nici măcar folosind mierea prețioasă pe care 
o cumpărau de la tata. Atunci când lumea o întreba pe mama cum să 
facă pentru a obține foile incredibil de subțiri și moi ori aroma 
caramelizată, ea zâmbea misterios și spunea că este vorba doar 
despre un strop de iubire. 

Unii pretindeau că ar fi vorba mai degrabă de un strop de magie. 
Până și pastorul Briard - după ce nevasta lui îi pregătise una dintre 
cele mai dezastruoase prăjituri - zisese că mama trebuie să fi fost 
binecuvântată de îngerii din ceruri. Altă explicaţie nu exista. 

Eu o urmăream de ani în șir pregătind prăjitura cu miere. Și, deși îi 
studiasem fiecare pas - fusesem atentă chiar și la felul în care 
degetele îi alunecau pe făcăleț -, nu reușisem niciodată să fac una la 
fel. Poate că mama chiar avea o fărâmă de magie în ea. 

— Spune-mi despre ce este vorba! mi-a zis, împrăștiind o lingură 

de faină pe masă, pentru a pregăti următoarea sesiune de frământat. 

Am tras de pielița de la o unghie, înainte și-napoi, până când s-a 
rupt. Nu știam ce să spun. Samuel și tata plecaseră cât timp mama se 
îngrijise de Molly. Fa nu aflase cu cine se furișase fratele meu toată 
vara și, oricât de furioasă eram pe el, nu eu eram cea care trebuia să îl 
dea în vileag. 

— Îţi faci griji în privinţa lui Sam! a ghicit ea. 

Mi se părea imposibil să o contrazic. 

— Și atatălui tău. 

Urmăriserăm împreună focurile arzând până târziu în noapte, 
sclipind printre copaci. Nu spusese nimic, dar știam că se așteptase ca 
ei să se întoarcă încă de ieri. 

— Te... te întrebi vreodată cum este viața dincolo de Falls? 

Întrebarea se ridicase de undeva din lăuntrul meu, luându-mă și pe 
mine prin surprindere. 

— Dincolo de vale? a întrebat mama. 

Am dat din cap. 

— Nu pot să spun că nu mi-a trecut niciodată prin minte gândul 
acesta. Mai ales când eram de vârsta ta. Voiam să plec și să văd 
lumea. Voiam să văd cum arată un oraș mare. Să îmi cumpăr o rochie 
șic și să iau ceaiul la un restaurant adevărat. 

— Și de ce nu ai făcut-o? 

Mama a ridicat din umeri. 

— Alte visuri au devenit mai importante. 

— Tata? 

— Și tu. Fratele tău. Casa noastră. 

A făcut o pauză, rulând aluatul cu mâna, gânditoare. 

— Tatăl tău a plecat o dată din Falls. 

— Când a dispărut unchiul Ezra? 

Ştiam povestea prea bine. 

Fratele mai mic al tatei, Ezra, plecase singur la vânătoare într-o 
vară, aventurându-se dincolo de Clopote. Nu se mai întorsese 
niciodată. Oamenii din oraș îl căutaseră mai bine de o săptămână 
înainte să se dea bătuţi. 

— Gideon nu a putut să se împace cu gândul. Zicea că știe el că 
Ezra e încă în viaţă, acolo, undeva. A traversat trecătoarea și l-a 

căutat în orășelele din jur. A mers chiar și în orașul cel mare. 

— Darnu l-a găsit, am încheiat eu. 

Crescusem cu poveștile despre Ezra și spiritul lui aventuros, 
depănate în șoaptă. 

— Tatăl tău crede și acum că Ezra este încă acolo, pe undeva, și că 
într-o zi se va întoarce. Oricât de mare și de minunată ar fi lumea, cu 
toții ne dorim să ne întoarcem acasă la un moment dat. 

Înainte să apuc să îi răspund, să îi spun cât de mult îmi doream să 
plec, cât de mult îmi doream să îmi găsesc locul în această lume mare 
și plină de minunăţii, pisica tărcată a lui Sadie a sărit de nicăieri și a 
aterizat pe masă, șuierând. 

— Sadie, de câte ori ţi-am spus să nu îl lași pe Năsturaș în casă 
atunci când coc pâine? a strigat mama, suficient de tare cât să o audă 
sora mea din fânar. 

I-am văzut profilul mititel strecurându-se pe sub ferestre. Pașii i- 
au boncănit pe șipcile acoperite de așchii ale verandei, speriind și mai 
tare pisica. 

— Scuze, scuze! a exclamat ea, dând năvală în bucătărie. L-am luat 
cu noi în hambar, dar s-a speriat. 

— Nu-mi pot închipui ceva într-atât de îngrozitor, încât să-l sperie 
pe monstrul acesta! am comentat, trăgându-mă înapoi pentru că 
mica fiară se zbârlise la mine și își arăta ghearele ca niște mici cuțite. 

Sadie îl găsise pe când era doar un pisoi, nu mai mare de câteva 
zile. Fusese legat într-o sacoșă, în apropierea pârâului care curgea în 
spatele stupilor tatei. Sadie nu avea voie să se joace pe acolo, însă ea 
pretindea că auzise mieunături. Cu toții crezuserăm că avea să moară 
până la sfârșitul zilei, însă Sadie îl hrănise cu picături de lapte din oră 
în oră și dormise cu el în braţe peste noapte. Acum era cu adevărat și 
întru totul pisica ei, pe noi, ceilalți, disprețuindu-ne profund. Tata 
zisese că nu are nevoie de un animal atât de răutăcios, însă Năsturaș 
se dovedise foarte priceput la prinderea șoarecilor, așa că i se 
permisese să rămână cu noi. 

— Cred că a văzut creatura cu ochi argintii, a început Sadie, chiar 
când Meny intra pe ușă cu două găleți de lapte. 

Merry a lăsat ușa cu plasă să se trântească în urma ei. Zgomotul l-a 
băgat în sperieți pe Năsturaș, care a ţâșnit de pe masă, miorlăind 

temător. 

— Trinity zice că ea îi vede la fereastră, noaptea. Cred că asta a 
văzut și Năsturaș. 

— Bessie i-a dat un picior, a corectat-o Merry, ai cărei ochi 
cercetau polițele în căutarea unei gustări rapide. Bestiuța a încercat 
să îi treacă printre picioare, biata vacă! 

— Fetița mea dulce, cu capul pe umeri! 

Mama i-a cuprins lui Merry bărbia în palme și apoi a ciupit-o cu 
drag de obraz. După care s-a întors la Sadie. 

— Nu mai asculta poveștile lui Trinity Brewster! Fata aia are o 
înclinaţie spre dramă. 

Sadie a mormăit, aprobator. 

— E adevărat. N-a putut să câștige nici măcar trei arșice astăzi. 

— E straniu totuși, nu credeţi? 

Am început să împrăștii făină pe masă în timp ce mama apuca un 
coş cu ouă maronii, pregătită să facă un nou aluat. 

— Şi cei din familia Latheton au amintit de ceva cu ochi argintii. 
De ce și-ar imagina atât de mulți oameni același lucru? 

Vocea mamei a răsunat, plină de autoritate și înțelepciune. 

— Asta este problema orașelor mici. În orașele mai mari, în care se 
întâmplă atât de multe lucruri, oamenii au o mulțime de chestiuni 
despre care să vorbească. La noi însă, lumea nu știe decât ce aude de 
la ceilalți - uneori chiar la doar câteva minute după ce cuvintele au 
fost rostite. Nu putem discuta despre lucrurile pe care vrem să 
discutăm cu adevărat, așa că oamenii inventează povești ca să aibă 
despre ce vorbi. E mai simplu să fii supărat din cauza a ceva din 
pădurea de pini, decât să te superi pe cel care locuiește la doi pași de 
tine. 

— Așa, ca domnul Danforth? a întrebat Sadie, așezându-se pe un 
taburet. 

Năsturaș i s-a suit în braţe și a început să toarcă mulțumit, arătând 
precum cea mai dulce pisicuță din lume. Aș fi putut să jur că a rânjit 
la mine când ni s-au întâlnit privirile. 

— Ca domnul Danforth, a aprobat mama, amestecând făină și 
drojdie într-un castron. 

— Wilhelmina Jenkins zice că Sam o să se însoare cu Rebecca 

Danforth. Zice că i-a văzut sărutându-se la lac, săptămâna trecută. 

Sadie își legăna picioarele, înainte și-napoi. 

— Crezi că domnul Danforth va întrerupe ceremonia? 

Mama a izbucnit în râs. 

— Nu îmi pot închipui o mireasă mai puţin potrivită pentru 
Samuel decât Rebecca Danforth. Wilhelmina Jenkins ar trebui să își 
pună picături de ochi. 

Am desenat un rând de spirale în faină. Mama era la fel de 
neștiutoare pe cât fusesem și eu. Asta ar fi trebuit să mă facă să mă 
simt mai bine. În schimb mi-am simţit stomacul ghem și m-au trecut 
junghiuri, pentru că îi ascundeam adevărul. 

Mama a scos din coș un ou și l-a spart perfect, cu doar două 
degete. Întotdeauna admirasem îndemânarea cu care făcea asta. 

— Uitaţi! a zis ea, arătând spre castron. Două gălbenușuri! Este 
semn de noroc! 

Sadie s-a aplecat spre masă, întinzându-se ca să vadă. Două cercuri 
galbene se uitau la noi, ca doi ochi. 

Mama a mai luat un ou și a tresărit în timp ce conţinutul lui se 
vărsa în castron. 

Şi acesta avea două gălbenușuri. 

Curioasă, am pescuit și eu un ou și l-am cercetat. Nu părea prin 
nimic diferit de celelalte din coș. I-am spart coaja, folosindu-mă de 
marginea castronului, și apoi l-am aruncat de parcă ar fi fost ceva 
îngrozitor. 

Am golit împreună tot coșul, stricând aluatul mamei și irosind mai 
bine de o duzină de ouă. Toate aveau câte două gălbenușuri. 

— Nu am mai văzut niciodată așa ceva, a murmmurat mama 
sumbru, cercetând marea de gălbenușuri care se întindea dinaintea 
noastră. 

— Poate că suntem doar foarte norocoase? a întrebat Sadie. Asta e 
de bine, nu-i așa? Având în vedere că tata și Sam sunt în pădure? Mie 
mi-ar fi atât de teamă să merg în pădure, mai ales cu toți monștrii 
aceștia care dau târcoale! 

— Nu există monștri, a spus mama, împingând la o parte castronul 
după ce i-a aruncat o ultimă privire. 

Conţinutul scotea aburi. 

— A fost doar un urs care s-a apropiat prea mult de Falls. Poate și 
un lup sau doi. 

— Dar, pe vremuri, au existat monștri, a insistat Sadie. Abigail mi- 
a povestit totul despre ei. 

Pe la începutul verii, Sadie își inventase un prieten imaginar. O 
chema Abigail și, după spusele lui Sadie, era o prințesă frumoasă, care 
se îmbrăca în rochii delicate și purta pantofi de mătase. Îi șoptea 
adesea bârfe din oraș lui Sadie, care avea grijă să ni le dezvăluie și 
nouă în cele mai nepotrivite momente. O auzisem pe mama 
vorbindu-i îngrijorată tatei despre existenţa lui Abigail. Se temea că 
Sadie depășise vârsta la care era acceptabil să ai un prieten imaginar, 
însă pe tata nu îl deranja. Noi nu locuiam chiar în oraș, așa ca 
prietenii lui Sadie, și dacă fata își dorea o prietenă imaginară cu care 
să converseze în timp ce mulgea vacile sau deretica, lui nu i se părea 
că arfi ceva rău. 

— Unii așa cred, da! a răspuns mama, evitând abil să menționeze 
ceva legat de Abigail. 

— Dar tu nu crezi? 

— Eu cred... 

Mama și-a dat cu un oftat șuvițele de păr de pe frunte. 

— Fu cred că atunci când cei care au întemeiat orășelul Falls au 
ajuns pentru prima oară în aceste locuri erau teribil de osteniți, 
epuizați. Pierduseră o mulțime de oameni pe drum din cauza 
atacurilor animalelor sălbatice și aveau nevoie de ceva pe care să dea 
vina, ceva pe cât de mare și de sălbatic era tărâmul în care ajunseseră. 
Așa că au văzut monștri și au pus clopoțeii. Însă de atunci s-a scurs 
mult timp și nimeni nu a mai văzut picior de monstru. Ştiţi și voi 
asta. 

— Datorită Clopoţeilor, a spus Sadie, care credea cu ardoare în 
legendele din Amity Falls. 

— Pentru că nu au existat niciodată monștri, a tras concluzia 
mama, scuturându-și făina de pe mâini. 

Năsturaș a interpretat gestul ca pe un atac îndreptat direct asupra 
lui și a zbughit-o din poala lui Sadie, pentru a se ascunde într-un colț 
întunecat. 

— Dacă pisica asta îmi aterizează în aluat, la noapte doarme afară! 

— Nu cu monștrii! a chițăit Sadie și a sărit după motan. Abigail 
mi-a zis că le-ar plăcea să-l mănânce cu blană cu tot! 

— Nu există monștri, am zis eu, ca un ecou al mamei. 

Un urlet bizar a făcut să răsune întreaga vale, parcă pentru a-mi 
demonstra că mă înșel. 

Apoi s-a auzit un altul. 

Și altul. 

În mod dlar, nu era vorba despre un lup singuratic care se rătăcise 
aproape de oraș. Fra o întreagă haită care ieșise la vânat. M-am gândit 
la tata și la Sam, care erau în pădure, în mijlocul lupilor, și m-a trecut 
un fior. 

Până și mama se oprise în loc. 

— Nu Gideon, nu Gideon al meu! a șoptit ea rugător. 

După ce urletele s-au potolit, mama ne-a privit pe fiecare în parte, 
ca să vadă cât de speriate suntem. 

— Ar trebui să aprindem Domniţele Noastre. 

M-a trecut un fior, care mi-a făcut pielea de găină, chiar dacă în 
bucătărie era înăbușitor de cald. Nu mai avuseserăm motive să le 
folosim de luni de zile. De la viscolul din martie, care acoperise 
întregul oraș cu un strat de zăpadă atât de gros, încât nu mai 
văzusem în fața ochilor decât albul mușcător și rece. 

Merry a înmărmurit. 

— Domniţele Noastre? 

Mama a aruncat un prosop umed peste cel din urmă aluat. 

— Va crește până mă întorc. Ellerie, ţi-l las în grijă! 

— Nu poți să ne lași! s-a văitat Sadie, punându-l jos pe Năsturaș ca 
să se prindă de fustele mamei. Nu acum, când sunt monștrii afară! I- 
ai auzit și tu! 

Mama s-a luptat să se desprindă din strânsoarea surioarei mele 
mai mici. 

— Nu voi lipsi nici măcar o oră. Voi începe din colțul de răsărit și 
după ce se vor aprinde câteva, oamenii din oraș le vor da foc și 
celorlalte. 

— Mă duc eu! 

Am rostit cuvintele înainte să mă decid că vreau cu adevărat să fac 
asta. 

— Fac pariu că pot să aprind cinci până la lăsarea întunericului. 
Privirea mamei a devenit mai blândă. Mi-a strâns mâna. 

— Eşti foarte curajoasă, Fllerie. 

Merry făcuse ochii mari. Vedeam că încearcă să își facă curaj să se 
ofere și ea. I-am strâns mâna. 

— Iau un felinar și, până să vă daţi voi bine seama că am plecat, m- 
am și întors! 


o&o 

Domniţele Noastre erau niște focuri de tabără uriașe ridicate în 
lungul lizierei din Amity Falls, la doar câțiva metri de locul în care se 
înălțau pinii înalți, iar orașul se sfârșea, lăsând loc sălbăticiei 
neimblânzite. 

Cu trei generații în urmă, atunci când orășelul începuse să prindă 
contur, familia Latheton construise prima serie, străduindu-se să 
folosească anumite materiale și să le dea o formă care să le permită să 
ardă întreaga noapte, fără să fie nevoie să se îngrijească cineva de ele. 
În chip morbid, pentru că semănau cu niște femei înalte și elegante, 
care purtau o fustă amplă, fuseseră botezate „Domniţele Noastre”. 
Așa cum Sfânta Fecioară își proteja turma, Domniţele Noastre ţineau 
întunericul la distanță de Falls prin puritatea luminii pe care o 
împrăștiau flăcările lor. 

La începuturi, oamenii aprindeau focurile în fiecare noapte, ca să 
ţină la distanţă animalele care dădeau târcoale în pădure, printre pini. 
Însă, pe măsură ce orașul crescuse, iar ținuturile fuseseră îmblânzite, 
Domniţele Noastre ajunseseră să fie folosite doar în timpul furtunilor 
sau în cazul în care cineva era destul de nesăbuit, încât să se 
aventureze în pădure și să își piardă calea. Rugurile neaprinse erau 
răsfirate în jurul orașului nostru, pădurea neumblată întinzându-se în 
spatele stivelor înalte ca o cutie toracică arcuită, și așteptau să își facă 
datoria. 

Atunci când erau aprinse, focurile luminau tot locul cu strălucirea 
lor aurie. Umbrele lungi, tremurânde, se întindeau pe deasupra văii, 
ca niște gheare hrăpăreţe, gata să înșface vreun nefericit care avusese 
ghinionul să se piardă în pădure. 

În timp ce îmi croiam drum pe câmpul nostru cu flori, soarele își 
înmuia deja razele orbitoare îndărătul părții de apus a masivului 

Turla Neagră. Alcătuit din patru munți, cu un al cincilea, solitar, la 
miazăzi, masivul era adesea numit Mâna Domnului. Amity Falls, care 
se întindea în inima văii dintre ei, îți trezea cu siguranță un 
sentiment de pace, de parcă am fi trăit cu adevărat ocrotiți de palma 
Tatălui Ceresc. 

Familiile care fondaseră Falls călătoriseră cu căruțele în căutarea 
unui ținut prosper, care se povestea că s-ar întinde sub razele soarelui 
din apus. Caravana fusese lovită de ghinioane: pierduseră din 
animalele domestice și pe câțiva dintre oameni pe drumurile abrupte 
și pline de prădători. Atunci când străbunicul lui Matthias Dodson 
descoperise malurile frumoase ale Lacului Verde și pământul întins și 
bogat din jurul lui, gata să fie cultivat, caravana se oprise și nu mai 
plecase niciodată. Oamenii întinseseră Clopoţeii - folosind toate 
bucăţile de cupru și de argint pe care le aveau la îndemână - la 
marginea pădurii, zicând că puritatea clinchetelor lor va ţine departe 
ororile din umbre. Apoi își făcuseră apariția și mai multe familii, iar 
pădurile din jur se curățaseră. Atârnaseră și mai multe zdrăngănele 
de crengi, iar așa-zișii monștri fuseseră alungați din așezare. Amity 
Falls devenise din tabără, sat, iar apoi crescuse într-un orășel. 

Amurgul s-a furișat peste ținut și zbâmâitul constant al cicadelor a 
amuţit. Abia după ce gălăgia lor s-a stins, mi-am dat seama cât de 
zgomotoase fuseseră. Tăcerea bruscă m-a făcut să-mi încleștez dinții. 

Până și Clopoţeii amuţiseră. 

Soarele apunea imediat în munţi și nu voiam să sar peste 
rădăcinile copacilor și să mă strecor printre tufe în întuneric. Când 
am ajuns la marginea câmpurilor noastre, m-am oprit pentru o clipă, 
în vârful degetelor și cu respirația tăiată, ca să privesc marea aurie de 
grâu care se întindea în fața mea. 

Brazdele acelea late, îngălbenite de soarele verii, erau tot ce stătea 
între mine și pini. Grâul era mai înalt decât mine și, odată ce intram 
în el, nu mă mai puteam orienta decât după stelele care înţesau cerul. 
Dacă era cineva acolo sau dacă mă urmărea nu aveam să știu. Am 
încercat să dau la o parte gândurile la monștrii cu ochi argintii, însă 
aproape că am sărit în sus când o tufă țepoasă mi-a atins obrazul. 

O  briză ușoară a foșnit peste câmp, spulberând căldura 
înăbușitoare și dând glas șoptit grâului. S-a aplecat spre mine, de 

parcă m-ar fi chemat la el, de parcă m-ar fi ademenit. Îmi simțeam 
gâtul uscat. 

Am pășit. 

Brazdele s-au dat la o parte cu ușurință, în timp ce alunecam 
printre ele. Nu făcusem decât câțiva pași, dar mă simțeam deja 
înghițită de măreţia lor. 

S-a auzit un trosnet de undeva, departe, din adâncul lanurilor 
vălurite. M-am oprit, ciulindu-mi urechile ca să îmi dau seama ce se 
întâmplă. John Brewster, tatăl lui Trinity și unul dintre fermierii din 
Falls, zicea că dacă stai în mijlocul unui lan de porumb, poţi să auzi 
cum cresc plantele, cum acestea trosnesc și foșnesc înălțându-se spre 
cer. 

Oare și cu grâul era la fel? Sau mai era cineva acolo, cu mine, în 
lan? 

— Nu! m-am muștruluit. Încetează cu prostiile astea și hai să 
aprindem Domniţele! 

Am înaintat, conștientă de foșnetele care se auzeau în stânga mea. 
Țineau pasul cu mine, grăbindu-se când o luam la alergat și oprindu- 
se când mă opream. Lanul era prea des ca să îl străbat, lăsându-mă 
ghidată de lumina felinarului, dar mi s-a părut că aud o răsuflare 
delicată, de parcă cineva și-ar fi tras respiraţia la doar câțiva pași de 
mine. 

Sau poate era doar vântul? 

Cum mă apropiam de marginea câmpului, am putut să disting în 
sfârșit conturul pinilor care se înălțau ca o fortăreață. Îngrădeau 
orizontul și întunecau lumina stelelor. 

Am evadat din grâu în clinchetul ușor al Clopoţeilor. Câteva fire mi 
se agățaseră de fustă, disperate să mă tragă înapoi în rândul lor. 
Prima dintre Domniţele Noastre era chiar în fața mea. Înaltă de patru 
metri și lată de trei, domina peisajul, cu braţele întinse, chemându-i 
acasă pe călătorii rătăciți. Dacă tata și Sam se aflau încă prin 
apropiere, atunci cu siguranță aveau să o vadă. 

Pământul din jurul Domniței Noastre era neted, pârjolit de focurile 
de dinainte. Structura era alcătuită din crengi strânse cu o frânghie 
veche. Baza era garnisită cu bușteni și piese de mobilier stricate, mult 

prea deteriorate pentru a putea fi salvate, și căptușită cu un strat 
exterior format din crenguţe și frunze. Rugul mirosea putemic a 
catran și email - un amestec special pe care îl inventase familia 
Latheton. 

Mi-am așezat felinarul pe pământul înnegrit și am tras de fusta 
Domniței ca să desprind din ea un soi de fitil. A luat foc imediat, așa 
că l-am aruncat la baza rugului, suflând apoi ușurel ca să întețesc 
flăcările. Catranul s-a aprins cu o vâlvătaie, iar focul s-a cățărat pe 
structură, aducând din nou lumina în lume. 

Am privit-o pe Domniţă arzând preț de un minut sau două, până 
când m-am convins că focul este zdravăn, și apoi am luat-o spre 
următoarea. Domniţele Noastre punctau linia de graniţă, întinse la 
aproximativ doi kilometri depărtare una de cealaltă. Avea să fie o 
noapte lungă. Speram ca oamenii din oraș să bage de seamă că 
Domniţele Noastre de la răsărit fuseseră aprinse și că aveau să se 
grăbească să sară în ajutor, aprinzându-le pe cele din capătul de apus. 

Când am ajuns la cea de-a doua structură, am observat mișcare cu 
coada ochiului. O fată și-a făcut apariția din grâu, împingând 
brazdele de o parte și de cealaltă, de parcă ar fi fost valurile Mării 
Roșii. Fra prea departe ca să îmi dau seama cine este și nu avea la ea 
niciun felinar, însă rochia îi lucea diafan în lumina lunii care se ridica 
pe cer. 

Ochii mi-au alunecat spre ferma Danforth, care era la doar vreo 
doi kilometri depărtare. Casa era în vârful unui deal și abia dacă 
puteam să discern strălucirea palidă a lumânărilor dinăuntru. 

Rebecca! 

Mi-am ridicat mâna în chip de salut, fără să-mi dau însă seama 
dacă mă observase. A luat-o spre Domnița Noastră care se afla cel mai 
aproape de ea - la două structuri depărtare de mine - și s-a oprit 
pentru câteva clipe, după care a îngenuncheat. În doar câteva clipe au 
apărut scânteile de la cremene, iar Domnița Noastră s-a aprins. 
Rebecca i-a dat roată și s-a făcut nevăzută în spatele rugului arzător. 

M-am întors la Domnița mea și am apucat un pumn de vreascuri 
de la baza ei. În timp ce lucram la ea, au început să se aprindă și 
altele. Am șoptit în gând o rugăciune, mulţumindu-l Domnului 
pentru vecinii noștri iuți de picior. 

În timp ce tot mai multe dintre Domniţele Noastre se aprindeau, 
valea se încălzea, devenind din ce în ce mai caldă și mai aurie. Mi-am 
închipuit haitele de lupi care alergau prin pădure oprindu-se în fața 
unei priveliști atât de neobișnuite înainte să se afunde înapoi, la 
adăpostul nopții, departe de tata și de Sam. 

Pornisem pe potecă, spre următorul rug, dar zăngănitul care a 
izbucnit brusc dinspre pini m-a oprit din drum. 

În umbre se mișca ușor ceva ce se prinsese printre clopoței. 

Ceva mare. 

Mi-am ridicat felinarul, mijind ochii la lumina lui. O siluetă, apoi 
încă una s-au desprins din umbra lizierei. Erau niște pete diforme și, 
pentru o clipă, nu mi-am putut da seama dacă erau oameni sau lupi. 

— Ellerie? s-a auzit o voce cunoscută. Tu ești? 

— Tată! am ţipat și am luat-o la goană spre el. 

Sam avea un bandaj improvizat în jurul gleznei și, deși era legat 
strâns cu fâșii dintr-o cămașă sfâșiată, piciorul era într-atât de umflat, 
încât părea rupt. 

Amândoi miroseau îngrozitor, acoperiți de un amestec de sânge și 
sudoare, dar, mai presus de toate, se simțea duhoarea fricii. 

Nu-mi mai văzusem niciodată tatăl arătând într-un asemenea hal. 
Părea să fi pierdut vreo cinci kilograme peste noapte. Avea obrajii 
trași și ochii duși în fundul capului, hăituiţi de fantasme. 

— E în ordine. Acum ești acasă. Ești în siguranță! am zis, 
îmbrățișându-l. 

Am încercat să nu îmi încrețesc nasul în fața murdăriei reci care mi 
se lipea de cămașă, de piele. Aveam să fim nevoite să folosim o bucată 
de săpun ca să le scoatem duhoarea din haine. 

Mi-am aruncat privirea peste umărul lui, căutându-i din ochi pe 
ceilalți oameni din caravana care plecase după provizii. Nu îi urma 
nimeni. 

— Sunt... l-aţi găsit...? 

M-am bâlbâit, știind prea bine că nu aveam cum să exprim în 
cuvinte întrebarea al cărei răspuns îl știam deja. 

— Nu... nu acum, Ellerie! 

Răgușeala aspră din vocea tatălui meu m-a cutremurat. Își 
petrecuse probabil toată ziua și toată noaptea strigând după oamenii 

dispăruți. Până și respiraţia îi era aspră. 

Samuel a mormăit. Avea ochii goi, căci lumina părea să se fi stins 
din ei. Privea drept înainte, fără să vadă, fără să înțeleagă. Nici măcar 
nu părea să își dea seama unde se află. 

— Haideţi acasă! Eu și mama am făcut pâine toată ziua... și 
tocăniță. Și voi pune apă la încălzit pentru baie... Nu va trebui să 
mișcaţi un deget. Şi apoi... 

— Samuel? Sam! 

Rebecca Danforth venea alergând pe câmp, cu părul fluturându-i 
sălbatic pe spate. Părea în pragul isteriei. 

— Eşti rănit! a exclamat ea, îngenunchind ca să îi cerceteze glezna. 
Ce s-a întâmplat? Ne-am făcut atâtea griji! Am... 

— Trebuie să îi ducem înapoi acasă! am zis, retezându-i vorba. Ne 
poți ajuta? 

— Desigur, desigur! 

Rebecca s-a strecurat sub brațul lui Sam, lipindu-i-se de coastă, și 
au pornit la drum împreună, greoi. 

Eu mi-am trecut braţul în jurul mijlocului tatei și am luat-o după 
ei. 

— Rămâi în urmă, Ellerie! a murmurat el. Lasă-i singuri o clipă! 
Cred că Sam are nevoie de asta. 

I-am urmărit înaintând cu dificultate. La început, Rebecca a fost 
cea care a depus toată munca, trăgându-l pe fratele meu după ea. 
Totuși, când au pășit în lanul de grâu, Sam a părut să își revină în 
simțiri și i-a mângâiat ușor spatele. 

M-am oprit, cu privirea aţintită spre degetelor lui. Contrastau 
putemic cu imprimeul floral al rochiei Rebeccăi. 

Imprimeul floral de culoare închisă. 

Confuză, mi-am aruncat privirea înapoi, spre rândul de Domniţe 
arzânde, însă fata cu rochia de culoare deschisă dispăruse. 


Paa 

AM VISAT O POIANĂ ÎN PĂDURE, ÎNVĂLUITĂ ÎN UMBRE ȘI 
punctată de ochi. 

Ochi strălucitori, argintii. 

La trezire am sărit în sus, prinsă între cearșafuri, confuză, 
luptându-mă cu o pătură care mi se încolăcise în jurul gleznei. 

— Potolește-te, Ellerie! a mormăit Merry, încă adormită, și mi-a 
furat pătura, lăsând aerul rece să îmi răcorească mintea încinsă. 

M-am ridicat în fund, bosumflată și posacă. Ne culcaserăm târziu, 
după miezul nopții, și, judecând după cerul cenușiu, mai era o oră 
până la răsărit. 

Zvonul despre întoarcerea tatei se răspândise repede în Falls, iar 
cei trei Mai Mari veniseră în fugă să îl asalteze cu întrebări. 

Îl găsise pe fiul lui Amos? 

Văzuse urmele vreunui atac? 

Ce se afla mai precis în pădure? 

Tata le făcuse față vorbăriei cu delicateţe, spunându-le că găsise 
rămășițele unui foc de tabără, ale unui cort și, în cele din urmă, în 
apropiere, rămășițele bărbaţilor înșiși. 

Pielea întunecată a lui Amos devenise cenușie. Sugerase apoi ca a 
doua zi dimineață să aibă loc o întrunire. Mai Marii plecaseră 
încruntaţi, șoptind între ei cu consternare. 

M-am dat jos din pat și am luat-o în vârful picioarelor spre 
fereastră, atentă să ocolesc cele două șipci din dușumea care 
scârțâiau. Odaia era mică, iar frații mei dormeau iepurește. Saddie s-a 
strâns de cealaltă parte a lui Merry, sforăind ușor. Patul lui Samuel 
era tras într-un colț întunecat, pe cât de departe de noi, fetele, cu 
putință. În urmă cu câţiva ani se atârnase acolo un cearșaf, pentru că 
trupurile noastre - odată atât de familiare - căpătaseră o viață a lor, 
proprie. Cu toate că ne oferea o urmă de intimitate, vechea cârpă în 
carouri era destul de subțire ca să permită fiecărei mișcări, fiecărui 

sunet pe care Sam îl făcea să ajungă până la noi. 

Mi-am aruncat privirea pe geamul din romburi de sticlă, până 
peste câmpurile tăcute. Domniţele Noastre erau acum doar mormane 
fumegânde de jăratic și cenușă. Urmau să fie stinse cu totul și 
curățate la răsărit. O echipă de voluntari avea să caute pe la marginea 
pădurii crengi căzute, înainte ca Edmund Latheton să se apuce să le 
înlocuiască. 

Mă întrebam dacă va mai fi cineva suficient de curajos, încât să se 
ofere să ajute după ce tata avea să vorbească la adunare. 

Tata și mama stătuseră de vorbă până la primele ore ale dimineţii. 
Le auzisem șoaptele de pe scări, deși nu reușisem să îmi dau seama ce 
îşi spuneau. Asta mi se părea că mă îngrijorează cel mai tare. Tata se 
culca întotdeauna devreme și se trezea înainte de răsăritul soarelui ca 
să-și înceapă munca. Nici nu puteam să-mi închipui cum ar fi fost în 
stare mama să îl unească din pat în această dimineaţă. 

De după draperie, Samuel a tușit o dată și s-a întors pe o parte. 

Privirea mi-a alunecat spre ferma Danforth. Culturile lor începeau 
la marginea grădinii noastre și mi se păruse întotdeauna amuzant că 
până și rândurile de porumb ale lui Cyrus erau paralele cu roşiile și 
sfecla tatei. Casa era întunecată și nu se simţea nicio mișcare. 
Ferestrele m-au întâmpinat cu privirea lor goală, deșartă. Îmi 
aminteau de expresia de pe chipul lui Samuel atunci când ieșise 
împleticindu-se dintre pini, așa că mi-am ferit ochii. 

Culoarea rochiei pe care o purta Rebecca încă mă intriga. Cineva 
într-o rochie deschisă la culoare aprinsese acea Domniţă, eram sigură 
de asta. Dar despre cine ar fi putut să fie vorba? Rebecca nu ar fi avut 
timp și nici vreun motiv să alerge acasă și să se schimbe, iar în 
împrejurimi nu trăiau alte femei. Mama Rebeccăi murise la nașterea 
fratelui ei mai mic, Mark, și - cum familia Danforth aproviziona 
aproape tot Amity Falls - proprietatea lor era uriașă. Următorul vecin 
era la mai mulți kilometri depărtare. 

— Ellerie, tu ești? a șoptit Samuel. 

Am umplut o cană cu apă din urciorul de pe masă și m-am 
strecurat în spatele draperiei. Sam se ridicase și încerca să își așeze 
perna de sub glezna umflată. 

— Dă-mi mie voie! m-am oferit. 

I-am dat cana cu apă și apoi am înfoiat un pic perna moleșită. 

O carte ponosită a alunecat și s-a prăvălit la podea. 

— Eroii mitologiei grecești, am citit înainte să i-o pun alături. Nu 
am mai văzut cartea asta de când eram copii în școală. Îţi mai 
amintești cu ce nesaţ o citeam? 

— Sadie a adus-o acasă... și m-am gândit să o împrumut puţin. 

A dat apa pe gât dintr-o înghițitură și apoi mi-a făcut semn să mă 
trag mai aproape. Mi-au trosnit genunchii când m-am ghemuit lângă 
patul lui și, brusc, m-am simţit mult mai bătrână decât cei 
optsprezece ani ai mei. I-am mulțumit în gând fratelui meu, care mi-a 
întins una dintre pături, pe care mi-am înfășurat-o în jurul umerilor 
ca pe un șal, ca să alung frigul dimineţii. 

— Cum te simţi? 

Sprâncenele lui, dese și aurii chiar și în lumina palidă a camerei, s- 
au îmbinat, iar Samuel a scos un oftat, afundându-se la loc între 
cuverturi. 

— Mă doare glezna, n-am să te mint. Dar voi fi bine. Nu cred că 
mi-am rupt nimic. 

Seara trecută, după ce Samuel luase masa, mama îl smulsese de 
lângă Rebecca și îl ajutase să urce scările. Îi strecurase un păhărel din 
whiskyul tatei ca să îl ajute să doarmă și, până să ajungă Mai Marii, el 
era deja în lumea viselor. Rebecca rămăsese cu ochii ațintiţi spre etaj, 
mușcându-și buzele, până când tata îi spusese cu blândeţe că era 
vremea să se întoarcă acasă. Ochii ei, trişti și umezi, îi întâlniseră pe 
ai mei. Îi oferisem un mic zâmbet. Îmi răspunsese la rândul ei cu o 
încercare de surâs și, pentru o clipă, totul păruse a fi bine între noi. 

— Ce s-a întâmplat? l-am întrebat pe Sam, încercând să scap de 
amintirea prietenei mele îngrijorate. 

— Am descoperit destul de ușor urmele lăsate de Samson. Fra atât 
de mult sânge! împrăștiat pe mărăcini și pe trunchiurile copacilor... 
Chiar până sus. 

A făcut o pauză, ca să arate cu degetele. 

— Picura de pe acele pinilor... Cum să fi ajuns acolo? Și apoi... eu și 
tata ne-am despărțit. În pădure se face întuneric, știi? a continuat 
Samuel. Acum era în spatele meu, încercând să tragă de... crengile 
acelea, iar în clipa următoare nu l-am mai văzut niciunde. 

Rămăseserăm doar eu și focurile, și tot acel sânge. Am strigat după el, 
dar nu mi-a răspuns. Am încercat... Am încercat să urmăresc flăcările 
- trebuia să fie la capătul lor, nu? Dar nu era acolo. Erau doar... 
chestiile acelea. 

— Lupii? 

Amintirea coșmarului pe care îl avusesem mi-a revenit în minte. 

Fratele meu și-a scuturat încetișor capul. 

— Nu semănau cu niciun fel de lup din câţi am văzut. Frau mari, 
Fllerie, grozav de mari! Mai mari decât un urs, mai mari decât stupii, 
mari cât să înghită întreaga lume cu totul. 

Am simţit broboane reci de sudoare formându-mi-se pe ceafă și 
apoi alunecându-mi în josul spinării, ca niște stropi de ploaie pe o 
fereastră. Pe când eram copil, mă gândisem întotdeauna că legendele 
despre monștrii din pădure nu erau decât niște basme elaborate, niște 
povești pe care cei mari le spuneau copiilor ca să nu se piardă în 
desișul pinilor. 

Frau oare adevărate poveștile? 

Frau oare adevărați monștrii? 

— Orice or fi fost, au venit după mine, dar nu m-au fugărit. Erau 
mult prea rapizi. Nu aș fi putut să scap din calea lor niciodată. Mi-am 
sucit glezna încercând să fug. A fost însă... A fost mai mult ca un fel 
de joc pentru ei. S-au jucat cu mine, râdeau de spaima mea. 

— I-ai auzit râzând? 

Cuvintele mi s-au desprins de pe buze așa cum frunzele plutesc 
toamna luate de vânt. 

Samuel și-a închis ochii strâns. 

— Și acum îi mai aud râzând. 

Sudoarea îi acoperise fruntea. I-am șters-o cu colțul păturii mele. Îi 
ardea pielea. Fra febră doar și nimic mai mult. 

— Nu te mai gândi la asta acum, Sam! Ești acasă, în siguranță, iar 
chestiile alea nu te pot ajunge aici. 

M-am uitat pe fereastră, bucuroasă să văd răzbind lumina blândă a 
dimineţii. Mama avea să se trezească în curând. Fa știa ce trebuie 
făcut, de ce medicamente avea nevoie Samuel. 

Medicamente. 

Jeb și ceilalți bărbaţi plecaseră după provizii. Făceau asta cam de 

două ori pe an - de îndată ce se topea gheața, ca să fie siguri că 
poteca pe care părăseau Mâna Domnului era bună, și apoi din nou, la 
sfârșitul verii, înainte să cadă prima zăpadă timpurie, care făcea 
imposibilă orice călătorie. Nimeni nu mai adusese provizii din aprilie. 
Oare cum stătea doctorul Ambrose cu medicamentele? 

Curând trebuia trimis un alt grup după provizii. Era simplu. Nu 
doar de medicamente aveam nevoie. În urma acestor drumuri făceam 
rost de tot ceea ce nu se putea procura în orășelul nostru. 

Pistoale și gloanţe. Materiale și lână. Cărţi. Zahăr. Ceai. Cafea. 

Astfel de lucruri pur și simplu nu puteau fi produse într-un oraș 
atât de mic! 

Egoistă, sperasem că voi avea material pentru o rochie nouă. 
Crescusem cu vreo patru centimetri din primăvară. Mama zicea că de 
acum mi se încheiase perioada de creștere, iar eu mă rugam să aibă 
dreptate. Nicio haină nu îmi mai venea așa cum trebuie. Corsajul îmi 
rămăsese mic și mă jena în timp ce făceam treburile de zi cu zi, iar 
șosetele mele de lână se ițeau deasupra cizmelor negre din piele pe 
care le purtam. Fram deja mai înaltă decât mama, și singurele 
materiale care puteau fi găsite la McCleary erau două cupoane de 
batist înflorat. Erau frumoase, fără îndoială, însă nu aveau să-mi țină 
de cald după ce începeau să cadă frunzele. 

— Ellerie? a șoptit Samuel. 

Avea buzele arse, așa că m-am întins după cutia cu balsam de pe 
măsuța de lângă patul lui. Mama prepara alifii și loțiuni din ceara 
care rămânea de la albine după recoltă. 

— Mă crezi în privința monștrilor, nu-i așa? 

Ochii lui cenușii erau sticloși, însă nu-mi puteam da seama dacă 
din cauza febrei sau a faptului că stătea să plângă. 

— Trebuie să fi fost înspăimântător! am răspuns cu grijă. 

Sam mi-a apucat mâna. 

— Am crezut că n-am să te mai văd niciodată. 

I-am strâns degetele. Vorbea doar imaginaţia lui exacerbată de 
febră, dar inima mi s-a făcut oricum cât un purice la gândul unei vieți 
fără fratele meu. 

— Mă vei apăra, nu-i așa? Tu m-ai apărat întotdeauna. Încă de 
când eram mici. 

Vorbea ca un copil mai mic chiar decât Sadie. Un băieţel trist și 
pierdut, care cerea cu disperare să fie protejat. 

— Bineînţeles! 

— Nu am putut... Nu am putut să mă împac cu gândul că nu vom 
mai fi împreună. Noi am fost tot timpul împreună. Doar... 

Cuvintele i s-au înecat de plâns. 

— Nu gândi așa, Sam! Suntem o echipă, nu-i așa? Noi doi. Știi bine 
că nu i-aș permite nimănui să te rănească. 

Pleoapele i s-au zbătut și apoi s-au închis, iar fratele meu a 
alunecat din nou în brațele extenuaării. 

Puteam să număr pe degetele de la o mână numărul dăţilor în care 
îl văzusem pe Samuel plângând. Deși îmi părea rău că se rănise și că 
avusese parte de o experienţă atât de înspăimântătoare în pădure, mă 
întrebam dacă nu cumva această întâmplare avea să fie un punct de 
răscruce pentru noi. Pe parcursul întregii veri ne îndepărtaserăm tot 
mai mult unul de celălalt. Eu rămâneam acasă în vreme ce el se furișa 
spre aventurile lui misterioase. Acum însă... poate că lucrurile puteau 
fi din nou ca mai înainte. 

l-am urmărit pieptul ridicându-i-se și coborând cu fiecare 
respiraţie, într-un ritm liniștitor, și am numărat până la o sută înainte 
să mă decid că sosise momentul potrivit să o trezesc pe mama. 

Însă, atunci când am încercat să-mi desprind mâna din strânsoarea 
lui Sam, el m-a apucat mai tare. 

Mi-am îndoit degetele, le-am răsucit, dar nu mă puteam elibera. 
Deși era tras la chip, mâna lui era puternică precum o cursă din fier 
pentru urși. Oricât m-am zbătut, nu am reușit să scap. 

Samuel își mișca ușor buzele. Aproape insesizabil. 

M-am aplecat spre el, ca să aud ce șoptea iar și iar, ca pe o litanie, 
rugător. 

— Vin după tine. Ea vine după tine. 

Mi s-a tăiat respirația. 

— Sam, ce spui? Cine vine? Cine este „ea? 

Am aruncat o privire pe fereastră, așteptându-mă parcă să văd o 
siluetă atârnată de pervaz, lipită de geam, care să tragă cu ochiul 
înăuntru. O siluetă înaltă și suplă. Îmbrăcată într-o rochie deschisă la 
culoare. Pe fereastră se vedea însă doar cerul rece de culoarea 

lavandei. 

Sam a scos un mic oftat, alunecând deja într-un alt vis. Eram gata 
să îl trezesc și să îi cer să îmi ofere niște răspunsuri, dar chiar atunci 
am auzit un foșnet în spatele meu. 

— Ellerie, de ce sfinților te-ai trezit atât de devreme? 

Mama și-a ițit capul de după draperie, cu ochii mijiți. Avea părul 
încă împletit de noapte, într-o coadă care îi atâma pe umeri. 

— Nu am putut să dorm. Am tot avut coșmaruri. 

— Nu mă mir, după noaptea trecută. Sper că nu l-ai trezit pe Sam? 

Am clătinat din cap. 

— S-a foit mai devreme, dar... 

Mi-am plecat fruntea spre el. Dormea cu gura întredeschisă și cu 
colțurile ușor umezite de salivă. Mâna i-a alunecat din a mea, de 
parcă nu mă strânsese puternic cu doar câteva clipe în urmă. 

— De ce nu vii jos ca să mă ajuţi cu micul-dejun? a zis mama, 
trăgându-mă în picioare. Facem un ibric cu cafea doar pentru noi 
două mai întâi. Va fi o zi lungă pentru toată lumea. Am face bine să 
ne asigurăm că avem energie. 


ogo 

— M-a uns pe suflet! a zis tata, dând la o parte farfuria goală, cu un 
oftat mulțumit. Mulţumesc, Sarah! Fllerie! 

Eu și mama pregătiserăm un adevărat ospăț: ouă cu gălbenușul ca 
razele soarelui, pudrate cu piper negru; felii grosuțe de șuncă; roșii 
proaspete din grădină, rumenite cu atâta pricepere, încât sucul lor 
acrișor exploda în gură atunci când mușcai din ele; și munți de 
clătite, unse cu ultimele linguri pe care le mai aveam din siropul de 
arțar cumpărat de la livada Visser iarna trecută. 

Sadie își ștergea farfuria cu clătita ei, adunând fiecare strop din 
dulceaţa lipicioasă. După cum se lingea pe buze, era clar că și-ar fi 
dorit mai mult. 

Mama a primit un sărut mic de la tata când s-a aplecat să îi ridice 
farfuria și tacâmurile. 

— Fetele se pot ocupa de masă, a zis el, trăgând-o pe mama în 
poala lui. 

Eu și surorile mele neam aruncat priviri, încercând să nu 
chicotim. Mama i-a atins ușor vârful nasului și apoi s-a ridicat. 

— Voi spăla vasele câtă vreme mergeţi voi la întâlnirea din oraș. 

— Tu nu vii cu noi? a întrebat el, surprins. 

— Trebuie să rămână cineva acasă cu Samuel și cu Sadie. 

Mama a ridicat o farfurie acoperită cu grăsimea de la şuncă. 

— Poftim? Nu-i corect! Vreau și eu să merg! a strigat Sadie, 
trântindu-și furculița în farfurie. 

— Tu poți să îmi ţii de urât și să mă ajuţi să am grijă de Sam. S-ar 
putea să facem chiar și o tavă de prăjiturele cu ghimbir, a promis 
mama, trecând în bucătărie. Și, în plus, știi că nu ai încă vârsta 
potrivită. 

— Atunci și Merry ar trebui să stea acasă! 

— Am șaisprezece ani, i-a reamintit Merry, în timp ce strângea 
restul tacâmurilor. 

— Abia împliniţi! i-a retezat-o Sadie. Te rog, tată, lasă-mă să merg! 
Vreau să te aud vorbind! 

Tata s-a ridicat și i-a ciufulit părul, zulufii răvășiți creând un soi de 
aureolă aurie, care o făcea să semene cu îngerii desenaţi din cărțile 
pastorului Briard. 

— Ştii prea bine că nu te vorlăsa să intri pe ușă, iubire mică. 

Familiile fondatoare creaseră o listă cu șapte legi menite să ajute 
Amity Falls să evolueze din tabără în orășelul plin de viață care era 
astăzi. Într-un loc care era atât de rupt de lume, trebuia să ne putem 
baza pe vecinii noștri, trebuia să știm că gândurile și inimile lor erau 
pure. Fiecare casă avea lista cu Legile prinsă în dreptul intrării - toate 
listele fuseseră copiate cu grijă și gravate în cupru de bătrâna văduvă 
Mullins -, pentru a nu uita de datoriile noastre atunci când pășeam în 
lume, în fiecare zi. 

Adevărul era însă că eu abia dacă o mai observam pe a noastră. Nu 
băgam în seamă Legile, aşa cum nu băgăm în seamă nici tapetul 
îndrăgit al mamei, acum tocit de timp, ori puii de pernă brodaţi de pe 
canapea. 

Printre Legi erau unele simple (nimeni sub vârsta de șaisprezece 
ani nu avea voie să intre în Casa Adunărilor), altele de bun-simţ, încât 
părea caraghios să fi fost stabilite de la bun început (nimeni nu avea 
voie să intre în pădurea de pini singur), dar și adevărate avertismente 
(dacă îi făceai rău vecinului, fie că era vorba de familia acestuia, fie de 

proprietatea sa ori de animalele sale, erai pedepsit după o judecată 
rapidă). Eram o comunitate mult prea mică pentru a face apel la un 
judecător și mult prea izolată ca să lăsăm străinii din marile orașe să 
ne controleze viețile. 

Atunci când aveau loc acte nelegiuite în Falls - oricât de rar ar fi 
fost asta -, orașul se ocupa singur de vinovaţi. 

L-am privit pe tata luându-se după mama în bucătărie. Ce avea să 
spună la Adunare? Avea să fie luată o Hotărâre, asta era clar, dar 
pentru ce aveam să votăm? 

Tata a sărutat-o pe mama pe frunte și apoi s-a aplecat după cele 
două găleți de sub albia de metal. S-a îndepărtat cu ele, legănându-le, 
spre fântână. Noaptea trecută păruse atât de bântuit și de amărât, 
încât îmi făcusem griji că nu își va mai reveni niciodată. Astăzi era 
aproape vesel. Îi auzeam fluieratul din cealaltă parte a curții. 

— Tata pare în toane foarte bune! am observat, în timp ce 
depozitam bucata de unt înapoi în cutia cu gheaţă. 

Un zâmbet blând a luminat chipul mamei, în timp ce privirea i se 
îndrepta spre fereastră. 'Tata era ocupat să scoată apă din fântână, 
învârtind de roata noastră de fier. Lucra întotdeauna eficient, iar 
mușchii spatelui și ai braţelor i se mișcau cu ușurință, mereu gata să 
facă ce i se cerea. 

— E bucuros că s-a întors acasă. Au rătăcit prin pădurea de pini 
atâta timp! Dacă nu ai fi aprins Domniţele Noastre atunci când ai 
făcut-o, Ellerie... 

Mama nu a mai dus până la capăt acel gând întunecat. S-a întins 
spre mine și mi-a strâns mâna. 

— Îți suntem cu toții foarte recunoscători! 

— Dacă vrei să mergi la Casa Adunărilor, pot să rămân eu cu Sam 
și cu Sadie! m-am oferit, sperând că va spune nu, încă de cum 
rosteam cuvintele. 

Nu voiam să ratez nimic din ceea ce avea să se spună. 

Mama a clătinat din cap. 

— Glezna lui Sam trebuie pansată din nou și, fie vorba-ntre noi, 
mi-ar prinde bine o dimineaţă liniștită. 

I-am cercetat chipul cu luare-aminte. Avea un soi de oboseală pe 
care nu o observasem până atunci. Deși îi străluceau ochii, pielea din 

jurul lor era întunecată. Nu o mai văzusem arătând așa de când... 

— Eşti însărcinată! am ghicit în șoaptă. 

Trecuse prea mult timp ca să îmi amintesc cum fusese cu Merry, 
dar, atunci când o purtase pe Sadie, o ajutaserăm cu toții la treburi și 
păstraserăm liniștea în casă. Mama spunea mereu că primele trei luni 
sunt cele mai istovitoare. 

— De aceea este tata atât de vesel! I-ai spus și lui! 

Zâmbetul de pe chipul mamei s-a accentuat. 

— Nu reușesc să scap cu niciun secret de ochii tăi de vultur. 

Am îmbrăţișat-o. 

— Mamă, asta este minunat! În câte luni ești? 

— Sarcina e abia la început. Am observat și eu doar cu câteva zile 
în urmă. Nu le spune încă surorilor tale! Și nici lui Sam. Am vrea să 
mai așteptăm puţin. 

Am dat serioasă din cap, promițând să păstrez secretul. Mama 
pierduse deja două sarcini și, de fiecare dată, întreaga familie fusese 
devastată. Am numărat lunile. 

— Vasăzică, aprilie, atunci? Poate mai? 

— Poate, a zis mama și și-a dus repede degetul la gură pentru că în 
cameră intra Sadie, cu urciorul pentru lapte gol. 

Legea a treia: Lasă cincisprezece recolte să treacă, 
apoi copiii la Adunare trimite-i să crească! 


SALA ERA APROAPE PLINĂ ATUNCI CÂND EU, TATA ȘI MERRY 
am ajuns în oraș. Matthias Dodson și Leland Schăfer l-au tras pe tata 
deoparte de cum am intrat, iar eu și Merry am rămas să căutăm 
singure niște scaune pe care să stăm. 

Casa Adunărilor era o clădire lungă, situată în marginea de 
miazănoapte a orașului. Ferestrele, care acopereau trei dintre pereți 
și, de obicei, stăteau închise ermetic ca să nu intre frigul, erau astăzi 
deschise larg, oferind o panoramă asupra pinilor care ne înconjurau. 

În faţa sălii se afla Copacul Fondator. Fusese un nuc incredibil de 
mare, din rădăcina căruia porneau trei trunchiuri negre. Legenda 
spunea că, din cauza lui, caravana fusese nevoită să se abată din drum 
şi ajunsese în cele din urmă în Mâna Domnului. 

Cu zeci de ani în urmă, deasupra munţilor se abătuse o furtună 
îngrozitoare. Prin rafalele de ploaie, călătorii văzuseră cum copacul 
matusalemic este lovit de fulgere, care nu păreau să-l afecteze în 
vreun fel. Văzuseră apoi cum creaturile din umbre, care îi terorizaseră 
tot drumul, fug înspăimântate din calea străfulgerărilor fierbinţi de 
lumină albă. Conducătorul caravanei văzuse în copac un protector 
măreț și decisese să ridice acolo tabăra după ce furtuna avea să se 
oprească. 

Cea mai mare parte din nucul fumegând căzuse la pământ, lăsând 
în urmă trunchiul lat, care devenise piesa centrală în jurul căreia se 
construise Casa Adunărilor din Amity Falls. Imaginea sa impozantă 
însă - crengile puternice și rădăcinile groase care se întindeau 
pretutindeni, amintindu-ne că eram legaţi - dăinuia. Fra gravată pe 
nasturii mantiilor Mai Marilor, sculptată pe pragul caselor noastre, 
incrustată chiar și pe toiagul de care Amos se sprijinea atunci când își 

făcea zilnic drumurile prin Falls. 

Restul încăperii era burdușit cu rânduri înghesuite de bănci simple 
din lemn, despărțite în secțiuni de un culoar. Am dat cu ochii de un 
colț liber de bancă și m-am strecurat spre el, trăgând-o pe Merry 
după mine, înainte ca altcineva să ajungă la bancă înaintea noastră. 
Ușurată că nu va trebui să stăm în picioare pe durata întregii întâlniri, 
nu m-am mai uitat ca să văd lângă cine mă așez. 

— Ah! Rebecca! 

Obrajii ei, de obicei de culoarea delicată a piersicilor, au devenit 
trandafirii atunci când m-a văzut. 

— Bună dimineaţa, Fllerie, Merry! 

Ochii au trădat-o, pentru că s-au îndreptat imediat să verifice cine 
mai venise cu noi. 

— Sam este acasă. 

Vocea mi-a sunat plat, cuvintele împrăștiindu-se ascuţite ca niște 
așchii. 

— Nu ar fi putut să vină până aici cu glezna luxată. 

— Îl doare rău? 

Am ezitat, gândindu-mă cum ar trebui mai precis să răspund. 
Rebecca mi-a strâns genunchiul. Se încruntase, îngrijorată. 

— Eu... am vrut să-ți spun, Ellerie, chiar am vrut. M-am simţit 
prost să îţi ascund ceva atât de important. Eşti prietena mea cea mai 
bună - noi neam spus mereu totul. Am împărțit întotdeauna totul. 

Lângă mine, Merry a pufnit. 

— Se vede! 

Rebecca a scos un sunet care semăna a oftat de uimire și de tristețe 
deopotrivă. 

— Sam a zis că îţi vom spune. În cele din urmă. Voia doar să mai 
aşteptăm. 

— Să așteptați? Ce sfinților trebuia să așteptați? 

Rebecca a clătinat din cap. 

— Nu știu! Zicea mereu că va fi mai bine mai încolo. Pentru... 
pentru o vreme, mi-am făcut griji că nu îmi făcea curte cu seriozitate. 
Altfel de ce nu ar fi vrut să se știe? M-am gândit că poate se joacă cu 
mine... 

— Sam nu ar face niciodată așa ceva. 

Tonul meu era într-atât de ascuţit, încât îi retezase cu totul vorba. 
Indiferent de ce secrete îmi ascunsese Sam, trebuia să-i țin partea 
fratelui meu geamăn. 

Rebecca și-a trecut părul ruginiu pe după urechi și a dat din cap 
aprobator. Încă își purta părul despletit, ca o fetiță. Buclele cădeau 
perfect, mângâind materialul negru cu flori al rochiei pe care o purta. 

— Acum știu asta. Dar atunci, pur și simplu... 

— Aseară ai fost îmbrăcată cu rochia asta, nu-i așa? am întrebat-o. 

Chipul i s-a întunecat, plin de nedumerire. 

— Păi... da. 

— Ai avut musafiri ieri? 

— Poftim? Când? 

Părea uluită. 

— Noaptea trecută. Înainte să se aprindă Domniţele Noastre. A 
fost cineva la tine acasă? 

— Tata și Mark, desigur. Cine altcineva să fie? 

— Asta încerc să aflu. Eşti sigură că... 

Nu am putut să-mi termin gândul, pentru că cei trei Mai Mari au 
venit tropăind în faţa sălii. Și-au ocupat locurile pe rândul de scaune 
tapisate așezate cu fața spre noi. Tata i-a urmat, rămânând în spațiul 
dintre noi și ei. De pe chip îi dispăruse orice strop din bucuria pe care 
o împărtășise cu mama, înlocuită acum de o răspundere grea și 
serioasă. 

Și-a trecut degetele prin barbă, adunându-și gândurile înainte de a 
începe. Tata era respectat în oraș, admirat chiar. Mă durea inima 
pentru el, pentru că știam că trebuia să împărtășească niște vești 
îngrozitoare, singur, în fața tuturor. Nu arăta însă speriat sau nesigur 
pe el. Știa ce are de făcut. Întotdeauna știa. 

— Binecuvântări vouă! a început el, vocea răsunându-i clar în 
întreaga sală. După cum cei mai mulţi dintre voi știu, la începutul 
acestei săptămâni, Jeb McCleary a plecat alături de alți cinci bărbați 
în cursa pentru proviziile de vară. O zi mai târziu, armăsarul lui s-a 
întors, rănit de moarte și fără călăreț. 

Mi-am rotit privirea prin sală, încercând să dau de Molly și de 
copiii ei. Nu erau de față, iar inima mi s-a umplut de recunoștință față 
de cei care se gândiseră să-i țină departe. Dacă povestea tatei semăna 

cât de cât cu cea a lui Sam, familia lui Jebediah nu trebuia să o audă. 

— Eu și fiul meu am intrat în pădure, urmând drumul pe care 
gândeam că au mers. Am găsit ceea ce bănuiam a fi fost ultimul lor 
foc de tabără, la doar câțiva kilometri de Falls. Nu ajunseseră prea 
departe înainte să... se întâmple ce s-a întâmplat. 

— Ce s-a întâmplat? 

Întrebarea se auzise din spate. Nu îmi puteam da seama cine 
vorbise. 

Tata și-a încordat maxilarul și a strâns din dinți. 

— E greu de spus ce s-a petrecut cu adevărat acolo... Se pare că 
oamenii au fost atacați în timp ce dormeau. Corturile lor erau sfâșiate 
în bucăți, iar bărbaţii nu mai erau acolo. 

— Arfi putut să fie niște bandiți? 

Tata a clătinat din cap. 

— Eu, unul, cred că au fost un fel de animale sălbatice. 

— Ursul acela! a zis Cyrus Danforth, ridicându-se în picioare. 

— Un urs nu ar fi putut să facă ceea ce am văzut noi. Și... orice vor 
fi fiind, sunt mai mulţi. O haită, poate. 

— Lupi! a grăit Edmund Latheton. 

— Asta sună mai plauzibil. După ce am ieșit din tabără, am găsit... 
bucăţi din oameni înșirate pe drum. Se pare că niciunul dintre ei nu a 
ajuns prea departe. Creaturile acelea trebuie să fi fost foarte rapide. 

— Lupi, a aprobat Cyrus. Și atunci, ce-i cu tot spectacolul? 
Trimiteţi un grup să-i strângă de acolo și gata! 

— Ia staţi puţin! a intervenit Gran Fowler, ridicându-se și el în 
picioare. Am văzut cu toții armăsarul. Rănile pe care le avea erau 
enorme. 

Bărbatul și-a răsfirat degetele cât a putut de larg. 

— Frau în mod clar mai mari decât dacă mi-aş fi folosit eu 
ghearele ca să le fac. 

Cyrus a dat drumul unui hohot de râs. 

— Veşti extraordinare, oameni buni! Fowler nu e un criminal. 

Crescătorul de pui a mijit ochii. 

— Întreb doar: ce lup are labe mai mari decât mâinile unui om? 

Tata a ridicat din umeri. 

— Niciunul cum să fi văzut noi până acum. Și... 

Tata și-a frecat mâinile. 

— Eu și Sam am dat foc tufișurilor dimprejur. Nu voiam ca sângele 
să atragă și alte animale, mai ales pentru că tabăra e atât de aproape 
de oraș. Cum puneam foc, am văzut creaturile la doar câțiva pași de 
noi. Strălucirea flăcărilor li se reflecta în ochi, luminând argintiu. 
Fuseseră acolo în tot acel timp. Ne urmăriseră. 

Tata și-a scărpinat ceafa. Era pentru prima oară de când își 
începuse discursul când îl simțeam agitat. 

— Nu mi-am putut da seama de forma lor exactă - se contopeau 
cu umbra pinilor -, însă, orice vor fi fost, aveau o mărime 
monstruoasă. Frau mult mai înalți decât mine. 

Mi-am mușcat vârful limbii. Tata era unul dintre cei mai înalți 
bărbaţi din Falls. Am încercat să îmi închipui un lup mai mare decât 
el. Mi-am imaginat perii de pe spatele animalului, ridicaţi în timp ce 
mârâia, apoi labele masive, cu gheare în care se reflecta lumina lunii. 
Dar părţile acestea nu se legau în mintea mea, ca să alcătuiască o 
bestie. Mintea mea refuza să creeze o asemenea monstruozitate. 

— Imposibil! a pufnit Cyrus. 

Gran părea neliniștit. 

— Chiar sună bizar, Gideon! Aveţi vreo dovadă? 

Ochii tatei s-au aprins, plini de indignare. 

— Dovadă? De ce altă dovadă mai aveți nevoie în afara cuvântului 
meu? Toţi cei de faţă știu că sunt un om integru și cu onoare. Nu sunt 
genul care să spună baliverne sau să exagereze. Dacă spun că asta am 
văzut, puteţi să fiți siguri că exact asta se află acolo. 

Mi-am rotit privirea în jurul camerei și am observat mai mulți 
oameni schimbând priviri vinovate între ei. Nu erau convinși. 

Tata observase și el cu siguranţă privirile. A oftat. 

— Samuel i-a văzut și el. Vă va spune și el același lucru. 

Povestea pe care o auzisem de la Sam în acea dimineaţă mi s-a 
derulat în minte. Spusese într-adevăr că văzuse în pădure niște bestii 
uriașe. Mai zisese și că râseseră de el. 

— Latheton! a zis tata, descoperindu-l pe tâmplar în mijlocul sălii. 
Și tu ai spus că i-ai văzut. Cam cât de mari ai zice că sunt? 

După câteva înghionteli din partea nevestei, Edmund s-a ridicat 
greoi. 

— Eu... N-aș putea spune cu siguranță, dar sunt mult mai mari 
decât lupii obișnuiți. Şi mai rapizi. Cel văzut de noi... 

I-a aruncat o privire nevestei lui. Fa s-a întins și i-a strâns mâna. 

— Cel pe care l-am văzut noi era aproape de magazie, în fundul 
curţii. Știţi locul acela prin care trece izvorul... 

Mai mulţi inși dădeau din cap, prinși de poveste. 

Edmund a tras aer în piept, moment în care am observat că îi 
tremurau mâinile. 

— Am văzut ochii - exact cum a spus și Gideon - strălucind 
argintiu. Îl speriase probabil ceva. A alergat pe câmp, ca să se ascundă 
în spatele hambarului. Acum, hambarul e la aproape cinci sute de 
pași depărtare, și a străbătut distanţa în doar câteva secunde. N-am... 
N-am văzut niciodată ceva care să se miște cu o așa viteză. 

Prudence s-a ridicat în picioare. 

— Spune adevărul! Amândoi spun adevărul! a adăugat ea, 
întorcându-și privirea spre tata. 

— Și ce propui să facem în privința acestor lupi monstruoși, 
Gideon? a întrebat Cyrus. 

I s-a alăturat tatei în fața sălii. Burta i se umfla peste pantalonii 
dungaţi precum pânza unei corăbii. 

— Din câte ai povestit tu, pare că vom avea nevoie de tot orașul 
pentru a pune doar unul la pământ. 

Edmund a pălit. 

— Nici măcar nu cred că așa am reuși. 

Tata a dat din cap, cu o privire obosită. 

— Eu cred... cred că monștrii despre care ne-au povestit strămoșii 
noștri s-au întors. 

În mulțime s-au răspândit șoapte neîncrezătoare. 

— Imposibil! a sărit de pe scaun pastorul Briard, cu fruntea 
încruntată. Chiar dacă familia mea nu a fost aici la întemeierea 
orașului, poveștile acestea nu mi-au plăcut niciodată. Sunt doar 
basme menite să sperie copiii. Dumnezeu nu ar îngădui existența 
unor astfel de creaturi. 

Matthias s-a încruntat. 

— Stai jos, Clemency! Te faci de râs! Au fost consemnate 
nenumărate mărturii. Monștrii au fost adevăraţi. Dar, Gideon, știi și 

tu la fel de bine ca mine că nu a mai fost văzut niciunul de... 

— De acum câteva zile, i-a tăiat-o tata supărat. 

Nările Mai Marelui au fremătat. 

— Atunci, acești demoni trebuie stârpiți. 

Tata a clătinat din cap. 

— Nu propun să îi vânăm. Sunt prea mulți și nu avem nici pe 
departe suficientă muniţie, ceea ce ridică cea mai mare problemă cu 
care ne confruntăm acum. Trebuie să trimitem un alt grup după 
provizii. 

S-au auzit pufnete ironice din spatele sălii. 

— Nu se poate să vorbești serios! Dacă chiar crezi că acele arătări 
simt reale, că s-au întors, nu te poți aștepta la voluntari. Este 
sinucidere! 

— Sinucidere ar fi și să încercăm să supraviețuim iarna aceasta fără 
un drum la oraș, a spus tata sumbru. Doctorul Ambrose zice că 
rezervele lui sunt pe terminate. Epidemia din mai i-a făcut pe copii să 
dea pe gât sticle întregi de ipecac. Sunteţi siguri că aveți destulă carne 
afumată ca să vă ajungă până la primăvară? Avem nevoie de gloanţe. 
Avem nevoie de multe. 

Apoi chipul i s-a îmblânzit. 

— Vom trimite mai mulți oameni, a spus tata. 

— Vom trimite mai mulți oameni la moarte! i s-a aruncat în faţă. 

M-am răsucit și l-am văzut pe Calvin Buhrman. Ochii negri ai 
cârciumarului erau aprinși. Jebediah McCleary fusese cumnatul lui. 
Fram puţin surprinsă că nu rămăsese acasă, alături de sora lui 
îndoliată. 

— Nu văd copii de față astăzi, a spus Cyrus, rotindu-și privirea prin 
sală. Să înțeleg că va trebui să votăm în privința acestei expediții 
nebunești? 

Tata s-a întors ca să le vorbească Mai Marilor. 

— Sunt sigur că nu este nevoie de o Hotărâre când vine vorba de o 
călătorie după provizii, nu-i așa? Am chemat adulții astăzi aici pentru 
că trebuie să alcătuim un grup de voluntari. 

Și-a întors capul peste umăr și a schițat un zâmbet către noi. 

— Eu sunt primul care mă ofer. 

— Tată, nu! am strigat, sărind în picioare. Cum rămâne cu mama? 

— Propria lui fiică crede că este o idee proastă! a spus Calvin 
mușcător. Eu votez nu. Sunt sigur că putem rezista o iamă. Străbunii 
noștri s-au descurcat de minune. Să lăsăm creaturile acelea să moară 
de foame! Până la primăvară vor fi duse, vor pleca spre alte zări, unde 
să aibă ce vâna. Vom trimite atunci o caravană după provizii. La 
naiba, o voi conduce chiar eu! 

În sală s-au pornit discuţii, unele strigate peste rândurile de bănci, 
altele șoptite pe tonuri înfierbântate, între soți. Merry m-a tras de 
mânecă, voind să afle ce era cu mama. Am ușuit-o, știind prea bine că 
mama avea să fie cu siguranță dezamăgită dacă nu îi păstram 
secretul. 

Dintre Mai Mari, Amos McCleary a fost cel care și-a ridicat mâna 
întunecată și tremurătoare, acoperită de pete de la boala de rinichi. 
Era cel mai bătrân cetățean din Amity Falls și capul Mai Marilor. 
Cataracta îi acoperea cu o pojghiță lăptoasă ochii care fuseseră 
cândva albaștri și avea nevoie de un toiag lung pentru a putea merge 
prin Falls. În vârful acestuia se afla o replică miniaturală a Copacului 
Fondator, de dinainte ca acesta să fie pus la pământ de fulgere. 
Frunzulițele sculptate își pierduseră multe dintre detalii, iar acum 
erau la fel de lucioase ca suprafața unui lac. 

— Mie mi se pare, a grăit el cu o voce fragilă ca o foaie de hârtie, că 
trebuie pusă o serie de întrebări înainte ca Hotărârea să fie luată. 

Amos le-a aruncat o privire celorlalți Mai Mari. 

— Sunteţi de acord? 

Bărbaţii au dat din cap. 

— Prima... Îi credem pe Gideon și pe ceilalți din oraș care spun că 
au văzut aceste... creaturi? Cei care îi cred să ridice mâna! 

Mâna mea și a lui Merry s-au ridicat imediat, alături de altele, 
alcătuind puţin peste jumătate din mulțimea adunată. Rebecca a 
ezitat, răsucindu-și degetele în jurul unei bucle. 

— Şi Sam le-a văzut! am șuierat la ea. Va trebui să te hotărăști de 
partea cui ești până la urmă! 

După o clipă, și-a ridicat mâna, deși degetele îi erau strânse timid, 
iar privirea i s-a aţintit imediat în podea, evitând uitătura urâtă a 
tatălui ei. 

— Voturile au fost numărate, a spus Matthias, trecându-și 

numărul în catastif. 

— Prea bine! a grăit Amos. Și cei care nu îi cred, ridicați-vă acum 
mâinile! 

Un grup mic de oameni au ridicat mâna. Pastorul Briard nu doar 
că și-a avântat-o spre tavan, dar s-a ridicat și în picioare, ca să se 
asigure că toată lumea îi vede votul. 

— S-a decis atunci, a continuat Amos. Credem că aceste creaturi 
există. Acum... credem că ne vor răul? Credem că sunt responsabile 
pentru moartea lui Jeb... 

Vocea i-a tremurat și s-a frânt. 

— Moartea fiului meu și a celorlalți membri ai caravanei? Cei care 
cred că așa stau lucrurile să o arate. 

Trioul nostru de mâini s-a ridicat la unison. 

— Şi aceia care nu cred? 

Cyrus Danforth și preotul au fost singurii care s-au mișcat. 

Amos a strâns capătul toiagului, săltându-se cu greu. 

— Prea bine! Acum suntem pregătiți pentru Hotărâre. După cum 
ştiţi, cu toții ne exprimăm Hotărârile în mod public, astfel încât tot 
orașul să știe ce gândim. Suntem o comunitate și ne sprijinim pe noi 
înșine și pe vecinii noștri, așa că trebuie să ne cunoaștem cu adevărat 
gândurile unii altora. 

Leland Schăfer s-a ridicat. 

— Prin urmare, Hotărârea sună astfel: „Credem că în pădurile care 
înconjoară Amity Falls sălășluiește o haită de creaturi rapide, de mari 
dimensiuni. Le considerăm mortale și credem că i-au omorât deja pe 
unii de-ai noștri. Trebuie să ne refacem proviziile din aprilie, iar 
zăpezile se apropie. Ar trebui să trimitem o caravană la oraș acum sau 
să așteptăm până la primăvară, când, poate, creaturile vor fi plecat?” 

Ne-a privit pe fiecare în parte. 

— Suntem pregătiți să votăm? 

După un moment de tăcere, mai multe capete s-au plecat. 

— Atunci veniţi în faţă și votaţi în consecință! Galben dacă vreți să 
trimitem o caravană acum, roșu dacă vreți să așteptăm până la 
primăvară. 

Pe rând, cetăţenii din Amity Falls s-au îndreptat spre ciotul 
Copacului Fondator. Pe unul dintre trunchiurile frânte, care își arăta 

inelele de creștere, erau așezate două boluri vechi din cupru, iar pe 
cel mai înalt trunchi se afla o carte. Lat de cam un metru douăzeci 
atunci când era deschis, tomul conţinea toate voturile prin care 
fusese luată absolut orice Hotărâre în oraș. 

Tata a fost primul care a votat, apăsându-și palma într-unul dintre 
boluri. Când a ridicat-o era de culoarea șofranului, datorită 
amestecului de pudră de turmeric și apă. S-a îndreptat spre carte și 
și-a lipit palma pe partea ei dreaptă. Apoi s-a tras la o parte, ca să le 
permită și celorlalți să voteze. Ochii noștri s-au întâlnit, iar el mi-a 
zâmbit încurajator. 

Merry urmărea procesul cu extrem de mare atenţie. Fra prima oară 
când participa la luarea unei Hotărâri și, atunci când a ajuns în față, a 
ezitat pentru o clipă înainte să își înmoaie mâna în vopseaua galbenă. 
Urma pe care a lăsat-o în carte a ieșit tremurată, din cauza emoțiilor. 

Am pășit în urma ei, cu ochii la cele două boluri pe care le aveam 
în față. Eram convinsă că tata și Sam văzuseră un soi de animale în 
pădure și că acele creaturi erau responsabile pentru moartea vecinilor 
noștri. Credeam însă că ar trebui să plece acum o nouă caravană? În 
mod logic, aveam nevoie de provizii. Proviziile pe care le aveam erau 
puține; ne erau necesare și altele. 

Dar care era prețul? 

Calvin avea dreptate - strămoșii noștri supraviețuiseră iernilor din 
munţi cu mult mai puţin decât ceea ce aveam noi astăzi. Aveau să fie 
câteva luni grele, dar, dacă rămâneam uniți, dacă împărțeam ce 
aveam cu prietenii și vecinii noștri, dacă făceam mici sacrificii pentru 
o cauză nobilă, ne-am fi descurcat. 

Pe de altă parte, cum puteam ști că aceste creaturi aveau să plece 
până în primăvară? Cum puteam fi siguri că, odată cu primele zăpezi, 
când hrana avea să devină mai greu de găsit, nu se vor aventura în 
oraș? 

Nu aveam de unde să știm sau cum să fim siguri. Aveam nevoie de 
muniție, de mai multe arme, de mai multe gloanţe. 

Dar, dacă trimiteam acum o caravană, tata avea să fie cel care 
urma să o conducă. Dacă i s-ar fi întâmplat ceva? Mama nu și-ar mai 
fi revenit niciodată. Durerea ar fi ucis copilul și apoi și pe ea. 

Cele două boluri se uitau la mine ca niște ochi. Praful galben era în 

partea dreaptă, iar lichidul roșu din sfeclă și scoarță de măr în stânga. 
Vopseaua nu avea să se curețe ușor. Fondatorii voiseră să se asigure 
că toți cetățenii înțeleg că acțiunile lor afectează întreaga comunitate. 
Orice urma să aleg în acea clipă aveam să port pe mână în 
următoarele zile, ca pe o stigmă. 

Privirea mi-a alunecat spre carte, ochii oprindu-mi-se cu ușurință 
asupra urmelor lăsate de tata și de Merry în partea dreaptă. Partea 
stângă era la fel de plină de semne roșii, plină de oameni care 
preferau să aștepte și să spere că va veni o primăvară mai bună. 

Care era alegerea corectă? 

Greutatea deciziei pe care trebuia să o iau îmi apăsa pieptul ca un 
bolovan prăvălit din munţi. Apoi m-am pus în mișcare. 

După ce am terminat, m-am tras la o parte, lăsând-o și pe Rebecca 
să voteze. Când am luat loc, am simţit privirea tatălui meu arzându- 
mi ceafa. 

După ce au votat toți cei din sală, lăsându-și amprentele în carte, 
Matthias a numărat voturile și i-a șoptit rezultatul lui Amos. 

— Hotărârea a fost luată! a spus Amos, ridicându-se în fața 
mulțimii. 

Își ținea bastonul strâns bine în mână și părea că tremură ușor. 

— Nu a fost o Hotărâre ușor de luat, știu, dar a fost întrunită o 
majoritate și se va face ceea ce majoritatea a hotărât. Semnele roșii le- 
au întrecut în număr pe cele galbene cu doar un vot. Vom rămâne în 
Falls și vom aștepta până la primăvară pentru o nouă cursă. Amity 
Falls a hotărât. 

oo 


Am mers spre casă în tăcere, cu tata între noi, deși el nu mergea cu 
adevărat alături de mine și de Merry. Rămânea tot timpul cu un pas 
în urmă sau o lua cu doi pași înainte, cu privirea coborâtă în pământ, 
căzut pe gânduri. Merry se uita curioasă când la unul, când la celălalt, 
fără să scoată însă o vorbă, frecându-și palma galbenă. 

Am încercat să îmi întind mâna spre tata o dată. Dar el m-a dat 
enervat la o parte și s-a ferit, ca și cum simpla vedere a degetelor mele 
pătate în roșu îl îngrozea. 

AM FRECAT CĂMAȘA TATEI DE SUS ÎN JOS PE PLACA DE spălat 
rufe o dată, de două ori, de trei ori, apoi m-am oprit ca să o examinez. 
Reușisem să scot aproape tot sângele din țesătură. O pată se 
încăpățâna însă să rămână. După ce am mai trecut o dată săpunul 
peste placa ondulată din metal, am luat-o din nou de la capăt. 

Trecuseră trei zile de la Hotărâre, iar tata tot nu se uita la mine. 
Încercasem să îmi ispășesc pedeapsa oferindu-mă să fac toate 
treburile casei pentru a o ajuta pe mama. Am dus preșurile grele pe 
culme și le-am bătut cu o nuia până când mi-au amorit umerii, 
scoțând până și ultimul firicel de praf din ele. Am golit saltelele și le- 
am umplut cu paie proaspete, fulgi noi și chiar bucheţele de lavandă 
uscată pentru vise frumoase. Aș fi vrut să mă ofer să ajut din nou cu 
albinele, dar nu îndrăzneam să îi cer asta tatei. 

Astăzi era ziua de spălat rufe. Am dus două albii din metal la cotul 
pe care izvorul îl făcea prin grădina noastră. Acolo aveam pirostriile 
și, cât ai bate din palme, una dintre albii s-a umplut cu apă fierbinte, 
plină de clăbuci. Pe cea de-a doua o păstram pentru clătit. Odată ce 
am limpezit hainele de clăbuci, le-am pus la uscat pe culmile care se 
întindeau în lungul râului. Mai era încă o oră până la prânz, dar eu 
umplusem deja patru culmi. Hainele noastre pluteau în adierea 
vântului ca un batalion de fantome venite la bal. Mă usturau 
degetele, iar pielea mi-era opărită, însă, oricât aș fi frecat, nu puteam 
scăpa de nenorocita aceea de pată a Hotărârii. 

Încheieturile mi s-au hârşâit de crestele ondulate din metal. Am 
șuierat printre dinţi și m-am tras înapoi. În timp ce îmi masam 
mușchii înțepeniți, cămașa tatei a alunecat în apă și a dispărut 
înghițită de spumă. 

— Te simţi bine? 

Am tresărit, pentru că, până în acea clipă, fusesem convinsă că 
sunt singură. Am tras cu ochiul printre rândurile de cămăși și fuste, 

așteptându-mă să-l văd pe Sam, sprijinit de o pereche de cârje făcute 
cam din topor, însă nu am văzut pe nimeni. 

— Aici! 

Mi-am răsucit capul spre izvor. 

Pe celălalt mal, în apropierea lizierei, se afla un străin. 

Era înalt. Chiar înalt. Îmi dădeam seama de asta, deși se afla de 
cealaltă parte a apei. Aproximam că dacă am fi stat unul lângă 
celălalt, abia dacă i-aș fi atins umărul. 

— Nu am vrut să te sperii, a continuat el. Mi s-a părut că teai 
rănit? 

— Nu-i nimic! Mă simt bine. 

Mi-am ridicat mâna ca să-i dovedesc, deși încheieturile îmi erau 
roșii și umflate. 

— Pare dureros. Te pot ajuta cu ceva? 

Tânărul a ieșit la lumină din umbra pinilor și a dat drumul 
rucsacului uriaș pe care îl ducea cu el. Acesta a aterizat în țărână cu 
un boncănit greoi. Razele soarelui poleiau părul negru al băiatului, 
făcându-l să lucească. Acesta avea un chip bine conturat, alungit și 
cizelat, cu un nas vulpesc, care îi domina celelalte trăsături. Părea să 
fi fost spart în trecut, de mai multe ori poate. Liniile lui neregulate îl 
făceau să aibă o expresie semeaţă și pătrunzătoare, în contrast cu 
aerul tineresc al celorlalte trăsături. 

A făcut încă un pas în față, moment în care am sărit în picioare. În 
minte mi-au răsunat clopoței de avertizare, făcându-mi sângele să-mi 
curgă mai repede prin vene, și m-am luptat împotriva impulsului de-a 
o lua la fugă. În Amity Falls nu aveam aproape niciodată vizitatori. În 
mintea mea și-au făcut loc cele mai negre scenarii. Am aruncat o 
privire peste umăr, încercând să întrezăresc casa, dar culmile cu rufe 
o astupau, ceea ce însemna că niciunul dintre ai mei nu mă putea 
vedea. 

— Rămâi pe loc! i-am strigat, mult mai tare decât ar fi fost nevoie. 

Speram că vorbele mele vor fi purtate peste câmp, răzbind prin 
zumzetul albinelor. Oricât de supărat ar fi fost tata pe mine, ar fi 
alergat să mă ajute dacă ar fi știut că sunt în pericol. 

— Eşti pe o proprietate privată! 

Băiatul a ridicat din sprânceană și și-a întors capul spre pini. 

— Da? Nu știam că pădurea îi aparine cuiva. 

Amuzamentul i se citea pe chipul bronzat, iar colțurile buzelor îi 
tremurau, de parcă s-ar fi luptat cu pornirea de a zâmbi. 

— Nu-i aparţine, dar proprietatea noastră începe chiar de pe malul 
pârâului. 

Mă gândeam că ar fi trebuit să iau cu mine pușca familiei. În lunile 
cele mai calde de vară, tata ne spunea să luăm cu noi arma la izvor, 
atunci când spălam rufele. Șerpii erau atrași de pietrele încinse care 
mărgineau malurile. Mama o purta cu ea de obicei, însă, când 
pomisem eu cu albiile și coșurile cu rufe spre pârâu, ea se odihnea, 
iar eu uitasem cu totul de pușcă până în acea clipă. Deși adevărul era 
că nu ucisesem niciodată în viață vreun șarpe, străinul nu știa asta, și 
acum duceam dorul greutăţii reconfortante pe care mă făcea să o 
simt arma în mâna mea. 

Băiatul și-a coborât privirea, de parcă granița ar fi fost una fizic 
vizibilă, și și-a verificat picioarele cu mișcări teatrale. 

— Deci... înseamnă că nu îţi încalc proprietatea? 

Mi-am încordat maxilarul. 

— Cine ești și ce cauţi aici? 

A arătat spre un pietroi uriaș dinspre izvor. 

— Ca să fim bine înţeleși: piatra aceea este pe partea de pădure a 
pârâului. Nu voi încălca nimic dacă mă voi așeza pe ea, corect? 

Vorbea pe un ton ușuratic și părea gata să râdă. Nu-mi dădeam 
seama dacă mă lua în râs sau încerca să mă vrăjească. 

Fără să mai aștepte, străinul s-a așezat pe marginea pietroiului și a 
început să-și scoată ghetele din picioare. Frau înalte, strânse cu 
șireturi din piele până la genunchi. Și le dezlega, fluierând. 

— Ce sfinților faci? 

Băiatul și-a scos o gheată, apoi și pe cealaltă. 

— Am umblat pe munte ore bune. 

— De unde vii? Nu ești din Amity Falls. 

— Nu sunt! a recunoscut el. 

Și-a scos șosetele murdare de noroi și apoi și-a întins degetele de la 
picioare. Și-a suflecat pantalonii din piele de căprioară, scoțând la 
iveală niște gambe musculoase, și a scos un oftat de plăcere când și-a 
afundat picioarele în apa rece. 

— Ah, aveam nevoie de asta! Aș putea sta aici, așa, toată ziua. 

S-a lăsat pe spate, sprijinit pe braţe, și și-a legănat picioarele în apa 
râului cu o graţie leneșă. 

Așa cum se desfăta la soare, lipsit de orice grijă, semăna cu zeii din 
vechime despre care citisem în școală. Cu Pan, poate, sau cu acela 
căruia îi plăceau vinul și dansul. 

Dionis, mi-am amintit după câteva clipe. 

— Atunci, de unde ești? 

Mi-a aruncat o privire pe sub gene. 

— Tare insistentă ești! 

— Iar tu ai evitat să răspunzi la toate întrebările pe care ţi le-am 
pus. 

Sprânceana dreaptă i s-a ridicat într-un arc perfect. 

— Da? Cât de nepoliticos din partea mea! Voi răspunde la oricare 
va fi următoarea ta întrebare, jur! 

Şi-a trecut mâna pe deasupra inimii, în chip de jurământ solemn. 

— Haide, aceasta este șansa ta! Întreabă-mă orice îţi dorești! 

Mi-am încrucișat brațele la piept. 

— Cum te cheamă? 

Băiatul și-a încrețit nasul. 

— Ah, nu asta! Poţi să mă întrebi orice vrei, iar tu alegi ceva atât 
de pragmatic? Nu, nu, nu! Te las să încerci din nou! 

Nu mi-am putut înfrâna pufnetul ironic. 

— Vorbești serios? 

— Întotdeauna! 

A bătut din palme. 

— Iată, ţi-am răspuns la o întrebare! Acum îmi ești tu datoare cu 
un răspuns. 

— Nu îţi sunt datoare cu nimic. Nici măcar nu a fost o întrebare 
adevărată! 

— Te contrazic. Ai lansat o provocare, la care a trebuit să răspund. 
Nu e acesta echivalentul unei întrebări? Și, în plus - a zâmbit -, ţi-ai 
ridicat vocea la sfârșit. Toată lumea știe că așa este marcată o 
întrebare. Bun, eu ţi-am oferit răspunsul meu, așa că dă-mi unul la 
schimb! 

— Bine! Ce vrei să știi? 

I s-au încrețit cozile ochilor, iar pe buze i-a înflorit un zâmbet larg, 
incorigibil. 

— Cum te cheamă? 

— Serios? 

Am ridicat exasperată din sprâncene la el, însă până la urmă am 
cedat: 

— Ellerie. 

— Ellerie...? a lungit-o el, așteptând clar mai mult. 

— Downing. 

— Downing, a repetat el. Tatăl tău este apicultorul de prin părțile 
acestea, nu-i așa? Mi s-a spus că e musai să cumpăr o sticlă de miere 
de la el dacă ajung prin zonă în perioada recoltei. 

— Cineţi-a spus? 

Și-a plecat capul într-o parte, de parcă nu mi-ar fi înţeles 
întrebarea. 

— Cine ţi-a spus despre tata? Și despre miere? 

— Ai șansa să îţi iei revanșa, iar astea sunt întrebările pe care le 
pui? 
S-a lăsat la loc pe spate. 

— Tu chiar nu te pricepi la acest joc, Ellerie Downing! Absolut 
deloc! 

— Nu mi-am dat seama că jucăm un joc. 

— Bineînţeles că ne jucăm. Nu asta face toată lumea? 

Deși vocea îi era în continuarea degajată și leneșă, familiaritatea lui 
exagerată mi-a zbârlit părul de pe ceafă. Am mai aruncat o privire 
spre culmile cu rufe, rugându-mă să adie o pală de vânt, pentru ca 
tata să îl vadă pe băiatul acesta ciudat. 

— Atunci, cum te cheamă? am întrebat, brusc dornică să închei 
conversaţia aceea. Tu îmi știi numele acum, corect este să îl aflu și eu 
pe al tău. 

— Jocurile sunt arareori corecte, fetiță cu părul ca mierea. 

Dinţii i-au strălucit când a zâmbit. 'Tupeul lui era exasperant! I-am 
întors spatele și m-am întors la cămașa pe care, după ce am frecat-o, 
am întins-o pe culme. Aveam să termin de spălat restul rufelor după 
prânz și aveam să îl iau cu mine pe tata, în caz că străinul ar fi 
întârziat pe acolo. E] ar fi putut să scoată niște răspunsuri de la omul 

acesta enervant. 

— Fllerie? a strigat străinul, după ce și-a dat seama că îl ignor. 

Mi-am pus coșurile unul într-altul și le-am ridicat pe șold înainte 
să-mi întorc privirea spre el. 

— Nu-i nevoie să-ţi mai adresez nicio întrebare. Știu deja tot ce 
trebuie să știu despre tine. 

Mândră, am pufnit cu satisfacție, m-am răsucit pe călcâie și am 
trecut de prima culme cu haine, îndreptându- mă spre casă. 

— Sincer, mă foarte îndoiesc de asta! a strigat el în urma mea. 

Eu însă am rămas neclintită în hotărârea mea și nu m-am întors 
nici măcar o dată. 

ogo 

— Astăzi, am văzut un străin la pârâu! am anunțat eu după ce am 
încheiat rugăciunea de la masă. 

Toată lumea și-a întors capul spre mine, chiar și tata. 

— A ieșit din pădure în timp ce spălam rufe. 

Privirea mamei a alunecat spre tata, încărcată de griji. Tata a bătut 
cu degetele în masă, gândindu-se ce să facă cu această informaţie. Cu 
o urmă de zâmbet, mi l-am închipuit apucând pușca de pe poliţă și 
dând năvală spre izvor. Atunci aveam să vedem cât mai putea străinul 
să evite niște întrebări simple - cu ţeava unei puști îndreptate spre el. 

— I-am spus de unde începe proprietatea noastră. Nu ne-a călcat- 
o, am adăugat, ca să fiu cinstită. 

Tata s-a întins după ouăle fierte și și-a luat două în farfurie. 

— Cum arăta? 

Era cât pe ce să spun „chipeș”, dar mi-am venit în fire până să scap 
cuvântul trădător. 

— Înalt. Cam de vârsta mea, cred. Fra încălțat cu cizme. 

Tata a dat din cap. 

— Probabil un vânător. Jean Garreau a trecut pe aici iarna trecută. 
Mă aştept să vedem câteva fețe noi prin Falls toamna asta, care să își 
revendice drepturile asupra acestui teritoriu. 

— Ar trebui să îi spunem despre monștri? a întrebat Sadie, 
întinzându-și gâtul ca să-l zărească pe vânător. 

— S-ar putea să fim nevoiţi să o facem, a spus tata, gânditor. De 
obicei, vânătorii stau destul de izolaţi, asta până când fac rost de piei 

de animale pe care să le vândă. Dar dacă umblă prin pădurile acestea, 
trebuie să aibă grijă. 

Mi-a aruncat o privire. 

— Avea arme la el? 

M-am încruntat, încercând să-mi amintesc. Nu văzusem nicio 
pușcă, însă, dacă era vânător, avea cu siguranță la el un set de cuțite. 
Şi apoi mai era rucsacul acela uriaș, plin doldora. 

— Nu cred. Dar avea un rucsac mare. 

Tata s-a încruntat. 

— După ce mâncăm, să îmi arăţi unde l-ai văzut! A plecat probabil 
până la ora asta, dar pentru orice eventualitate. 

— Vrei să vin cu tine, tată? a întrebat Samuel. 

Era prima zi în care se aventurase până jos, ajutat de Merry și de 
Sadie. 

— Ne descurcăm! a răspuns tata, înfigându-și furculița într-un 
cartof. Dar am nevoie de tine la stupi în după-amiaza asta. Crezi că 
poți ține afumătoarea? 

Am simţit un junghi în inimă. Sperasem că, pentru că Sam era la 
pat, voi avea din nou șansa să merg la albine. Mi-am ascuns palma 
roșie sub masă, de parcă astfel aș fi putut să şterg cele trei zile care se 
scurseseră de la votul meu nebunesc. 

Privirea lui Samuel s-a întunecat. Ochii i s-au îndreptat spre cârjele 
rezemate de perete. 

— Aș... aş putea să încerc, dar... 

— La-o pe Ellerie și gata! a spus mama. Sfada asta dintre voi a 
durat deja prea mult. Și-a exprimat votul, așa cum are dreptul. Las-o 
moartă, Gideon! 

Cuvintele stăteau să alunece de pe buzele tatei, ca apa gata să 
spargă un zăgaz. Chiar când începusem să mă conving că potopul ne 
va înghiţi pe toți, el a dat drumul unui oftat lung. 

— Ai terminat cu treaba pe ziua de azi, Fllerie? 

— Mai am un coș cu rufe. 

Tata a mormăit și apoi a cerut chiflele. Mama a ridicat farfuria, dar 
nu i-a dat drumul până când nu li s-au întâlnit privirile. 

— După ce termini de spălat, de ce nu mă ajuţi cu stupii? 

A strâns atât de tare din dinţi, încât mi-a fost teamă să nu și-i facă 

pulbere. 

Mi-am coborât privirea spășită, dar înlăuntrul meu se dezlănțuise 
o furtună. Îmi doream extrem de tare să îi demonstrez că sunt la fel 
de capabilă ca Samuel, dar nu așa. Nu când el ar fi preferat să aibă pe 
oricine în afara mea la dreapta lui. Lucrurile ar fi putut să iasă foarte 
rău. Ar fi fost încordat, iar albinele puteau simți asta. L-ar fi atacat și 
am fi pierdut jumătate din stupină până la sfârșitul zilei. Iar vina ar fi 
fost numai a mea. 

Am simţit o mână caldă pe genunchi și am strâns-o. Mama mi-a 
zâmbit ușor. Avea o privire atât de încurajatoare, încât am îndrăznit 
să mă întreb dacă nu cumva voi reuși să îndrept prostiile pe care le 
făcusem. Poate că m-aș fi putut folosi de apropierea noastră formată 
pentru a-i explica de ce făcusem ceea ce făcusem, de ce votasem 
împotriva lui. 

Cel puţin, în costumul de apicultor, mâinile mele aveau să arate la 
fel ca ale lui. 

Pas 

— NU ÎŢI IEI CU TINE PUȘCA? I-AM STRIGAT TATFI, CÂND L- 
AM văzut strecurându-se afară pe ușă. 

Tocmai ce terminasem de clătit ultima placă de spălat rufe, iar 
acum i-o întindeam lui Sadie ca să o pună bine, după ce avea să o 
usuce mai întâi. 

Prin geamul bucătăriei, l-am văzut pe tata cum se oprește pe 
treptele care duceau spre curte. Nu-i puteam citi expresia, dar umerii 
i se înmuiaseră. Părea să se gândească la ceea ce îl întrebasem. 

— Chiar crezi că ar trebui să o iau? 

Am stors șomoiogul și apoi am ieșit și eu pe verandă. 

— Poate. Doar de siguranță? 

Tata s-a întors. 

— A zis străinul ceva care să te facă să crezi că avem nevoie de 
pușcă? 

M-am gândit la tonul pe care îl avea vocea tânărului, la faptul că 
părea să mă ia în bătaie de joc și la cât de mult îmi dorisem să am 
pușca în mână. Privind acum înapoi, îmi puteam aminti cu claritate 
senzaţia pe care o avusesem, dar nu și ce anume mi-o trezise. După 
ce am reflectat o clipă, am clătinat din cap. 

— Presupun că nu. 

Tata și-a ridicat ochii spre soare. 

— Până la urmă, este o zi teribil de caldă. Ce-ar fi să te duci tu să 
mi-o aduci totuși? S-ar putea să dăm de șerpi. 

Ghemul de griji pe care îl aveam în stomac s-a relaxat, ca un 
porcușor de guineea care își lasă jos garda. 'Tata avea să obțină toate 
informaţiile de care avea nevoie de la acel băiat. 

Asta dacă mai dădeam de el. 


oo 
L-am zărit de pe drumul nostru printre culmile cu rufe. Stătea tot 
așa, întins pe piatra aceea, cu picioarele în apă. Își acoperise fața cu o 

pălărie neagră și, cum nu mișca deloc, am presupus că adormise. 

— Ar trebui să ai grijă cu picioarele alea în izvor! a strigat tata, 
avertizându-l că ne apropiem. Șerpii de apă s-ar putea să îţi ia 
degetele de la picioare drept salamandre. Nu sunt veninoși, dar asta 
nu înseamnă că mușcătura lor nu doare. 

Băiatul și-a ridicat pălăria și a folosit-o ca să se ferească cu ea de 
razele soarelui. S-a uitat pe sub ea la noi și, întinzându-se languros, și 
s-a ridicat în capul oaselor, păstrându-și însă cu hotărâre picioarele în 
apă. 

— Șerpi de apă, zici? 

Tata a dat din cap. 

După o clipă de tăcere încordată, străinul și-a ridicat picioarele din 
pârâu. 

— Tot înțepături sunt. 

— Eu sunt Gideon Downing, a spus tata. 

Se oprise la câțiva metri de apă, fără să încerce să își ascundă pușca 
de străin. 

— Albinarul, a zis străinul. 

Tata s-a sprijinit de pușcă. Deși părea degajat, emana o energie 
care mi-a făcut dinţii să clănțăne. În plus, fiecare cuvânt al discuţiei 
lor era încărcat de tensiune. 

— Eşti în trecere sau ai de gând să rămâi o vreme? 

— Dau roată, a răspuns băiatul vag. 

— Cu familia ta? 

— Suntem doar eu... și tovarășii mei. 

— Așa? 

Conversaţia lor înceată mă înnebunea. Mă mânca palma să apuc 
pușca și să trag un foc de avertizare în aer, pentru ca apoi să cer 
răspunsuri clare. 

— Am ridicat o mică tabără mai sus. 

Băiatul a arătat spre muntele din capătul de apus. 

— Urmăream pârâul când am dat de... 

A lăsat propoziţia în suspensie, de parcă mi-ar fi uitat deja numele. 
Am rămas surprinsă de cât de rănită mă simțeam. 

— Fllerie, a completat tata. 

— Ellerie, a repetat el. Nu am vrut să sperii pe nimeni. Mi-a arătat 

cu precizie care este limita proprietăţii. Voi fi atent să nu o încalc. N- 
aș vrea să calc pe cineva pe bătături, fără voie. Prin părţile astea poți fi 
împușcat pentru mult mai puţin de atât. 

— N-artrebui să ai probleme cu oamenii din Falls, a spus tata, care 
începuse să se relaxeze încetul cu încetul. Nu intrăm în pădure decât 
dacă vrem să traversăm trecătoarea. 

Străinul și-a frecat barba, aparent mulțumit. 

— De altfel, tocmai de aceea voiam să vorbesc cu tine. Au fost 
văzuți... lupi în ultima vreme. Săptămâna trecută o haită ne-a atacat 
caravana care mergea după provizii. Au murit șase oameni. 

Băiatul a fluierat printre dinți. 

— Serios? 

Tata a confirmat cu o expresie sumbră. 

— Îmi pare foarte rău să aud asta! Nu am văzut urme de lupi, dar 
voi fi cu siguranță cu ochii-n patru. Îţi mulțumesc pentru 
avertisment! 

Tata și-a scărpinat ceafa în timp ce privirea sa ascuțită ca o lamă îl 
cerceta pe străin. 

— Nu cred că ţi-am reținut numele, fiule. 

Ultimul cuvânt a sunat disonant, ca o notă falsă. Fra o ameninţare 
voalată, iar mie îmi venea să chiui, pentru că îmi dădeam seama că 
tata nu căzuse în plasa tânărului. 

— Nu aveai cum, nu mi l-am spus. 

S-a scurs o clipă tensionată, pe care băiatul a risipit-o cu un râset. 
Și-a scuturat pantalonii și apoi a luat-o prin pârâu, întinzându-i tatei 
o mână prietenoasă. 

— Numele este Price. 

Nu era. 

În Amity Falls toate numele păreau să servească unui scop 
pragmatic. Numele aveau o greutate, erau legate de identitatea 
persoanei sau a locului care le purta, fiind întrețesute cu aceasta. 
Munţii înalți și întunecaţi? Turla neagră. Lacul plin de alge? Lacul 
verde. Numele era însăși esența lucrului. 

Oricine va fi fost acea persoană, nu era Price. Numele „Price” i se 
așeza pe trupul înalt și zvelt ca o haină prost croită, mototolită și 
lălâie. 

În cazul în care tata băgase de seamă minciuna, nu a zis nimic. Au 
dat noroc și apoi au început să discute cu degajare despre Mâna 
Domnului. Price, așa cum își zicea, nu crescuse prin aceste părți și 
pretindea că i-ar rămâne recunoscător tatei pentru toate ponturile pe 
care ar fi putut să i le dea. Atunci când tata l-a întrebat de unde e, 
băiatul mi-a aruncat o privire și a chicotit. 

— Din apus, a zis el, ocolind din nou răspunsul. 

— De unde? l-am întrerupt. De unde din apus? 

— Ellerie! m-a dăscălit tata. Ne va spune el dacă va vrea. 

Price a râs din nou, dar suna forțat. 

— De pe coastă. 

— Dar de unde? am insistat. Este o țară mare. Sunt o mulțime de 
coaste în apus. 

— Curiozitatea a fost dintotdeauna una dintre trăsăturile cele mai 
pregnante ale lui Ellerie, m-a scuzat tata. 

Străinul m-a cercetat cu ochi pătrunzători. Acum era în sfârșit 
destul de aproape, încât să le pot vedea culoarea. Străluceau limpezi 
şi luminoși ca pârâul din spatele nostru. De un albastru-cenușiu 
pentru o clipă, preschimbându-se în chihlimbar în următoarea. S-au 
încrețit într-un zâmbet, mulţumiţi de ceea ce vor fi văzut în mine, și 
am întrezărit reflexe verzi. 

— Şi tenacitatea, bănuiesc. 

Tata i-a aruncat o privire complice. 

— Vei rămâne prin preajmă mai mult timp? 

— Mă gândesc încă. Primul meu tur a fost promiţător. 

Ochii i-au alunecat înapoi, spre pini. 

— Destul de promiţător. S-ar putea să fie cel mai bun sezon de 
până acum. 

— Dacă rămâi, ar trebui să vii să iei cina cu noi. Gătitul la pirostrie 
prea mult timp poate fi dificil pentru un tânăr ca tine. Avem și o 
tavernă în oraș - a lui Calvin Buhrman. Mâncare bună, lume bună. 
Treci pe acolo într-o seară! Îţi garantez că vei avea clienți dacă pieile 
tale sunt de bună calitate și au un preţ cinstit. 

— Adevărul este că îmi place să închei un târg bun! a râs băiatul. 
Mă voi opri cu siguranță la tavernă. Și îți mulţumesc pentru invitaţie! 
Sper că prăjitura cu miere nu va lipsi din meniu! Am auzit vorbindu- 

se atâtea despre ea prin împrejurimi! 

— Sunt sigur că am putea să o convingem pe soția mea, a spus tata 
şi şi-a întins din nou mâna, încheind astfel conversaţia. Bine ai venit 
în Falls, Price! 

— Mulţumesc, domnule! a răspuns tânărul și i-a strâns ferm mâna 
tatei. 

— Ellerie? Tu trebuie să termini cu rufele? 

Tata știa că așa este. 

— Să te ajut să strângi cearșafurile de pe sârmă? Așa ajungi și tu 
mai devreme acasă. 

Fra neobișnuit din partea lui să se ofere. El nu ajuta niciodată cu 
rufele, lăsându-le mereu în grija noastră, a fetelor. Price a prins însă 
apropoul și a traversat înapoi pârâul ca să-și încalțe ghetele. 

— Pe curând, familia Downing! a spus el, ridicându-și mâna în 
semn de rămas-bun, după care și-a luat rucsacul în spate și s-a 
strecurat înapoi în întunericul pinilor. 

L-am urmărit tăcuţi, până când silueta a ajuns să i se confunde cu 
aceea a copacilor. Abia apoi m-am întors la albia din care spuma se 
dusese de mult. Mă simțeam stingheră muncind cu tata acolo și cred 
că și el se simţea la fel. Mâinile îi atârnau fără vlagă pe lângă corp, 
așteptând parcă o sarcină pe care să o împlinească. 

— Aprind eu focul! s-a oferit, îngenunchind lângă pirostrie. 

Flăcările se preschimbaseră în cenușă cât fusesem eu plecată. Tata 
a apucat o bucată de cremene, dar nu a încercat să o lovească de ceva. 
În schimb, a bătut cu degetul mare în ea. Pata de pe pielea lui era la 
fel de galbenă ca în ziua în care își lăsase amprenta în cartea 
Hotărârii. Chipul îi era întunecat și nu i-l puteam citi. Nici nu puteam 
să-mi închipui ce gânduri prindeau contur în mintea lui. 

— Pe vremuri, în răsărit, pe când bunicul meu nu era cu mult mai 
mare decât ești tu acum, tatăl lui a hotărât să facă niște borcane de 
miere în plus. Fusese un an greu. Ploile de primăvară umflaseră râul 
de lângă casă, iar acesta se revărsase, inundând totul. Au pierdut mult 
în urma acelui potop. Străbunicul meu voia să își recupereze 
pierderile. A scos o ramă în plus, apoi încă una. În acel an avuseseră o 
primăvară timpurie, se așteptau ca și următoarea să fie la fel. Dar nu a 
fost așa. A nins până în mijlocul lui mai. Stupii nu au avut suficientă 

miere ca să supraviețuiască, iar albinele au murit de foame. În acea 
primăvară le-au pierdut pe toate, până la ultima. Doar pentru că 
străbunicul voise să vândă câteva borcane în plus. 

— Ce s-a întâmplat apoi? 

Nu mai auzisem povestea până atunci și mă simțeam vinovată 
pentru cât de entuziasmată eram de ea. 

Tata a ridicat din umeri. 

— Străbunicul știa că singura speranță pe care o aveau pentru a 
ieși din acea situaţie dezastruoasă era să o ia de la început. Au auzit 
vorbindu-se că la miazănoapte era pământ nerevendicat, așa că s-a 
alăturat unei caravane care se îndrepta într-acolo prin apus. Bunicul a 
cunoscut-o pe bunica în acea caravană, iar atunci când ea a decis că 
vrea să rămână în Amity Falls, a rămas și el cu ea. 

Tata și-a frecat bărbia. 

— S-a împărţit pământul, s-au pus bazele orașului, iar ei au 
început să își construiască prisaca. Bunicul îi spunea această poveste 
tatălui meu în fiecare an în preajma recoltei. Într-un an, când am vrut 
și eu să scot o ramă în plus, tătucul mi-a spus-o și el mie... Uneori 
trebuie să trecem peste propriile dorințe pentru binele stupinei, ca 
întreg. 

Ochii i-au alunecat spre mâna pe care mi-o ascundeam. 

Înțelegeam ce voia tata să spună. Cu toții încercam să ne protejăm 
orașul de sălbăticie. Dacă dădeam greș într-o anumită zonă, toate 
celelalte părți ar fi putut să fie puse de asemenea în pericol. Fiecare 
acțiune în parte avea un efect direct asupra comunităţii. Mi-am simţit 
mâna arzând de rușine. 

— Ne vom descurca o iamă, nu-i așa, tată? 

Mi-a tremurat vocea și am început să mă simt ca la cinci ani, când 
mă strecuram în odaia părinţilor mei atunci când se dezlănțuia vreo 
furtună, speriată de întuneric, căutând alinare. Protecție. O poveste 
care să alunge terorile nopții. 

— S-ar putea, a răspuns el cu un glas neconvingător. 

Mi-am zis că, dacă eram destul de mare ca să-mi exprim votul la 
Hotărâri, eram pregătită și să aflu adevărul. 

— Cum vara este târzie, toată lumea se va grăbi să-și strângă 
recoltele. Dacă vom reuși să punem deoparte destulă mâncare și o 

vom raționaliza la sânge, ne vom descurca. 

Mi-am lăsat capul pe umărul lui. 

Tata a arătat spre coșul cu haine murdare. 

— Ai acolo ceva care trebuie neapărat spălat astăzi? 

— Păi... nu cred. 

Mi-am trecut privirea peste culmile cu rufe. 

— Doar niște șosete de lână de-ale lui Sam, deși nu a mai purtat 
șosete de când cu rana. 

Tata și-a fluturat mâna, risipindu-mi grijile, și s-a ridicat. 

— Ce-ai zice dacă le-am chema pe Merry și pe Sadie să dea jos 
albiturile astea și să le împăturească, cât mergem noi să verificăm 
stupii? 

— Chiar? 

Mi-a întins mâna dreaptă, cea plină de vopsea galbenă, și eu i-am 
strâns-o. Razele soarelui revărsau asupra lumii o poleială de bronz 
atât de strălucitoare, încât, atunci când mi-am aruncat privirea 
asupra mâinii mele libere, nici măcar n-am mai văzut roșul. 

Paai 

— AȚI AUZIT VEȘTILE DESPRE STRĂINI? A ÎNTREBAT Prudence 
Latheton, tăindu-și aţa, pe care a trecut-o apoi imediat prin urechile 
acului. 

Mama ne trimisese de la primele ore ale dimineţii la casa 
parohială, unde Letitia Briard găzduia o șezătoare în onoarea 
apropiatei căsătorii a lui Alice Hazelman cu Gran Fowler. 

Alice predase la școala din Amity Falls timp de douăzeci și opt de 
ani. Cum era trecută bine de patruzeci de ani, toată lumea 
presupusese că nu se va mărita niciodată, dar, într-o duminică 
dimineaţa - chiar după ce pastorul Briard ne ceruse să-i împărtășim 
ce bucurii sau necazuri aveam, ca să ne rugăm cu toții pentru ele -, 
crescătorul de pui se ridicase în picioare și își declarase devotamentul 
etern față de Alice. Nunta era plănuită pentru sfârșitul acelei luni, așa 
că toate femeile se grăbeau acum să umple lada de zestre a 
învățătoarei. 

Pentru prima oară cusăturile mele fuseseră considerate destul de 
bune pentru a mi se permite să lucrez alături de femeile mai în vârstă 
și să ocup un colț pe cuvertura lor colorată. Dar, după ce am ascultat- 
o pe bătrâna văduvă Mullins înșirându-și litania de boli și apoi un 
potop de sfaturi maritale pentru Alice care mi-au aprins obrajii, am 
început să mă uit cu invidie spre grupul de fete al surorii mele. Frau 
strânse cu toatele pe o canapea lungă, aplecate asupra unor fețe de 
pemă, și încercau să-și înăbușe chicotele în timp ce Wilhelmina 
Jenkins le spunea în șoaptă o poveste. 

— Străini? a repetat Letitia Briard de la locul ei de onoare, din 
capul cuverturii. 

În ciuda căldurii din salonaș, rochia ei de stambă arăta ca scoasă 
din cutie, cu pliurile călcate cu o precizie de care eu clar nu eram în 
stare. Nu o văzusem niciodată pe soția pastorului arătând altfel decât 


impecabil. 

— Doi bărbaţi s-au oprit ieri pe la magazin. Voiau să vadă dacă 
Edmund s-ar putea uita la o roată stricată de la căruţa lor. Nu am mai 
văzut niciodată una atât de veche. Aproape că s-a frânt din 
încheieturi în drum spre atelier. 

— Străini în Amity Falls? s-a mirat Charlotte Dodson. Matthias nu 
mi-a spus nimic. Îmi dai foarfeca, te rog? 

Prudence i-a întins-o. 

— Vânători noi, se pare. Care vor să-și încerce norocul cu teritoriul 
lui Jean Garreau. 

Letitia a pufnit disprețuitor. Dispreţul familiei Briard față de 
francez era cunoscut în tot orașul. Nimeni nu-l văzuse vreodată treaz, 
și reușise să scoată pe gură lucruri care ar fi făcut să roșească chiar și 
cel mai gros obraz. 

— Au mai zis ceva? am îndrăznit să întreb. 

Mi-am simţit obrajii aprinzându-mi-se ca niște mere coapte, în 
timp ce prin minte îmi treceau imagini cu nimeni altul decât Price. 
Amintirile erau învăluite într-un fel de ceaţă aurie, de parcă ar fi 
trecut luni, și nu zile, de când îl cunoscusem. Luând-o logic, știam Că 
nu îmi aminteam probabil corect strălucirea pielii lui, negrul de 
tăciune al genelor și ascuţimea inteligenței. Îl împodobeam cu mult 
mai multe farmece decât merita. 

Cu toate acestea, o parte din mine spera că mă amintise în 
discuţiile lor. 

— Frau curioși să afle la ce fel de vânat ar trebui să se aștepte în 
pădure. 

— În pădurile astea sunt lucruri pe care niciunul dintre noi nu 
îndrăznește să și le închipuie măcar, a spus Charlotte, făcând nod 
cusăturii. 

— Amin! a grăit Letitia, și ne-am afundat cu toatele în tăcere 
pentru câteva clipe. 

— Aţi auzit de Judd Abrams? a întrebat Cora Schăfer, coborându-și 
teatral vocea în șoaptă. 

M-am tras mai aproape. 

— Nu. 

— Poate că nu artrebui să zic nimic. E absolut îngrozitor! 

— Spune odată povestea, Cora! Se vede că vrei, a zis Prudence. 

Nevasta Mai Marelui a ridicat din umeri. 

— Trei dintre iepele lui au fătat săptămâna trecută. 

Prudence a ridicat delicat din sprânceană, neimpresionată. 

— Povestea asta abia dacă merită spusă o dată, nu mai zic că nu-i 
nevoie să fie repetată. 

Cora a continuat, nederanjată: 

— Judd a zis că niciuna dintre iepe nu dăduse semne că ar avea 
mânz dinainte și că nu fuseseră prin preajma armăsarilor în ultima 
vreme. Le închisese în țarcul de la miazănoapte, alături de mânji, 
înţelegi? Dar ce e și mai straniu... 

Și-a coborât vocea și mai mult. 

— Mânjii au ieșit... greșit. 

Pe chipul lui Alice s-a ițit o urmă de interes. 

— Cum adică, greșit? 

— Unul dintre ei avea ochii lipiţi... 

Charlotte s-a încruntat. 

— Acesta este un defect din naștere des întâlnit. Iapa lui Matthias 
a fătat un mânz mort exact așa, anul trecut. 

— Nu l-a fătat mort, a completat Cora, clar vexată de aceste 
întreruperi. Pleoapele erau bizare, translucide, a zis Judd. Putea să 
vadă ochii mânzului mișcându-se în spatele lor și holbându-se la el. A 
zis că îi urmărea toate mișcările și că era în mod clar conștient de 
prezența lui. 

Am încremenit, cu acul înfipt doar pe jumătate în plapumă. M-a 
trecut un fior. 

— Și ceilalți mânji? a întrebat Prudence. 

Cora și-a ţuguiat buzele și a legat un nod. 

— Pur şi simplu îngrozitor. 

A lăsat să treacă o clipă, pentru suspans, în timp ce-și căuta o nouă 
papiotă în coșul cu aţe. 

— Coloana celui de-al doilea era în afara corpului, vertebrele 
ieșindu-i prin piele ca acele unui porc spinos. Când a încercat să se 
ridice i s-au fracturat oasele, s-au făcut așchii și, slavă Domnului, a 
murit. Dar cel de-al treilea era chiar mai rău! a zis Judd. 

Bonnie Maddin, care era așezată lângă mine, a dat drumul bucății 
ei de cuvertură și s-a îndepărtat de grup, cu mâna la gură. 

— Poate că ar trebui să schimbăm subiectul, doamnelor! a propus 
mama cu tact. 

Până și ea căpătase o tentă ușor verde, ceea ce mă făcea să mă 
întreb dacă subiectul o supăra. Am spus în gând o rugăciune pentru 
pruncul pe care îl purta în pântece, urându-i să crească puternic și 
sănătos. 

— Cu siguranță ne putem gândi la ceva mai agreabil ca să ne 
treacă timpul. Letitia, ţi-am băgat de seamă cârciumăresele când am 
intrat. Nu cred să fi văzut flori mai bogate! 

Conversaţia a luat o nouă turnură, iar mama mi-a căutat privirea. 
A dat din cap spre ușă, cerându-mi fără cuvinte să mă asigur că 
Bonnie este bine. M-am scuzat și am părăsit adunarea, strecurându- 
mă spre bucătărie, acolo unde alergase fata mult prea sensibilă. 

Am dat în schimb de Rebecca, ocupată să spele ceșcuţele de ceai în 
chiuveta încăpătoare. Își avea privirea aţintită pe fereastră și o 
urmărea amuzată pe Bonnie, vărsând peste prețioasele ronduri cu 
flori ale Letitiei Briard. 

— Pastorul va face o criză când va vedea asta, a ghicit Rebecca. 

Prietenele lui Bonnie au alergat spre ea ca să o readucă înăuntru. 
Atunci când s-a întors ca să vadă cine intrase în bucătărie, Rebeccăi i 
s-a schimbat cu totul expresia. 

— Ellerie! 

— Rebecca! am spus pe același ton plat ca al ei. 

Între noi s-au scurs câteva clipe de stânjeneală. 

— Ai... ai nevoie de ajutor? 

Un început de zâmbet. 

— Presupun că ai putea să ștenrgi vasele, dacă vrei. 

S-au scurs minute bune în timp ce lucram cot la cot, clinchetul 
cănilor și al farfurioarelor umplând tăcerea în locul nostru. Cuvintele 
mi se îngrămădeau în gât, propoziții gândite pe jumătate și gânduri 
hăituite, unele peste altele, până când nu am mai putut să le ţin în 
frâu. 

— Îmi pare rău! am început, în aceeași clipă în care și Rebecca a 
decis să pună capăt tăcerii. 

— Iartă-mă, Fllerie, te rog! 

A urma un moment de tăcere, în care speranța a început să 

împletească timid o punte între noi. Am izbucnit amândouă în râs. 

— Nu am vrut niciodată să ascund acest secret față de tine, a spus 
ea, lăsându-și mâna pe braţul meu. 

— Nu contează, Rebecca! Nu ar fi trebuit să mă supăr. Doar că m-a 
luat prin surprindere. Eu niciodată... 

— Niciodată... a aprobat ea, și cu asta s-au risipit toate cuvintele. 

Rebecca și-a întors din nou atenția la chiuvetă, mâinile 
alunecându-i pe deasupra clăbucilor de săpun. 

— Te face fericită? am întrebat-o, luându-i din mână o farfurioară 
umedă pentru a o șterge cu prosopul. 

— Hl... 

Chipul i s-a luminat de încântare. 

— Mă face cu adevărat fericită, Fllerie! Nu am știut niciodată că 
este cu putinţă să te simți așa. 

În mine s-a aprins o scânteie de invidie. Mi se zbătea chiar în 
dreptul inimii, dar m-am luptat să o sting. Nu voiam să umbresc 
fericirea prietenei mele, dar nici nu voiam să mi-o închipui 
strângându-se cu fratele meu în brațe. Mă făcea să mă simt... 

Singură. 

Cu doar câteva săptămâni în urmă, Rebecca stătuse la mine peste 
noapte și ne șoptiserăm secrete și povești în fân până la lăsatul 
zorilor. Îmi făcusem griji pentru începutul acela de toamnă - avea să 
fie pentru prima oară când nu mergeam la școală alături de ceilalți 
copii din Falls. Amândouă împliniserăm optsprezece ani, iar de acum 
eram considerate adulți, deși nu ne obișnuiserăm încă cu acest gând. 
Cum eu nu aveam peţitori, și vara era una lungă, mi se păruse că 
nimic nu se schimbase cu adevărat. Rebecca prorocise că, după 
recoltă, după ce tinerii din Falls aveau să știe exact cât și ce puteau să 
ofere, urma să ne alegem cu o mulțime de pețitori. 

Cuvintele ei mă alinaseră atât de mult atunci! Însă cât de ușor îi 
fusese Rebeccăi să le rostească. Fa deja avea un peţitor. 

În oraș erau o mulțime de băieţi, tineri de vârsta mea, pe care îi 
ştiam de-o viaţă întreagă, însă nu mă gândisem niciodată cum ar fi ca 
vreunul dintre ei să mă privească tandru, cu ochi luminaţi de fericire 
şi fierbinți de dorință. Nu mă închipuisem plimbându-mă alături de 
niciunul dintre ei sub lumina lunii, împărțind săruturi furate în 


e- 78 


spatele școlii. Nu îmi puteam imagina cum ar fi să primesc o floare, 
un inel, o inimă. 

Dintotdeauna mă gândisem că eu și Rebecca vom trăi această 
experiență împreună. Că ne vom găsi pretendenți, că vom chicoti 
amândouă după primele săruturi, că ne vom sărbători împreună 
logodnele. Faptul că ea pășise în această nouă etapă a vieții fără mine 
mă durea așa cum nu m-aș fi așteptat - ca un cuţit înfipt adânc în 
coaste, care mă săgeta cu fiecare gură de aer pe care o luam. 

— Asta este... minunat! m-am auzit rostind. 

Mă întorsesem în clipa de față, în bucătărie, alături de prietena 
mea cea mai bună, pe care nu puteam să fiu geloasă. 

— Este! a spus Rebecca, aproape strălucind. Dar... ar mai fi ceva. 
Ceva... Nici măcar nu prea știu cum să zic. Nu i-am spus lui Samuel 
încă... Am vrut ca tu să afli prima. Tu ești mai mult decât o prietenă 
pentru mine, Ellerie. Ştii, te-am considerat întotdeauna ca pe o soră. 


— Desigur! 

I-am strâns mâna. 'Tremura. 

— Eu... 

Și-a mușcat buza, chiar dacă surâdea. 
— Sunt însărcinată. 


— Însărcinată, am repetat, atentă să îmi cobor vocea, chiar dacă 
eram șocată. Cu un bebeluș? 

Rebecca a chicotit. 

— Păi, sper. Nu-i... nu-i ca și cum am plănuit ca lucrurile să ia o 
așa tumură. Mereu am zis că voi aștepta, dar Sam... el e pur și 
simplu... e atât de... 

I s-au aprins obrajii, iar eu mi-am întins repede mâna ca să-i 
opresc talazul de cuvinte înainte să mă izbească în plin. 

— Nu-i nevoie să cunosc toate aceste detalii, am asigurat-o. 

Rebecca a râs din nou. 

— Desigur! 

— Dar... îi vei spune, nu? Curând? 

A dat din cap. 

— Chiar speram că mă vei putea ajuta în această privinţă... Sunt 
atât de neliniștită! 

— Neliniștită? Te iubește! 

Rebecca mi-a întâlnit privirea și a zâmbit. 

— Știu! Doar că... este un pas atât de important! Și nu am vorbit 
încă niciodată despre... pașii importanţi. Am presupus că mă va cere 
la sfârșitul recoltei, dar acum... 

Degetele i s-au împletit nervos. 

— Vreau doar să se bucure de veste, atât! Este o veste destul de 
mare! 

— Dar... dacă... Dacă deja... 

Am dat-o în bâlbâială. 

— Cu siguranță se gândește la următorul pas. 

Am simţit că mi se face greață vorbind cu atâta ușurință despre 
subiect. Nu era vorba doar de un pas, nici măcar de câţiva pași de 
promenadă. Sam și Rebecca erau atât de înaintea mea în viaţă, încât 
mi se părea că ne despart kilometri întregi. Fi doi erau undeva, 
departe, în marele necunoscut, în vreme ce eu mă găseam în același 
loc dintotdeauna, singură acum. 

Am aruncat o privire spre burta Rebeccăi. Șorțul îi acoperea partea 
din față și nu puteam să îmi dau seama dacă îl purta pentru că voia 
să-și păstreze hainele curate sau era deja nevoită să ascundă o burtică 
de gravidă. 

— În câte luni ești? 

Rebecca a ridicat din umeri. 

— Am observat abia acum o zi sau două. La început m-am gândit 
că îmi întârzie doar, dar mă simt diferit, știi? 

Nu știam. Şi o mică parte din mine se temea că nu voi ști 
niciodată. 

— Nu vei spune nimic, nu-i așa, Ellerie? Bineînţeles că nu! Știu că 
nu o vei face! s-a precipitat. 

— Nu, niciodată! am promis. Dar trebuie să vorbești cu Sam, și 
asta, cât mai curând! Șorțurile nu-ți vor putea ascunde secretul 
pentru totdeauna. 

A dat din cap cu febrilitate. Din odaia alăturată s-au auzit râsetele 
femeilor mai în vârstă care își vedeau mai departe de cusut și de 
bârfe, fără să știe că adevăratul scandal tocmai ce se revelase în 
bucătăria pastorului. 

— Închipuie-ți! a șoptit Rebecca fericită. Următoarea șezătoare va 

fi pentru mine. 
M-a pupat pe obraz și apoi a luat-o înapoi spre salonaș, lăsându- 
mă cu un batalion de ceșcuţe ce trebuiau puse la locul lor. 


oĝo 


Pe ușa de la prăvălia mare a fost afișat un anunț, bătut în piroane. 
Căldura neobișnuit de ridicată pentru acea parte a anului uscase într- 
atât hârtia, încât marginile se strânseseră spre interior, acoperind 
mesajul. Pășeam toate patru pe drumul prăfuit, Merry cu lădița 
pentru cusut sub braț, în vreme ce mama cerceta lista de 
cumpărături. 

Nu aveam să cumpărăm prea multe, ne promisese ea după ce 
plecaserăm de la șezătoare. Mama fusese dintotdeauna de părere că e 
mai bine să împuști doi iepuri dintr-un foc, dacă poți. 

Sadie a ajuns prima pe trepte. S-a ridicat în vârful degetelor ca să 
netezească hârtia boțită. 

— Nu se acceptă credit. Numai bani gheaţă, a citit ea pe un ton 
îngrijorat. Ce înseamnă asta, mamă? 

Mama și-a strecurat mâna în buzunar și a scos câteva monede. Nu 
pleca niciodată de acasă fără ceva bani - pentru orice eventualitate -, 
însă acum, numărându-i, s-a încruntat. 

— Înseamnă că nu vom putea lua tot ceea ce voiam. 

Și-a trecut apoi degetul în lungul listei, cântărind importanța 
fiecărui produs în parte. 

— Ellerie, iei tu, te rog, zahărul? Merry, tu ceaiul! 

— Și eu? a întrebat Sadie, legănându-se dintr-o parte într-alta, 
învolburându-și fustița în adierea brizei. 

— Tu vii cu mine ca să vedem ce face Molly McCleary! a răspuns 
mama. 

A apucat-o pe Sadie de mână și s-au îndreptat împreună spre 
capătul clădirii, unde se aflau scările care duceau la apartamentul pe 
care Molly și Jebediah îl aveau deasupra magazinului. 

Îl avuseseră. 

Acum rămăsese doar Molly. Nu mai intrasem în magazin de când 
plecase ultima caravană și mă întrebam dacă nu cumva tragedia își 
lăsase urma înăuntru, imprimată pe rafturi, o umbră a tristeții și a 
disperării. 

Însă clopoțelul de la intrare nea anunţat intrarea cu aceeași 
seninătate dintotdeauna. 

Salutul vânzătorului, un tânăr pe nume Joseph, a fost întrerupt de 
un nou clinchetit. Rebecca s-a furișat înăuntru și a intrat repede pe 
cel mai apropiat culoar. Tata și Samuel trebuiau să ne ia cu căruţa și 
știam că fata spera că îl va putea vedea astfel pe fratele meu. 

Ușa s-a deschis din nou, iar înăuntru au intrat mai multe fete care 
învățau la școală în aceeași clasă cu Merry. Mergeau grupat și 
șușoteau vesele, cu ochii la Joseph. 

— Bună ziua, domnișoarelor! a salutat el. 

Fetele au chicotit, iar chipul băiatului a căpătat o nuanţă aproape 
la fel de intensă ca părul lui roșcat. 

Ușa s-a mai deschis o dată, iar înăuntru s-a năpustit Prudence 
Latheton, urmată îndeaproape de Cora Schăfer. 

— Ce-am auzit? McCleary nu acceptă credit? s-a răstit ea, 
ignorând încercarea lui Joseph de salut. 

Chipul băiatului s-a întunecat. 

— Amos a preluat conducerea de când Jeb... știți... Cum până în 
primăvară nu mai vin provizii, cred că vrea doar să se simtă puțin mai 
sigur. Simt convins că lucrurile vor reveni la normal odată ce 
socotelile vor fi puse în ordine. 

Prudence a oftat. 

— Mai Marele ăsta! Fi bine, nu am nevoie decât de o bobină de aţă 
astăzi. Bumbac, dacă ai. 

Am luat-o drept spre conserve, băgând de seamă rafturile destul de 
goale. Am văzut doar trei pachete cu făină. De obicei, raftul era atât 
de plin, încât pachetele ajungeau pe culoar, iar lumea se împiedica de 
ele, acoperind totul cu un strat alb și fin de făină. 

Pe o poliţă de sus am văzut un singur săculeţ cu zahăr. Avea doar 
două kilograme și jumătate, fiind mai mic decât cel pe care mama îl 
trecuse pe listă. L-am luat însă oricum. Aveam de gând să îi spun lui 
Joseph să îmi mai dea unul din depozit înainte să plec și să îl anunţ că 
trebuiau reaprovizionate rafturile. 

Prudence răscolea încă printre bobinele cu aţă, ridicând una câte 
una în lumină și apoi cercetând-o cu ochi critici. Joseph răsfoia 
catastiful uriaș pe care îl avea dinainte. 

— Vatrebui să mă mulțumesc cu asta, presupun! a cedat femeia în 
cele din urmă și a pescuit un bănuţ din buzunarul adânc al șorului. 

L-a împins pe tejghea, iar apoi și-a plecat capul în semn de rămas- 
bun. 

— De fapt, doamnă Latheton, a chițăit băiatul, costă puțin mai 
mult de atât. 

Toate femeile din magazin s-au oprit în loc și și-au îndreptat 
atenția spre tejghea. 

— Mai mult? s-a mirat Prudence, cu sprâncenele ridicate. 

Vânzătorul arăta vizibil jenat. 

— Păi, din cauza... 

Și-a trecut degetul pe catastif, oprindu-se în dreptul numelui 
Latheton. 

— Am plătit cu bani gheață, m-aţi văzut cu toții! 

— Dar aveţi o datorie... Mă tem că va trebui să o achitaţi înainte de 
a mai putea cumpăra ceva. 

Dintr-un colț al magazinului s-a auzit un oftat de uimire. Când m- 
am întors, am văzut-o pe prietena lui Merry, Jane, punând la loc cutia 
cu cafea pe care avusese de gând să o cumpere. 

— Asta este absurd! a răbufnit Prudence. Nu puteți să faceți 
asemenea schimbări fără a avertiza oamenii. Nu port după mine 
asemenea sume! Nimeni nu o face! 

Joseph i-a luat bobina. 

— Pot să v-o pun deoparte până când reveniţi! 

Cred că intenția băiatului fusese una bună, însă chipul lui 
Prudence s-a aprins de rușine și furie. A deschis gura, gata să spună 
ceva cu siguranță tăios, însă nu a reușit să articuleze nimic. După o 
clipă de tăcere încordată, s-a răsucit pe călcâie și a plecat, lăsând ușa 
să se trântească în urma éi. 

Pumnul de monede pe care mi-l dăduse mama îmi părea acum, în 
timp ce mă îndreptam spre tejghea, teribil de ușor. Simțeam ochii 
tuturor celor din magazin ațintiți asupra noastră, așteptând să vadă 
cum vor decurge lucrurile. 

— Cred că ar trebui să reaprovizionezi unele dintre rafturi, am 
spus, încercând să-mi țin în frâu emoțiile. 

Nu aveam nicio idee cum arătau socotelile din contul nostru și nu 

aș fi vrut ca toți acei gură-cască din jur să îi judece pe mama și pe 
tata. 

— Am avea nevoie de încă o pungă de zahăr, iar sora mea vine cu 
ceaiul... 

Merry s-a grăbit să așeze cutia de metal pe tejghea cu un clinchet 
ascuţit. 

Joseph ne-a căutat numele în registru. 

— Aveţi plata la zi. 

A trecut produsele pe care le adusesem și a făcut totalul. 

— Pace doi dolari și doisprezece cenți. 

— Și cealaltă pungă de zahăr? am întrebat, strângând încă banii în 
pumn. 

— Nu mai avem. 

— Poftim? 

Am aruncat o privire peste umărul lui, pe ușa deschisă a 
depozitului. Pe rafturile mari erau așezați ordonat mai mulți saci și 
cutii. Câteva butoaie cu praf de pușcă se aflau lângă o ladă pe care 
scria clar zahăr. 

— Trebuie să mai fie! Aveţi o ladă chiar acolo. 

Vânzătorul s-a aplecat peste tejghea și a șoptit, cu privirea aţintită 
în jos: 

— Este goală. Aproape toate lăzile sunt goale. Trebuia să mai luăm 
când a plecat caravana după provizii, dar... 

— Ah! 

Am privit depozitul cu alţi ochi. Îmi păruse plin ochi până în urmă 
cu doar câteva clipe. Acum arăta pustiu și abandonat, cu lăzi goale, 
care-l așteptau pe negustorul care nu avea să se mai întoarcă 
niciodată. 

— Mai vrei zahărul ăla? m-a întrebat vânzătorul. 

— Desigur! am spus, înfigându-mi degetele în pachetul cu zahăr. 

Am numărat monedele primite de la mama, iar apoi eu și Merry 
ne-am ridicat cumpărăturile. 

În timp ce ne îndreptam spre ieșire, magazinul s-a umplut de 
șoapte. În ciuda faptului că Joseph se străduise să vorbească încet, 
femeile din Amity Falls auziseră tot. 

— Ce înseamnă asta? a șoptit Merry în timp ce coboram scările de 

la intrare. Cu siguranță trebuie să mai fie rezerve pe undeva. Rafturile 
erau atât de goale! 

Am întrezărit căruța noastră la câteva clădiri distanță. Zenith și 
Luna erau legaţi de un stâlp, însă căruța era goală. Am depozitat 
săculețul cu zahăr sub tăblia de lemn din față, dar am ezitat să urc. 

— Unde crezi că ar fi putut să se ducă tata și Sam? 

Merry a cercetat strada, strângând încă bine cutia cu ceai. Înainte 
să răspundă, au început să se audă zgomote dinspre grajdurile lui 
Matthias Dodson. Caii nechezau, iar strigătele oamenilor îi îndemnau 
și pe alții să vină și să privească. 

— Ce avem de pierdut?! a ridicat Merry din umeri. 

În curtea fierarului se strânseseră nenumărate persoane. Cei mai 
mulți dintre bărbaţi erau adunaţi într-un cerc strâns, în jurul a ceva 
ce nu puteam să văd. Fra prea multă lume! Eu și Merry am dat roată 
grupului, apropiindu-ne de cuptorul lui Matthias. În dreptul gurii lui 
încinse erau adunaţi ceva mai puţini oameni, așa că am reușit să 
întrezăresc ce zăcea în praf. 

Mi-am plecat ușor capul, fără să îmi dau bine seama ce vedeam. 

E un elan, mi-am zis. Un cerb. 

Băieţii McNally ieșiseră la vânătoare în acea dimineaţă. Auzisem 
de la sora lor, Florence, la șezătoare. 

Dar avea mărimea greșită pentru un elan. 

Fra greșit cu totul. 

Din trup i se desprindea un al cincilea picior, dureros de trunchiat 
și răsucit. În loc să se termine cu o copită, din membru ieșeau cinci 
gheare curbate, precum cele ale unei păsări prădătoare. Pielea era 
prea groasă, părul, prea țepos și aspru, corpul, prea mic. 

Iar capul... 

Am tresărit când am zărit coarnele. Porneau din fruntea cerbului, 
ca un mănunchi de ciuperci, obstrucționându-i probabil vederea, 
pentru că încolțeau din ce în ce mai multe și mai dese în jos, spre bot. 
Era o minune că biata creatură reușise să își ridice vreodată capul sub 
povara atâtor coame. Am numărat cel puţin cincizeci de cioturi, 
îmbârligate unele într-altele, precum crăcile unui copac lipsit de 
lumină. 

— L-ai împușcat pe coama de răsărit? a întrebat Calvin Buhrman, 

îngenunchind ca să examineze picioarele animalului. 

Bărbatul și-a trecut degetul pe deasupra uneia dintre gheare, 
fluierând printre dinți. 

Orin McNally a dat din cap. 

— Nu am mai văzut niciodată ceva asemănător. 

— Eu, da! a grăit Martha McCleary, pășind cu băgare de seamă 
printre cei adunaţi. 

Avea părul alb ca zăpada și se sprijinea cu greu în baston. Era unul 
aproape identic cu acela pe care îl folosea soțul ei, Amos. 

— Tătucul meu a împușcat ceva asemănător pe când acest oraș nu 
era alcătuit decât din câteva familii care locuiau în corturi și încercau 
să se lupte cu sălbăticia. 

Bătrâna strângea din buzele ei subțiri ca foaia de hârtie, brăzdate 
cu linii adânci, desprinzând povestea din amintirile ei vechi de zeci 
de ani. 

— Tătucul a zis că erau turme întregi care mișunau în valea în care 
se află acum ferma familiei Pursimon. Creaturi prea mici! Prea bizare! 
Camea nu se poate mânca, iar pielea este prea groasă ca să fie 
purtată. Cel mai bine ar fi să îi dai foc! Arde-l și împrăștie-i oasele! 

— Ce are carnea? a întrebat Orin. 

Mulțimea amuţise cât vorbise Martha, iar întrebarea lui răsunase 
tare ca o împușcătură. Chipul bătrânei s-a încreţit într-o grimasă. 

— E greșit! Totul e greșit! 

— Erau mai mulţi? s-a auzit o voce din mulțime. 

— Doar ăsta, a răspuns Pryor McNally, dând roată animalului. Ar 
trebui să păstrăm măcar capul. N-ar fi ceva? Să-l atâmăm deasupra 
sobei? 

— Ar fi ceva, într-adevăr! a mormăit Martha. Faceţi așa cum 
poftiţi, tinerii oricum fac întotdeauna ceea ce poftesc! 

Bătrâna s-a îndreptat încetișor spre drum, clătinând din cap, și a 
dispărut după colț, mergând fără îndoială să răspândească vestea la 
prăvălia mare. Curând Mai Marii aveau să ajungă la faţa locului. 

Înainte să-mi îndrept din nou atenţia spre creatură, l-am zărit pe 
Samuel lângă poartă. Stătuse la o parte, iar acum vorbea cu Rebecca, 
ascuns pe jumătate în umbra porţii. Se ţineau de mână. Pe buze le 
jucau amândurora zâmbete în timp ceși șopteau unul altuia. Deși 

secretul lor mă rănise iniţial, faptul că îi vedeam acum atât de fericiți 
îmi încălzea inima și vindeca rănile. 

Avea să fie o toamnă încărcată cu plănuitul nunţii și aranjarea noii 
lor vieţi împreună. Aveau să-și construiască propria casă sau să 
rămână în a noastră? M-am închipuit stând alături de Rebecca lângă 
vatră, croșetând căciulițe și ciorăpei, cosând cuverturi mici și pufoase. 
Mi le-am închipuit roz. Fără îndoială, Sam avea să își dorească mai 
întâi un fiu, dar eu speram că va fi o fetiță. O fetiță cu părul blond și 
ochi cenușii ca o furtună de vară. 

Însă ceva nu era în ordine. Chipul lui Sam s-a întunecat treptat, iar 
zâmbetul i s-a topit de pe buze. Și-a clătinat o dată capul - o 
respingere ascuţită -, iar apoi s-a îndepărtat de Rebecca. 

— Nu! a spus el, iar vântul i-a purtat glasul până la mine. Greșești! 

Rebecca a încercat să îi apuce mâinile, dar el și le-a tras la piept și 
s-a dat într-o parte, vrând să o evite. Și-a clătinat din nou capul - o 
dată, de două ori, de trei, în vreme ce se trăgea înapoi, îndepărtându- 
se cât mai mult cu putință de Rebecca. 

Fata s-a luat după el, fără să își dea seama că nu făcea decât să 
înrăutățească lucrurile. 

Acuzele au șuierat între ei, pe un ton șoptit, fără a atrage atenţia 
mulțimii de la cerb. În cele din urmă, Rebecca s-a întins și l-a tras pe 
Samuel în braţele ei. Degetele i s-au înmuiat, i-au alunecat pe umerii 
lui, fără să îi dea drumul. Pentru o clipă am crezut că îl va săruta și că 
va pune astfel capăt certei, neînțelegerilor, că totul va fi dat uitării. În 
schimb, ea i-a ars o palmă peste faţă și apoi a plecat, fără să arunce 
nici măcar o privire în urmă. 

Legea a cincea: De pe buzele tale nu lăsa cuvinte mincinoase 
să se desprindă, căci blestemul lor pe veșnicie va urma să se întindă! 


— TREBUIE SĂ DISCUTĂM! AM SPUS, ZĂBOVIND ÎN UȘA 
deschisă a grajdului, în timp ce Samuel deshăma caii. 

— Despre ce? a mârâit el numaidecât, trăgându-i Lunei căpăstrul 
de pe cap. 

Nu scosese o vorbă pe tot drumul spre casă. Stătuse în spatele 
căruței, frecându-și obrazul, de parcă palma Rebeccăi l-ar fi usturat 
încă. Sadie turuise bârfele pe care le auzise la șezătoare, făcând 
imposibilă orice încercare de a deschide conversaţia. În afară de 
mine, nimeni nu părea să fi observat că Sam nu era în apele lui. 

Am aruncat o privire spre casă. Mama și Merry erau în bucătărie, 
iar Sadie râdea în colțul verandei, împrăștiind praful cu fusta ei 
învoltată. Tata fusese și el tăcut pe drum, iar când ajunseserăm, zisese 
că are nevoie de o plimbare ca să își limpezească gândurile. Se părea 
că eu și Sam aveam câteva clipe pentru noi doi. 

— V-am văzut! Pe tine și pe Rebecca, certându-vă! am început, 
răsucindu-mi colțul șorțului în jurul degetului. 

Sam a împietrit, spatele încordându-i-se în așteptarea a ceea ce 
avea să urmeze. 

— Eu... ştiu despre ce este vorba, am îndrăznit. 

Sam a pufnit. 

— Sincer, mă îndoiesc, surioară! 

M-am apropiat de el. 

— Rebecca mi-a spus totul... despre bebeluș... despre tot. 

Sam s-a pus din nou în mișcare. A așezat frâiele pe un balot de fân. 
Aveau să fie curățate mai târziu. 

— "Ţi-a spus și cine este tatăl copilului? Pentru că nu sunt eu cu 
siguranţă. 

Am tresărit. 

— Bineînţeles că ești tu! Te iubește... 

Samuel băga acum caii în boxele lor. 

— Fa iubește mulţi băieţi din orașul ăsta. Numai eu am fost destul 
de prost să o iubesc la rândul meu. 

Am rămas cu gura căscată. 

— Asta nu-i adevărat! 

— Eu așa am auzit. Așa au auzit mai mulți oameni. 

— Oameni? Ce oameni? 

Sam și-a dat o șuviță de păr de pe frunte. 

— Am fost la Buhrman mai devreme. Winthrop Mullins zice că a 
văzut-o la izvor cu băiatul ăla, Pursimon! a pufnit el, dezgustat. 
Băiatul ăla nu e nici măcar în clasă cu Merry! 

— Atunci înseamnă că nu a fost cum i s-a părut lui Winthrop. 
Probabil că te tachina doar sau... 

— Nu a văzut-o doar Winthrop. Până și vânătorul ăla nou 
povestea! a mârâit el. 

Fusese Price la tavernă? Se întâlnise cu toată lumea din Falls. 
Inima mi s-a strâns pentru că ratasem ocazia de a-l vedea, dar am 
încercat să izgonesc gândul. 

— Băiatul pe care l-am văzut eu la pârâu? 

Sam a ridicat din umeri. 

— Nu știu! El sau unul dintre prietenii lui. Era îmbrăcat caraghios 
- avea o pălărie neagră, elegantă, de parcă ar fi mers la operă, dar 
purta pantaloni din piele și avea părul lăsat pe spate. 

Atunci nu era Price. Era altcineva din grupul lui. 

— A zis Că, în timp ce punea capcane pe coama de la miazănoapte, 
a dat de un cuplu în pădure. Frau Rebecca și Simon Briard. Fiul 
pastorului! Și, judecând după cum le arătau hainele, nu fuseseră 
ocupați cu rugăciuni. 

Mi-am amintit de chipul Rebeccăi, din acea dimineață, îmbujorat 
de iubirea ei pentru fratele meu. 

— Știu că asta nu este adevărat! 

— Ah, da! Că tu știi tare multe, Ellerie! M-am furișat cu ea toată 
vara, iar tu abia acum ţi-ai dat seama. lartă-mă dacă nu mă încred 
prea tare în simţul tău de observaţie! 

Samuel i-a tras o palmă lui Zenith ca să-l facă să se miște. 

M-am dat la o parte, lăsându-l o clipă să-și facă treaba și să se 
liniștească. 

— Și atunci, ce vei face? l-am întrebat după o bucată lungă de 
tăcere, 

— Să fac ce? În ce privință? Nu e al meu. Am să uit că am avut 
vreodată de-a face cu ea și am să-mi văd de viaţă. 

A trântit partea de jos a ușii grajdului, punctându-și astfel gândul. 

— Caii trebuie țesălaţi, i-am amintit. 

Faţa îi ardea de furie. 

— De ce nu îi țesali tu, atunci? De vreme ce ai atâtea idei cu privire 
la ce ar trebui alții să facă! 

Am ridicat o perie cu un oftat și m-am decis să încep cu Luna. 

— De unde... De unde știi că nu este al tău? am întrebat, încercând 
să nu mă crispez. 

După câteva clipe, Sam a apucat și el o perie și a început să îl pes 
ale pe Zenith. 

— Tu chiar vrei să afli toate detaliile sordide ale vieţii mele 
amoroase, FEllerie? 

— Bineînţeles că nu, dar Rebecca este convinsă că tu ești tatăl, și 
nu îmi pot închipui că ar fi în stare să te trădeze. 

Am apucat cel mai mare nod din coama Lunei, alegând să mă 
concentrez asupra unei probleme pe care o puteam rezolva. 

— Fi bine, a făcut-o. Exact așa cum a spus vânătorul. Și Winthrop. 
Nu mă îndoiesc că mai sunt și alţii. Probabil că este încurcată cu 
jumătate dintre băieţii din Falls. 

Am aruncat o privire în grajdul de vizavi. 

— Sam, n-ai cum să crezi așa ceva! Este vorba despre Rebecca. Am 
văzut cum se uită la... 

Samuel a îndreptat peria spre mine. 

— Nu-mi spune tu mie ce ar trebui să cred! Nu-ţi mai vârî nasul în 
lucruri care nu te privesc! 

Ne-am uitat urât unul la altul pentru o lungă bucată de vreme, 
apoi m-am întors la Luna. Fa s-a legănat ușor dintr-o parte în alta, de 
parcă ne-ar fi ascultat, iar acum nu putea să își aleagă o tabără. 

— E totul în ordine? a întrebat tata, făcându-și brusc apariția în 

ușă. V-am auzit țipetele tocmai de la izvor. 

— Nu-i nimic! a zis Samuel, trecându-și peria prin coama lui 
Zenith cu bruscă hărnicie. 

— De fapt... 

Până să apuc să-mi duc vorba până la capăt, Sam sărise deja peste 
jumătatea de perete care despărțea boxele, cu mâna ridicată, gata să 
mă reducă la tăcere. Am țipat, şocată, și m-am ascuns după iapă, ca să 
îl evit. 

— Jur pe ce am mai sfânt că dacă scoţi un cuvânt... a început. 

Însă tata s-a grăbit să intre în grajd și l-a tras la o parte, înainte să 
apuce să mă lovească. 

— Dă-mi drumul! a ţipat Samuel, înfuriat. 

S-a tras din mâna tatei, însă s-a dezechilibrat și a căzut destul de 
Tău. 

— Sam! am strigat, îngrijorată, chiar dacă mă ascunsesem. 

Tata s-a îndreptat spre el cu brațul întins, gata să-l ajute. 

— Pleacă de lângă mine! a mârâit fratele meu, ridicându-se pe 
brânci. M-am săturat de toți din familia asta! Mereu în sufletul meu, 
mereu cu pretenţii, mereu cerând mai mult și mai mult! Lăsaţi-mă 
odată în pace! 

Înainte ca tata să îl poată opri, Samuel a alergat afară din hambar. 

— Ce sfinţilor s-a întâmplat? a întrebat tata, răsucindu-se înapoi 
spre mine. 

Chipul i s-a îmblânzit la vederea lacrimilor care erau gata să îmi 
alunece pe obraji. De când eram mici, eu și Sam ne ciondăniserăm 
adesea - pentru că eram gemeni, de multe ori eram văzuţi ca un tot, 
chiar dacă ceea ce gândeam fiecare era diametral opus -, dar nu 
ajunseserăm niciodată la lovituri fizice. Fratele meu se schimba, 
devenea mai nervos și mai dur. Nu înțelegeam de ce. Fra oare pur și 
simplu parte a procesului de maturizare faptul că ne dezvoltam 
diferit și ne înstrăinam? 

— Sam... 

M-am oprit. Era o problemă, una mare, dar era a lui Sam, și el era 
cel care trebuia să o rezolve. Nu aveam de gând să alerg la tata, ca o 
fetiță cu cozile-n vânt, și să dau din gură. 

— Nu-i nimic! 

Tata m-a cercetat din cap până în picioare. 

— Te simţi bine? 

Am pășit afară din boxă. 

Un oftat lung i s-a desprins de pe buze. 

— Nu știu ce să fac în privinţa băiatului ăstuia. A trebuit să trag de 
el ca să facă câte ceva vara asta. Are nevoie de provocări mai mari, de 
responsabilități mai mari. Când eram de vârsta lui, eram deja 
căsătorit și vă aşteptam pe voi. Trebuie să crească, să devină bărbat. 

Am înghiţit un nod. 

Eu și Sam eram gemeni. Se presupunea că ar fi trebuit să fim în 
aceeași etapă a vieţii. Ce mari provocări credea tata că îmi sunt 
destinate mie? De ce nu își făcea griji că nu sunt măritată, că nu m- 
am făcut mare? 

Eu nu eram bărbat. 

Locul meu în lume era nebulos, un concept în permanentă 
schimbare, definit doar prin spaţiul pe care îl ocupam. Când eram în 
clasă, eram o școlăriță. Acasă eram fiică. Când avea să mă curteze în 
cele din urmă cineva, aveam să fiu soție, mamă. 

Dar, până atunci, cine eram? 

Cine eram eu? 

Nu aveam niciun răspuns și am simțit, din nou, durerea 
singurătăţii celui care a fost lăsat în urmă. 

Abandonată de geamănul meu, acea persoană alături de care îmi 
fusese menit să trec prin lume. 

Am deschis gura, dar tata a chicotit în barbă, fără să bănuiască 
furtuna pe care o iscase înlăuntrul meu. 

— Dacă nu o cere pe fata aia a lui Danforth până la sfârșitul verii, 
s-ar putea să fiu nevoit să o cer eu pentru el. 

Sam nu a venit la cină în noaptea aceea, iar de dimineaţă i-am 
văzut patul neatins. Nu l-am văzut toată ziua și nici ziua următoare. 

Nu l-am văzut o săptămână întreagă. 

Deși nu au vorbit despre absenţa lui, am surprins-o pe mama 
frimântându-se în momentele ei de singurătate și mușcându-și 
buzele, cu ochii pe fereastră. Tata nu părea să mai aibă suficientă 
energie pentru a-și face griji. 

Culturile trebuiau îngrijite. 

Animalele, la fel. 

Și, în cele din urmă, mierea trebuia să fie adunată. 

În dimineaţa recoltei, m-a bătut pe umăr, dându-mi astfel de știre 
că are nevoie de mine. Eram atât de entuziasmată, încât abia dacă am 
reușit să-mi termin micul-dejun. 

Eu și tata ne-am pus pălăriile, plasele și mănușile și am lucrat de la 
răsăritul soarelui până la apus, pregătind stupii și extrăgând ramele 
încărcate cu miere. Le-am purtat dintr-o parte într-alta, pe câmp, cu 
braţe tremurătoare. Fiecare secțiune dintr-un stup putea cântări până 
la treizeci și șase de kilograme atunci când era plină de miere și cred 
că tata era surprins, dar plăcut impresionat, să vadă că puteam ţine 
pasul cu el, fără să încetinesc nicio clipă procesul. 

Mă simţeam extraordinar după o zi grea de muncă. Mă dureau 
mușchii în fiecare noapte, dar mă culcam atât de împlinită, încât 
aproape că nu observam niciodată colțul de cameră gol al lui Samuel. 


oĝo 


— Mamă, te rog! a exclamat Sadie. Voi face orice, promit! 

Cu câteva zile înainte de ziua de naștere a lui Sadie, care împlinea 
opt ani, Trinity Brewster îi împrumutase o carte veche cu basme. În 
fiecare noapte, îi citeam cu voce tare poveștile, în vreme ce Sadie 
țopăia prin cameră, punându-le în scenă pentru noi și obligând-o pe 
Merry să i se alăture ori de câte ori era nevoie de un prinț chipeș sau 
de o regină diabolică. Hansel și Gretel era basmul ei preferat și 
studiase ilustrațiile din carte fermecată, deliberând ce aromă ar fi 
putut să aibă tortul cu trei etaje de pe masa vrăjitoarei. 

La început se gândise că trebuie să fi fost un tort de căpșuni, atât 
de gros și de însiropat, încât ar fi fost nevoie de un bărbat cu o putere 
ca a acelora de la circ ca să poată fi tăiat. Apoi decisese că era un tort 
cu nuci pecan și glazură de caramel. În cele din urmă declarase că 
Abigail îi spusese că era de ciocolată și că era pudrat cu o lingură 
generoasă de cacao pe deasupra. 

Odată ce Abigail îi băgase în minte ideea unui astfel de tort, Sadie 
nu mai putuse să se gândească la nimic altceva. 

— Doar o dată în viață împlinesc opt ani! Nu ar trebui să 
sărbătorim cu tort de ciocolată? s-a văitat în dimineaţa de dinaintea 
zilei ei de naștere, mai insistentă decât un câine înfometat care 

cerșește un os. 

— Asta se poate spune despre toate zilele de naștere, a comentat 
Merry, care își făcea vânt cu pălăria ei de paie. 

Eram în grădină și adunam mazăre pentru cină. 

— Și eu am împlinit șaisprezece ani doar o dată și eu n-am avut 
tort! Am avut o prăjitură cu afine - a fost delicioasă și mi-a plăcut 
foarte mult, a adăugat ea repede, aruncându-i o privire plină de 
regret mamei. 

— Chiar dacă am reuși să găsim ciocolată în Amity Falls - ceea ce 
este imposibil -, sunt sigură că nu ne-am permite-o, iubire mică! a 
explicat mama, aruncând un pumn plin de păstăi în coș. 

— Aş vrea ca Trinity să nu-mi fi arătat niciodată povestea aceea, a 
bocit Sadie și s-a pus în fund pe pământ. 

— Ţi-au plăcut basmele, i-am reamintit blând. Tuturor ne-au 
plăcut. 

— Nu mai fi așa copil, Sadie! a zis Merry, apucând un pumn de 
păstăi. Nu poți să obţii tot ce-ţi trece prin minte. Tu crezi că noi, 
ceilalți, nu ne dorim lucruri la fel de tare cum îţi dorești tu tortul ăla? 
Fllerie are nevoie de rochii noi, eu mor după cărți, iar mama... 

A făcut o pauză, sprâncenele ei delicate împreunându-i-se în timp 
ce se gândea la ce și-ar putea dori mama. 

— Mamei i-ar prinde bine o mulțime de lucruri noi. 

— Eu sunt mulțumită cu tot ceea ce am, a spus mama. Și, cu 
adevărat, mi-aş dori să existe o cale prin care să îţi pot oferi tortul de 
ciocolată, Sadie, puiule, dar nu știu cum s-ar putea întâmpla în acest 
an. 

Mama și-a întins mâna și i-a mângăâiat obrazul lui Sadie, trecându- 
și degetul mare pe deasupra pielii ei ca de piersicuţă. 

— Uite ce zic eu... Vom pune deoparte niște zahăr și îţi voi prepara 
o prăjitură cu miere cu trei straturi - la fel ca aceea din desen -, iar la 
primăvară, când vor trimite următoarea caravană după provizii, mă 
voi asigura că Jeb... 

Deși greșise doar pentru că era obișnuită ca el să conducă 
drumurile după provizii, mama s-a albit la chip. 

— „cel care conduce magazinul să aibă tablete de ciocolată pe 
listă și vom mai face și atunci un tort. Cu glazură de ciocolată atât de 

bogată, încât va trebui să o mănânci cu lingurița. 

Sadie și-a încrucișat braţele la piept în mod clar tentată, dar 
nefiind dispusă să cedeze atât de repede. 

— Iar eu îţi voi face o coroniţă pe care să o porți mâine! am plusat 
eu. Exact ca aceea pe care o poartă prințesa din carte. 

— Care prințesă? a întrebat Sadie, de parcă chiar ar fi contat în 
vreun fel. 

— Oricare dintre ele, gâsculiță! am râs și apoi am ajutat-o să se 
ridice de pe arătură. 

Şi-a scuturat fustele cu toată demnitate pe care o putea invoca o 
fetiță botoasă de aproape opt ani și și-a întors privirea spre Merry. 

— Tu ce-o să-mi dăruiești? 

Merry și-a deschis gura, fără îndoială gata să-i dea o replică 
mușcătoare, dar mama a clătinat din cap. Sora mea și-a mușcat 
buzele și a căzut pe gânduri. 

— Îţi voi aranja masa toată săptămâna, s-a oferit ea. Astfel încât să 
poţi domni asupra regatului tău, așa cum i se cuvine unei prințese. 

Sadie și-a plecat capul într-o parte, ca și cum ar fi ascultat o voce 
pe care noi, ceilalți, nu o puteam auzi, și apoi a bătut bucuroasă din 
palme. 

— Eu și Abigail acceptăm! Și vrem ca tiara să fie aurie, ca razele 
soarelui! a adăugat ea, întorcându-se spre mine. 

M-am ridicat, cu toate păstăile gata culese. 

— Atunci, aurie o vei avea! 


oo 

Chiar și după ce mierea era adunată, nu ni se permitea niciodată să 
culegem florile care creșteau pe câmpul nostru. După ce tăiam fagurii 
și lăsam albinele să se pregătească pentru iamă, tata o lua pe câmp și 
strângea flori pentru a le extrage semințele. La venirea primăverii îi 
plăcea să experimenteze cu diferite combinaţii de plante. Fiecare tip 
de polen în parte dădea o aromă diferită mierii. Unele dintre ele îi 
ofereau note florale într-atât de dulci, încât îți dădeau dureri de dinți. 
Altele produceau o aromă blândă și densă, perfectă pentru mierea 
care mergea întinsă pe chifle și pesmeți. 

Pregătirea câmpurilor cu flori era una dintre sarcinile preferate ale 
tatei. Recunoscuse de mai multe ori că ar fi fost mult mai simplu să 

lase albinele să adune polen din sălbăticie, dar știa că mierea care va 
ieși astfel nu se va remarca prin nimic și că nici nu ar fi putut să o 
controleze. Părea să îi placă să se închipuie în pielea unui viticultor 
francez, care se joacă cu diferite soiuri de struguri pentru a crea 
amestecul perfect. Ţinea jumale în care își nota experimentele, 
desena și lăsa note detaliate despre florile care produceau cele mai 
bune arome. Fra un ghid de teren scris de mână pe care orice 
botanist ar fi fost invidios. 

Așa că, atunci când am ieșit să adun flori pentru coroniţa lui Sadie, 
în primele ore ale după-amiezii aniversării ei, am lăsat în urmă ferma 
și am luat-o spre apus, către cele trei cascade care alimentau Lacul 
Verde. Acolo creștea din belșug măcrișul de lemn, ale cărui flori 
aveau să ofere nuanţa perfectă de auriu pentru coroană. 

Era din nou o zi caldă, așa că, odată ce m-am văzut între flori, mi- 
am desfăcut doi nasturi de la rochie și mi-am făcut vânt. Dimineţile 
erau reci, aproape de îngheţ, însă după ce soarele începea să ardă 
deasupra văii, se făcea zăpușeală, zilele semănând mai degrabă cu 
unele de iulie, decât cu cele de septembrie. Am împletit un cerc mic 
din stuf și iederă, care avea să fie baza pentru cunună, și chiar când 
mă pregăteam să încep să adaug flori, s-a auzit o voce care m-a făcut 
să tresar. 

— Frumoasă după-amiază, nu-i așa? 

O siluetă se strecura printre trunchiurile pinilor, aproape la fel de 
suplă și de întunecată ca umbrele însele. Odată ce a pășit în lumină, 
am văzut că era nimeni altul decât vânătorul misterios, care își 
spunea „Price”. 

Rucsacul pe care îl ducea zăngănea datorită unei game variate de 
unelte și a unei macete uriașe, pe care fără îndoială o folosea ca să își 
croiască drum prin pădure. Se mai fălea și cu o colecţie 
impresionantă de piciorușe de iepure care atârnau pe o sfoară, o 
adunătură cam morbidă de blănuri și gheare. M-am întrebat de ce 
oare se simțea nevoit un bărbat să care după el un număr atât de 
mare de amulete norocoase. 

— Cald, însă! a adăugat el, și s-a așezat jos la doar câţiva pași de 
mine. 

Fruntea îi era asudată și avea mânecile suflecate până la cot. În 

jurul încheieturilor avea tatuate niște benzi în cerneală verde-închis, 
ca niște brățări. În interiorul benzilor se afla un model pe care nu 
reușeam să îl disting cu claritate. 

După ce și-a cotrobăit prin rucsac, Price a scos un bidon rotund, 
pe care l-a scuturat o dată și apoi l-a întins spre mine. Cum am 
refuzat, l-a dat el pe gât. Am încercat să nu mă uit prea intens la felul 
în care i se mișca mărul lui Adam în timp ce bea cu poftă apa. 

Băiatul ăsta era mult prea atrăgător! 

A pus la loc capacul bidonului și și-a șters gura cu dosul mâinii. 

— Ți-e foame? a întrebat, pescuind o pungă din rucsac. 

Fra plină cu fâșii de carne uscată și mirosea a condimente. Absolut 
delicios! 

Am clătinat din cap. Acasă, mama pregătea un adevărat festin 
pentru cină, și nu voiam să-mi stric foamea. 

A ridicat din umeri și s-a înfipt în bunătăţi. 

— Abia îmi rămâne mie mai mult. Așadar, spune-mi, Fllerie 
Downing, vrei să fii împărăteasa zânelor? 

— Vreau să... ce? 

A arătat cu degetul spre coronița pe jumătate împletită pe care o 
aveam în poală. 

— Dacă nu te superi că-ți zic, ar trebui să foloseşti alte flori. 
Acestea galbene nu îţi sunt deloc potrivite. Ai nevoie de ceva care să 
meargă mai bine cu trandafiriul din obraji. 

A cules o floare de trifoi, de un alb-crem, și a ridicat-o în dreptul 
feței mele, comparând. 

— Aceasta ți se potrivește mai bine. 

— Cununa nu este pentru mine, am zis și m-am ferit, ca să nu își 
dea seama cât îmi doream de fapt ca degetele lui să-mi mângâie 
întâmplător pielea. Este pentru sora mea, pentru ziua ei de naștere. 

— Astăzi? 

Am dat din cap. 

— Să nu uiţi să îi urezi la multe primăveri din partea mea! 

— Și cine să îi spun că îi urează? am întrebat, simțindu-mă 
necugetat de îndrăzneață. 

A ezitat o clipă, ochii lui, care astăzi erau calzi și de culoarea 
ambrei, cercetându-mă. 

— Păi, Price, desigur! 

— Acesta nu poate fi cu adevărat numele tău. 

A zâmbit și am văzut formându-i-se două gropițe, perfect 
simetrice, în obraji. 

— Nu poate? 

— Nu ţi se potrivește! am zis, folosindu-mă de propriile lui 
cuvinte. 

Gropiţele s-au ivit din nou, iar eu am apucat un mănunchi de flori 
galbene, ca să-mi ocup gândurile cu altceva. 

— Bine, fie! L-am mințit pe tatăl tău. Eşti extrem de perspicace, știi 
asta? 

A cules încă un boboc de trifoi și i-a prins codița de celălalt. 

— Îmi place. 

— De ce să minți? 

Băiatul a mai adăugat o floare la lanţul lui și apoi încă una. 

— Abia am ajuns aici. Nu cunosc pe nimeni. Nimeni nu mă 
cunoaște pe mine. De ce artrebui să îmi ofer pe tavă numele? 

— Pentru ca lumea să înceapă să te cunoască. 

A ridicat din umeri. 

— Eşti binevenită să mă cunoşti cât vrei! Numele meu nu va 
schimba cine sunt. 

— Cum rămâne cu numele tău de familie? 

A pufnit, iar vocea i-a căpătat un ton sumbru: 

— Numele meu de familie nu are nimic de-a face cu cine sunt. 

Îi spusese tatei că nu călătorește alături de părinţi, iar acum mă 
întrebam de ce. Plecase de lângă ei de bunăvoie sau îi pierduse - 
fuseseră uciși sau capturați? În Amity Falls nu ajungeau prea multe 
vești despre lumea de afară, dar știam că Vestul este plin de bandiți 
care jefuiesc caravanele, fură proviziile și economiile oamenilor, 
făcându-se apoi nevăzuţi într-un nor de praf. Unele dintre numele lor 
erau mai faimoase chiar decât cele ale inșilor care îi opriseră. Tatăl 
acestui băiat era oare unul dintre acei bandiți? Oare numele lui de 
familie era pătat de crime pe care nu el le comisese? 

— Povestește-mi despre sărbătorită! a zis el, îndepărtându-se cu 
agilitate de subiect. Mai mică sau mai mare? 

— Mai mică. Astăzi împlinește opt ani. 

Pe stâncile de lângă băiat se găseau mai multe gălbenele. M-am 
întins să culeg una. Avea să fie bijuteria centrală perfectă pentru 
coronița lui Sadie. 

— Şi numele ei este? 

Mi-am arcuit sceptică sprâncenele. 

— Serios? 

— Dă-mi-o pe aia, vrei? 

A arătat spre o floare de trifoi albă ca zăpada de lângă șoldul meu. 

— Nu mi-aş fi închipuit că știi cum să faci cununi de flori. 

— Am multe, foarte multe talente ascunse, Fllerie Downing. 

A măi prins o floare în cunună. 

— Sora mea m-a învăţat. 

— Mai mică sau mai mare? l-am întrebat, imitându-l. 

— Mult mai mică. Aveam deja treisprezece ani când a avut-o 
mama. Amelia adora să culeagă flori. Putea să își petreacă o după- 
amiază întreagă afară, pe câmp, împletind coroniţe, coliere și brățări 
pentru toți cei pe care îi cunoștea. 

— Şi tu le purtai pe toate, nu-i așa? 

Băgasem de seamă că vorbea la trecut despre ea, dar nu am spus 
nimic. Erau cele mai bogate informaţii pe care le oferise de bunăvoie 
despre sine. 

A râs. 

— leam purtat... Sa îmbolnăvit, a adăugat, simţindu-mi 
curiozitatea. 

— Îmi pare rău să aud asta! 

A ridicat din umeri și și-a încheiat ghirlanda de flori, unind-o în 
cerc. 

— Perfectă pentru împărăteasa hbălaie a zânelor! a spus el, 
așezându-mi-o pe păr. 

A dat din cap, mulțumit. 

— Am avut dreptate, acestea sunt florile perfecte pentru tine! 

Mi s-au aprins obrajii sub greutatea privirii lui strălucitoare și am 
pus repede mâna pe prima floare pe care mi-au căzut ochii, doar ca să 
mi-i pot feri. 

— Sunt sigur că și iubitul tău le va aprecia în noaptea asta. 

— În noaptea asta? am repetat, fără să mă obosesc să îl corectez. 

— O fată așa de drăguță ca tine, sunt sigur că ai cel puţin un 
petitor destul de serios, încât să ți se alăture la sărbătoarea familiei 
tale. Ce crezi că îi va aduce micuţei... 

A lungit-o, sperând în mod limpede că voi scăpa numele surorii 
mele. 

— Nu va fi vorba de niciun cadou, sunt sigură! am zis, iar el și-a 
încrețit nasul, amuzat că nu mă lăsasem păcălită de trucul lui. 

— Ce bădăran! Eu, dacă aș fi avut norocul să curtez o fată atât de 
luminoasă și de încântătoare ca tine, poți fi sigură că i-aș fi adus 
surorii tale un dar. 

— Ai fi adus? 

Am încercat să mi-l închipui stând pe verandă, în timp ce 
desfăceam cadourile, sorbind o cană cu ceai și ascultând glumele lui 
Sadie. Tabloul acesta m-a umplut de dor, un dor ascuțit ca o săgeată 
înfiptă în inimă. 

A dat din cap cu seriozitate și apoi s-a aplecat repede, ca o pasăre 
de pradă, și a cules ceva verde. L-a răsucit între degete, într-o piruetă 
admirabilă, iar eu m-am aplecat spre el, încercând să îmi dau seama 
ce era. 

— Pentru noroc în anul care vine! 

Degetele lui mi-au mângăâiat mâna atunci când i-am cules micuța 
comoară din palmă. 

— Un trifoi cu patru foi! am exclamat. 

Deși în copilărie îmi petrecusem multe după-amiezi încercând să 
dau de așa ceva, nu reușisem niciodată să găsesc unul. Acesta era un 
exemplar minunat - fiecare dintre frunze avea o nuanţă intensă de 
smarald și era perfect identică cu celelalte. 

— Cum ai reușit să-l vezi? 

A ridicat din umeri, reușind să afișeze o modestie de care nu îl 
bănuiam în stare. 

— Întotdeauna m-am priceput să-l găsesc. 

— Pentru mine e prima oară când văd unul... Sadie îl va adora, am 
zis și abia apoi mi-am dat seama ce făcusem. 

Mi-am dus mâna la gură. 

— Spune-i lui Sadie Downing că îi urez toată fericirea din lume! a 
spus el, cu un rânjet uriaș pe chip. 

Am pus cu grijă trifoiul în buzunarul adânc al rochiei și mi-am 
trecut degetele pe deasupra lanului verde din fața mea, încercând să 
găsesc și eu unul cu patru foi. Doar valuri de plante cu trei frunze s- 
au întors spre mine. 

— Pot să-ți dau un pont? a zis el, profitând de ocazie ca să 
îngenuncheze lângă mine atât de aproape, încât ni s-au atins 
șoldurile. 

Băiatul s-a aplecat deasupra trifoiului, sprijinindu-se pe braţe. 

— De obicei îi poți găsi la marginea unui pâlc. 

— La margine, am repetat eu și m-am aplecat, privind din nou. 

— Norocul nu poate fi ascuns sau închis într-o mulțime, a 
murmurat el, trecându-și degetele pe la margini. Nu se va amesteca 
niciodată cu restul. Vrea să iasă în față. Trebuie să știi doar unde să 
cauţi. 

Cât ai clipi, a cules încă un trifoi și mi l-a arătat mândru în mijlocul 
palmei. Apoi a ridicat din sprânceană, provocându-mă să-l accept. 

Când m-am întins mâna ca să îl apuc, și-a strâns palma aspră și 
caldă în jurul mâinii mele. Atingerea lui, atât de straniu de intimă, 
mi-a trezit un roi de fluturi pe sub piele, ca zbaterea strălucitoare a 
luminii deasupra valurilor Lacului Verde. 

— Iubitul tău îţi strânge mâna așa? 

Ni s-au întâlnit privirile și m-am înroșit. M-am trezit că nu pot să 
mă mai mișc, că nu mai pot respira, că nu mai pot face nimic altceva 
decât să privesc intens în ochii lui adânci de chihlimbar. Inima nu își 
găsea locul, întâi urcată până în gât, apoi prăbușită până în vintre. 
Știam că obrajii îmi sunt aprinși, dar restul trupului mi-era scuturat 
de fiori dulci, amețitori, de grijă împletită cu plăcere. Nutream 
sentimente contradictorii: îi adoram prezenţa și, în același timp, 
speram să plece înainte să fac ceva care să ne facă de rușine pe 
amândoi. 

— Eu... nu am iubit, am recunoscut în cele din urmă și mi-am 
eliberat degetele, lăsând în urmă trifoiul. 

Un zâmbet leneș i s-a strecurat pe chip, încrețindu-i ochii cu 
veselie. 

— Adevărat? 

A contemplat pentru o clipă trifoiul. 

— Haide, ia-l! Se pare că deja am noroc astăzi. 

Am înfipt o ultimă floare în coronița lui Sadie și m-am ridicat, 
îndreptându-mi fustele. 

— Ar trebui să pornesc spre casă. 

S-a lăsat pe spate, sprijinit pe coate, și mi-a aruncat o privire de jos 
în sus. 

— Atât de repede? 

Adânc, înăuntrul ghetelor, degetele mi s-au strâns și s-au întins în 
timp ce mă gândeam la următoarea mișcare. 

— Ai vrea să vii cu mine? Tata a zis că ești binevenit la noi, la cină, 
iar mama a gătit cu siguranţă destulă mâncare pentru toți. I-ai putea 
da cadoul lui Sadie tu însuți. 

Price și-a lăsat capul într-o parte, meditând asupra ofertei. 

— Cina la familia Downing... Cina cu Ellerie... 

Într-o clipă era în picioare. Se mișca precum o felină - acum era 
întins languros, în secunda următoare pășea cu graţie. 

— Va trebui să mă fac puţin mai prezentabil. La ce oră să vin? 

Era prima oară când stăteam unul lângă altul, așa că mi-am dat 
seama cât de înalt era față de mine. Deși fusesem cea mai deșirată 
fată din clasă, abia îi ajungeam până la umeri cu vârful capului. 
Pentru o clipă mi-am închipuit că mă strânge în brațe. M-aș fi potrivit 
perfect sub bărbia lui, strânsă în braţele lui puternice și... 

Am încercat să dau uitării gândurile fanteziste. 

— Îmi pare rău... De obicei mâncăm în jurul orei șase. 

A dat din cap. 

— Sună numai bine! 'Tabăra mea e sus, într-acolo, a adăugat el, 
arătând spre un luminiș între pini, la vreun kilometru depărtare. 

— Sunteţi în siguranță acolo, sus? am întrebat, pornind agale. 

Am băgat de seamă că încetinise, micșorându-și pașii, ca să se 
potrivească mai bine cu ai mei. 

Și-a scărpinat urechea cu un zâmbet desfrânat. 

— Te oferi să mă însoțești? 

Focul din pieptul meu, care aproape se topise, s-a aprins din nou, 
pătându-mi chipul de rușine. 

— Bineînţeles că nu! Știi, ar trebui să ai grijă cum vorbeşti pe aici! 
Sunt mulţi taţi care l-ar împușca pe cel care ar îndrăzni să le 

vorbească așa fiicelor lor. 

Părea încântat. 

— Gideon ar face-o? 

— Probabil! 

A dat din cap, aprobator. 

— Atunci îl respect cu atât mai mult pentru asta. 

— Cum ţi-au mers cursele? am întrebat, dornică să schimb 
subiectul. 

Gândul că străinul - străinul meu, așa cum ajunsesem să îl 
consider - le șoptea altor fete dulcegării scandaloase îmi făcea inima 
să se zbată, plină de o gelozie cu care nu eram obișnuită. 

— Am avut câteva mici victorii, a spus el, sărind peste o cracă 
prăvălită în drum. Dar încă aştept ceva măreț. 

— Un cerb? am bănuit, fără să știu cu precizie ce ar considera 
vânătorii drept o victorie măreaţă. 

Dinţii i-au strălucit în lumina soarelui. 

— Mult mai măreț de atât, Ellerie Downing! 

M-am gândit o clipă la următoarele cuvinte pe care aveam să le 
rostesc. 

— Tot nu îţi știu numele. 

— Bineînţeles că nu! mi-a răspuns el, doct. Încă nu ţi l-am spus. 

Am așteptat, presupunând că mi-l va dezvălui acum, dar el a pășit 
mai departe prin iarba înaltă, aparent mulțumit să mergem alături. 
Când și-a întors privirea, a văzut că mă uitam urât la el și și-a arcuit 
sprâncenele, provocându-mă. 

Gluma se cam răsuflase și, din ce o lungeam mai mult, din asta 
devenea tot mai stânjenitoare. 

— Pentru mine nu contează care este numele familiei tale... Cred 
că o persoană ar trebui să fie liberă să își croiască propria cale în 
lume, indiferent cine îi sunt părinţii... sau ce ar fi putut ei să facă. 

— Cât de mărinimos din partea ta! 

Mi-am dat coada peste umăr. 

— Am vrut să spun doar că... 

— Știu ce ai vrut să spui, Ellerie. Și, în calitate de om a cărui 
familie a făcut o mulțime de lucruri îngrozitoare, apreciez. 

Avusesem dreptate! Mi-am imaginat cât ai clipi o năvalnică 

poveste romanţioasă legată de trecutul lui - un băiețel crescut în 
lumea periculoasă a jefuitorilor de caravane. M-am întrebat dacă tata 
auzise de tatăl bandit al străinului. 

— Dar ar fi drăguţ să îți pot spune cumva - oricum. 

Am insistat. Secundele se scurgeau, goale. 

— Tu chiar nu ai de gând să îmi spui? 

— Nu! a râs el. Chiar nu. Numele au o anumită putere, nu crezi? 
Odată ce îţi dai numele, nu mai ai ce face și trebuie să te lași 
controlat de cei care ţi-l dețin. 

Am călcat pe o piatră colțuroasă și m-am împiedicat. El m-a apucat 
imediat de braţ, ca să nu îmi pierd echilibrul. 

— Nu cred... Nu cred că înțeleg... 

— Ellerie Downing! a exclamat el cu glasul ridicat, numele 
bubuindu-i din piept ca un foc de tun. 

Mi-am ridicat imediat ochii de la mâna lui, care îmi strângea 
încheietura, iar el și-a încrețit nasul. 

— Vezi? Putere. 

Avea dreptatea lui, dar tot nu eram gata să cedez. 

— Eşti imposibil! 

— Presupun că sunt. Și, deocamdată, aici trebuie să te las. 

S-a oprit acolo unde începeau pinii și, brusc, am uitat ce ar trebui 
să fac cu mâinile. Mi se păreau prea mari și prea grele, și orice gest pe 
care l-aș fi făcut era nenatural. 

— Ne vedem mai târziu, în această seară... 

Am lungit ultima parte, lăsându-i suficient timp ca să umple el 
golul. 

— E absurd! Trebuie să îți pot spune cumva. 

— De ce? 

— Pentru că lucrurile... lucrurile importante... au nume. Pur și 
simplu, au. Pot să îţi spun numele tuturor florilor din Falls, numele 
acelor copaci, am zis, arătând spre pădurea din spatele lui. Și e 
revoltător că nu știu cum să îţi spun și ţie. 

Și-a ridicat mâinile, pledând absolută nevinovăție. 

— Am încercat să îţi ofer un nume, dar nu ţi-a plăcut. Spune-mi 
oricum vrei! Nu contează ce alegi. 

— Dar contează! Ar trebui să conteze! Există un motiv pentru care 

am știut că „Price” nu este numele tău. Nu ţi se potrivește. Numele 
sunt menite să aibă însemnătate. 

— Poţi să le înzestrezi cu oricât de multă semnificaţie vrei, dar, în 
esenţă, chiar contează? 

A arătat spre o gălbenea portocalie de lângă gheata lui. 

— Eu nu cunosc numele acestei flori, dar știu că are un miros 
dulce și că, dacă mă ard, mă va ajuta să calmez usturimea. 

— Este Calendula arvensis. Gălbenea, am adăugat blând. 

— Acum numești lucrurile în latină? 

Şi-a dat ochii peste cap spre pădure și, pentru o clipă, m-am temut 
că insistasem prea mult. 

— Ce înseamnă „Fllerie”? 

Am ezitat o secundă. 

— Veselă. 

Și-a scărpinat barba. 

— Şi văd că numai veselă nu ești din cauza mea. 

Când ochii lui i-au întâlnit pe ai mei, am văzut că se întunecaseră, 
devenind aproape la fel de verzi ca... 

— Whitaker! am hotărât brusc. Îți voi spune Whitaker. 

Ochii i-au sclipit de veselie. 

— Te uiţi la mine și vezi un Whitaker? 

— Mă uit la ei. 

Am arătat spre sutele de copaci din spatele lui. 

— Ție probabil că nu îţi pasă, dar aceia sunt brazi albi. Pot crește 
înalți până la treizeci de metri, iar crengile lor sunt mai groase la bază 
și acoperă solul din pădure. Fără o potecă, ar fi aproape imposibil să 
mergi măcar câteva zeci de metri printre ei. Sunt complet 
impenetrabili. La fel ca tine. 

S-a uitat în jos, la mine, cu o privire atât de intensă, încât îmi 
venea să îmi feresc ochii, dar mă simţeam prinsă în loc. 

— Whitaker să fie. 

Și-a întins mâna, ca și cum atunci ne-am fi întâlnit pentru prima 
oară. 

— Bună! Abia am sosit în Amity Falls. Numele meu este Whitaker 
Price. 


1 Nume de origine anglo-saxonă, care înseamnă „loc alb”(n.tr.). 

— Fllerie Downing, i-am răspuns, lăsându-mi mâna în a lui, ca să 
mi-o strângă. 

— Mă bucur să te cunosc, Fllerie Downing! 

După ce și-a retras mâna, am surprins trifoiul cu patru foi pe care 
mi-l lipise în palmă. A pornit spre potecă fără să își ia rămas-bun, dar, 
chiar înainte să dispară printre copaci, s-a întors și mi-a făcut cu 
ochiul. 

— AVEM UN OASPETE LA CINĂ ÎN SEARA ASIA! AM 
ANUNȚAT, dând năvală în bucătărie pe ușa din spate. 

Mama și-a ridicat privirea de la tortul lui Sadie. Așa cum 
promisese, își modificase rețeta ca să creeze o capodoperă cu trei 
etaje cu adevărat spectaculoasă. Nu mai văzusem niciodată blaturi 
atât de subțiri, perfect echilibrate de o cantitate egală de cremă. Baza 
era mai mare, iar mijlocul mai mic. În vârful celui mai mic dintre 
blaturi se aflau opt lumânărele roz, nu mai mari decât niște 
chibrituri. Știam că tata le făcuse special pentru Sadie. În mod 
obișnuit nu ne deranjam să ne vopsim lumânările. Nuanţa naturală 
de ambră a cerii de albine crea singură o strălucire caldă și veselă. Nu 
avea nevoie de modificări. 

Dar Sadie adora rozul, iar tata o adora pe Sadie. 

— Un oaspete? s-a mirat mama. 

A lăsat jos ciurul și mi-a acordat toată atenția. 

— Vânătorul acela nou. Tata voia să îl invite o dată la cină și... 

— De ziua lui Sadie? m-a întrerupt ea, ușor încruntată. 

— Păi, nu... M-am întâlnit întâmplător cu el în timp ce culegeam 
flori pentru coronița ei. L-am invitat eu, nu tata. Ştiam că vei pregăti 
mâncare din belșug și mi s-a părut potrivit. A locuit în tabără în tot 
acest timp. 

Mama a apucat din nou ciurul cu o privire atotștiutoare și a 
început să pudreze tortul. 

— Și nu cumva acest vânător singuratic, fără prieteni, este și un 
tânăr arătos? 

Am strâns din buze, încercând să-mi ascund zâmbetul. 

— Poate! Deși sunt sigură că este și un extraordinar vânător. 

Privirea mamei s-a îndreptat spre cununa din flori de trifoi, care- 
mi era încă încurcată în cosiţe. 

— Așa se pare. 

— Unde este Merry? am întrebat-o, rotindu-mi privirea prin 
bucătăria goală. 

— Ah, pe acolo... din nou! a zis mama, arătând spre câmpurile cu 
flori. 

Am aruncat o privire pe fereastră. 

Merry stătea în mijlocul câmpului, cu braţele larg întinse spre cer. 
Avea faţa spre soare, ca o pasăre ce-i caută căldura. Ochii îi erau 
închiși, iar buzele i se mișcau cu fervoare, repetând ceva. 

— Cumva... cântă? 

— Se roagă. 

— Se roagă? Pentru flori? 

— Poate. Sau pentru un băiat, și-a dat mama cu părerea, ușor 
amuzată. 

Și-a șters mâinile pe șor și mi s-a alăturat la fereastră. Pentru o 
clipă ne-am rezemat una de alta, privind-o împreună pe Merry. 

— Pata asta simte lucrurile cu fiecare grăunte al ființei ei. Toți 
copiii mei sunt așa, a adăugat ea, apăsându-mi vârful nasului. 

În spatele nostru s-au auzit foșnete, iar Sadie a intrat în bucătărie 
făcând piruete. Mama s-a întors spre ea, zâmbind. 

— Ei bine, ce părere ai despre tort? M-am uitat la imaginea aceea 
din carte ca să mă inspir... Cred că mi-a ieșit destul de bine, tu ce 
zici? 

— Ah, mamă! E atât de frumos! a zis ea, săltându-se ca să-i dea 
mamei un pupic pe obraz. Mai frumos chiar decât primul meu tort! 

— Primul? am zis, aruncând o privire spre blatul de bucătărie, fără 
să văd altceva în afară de cratiţe și castroane întinse peste tot. 

— Ai ceva pe față, Sadie, puișor, a spus mama, sărutând-o la 
rândul ei. Nişte pământ sau ceva... 

Mama și-a lins degetul și a șters pata. 

— Ăsta... nu-i pământ! 

Mama a tras-o mai aproape, adulmecând. I-a mai șters o dată 
obrazul și apoi și-a dus încetișor degetul la buze. 

— Sadie Elizabeth Downing! a tunat ea. Ce-ai mâncat? 

— Un cadou de ziua mea, a răspuns ea, vizibil uluită de răbufnirea 
mamei. 

— Ce cadou? am întrebat, îngenunchind lângă ea. 

Colţurile gurii îi erau maronii, iar obrajii mânjiți. 

— Nu ai mâncat prăjituri din noroi, nu-i așa? Ştii că nu ai voie să 
mănânci așa ceva. 

— Nu mai sunt un bebeluș! a exclamat ea, iar o aromă dulce i s-a 
risipit de pe buze în timp ce se încrunta la mine. 

— Ce este? 

— E ciocolată, a spus mama, analizând urmele care-i rămăseseră 
pe degete. Unde sfinților ai găsit-o? 

Chipul lui Sadie s-a boțit, iar pe obraji au început să-i alunece 
lacrimile. 

— De ce e toată lumea așa de rea cu mine? E ziua mea. N-am făcut 
decât să-mi mănânc tortul! 

Mama s-a încruntat. 

— Tort de ciocolată”? Ai găsit tort de ciocolată? 

Sadie s-a pus pe bocit. 

— Unde e tortul acum, Sadie? am întrebat-o, încercând să o 
calmez. 

Mi-a aruncat o privire aprigă. 

— L-ai mâncat? Pe tot? 

— Fra mic! Atâtica doar! 

A desenat în aer ceva de mărimea unei brioșe. 

— Unde era? 

— Pe scăunelul meu pentru muls, în hambar! 

— Mai era și altceva pe scăunel? a întrebat mama. Un bileţel sau o 
felicitare poate? 

— Asta doar! a zis Sadie, scoțând un cocoloș mic din buzunarul 
șorțului. 

Era o păpușă mică din cârpă, îmbrăcată într-o rochiţă albastră, 
cadrilată, cu o bonetă asortată pe cap. Părul din lână era la fel de 
blond ca al lui Sadie, aproape identic. Faţa ei mă îngrozea însă. Cele 
mai multe dintre păpușile lui Sadie nu aveau chip - erau figurine din 
ştiuleți de porumb sau din cârpele care îi rămâneau mamei de la 
cusut. 

Păpușa aceasta din cârpă era însă diferită. Faţa ei din muselină 
crem era însemnată cu două X-uri roșii, cusute în locul în care ar fi 
trebuit să fie ochii. Chipul orb era de o simplitate cadaverică și mă 

îngrozea din ce în ce mai tare pe măsură ce îl priveam. 

— De unde sfinţilor ai asta? am zis, luându-i-o din mână. 

— Abigail mi-a făcut-o. Pentru ziua mea. 

— Mamă, tu ai făcut păpuşa asta? am întrebat. 

M-am simţit ușurată atunci când mi-a luat din mână păpuşa aceea 
îngrozitoare. 

— Bineînţeles că nu! Ce ochi înfricoșători! 

Și-a trecut degetele pe deasupra aţei stacojii, cutremurându-se. 

— Mie îmi plac, a spus Sadie, fără grijă. 

— De unde o ai? a întrebat mama. 

— Ți-am spus: de la Abigail. 

Mama a strâns din buze, începând să-și piardă răbdarea. 

— Ai împrumutat-o de la vreuna dintre prietenele tale? De la 
Trinity? Sau poate de la Betty Neally? 

— A făcut-o Abigail, a insistat ea. 

— Abigail nu există! s-a răstit mama. Spune-mi de unde o ai! 

— Nu am făcut nimic rău! a strigat Sadie, izbucnind din nou în 
lacrimi. 

Mama s-a înmuiat imediat și a îmbrăţișat-o. 

— Sunt sigură că nu... Mă întreb doar de unde a apărut tortul. 

I-a răsfirat lui Sadie părul de pe frunte. 

— A fost bun? 

Lui Sadie i s-au luminat ochii. 

— A fost! 

— Mai bun decât prăjiturile mele cu miere? 

— Doar... diferit, a răspuns Sadie cu diplomaţie. 

— Şi chiar nu a mai rămas nimic din el? 

A clătinat din cap, însă apoi a zâmbit. 

— A avut o lumânărică roz! Una de-a tatei. A rămas în hambar. 

Cum ajunsese una dintre lumânările roz ale tatei pe un tort de 
ciocolată? Mama arăta pe cât de nedumerită mă simţeam și eu. 

— Ai putea să mi-o aduci, Fllerie? Trebuie să mă apuc de mazăre 
dacă vrem să mai și mâncăm în seara asta. 

Cum am ieșit pe ușă, m-am izbit de o siluetă întunecată. 

— ÎI omor, jur că îl omor! a mârâit Cyrus Danforth și m-a apucat 
de umeri. Unde e? 

Mi s-a tăiat respiraţia. Descoperise cu siguranță secretul Rebeccăi. 

— Nu știu! Dă-mi drumul! 

Avea unghiile lungi și colțuroase, și îmi săpau în carne ca niște 
lame. Am încercat să mă smulg din strânsoarea lui, dar degetele 
chinuite de artrită îi erau înfipte în mâinile mele ca niște gheare. 
Simțeam deja vânătăile începând să se formeze. 

— Sunt sigur că se ascunde pe aici, pe undeva, ca un șarpe scârbos 
ce este! a mârâit Cyrus, cu scuipatul prelingându-i-se pe buze. 

Ochiul stâng îi era injectat - i se spărsese un vas de sânge -, și 
arăta pe jumătate nebun. 

— Ce se petrece aici? a tunat tata, alergând din spate. 

Avea o sacoșă de pânză pe umăr și purta pălăria lui cu cele mai 
largi boruri. Venea de pe câmp, de la adunat de seminţe. 

— Dă-i drumul fetei mele! a strigat el, aruncându-și sacoșa într-o 
parte. 

Pălăria i-a alunecat de pe cap și s-a rostogolit sub verandă. 

Cyrus m-a strâns mai tare, săpând în braţul meu deja rănit. M-am 
luptat să scap, mușcându-mi buzele ca să nu izbucnesc în lacrimi. Cu 
un urlet de pură furie, tata l-a smuls pe Cyrus și l-a tras spre curtea 
din spate. 

Cyrus s-a dezechilibrat și și-a fluturat braţele sălbatic, doar pentru 
a ateriza în cele din urmă pe pământul încins de soare. S-a izbit cu 
capul de sol și, pentru o clipă, privirea i s-a încrucișat, cu pupilele 
date pe spate. S-a ridicat apoi mârâind și s-a avântat spre tata, 
scoțând pe gură un șir de cuvinte pe care nu le mai auzisem niciodată 
de la un domn. 

Tata m-a împins mai întâi spre casă și apoi s-a ferit. 

— Treci în casă, Ellerie! mi-a poruncit cu pumnii ridicați, gata să se 
apere. Acum! 

Mă îndreptam spre verandă - era cea mai apropiată intrare -, când 
Cyrus, care își recăpătase echilibrul, s-a avântat din nou spre tata, 
gata să-l lovească tare cu pumnul. Tata s-a ferit de prima lovitură, dar 
nu a fost destul de rapid pentru contraofensivă, iar Cyrus s-a prăvălit 
asupra lui, izbindu-l cu putere în abdomen. 

— Tată! 

— Destul! a răsunat o voce, iar apoi o împușcătură a spintecat 

aerul. 

Am înmărmurit cu toții și ne-am întors spre verandă, unde mama 
stătea cu pușca îndreptată spre cer. 

— Îndepărtează-te de familia mea, Cyrus Danforth! 

— Nu! 

Mama și-a coborât pușca și a ţintit. 

— Îndepărtează-te de soțul meu! a spus ea, fiecare cuvânt 
răsunând ca o avertizare. 

După câteva secunde tensionate, Cyrus s-a dat la o parte, 
netezindu-și pantalonii, de parcă ar fi stat pe iarbă la unul dintre 
picnicurile organizate de biserică. 

— Cum vrei tu, Sarah! Le voi cere Mai Marilor să se ocupe de el și 
de sacul acela de piele nevrednic pe care îl numești fiu. 

Tata s-a ridicat, clătinându-se ușor. 

— Mai Marii? a repetat el și a început să râdă - hohote gâlgăite și 
râsete năprasnice. 

Sângele îi umpluse gura și îi colorase dinții în roșu. 

— Îţi faci apariţia pe pământul meu, îmi ataci fiica și vrei să te duci 
la Mai Mari? În baza a ce? Sam nu ţi-a făcut nimic. 

Cyrus a râs la rândul lui, ascuţit. 

— Nimic? Inima fiicei mele a fost frântă, iar cămara mea pentru 
iarnă făcută țăndări. Și tu zici că e nimic... 

Cyrus și-a încrețit nasul și a scuipat la picioarele tatei. 

Chipul tatălui meu se întunecase. 

— Despre ce naiba vorbești, Danforth? 

— Cămara mea - de parcă nu ai ști deja. Jefuită. Cutiile cu zahăr și 
cu făină mi-au fost împrăștiate. Borcanele cu melasă și cu fasole 
sparte - un dezastru! 

— Îmi pare rău să aud asta, Cyrus! Dar ne știi. Mă știi pe mine. Noi 
nu am... 

— Am crezut că te cunosc, Downing! 

A clătinat din cap, ca și cum ar fi fost dezgustat să ne vadă. Nu 
părea să își poată concentra privirea într-un loc, ochii rotindu-i-se 
dintr-o parte într-alta ca puful de păpădie. 

— La început am crezut că este băiatul vostru, care lucrează 
singur, dar acum mă întreb... Dacă ţi-ai închipuit că mă vei convinge 

să votez pentru caravana aia nenorocită distrugându-mi proviziile, te 
înșeli amarnic! Am bani - mulți bani -, așa că prefer să cumpăr tot 
magazinul McCleary și să văd cum moare de foame restul orașului 
decât să mă pun de acord cu unul de teapa ta. 

Mama a șuierat scurt: 

— Tu ești cel care se înșală! Niciun membru al familiei mele nu ar 
fi în stare de așa ceva. Greșești! 

Cyrus a făcut o grimasă. 

— Nu mă înșel în privinţa băitului tău. Păcat că ea s-a înșelat! Tata 
s-a încruntat, clar confuz. 

— Fa? Cine... ea? 

— Rebecca mea. 

— De ce ar face Samuel ceva ca să o rănească pe Rebecca? A 
curtat-o jumătate de vară. 

— Asta numești tu curte? Faptul că s-a furișat din casă și și-a lăsat 
de izbeliște treburile ca să își facă de cap în fân cu băiatul tău? Și 
acum zice că nu mai vrea să o vadă niciodată. Zice că nu a vrut 
niciodată să o ia de nevastă. Și cu asta, basta. N-o să-și găsească 
niciodată un soț cu putoarea aia a băiatului vostru pe ea. 

Și-a îndreptat ochii sticloși spre tata. 

— Fac pariu că ai râs bine, nu-i așa? Mai întâi fi-tu îmi distruge 
fiica, bunul ei nume, viitorul ei, și apoi tu mi-l distrugi pe al meu! Ai 
copt-o ani de-a rândul. 

— Gideon a fost pe câmp toată ziua, a spus mama, cu mâna 
tremurându-i pe trăgaci. Cred că ar trebui să-ți regândești povestea. 

Cyrus și-a întins palmele, întrebător. 

— Dar nu îl văd pe băiatul tău aici. Unde este? Nu poți nega rolul 
pe care l-a avut în toate astea. În curând toată lumea va vedea dovada 
păcatelor lui - fiica mea nu le va putea păstra ascunse pentru 
totdeauna. 

Mama a tresărit. 

— Nu e... Doar nu vrei să spui că... 

— Este însărcinată, nu e loc de îndoială. 

— Dar nu știm dacă Sam... 

Tata s-a oprit, pentru că mama îl fulgera cu privirea. 

— Cyrus, nu știu ce am putea spune ca să îţi fie mai ușor, dar 


e 13 


Rebecca nu va trece prin asta singură. Desigur, se vor căsători... 
Samuel va face partea lui... 

— Și-a făcut deja partea. Băiatul ăsta ne va trage pe toți în jos. 

— Fi, uite ce e! a început tata, împungându-l pe Cyrus cu degetul 
în piept. 

Fra roșu la faţă și tremura de furie. 

— Ceea ce s-a întâmplat este îngrozitor, dar fiica ta a jucat și ea un 
rol în povestea asta. 

Cyrus a pufnit. 

— Nu ar fi trebuit să îl primesc niciodată pe derbedeul ăla de doi 
bani în casa mea. Am știut că ne va face probleme de când l-am văzut 
bâjbâind prin curte, agăţat de fustele maică-sii. Mereu a fost slab. 
Slab, fără coloană vertebrală, fără pic de onoare în el. Presupun că nu 
e numai vina lui însă. Nu poți da vina pe măr pentru viermii 
copacului. 

Tata a mijit ochii și și-a încordat falca. 

— Samuel a făcut niște greșeli grave, dar - Dumnezeu îmi este 
martor - nu a pășit în cămara ta. 

— Nu-ţi răci gura de pomană! Vom ști cu siguranţă într-un singur 
fel. Se va înfățișa în fața Mai Marilor, îi va privi în ochi și își va spune 
adevărul. Ei vor vedea apoi. Fi îl vor judeca. Poţi încerca să ascunzi 
tot soiul de păcate la adăpostul nopții, dar nu poți ascunde o 
conștiință pătată. Nici de Mai Mari, nici de Falls. Și acum... pentru 
ultima oară, unde este? 

Tata l-a privit în ochi, împietrit. Dar, după câteva clipe, privirea i-a 
alunecat spre mama, trădându-i nesiguranța. 

— Ha! a sărit Cyrus. Nici tu nu știi! Mai Marii pot hotărî singuri. A 
trecut ceva timp de când am avut ultima oară o spânzurătoare... Nu 
ar fi amuzant dacă s-ar întoarce roata? 

După ce nea aruncat câteva priviri pline de ură și triumf, Cyrus s-a 
întors spre oraş și a nimerit fix în pumnul lui Samuel. Fratele meu își 
făcuse apariția brusc, alergând din curtea din spate, fără ca noi să 
băgăm de seamă. În aer a țâșnit un val de sânge și dinți, soarele după- 
amiezii târzii preschimbând stropii în rubine. 

Revenindu-și cu o remarcabilă rapiditate, Cyrus s-a răsucit și l-a 
apucat pe Sam, prăvălindu-se amândoi la pământ în timp ce-și cărau 

pumni. 

— Sam! 

Tata a alergat să îl despartă de Cyrus, dar, în schimb, s-a ales cu un 
pumn în față. Nu s-a dat bătut. L-a apucat pe Samuel de mijloc și l-a 
smuls din încăierare. 

— Nu rezolvăm niciodată nimic dacă răspundem violenței prin 
violență. 

— Nu m-am atins de cămara lui, iar copilul acela nu este al meu! a 
protestat Sam, eliberându-se. Sunt minciuni! Numai minciuni! Vrei să 
îl lași să îi mintă pe Mai Mari? 

Extenuat, cu picioarele tremurând, tata s-a pus între cei doi 
bărbaţi, ţinându-i despărțiți, în timp ce Samuel se rotea, încercând să 
găsească o portiță pentru a putea ataca din nou. Cyrus și-a încleștat 
falca și s-a aplecat în iarbă, după dinții pierduţi. 

Samuel și-a șters sângele de pe obraz. Faţa îi era crestată de o 
tăietură în diagonală, roșie, sângerândă, fără îndoială provocată de 
unghiile neîngrijite ale lui Cyrus. 

Acesta din urmă s-a ridicat, refuzând mâna pe care tata i-o 
întindea ca să îl ajute. 

— Dacă îl mai văd - vreodată! - pe vreunul din familia ta pe 
proprietatea mea, voi trage fără avertisment. Ai înțeles, Downing? 
Stai departe de familia mea și nu te apropia de pământul meu! 

Și, cu un ultim blestem, Cyrus Danforth a plecat valvârtej, pașii lui 
tremurători purtându-l direct în oraș. 

ogo 

— Eşti sigur că nu vrei să te vadă un doctor? a întrebat Whitaker 
încă o dată, crispându-se în timp ce examina cu atenție chipul 
desfigurat al tatei. Aș putea să călăresc până în oraş și să mă întorc 
imediat. Cred că s-ar putea să ai nasul spart. 

— Eu sunt sigur de asta, a grăit tata, atingându-și nasul ușurel, 
chiar dacă refuza din nou propunerea lui Whitaker. 

— Tată, lasă-mă pe mine să merg! a spus Sam, ţinându-se după el 
până în camera de zi. Îl voi găsi pe doctorul Ambrose și... 

— Am zis că mă simt bine! 

Tata a arătat spre unul dintre scaune și i-a făcut semn lui Whitaker 
să i se alăture. 

— Sam, nu crezi că ar trebui să o ajuţi pe mama ta, în bucătărie? 
Samuel și-a întors ochii spre mine. 

— Poate să o ajute Fllerie. 

În tot timpul acesta eu stătusem rezemată de ușă, încercând în 
zadar să nu mă holbez prea pe faţă la invitatul nostru, care îmi făcuse 
cu ochiul de două ori deja. 

Totuși, când mi-am auzit numele, m-am pus în mișcare. Mama 
chiar avea nevoie de ajutor. 

— Ellerie poate să rămână. Fa a fost aici toată săptămâna, a cărat la 
rame și m-a ajutat să recoltez mierea. E rândul tău să dai o mână de 
ajutor, nu crezi? 

Sam ne-a privit o clipă, ochii arzându-i cu o furie mută. 

S-a strecurat apoi în bucătărie și am auzit-o pe mama intrând în el 
și revărsându-și năduful asupra lui în șoapte șuierate: 

— Samuel Elazar Downing, unde sfinţilor ţi-a fost capul? Să te 
culci cu Rebecca Danforth? Și apoi să o abandonezi? Ascultă la mine, 
vom îndrepta lucrurile! 

— Mami, eu... 

Merry a intrat în camera de zi, ducând o tavă cu pahare și un vas 
cu ceai rece. Aproape că s-a împiedicat de prag, pentru că se uita 
peste umăr în bucătărie. S-a crispat, cu ochii la ce îi făcuse probabil 
mama lui Sam ca să îi înăbușe protestele. 

Sadie a venit și ea, ţopăind și făcând piruete în șorțulețul ei cel mai 
frumos, înainte de a se opri uimită. 

— Ah, tată, fața ta! Te doare? Domnul Danforth a făcut asta? 

A aruncat rapid o privire spre bucătărie. 

— Sam? 

Apoi a înmărmurit, observându-l pe străinul din cameră. 

— Tu cine ești? 

— Merry, Sadie! am făcut eu prezentările. El este Whitaker Price. 

Pas 

PRIMELE M-AU TREZIT FLORILE, CARE SAU STRECURAT ÎN 
visul meu în vârful degetelor, acoperind totul cu un parfumul lor 
dulce și parfumat. Am simțit că zâmbesc, că respir buchetul delicat. 

Apoi a venit fumul. Mi-am deschis brusc ochii, ațintiți în sus, la 
căpriori, și mi-au dat imediat lacrimile. 

Se auzeau țipete? 

Mi-am tras picioarele într-o parte, venindu-mi în simţiri. Afară era 
surprinzător de multă lumină și, pentru o clipă, m-am temut că 
dormisem prea mult. Însă surorile mele încă moțăiau lângă mine și 
auzeam un sforăit ușurel venind din colțul lui Samuel. 

Ce strălucea așa? 

Am coborât pe brânci din pat. În fața geamului, am tresărit. Mă 
întâmpina un peisaj apocaliptic, care ardea în nenumărate nuanţe de 
portocaliu, roșu și alb fierbinte! Flăcările se înălțau până la cer, vrând 
parcă să înghită întreaga lume. 

Câmpurile cu flori ardeau. 

— Sam! Sam! am pipat, disperată să-mi trezesc fratele. 

— Ce este? a mormăit el, strâmbându-se când am tras draperia. 

O coloană din lumina aceea portocalie, teribilă, a căzut asupra lui, 
iar el și-a ridicat mâinile, ca să-și protejeze ochii. 

— De ce este atâta lumină? 

— Foc! Ard câmpurile! 

— Ce se întâmplă? a mormăit Merry. 

— Trebuie să facem rost de apă. Ard florile! Sadie, trezește-te! 

Sam a sărit din pat și și-a înhăţat pantalonii și șosetele. 

— Nu avem timp! Trebuie să le spunem mamei și tatei! 

Fram deja la jumătatea scărilor. 

Odaia lor era goală, iar cearșafurile zăceau încâlcite pe podea, 
lângă pat. Am zărit umbra tatei pe fereastra lor, neagră pe fundalul 
flăcărilor, aruncând cu pământ în focul de pe margini. 

Ghetele mele erau după ușa din spate. Mi le-am tras în picioare, 
fără să mă mai obosesc să leg șireturile, și m-am avântat în întuneric. 
Cămașa de noapte îmi strălucea aurie, scăldată de lumina vâlvătăii. Ar 
fi trebuit să tremur de frig, dar flăcările răspândeau atât de multă 
căldură, încât afară părea o după-amiază caldă. 

— Trebuie să ne asigurăm că focul nu se va întinde peste câmp, 
mi-a spus tata când am ajuns alături de el. 

Vocea îi era răgușită, aspră și metalică. Înghiţise prea mult fum. 

— Nu a mai plouat se săptămâni bune! Dacă o scânteie doar 
ajunge în iarbă... 

A călcat în picioare flăcările. Știam ce voia să spună. Dacă focul se 
întindea, avea să ajungă repede la casă, la cămara cu provizii și la 
stupi. Clădirile puteau fi reconstruite, dar trebuia să protejim 
albinele cu orice preț. 

— Mama ta e la fântână. Umple căldări cu apă, dar eu nu am cum 
să plec după ele! a zis tata și a aruncat o pătură deasupra unei 
vâlvătăi. 

Cum înăbușea una, păreau să se mai aprindă două în loc. 

— Mă duc eu acolo! l-am asigurat. Vin și Sam, Merry și Sadie 
imediat! 

Am traversat curtea din spate, cu ghetele lipăindu-mi în picioare, 
încurcându-mă în poalele cămășii de noapte. Mi se păruse că, dacă aș 
sta să leg șireturile, aș pierde secunde prețioase, dar acum îmi făceam 
griji că aș putea să mă împiedic și să îmi sucesc glezna. Atunci la ce aș 
mai fi fost bună? 

— Ellerie, slavă Domnului! a strigat mama. 

Avea deja trei găleți în jurul fântânii. 

— Sunt prea grele ca să le ridic eu și... 

S-a aplecat, trăgându-și sufletul. 

— Am venit să te ajut. Oprește-te și odihnește-te. Sam! am strigat, 
pentru că îl văzusem pe verandă, încercând să se încalţe. 

— Apa e aici! Avem nevoie de tine. 

M-am întors spre mama și am apucat următoarea găleată goală. 

— Ce s-a întâmplat? 

Mama s-a aplecat, cu mâinile pe genunchi. 

— Pot să continui... Tu ar trebui să îl ajuţi pe Gideon... Am nevoie 

de o clipă doar. 

— Mamă, mă descurc! 

— La început am crezut că a fulgerat afară, dar nu se auzea ploaie. 

Mama a găfâit, trăgând aer în piept după fiecare cuvânt. 

— Te rog, Doamne! Trimite-ne ploaie! 

Și-a dus mâna într-o parte, cu o grimasă pe chip. 

— Odihnește-te, mamă! Sam îi va duce căldările tatei. 

Am învârtit de mâner, ridicând apa din adâncul fântânii. 

— Ce se întâmplă? a întrebat Sam odată ce ni s-a alăturat. 

— A fulgerat din cauza secetei, poate! am zis, trăgând încă de 
căldare. Trebuie să udăm curtea, să ținem flăcările la distanță. Du 
astea tatei! 

A dat din cap și a ridicat două găleți, îndreptându-se cu ele spre 
câmpurile cuprinse de flăcări. Încă îl durea glezna și, văzându-l cum 
șchiopătează, m-am luptat cu pornirea de-a o lua după el. Dacă 
plecam, mama s-ar fi întors iar la fântână, și mi-era teamă că afectase 
deja prea mult bebelușul. 

Merry și Sadie au ieșit și ele în curte și au căutat imediat să vadă 
unde era mai mare nevoie de ele. 

Vântul adia fierbinte pe deasupra văii și hrănea flăcările, 
răsucindu-le în vârtejuri mici de cenușă și jăratic. 

— Mamă, au nevoie de mai multe găleți! Le duc eu pe astea! am 
hotărât, făcându-mi deja griji din cauza deciziei luate. O voi trimite 
pe Merry ca să le umple pe celelalte. Te rog, te rog, odihnește-te! 

— Trebuie să fac ceva! a insistat ea. 

— În cămară sunt niște pături, am zis, prinzând o idee din mers. 
Le putem folosi pentru a înăbuși flăcările. Crezi că poți face drumul 
până acolo și înapoi? 

Mama și-a înghiţit extenuarea și a luat-o la pas, ţinându-se cu 
mâna de burtă. 

Eu am ridicat două găleți și m-am îndreptat spre curte, încercând 
să nu vărs toată apa pe drum. M-am întâlnit cu tata pe la mijloc. Mi-a 
luat gălețile și mi le-a dat pe cele ale lui Sam, care erau deja goale. 

— Mai multă! Avem nevoie de mai multă apă! 

M-am împiedicat de unul dintre șireturi în drum spre fântână. Am 
blestemat și mi le-am legat rapid, apoi m-am întors la treabă și am 

umplut din nou gălețile. Sam și-a făcut imediat apariția, le-a apucat și 
mi-a lăsat altele la umplut. 

Căldările erau umplute și golite într-un ritm alert. Mi se părea că 
se scurseseră ore întregi, deși știam că nu este așa. Cerul de deasupra 
rămânea întunecat, iar mama nici măcar nu se întorsese cu păturile. 

Mă dureau umerii, iar spatele îmi pulsa dureros de fiecare dată 
când respiram. Am aruncat o privire spre oraș. Fram sigură că cineva 
trebuie să fi văzut flăcările. Nu puteam să ne luptăm la infinit singuri 
cu focul. 

O pală de vânt a răvășit câmpul, spulberând focul și împrăștiind 
scântei. Unele dintre ele au ajuns la colțul casei, iar tata a alergat într- 
acolo. Adunându-mi toată puterea care-mi mai rămăsese în braţele 
tremurânde, am ţâșnit după ajutor. 

— De ce nu vine nimeni? am țipat pe deasupra vâlvătăii. 

După ce am golit căldarea, m-am folosit de ea ca să trag pământ 
peste flăcările rămase. 

— Cyrus și Rebecca trebuie să fi simţit mirosul, chiar dacă 
dormeau. 

Umbrele flăcărilor scoteau în relief umflăturile și tăieturile de pe 
fața tatei, care arăta ca un gargui însuflețit. 

— Podul acesta a ars de mult, Ellerie. 

A râs de ironia expresiei, chiar dacă lupta în continuare împotriva 
flăcărilor. 

— Avem nevoie de mai multă apă! la astea și du-te! a spus el, 
dându-mi căldările lui. 

Merry era la fântână, umplând roaba cu apă. M-am oprit pentru o 
secundă ca să-mi dau părul asudat și plin de fum de pe frunte. Mă 
simțeam ameţită, de parcă aș fi înghițit mai mult fum decât aer. 

Nu mergea așa. 

Lumea întreagă a părut să se clatine odată ce din piept mi-a irumpt 
o tuse tăioasă, sfâșiindu-mi-l cu totul. Cu ochii înlăcrimaţi, am 
urmărit siluetele lui Sam și Sadie dinaintea flăcărilor. Aproape păreau 
că dansează. Stelele mi-au învolburat privirea, puncte albe, haotice, și 
fulgere albastre. Merry a apărut dintr-odată lângă mine, trecându-și 
braţele în jurul meu, în timp ce pe mine mă scutura tușea. 

Prin ceața leșinului am reușit să întrevăd două siluete, peste 

câmpuri, departe de haosul înflăcărat. 

Whitaker! 

Whitaker și un bărbat mai înalt chiar decât el, cu o pălărie stranie. 

Celălalt vânător, cel pe care îl întâlnise Sam. 

— Am văzut flăcările tocmai din tabără, a spus Whitaker din mers, 
grăbindu-se spre noi. Mergi și ajut-o pe cea mică la marginea 
câmpului! 

Bărbatul cu pălăria înaltă a dat o dată din cap și apoi s-a făcut 
nevăzut în întunericul încins. 

Whitaker și-a îndreptat atenţia asupra mea. 

— Ce pot să fac? 

Am tușit din nou, incontrolabil, și m-am strâns ghem, fără să pot 
răspunde. 

— A tras în piept prea mult fum, a spus Merry, frecându-mă pe 
spate. Poţi să stai tu cu ea? Sam are nevoie de roabă. 

Whitaker apucase deja de coame. 

— Lasă pe mine, tu ai grijă de Ellerie! Mă întorc după căldări. 

Merry a dat din cap, recunoscătoare. M-am luptat să mă ridic, 
petrecându-l pe Whitaker cu privirea. 

— Apă! am cerut răgușit. Te rog! 

Mary mi-a adus la gură o găleată pe jumătate umplută. Apa rece 
mi-a răcorit gâtul și mi-a alinat tusea. După ce am tras de câteva ori 
aer în piept, m-am ridicat pe brânci, ignorând vocea din capul meu, 
care-mi cerea să mă odihnesc. 

— Trebuie să mă întorc la tata! continuă să scoţi apă, Merry! 
Continuă... 

Tusea din nou. Am oftat adânc și am ridicat gălețile. 

— Vânătorii au văzut focul, i-am spus tatei când am ajuns în 
curtea din spate. Cu siguranţă l-au văzut și alții din oraș. S-ar putea să 
fie pe drum. 

Răspunzându-mi parcă, s-au auzit strigăte, purtate de vânt. Frau 
vecinii și prietenii noștri, care se grăbeau spre fermă, gata să ajute. 
Aduceau cu ei prelate vechi și găleți, cazmale și căldări. Doctorul 
Ambrose, cu fesul de noapte încă pe cap, venea cu geanta lui 
medicală într-o mână și cu o cuvă în cealaltă. 

— Te ocupi tu de focul acesta? m-a instruit tata înainte să se 

îndrepte spre nou-veniți. 

Apoi a împărțit voluntarii în grupuri, trimiţându-i pe cei mai mulți 
să se lupte cu flăcările de la marginea câmpului. Alţii au format o 
brigadă de găleți, ca să ajute la transportarea mai rapidă a apei. Tata a 
strigat pe deasupra pocnetelor și a trosnetelor infernului că merge să 
verifice stupii. 

Cum nu mai aveam apă și nicio pătură, am călcat flăcările cu talpa 
și am împins pământ peste ele cu piciorul. Mă durea fiecare părticică 
a corpului. Aveam o senzaţie stranie de disociere - mâinile și 
picioarele repetau aceleași mișcări iar și iar, în vreme ce mintea îmi 
alunecase într-un soi de transă, de somn conștient. Curtea era o 
mocirlă de iarbă arsă și noroi. Câmpurile de flori erau o cauză 
pierdută, nu mai puteau fi salvate, dar cel puţin albinele erau tefere. 
Și casa noastră. Și magazia. 

Magazia! 

Mama! 

Am cercetat curtea, încercând să identific silueta cămășii ei de 
noapte. 

Dintr-odată, în mijlocul infernului, l-am auzit pe tata ţipând. 

Paai 

— BANDAJELE, ELLERIE, TE ROG! A CERUT DOCTORUL 
Ambrose, întinzându-și deja mâna. 

M-am înroșit, încercând să mă mișc cât mai repede, și, în graba 
mea, am dărâmat unul dintre instrumentele de pe tavă. A zăngănit pe 
pat, aproape lovind silueta întinsă pe el. 

Nu! 

Nu pe ea! 

Mama mea! 

Mama! 

Ce mai rămăsese din ea! 

Nişte scântei căzuseră pe magazie în timp ce mama era înăuntru, 
căutând păturile cu care încălzeam stupii. Până văzuse tata flăcările, 
era deja prea târziu pentru a opri infernul. 

Doctorul Ambrose ne spusese că probabil leșinase, pentru că avea 
plămânii plini de fum și căldură. Tavanul se prăbușise, iar o bârnă îi 
prinsese picioarele dedesubt, în vreme ce focul începuse să o 
devoreze. A trebuit să tăiem ce mai rămăsese din cămașa ei de 
noapte, îndepărtând cu grijă bucăţile în care bumbacul se lipise de 
piele. 

Nu se dezlipise doar bumbacul. 

Am încercat să nu privesc pielea înnegrită, să nu văd cum se 
despica până la mușchii însângerați, până la tendoanele albe. Ochii 
mei au evitat bășicile care se umflau pretutindeni ca niște capete de 
conopidă. Și am refuzat să mă uit la arsura înfășurată în jurul gâtului 
ei, ca o mână de foc care o apucase de grumaz, sugrumând-o. 
Doctorul Ambrose spusese că e doar o iluzie, că pur și simplu așa 
urcase focul pe pielea ei, însă, odată ce văzusem cele cinci degete 
înfierate pe pielea ei, nu puteam să mai văd nimic altceva. 

Mi-am fixat privirea asupra chipului ei. 

Avea ochii închiși și fruntea încrețită de durere, însă era în 

continuare chipul mamei mele, întreg, neatins. Indiferent ce îi furase 
focul, fața rămăsese a ei și numai a ei. 

Tata fusese sigur că e moartă. Fl, Matthias și Leland ridicaseră 
bâma grea, arzându-și mâinile. Tata nici măcar nu băgase de seamă. 
Ridicase trupul mamei din cenușa încinsă și o purtase afară, urletele 
lui îndurerate răsunând în întreaga vale. 

Abia după ce o așezase cu grijă pe verandă, văzusem că încă 
respiră. 

Că abia mai respiră. 

— Bandajele, te rog! a repetat doctorul Ambrose, scuturându-și 
mâna spre mine. 

— Da, îmi pare rău! am spus, cu un glas hodorogit ca o poartă 
veche de fier. 

Fumul și lacrimile îmi umflaseră gâtul dureros. 

— Iată mierea! 

Tata dăduse năvală în dormitor cu un borcan deschis. 

Doctorul Ambrose spusese că, dacă păstrăm arsurile curate și 
acoperite cu miere, vom putea preveni infecția. Mierea avea să țină 
rănile umezite și să aline usturimea celor mai puţin severe. 

Am privit trupul distrus al mamei și mi-am zis că nimic pe lume 
nu putea să aline asta. 

— Sarah? 

Tata s-a aplecat asupra ei, cercetându-i chipul și încercând să își 
dea seama dacă îl auzise. 

— Las-o să se odihnească, las-o să se odihnească! 

Doctorul Ambrose l-a tras din calea lui, ca să poată întinde bine 
mierea. 

Tata, care, în mod obișnuit, era atât de puternic, s-a albit ca varul 
când a văzut cum o parte din braţul ei se despică, lăsând la vedere un 
buzunar de grăsime gălbuie, pe care focul nu o arsese. Și-a dus mâna 
la gură ca să nu icnească și a luat-o la pas prin cameră, ca un armăsar 
închis în boxă. 

— Dacă nu poți face faţă, aș prefera să pleci! a spus doctorul 
Ambrose. Trebuie să mă concentrez. 

— Dece nu s-a trezit până acum? a întrebat tata. 

— A trecut printr-o experiență traumatizantă. Corpul ei are nevoie 

de timp ca să poată începe procesul de vindecare. 

Tata s-a întors, încercând să articuleze: 

— Atunci, crezi că... Crezi că se va vindeca? 

Doctorul Ambrose a ezitat. 

— S-ar putea vindeca. 

Doctorul mi-a aruncat o privire îngândurată. 

— E însărcinată! a răbufnit tata. Nu am spus nimic până acum, 
dar... crezi că... bebelușul va fi bine? 

Expresia de pe chipul doctorului a devenit și mai gravă. 

— Însărcinată! 

Și-a trecut încetișor degetul pe deasupra abdomenul ei ușor 
bombat. Sarcina încă nu era foarte vizibilă. 

— Este... este dificil să spun cu siguranţă... Ştii în ce lună este? 

— Două luni, poate mai mult, am spus. 

Doctorul a apăsat ușor pielea roșie. 

— Este cu putință, iar absența sângelui ar putea fi un semn bun. 
Însă mă tem că situaţia îmi depășește cu mult abilitățile, Gideon. Nu 
am tratat niciodată arsuri atât de grave! 

— Ce putem face? a întrebat tata, cu privirea extrem de clară și 
lucidă. Nu am cum să o pierd. Nu pot... 

Un hohot i s-a urcat până în gât, înecându-i cuvintele. Lacrimile i- 
au alunecat pe obrajii mânjiți de funingine. Și le-a șters, întinzând și 
mai mult cenușa. 

— Voi face orice îmi stă în putință, doctore! Spune-mi doar ce 
trebuie făcut! 

Doctorul s-a întors la treabă. Întindea un amestec de miere și 
albușuri de ou peste rănile mamei. Apoi a pus bandajele, fără să le 
strângă prea tare. După ce a acoperit totul, i-a tras un cearșaf până la 
barbă. Odată ce dezastrul a fost acoperit, a părut să i se ridice o 
greutate de pe umeri. 

— Doctore? 

Doctorul Ambrose s-a întors spre tata. 

— Mi-e greu să ţi-o spun, Gideon, chiar îmi este greu, dar nu știu 
ce altceva aș mai putea face. Trebuie să i se schimbe bandajele și să i 
se curețe rănile zilnic, și vom avea nevoie de ceva care să îi ostoiască 
durerea, dacă se va trezi... 

— Când se va trezi, l-a întrerupt tata cu ardoare. 

— Când, a spus doctorul Ambrose, reținut. Rezervele mele sunt pe 
terminate. Nu am medicamentele necesare ca să o pot trata așa cum 
trebuie aici. 

— Voi ieși prin trecătoare, atunci, a spus tata. Scrie-mi o listă cu 
lucrurile de care ai nevoie - cu ce ne va trebui tuturor iarna asta - și 
mă voi duce și le voi lua! 

— Tată, nu! am sărit. Creaturile acelea... 

— N-am să stau să văd cum moare mama ta! m-a întrerupt el. 
Doctorul a strâns din dinţi, cântărindu-și următoarele cuvinte. 

— Mă îndoiesc că ar conta prea mult, Gideon. Are nevoie de un 
tratament mai bun decât îi pot oferi eu. Chiar dacă le va avea pe 
fetele ei ca să-i poarte de grijă, îi sunt necesare intervenții medicale, 
mai ales dacă... dacă este însărcinată. 

Chipul tatei s-a întunecat. 

— Ce vrei să spui? 

— Spun că are mai mari șanse de supraviețuire dacă pleacă din 
Amity Falls. Părăsiţi Mâna Domnului și mergeţi undeva unde există 
un spital, mai multe medicamente, o moașă care să nu fie tot timpul 
pe jumătate beată. 

— Va supravieţui unei astfel de călătorii? 

Vocea tatei era mai stinsă decât o șoaptă. Un singur cuvânt ar fi 
fost îndeajuns să îl sfărâme cu totul. 

Doctorul Ambrose și-a frecat barba, cu o grimasă pe chip. 

— Nu cred că va supraviețui fără această călătorie. 

Tata s-a prăbușit la podea, cu capul în mâini. 

M-am legănat dintr-o parte într-alta, vrând să-mi consolez tatăl, 
dar neputând să mă desprind de la căpătâiul mamei. 

— Dar acum e bine... Adică, am scos-o din foc, iar tu i-ai curățat 
rănile... Şi toată mierea... Mierea o va vindeca. Știu asta. Toată lumea 
spune că parcă ar fi vrăjită. Poate să o vindece... poate... 

Îmi tremura barba. Mă luptam cu lacrimile. Doctorul se înșela. 
Aveam să stau cu mama, zi și noapte, aveam să o ajut să se 
însănătoșească. Aveau să rămână cicatrici, desigur, dar urma să își 
revină. Să fie bine. Totul avea să fie... 

— Eu... N-am vrut să trag cu urechea, s-a auzit o voce din prag. 

Whitaker era acolo, rezemat de cadrul ușii. 

— Dar nu pot să stau deoparte și să nu îmi ofer ajutorul. Pot intra? 

Cred că am dat din cap. Fl a închis cu grijă ușa în urma lui și s-a 
îndreptat spre locul în care tata era îngenuncheat. 

— Dacă vă hotărâți să o scoateţi din Falls, domnule, vă voi însoți. 
Am cutreierat munţii aceștia în lung și-n lat și am descoperit un 
drum, o scurtătură... Ar putea încăpea pe acolo o căruță și doi cai, 
sunt sigur de asta. Tu poți sta în spate, cu ea, iar eu voi merge în faţă. 

— O scurtătură? a întrebat tata, îndrăznind să-și ridice ochii și să îi 
întâlnească privirea. Unde? 

— Aveţi o hartă a zonei? Vă pot arăta! 

Tata a dat din cap, fără niciun cuvânt. 

— Cum rămâne cu monștrii? am întrebat. Lupii sau uii, sau ce 
vor fi fost. Șase bărbaţi au fost uciși. E ceva acolo, în pădure. 

Whitaker și-a trecut degetele prin păr, dându-l la o parte de pe fața 
lui pătată de cenușă. 

— Vom lua arme și felinare cu noi. Multe felinare! Vom face 
gălăgie și vom răspândi lumină - nicio creatură nu se va apropia de 
noi. 

S-a întins și mi-a strâns mâna, mângâindu-mi-o ușor cu degetele. 

— Și, domnule, a spus el, întorcându-și privirea spre tata, sunt un 
foarte bun vânător. Dacă ceva va îndrăzni să ne amenințe - orice -, 
promit că îi voi face faţă! 

— Habar n-ai cât de repede se mișcă creaturile astea, a îngânat 
tata. 

Părea cu totul sfârșit, doar o umbră a părintelui meu. 

— Dar tu ai, a spus Whitaker. Vom fi pregătiți. Împreună le vom 
putea face față. 

Tata a râs, deși nu era urmă de voioșie în râsul lui. 

— Sunt blestemat dacă plec, blestemat dacă rămân. Cum aș putea 
să iau o hotărâre? 

S-a tras spre marginea patului și s-a întins după mâna mamei, 
oprindu-se însă la timp. 

— Sarah, nu știu ce să fac! Aș fi vrut să mă ajuţi să iau o hotărâre. 

Și-a înăbușit hohotele în saltea. 

Am îngenuncheat la rândul meu și m-am lipit de el. Dulceaţa caldă 

a mierii aproape că acoperea duhoarea cărnii și a părului arse care 
emana din trupul mamei. 

— Tată! am spus încetișor, păstrându-mi vocea coborâtă, pentru ca 
doar el să mă audă. Îţi amintești ce mi-ai spus despre albine și despre 
stup? Cum că acțiunile uneia le afectează pe toate? 

După o clipă lungă, a dat din cap. 

— Și că, până și atunci când pare imposibil, trebuie să ne onorăm 
datoriile pe care le avem unii față de alții, pentru binele tuturor? 

A dat din nou din cap. 

— Avem nevoie de voi. De amândoi! am subliniat. Noi trebuie să o 
scoatem pe mama din Falls. 

— Noi? a repetat el, fără să priceapă. 

— Noi toți. Mergem cu toții. Sam și Merry, Sadie, eu. Vom fi cu 
toții, împreună. 

Tata a clătinat din cap. 

— Nu! Nu putem abandona albinele. Nu atâta timp. 

S-a ridicat și am putut să văd că în minte i se lega deja planul. 

Atunci când și-a îndreptat privirea spre Whitaker, era lucid și 
concentrat. 

Whitaker și-a întins mâna și l-a ajutat pe tata să se ridice în 
picioare. 

— Eu nu... nu vreau să grăbesc lucrurile, dar poate că ar fi bine să 
începem călătoria cât soarele este de partea noastră? 

Razele trandafirii ale dimineţii colorau cerul. Câmpurile cu flori, 
atât de proaspete și de colorate cu doar o zi înainte, erau acum 
mormane fumegânde de cenușă. Tatei i-au tremurat colțurile gurii. 
Ura să ia decizii pripite și, cel mai adesea, aștepta să treacă o noapte, 
făcând liste cu părți bune și părți rele înainte să se hotărască. 

— Doctore, se poate mișca acum? 

Doctorul Ambrose se juca nervos cu colțul cearşafului. 

— Acum ori niciodată! Să luaţi cu voi bandaje și... mierea. Și asta! 

A scos o sticluță din geanta lui. Pe etichetă scria „Cloroform”. 

— Dacă începe să se agite înainte să ajungeţi în oraș, udaţi o 
batistă cu puţin lichid din sticluță și duceţi-i-l la nas! Va rămâne 
sedată și nu va simți durerea. 

Tata l-a luat. 

— Cât îţi datorez? 

Doctorul a făcut un semn expeditiv. 

— Îmi vei plăti când te întorci! Nu e nicio grabă, Gideon! Știu că îţi 
onorezi datoriile. 

Și-au strâns mâinile, apoi doctorul a ieșit din cameră. Nu știu dacă 
mi-am închipuit sau l-am auzit cu adevărat răsuflând ușurat. 

— Vom lua căruţa, a hotărât tata și apoi s-a încruntat. Dar nu îmi 
place că trebuie să vă las fără unul dintre cai. 

— Ia-i pe amândoi! Veţi călători mai repede. 

Tata s-a întors spre Whitaker. 

— Cât timp crezi că ne va scuti această scurtătură? 

— Aş zice că o zi sau două, domnule. 

În mod obișnuit dura o săptămână să răzbești dincolo de 
trecătoare. 

— Voi începe să împachetez proviziile, m-am oferit. Iar Merry și 
Sadie pot umple căruţa cu fân proaspăt. Vom întinde o cuvertură pe 
deasupra. Poate va fi un pic mai confortabil pentru mama. 

Tata mi-a strâns bărbia în palme. 

— Mulţumesc, Ellerie! 

După o privire șovăitoare aruncată mamei, a ieșit din dormitor cu 
pași hotărâți, luându-l pe Whitaker cu el, gata să se pună pe treabă. 

— Harta este în camera dezi. 

Vocile li s-au pierdut înlăuntrul casei. Știam că ar fi trebuit să 
încep să pregătesc călătoria, dar am mai întârziat la căpătâiul mamei, 
nevrând să o scap din ochi nici măcar pentru o clipă. Când aveam să 
o revăd? Dacă i se întâmpla ceva - ei sau tatei, sau amândurora - pe 
drum? 

Dacă... 

Picuri fierbinți mi-au alunecat pe obraji, chiar când începusem să 
mă gândesc că nu mai am lacrimi. 

— Fllerie? s-a auzit vocea lui Merry, care își băgase capul pe ușă. 

Sadie era în spatele ei, cu ochii mari, plini de spaimă și grijă. 

— Putem intra acum? 

— Da, desigur! am spus, ștergându-mi lacrimile. 

Merry o ţinuse pe Sadie ocupată cât timp lucrase doctorul 
Ambrose. Deși cămășile de noapte le erau acoperite de noroi și 

funingine, îşi curățaseră fețele și mâinile, frecându-și pielea până la 
sânge. 

— Doarme? a șoptit Sadie, pășind în vârful degetelor. 

Fram ușurată că cele mai grave arsuri ale mamei erau acoperite de 
cearșaf. 

— Cam așa, am spus și am tras-o la mine în poală. 

Nu mă mai lăsase să o ţin așa de câteva luni, așa că mă aşteptam să 
protesteze și acum. Dar ea s-a lipit de mine. 

— Doctorul Ambrose a spus că așa încearcă ea să se vindece. Are 
nevoie de multă odihnă. 

— Tata și Whitaker se uită pe hărţi, a spus Merry, căreia nu îi 
scăpa niciodată nimic. 

— O duc pe mama în oraș. Are nevoie de mai multe medicamente 
decât avem noi aici. 

— Dar nu vreau ca tata să plece! a spus Sadie, cu voce tremurată. 
Dacă se întoarce focul? Cine ne va proteja? 

Mi s-a pus un nod în gât și a trebuit să-mi adun toate forțele ca să 
îl înghit. Voiam atât de mult să îl risipesc în lacrimi, să plâng ca o 
fetiță, pentru că eram doar o fetiță, însă la ce mi-ar fi servit? Trebuia 
să mă arăt puternică în faţa lor. 

— Eu şi Sam te vom veghea. Nu voi permite să ți se întâmple ceva 
rău, promit! Deocamdată trebuie să fim puternice! Pentru tata! 

— Şi pentru mama! a adăugat Sadie. 

— Și pentru mama! am spus, sărutându-i creștetul capului. 

Părul lui Sadie era de culoarea cenușii și mirosea a fum. Însă, 
undeva, îndărătul tuturor acestor lucruri, simțeam încă aroma 
surioarei mele mai mici. 

— Avem multe de făcut înainte de plecarea lor. Mă ajutaţi? 

Au dat din cap și, cu o ultimă privire la mama, am ieșit. 

ogo 

— Cred că acesta este ultimul, a spus Whitaker. 

A împins sacul și apoi s-a urcat în căruță. 

Soarele se ridicase deasupra munţilor, revărsându-și razele aurii 
peste vale. Aerul vibra de cântecele păsărilor, de ciripituri și chirăituri 
care întâmpinau răsăritul. Dacă nu ar fi fost fumul care se ridica încă 
de pe câmpurile distruse... și silueta mică, fără vlagă, cuibărită cu 

grijă în spatele căruţei, ar fi părut începutul unei dimineți obișnuite. 

— Am nevoie de... Cred că am uitat... O clipă doar, a mormăit tata, 
luând-o spre stupi. 

— Unde se duce? a întrebat Whitaker, urmărindu-l pe tata. 

— Le spune probabil albinelor că va lipsi o vreme. 

— Le spune albinelor? a repetat el, mirat. 

— Tata vorbește cu ele tot timpul. Le povestește tot ce se întâmplă 
în fermă - cum e vremea, ce noutăți apar, chiar și atunci când avem 
pui noi. Zice că așa ajung să se simtă parte din familie. 

Whitaker a fluierat, gândindu-se la ceea ce îi spusesem. 

— Te vei descurca oare cât timp vor fi plecaţi? 

Mi-am ridicat fruntea, încercând să mă arăt curajoasă. 

— Ai grijă de ei pentru mine, iar mie îmi va fi bine! 

— O voi duce pe mama ta la spital cât de repede pot. Îţi dau 
cuvântul meu, Fllerie Downing! 

Și-a întins mâna ca să-și pecetluiască promisiunea. 

— Aveţi grijă cu toții! am spus, strecurându-mi degetele în mâna 
lui. 

Whitaker s-a aplecat spre mine și mi-a șoptit: 

— Un lucru mă întreb însă. 

M-am apropiat la auzul tonului său conspirativ. 

— Ce anume? 

— Cine a pus focul? 

Am clipit, convinsă că auzisem greșit. 

— Poftim? 

— Focurile nu izbucnesc de la sine. 

Whitaker și-a îndreptat privirea spre câmp, de parcă s-ar fi 
așteptat să vadă vinovatul încă acolo. 

— Cine a aprins chibritul”? 

— Mama a spus că a fost un fulger provocat de căldură. 

EI a ridicat sceptic o sprânceană întunecată. 

— Tu ai auzit tunete noaptea trecută? 

— Păi... nu, dar asta nu înseamnă că... 

— Gândește-te la asta, bine? 

Mi-a ciupit ușor obrazul. 

— Fii cu ochi-n patru! Ai grijă! Ai mare grijă! 

— Și tu! 

Și-a coborât ochii, încercând parcă să-mi împărtășească o mie de 
gânduri, dar fără să-și miște buzele. 

— Ține aproape trifoiul acela, bine? 

— ÎI voi ţine aproape! 

Tata a ieșit din casă cu o pătură mică aruncată pe braț. Mi-am dat 
seama că era păturica pe care o avusese Sadie atunci când era 
bebeluș. Știam că tata își făcea griji că nu aveau să se întoarcă până la 
primăvară, dar nu mă gândisem înainte cât de mult mai era până 
atunci. Dacă aveau să se întoarcă cu toții - atunci când aveau să se 
întoarcă cu toții - aveau să fie trei, nu doi. Familia noastră de șapte 
avea să fie puternică. 

Am oftat adânc, tremurat, înălțând o rugăciune: 

Terog, Doamne, ajută-ne să fim șapte! 

— Le-am spus albinelor totul, a zis tata, trăgându-mă la o parte. 
Acum sunt toate ale tale. 

— Ale mele? 

A dat din cap. 

— Ai grijă de ele, iarele vor avea grijă de tine! 

Eram emoționată și uluită că mi le încredințase mie. 

— Dar Sam... 

Și-a ridicat mâinile, oprindu-mă: 

— Ellerie, sunt ale tale! 

Tata s-a dus să așeze păturica lângă mama, iar eu l-am surprins pe 
Sam, care ne urmărise. Avea ochii întunecaţi, de nepătruns. Am luat- 
o spre el, dar Sam s-a tras deoparte, prefăcându-se că verifică 
hăţurile. 

Tata a oftat și ne-a făcut semn să ne strângem în jurul lui. 

— Ne vom întoarce cât de repede putem! mi-a promis el. Cu toții! 

Sadie a izbucnit în lacrimi și s-a aruncat în braţele tatei. 

— Of, îmi va fi dor de voi! a murmurat tata, sărutându-ne frunțile. 

— Ai luat toate borcanele cu miere? l-am întrebat, încercând să îi 
alung gândurile triste. 

Toate borcanele pe care le umpluserăm săptămâna trecută fuseseră 
deja vândute. Intraserăm în rezerva mamei pentru prăjiturile cu 
miere ca să îi acoperim arsurile. 

— Le-am luat! 

— Şi banii? 

Ne luptaserăm ceva cu el ca să îl convingem să ia banii. Voise să ne 
lase nouă cea mai mare parte, pentru că știa că doar așa vom putea 
cumpăra provizii din oraș. Dar, după ce îi explicaserăm că niciunul 
dintre noi nu putea ști cât timp vor fi plecaţi, nici cât vor costa 
medicamentele și tratamentul, în cele din urmă, tata acceptase. 

— Vom fi bine! i-am spus, pe un ton cât mai sigur. 

Mi-am privit pe rând fraţii în ochi, ca să îi fac să mă susțină. 

— Neva fi dor de voi! a adăugat Samuel. Dar vom fi bine! 

Merry și-a înghiţit nodul din gât. 

— Gata, domnule? a strigat Whitaker, de parcă ar fi simţit ezitarea 
tatei. 

I-am aruncat o privire plină de recunoștință, iar el mi-a făcut cu 
ochiul. 

— Gata! a spus tata, rupându-se de noi. Eşti sigur că nu vrei să 
mân eu caii? 

— Stai cu nevasta dumitale, domnule! a spus Whitaker. Mă 
descurc! 


co 


— Acum ce facem? a îndrăznit Merry să întrebe odată ce căruța în 
care se aflau Whitaker, tata și mama a întors la colț, dispărând din 
fața ochilor noștri. 

Stăteam pe verandă, pentru că voiserăm să avem cel mai bun loc 
de unde să ne luăm rămas-bun. Eram gata să propun în glumă o baie 
- aveam cu toții nevoie de câte una, cu siguranţă -, dar, îndreptându- 
mi privirea spre câmpurile pârjolite, enormitatea misiunii pe care o 
aveam dinainte m-a copleșit, iar greutatea ei mi-a tăiat tot avântul 
glumeţ pe care voiam să-l arborez. 

Ce trebuia să facem? 

— Păi... Presupun că artrebui... Artrebui... 

Cuvintele mi s-au topit pe buze și m-am prăbușit pe trepte, cu fața 
boțită. Nu voiam decât să-mi închid ochii și să plâng până aveam să 
adorm. 

Sam s-a așezat lângă mine, încercând să-mi mângâie umerii 
tremurători. 

— Va fi bine. Acum... pare mult... 

— E mult de dus pe umeri. 

— Dar vom trece peste asta. Trebuie doar să planificăm lucrurile 
pe etape. Pași mici care sunt ușor de făcut și, până să îți dai seama, 
totul va fi gata. 

Și el îşi căuta cuvintele, îmi era clar. 

— Așa că, pentru început... Nu are sens să curățăm câmpurile 
deocamdată, nu-i așa? Vremea recoltei a trecut; albinele au miere 
pentru iamă. Nu vom avea nevoie de flori până la primăvară, corect? 
Avem semințe în magazie și... 

— Magazia! am strigat la unison. 

Mi s-a căscat un gol în stomac. 

Niciunul dintre noi nu se mai apropiase de ea de când mama 
fusese scoasă de acolo. 

— Va trebui să cercetăm totul și să salvăm ce poate fi salvat, am 
spus cu glas hotărât. Sam, noi doi putem verifica locul! Merry, va 
trebui să facem o listă! Să vedem ce lucruri trebuie înlocuite! 

— Cum rămâne cu mine? a întrebat Sadie. Eu ce trebuie să fac? 

— Vom pune căldări cu apă în curte, a răspuns Samuel, pentru că 
eu, una, nu știam ce să spun. Tu poți să cureți de cenușă ce scoatem 
noi din magazie. Vom face cu rândul, a adăugat el, când a văzut că se 
întristase; lui Sadie i se părea mereu că ea se alegea cu cele mai 
neplăcute sarcini. 

— Vom vedea cine poate să scoată lucrurile cele mai curate după 
spălat. Poate fi o competiție! 

— Ce primește câștigătorul? 

— Prima baie din seara asta! am promis, ceea ce a făcut-o pe Sadie 
să râdă încântată. 

Clipa noastră de bucurie nu a durat prea mult. 

S-au auzit copite boncănind pe alee. Pentru o clipă m-am temut că 
ar putea fi tata și Whitaker, care se întorceau deja. Că i s-ar fi putut 
întâmpla ceva mamei, și mi-a venit să vărs. 

Dar era unul dintre ajutoarele de la fermă ale lui Cyrus, călare pe 
armăsarul lui. Deși dimineaţa era încă rece, atât omul, cât și animalul 
erau acoperiți de un strat de sudoare. Bărbatul venise probabil din 
oraș, la galop. 

— Gideon mai este aici? a strigat el de pe cal, fără să se deranjeze 
să mai descalece. 

— Au plecat deja, a spus Samuel, iar bărbatul a înjurat frustrat. Ce 
s-a întâmplat, Isaiah? Arăţi de parcă ai fi gata să te prăvălești. 

— Sunteţi chemaţi în oraș! Cu toții! 

— De ce? am întrebat. De ce cu toții? 

— Voi patru sunteţi singurii martori pe care îi avem. 

Merry s-a încruntat. 

— Despre ce vorbeşti? 

— Focul de azi-noapte, a spus fermierul, încordându-se, pentru a 
controla calul care începuse să se agite. Joseph Abemathy și 
Philemon Dinsmore zic că știu cine a pornit focul. Dar trebuie să 
veniți la Casa Adunărilor și să încercați să vă înţelegeți cu ei. 
Lucrurile au scăpat de sub control. 

— Ce a scăpat de sub control? am întrebat. 

— Tot orașul cere sânge. Haideţi! 

Armăsarul a interpretat greșit comanda călărețului și a luat-o la 
galop, înapoi spre oraș. 

Ultimele cuvinte ale lui Isaiah au răsunat, purtate de vânt: 

— Îl vor spânzura pe Cyrus Danforth! 

Legea a patra: Semenilor tăi caută rău a nu face, 
pentru că în Amity roata se întoarce! 


AM ALERGAT PÂNĂ ÎN ORAȘ ȘI AM AJUNS ÎN FAŢA CASEI 
Adunărilor cu respirația tăiată. Sala era ticsită de oameni. Copiii se 
risipiseră în curte, dar erau și ei atenţi la ce se întâmpla. Nimeni nu 
sărea coarda. Nimeni nu bătea mingea. Stăteau cu toții ridicați pe 
vârfurile degetelor, cu nasurile lipite de ferestre. 

— Au ajuns! Familia Downing e aici! a anunțat Bonnie Maddin cu 
glas ascuţit când ne-a văzut alergând de pe Strada Olarului. Daţi-vă la 
o parte, lăsaţi-i să treacă! 

Mulțimea s-a întors spre noi. Chipurile lor - încă murdare de 
funingine - arătau o gamă largă de emoții, de la compasiune la furie. 
Inima mi-a crescut când mi-am adus aminte cum ne săriseră cu toții 
în ajutor atunci când avuseserăm cel mai mult nevoie de ei. 

Le datoram casa, ferma, chiar vieţile noastre acestor oameni. 

Am deschis gura, gata să le mulțumesc, dar am fost trasă spre Casa 
Adunărilor. Mă simțeam ca un somon care luptă împotriva 
curentului, în timp ce eram împinși spre intrare. Erau prea mulți 
oameni, într-un spaţiu prea mic! Abia dacă puteam să trag aer în 
piept și mi-era teamă că am putea sfârși cu toții striviţi într-o mare de 
membre și feţe furioase. 

— Sunt aici! Sunt aici! 

Vocile îi strigau pe Mai Mari. Cei trei erau strânși la un loc și se 
sfătuiau, separați de restul lumii. 

Am fost împinși în fața sălii, lipiţi de Copacul Fondator. Nu se 
vedea Cartea Hotărârilor și nici vreun bol cu vopsea pentru a ne 
putea exprima judecata. Mi-am întors privirea către spate. Cei mai 
mulți dintre copii erau afară, în curte, dar vedeam încă fețișoare 
inocente, ascunzându-se în spatele fustelor înnegrite de funingine ale 

mamelor lor, care priveau cu ochi mari, plini de mirare, la ceea ce se 
întâmpla. 

Nu avea să aibă loc nicio Hotărâre. 

— Unde este Cyrus? m-a întrebat Samuel în șoaptă. 

— Trebuie să fie pe aici, pe undeva, am zis, căutându-i chipul 
nesuferit în mulțime. 

Isaiah prezentase situația în tușe dramatice, dar omul nostru nici 
măcar nu era de față. Afară a izbucnit o hărmălaie, care a întrerupt 
zumzetul din sală cu ploaia ei de obscenități aruncate ca niște 
grenade. 

Cyrus! 

Bărbatul a fost băgat cu forța în sală, adus ca un miel la tăiere. 
Mâinile îi erau strânse la spate cu o sfoară groasă, aspră, care îi săpase 
șanțuri în carne. Pielea îi era sfâșiată pe alocuri și pătată de sânge. Cei 
doi acuzatori, Philemon Dinsmore și Joseph Abernathy, îl împingeau 
în față, luptându-se să treacă prin mulțime cu bărbatul care se 
împotrivea. 

— Daţi-mi drumul, ticăloșilor! a urlat el, făcând spume la gură. 

Fra roșu la față de furie și indignare. Cineva din mulțime l-a 
scuipat. Scuipatul l-a lovit în obraz și i-a rămas lipit acolo, umed și 
neclintit ca un melc gras. Bărbatul s-a contorsionat dureros, 
scuturându-și capul ca să scape de mucus. 

— La naiba, daţi-mi drumul! Jur pe tot ce am mai sfânt că, odată ce 
scap din blestematele acestea de chingi, te voi sfâșia bucăţică cu 
bucăţică, Dinsmore! Am să-ți smulg... 

— L-aţi auzit! a strigat Philemon triumfător, înecând restul 
amenințărilor pe care le profera Cyrus. Direct din gura lui - alte 
amenințări cu moartea! 

— Nu am omorât pe nimeni, ticălosule! Dar tu vei fi primul dacă 
nu îmi dă cineva drumul! 

Mai Marii s-au apropiat, formând un zid întunecat, de nepătruns. 
Cu toții purtau robe lungi, negre, cu broderii stacojii pe margini. Mi 
s-a tăiat respirația. Nu era vorba despre un model frumos, de bride și 
arabescuri. Ci de cuvinte. Legile. Brusc, am înţeles de ce Copacul 
Fondator era gol. 

Nu era vorba despre o Hotărâre. 

Era o Judecată. 

Leland Schäfer și-a dres vocea, iar mulțimea a început să 
șușotească, pentru că toată lumea încerca acum să îi audă tonul 
blând. 

— Cyrus Danforth, ai fost adus astăzi în fața comunităţii din Amity 
Falls pentru că ești acuzat de crime grave împotriva vecinilor și a 
semenilor tăi. 

Cyrus a încercat să se repeadă la Mai Mare, dar a fost oprit în loc 
de Philemon și de Joseph, care l-au împins la podea. Genunchii i-au 
lovit pardoseala cu un trosnet atât de răsunător, încât am strâns din 
ochi, înainte ca bărbatul să dea drumul unei avalanșe de insulte 
teribile. 

Leland a pălit și a ridicat o foaie de hârtie cu degete tremurânde. 

— În noaptea de 9 septembrie ai fost văzut la taverna Buhrman în 
stare de ebrietate și ai fost auzit amenințându-l pe Gideon Downing 
și pe familia lui... 

— Asta nu este o crimă! Nu este o crimă! l-a întrerupt Cyrus. 
Amos, cât vei permite ca această șaradă să continue? Ţi-am spus ce 
mi-a făcut Samuel Downing la cămară și ai refuzat să faci ceva. Și 
acum, dintr-odată, sunt la buna dispoziţie a acestor nebuni? Este o 
glumă! 

— Stai jos, Danforth! l-a avertizat Amos, ridicând ameninţător o 
sprânceană albă. 

— Nu voi accepta să fiu tratat în acest fel! 

— Și ce ai de gând să faci în această privință? l-a întrebat 
Philemon, trăgând mai tare de funie. 

Matthias a făcut un pas în față, furând hârtia din mâna lui Leland 
și, cu o voce puternică și plină de autoritate, a citit restul acuzației: 

— La scurt timp după ce au fost făcute aceste ameninţări, 
câmpurile din jurul fermei familiei Downing au luat foc, incendiul 
fiind provocat. Sarah Downing și copilul ei nenăscut au fost răniți 
grav. 

A făcut o pauză și și-a ąțintit privirea de oțel asupra lui Cyrus. 

— Dumneata, domnule, ești acuzat de incendiere și tentativă de 
crimă. 

Cyrus a rămas cu gura căscată. 

— Eu... Poftim? 

Matthias a strâns hârtia și a băgat-o în buzunarul adânc al robei lui 
mohorâte. 

— Nu e nevoie să îți amintesc că pedeapsa pentru ameninţarea 
păcii și a siguranţei noastre este grea. 

— O clipă doar! a început Cyrus, chinuindu-se să se ridice în 
picioare. Nu am vrut ca Sarah să fie rănită. 

— Așadar, ai dat foc? a întrebat Joseph, agățându-se de cuvintele 
lui. 

— Bineînţeles că nu! Am vrut doar să spun că... 

— Te-am auzit noaptea trecută! a tunat un glas din celălalt capăt 
al sălii. Îi blestemai pe cei din familia Downing. Toată taverna te-a 
auzit. 

— Dacă aţi ști povestea - întreaga poveste -, m-aţi înțelege! a 
strigat Cyrus. Aţi fi chiar de partea mea! 

— Spune-ne, atunci! s-a auzit vocea. 

S-au alăturat și alte glasuri care cereau detalii. 

Cyrus și-a rotit privirea prin sală, cercetând mulțimea. I s-au aprins 
ochii atunci când au dat de o siluetă, undeva, în spate. Și-a încordat 
apoi maxilarul, adâncit în gânduri. 

Ştiam, fără să îmi întorc măcar privirea, că o văzuse pe Rebecca. 
M-am pregătit pentru tot ce avea să vină. Ca să se salveze, Cyrus avea 
să dezvăluie secretul fetei lui - secretul lui Sam -, iar furia mulțimii 
avea să își schimbe ținta. Nu era nevoie de mult, o singură scânteie de 
indignare, și întregul oraș avea să explodeze. Rebecca avea să fie 
distrusă. 

Lui Cyrus i-au alunecat broboane de sudoare în ochi. A clipit cu 
greu, însă privirea i-a rămas aţintită asupra fiicei lui. După o clipă, a 
clătinat din cap. 

— Nu m-am apropiat de acele câmpuri, a spus el. 

Am respirat ușurată. Avea oare cu adevărat să păstreze secretul 
Rebeccăi și al copilului ei? 

— Nu sunt prietenul familiei Downing, este adevărat, dar nu aș 
distruge niciodată pământul unui alt om. 

Cyrus a fornăit în derâdere. 

— La naiba, nu aș pune piciorul pe acea proprietate nici dacă ar fi 

acolo podul către rai și aș auzi îngerii cântând din harpe pe el! 

Sam a făcut un pas în față, fluturându-și amenințător pumnul. 

— Ai dat buzna pe proprietatea noastră de ziua surorii mele, pus 
pe harţă. 

— Ca să mă răzbun pentru... 

— Răzbunare? 

Samuel m-a apucat de încheietură și m-a târât lângă el. A tras de 
manşete, rupându- mi nasturii în graba lui de a arăta urmele vineții pe 
care degetele lui Cyrus mi le săpaseră în carne. 

— Ceţi-a făcut ție vreodată sora mea? 

Sala, care până atunci, în fața acuzelor schimbate între tabere 
rămăsese cufundată în șoapte, a răbufnit acum revoltată. Mai mulţi 
bărbați și-au făcut loc în faţă, din câte se părea pentru a mă apăra tot 
prin violenţă. Jonas Marjanovic, un tânăr care fusese cu un an mai 
mare decât mine în școală - și al cărui comportament drăguţ îmi 
atrăsese tachinările lui Sam -, a ajuns primul în faţă și i-a dat un 
pumn lui Cyrus drept în falcă. Pentru a doua oară în mai puţin de o 
zi, pe gura tremurătoare i-au zburat dinții. 

Toţi au tresărit, treziți din delir de dovada extrem de tangibilă a 
furiei lor, care aterizase la picioarele Mai Marilor. 

După o secundă de tăcere înmărmurită, Cyrus și-a scuipat sângele 
în fața lui Joseph Abemathy, iar fărâmă de cuviință pe care și-o 
recuperase mulțimea s-a evaporat imediat. 

— Dezlegați aceste sfori și Lăsaţi-mă să mă apăr! Nu este o luptă 
corectă! 

— Nici să te iei de o fată pe jumătate cât tine nu este, a spus Jonas, 
apucând să-i dea un al doilea pumn în pântece, înainte ca fratele lui 
să îl tragă deoparte. 

— Trebuie să te oprești! a cerut fratele mai mic, neputând să-l țină 
în frâu pe Jonas. Se duce la Spânzurătoare oricum. Nu merită să-ți 
frângi mâinile. 

Spânzurătoarea! 

Am încremenit. 

Era vorba despre un mic eșafod ridicat în mijlocul orașului - o 
platformă din lemn, în fapt - și, deși fusese folosit o singură dată, 
prezenţa lui ne amintea zilnic că trebuie să fim mereu cu gândul la 

Dumnezeu, la Falls și la Legi. 

Cu zeci de ani în urmă, între doi vecini izbucnise o sfadă legată de 
hotarele proprietăţii lor. Nu ar fi fost nimic mai mult decât o 
ciondăneală meschină purtată pe la picnicurile de la biserică și la 
recoltat, dacă nu ar fi fost descoperit un zăcământ de aur care se 
întindea fix în lungul hotarului. Nişte oameni cu cap ar fi minerit cot 
la cot și ar fi împărţit profitul pe jumătate, dar Cotton Danforth și 
Elazar Downing își pierduseră minţile. 

Se luptaseră fără oprire pe acele pepite de aur. Primii Mai Mari 
hotărâseră că dreptatea era de partea străbunicului meu și îi dăduseră 
pământul pe care se afla zăcământul de aur familiei Downing. În acea 
noapte, Cotton Danforth se strecurase în ferma vecinului său cu o 
coasă ascuţită în mână. Găsindu-l adâncit în somn, Cotton îi retezase 
amândouă mâinile lui Elazar. Ellerie, cum era alintată străbunica 
mea, se trezise acoperită de sângele soțului ei. Mai apoi le povestise 
Mai Marilor cum Cotton ţopăise de bucurie ca un nebun în 
dormitorul lor, încântat că dușmanul său de moarte nu avea să mai 
poată pune mâna el însuși pe aur. Zisese că omul nici măcar nu își 
dăduse seama că Elazar era deja mort. 

Cât ai clipi, Spânzurătoarea fusese ridicată, iar Cotton Danforth 
fusese prima ei victimă. Spânzurătoarea rămânea un avertisment 
sumbru care să îi întoarcă din drum pe cei care aveau de gând să își 
rănească semenii. 

— Ce-ai spus? a murmurat Cyrus, vizibil speriat. 

— Eşti acuzat de tentativă de crimă! a tunat vocea lui Matthias 
Dodson, în încercarea de a readuce ordinea în sală. Unde altundeva 
să sfârșești? 

— Doar nu vorbești serios, a pufnit pastorul Briand. 

Mulțimea s-a dat la o parte, făcându-i loc să înainteze spre Mai 
Mari. 

— Tu nu ai niciun cuvânt de spus în această privință, Clemency, a 
grăit Amos, ușor amenințător. 

— Eu aș crede că am. Aș crede că avem cu toții. Viața unui om este 
în joc. Cine ești tu să îl judeci? 

— Am fost învestiţi cu puterea de a... 

— Puterea! a mârâit pastorul. Cum rămâne cu mila? Cum rămâne 

cu iertarea? 

Matthias Dodson a clătinat din cap. 

— De ce nu scrii o predică despre asta și lasă-ne pe noi să ne facem 
treaba! 

— Nu! 

— Nu ne obliga să te scoatem cu forța din Casa Adunării, 
Clemency! a spus Leland cu blândeţe. 

Pastorul s-a bâlbâit, roșu la faţă: 

— Eu... eu... niciodată... 

— Afară! a strigat cineva de pe margine. Nu arată nicio remușcare 
pentru crimele lui! 

— La ștreang! a strigat altcineva în timp ce Calvin Buhrman îl 
scotea pe Briard afară. 

— Nu! a urlat Rebecca, privind cum singurul ei aliat este îmbrâncit 
afară din sală. 

Fata și-a croit drum prin mulțime, cu mâinile întinse spre Mai 
Mari. 

— Nu-l puteţi spânzura! Nu aveţi nicio dovadă! 

— Există martori care l-au auzit făcând ameninţări la adresa lui 
Gideon Downing, iar apoi a fost văzut cu o sticlă de băutură și niște 


— Era beat! a strigat Rebecca. Nu e o crimă să fii un beţivan 
bătrân. Pedepsiţi-l, dar nu-l trimiteţi la Spânzurătoare! 

— Aceeași sticlă a fost mai apoi găsită la marginea câmpurilor lui 
Downing, a grăit Matthias. 

A scos apoi o sticlă dintr-o sacoșă rezemată de scaunul lui. Focul o 
deformase, dar se vedea încă foarte clar că e o sticlă Danforth. 

Cyrus avea o mică distilerie la marginea proprietăţii lui, unde 
prepara rachiu din porumbul care-i prisosea după recoltă. Era foarte 
popular printre muncitori și extrem de tare. Cyrus era atât de mândru 
de spirtoasele lui, încât își făcuse propriile recipiente, colorând sticla 
cu un D încondeiat, de la Danforth. 

Rebecca a rămas cu gura căscată, iar înverșunarea din privire i s-a 
stins odată ce a văzut recipientul. A pășit încordată spre Matthias, a 
luat sticla și a examinat-o. 

— Am făcut o serie din astea săptămâna trecută, a murmurat ea. 

Au o nuanţă diferită de albastru decât cea pe care am folosit-o anul 
trecut... Tată? 

S-a întors spre părintele ei. Îndoiala îi întunecase chipul și o făcea 
să arate ca un copil. 

— Și? A fost găsită una dintre sticlele mele. Asta nu înseamnă că 
eu sunt cel care a lăsat-o acolo. 

Cyrus și-a împreunat sprâncenele, străduindu-se să-și ia o expresie 
plină de căinţă. 

— Recunosc, am fost supărat pe Downing. Încă sunt. Unul dintre 
ei - a arătat spre mine și fraţii mei - mi-a distrus cămara. Nu aveți 
cum să mă convingeţi că lucrurile nu au stat așa. Dar nu i-aș da foc 
fermei unui om, indiferent de cât de beat aș fi. Și cu siguranță nu m- 
aș răzbuna pe Sarah. Nu aș răni niciodată o femeie. 

— Vânătăile lui Fllerie spun altceva! le-a reamintit Jonas celor de 
faţă. 

Cyrus a pufnit. 

— Vă spun: nu m-am apropiat de magazia aceea. 

Joseph Abernathy și-a ridicat fruntea. 

— Ce magazie? 

— Magazia cu... 

Cyrus s-a oprit, dându-și brusc seama de capcană. 

— Nu am menţionat nicio magazie. Am spus doar că Sarah a 
suferit arsuri. 

Philemon și-a întors privirea spre Mai Mari. 

— Este vinovat! Amos, trebuie să îţi dai și tu seama de asta! 

— Ce... Nu! Nu am vrut să... Probabil că am auzit pe cineva 
vorbind despre asta. 

Cyrus a clătinat din cap și s-a tras înapoi, gata să fugă. 

— N-am fost acolo. N-am fost... Rebecca! a strigat el, privirea 
oprindu-i-se asupra fiicei sale; era privirea unui om care, înainte să se 
ducă la fund, încearcă să se apuce de ceva din apă. Fa va... 

— Ai stat până târziu la tavemă, i-a reamintit fata cu glas 
tremurat. 

Rebecca fusese dintotdeauna extrem de timidă și nu puteam să îmi 
închipui cum se simțea în acea clipă, vorbind în fața întregului oraș. 

— M-am culcat înainte să te întorci. Mark, la fel. 

Fata și-a trecut degetele pe deasupra simbolului albastru de pe 
sticla topită și apoi și-a ridicat cu hotărâre privirea. 

— Nu știu când s-a întors acasă. 

— Atunci... 

Omul s-a oprit, răsucindu-se ca să vadă cine ar mai fi putut să îl 
ajute. 

— Mai e femeia aceea... de la tavernă. Nu știu... Nu îmi aduc 
aminte numele ei, dar a fost cu mine. 

Cyrus s-a încruntat, încercând parcă să-și smulgă amintirile dintr- 
o vâltoare fantomatică. 

— Calvin Buhrman! Tu trebuie să o știi. E nouă în oraș. 

A clătinat din cap. 

— De ce nu-mi pot aminti numele ei? 

Calvin și-a rotit consternat privirea. Și-a trecut mâna prin părul 
tuns scurt, cu o expresie sumbră. 

— Nu îmi amintesc să te fi văzut cu vreo femeie seara trecută, 


— Ba da! I-am adus de băut - mai multe pahare! Sunt sigur că îţi 
amintești toți banii pe care i-am cheltuit. 

— Ai cheltuit ceva, a aprobat Calvin. Dar ai băut de unul singur. 
Nu te-a însoțit nimeni. 

Gâtul lui Cyrus a căpătat o nuanță movulie. M-am temut că avea să 
facă un atac cerebral înainte ca Mai Marii să-i hotărască soarta. 

— E o minciună! Fra subțirică, cu părul negru și ochi argintii. O 
adevărată frumusețe. Dar... mâinile ei... arătau ciudat. Nu erau... nu 
erau așa cum ar fi trebuit să fie. 

Cyrus s-a uitat spre mulțime. 

— Judd Abrams, ai fost acolo! Ai văzut-o! 

Fermierul a clătinat din cap, înroșindu-se. 

— Nu-mi aduc aminte să fi văzut pe cineva. 

Cyrus aproape că a urlat de frustrare, răsucindu-se dintr-o parte în 
cealaltă, încercând să-și găsească aliați. 

— Winthrop Mullins, team văzut holbându-te la ea! Spune 
adevărul, băiete! 

Winthrop și-a scărpinat urechile pistruiate. 

— Se poate să mă fi holbat, dar nu la vreo doamnă. Arătai foarte 

bizar noaptea trecută, vorbind de unul singur. 

— De unul singur? a repetat Cyrus. 

Winthrop a mestecat puţin jenat foile de tutun pe care le avea în 
gură. 

— Pur şi simplu nu era nimeni cu dumneata, domnule! 

Amos McCleary s-a legănat înainte și-napoi, sprijinit în bastonul 
lui și meditând asupra situaţiei. 

— Îți amintești la ce oră a părăsit Cyrus taverna, Calvin? 

— Da! Toţi ceilalți au plecat în jurul orei zece, dar el a continuat să 
bea. La miezul nopţii a trebuit să îl dau afară, pentru că închideam. 
Nevasta nu a fost încântată că îl lăsasem să stea atât de mult. Mi-a 
făcut capul calendar din cauza asta. 

— Femeia aceea a fost de vină! a insistat Cyrus. Mă tot întreba de 
cămară, se întreba cine putea fi vinovatul. Zicea că trebuie să 
plătească. 

Mai Marii au schimbat priviri grele între ei. 

— A zis că trebuie să mergem și să îi luăm ceva nenorocitului de 
Downing. A zis că trebuie... 

Cuvintele i s-au stins, iar ochii i s-au dus în fundul capului. Părea 
beat, și m-am întrebat dacă nu cumva lovitura lui Jonas îi provocase o 
contuzie. A picotit parcă, precum un copilaș la slujba de dimineaţă, 
care se luptă cu somnul în strană. Apoi, brusc, s-a trezit. 

— M-am dus acasă apoi. M-am gândit să gust din noua mea 
producție. Să mă asigur că este bună. 

Cyrus a aruncat o privire spre sticla din mâna Rebeccăi. 

— Arăta atât de frumos în lumina lunii acea sticlă albastră, nouă! 

Omul a râs, deși nimic din ceea ce se întâmpla nu era de râs. 

— Nouă, albastră! 

Merry s-a tras spre mine. Arăta pe cât de tulburată mă simțeam și 
eu. Ce avea bărbatul acesta? 

— Era argintie și strălucitoare ca acea domniță. Acea domniță 
frumoasă, frumoasă domniță. Zisese că ar trebui să luăm o sticlă cu 
noi în pădure. Să ne distrăm puţin... 

Omul și-a închis din nou ochii, clătinându-se și, în cele din urmă, 
prăbușindu-se în genunchi. 

— Apoi am auzit țipetele. Am auzit trosnetele. Am mers să vedem. 

Să neuităm! 

Rebecca s-a încruntat, șocată. 

— De ce să mergi și să privești? Aveau nevoie de ajutor, aveau 
nevoie de... 

Apoi, brusc, a înțeles. S-a întors spre Mai Mari. 

— Nu a pus el focul! Dacă s-a îndreptat într-acolo ca să privească 
la el, asta înseamnă că altcineva îl stâmnise! 

Cyrus a clipit greoi din pleoape, dând din cap ca o geamandură 
pierdută pe valuri învolburate. 

— Fa a făcut-o. Femeia aceea. Cea cu ochii de argint. Ea a fost. A 
zis că îi place văpaia. 

— Ai văzut pe cineva dând foc și nu ai făcut nimic ca s-o oprești? a 
murmurat Joseph, cu chipul îngrozit de spaimă. 

S-a îndepărtat de Cyrus, de parcă ar fi simţit o repulsie fizică în 
faţa acelei mărturii stranii. 

— Nu a fost nimeni cu el, a repetat Calvin, exasperat. A fost singur 
la bar. A plecat singur. Priviţi în jur - vedeți pe cineva nou-venit în 
oraș? Nu există nicio femeie. A înnebunit. Tot rachiul ăla i s-a urcat în 
cele din urmă la cap. 

Prudence Latheton a clătinat din cap, gata să izbucnească în râs. 

— Ce e? a întrebat Calvin. 

— E amuzant... Tu vinzi băutura diavolului și acum dai vina pe ea 
pentru dezastrul ăsta. 

— Nu asta am zis! s-a bâlbâit Calvin. De ani de zile încerci să îmi 
pui tavema pe butuci, impunându-ți cu forța principiile asupra 
noastră, a tuturor. Spune-mi unde anume în Cartea Sfântă scrie că 
alcoolul este un păcat! Iisus însuși a servit vin la Cina cea de Taină 
sau ai sărit partea asta? 

— Ia fii atent... 

Prudence a pășit în faţă, amenințând cu degetul ei ascuţit ca un 
pumnal. 

— Potoliţi-vă, amândoi! a poruncit Amos, vocea lui bătrână 
răsunând cu surprinzătoare forță pe deasupra haosului. 

Ochii lui Prudence au lucit. 

— Mie mi se pare că, dacă nu l-ar fi îmbătat el aseară pe Cyrus, 
Sarah Downing nu ar mai fi fost în pragul morţii în dimineaţa 

aceasta. 

— Mama nu moare! a chițăit Sadie, izbucnind în lacrimi. De ce ai 
spune așa ceva? Tata o duce la oraș. Doctorii o vor ajuta! Nu-i așa, 
Merry? 

— Bineînțeles! a spus Merry, mângâind-o pe Sadie pe spate, în 
timp ce aceasta bocea, cu fața lipită de fustele ei. 

— Ce-i cu tine? a șuierat Merry la Prudence. 

— De aceea copiii nu ar trebui lăsați să intre în Casa Adunărilor - 
niciodată! a decretat femeia. 

— Copiii, a grăit Cyrus, ca și cum ar fi aprobat ceea ce spunea 
Prudence. Copiii sunt niște ființe ciudate, nu-i așa? 

— Lucrurile au început să scape de sub control, a murmurat 
Leland, făcându-l atent pe Amos. Poate că artrebui să... 

— Tot timpul încerci să te asiguri, știi? Să te asiguri că sunt hrăniţi, 
că sunt școliți, că sunt în siguranță. Apoi nu mai sunt copii și brusc... 

— Are nevoie de un doctor! am zis, fată să fiu însă auzită de 
nimeni. Unde este doctorul Ambrose? 

Am încercat să acopăr vacarmul, dar vocea mea era prea slabă. 

Glasul omului s-a stins, iar acesta și-a dus mâna la coastă. Și-a lăsat 
capul într-o parte, cu ochii pierduţi în depărtare. Un buchet de raze i- 
a apărut în privire, un cerc strălucitor de lumină, reflectat fără 
îndoială de o suprafață lucioasă din încăpere. Înăuntru erau prea 
mulți oameni care se călcau în picioare ca să îmi dau seama de unde 
venea. 

— Tu! a mârâit Cyrus când a dat cu ochii de fratele meu. 

S-a zvârcolit, încercând să se scoale de la podea, însă era ca un 
sufleu plămădit prea gros și prea gloduros ca să se mai poată ridica. 

— Am crezut că ai fost tu! 

Samuel s-a încruntat, derutat. S-a auzit un nou strigăt din mijlocul 
sălii, iar fratele meu s-a tras mai aproape, ca să audă. 

— Azi-noapte, în magazie... a spus Cyrus. Nu am știut că Sarah era 
înăuntru... 

Şi-a umezit buzele leneș. 

— Am crezut... Am crezut că ești tu. 

Philemon a tras de sfori, sculându-l pe Cyrus spre el. 

— Mai spune o dată, Danforth! 

Cyrus a eliberat un urlet gâlgâit. 

— Nu le-am dat foc câmpurilor. Jur că nu am fost eu! Dar, cum le 
priveam arzând, am văzut... Am văzut o umbră mișcându-se în 
magazie. Am crezut că e nenorocitul ăsta, așa că am aprins un chibrit 
și m-am rugat Domnului să se sfârșească repede. 

Am rămas cu gura căscată. 

— Tată, oprește-te! a țipat Rebecca, cu o voce ascuţită precum 
chemarea unei bufnițe. Nu știi ce spui! 

— Pare că știe exact ce spune, exact ceea cea a făcut! a zis 
Philemon, întinzându-și braţul ca să o împiedice să se apropie de 
Cyrus. 

— Ai încercat să mă omori? a murmurat Samuel, cu ochii mari. 
Pentru că... 

Ochii i-au căzut asupra Rebeccăi, dar a avut decenţa să se oprească 
din vorbit. 

Rebecca s-a întors și l-a apucat pe Leland de bretele. Ochii îi erau 
plini de lacrimi. 

— Nu știe ce spune. Vă rog! Tata nu se simte bine. Lăsaţi-mă să-l 
iau acasă și să-l îngrijesc! Nu a făcut-o, nu ar fi putut să o facă! 

Am fost duși cu valul afară din Casa Adunărilor, striviți de 
trupurile aflate în mișcare. Mulțimea mărșăluia pe stradă, iar eu mă 
simțeam ca o bucată de lemn purtată de vâltoare, cu desăvârșire 
neajutorată în fața unor forțe haotice, dezlănțuite. 

— Opriţi-vă! am strigat, în timp ce Cyrus Danforth era purtat pe 
lângă biserică, pe lângă cirezi, și apoi urcat pe eșafod. 

Vocile furioase cereau spânzurătoarea. 

— Nu este bine! Nu așa trebuie rezolvate lucrurile! 

— Fllerie, oprește-te! a șuierat Samuel. A încercat să mă ucidă. A 
recunoscut-o el însuși. 

— Ceva nu e în regulă, are ceva... Nu vezi? Când l-au lovit - 
probabil o contuzie, sau poate ceva mai rău. Nu știe ce spune, nu știe 
ce face. Nu poate fi pedepsit pentru prostiile pe care le debitează. 

Samuel m-a apucat de cot și m-a tras la marginea gloatei. Când mi- 
am înfipt picioarele în pământ, protestând, m-a tras mai tare și mi-a 
răsucit brațul. 

— Nu sunt prostii! Du-te acasă dacă nu poți să faci faţă! 

Cuvintele lui erau tăioase. Nu îl auzisem niciodată vorbind atât de 
dur. 

— Eu rămân să privesc. Vreau să văd că plătește. 

— Nu vorbeşti serios! 

L-am apucat de umeri și am încercat cu toată forța să îl clintesc 
din loc. Dar el mi-a dat mâinile la o parte cu o privire dezamăgită. În 
ochii lui se citea o fărâmă de nebunie amestecată cu furie. Ardeau 
atât de intens, încât abia dacă-l mai puteam recunoaște. 

Nu era fratele meu bărbatul care își croia drum spre 
Spânzurătoare, împingând lumea la o parte ca să se asigure că are cel 
mai bun loc. Mi se părea că un străin îi luase locul, iar acum îi juca 
prost rolul. Semăna cu fratele meu, însă Samuel nu avusese niciodată 
întipărită pe chip atâta ură. Vocea lui semăna cu cea a fratelui meu 
geamăn, dar cuvintele care-i alunecau pe buze erau stranii, 
monstruoase, crude. 

Gloata a devenit mai zgomotoasă, aclamându-l pe Winthrop 
Mullins care venea în fugă cu o sfoară, pe care o ducea triumfal 
deasupra capului. Stomacul mi s-a strâns ghem când am văzut fețele 
desfigurate și rânjetele însetate de sânge care mă înconjurau. Aceștia 
erau prietenii și vecinii noștri, oameni alături de care trăiam, care 
erau mereu gata să sară în ajutor, cu braţele deschise. Erau oameni 
buni, oameni blânzi, nu... 

Nu așa. 

Nu aveam cum să opresc ce era pe cale să se întâmple, am înţeles 
brusc. Și asta m-a pus în mișcare. Nu puteam să îl salvez pe Cyrus 
Danforth, dar îmi puteam cruța surorile de crima care era pe cale să 
aibă loc. Trebuia să le găsesc pe Merry și pe Sadie și să le iau de acolo. 

— Fllerie! a răsuflat Merry, gata să plângă, când m-a văzut 
înaintând spre ele. 

— Haide, trebuie să mergem! Trebuie să plecăm de aici! am spus, 
tresărind la auzul hârșâitului pe care frânghia îl făcea, prinsă de par. 

— Dar, domnul Danforth... a spus Sadie, gata să protesteze. 

— Nu putem face nimic pentru el, am răspuns, apucând-o strâns 
de mână. 

Am luat-o la fugă, ca să ne îndepărtăm de nebunia gloatei, și nu 
neam oprit până la marginea satului. Chiar și așa, am auzit când 

fapta îngrozitoare s-a săvârșit, pentru că vântul a purtat până la noi 
uralele și, mai presus de toate, bocetele Rebeccăi. 

A TRECUT O SĂPTĂMÂNĂ. 

Apoi s-au făcut două. 

În vreme ce cea de-a treia trecea tărăgănat - cu zile mai lungi 
decât aveau vreun drept să fie -, am rămas cu toții cu ochii în patru, 
atenţi la drumul pe care trebuia să revină căruţa. 

Tresăream la fiecare mișcare, convinși că era tata, care pășea în 
curte, aducând-o pe mama în brațe - convalescentă încă, dar 
vindecându-se, întreagă, cu burta rotunjită. 

Dar nu era niciodată așa. 

La început, cărucioarele și căruțele se înghesuiau la ușa noastră. 
Oamenii veneau zi și noapte, cu coșuri pline cu mâncare și cuvinte 
pline de compasiune. Bărbaţii l-au ajutat pe Samuel să dărâme 
ruinele magaziei și să facă planuri pentru una nouă. Au planificat 
chiar și o zi în care să se apuce de construit și eram convinși că 
munca va merge mult mai repede cu ajutorul atâtor oameni. 

Pentru că nebunia provocată de moartea lui Cyrus trecuse, am 
bănuit că toată lumea avea remușcări pentru rolul pe care îl jucaseră 
în înfăptuirea ei, iar acum căutau să își ostoiască vina, gătind plini de 
căință și revărsându-și bunătatea de vecini. 

Dar prăjiturile cu vișine și compoturile cu mere nu puteau șterge 
amintirea acelei zile, rânjetele și ovaţiile, strigătele care cereau 
sângele unui om. Vinovat sau nu, nimeni nu merita ca, la moartea sa, 
lumea să se bucure în așa hal. 

Am încercat să o vizitez pe Rebecca o dată, cu o imitație mai puțin 
reușită a prăjiturii cu miere pe care o făcea mama, cu o pereche 
mititică de botoșei pe care îi croșetasem și dorința aprinsă de a 
vindeca ruptura teribilă dintre noi. 

Atunci când mi-a deschis ușa, mi s-a părut că faţa ei palidă 
plutește într-o mare de umbre negre, încadrată de hainele de doliu. A 
mijit ochii în lumina puternică a după-amiezii, ca și cum soarele i-ar 

fi provocat o durere fizică. Când m-a văzut, a trântit ușa atât de tare, 
încât am scăpat prăjitura. Mi-am petrecut următoarea oră chinuindu- 
mă să strâng cioburile și foile prăjiturii distruse, fără să am nicio 
găleată sau o mătură la îndemână. 

Merry s-a amărât când m-a văzut întorcându-mă cu fustele mânjite 
de cremă și firmituri. 

— Ar fi trebuit să aibă decenţa de a ţi-o arunca în față mai întâi, a 
comentat ea încruntată, aruncând hainele murdare în coșul pe care 
abia îl adusese de la pârâu. Atâta zahăr irosit! 

Apoi, într-o după-amiază târzie, în timp ce strângeam cearșafurile 
de pe culme, am auzit nechezatul unui cal și, când mi-am ridicat 
privirea, l-am văzut pe Whitaker galopând dinspre oraș. Era călare pe 
Luna. Inima mi-a bubuit dureros în piept. Nimeni, în afara tatei, nu 
călărea iapa asta. 

Am dat drumul cearșafului pe care îl aveam în mână și am alergat 
ca să îl întâmpin, pierzându-mi aproape șalul de pe umeri. În Falls se 
lăsase frigul cu câteva zile înainte, așa că ne văzuserăm cu toții 
obligaţi să ne scoatem puloverele și fularele din pod. De două zile 
Samuel tăia la lemne, zi și noapte, ca să ne umple șopronul pentru 
iarna care avea să vină. Noi, fetele, curățaserăm grădina, iar bucătăria 
se umpluse de abur cât pregătiserăm și închiseserăm zeci de borcane 
cu provizii. 

— Unde sunt? am întrebat, fără vreun preambul. Mama e bine? 
Unde e tata? Unde e căruța? Unde e... 

— Opa! a zis Whitaker, ridicându-și mâinile înmănușate. 

Luna a presupus că ordinul era pentru ea și s-a oprit brusc. 
Whitaker a râs, iar ceva din tensiune s-a mai risipit. 

— Sau întors! S-au întors! a strigat Merry, urmată de pocnetul 
unei uși trântite. 

Fa și Sadie au dat năvală pe scări. Samuel le-a urmat îndeaproape, 
făcându-și grăbit apariţia din curtea din spate. 

— Sunt bine? l-am întrebat pe Whitaker. Spune-mi înainte să 
ajungă fraţii mei - sunt bine? 

A încuviințat din cap, borul larg al pălăriei lui de piele acoperindu- 
i ochii. 

— Am ajuns cu bine acolo. Îţi voi povesti tot ce vrei să știi, dar, 

mai întâi - și-a scos un picior din șa și a descălecat, gemând -, am 
călărit neîncetat în ultimele trei zile. Te superi dacă mă odihnesc o 
clipă pe verandă? Ceva de băut, poate? 

— Avem apă sau ceai. Și cidru - Violet Buhrman ne-a trimis o 
sticlă din ce aveau mai bun, după incendiu. 

Am apucat hăţurile Lunei, lăsându-l pe Whitaker să meargă 
nestingherit. Mi-a atins ușor mâna. Nu-mi puteam da seama dacă 
fusese sau nu doar întâmplător. 

Era obosit. Avea ochii încercănaţi, iar chipul îi era acoperit de 
sudoare și praf de pe drum. Cămașa lui arăta - și, dacă era să fiu 
sinceră, mirosea - de parcă ar fi purtat-o în fiecare zi în ultimele trei 
săptămâni. Nimic din toate acestea nu conta însă. Străbătuse în galop 
un întreg lanț muntos ca să ne aducă vești despre mama. 

Merry a ajuns prima la noi. 

— Unde sunt? Ce s-a întâmplat? 

— Totul este în ordine, ne-a asigurat el, ridicându-și vocea, ca să îl 
audă și Sam, și Sadie. 

— Atunci, unde sunt? a întrebat Samuel, cu respirația tăiată de la 
alergat. 

— Sunt încă la oraș, într-un spital. 

Merry și-a dus mâinile la piept și a răsuflat ușurată. 

— Am pus trifoiul cu patru foi pe care mi l-ai dat în buzunarul 
mamei, înainte să plece, a mărturisit Sadie, mângiind-o pe Luna. 
Crezi că o va ajuta puţin? 

Whitaker a dat din cap și i-a ciufulit părul. 

— Sunt sigur! 

ogo 

După ce Sam a dus-o pe Luna în grajd, i-a dat apă și a țesălat-o, ne- 
am adunat pe verandă, nerăbdători să auzim tot ce se întâmplase. 
Whitaker s-a așezat pe scaunul tatei, iar Sam, pe al mamei. Eu, Merry 
și Sadie ne-am strâns pe scări, lipite una de alta. 

Whitaker a dat pe gât jumătate de cană de cidru din două 
înghițituri și s-a șters la gură. 

— Am ajuns în oraș în doar cinci zile. 

— Și creaturile? a întrebat Samuel. 

Whitaker și-a scărpinat bărbia. 

— Nu am avut necazuri în pădure, chiar dacă am dat de 
excremente de urs. Tatăl tău a spus că era probabil un grizzly, dar nu 
am văzut nimic mai mult decât urme. 

— Mama s-a trezit în timpul călătoriei? a sărit Merry, care nu avea 
răbdare să audă povești despre urși. 

Fram cu toții ușor aplecaţi, însă Merry arăta de parcă ar fi fost gata 
să sară la Whitaker dacă nu povestea mai repede. 

— Sa trezit a doua zi după ce am ajuns la spital. Nu își amintește 
prea multe din noaptea incendiului. Arsurile nu sunt... de bine, 
desigur, dar doctorul le-a curățat și acum lasă să crească piele nouă. 
Va dura ceva timp, dar au speranţe... 

Nu voiam să îl întrerup și eu, dar nu mai aveam răbdare: 

— Dar cum se simte? Bebelușul este bine? 

Whitaker mi-a zâmbit. 

— Copilul este bine. Au văzut-o trei moașe și toate au spus că este 
un adevărat miracol. Dar... 

— Dar? am repetat, imediat alarmată. 

— Ne-au avertizat că o nouă călătorie i-ar putea pune în pericol pe 
amândoi - mamă și copil. De aceea m-am întors doar eu. Tatăl vostru 
a vrut să rămână cu ea. Și pentru că se apropie zăpezile, trecătoarea 
va fi blocată după prima furtună serioasă... Nu se vor întoarce până la 
primăvară. 

Whitaker a tăcut, dându-ne timp să asimilăm vestea. 

De obicei, zăpada nu se topea până în aprilie. 

Asta însemna Că... 

— Suntem pe cont propriu, a murmurat Samuel, dând glas temerii 
pe care cu toții o aveam. 

Privirea mi-a alunecat spre câmpuri. Focul fusese stins de mult, 
dar ceea ce lăsase în urmă era încă vizibil, ca o rană deschisă a fermei. 
Greblaserăm prin cenușă, sperând că, la venirea primăverii, vom avea 
flori. 

Albinele aveau să fie bine. Odată ce se răcorea, nu aveam să mai 
deschidem stupii până când nu se topea zăpada. Albinele 
supraviețuiau iama strângându-se toate la un loc, în mijlocul 
stupului, zbâmâind. Zumzetul lor încălzea locul, și centrul, acolo 
unde se afla regina, era sigur și confortabil. Munceau astfel întreaga 

iarnă, astfel încât regina să poată supraviețui pentru a depune ouă, 
asigurând viața stupului. Mi se părea extraordinar felul în care aceste 
mici insecte putea să vadă imaginea de ansamblu și să tindă spre 
binele suprem, dând uitării propriile lor nevoi pentru a proteja 
stupul. 

— Vom fi bine! 

Vocea mi-a sunat mult mai încrezătoare decât mă simţeam, însă 
ştiam că fraţii mei au nevoie de asta - în special Sadie și Merry. 

— Va trebui să ne organizăm mai bine treburile și să suplinim 
munca. 

— Şi să ne pregătim pentru bebeluș, a adăugat Sadie. 

Am dat din cap, bucuroasă să văd că se concentra asupra veștilor 
bune, că avea speranță. 

— Vom avea totul pregătit pentru ei, pentru atunci când se vor 
întoarce cu toții acasă. 

— Dacă, a spus Samuel sumbru. 

— Când, am repetat, ferm. 

Am respirat adânc. Trebuia să nu ne mai luăm unul de celălalt. 
Trebuia să ne ridicăm de pe verandă și să ne apucăm de treabă. 

M-am ridicat și mi-am scuturat fusta. 

— Am putea lua cina devreme în seara asta. Whitaker, ni te 
alături? 

— Crezi că am timp să fac rapid o baie în izvor? 

Whitaker și-a scos pălăria, strâmbându-se când și-a simţit propriul 
miros. 

— Sar putea să-mi fi rămas o cămașă curată în traistă - știu că nu 
arăt tocmai prezentabil. În mod cert nu pot sta astfel în prezența 
unor domnișoare atât de drăguțe, a adăugat el, făcându-le cu ochiul 
lui Merry și Sadie. 

S-au înroșit amândouă și au luat-o repejor spre bucătărie. 

— Cred că voi merge să văd ce face Luna, a spus Sam luând-o la 
pas, înainte să apuce cineva să mai spună ceva. 

— Dă-mi voie să îți aduc niște săpun și un prosop! m-am oferit, 
făcându-i semn lui Whitaker să intre. 

Când m-am întors în camera de zi, dispăruse. Am simțit un val de 
încântare privind pentru o clipă pe geam. Se afunda în râu. În jurul 

umerilor lui goi se învoltau mici vârtejuri de apă. 

— Eu... Fu merg să îi duc astea lui Whitaker! le-am strigat 
surorilor mele și m-am strecurat afară. 

M-am îndreptat spre pârâu repede și cu respirația tăiată. Găsise un 
cot mai adânc și era aproape cu totul cufundat. Chiar și așa, frântura 
de spate zvelt pe care i-o vedeam mi-a aprins obrajii. 

— Nu îngheți? 

Whitaker s-a întors spre mine, zâmbind. Am încercat să mă 
concentrez asupra zâmbetului său și nu a părului negru care îi 
acoperea pieptul. 

— Mă înviorează! Vrei să mi te alături? 

Am rămas cu gura căscată, ceea ce l-a făcut să râdă diavolește. 

— Ah, Ellerie Downing, taremi mai place să te văd roșind! Ţi-a 
fost dor de mine? 

— Ţi-am adus săpun, am zis, ridicându-l, alături de prosop, pentru 
a-mi justifica prezenţa. 

— Poţi să le lași pe mal, asta doar dacă nu cumva preferi să mi le 
aduci încoace... Eu știu ce aș prefera. 

A ridicat provocator din sprânceană. Eu mi-am încrețit nasul și i- 
am aruncat săpunul. L-a prins cu îndemânare, fără să își ia ochii de la 
mine. 

— Păcat! 

Am lăsat prosopul deasupra rucsacului pe care Whitaker și-l 
așezase pe un pietroi. 

— Mi-a fost, să știi. 

— Poftim? a întrebat el, săpunindu-se. 

Fără cămașă pe el, tatuajele lui verzui ieșeau în relief și, fără să 
vreau, m-am tras mai aproape de mal, ca să le studiez. 

— Mi-a fost dor de tine! 

Mi-am dat părul după urechi cu o emoție de care mă rușinam. 

Lui Whitaker i s-au luminat ochii. 

— Așa? 

— Îţi sunt recunoscătoare că l-ai însoțit pe tata - nici nu-ți 
închipui cât de recunoscătoare -, dar... 

Mi-am îndreptat fustele, folosindu-mă de mișcare drept pretext 
pentru a-mi feri privirea. Te-ai fi putut îneca în ochii aceia adânci! 

— Mă bucur incredibil de tare că te-ai întors! 

— Ar trebui să te uiţi în rucsac! mi-a zis el, clăbucindu-și părul. 

— Acum? 

S-a scufundat în apă ca să se clătească, iar când și-a ridicat capul, a 
împrăștiat stropi în jur ca un căţel ud care se scutură ca să-și usuce 
blana. 

— Haide! Cele două pachete de deasupra. 

Am deschis rucsacul și leam văzut imediat, împachetate 
individual în hârtie maronie și legate cu sfoară. Am desfăcut unul și 
am dat de un morman de stofă gri-închis. 

— E pentru tine, a spus el bucuros. Mama ta și-a amintit că ai 
nevoie de o rochie nouă. M-a rugat să-ți aduc material. Vânzătoarea a 
spus că ar fi cel mai bine să aleg ceva practic și rezistent. 

Mi-am trecut degetele pe deasupra materialului moale. Avea să îmi 
ţină cald de minune în acea iamă și era mai elegant decât oricare 
dintre stofele pe care le avusesem până atunci. Ochii mi s-au umplut 
de lacrimi. Gândindu-mă la cât de grijulie era mama, la faptul că, deși 
era convalescentă, își amintise de nevoile mele. 

— Pe al doilea l-am ales singur. 

Se oprise din săpunit, iar acum îmi urmărea reacțiile. 

— Mi-a amintit de coroniţa ta din trifoi. 

Nu am putut să îmi controlez țipătul de încântare atunci când am 
desfăcut cel de-al doilea pachet. În hârtie era cuibărit un cupon 
minunat de voal roz-pudră, întrețesut cu buline mici, brodate delicat. 

— Whitaker, este cea mai frumoasă țesătură pe care am văzut-o în 
viața mea! Îți mulțumesc! 

— Este probabil prea subțire pentru vremea asta răcoroasă, dar 
atunci când l-am văzut nu am putut să-mi închipui pe altcineva 
purtându-l. 

M-a privit în ochi, iar eu n-am putut să-mi feresc privirea, chiar 
dacă obrajii mi se aprinseseră din nou. 

— ÎL... îl ador! Îţi mulțumesc! Este pur și simplu... perfect! 

A rânjit, evident încântat că îmi plăcea alegerea pe care o făcuse. 

— Ce-ar fi să le duci înăuntru? Sunt gata să ies și nu vreau să-ți 
lipești ochii curioși de trupul meu gol. Sunt destul de rușinos, să știi. 

M-am întors, cu un zâmbet pe buze. Îmi simțeam inima ușoară, 

așa cum nu mi-o mai simțisem de săptămâni bune, iar în minte 
vedeam deja modele pentru noile materiale. Mi-am închipuit că voi 
purta rochia de voal roz primăvara viitoare, așezată într-un câmp cu 
flori, alături de Whitaker. Aveam să căutăm trifoi cu patru foi până la 
amurg, până când nu aveam să mai vedem decât sclipirile licuricilor 
și arcul uriaș al lunii noi. 

— Ah, și... Fllerie? m-a strigat el, întrerupându-mi visarea. 

Când și-a ridicat privirea și mi-a zâmbit, ochii i-au strălucit în 
smarald și chihlimbar. 

— Şi mie mi-a fost dor de tine! 

Pas 

SUNETUL CIOCANELOR UMPLEA UL. RECE DE TOAMNĂ, 
boncănitul lor vesel răsunând în toată ferma. În vreme ce afară 
răsunau strigătele și râsetele bărbaților din Amity Falls, care 
construiau noua magazie, bucătăria era cu susul în jos, pentru că 
nevestele lor alergau de colo-colo, pregătind mâncarea pentru prânz. 

Puiul sfârăia în tigaie. 

Chiflele creșteau în cuptor. 

Plăcintele abureau pe pervaz. 

Dar nici măcar toate aceste arome care pluteau în aer nu erau 
îndeajuns ca să acopere mirosul de rumeguș. Se infiltrase în acea 
dimineaţă, acoperind totul cu un văl fin și mătăsos. Sadie și 
prietenele ei primiseră sarcina de a-l împiedica să intre în casă, așa că 
fetiţele făceau curse cu măturile lor, pline de o veselie molipsitoare. 

— Este foarte drăguţ din partea voastră, a tuturor, că aţi venit! i- 
am spus lui Charlotte Dodson, care amesteca niște albușuri de ou. Nu 
am fi reușit să ridicăm din nou magazia atât de repede fără ajutorul 
vostru. 

— Atunci când vecinul tău ajutor cerșește... a răspuns ea, zâmbind. 

— Întinde-i mâna, așa cum Domnul poruncește! au răsunat 
celelalte voci din bucătărie, recitând ultima parte a celei de-a șasea 
Legi. 

— Oricum, vă sunt extrem de recunoscătoare tuturor! Cu toții vă 
suntem recunoscători! 

Am aruncat o privire pe fereastră, la Samuel. Cerceta o schiță 
făcută de Matthias Dodson. Mai Marele i-a arătat cu degetul un 
detaliu pe hârtie, iar Sam a dat din cap cu solemnitate. 

— Vi s-a întâmplat un lucru îngrozitor, a spus Charlotte, întinzând 
crema deasupra blatului de tartă pe care îl pregătisem. Îngrozitor! Ne 
bucurăm că vă putem ajuta cu ceva. 

A aruncat o privire rapidă spre ferma Danforth și a clătinat din 

cap. Aproape nimeni nu îi mai văzuse pe Rebecca sau pe Mark de la 
Judecată. Se ascunseseră în casa lor, îndureraţi și plini de furie. 

— Le-am putea duce un platou după masă, am propus eu, iar 
obrajii femeii s-au înroșit, de parcă s-ar fi rușinat că îi surprinsesem 
privirea. 

— Familia Danforth nu primește vizitatori, a spus ea, după care a 
adăugat cu grijă: Cel puţin nu din grupul nostru. 

— Grup? am repetat, ochii rătăcindu-mi prin bucătărie. 

Martha McCleary și Cora Schăfer făceau împreună fasolea, în 
vreme ce Violet Buhrman pregătea o cratiţă cu găluşte și sos. 

— Familiile fondatoare, a murmurat ea. Ne învinovăţește pentru 
ceea ce s-a întâmplat cu tatăl ei. Singurele persoane pe care Rebecca 
Danforth le mai primește la ușă zilele astea sunt pastorul și familia 
lui. I-am văzut pe Clemency și pe Letitia îndreptându-se într-acolo în 
dimineaţa asta. 

A clătinat din cap. 

— Sunt... sigură că le sunt o alinare în momentele acestea grele, 
am spus, însăilând cuvinte care îmi păreau prea mature pentru a fi 
rostite de buzele mele. 

După un moment de tăcere, Charlotte a dat din cap. 

Meny și Bonnie Maddin au dat năvală în cameră, chicotind. 
Întinsesem mai multe mese în curtea din spate, iar fetele își făcuseră 
de lucru întreaga dimineaţă, așezând șervețelele, farfuriile și 
tacâmurile. 

— Domnul Dodson ar vrea să știe la ce oră va fi gata masa, a spus 
Merry. 

— Suntem aproape gata să servim puiul! a strigat Martha. Ellerie, 
ai putea să îmi aduci un castron sau două pentru servit? Nu știu unde 
le ține mama ta. 

M-am dus în cămară și m-am ridicat pe vârfuri ca să scot setul de 
porelanuri de la nunta mamei. Nu le foloseam prea des, dar astăzi 
voiam să îmi arăt aprecierea față de munca depusă de toți cei prezenţi 
așa cum puteam. 

În acea clipă un urlet a despicat cerul și a fost cât pe ce să scap 
castronul din mână. 

Țipătul ascuţit era fără îndoială al lui Sadie. 

— Ce e? Ce s-a întâmplat? 

Am alergat afară, rugându-mă să nu se fi întâmplat ceva rău. 

Bucătăria era goală, căci toate femeile se adunaseră pe verandă, cu 
mâinile streașină la ochi, încercând să vadă ce era cu toată agitația 
din curte. 

Ceva monstruos, diform, zăcea în țărână. 

La început nu am înţeles ce văd. 

Blană și pene. Urechi ascuţite. Dinţi și mai ascuţiri. Gheare uriașe 
și labe groase. 

— Ce e aia? am îndrăznit să șoptesc, îngrozită la gândul că, dacă 
bestia și-ar întoarce capul, ne-ar devora pe toți. 

— E mort, a șoptit Cora, renunțând la siguranța pe care neo 
asigura veranda. 

Făptura era tulburătoare chiar și așa. 

Întreaga curte era tulburată. 

Bărbaţii se opriseră din muncă, scăpându-și uneltele din mâini. 
Pământul era acoperit de fierăstraie și de ciocane, ca niște confeti. Cei 
mai mulți dintre ei se holbau cu gura căscată la creatură, dar Calvin 
Buhrman era atent la altceva. 

La altcineva. 

— Ezra? a întrebat el uluit, pe un ton care le-a atras atenţia și 
celorlalți. Tu ești? 

Ochii mi-au alunecat spre persoana care stătea în dreptul unei 
căruţe pe care abia acum o observam. 

Omul părea să aibă în jur de patruzeci de ani, poate mai puţin, deși 
o pereche neobișnuită de ochelari aurii îi atârna, gata să cadă, pe 
vârful nasului. Avea părul închis la culoare, ca boabele de cafea, și 
pielea bronzată și pistruiată. Fra un bărbat obișnuit să stea pe afară, 
să se lupte cu natura și - judecând după musculatura lui tonifiată - să 
câștige. 

Era însoţit de un alt bărbat, care rămăsese așezat în căruță. Un 
băiat nu mai mare decât mine. Ochii ciocolatii îi străluceau sub o 
claie de bucle negre. Zâmbea degajat. Nu era urmă de îndoială că cei 
doi sunt înrudiţi. 

— Nu-mi vine să cred... Ezra Downing - în came și oase? a 
întrebat Matthias, pășind spre străin. 

Ezra Downing? 

Fratele mai mic al tatei, cel demult pierdut. 

Unchiul meu! 

— Am crezut cu toții că ai murit, a spus Martha McCleary, 
alăturându-se grupului din curte, cu ochii ațintiți asupra bărbatului. 
Ai intrat în pădure și ai dispărut, pur și simplu. 

I-a dat roată și l-a apucat chiar de bărbie, întorcându-i fața dintr-o 
parte într-alta. 

— Semeni leit cu Gideon. 

Oare? 

L-am privit cu atenție. 

Semăna oarecum. Ochii, parcă. Chiar și așa, cu ochelari. 

— Un Downing adevărat! a comentat ea. 

S-a scurs o clipă până când străinul, Ezra, unchiul meu, a dat din 
cap. 

— Da! Da! M-am întors în sfârșit acasă, în Amity Falls! 

Şi-a scos ochelarii și și i-a șters de colțul vestei. Odată sticla 
curățată, și i-a pus la loc pe nas și și-a rotit privirea prin curte, 
salutându-i pe cei prezenți. 

— Mă bucur atât de mult să vă văd pe toți din nou! 

— Pe unde ai umblat, Downing? Au trecut aproape douăzeci de 
ani. 

Matthias l-a apucat pe bărbat de umăr și l-a tras mai aproape, ca 
să-l cerceteze. 

— Dincolo de trecătoare - în oraș. Am vrut... am vrut să-mi găsesc 
drumul în lume, dar... Am călătorit destul și am vrut să mă întorc 
acasă. 

Tânărul din căruţă a tușit discret. 

— Și l-am adus cu mine pe fiul meu. Thomas. 

Acesta și-a aplecat capul. 

— Unde este Gideon? a întrebat Ezra, trecându-și ochii pe 
deasupra mulțimii. 

— A plecat, a grăit Amos McCleary, cu arătătorul deasupra 
Copacului Fondator miniatural din vârful bastonului său. 

Ochii lui acoperiți de cataractă luceau într-o nuanță 
nepământească de albastru în lumina dimineții. 

— A avut loc un accident. 

Omul a pălit și și-a dus mâna la gură. 

— Nu! E... 

— A avut loc un incendiu, am intervenit eu, pășind în față, fără să 
mă pot abține. 

Voiam să îl văd pe bărbatul care mi-era unchi, față în față. 

— Soția lui a fost rănită grav. Au plecat la oraș ca să o trateze. 

— Şi el... el este bine? 

— Pe cât de bine poate fi într-o astfel de situaţie. 

— Fa este fata lui Gideon, Ellerie! a explicat Matthias, după care le- 
a arătat pe Merry și pe Sadie. Fiica mai mare. 

— Nepoata mea, a grăit bărbatul, privindu-mă cu alți ochi. 

— Și nepotul, a spus Sam, trăgându-se mai aproape. Samuel 
Downing. 

— Iate uită la tine! La amândoi! Semănați atât de mult cu el! 

Eu și Sam am schimbat rapid câteva priviri între noi. Amândoi 
semănam cu mama. 

— Unchiule Ezra, am spus, odată ce am văzut că nimeni nu mai 
avea de gând să zică nimic. 

Am întins mâna. 

— Ce plăcere neașteptată să te cunosc! 

Mi-a strâns mâna ușor, ca și cum nu ar fi fost sigur că mi-ar fi făcut 
plăcere. A trecut apoi la Sam și și-a fluturat încet mâna spre Merry și 
Sadie. 

M-am întors spre căruță. 

— Vere Thomas! 

— Vară Ellerie! Vere Samuel! 

Pentru o clipă, mi s-a părut că vocea lui sună straniu melodios, că 
are un accent pe care nu îl mai auzisem până atunci, dar când le-a 
salutat pe Merry și pe Sadie, care se strecuraseră în cele din urmă și 
ele în faţă, nu l-am mai simţit. 

— Voi... voi aţi adus această... creatură cu voi? am întrebat, deși 
era clar că ei o făcuseră. 

— Am dat de ea pe când traversam pădurea, în drumul nostru. 

— Erau mai multe? a întrebat Winthrop Mullins, ai cărui ochi 
luceau de curiozitate. 

Ezra a clătinat din cap. 

— Nu... doar aceasta. Știu că arată absolut înspăimântător, dar era 
destul de slăbită și de dezorientată. A fost nevoie de o singură săgeată 
bine țintită. 

S-a îndreptat spre monstru și i-a ridicat capul, descoperind săgeata 
pe care o avea înfiptă în gât. 

Este un lup, mi-am dat seama, cu întârziere. În mare parte. 

— Fascinant! a murmurat Matthias, admirativ. 

A îngenuncheat lângă animalul diform și i-a îmboldit ușor copita. 

— E aproape ca o harpie, nu-i așa? Și... acelea sunt cumva pene? 

— Se poate, a răspuns Ezra. Nu am văzut niciodată ceva 
asemănător. 

— Şi zici că era singur? 

Bărbatul a dat din cap. 

— Au mai apărut și alții de felul acestuia pe aici? 

— Nu... nu tocmai. A fost un cerb în urmă cu vreo lună. Cred că 
era cerb... O creatură oribilă. 

— Cu malformații? a întrebat Ezra. Ca acesta? 

A împuns coada creaturii cu vârful ghetei. Blana cenușie era 
punctată de niște ţepi lungi, care arătau înspăimântător, chiar dacă 
animalul era mort. 

Ochii lui Matthias au cercetat trupul creaturii. 

— Da. 

Unchiul meu și-a scărpinat barba gânditor. 

— Mă întreb dacă... 

— Poate că nu este cel mai bun loc pentru a discuta despre asta, 
tată! a spus Thomas, arătând cu capul spre casă. 

— Sunt doamne de faţă și e clar că am întrerupt o sărbătoare. 

— Desigur, desigur. Eu doar... 

— E o zi de muncă, a spus Matthias. Ridicăm o nouă magazie 
pentru familia Downing. Cea veche le-a ars în incendiu. De altfel, 
chiar ne pregăteam să ne așezăm la masă. Poftiți și voi, vă rugăm! 
Sunt sigur că am fi cu toții încântați să vă auzim poveștile. 

— Vă rog! a dat Sam din cap, încurajator. Am fi onorați să te 
primim, unchiule Ezra! 

Bărbatul și-a fluturat mâna. 

— Sună prea formal pentru mine! Îmi puteţi spune Ezra. E perfect 
așa! 

oo 

Băncile s-au ocupat repede, pentru că cei mai mulți dintre adulți 
pândeau un loc aproape de centrul mesei, acolo unde Matthias stătea 
alături de Ezra, adânciţi în discuţii. Sam stătea vizavi și asculta 
fascinat. 

Thomas a rămas în urmă, cu urechile roșii, pentru că prietenele lui 
Merry îi dădeau târcoale, șoptind și chicotind între ele. Era fără 
îndoială un băiat chipeș, cu un aer sofisticat, pe care ceilalți tineri din 
oraș nu-l aveau. Nu le puteam învinovăţi pe fete pentru admiraţia lor, 
dar voiam ca noul meu verișor să se simtă bine. 

— Stai cu mine? l-am întrebat, arătând spre un colț mai liniștit. 

Băiatul a dat din cap, recunoscător. 

Din celălalt capăt al mesei, Amos și-a ridicat mâinile. Ne-am plecat 
cu toții capetele, pentru a-i primi binecuvântarea. 

— Pentru ceea ce urmează să primim, mulțumiri aducem! Pentru 
mâinile care au trebăluit, recunoștință purtăm! Pentru chipurile noi 
care ni s-au alăturat, gânduri bune avem! 

Odată ce rugăciunea a fost încheiată, bătrânul s-a așezat pe bancă 
și s-a plesnit peste genunchi. 

— Acum, cine îmi pasează chiflele Marthei? 

L-am lăsat pe Thomas să își umple farfuria cu pui și găluşte. S-a 
înfipt în fasolea verde mai întâi, în mod clar lihnit de foame. 

— Așadar, Thomas Downing... 

A înghiţit o gură plină înainte să răspundă. 

— Verișoară Ellerie... 

— Doar Ellerie, am răspuns, imitându-l pe tatăl lui. Nu am mai 
avut până acum un văr. 

— Nici eu! a spus el și, din nou, am simţit că nu îi aud glasul 
adevărat, ci unul prefăcut. 

— Ai locuit la oraș întreaga viață? 

Ochii i-au alunecat spre Ezra, care râdea cu poftă de ceva ce zisese 
Leland Schäfer. 

— D! În mare parte. 

— Nu am fost niciodată, am recunoscut, iar atunci băiatului i-a 

apărut pe chip un zâmbet relaxat. 

— E destul de grandios. 

Poate că așa vorbeau oamenii de la oraș, presărându-și discursul cu 
vorbe care nu-mi erau familiare, precum „destul de” și „grandios“, cu 
mai multă afectare decât eram eu obișnuită. 

— De ce sfinţilor ai vrea să lași totul în urmă ca să vii să locuiești 
în Falls? s-a mirat Bonnie Maddin, de la trei scaune depărtare. 

Fa şi Merry erau înghesuite amândouă pe un scăunel care era în 
mod clar de o singură persoană. 

— Așa cum a spus tata, sosise vremea să ne întoarcem acasă. 

— După ce aţi fost plecaţi atâta timp? Toată lumea a crezut că ați 
murit. Merry a clipit și și-a corectat greșeala: Fi bine, nu tu - tatăl tău 
doar. Ţi-a povestit vreodată ce i s-a întâmplat în pădure? Ani la rând, 
oamenii și-au pus tot felul de întrebări. 

Thomas a ridicat din sprâncene. 

— E ceva neobișnuit pe aici ca un băiat să se piardă în pădure? 

— Au circulat multe povești despre ceea ce i s-ar fi putut întâmpla, 
am adăugat, dornică să aud și eu în sfârșit adevărul. Cei mai mulți 
oameni au presupus că a murit. Alţii au bănuit că s-a întâlnit cu 
creaturile din pădure. 

— Cu monștrii, a clarificat Sadie, care uitase de conversaţia 
începută cu Trinity Brewster. 

— Monștri? Ca... ca acela? a întrebat Thomas, arătând spre lupul 
diform. 

Am clătinat din cap. 

— Alt fel de monștri. Unii străvechi. 

— Câte bestii ascund pădurea aceasta de pini? a întrebat el, cu 
ochii plini-de veselie. 

Nimeni nu i s-a alăturat când a început să râdă. 

— Există multe... povești, am spus cu blândeţe. Legende. 

— Tu chiar te muţi în Amity Falls? a întrebat Trinity. 

Băiatul a apucat un copan prăjit. I-a cercetat pielea rumenită și 
apoi a dat din cap. 

— Presupun că da. Tata este cel care face toate planurile. 

— Unde este mama ta? a întrebat Merry, apoi și-a dus șocată mâna 
la gură. A fost foarte nepoliticos din partea mea. Îmi pare rău! 

Băiatul a clătinat din cap. 

— Nu mai e de mult. Am rămas doar eu și tata, de ani buni. 

Bonnie a oftat cu milă. 

— Unde veţi sta? 

Ochii mi s-au îndreptat spre casă. 

Mă întrebam dacă ar fi trebuit să îi invit să stea cu noi. Odaia tatei 
şi a mamei era goală, și am fi putut să încercăm să mai strecurăm o 
saltea înăuntru. Erau rudele noastre și nu aveau unde să se ducă. Așa 
se cuvenea. 

Ceva mă împiedica însă să le ofer această ospitalitate. 

Frau parte din familie, adevărat, dar nu știam nimic despre ei. 

— Păi, nu sunt sigur, a răspuns Thomas, dându-și la o parte o 
șuviță de păr. Aveţi vreun han în oraș? Un loc unde am putea închiria 
o cameră sau două? 

— Familia Buhrman are o cameră la tavernă, a spus Merry, arătând 
spre Calvin și Violet. De obicei este deschisă pentru cei care se îmbată 
prea tare pentru a mai putea ajunge înapoi acasă călare, dar sunt 
sigură că vă vor lăsa să staţi acolo. 

Mă simţeam ușurată să știu că nici ea nu era dornică să îi lăsăm să 
stea cu noi. 

— Bărbatul acela a zis ceva de un cerb... L-a văzut vreuna dintre 
voi? a întrebat Thomas, pescuind cu furculița după bucăţile de came 
ascunse în sos. 

Când și-a ridicat privirea, ochii lui negri s-au oprit asupra mea. 

— Am fost de față atunci când frații McNallys l-au adus acasă. 
Fra... atât de straniu! La fel ca lupul... Avea forma unui cerb, însă 
nimic altceva nu era așa cum trebuie. 

— Au mai apărut și alţii, la fel ca el? 

Fram pe cale să clatin din cap, dar Merry m-a întrerupt: 

— Mânjii de la ferma lui Judd Abrams. 

Bonnie a dat din cap plină de entuziasm. 

— Nişte spurcăciuni, toți. 

— Când era încă în viață... 

M-am uitat din nou spre trupul animalului, studiindu-i înfățișarea 
grotescă. 

— Aţi observat ce culoarea aveau ochii lui? 

Thomas și-a plecat capul într-o parte. 

— Da! L-am văzut toată noaptea cum ne urmărește - două pete 
strălucitoare în întuneric. Aveau o culoare argintie, stranie. Abia în 
dimineaţa aceasta l-am văzut... cu totul. 

— În oraș s-a tot vorbit despre o creatură cu ochi argintii. Aceasta 
trebuie să fi fost. 

— Probabil! a spus Thomas, îndreptându-și și el ochii spre bestie. 

— Ce-ar putea face un lup să arate în halul acesta? 

Tânărul a ridicat din umeri. 

— Natura poate fi crudă. Dar, cel puţin nu mai erau și alții cu el, 
slavă Domnului! Vă puteţi închipui cum ar fi fost să fie toată pădurea 
plină de așa ceva? 

— Aţi fost foarte curajoși că l-aţi vânat! a zis Bonnie, rezemându-și 
coatele de masă ca să se aplece mai aproape de Thomas. Dacă m-aș 
aventura vreodată în pădurea aceea, aș vrea să am alături pe cineva 
curajos, așa ca tine. 

Și-a fluturat genele ca aripile unui fluture, iar Thomas s-a înroșit ca 
un rac. 

— Nu... nu a fost mare lucru, s-a bâlbâit el. 

— Ah, ba da! A fost cea mai... 

— Cel puţin misterul s-a elucidat, am zis, întrerupând cine știe ce 
platitudini avea să rostească Bonnie. S-a sfârșit! 

Legea a doua: Îngrijește- ţi pământul, animalele și semănăturile 
și Amity Falls își va revărsa binecuvântările! 


— PUR ȘI SIMPLU, NU ÎNȚELEG! A GRĂIT ASHER HEYWORD. 

Vocea fermierului a răsunat în Casa Adunărilor. 

— E de parcă jumătate din recoltă a... dispărut. 

— Bănuiești că este vorba despre furt? a întrebat Amos McCleary 
de pe scaunul lui, din fața sălii. 

Bătrânul și-a trecut degetul ascuţit pe deasupra copacului cioplit 
din vârful bastonului. În spatele lui, pinii care se vedeau prin 
ferestrele de sticlă păreau să se fi aplecat la rândul lor ca să judece. 

Fermierul a clătinat din cap. 

— Nu! Plantele sunt încă acolo, dar lanurile s-au veștejit. Din vrej. 
Ce ar putea determina ceva de felul acesta? 

— O boală? a sugerat Leland Schäfer, cu glas nesigur. 

Bătrânul nu avea culturi de grâne, umplându-și ferma cu turme de 
oi. 

— Mi-a afectat toate grânele, nu doar anumite lanuri. 

— Și mie mi s-a întâmplat la fel, deși fermele noastre sunt la mulţi 
kilometri depărtare una de cealaltă! a intervenit Roger Schultz. Toți 
morcovii și toți cartofii sunt veștejiți, au putrezit. 

— Și merele noastre, a adăugat Elijah Visser. Scofâlcite, înnegrite - 
chiar când ar fi trebuit să fie gata de cules. 

Nu îmi plăcea deloc ceea ce auzeam. Livada familiei Visser 
mărginea proprietatea noastră în partea de miazăzi, iar albinelor le 
plăcea să se înfrupte din florile de măr. Oare aveau să fie și ele 
afectate de mana aceea? I-am aruncat o privire lui Sam, ca să văd 
dacă și el era la fel de îngrijorat ca mine, însă avea capul întors într- 
altă parte. 

— Poate au fost afectate de valul de frig? a opinat Matthias. 

Fermierii au clătinat din cap. 

— N-am mai văzut așa ceva în viața mea, a adăugat Asher. Nu știu 
cum va reuși să supraviețuiască familia mea în iarna aceasta fără 
recoltă. Trebuie să trimitem o nouă caravană. 

— Păi, raționalizând... a început Leland. Va trebui să strângem cu 
toții cureaua. 

Asher a mijit ochii. 

— Cred că nu înţelegi cât de gravă este cu adevărat problema. 
Nicio raționalizare nu va compensa faptul că mi-am pierdut jumătate 
de recoltă. Şi nu doar familia mea se bazează pe aceste cereale. Cei ca 
tine, care nu au propriile culturi, depind la rândul lor de noi. Ce vei 
face în februarie, Leland Schäfer, când vei avea cămara goală și copiii 
îţi vor plânge de foame? Nu poți mânca lână fiartă. 

— Nu doar în privința mâncării trebuie să ne facem griji, a grăit 
doctorul Ambrose, ridicându-se în picioare. Sunt extrem de îngrijorat 
în privința proviziilor noastre medicale. Niciodată nu au fost atât de 
puţine! 

— Nu ne supunem cu toții practicilor dumitale, doctore! a zis 
Letitia Briard, alegând să nu se ridice în picioare pentru a-și arăta 
deriziune față de Briard. Clemency a suferit de tusea aceea teribilă 
iarna trecută și nimic din ceea ce i-ai dat nu i-a fost de ajutor. După 
ce i-am preparat eu o fiertură din coji de ceapă s-a pus pe picioare cât 
ai clipi. Nu văd de ce ar trebui să riscăm viețile oamenilor doar de 
dragul poțiunilor tale! 

Doctorul Ambrose s-a încordat, arătând de parcă și-ar fi mușcat 
limba. 

— Eu respect foarte mult leacurile preparate în casă, Letitia, știi 
asta. Totuși, ceapa prăjită și basmele nevestelor nu vor repara un 
femur rupt și nici nu vor fi utile pentru o transfuzie de sânge. 
Rezervele medicale sunt indispensabile pentru oraș! 

— Să nu ne pierdem capetele! a intervenit pastorul Briard. Poate 
că în lumina acestor noi necazuri ar trebui să ne gândim din nou la o 
caravană, înainte ca iarna să își între în drepturi. 

Calvin Buhrman a răbufnit: 

— Mai sunt doar câteva săptămâni până la prima zăpadă și tu vrei 
să discutăm despre o caravană? Trecătoarea va fi blocată înainte ca 

oamenii să apuce să umple prima căruţă. 

Pastorul și-a rotit privirea prin sală, iar ochii i-au căzut asupra 
noastră. 

— Samuel Downing, vânătorul acela i-a ajutat pe părinții tăi să iasă 
pe o scurtătură, nu-i așa? Poate că va fi dispus să conducă o nouă 
expediţie. 

— Nu l-am mai văzut de vreo două săptămâni, a spus Samuel, 
ridicându-se. Se uită la capcanele de pe versantul de apus. Nu știu 
când se întoarce. Ellerie? a încercat el, coborându-și privirea spre 
mine. 

Mi-am strâns mâinile la piept. 

— Nu știu mai multe decât tine. 

Eu și Samuel ne tot ciondăneam de când se întorsese Whitaker. 
Sam presupusese că îi va lua cu ușurință locul tatei și că el va fi cel 
care va avea grijă de fermă și de stupi. Dacă fratele meu ar fi fost cât 
de cât bun la oricare dintre aceste îndatoriri, aș fi fost bucuroasă să o 
facă, însă părea un străin care nu are idee cum funcționează lucrurile 
din jurul lui. 

Chiar în acea dimineaţă îl prinsesem furișându-se la stupi. Mă 
aruncasem asupra lui cu o furie de care nu mă crezusem niciodată în 
stare. Ar fi putut să ucidă cu ușurință jumătate din albine pentru că 
avea de gând să deschidă stupul când pe jos era promoroacă. Mai rău, 
când l-am întrebat unde-i e capul, Sam zisese că vrea să mai recolteze 
ceva miere - era dornic să facă niște bani, de vreme ce tata luase 
aproape tot ce aveam cu el, la oraș. 

După un schimb încins de replici, Samuel dăduse cu pumnul în 
ușa de la noua magazie și apoi plecase valvârtej. Ni se alăturase la 
prânz doar pentru a ne anunţa că în oraș se ţine o adunare de urgență 
și că prezența este obligatorie. 

— Nu este o situaţie care să ne poată permite să așteptăm, a spus 
Asher, luând frâiele în propriile mâini. Se apropie zăpada. Dacă avem 
de gând să trimitem o caravană, trebuie să o facem acum. 

— Astăzi? a clipit Leland uluit. 

Omului i se dusese vestea că lua decizii extrem de greu. 

— Mâine-dimineaţă cel târziu. 

Fermierul și-a rotit privirea prin sală. 

— Vom avea nevoie de mai multe căruțe. Cine vine cu mine? 

— Cum rămâne cu creaturile din pădure? a întrebat Prudence 
Latheton, ridicându-se în picioare. Nu din cauza lor am ajuns în 
situaţia de față? Am organizat o Hotărâre și toate cele. 

Amos și-a întins mâinile și a rostit, luptându-se să acopere 
zumzetul din sală: 

— Ştim din surse sigure că amenințarea aceasta a trecut. Cu doar 
câteva zile în urmă, Ezra Downing s-a reîntors în Falls, aducând cu el 
trupul uneia dintre acele... anomalii. Ezra? 

Mi-am întors privirea spre rândul din față, unde erau așezate noile 
mele rude. Nu îi mai văzusem din ziua în care ajunseseră în oraș, dar 
auzisem că stau la Buhrman. 

S-au scurs câteva clipe până când bărbatul s-a ridicat în cele din 
urmă în fața orașului, cam fără voie, jucându-se cu tivul vestei. 

— Este adevărat! Am călătorit prin pădure mai multe săptămâni, 
dar... acela a fost singurul care ne-a ieșit în cale. 

Lui Prudence i-au fremătat nările. 

— Dar Gideon a zis că... 

— Nu mă îndoiesc că... fratele meu... a văzut ce a văzut. Nu l-am 
prins niciodată mințind sau exagerând cu ceva. Este cu putinţă să fi 
fost o haită, dar aţi văzut cu toții ce a rămas din ea. Aceste mutații nu 
sunt firești. Animalele care au fost... schimbate atât de rău nu au viață 
lungă. 

Bărbatul și-a scos ochelarii și și i-a șters cu fervoare. 

— Chiar și așa, vom lua o mulțime de măsuri de precauție! a grăit 
Asher. Tore, arme de foc. Poate că în seara asta ar trebui să 
aprindem Domniţele Noastre ca să alungăm creaturile care ar putea 
da încă târcoale prin zonă. 

— Voi merge cu tine! s-a oferit voluntar Jonas Marjanovic. Am o 
căruţă de care ne putem folosi, iar caii părinților mei sunt printre cei 
mai rapizi din oraș. Ne vor aduce înapoi înainte să cadă prima 
ninsoare. 

— Voi merge și eu! a spus Joseph Abernathy, vânzătorul de la 
prăvălie, sărind în picioare. Asher are dreptate - magazinul este 
aproape gol. Nu vom rezista o iarnă întreagă fără provizii. 

Băiatul și-a coborât privirea spre mama lui, de parcă ar fi vrut să îi 

ceară permisiunea. După o clipă, bătrâna a dat din cap. 

— Cine ni se mai alătură? a întrebat Asher, pășind în faţa sălii. 

— O clipă! a protestat Matthias, dându-și seama că Mai Marii 
pierduseră cu totul controlul asupra situației. Prudence are dreptate - 
am votat împotriva trimiterii unei noi caravane, iar acel vot ar trebui 
să fie încă valabil. 

— Doar nu ai de gând să lași orașul să piară de foame de dragul 
unei chichițe administrative, nu? l-a înfruntat pastorul Briard, 
încrucișându-și braţele la piept. 

— Este o Hotărâre pe care orașul trebuie să o ia ca întreg. Trebuie 
să votăm. Trebuie să... 

— Nu avem timp pentru toate astea! a mugit Asher. 

— Trebuie să respectăm Legile, a spus Amos, străduindu-se să-și 
stăpânească atacul de tuse care i se ridicase din piept. 

Bătrânul s-a aplecat, agățându-se bine de baston, în vreme ce tusea 
îl zguduia cu putere. Abia după ce s-a mai liniștit, și-a scos o batistă și 
şi-a șters saliva de pe buzele uscate, recăpătându-și concentrarea. 

— Lucrurile trebuie făcute într-un anume fel. Nu ne putem uita 
identitatea ca oraș de dragul grabei! 

În liniștea care s-a lăsat, Briard l-a înghiontit pe Asher, 
îndemnându-l să vorbească: 

— Cetăţeni din Amity Falls, aduc în fața voastră propunerea de a 
trimite o caravană după provizii, mâine-dimineață, la prima oră. Ne 
vom întoarce cu suficiente provizii pentru a putea trece peste iarnă. 
Toţi cei care sunt de acord să ridice mâna! 

După o clipă de ezitare, încăperea s-a pus în mișcare. Ochii Mai 
Marilor au dat roată, numărând voturile. 

— Şi cine se opune? 

Nicio mână nu s-a ridicat. 

— Iată! a grăit Asher. Putem continua? 

Matthias și-a încleștat fălcile. Nu era obișnuit să i se smulgă 
autoritatea în acel fel. 

— Vorbește! 

Asher a cercetat încetișor mulțimea, privind în ochii fiecăruia 
înainte de a vorbi: 

— Avem nevoie de cel puțin încă o persoană. Cine ne va însoți? 

Sala a amuţit. Cu toții ne doream să profităm de provizii, fără a 
înfrunta riscurile. 

Matthias și-a mângâiat barba. 

— Pastore? Poate că tu li te vei alătura? Cu siguranţă vor avea 
nevoie de toate binecuvântările tale. 

Deși cuvintele erau în aparență prietenești, aveau un ton 
întunecat, provocându-l pe pastorul Briard să refuze în faţa întregului 
oraș. 

— Oasele mele bătrâne nu ar reuși să străbată munții nici în cele 
mai bune zile! a spus el, fluturându-și expeditiv mâna. Mă tem că nu 
aș face decât să îi încetinesc pe cei mai tineri. 

— Simon, atunci! a spus Mai Marele, necruţător, cu privirea 
aţintită asupra fiului pastorului. 

— Simon nu poate părăsi orașul acum, a grăit pastorul, dregându- 
şi vocea. Nu avusesem de gând să fac anunţul astăzi - cum nu este 
momentul potrivit pentru o sărbătoare -, dar în curând vom avea o 
nuntă. Sunteţi cu toții invitaţi, desigur. 

— Cine este fata? s-a auzit o voce. 

Pastorul și-a bătut fiul pe spate, încurajându-l să vorbească. 

Simon era lung și deșirat ca o prăjină, cu braţele și picioarele mult 
prea ascuţite. Era doar cu un an sau doi mai mare decât mine, dar nu 
reușeam să mi-l amintesc deloc din școală. Nu cunoscusem niciodată 
pe cineva atât de desăvârșit mediocru. De la claia de păr brun- 
șoarece, la ochii nămoloși și până la felul în care vorbea - prea încet, 
de parcă ar fi fost gata să se împiedice de propriile cuvinte -, totul 
părea cu adevărat nememorabil. 

Cumva, chipul lui Simon a devenit cenușiu și îmbujorat în același 
timp, în încercarea de a-și găsi curajul să vorbească. Și-a deschis gura 
o dată, de două ori, arătând ca un păstrăv pe uscat, prea înspăimântat 
ca să răspundă. 

— Rebecca Danforth, a completat pastorul Briard, ignorând 
suspinele uimite și privirile confuze din sală. 

L-am văzut lângă mine pe Samuel încleștându-și și descleștându-și 
pumnii și lăsându-și în palme mici semiluni de la unghiile înfipte în 
came. 

— Ştiam eu! a murmurat el. 

— Ştim că nu se obișnuiește ca un astfel de eveniment să aibă loc 
după... o moarte în familie, a continuat pastorul. Dar Rebecca și 
fratele ei sunt singuri-singurei în ferma aceea mare a lor și, ei bine... 
iubirea tânără nu ar trebui oprită. 

Iubire tânără, într-adevăr. 

Mi-am întors privirea spre Rebecca, cercetându-i burta cu o privire 
critică. Încă nu își arăta sarcina, însă își făcea cu siguranță griji că 
secretul ei va fi descoperit înainte să apuce să se căsătorească. Mă 
durea inima pentru ea din atât de multe motive! Ochii îi erau 
întunecați și sticloși - părea gata să plângă -, dar zâmbea și accepta 
urările de bine și felicitările celor din jur. Când ni s-au întâlnit 
privirile, și-a mutat imediat ochii, ca și cum nici nu m-ar fi văzut. 

Mă întrebam dacă Simon știa despre copil. Nu puteam să-mi 
închipui că da. Nu ar fi putut să ascundă un asemenea secret față de 
tatăl lui și nu prea erau șanse ca pastorul să binecuvânteze uniunea, 
cu toți banii și cu toate pământurile pe care le avea Rebecca. 

Însă copilul nu era al lui Simon, indiferent de ce pretindea Sam. 
Fram convinsă de asta. 

Rebecca îl iubise doar pe Sam, dar atunci când se văzuse în 
primejdie, se agățase de singura opțiune pe care o avusese pentru a se 
salva. 

Brusc, Samuel s-a ridicat la rândul lui. 

— Te voi însoți eu, Asher! Nu am căruţă, dar trag bine cu arma. 
Ştiu că pot fi de ajutor. 

— Sam, nu! am strigat și l-am apucat de mână. 

Se oferea voluntar doar pentru că era furios, rănit în mândrie și 
voia să se arate capabil. 

— Dă-mi pace, FEllerie! Merg! mi-a șuierat cu jumătate de gură. 

— Eşti sigur? l-a întrebat Asher sceptic. Surorile tale... 

— Vor fi bine! a zis Samuel, tăindu-i vorba. Ellerie știe cum să se 
ocupe singură de tot. Remarcabil de bine. Și, în plus, acum unchiul 
nostru este în oraș. 

Sam și-a îndreptat privirea spre Ezra, care a dat din cap, luat prin 
surprindere. 

— Sunt sigur că se vor înţelege de minune. 

S-a așezat apoi la loc pe bancă, cu hotărârea luată. 

Mi-am lăsat mâna peste a lui. 

— Rămâi, Sam, te rog! am șoptit. Îmi pare rău că ne-am certat! Îmi 
pare rău pentru lucrurile pe care le-am spus! 

A clătinat din cap cu încăpățânare și mi-a dat mâna la o parte. 
Între noi erau doar câţiva centimetri pe acea bancă, însă mie mi se 
părea că ne despart kilometri întregi. 

— Dacă nu mai este nimeni altcineva dispus să plece, presupun că 
această întâlnire a ajuns la sfârșit. 

Asher a dat roată încăperii, sperând că și alţii se vor ridica, însă 
lumea era acum preocupată de Rebecca și de Simon. 

— Cei care merg la oraș să vină în față, pentru a vorbi despre 
călătorie! Plecăm la prima oră! 

o&o 


M-am trezit speriată, cu sentimentul că ceva nu este în regulă. Am 
rămas întinsă, întrebându-mă ce mă neliniștise. Surorile mele 
respirau ușor, regulat, somnul lui Sadie fiind punctat din când în 
când de râsete. Fa era mereu fericită în visele ei. 

Despre ce era vorba? 

Nu se auzea nimic, nu mirosea a foc. În colțul lui Samuel nu era 
nicio mișcare, dar, cum mama și tata erau plecaţi, el se mutase în 
odaia lor, dornic să scape de dormitorul nostru plin de fete. 

Mi-am ciulit urechile, ascultând la ce se petrecea jos. Oare se 
trezise deja Samuel și își făcea bagajul pentru călătorie? Luna era încă 
jos pe cer, așa că nu putea fi cu mult trecut de miezul nopții. 

M-am îndreptat spre fereastră și am aruncat un ochi pe geam, 
încercând să mă obișnuiesc cu întunericul. Gliile negre și pustii 
sclipeau, acoperite de brumă. 

În mijlocul lor se afla o siluetă palidă, cu mâinile ridicate spre 
stele. 

Merry rămăsese probabil afară, ca să se roage din nou. 

În zilele care urmaseră incendiului devenise de două ori mai 
ferventă, strecurându-se pe câmp pentru a medita ori de câte ori avea 
o clipă liberă. 

Odată o întrebasem pentru ce se ruga, dar ea îmi zâmbise doar și 
îmi spusese că asta rămânea între ea și Dumnezeu. 

Însă rugăciunile în miezul nopții erau ceva nou. 

Cum de reușise să se strecoare... 

Un murmur ușurel care venea dinspre pat mi-a întrerupt șirul 
gândurilor. Merry s-a întors pe o parte, vorbind în somn. 

M-am întors imediat spre fereastră. Silueta care în mod clar nu era 
a surorii mele se afla încă acolo, cu desăvârșire nemișcată, încât 
aproape că m-am convins că e o sperietoare de ciori. 

Dar nicio sperietoare nu supraviețuise focului... 

Apoi, încetișor, simțindu-mi privirea aţintită asupra ei, și-a coborât 
braţele și s-a întors spre casă. 

M-am smuls de la fereastră, înfricoșată. Nu avea însă cum să mă 
vadă prin geamlâcul mic și întunecat. 

Chiar în timp ce încercam să mă conving de asta, silueta a ridicat o 
mână, sus, către cerul nopții, și și-a fluturat-o spre mine. 

Ceva... nu era așa cum trebuie cu acea mână. Degetele erau prea 
lungi și diforme. Îmi aminteau de cerbul pe care frații McNally îl 
aduseseră în oraş, cu coarnele acelea răsucite, subțiri și deformate. 

Încă îmi aminteam cuvintele amestecate pe care Cyrus le rostise la 
Judecată: 

„Dar... mâinile ei... arătau ciudat. Nu erau... nu erau așa cum ar fi 
trebuit să fie.” 

Fa era! 

Fra femeia argintie despre care vorbise Cyrus. 

Cea pe care o văzuse la tavernă, în noaptea incendiului. 

Cea pe care doar el o văzuse. 

Și acum, și eu. 

Într-o străfulgerare, a traversat câmpul, mișcându-se mult prea 
rapid pentru un om, ca o fâșie de mătase purtată de vânt. Cât am 
clipit, încercând să îmi concentrez privirea asupra ei, s-a făcut 
nevăzută, de parcă nici nu ar fi fost acolo vreodată. 

Am privit în noapte, străduindu-mă să o văd din nou. 

Însă câmpurile erau pustii. 

Mi-am frecat pleoapele. 

Am mijit ochii. 

Întunericul a rămas de nepătruns. 

— Eşti obosită! mi-am șoptit. A fost doar un truc al lunii. O iluzie. 

Am dat din cap și m-am suit înapoi în pat, alături de surorile mele, 

recunoscătoare pentru căldura pe care mi-o ofereau. M-am ghemuit 
şi am încercat să adorm. 

Dar, când am închis ochii, am văzut-o, am văzut-o fluturându-și 
degetele ireal de lungi spre mine, de parcă s-ar fi așteptat să o 
recunosc. De parcă aș fi știut-o. De parcă am fi fost prietene. 

M-am afundat mai adânc în saltea, scuturată de un fior. 

— Nu a fost real, am murmurat în pernă. Mintea îţi joacă feste. 

Dar o văzuse și Cyrus. 

— El era beat. 

Eu însă, nu! Nu acum. Niciodată. 

Am înmărmurit, amintindu-mi de noaptea în care aprinsesem 
Domniţele Noastre. O femeie într-o rochie de culoare deschisă ieșise 
din lanul de grâu. Am încercat să îmi amintesc cum arătau mâinile ei, 
dar fusese întuneric, iar ea era departe. 

Cine era această femeie misterioasă și de ce nu o mai văzuse 
nimeni altcineva din oraș? Falls nu era mare, nu era ca orașele din 
răsărit, acolo unde toate persoanele pe care le întâlneai pe stradă erau 
niște străini. În Amity Falls străinii nu aveau unde să se ascundă. 

Vântul s-a întețit pe la ferestre, grăbit să se abată asupra pădurii și 
să sune Clopoţeii. 

Pinii. 

Oare era acolo, ascunsă în pădure? 

Cu ce scop? 

Cyrus o văzuse și a doua zi era mort. 

Voia să îmi facă și mie rău? 

M-am întors pe spate. Am început să conturez chipuri în nodurile 
și crestăturile lemnului bârnelor de deasupra mea, în timp ce-mi 
cântăream opțiunile. 

Voiam să sper, voiam să cred că nu e reală. 

Părea însă puțin probabil, având în vedere că Cyrus Danforth nu 
doar că o văzuse, dar mai și interacționase cu ea. 

Așa Că, dacă era reală - și se ascundea pe undeva, prin pădure -, ce 
ar fi trebuit să fac? Să o ignor? Să o înfrunt? 

Îmi venea să râd. 

Pinii se întindeau pe kilometri întregi, pe cinci munţi - din câte 
știam eu. Ar fi fost imposibil să găsești ceva în acea încâlceală 

întunecată. 

Dar... 

Whitaker! 

El cunoștea pădurea mai bine decât aș fi putut să o cunosc eu 
vreodată și era mult mai priceput la a lua urma. 

Ar fi putut să mă ajute, eram convinsă de asta. 

Am dat din cap, ceva mai liniștită acum, că aveam un plan. 

Am închis din nou ochii, rugându-mă să îmi vină somnul. 

Dar ceva îmi zgândărea încă gândurile. Ceva greu îmi apăsa ceafa, 
mă înțepa. Nu puteam scăpa de senzaţia că sunt urmărită. M-am 
întors cu fața spre ușă, relaxându-mă ușor când am văzut că nu era 
nimeni acolo. 

Privirea mi-a alunecat spre Sadie și spre păpușa ei de cârpă, pe care 
o ţinea strâns sub braț. Cu tot haosul care se dezlănțuise la ziua ei de 
naștere, uitasem de tortul cu ciocolată și de darul lui Abigail. 

Nu Abigail, m-am corectat, pe jumătate adormită. Abigail nu e 
reală. 

Dar cineva făcuse acea prăjitură îngrozitoare și o lăsase acolo 
pentru Sadie. De ce? 

Din nou, imaginea cu femeia care îmi făcea cu mâna mi-a intrat în 
minte, neinvitată. 

Oare ea se afla în spatele întâmplării? 

Cusăturile roșii păreau să lucească în direcția mea. Indiferent cât 
de tare urla în mine rațiunea, care îmi spunea că X-urile sunt doar ațe 
și bumbac, știam că păpușa se holbează la mine. 

Fără să mă gândesc, am furat păpușa de la Sadie și am aruncat-o 
sub pat. A aterizat pe podeaua de lemn surprinzător de ușor, scoțând 
un sunet neobișnuit pentru o păpușă, iar eu m-am lăsat pe saltea cu 
grijă, convinsă că voi auzi hârșâiturile monstrului care avea să iasă de 
acolo. 

Dar nu s-a auzit nimic, iar atunci când am deschis din nou ochii, 
soarele era sus, pe cer. Razele lui aurii alungaseră toate terorile care 
îmi bântuiseră noaptea. 

Ştiam că Samuel plecase. Casa părea deja mai limpede fără 
prezența lui plină de amărăciune. 

Am coborât pe scări și m-am oprit uluită în pragul bucătăriei, 

privind îngrozită, fără să înțeleg ce se întâmplă, la dezastrul absolut. 
Mi-a luat câteva clipe ca să pricep ce făcuse Samuel, dar atunci când 
am văzut ramele - fagurii tăiați neregulat -, totul s-a limpezit. 

Furase în miezul nopții, prădând rezervele pentru iama ale 
albinelor. Am numărat ramele de lemn, făcând repede socoteala. 

Fiecare stup trebuia să aibă în jur de douăzeci și șapte de 
kilograme de miere ca să poată supraviețui lunilor reci. 

Luase prea mult. 

Mult prea mult! 

Am amonit, îngrozită. Am trecut prin rame, căutându-le 
simbolurile. Tata marca întotdeauna fiecare colonie, ca să le ţină 
separate în caz de boală. 

Nu știam cum ar fi fost mai rău - dacă furase toate proviziile unui 
stup sau dacă luase de la mai mulţi, lăsând astfel frigul să pătrundă și 
să ucidă albine în fiecare stup. 

Am numărat trei simboluri diferite și mi-am închipuit zeci de 
albine moarte, împrăștiate în curtea înghețată, ca niște confeti 
macabre. 

Prost! 

Cum putuse să fie atât de prost? 

Pentru că florile fuseseră arse și începuse să se lase frigul, albinele 
urmau să nu mai aibă nicio șansă să își facă alte provizii. 

Trebuia să le hrănim cu un supliment în lunile ce aveau să vină, o 
combinație de apă și... 

Zahăr. 

Am izbucnit într-un râs amar, mușcător. 

Nu aveam zahăr. 

La McCleary nu se găsea zahăr. 

Dacă ar fi fost un pasaj dintr-o dramă, mi s-ar fi părut prea absurd 
ca să-l cred. 

Acolo, în bucătărie, în mijlocul dezastrului lăsat de Samuel, m-am 
prăbușit în genunchi și mi-am împreunat mâinile, rugându-mă la 
Dumnezeu ca bărbaţii să se întoarcă cu zahăr. Mi se părea că este un 
detaliu atât de lipsit de importanţă, încât ar fi fost posibil să uite de 
el. 

În timp ce mă rugam - șoptindu-mi dorinţa iar și iar, de parcă 

astfel aș fi putut cumva să îl conving pe Dumnezeu să mă asculte cu 
mai mare atenție -, lacrimile au început să-mi alunece pe obraji, 
înecându-mă. Fra de parcă s-ar fi rupt un zăgaz, iar râul de griji și 
spaime pe care îl ținusem în spatele unor porți închise fusese eliberat, 
gata să mă înece. Hohotele m-au afundat și mai tare la pământ. Mi- 
am lipit fața de podea, ca să îmi răcoresc năduful. 

Nu știu cât am stat așa, dar, într-un târziu, creierul meu a început 
să gândească următorii pași pe care îi aveam de făcut. 

Trebuia să mă adun până când se trezeau surorile mele. Merry și 
Sadie nu trebuiau să mă vadă în acea stare. Eu rămăsesem singurul 
adult din viaţa lor. 

Trebuia să fiu tare! 

Pentru ele! 

M-am ridicat și mi-am șters ochii. Mi-am numărat suflările, 
respirând încetișor până când inima și-a mai liniștit ritmul dureros. 
Am clipit, fără să-mi pot concentra privirea, trecându-mi ochii peste 
dezastrul care aștepta să fie curăţat. Gravitatea situaţiei m-a lovit în 
piept ca un ciocan. 

Am dat drumul unui oftat și, încă o dată, m-am lăsat pradă 
hohotelor de plâns. 

TA 
K 

PODEAUA STUPILOR ÎN CARE SE AFLA PUIETUL ERA 
ACOPERITĂ de morți. 

Îi adunam și îi aruncam într-o găleată ca să curățăm cât mai 
repede. Albinelor le place să trăiască într-un spaţiu curat și ar fi cărat 
ele însele morii departe de colonie, astfel încât boala să nu se 
împrăștie. Nu-mi puteam închipui cum ar fi putut să facă față 
masacrului singure, așa că voiam să le ușurez munca, după puterile 
mele. 

Asta, dacă mai rămăsese cine să curețe. 

Paguba era mult mai gravă decât îmi închipuisem. După ce 
așteptasem venirea amiezii - cea mai caldă parte a zilei - eu, Merry și 
Sadie înjghebaserăm un soi de cort din prelate și aprinseserăm mai 
multe felinare ca să încălzim spaţiul înainte de a deschide stupii. Era 
o metodă neconvenţională, dar nu mă puteam gândi la o altă cale mai 
bună ca să aflăm starea în care se aflau. 

Ceea ce găsiserăm aproape că m-a făcut să plâng. Un singur stup 
putea să găzduiască zeci de mii de albine. Neglijenţa lui Sam ne 
costase cel puţin jumătate din populaţia fiecăruia dintre cei pe care îi 
desfăcuserăm. Și aveau să urmeze și alte mori dacă nu reușeam 
cumva să le suplimentăm mierea pe durata iernii. 

Fiecare dintre stupii pe care îi verificaserăm păruse agitat, albinele 
zumzăind iritate din cauza intruziunii noastre. Mă temeam că o să 
atace, sacrificând astfel și mai multe din rândul lor pentru a-și proteja 
reginele. Aduseserăm afumătoarea cu noi, dar ne fusese prea frică să 
o folosim, pentru că nu știam cât de mult va scădea temperatura din 
stup dacă albinele își opreau activitatea. 

Tata ar fi știut ce e de făcut. Eu, una, mă simţeam ca și cum aş fi 
inventat totul din mers. Pentru o clipă blestemat de egoistă, mi-am 
dorit să fi fost acolo, cu noi, și nu la căpătâiul mamei. Dezastrul era 
prea mare ca să îi pot face față de una singură. 

— Trebuie să le aducem sirop de zahăr, am spus pe un ton hotărât, 
fixând capacul deasupra ultimului stup și dând uitării gândurile 
trădătoare. 

— A mai rămas vreun firicel de zahăr? a întrebat Merry, trăgându- 
și fusta în jurul picioarelor cu piele de găină. 

Hotărâserăm să lăsăm corturile ridicate în jurul stupilor după 
inspecţie, sperând că astfel albinele se vor încălzi din nou. 

— Am cumpărat ultimul săculeţ de la McCleary. Și am folosit tot 
ce mai rămăsese din el pentru tortul Rebeccăi. 

Sadie s-a strâmbat, smulgând câteva firicele de iarbă veștejită. 

— Și ea nici măcar nu l-a gustat! 

Am îndepărtat amintirea zahărului prețios împrăștiat pe treptele 
familiei Danforth. Nu-l mai puteam salva acum, așa cum nu mai 
puteam salva relaţia mea cu Rebecca. La fel ca zahărul acela, prietenia 
noastră părea cu desăvârșire pierdută. 

— Crezi că a trecut suficient timp? a întrebat Merry, aplecându-și 
capul spre cortul improvizat. 

— Nu știu. Poate? 

— Nu-mi amintesc să-l fi văzut pe tata procedând vreodată așa. 
Voi? a întrebat Sadie, privind neîncrezătoare prelatele. 

— Tata nu a fost niciodată pus într-o situație ca aceasta, am 
răspuns eu, strângând din dinți. 

— Dacă le ţin de cald albinelor, poate că ar trebui să le lăsăm 
ridicate? a spus Sadie desenând o serie de forme pe pânză. 

— Dar nu ar mai putea să iasă afară atunci când ar avea nevoie. 

— De ce ar vrea să iasă afară, în frig? 

Îmi venea să urlu de frustrare. Mă simțeam pierdută, orice aș fi 
făcut. Nimeni, în afară de mine, nu avea să fie judecat pentru felul în 
care ajunseserăm în situaţia în care ne găseam. Nimeni nu avea să o 
învinovățească pe Sadie dacă toate albinele aveau să moară. Nimeni 
nu se aștepta ca Merry să găsească o soluţie. 

Nu voiam responsabilitatea asta, nu voiam ca greutatea asta 
îngrozitoare să îmi apese pieptul, să își înfigă ghearele ascuţite în 
beregata mea și să mă strângă până când mi-era teamă că aveam să 
mă sufoc. Să am grijă de surorile mele era ceva, dar să le port de grijă 
și albinelor, și celorlalte animale din fermă era deja prea mult. Toate 

acestea erau prea mult față de cât puteam duce. Pur și simplu, mă 
simțeam prea tânără ca să mă ocup eu de tot, singură. 

De ce, de ce ne lăsase Samuel într-o astfel de încurcătură? 

— Cred... Cred că e suficient. 

Am încercat să îmi păstrez vocea fermă, chiar dacă aveam inima 
cât un purice. 

— Să stingem făcliile și apoi să dăm jos prelatele! 

Merry nu s-a mișcat din loc, acum, că se încălzise, în sfârșit. 

— De cât de mult zahăr vor avea nevoie? 

Am ridicat din umeri. 

— Tata are trecută rețeta pentru sirop de zahăr într-unul dintre 
jumalele lui. O vom căuta și vom vedea cu precizie, dar cred că este 
vorba de vreo cinci kilograme pentru fiecare stup. 

Merry a șuierat printre dinți. 

— De unde o să facem rost de cincisprezece kilograme de zahăr? 

— Nu știu. Eu doar... 

Am simţit acidul din stomac urcându-mi până în gât, arzându-mă 
şi înecându-mi cuvintele. 

— Nu știu, Merry! 

— Am putea întreba prin oraș, să vedem dacă lumea are ceva pus 
deoparte și ar fi dispusă să ni-l vândă? 

— Să îl cumpărăm cu ce? Tata a luat banii de pe recoltă cu el, iar 
Sam a luat mierea. Nu avem cu ce să cumpărăm și nici ce să dăm la 
schimb. În mod sigur nu avem suficient pentru cincisprezece 
kilograme de zahăr. 

Sadie și-a mușcat buza. 

— Cum rămâne cu unchiul Ezra? Și cu Thomas? Poate că ei au 
zahăr. Sau știu ce e de făcut. 

Gândul acesta îmi trecuse și mie prin minte. În vremuri de restriște 
ar fi trebuit să te poți baza pe familie. Totuși, Ezra nu era tocmai 
parte din familie. Nu încă, cel puţin. 

— Poate, am spus, fără tragere de inimă. Dar nu îi cunoaștem 
foarte bine. E de preferat să nu ne bazăm pe ei deocamdată. 

Privirea lui Sadie era umbrită de îngrijorare. 

— Atunci... ce vom face? 

— Nu știu! am repetat. 

Deznădejdea acoperea totul, ca o umbră întunecată. Mi-am 
mușcat buzele până la sânge și m-am concentrat asupra acelei dureri. 
Nu aveam să mă pierd în fața surorilor mele. Aveam să rămân 
puternică. 

— Nu știu! 

o&o 

În acea noaptea aceea am stat trează, lungită în pat, lângă surorile 
mele, care, speram, erau pierdute în vise dulci și nu îmi simțeau 
zbuciumul. Reușisem să îmi țin în frâu panica și începutul de vertij pe 
durata cinei și să strâng - ba chiar citisem și povestea cu Iona și cu 
chitul, una dintre preferatele lui Merry, înainte de culcare -, dar, în 
clipa în care îmi închisesem ochii, grijile mă năpădiseră, trăgându-mă 
în abisul întunecat. 

Trebuia să ies! 

Fra prea cald. 

Prea înăbușitor. 

Mă simţeam de parcă toată casa avea să se prăbușească sub 
greutatea grijilor mele, strivindu-mă într-un mormânt lugubru din 
care nu aveam să mai scap niciodată. 

Am alergat pe ușă afară și am luat-o la fugă în noapte, cu mâinile la 
piept, trăgând adânc în plămâni aerul nopții. Îmi simțeam coșul 
pieptului astupat și mi-era teamă că mi se va frânge. Am respirat cu 
aviditate, dar nu era de ajuns. Stelele întunecate se învârteau în fața 
ochilor mei, iar o mică parte din mine, care mai funcționa încă așa 
cum trebuie, s-a întrebat dacă nu cumva aveam să leșin. 

Aerul rece al nopții fusese un șoc, îmi zguduise corpul, dar nici 
măcar el nu îmi putea calma frenezia. Nu puteam să stau locului. 
Picioarele mi s-au pus în mișcare și m-au purtat pe câmpurile arse, pe 
care am început să le străbat ca o nebună. 

Eu și Sadie inventariaserăm toate lucrurile de valoare pe care am fi 
putut să le vindem sau să le dăm la schimb, în vreme ce Merry 
mersese din ușă în ușă, cerșind zahăr. Se întorsese cu ochii în pământ 
și cu tristețea întipărită pe chip. 

În Amity Falls nu se găsea nici măcar un săculeţ cu zahăr - oricât 
de scump. 

M-am lăsat la pământ, mânjindu-mi cămașa de noapte cu resturi 

de cenușă și brumă. 

Singura noastră speranţă era caravana. 

Încercasem să mă conving că cineva își va aminti cu siguranță să ia 
zahăr, însă mintea mea nu voia să-mi dea pace. Nimic nu era 
garantat. Nu puteam să presupun doar asta și să mă relaxez. Aveam 
nevoie de un plan de rezervă. Trebuia să existe o cale prin care să ies 
din acel necaz. Doar dacă valurile de panică ar fi trecut ca să pot 
gândi cu mintea limpede! 

Îmi derulasem în gând cele mai rele scenarii. Dacă ar fi murit toate 
albinele din cele trei colonii și am fi rămas doar cu doi stupi? Două 
nu puteau produce suficient surplus de miere. Mai ales când toate 
economiile noastre mergeau către un spital îndepărtat. Aveam nevoie 
de mai multe albine. 

La primăvară, ar fi fost cu putință să ademenesc un roi de albine 
sălbatice. Tata cu siguranţă făcuse asta, dar eu nu aveam nici cea mai 
vagă idee cum se procedează. Albinele ieșeau în roiuri primăvara, 
când florile își deschideau potirele bogate în nectar. 

Dar, câmpurile noastre, de obicei atât de atrăgătoare pentru 
albine, fuseseră distruse, iar rezervele de seminţe, transformate în 
cenușă. 

Chiar dacă aș fi știut cum să prind un roi, nu aveam cum să îl atrag 
în fermă. 

Trebuia să găsesc o cale prin care să hrănesc albinele pe care le 
aveam deja. 

— Ellerie? 

Vocea venea din întuneric, croindu-și drum prin ceața disperării 
care mă înconjura. Fra aproape ca și cum mi-ar fi vorbit însăși 
noaptea. Am aruncat o privire în jurul câmpurilor goale și mi s-a 
părut că aș fi singură. Atunci mi-am mutat ochii spre lizieră și spre 
pinii care ne urmăreau mereu atenţi. Acolo umbrele se mișcau, 
căpătau o formă și, pentru o clipă consumată de groază, m-am temut 
că era ființa pe care o văzusem alergând pe câmpuri cu o noapte în 
urmă. 

— Ce-i cu tine aici, în frig? m-a întrebat Whitaker, ieșind din 
umbrele pădurii. 

Spre deosebire de mine, el era îmbrăcat potrivit pentru o noapte 

răcoroasă, cu o haină grea din lână. Rucsacul trecut peste umeri și 
îndesat până la refuz îl făcea să arate ca o broască-ţestoasă. 

— Eu-eu... nici măcar nu știu prea bine! am recunoscut, cuvintele 
ieșindu-mi tremurat din cauza frigului. Nu am mai putut să stau în 
casă. 

Într-o clipă rucsacul era la pământ, iar el își dădea jos haina și mi-o 
anina pe umeri. Veșmântul încă îi păstra căldura corpului și m-a 
învăluit plăcut cu parfumul lui - piele tăbăcită și ceva proaspăt și 
verde, cum e iarba abia cosită. Era o combinaţie fascinantă și, abia 
după ce i-am tras adânc aroma în piept, savurând-o, mi-am dat seama 
că nu mă mai durea nimic. Panica se risipise, alinată de simpla lui 
prezenţă. 

— Mulţumesc! am spus, trăgându-mi coada peste umăr, ca să îmi 
acopăr decolteul adânc al cămășii de noapte. 

M-am cuibărit mai adânc în haină. 

— Călătorești teribil de târziu. Cum a fost vânătoarea? 

— 'Teribil de devreme, m-a corectat arătând spre locul în care se 
afla luna pe cer. Păsările se vor trezi în curând. Nu ai somn? a ghicit 
el. 

— A fost... a fost mare balamuc de când ai plecat. 

Whitaker s-a așezat jos, în mijlocul câmpului, fără să îi pese de 
țărână, de întuneric sau de frig. 

— Serios? Povestește-mi! 

l-am spus despre adunarea de urgență, despre recoltele 
compromise și despre faptul că fusese nevoie de un drum până la 
oraș. 

— Sam s-a oferit să meargă cu caravana, am încheiat eu, iar 
expresia lui Whitaker a devenit mai gravă. 

— V-a lăsat singure? 

— Mai rău: a hotărât să adune mai multă miere de la albine înainte 
să plece. Presupun că vrea să încerce să o vândă în oraș. A luat-o din 
rezervele albinelor, iar acum ele nu vor mai avea suficientă pentru a 
rezista pe timpul iernii. 

— E nebun! Ce se poate face? 

— Dacă ar fi fost un an normal, am fi pregătit sirop de zahăr și l- 
am fi pus în stupi, dar nu mai avem pic de zahăr. Nu știu ce voi face. 

— Cu siguranţă vor aduce zahăr când se vor întoarce de la oraș, 
nu-i așa? 

Am ridicat din umeri. 

— Chiar dacă o vor face - nu avem bani ca să cumpărăm 
cincisprezece kilograme. Tata a luat toți banii cu el atunci când a 
plecat cu mama. Și sunt sigură că cei pe care îi va obține Sam vor fi 
cheltuiţi până când va ajunge înapoi acasă. Asta, dacă se va mai 
întoarce acasă. 

Gândul sumbru mi-a lăsat un gol în stomac. 

Dacă Samuel nu avea să se mai întoarcă? 

În ultimul timp fusese nefericit și certăreţ, iar acum Rebecca urma 
să se căsătorească cu un alt bărbat. Încercase să se arate neafectat de 
întreaga situație, dar nu aveam cum să uit reacția pe care o avusese la 
Casa Adunărilor - viscerală, imposibil de ascuns. 

Dacă vedea în acest drum șansa lui de a scăpa din Amity Falls? La 
întoarcerea părinţilor noștri el avea să fi dispărut fără urmă. Cu banii 
pe care avea să îi obțină din mierea furată putea să înceapă o viață 
nouă altundeva. Era scenariul perfect pentru o fugă. 

— Of, Doamne! am șoptit, lucrurile apărându-mi acum dureros de 
clar în fața ochilor. Dacă nu se mai întoarce? 

Whitaker și-a lăsat ușurel mâna pe umărul meu. 

— Atunci vei avea o gură mai puţin de hrănit iarna asta și vă va fi 
mai bine așa. 

S-a încruntat. 

— A sunat mai aspru decât aș fi vrut, dar este adevărat. Nu ai 
nevoie de cineva care te ţine în loc sau, și mai rău, care te trage la 
fund. 

— Dar... eu nu știu cum să conduc ferma. Tata m-a învăţat câte 
ceva despre stupi, dar mi se pare că inventez lucrurile din mers... 
Dacă voi da greș? 

— Of, Ellerie! a zis el și mi-a strâns obrajii între palme, 
mângâindu-mi ușor pielea. 

Mâna lui era atât de caldă și de îmbietoare, încât a trebuit să mă 
lupt cu pornirea de a mă apleca spre ea, dorindu-i atingerea. 

— Nu vei da greș! Ești mult prea inteligentă și îţi pasă prea mult. 
Vei face greșeli - cu toții greșim -, dar îţi pasă suficient, încât să lupți 

în continuare. Asta este ceea ce contează cu adevărat. Îți pasă prea 
mult ca să te dai bătută! 

— S-ar putea să fiu nevoită să o fac. Fără zahăr, chiar nu am cum 
să salvez situația. 

Lumina lunii îi arunca umbre întunecate pe chip și nu era destul 
de puternică pentru a-i putea citi expresia. 

— Ce plănuiești să faci? 

Am ridicat din umeri. 

— Nu știu. Aș da aproape ori... 

Whitaker și-a întins mâna, reducându-mă rapid la tăcere. 

— Ai grijă ce spui în miezul nopții, Ellerie Downing! Ai putea 
promite ceva ce mai apoi să regreți. 

Mi-am plecat capul, derutată. 

— Poftim? 

— Frai pe cale să spui că ai da orice pentru zahărul ăla, nu-i așa? 

Am dat din cap. 

— Dar nu ai face-o cu adevărat 

— Ba da! am insistat, aprinsă. 

— Nu orice. Nu pe surorile tale, de exemplu? 

Am rămas cu gura căscată, îngrozită. 

— Bineînţeles că nu! 

A ridicat din sprânceană la mine. 

— Atunci, alegeți cuvintele cu mai multă grijă! Nu se știe 
niciodată cine ar putea să asculte. 

Whitaker și-a coborât vocea și și-a fluturat mâinile teatral spre 
pinii foșnitori. Deși știam că mă tachinează, mi-a înghețat sângele în 
vene la gândul tuturor creaturilor care s-ar fi putut afla acum acolo, 
urmărindu-ne. 

Creaturi înveșmântate în alb, cu degete ireal de lungi. 

În toată învălmășeala dimineții, uitasem de ceea ce văzusem. 

Pe cine văzusem. Femeie sau ce ființă va fi fost. 

— De cât ai zis că ai nevoie? m-a întrebat Whitaker. Cincisprezece 
kilograme? 

— Ai zahăr? l-am întrebat, cu o urmă de speranţă în glas, speranță 
a cărei lumină alunga gândurile întunecate legate de femeia aceea 
pentru a doua oară pe ziua de azi. Atât de mult? 

Nu mi-a răspuns, s-a sprijinit doar în coate, cu ochii la mine. 

— Whitaker, serios? am insistat. 

Fărâma de speranță se preschimba rapid în vâlvătaie, îmi aprindea 
sângele, iar eu nu o puteam controla. 

Asta ar fi putut să rezolve totul. 

Asta ar fi putut să salveze albinele. 

Whitaker a rânjit. 

— Avem zahăr, în tabără. Raţionalizat pentru iarnă. Nu știu cu 
precizie cât este, dar... sunt sigur că Burnish îmi va împrumuta din al 
lui. Fiecare gram ar trebui să conteze, nu-i așa? 

— Ar trebui? Whitaker, asta ne va salva! Nici nu ai idee... Este pur 
și simplu... Mulţumesc! 

Nu mai puteam gândi limpede și i-am sărit în brațe, strângându-l 
plină de recunoștință. Whitaker a rămas nemișcat pentru o clipă, apoi 
m-a strâns la pieptul lui, degetele afundându-i-se în coada mea 
împletită. Am simţit o atingere ușoară pe frunte, ca și cum m-ar fi 
sărutat în fugă, dar totul s-a întâmplat atât de repede, încât nu eram 
sigură că asta fusese. 

— Dar nu pot să îţi iau pur și simplu zahărul. Va trebui să te 
plătesc. Și pe Burnish de asemenea! am adăugat, aducându-mi aminte 
de bărbatul cu pălărie înaltă. 

Whitaker a clătinat din cap. 

— Îmi e dator cu o favoare. 

— Pe tine, atunci! am insistat. 

— Nu ai bani, mi-a reamintit el cu un zâmbet blând. 

— Un târg, atunci. 

Whitaker s-a tras înapoi, spaţiul dintre noi devenind brusc prea 
mare și prea rece. 

— Nu vreau și nu am nevoie de nimic, mi-a spus el delicat. Ia 
zahărul și gata, Fllerie! 

— Dar nu este corect. Nu pot să... 

— Ia-l! a insistat el. Ce aș putea face eu cu atâta zahăr? 

— L-ai cumpărat, am punctat. Vei avea nevoie de el la iarnă, așa 
cum ai zis mai devreme. 

Și-a fluturat mâna, alungându-mi grijile. 

— A făcut parte din pachetul pe care l-am primit de la ultimul post 

de tranzacţionare la care am fost. N-avem cum să îl folosim pe tot. Ar 
însemna să îl cărăm după noi după ce ne strângem tabăra. Îmi faci o 
favoare, sincer. 

Stomacul mi s-a făcut ghem la gândul că va pleca în primăvară. 
Ştiam că asta se va întâmpla. Așa făceau toți vânătorii odată ce 
blănurile lor erau gata. Dar mă gândisem - nu, sperasem - că 
Whitaker ar putea proceda altfel. Sperasem că va avea un motiv să 
rămână. 

A strâns din buze, cercetându-mă, și, pentru o clipă, m-am temut 
că îmi ghicise gândurile. 

— Pariezi des? m-a întrebat el. 

— Să pariez? am repetat, nedumerită de tumura pe care o luase 
conversaţia. 

Ochii i-au strălucit, amuzat. 

— Mă gândeam eu că nu. Adesea, când oamenii joacă partide de 
cărți şi fac pariuri, folosesc chezășii în locul lucrurilor reale pe care 
pariază. Spre exemplu, aș putea să pariez pe calul meu dacă am o 
mână bună, dar nu pot să îl așez pe masă, nu-i așa? 

Am dat din cap sceptică, fără să înţeleg ce avea asta a face cu 
înțelegerea noastră. 

— Ce ar fi dacă aș lua o chezășie de la tine în seara asta? Tu poți 
primi zahărul acum, iar eu nu voi rămâne cu mâna goală. 

— Sună... cinstit, am aprobat. Dar ce să îţi promit? 

A ridicat din umeri, degajat. 

— Ne putem pune de acord mai târziu - poate o prăjitură cu 
miere, după ce albinele trec de iamă. 

— Recolta nu va fi gata până la sfârșitul verii, m-am îngrijorat eu, 
pragmatic. 

Whitaker a zâmbit. 

— Am spus „poate”. Nu trebuie să ne decidem în noaptea asta. 

— Atunci, ce să îți ofer drept chezășie? 

Și-a plecat capul într-o parte, gânditor. 

— Există un jurământ. Este cel la care apelează cei mai mulți 
jucători - este cel mai simplu, dar și cel mai sincer. 

— Ce fel de jurământ? 

Mi-a luat mâna în mâna lui și a cercetat-o. 

— Înţeapă-ţi degetul și apoi apasă-l într-o batistă! Să zicem de... 
trei ori? Câte un strop de sânge pentru fiecare cinci kilograme de 
zahăr. 

Și-a plimbat degetul arătător în lungul palmei mele, urmărind linia 
vieţii. M-au trecut fiori și o senzaţie de gâdilat. 

— Eu... 

Am făcut o pauză, încercând să îmi închipui ce ar fi făcut tata, dar 
nu se închega nicio imagine. Tata nu ar fi ajuns niciodată într-o 
situaţie în care să se vadă nevoit să împrumute de la bun început. 
Atunci când avea nevoie de ceva, plătea pe loc, cu banii jos. 

Până la urmă însă, nu asta era o chezășie? Un soi de plată? 

Mi-am trecut privirea peste câmpurile arse, spre stupii albinelor. 
Chiar și în întuneric, marginile lor albe puteau fi zărite, vag doar. Nu 
arătau ca niște stupi vii, plini de activitate. Adevărul era că arătau ca 
niște pietre de mormânt. 

— Da! am aprobat cu hotărâre, îndepărtând imaginea mormintelor 
și chipul tatei din minte. 

Tata nu era acolo, tata nu avea un frate prost, care distrusese totul 
înainte să își ia tălpășița ca un laş. Eu eram cea care trebuia să facă 
față dezastrului lăsat în urmă de Sam, iar această responsabilitate era 
prea mare ca să-i fac față singură. Aș fi fost o nătângă să nu accept 
ajutorul atunci când mi se oferea. 

Whitaker a scos un cuţit de la curea înainte să îmi dau bine seama 
ce se întâmplă și m-a înțepat în vârful degetului inelar. 

Mi-am eliberat mâna cu un țipăt. Sângele curgea din rană, 
întunecat ca niște rubine blestemate sub cerul nopții. 

Whitaker și-a strecurat mâna în buzunarul hainei pe care încă i-o 
purtam. M-am tras înapoi și a scos o batistă. 

— Picură acolo, a spus el aruncându-mi bucăţica de bumbac. 

Într-un colț avea brodat ceva, dar era prea întuneric ca să îmi dau 
seama ce monogramă era. 

— M-ai tăiat! 

Vocea mi-a sunat prea ascuţit, din cauza indignării. Nu mă durea 
prea tare, dar viteza cu care acționase mă luase prin surprindere. 

— Nu foarte adânc, a răspuns el degajat. Ar trebui să lași stropii pe 
batistă înainte ca sângerarea să se oprească. Altfel va trebui să 

deschid din nou tăietura. 

Am tamponat materialul o dată, de două, de trei ori, apoi l-am 
strâns în jurul degetului, oprind sângerarea. După câteva clipe i-am 
aruncat batista înapoi. 

— Mulţumesc! a spus el, împăturind-o. Acum, întinde-ţi mâna! 

— Doar nu vorbeşti serios! 

— Jur că degetele îţi vor fi în siguranță. 

Şi-a dosit la loc cuțitul, parcă pentru a demonstra că spune 
adevărul. 

Apoi, dintr-odată, a apărut un săculeț cu zahăr între noi. Acum 
avea mâna goală, iar în secunda următoare ţinea un pachet din hârtie, 
plin ochi. 

— Ial! a spus el, întinzându-mi-l. 

Cum ezitam, a rupt sigiliul de deasupra. Săculețul era într-adevăr 
plin cu zahăr. În lumina lunii, cristale sclipeau ca o pulbere de cuarţ. 

— Cum... cum ai făcut asta? am șoptit uluită, uitând de indignarea 
mea de mai devreme. 

— Nu contează. Sunt doar vreo două kilograme. Mă voi asigura să 
primeşti restul până la răsărit. Îţi dau cuvântul! 

A râs în faţa uluielii mele. 

— Ia-l, e al tău! Ai plătit din plin. Aproape! 

Am văzut un colț de alb și roșu când și-a dus batista la buzunar. 

Mă mânca mâna să apuc săculețul, dar am așteptat, nesigură în 
privința a ceea ce se întâmpla. Lucrurile nu apăreau pur și simplu, 
doar pentru că ți le doreai. Viaţa nu era ca basmele cu zâne pe care 
noi, fetele, le devoram. Magia nu era ceva real. 

Atunci l-am văzut. 

— Rucsacul tău! am spus, amintindu-mi de bagajul lui vechi, 
ascuns în umbre. Zahărul a fost acolo de la început Tu doar... 

Am dat din mâini, imitând un magician. Eu, una, nu aș fi reușit cu 
siguranță să fac scamatoria, nu aveam atâta dexteritate, dar asta nu 
însemna că el nu ar fi izbutit. Mai demult citisem o carte despre un 
băiat care mersese la circ și văzuse magicieni care făceau tot felul de 
trucuri aparent imposibile. După spectacol, unul dintre ei îi explicase 
băiatului scamatoriile, arătându-i că erau de fapt logice și pragmatice. 

Lui Whitaker i-au strălucit ochii, cu privirea aţintită asupra mea. 

— M-ai prins, Fllerie Downing! 

Şi-a fluturat degetele jucăuș. 

— Magie. 

— Dar... pot să îl iau? E al meu? 

A închis pachetul la loc și apoi mi l-a aruncat. L-am prins în brațe. 
Fra greuţ, solid și foarte, foarte real. 

— Doar al tău! a promis el, cu mâna la inimă. Te simţi mai bine 
acum? 

Am strâns săculețul, făcându-mi încă griji că aveam să mă trezesc 
şi să îmi dau seama că totul fusese doar un vis straniu. Am tras însă 
aer în piept și am simţit mirosul zahărului. Ușor și prea dulce, îmi 
adia pe la nări ca o aromă primăvăratică, ce vine și se duce la fel de 
repede. 

— Da! am decis. 

Whitaker a zâmbit. 

— Bun! De ce nu te întorci înăuntru, atunci? E târziu și am început 
să-mi doresc să nu fi fost atât de galant, încât să îți împrumut haina 
mea. 

Și-a frecat mâinile, încercând să se încălzească. 

Mi-am scos haina și i-am înapoiat-o cu degete deja tremurânde. 
Temperatura scăzuse probabil cu vreo zece grade cât stătuserăm 
afară. 

— Îşi mulțumesc... Ai salvat totul. 

Whitaker mi-a ușuit cuvintele de laudă. 

— Grija ta a salvat albinele. Fu nu am făcut decât să-ți pun la 
dispoziţie zahărul. 

Mi-a atins vârful nasului. 

— Treci înăuntru înainte să îngheți! Îţi voi aduce restul zahărului 
până vine dimineaţa. 

Nu prea știam cum să închei conversaţia, așa că mi-am întins 
mâna, la fel cum făcea tata după ce încheia un troc cu fermierii din 
oraș. Whitaker mi-a strâns-o cu un zâmbet amuzat și a dat din cap 
spre casă. 

Mi-am luat prețiosul săculeţ și am străbătut repede câmpul. Când 
m-am întors ca să îi fac cu mâna lui Whitaker, acesta dispăruse deja. 


e 105 


Că 


SOARELE DIMINEȚII ÎȘI REVĂRSA RAZELE AURII ÎN CAMERA 
DE zi, luminând firicelele de praf care dansau prin aer. Când am 
intrat în bucătărie ca să pregătesc cafeaua, mă așteptam să găsesc 
masa goală, așa cum fusese atunci când mersesem la culcare alături 
de Merry și de Sadie. 

Dar pachetul cu zahăr se afla acolo, era cât se poate de real. Am 
dat roată mesei, cercetând săculețul de parcă înăuntru s-ar fi aflat un 
șarpe veninos, agitat și gata să atace. După câteva clipe l-am desfăcut 
și am cercetat cristalele. Le-am gustat chiar. Dulceaţa lor mi-a 
confirmat tot ceea ce trebuia să știu. 

Fra zahăr. 

Nu fusese un vis. 

Aveam șalul atârnat de ușa din spate. L-am apucat și mi l-am 
trecut peste umeri, apoi am ieșit pe verandă. Mă ardea curiozitatea. 

I-am găsit pe trepte, așezați astfel încât să nu am cum să îi ratez. 
Mă așteptau cinci saci cu zahăr, exact așa cum îmi promisese 
Whitaker. 

Cinci săculețe de două kilograme și jumătate fiecare, plus al 
șaselea, de noaptea trecută. 

Cincisprezece kilograme de zahăr. Cantitatea exactă de care aveam 
nevoie. 

Nu m-am putut abține și am izbucnit în râs, veselă. Toate grijile 
din urmă cu o zi se făcuseră nevăzute cu doar trei stropi de sânge. 

Whitaker ne salvase! 

Salvase albinele, îmi salvase sănătatea mintală. Abia așteptam ca 
Merry și Sadie să coboare și să vadă norocul peste care dăduserăm. 
Am băgat sacii în bucătărie și i-am întins pe masă. M-am tras apoi la 
o parte și mi-am inspectat cu ochi critici munca. Nu arătau cine știe 
cum. Nu era o imagine impresionantă. Poate dacă i-aș fi așezat într- 
un coș, imitând un corm al abundenței? 

Dar nici așa nu arătau bine. 

Poate dacă aș fi întins cea mai bună față de masă a mamei... Până 
la urmă erau un motiv de sărbătoare. Dar, cum mă aplecam deasupra 
coșului cu albituri, am înțeles ce mă deranjase la întregul tablou. 

Zahărul era prețios. 

Mult prea preţios pentru a fi expus. 

Nu-l puteam lăsa la vedere, am hotărât. Ar fi fost prea tentant și 
am fi putut fura câteva degete. Degetele s-ar fi transformat în 
linguriţe, linguriţele în linguri și, până să ne dăm bine seama, am fi 
copt la prăjituri și la plăcinte... cât pentru tot Amity Falls. 

Cel mai sigur era să prepar siropul de zahăr și gata, dar, până la 
primul îngheţ serios, acesta ar fi putut atrage furnici. Furnicile ar fi 
invadat stupii și ne-am fi trezit într-o și mai mare încurcătură. 
Trebuia să strecurăm siropul în stup cândva după prima zăpadă 
serioasă. Îmi venea să râd - sau să plâng -, imaginându-mi cum vom 
ridica afurisitele alea de corturi ridicole. 

Nu! Trebuia să ascund zahărul. 

Dar unde? 

Am aruncat o privire spre rafturile din cămară, însă mi se păreau o 
opțiune mult prea evidentă pentru cineva care ar fi căutat zahăr. 

Magazia ieșea din discuţie. Oricine ar fi putut să intre acolo, fără 
ca noi să știm și, chiar dacă nu aveam o părere proastă despre 
prietenii și vecinii noștri, mi-era greu să uit că unul dintre ei dăduse 
foc vechii magazii, ajungând astfel să o rănească grav pe mama. 

Am dat cu ochii de două cutii înalte de metal în vârful scării. Pe 
vremuri fusese cafea în ele, dar boabele se terminaseră de mult. 
Mamei îi plăcuse culoarea lor vișinie, așa că le păstrase pentru a le 
refolosi. Conţinutul celor șase săculețe avea să încapă tocmai bine în 
ele. Le puteam închide și astfel zahărul nu avea să se strice. 

În timp ce dădeam jos cea de-a doua cutie, ridicată în vârful 
degetelor, cu brațele întinse, mi s-a luminat brusc mintea. 

Fram cât se poate de ridicolă. 

Nimeni nu voia să ne fure zahărul. 

Nimeni nici măcar nu bănuia că avem zahăr. 

Nimeni, cu excepția lui Whitaker. 

De ce mă purtam atât de absurd, încercând să îl protejez? 

Am clătinat din cap, simțind cum până și ultimul strop de grijă 
posesivă se risipește. Aveam să las zahărul exact acolo unde se găsea 
și să aștept ca Merry și Sadie să se trezească. Aveam să ne luăm liber 
după-amiază, să sărbătorim. Fără muncă, fără obligaţii. Poate că 
aveam să pregătesc un picnic. Puteam să mergem la stâncile de lângă 
cascade - soarele le încălzea ca un cuptor, chiar și în cele mai 
răcoroase zile - și să aruncăm pietricele în Lacul Verde. 

Avea să fie o zi perfectă. 

Am întrezărit prin ușa deschisă o umbră aplecată peste masa din 
bucătărie. 

Năsturaș! 

Fra în dreptul pachetelor cu zahăr, cu laba întinsă, gata să 
lovească. 

— Năsturaș, nu! am șoptit și apoi m-am aruncat după săculețul pe 
care îl împingea de pe masă. 

Zahărul avea să se împrăștie peste tot, să explodeze ca o dinamită 
în mină. Două kilograme și jumătate pierdute într-o clipă! 

Cutiile de cafea au zdrăngănit pe podea. Singura mea grijă era să 
salvez zahărul. M-am întins la timp și am prins pachetul. 

Năsturaș s-a îndepărtat, fluturându-și mândru coada, de parcă ar fi 
fost încântat să mă vadă într-o poziție atât de lipsită de demnitate. 

Am strâns săculețul cu zahăr la piept, ca pe un bebeluș. 

Nu eram prea protectoare. 

Zahărul chiar trebuia păzit. 

Trebuia depozitat într-un loc ferit, ascuns. Undeva unde nimeni 
nu l-ar fi putut găsi - nici vreun vecin rătăcit, nici vreun animăluț pus 
pe rele. Trebuia să mă gândesc bine, să aleg locul cel mai bun, locul 
perfect. 

Zahărul era mult prea prețios! 

Am ridicat cutiile de cafea și m-am pus pe treabă. 

LAPTELE LUI BESSIE A LOVIT GĂLEATA, ÎMPRĂȘTIIND ABURI 
în aerul rece al dimineţii. Ugerul îi era cald, plin și moale, iar văcuța 
fornăia delicat în timp ce-mi făceam treaba, mulțumită parcă să mă 
aibă acolo. 

După ce am muls-o puţin, m-am oprit și m-am lăsat pe spate, 
aruncând o privire afară din grajd. 

Cele două cutii erau puse pe o masă improvizată în mijlocul 
grajdului. 

Mai era o oră până la răsărit și era cu adevărat prea devreme ca să 
fii în picioare, însă îmi fusese imposibil să adorm. Îmi petrecusem 
jumătate de noapte sculându-mă și băgându-mă înapoi în pat, 
verificând cutiile, mutându-le prin casă în căutarea celui mai sigur 
loc, convinsă că Năsturaș era la pândă, gata să le distrugă. 

Când reușeam să adorm, somnul mi-era chinuit de coşmaruri în 
care îmi apărea femeia misterioasă a lui Cyrus Danforth, o umbră 
albă, pe care o vedeam cu coada ochiului plutind, cu privirea ei 
strălucind straniu, argintiu, și degetele lungi care se întindeau spre 
mine. 

Agitaţia mea o trezise în cele din urmă pe Merry, care se răstise la 
mine iritată și apoi își acoperise capul cu o pemă. După o clipă de 
ezitare, apucasem cutiile și îmi petrecusem restul nopții plimbându- 
mă dintr-un colț în altul al camerei de zi, sărind în sus la cel mai mic 
zgomot, convinsă că femeia aceea ieșise din visele mele și acum 
dădea târcoale prin casă. 

Atunci când pendula bătuse ora patru, îmi luasem pe mine haina 
tatei și căciula lui. 

Pe drumul spre grajd, norii mi se păruseră atât de joși, încât parcă 
aș fi putut să îi ating. Mă rugasem să ningă înainte să intru la vaci. 

Astăzi trebuia să fierbem zahărul și să facem siropul pentru albine. 

Nu aveam încotro. 

Mă simţeam ca și cum eram pe cale să îmi pierd minţile. 

Bessie s-a foit nerăbdătoare, împungându-mă ușor ca să-mi atragă 
din nou atenţia la ea. Mi-am smuls ochii de la zahăr și m-am întors 
spre vacă și spre sarcina pe care o aveam de îndeplinit. 

Spre găleata plină de sânge. 

Am alunecat de pe scăunelul pentru muls și am aterizat la pământ 
cu o bufnitură, aproape vărsând găleata mânjită. Bessie și-a rotit 
capul, ușor îngrijorată din cauza bocănitului. M-a privit gânditoare cu 
ochi maronii, blânzi și docili, în timp ce își rumega mai departe 
nutrețul. 

— Ce s-a întâmplat, fetiță? am întrebat-o. 

Am îndreptat scăunelul și apoi i-am mângăiat spinarea. A tremurat 
ușor sub palma mea și mi-am simțit inima strivită de grijă. Era 
bolnavă? 

Nu era ceva nemaiîntâlnit să te alegi cu un strop de sânge în lapte 
- puteau apărea tot felul de iritații pe ugere -, dar nu văzusem 
niciodată atât de mult într-o singură găleată. 

Nu era o nuanţă ștearsă de roz pe care tata ar fi trecut-o cu 
vederea, iar pe Sadie ar fi făcut-o să refuze să bea laptele. Era un roșu 
întunecat, violent în lumina blândă de dinaintea zorilor. 

Am pus mâna pe uger, cercetându-l cu atenţie. Nu părea să aibă 
nimic. Pielea era la fel de rozalie și de netedă ca întotdeauna. 

— Atunci, cum... 

Crispată, am aplecat buza căldării spre mine. Lichidul alb a 
bâltăcâit, făcând bule datorită jetului puternic pe care îl arunca 
ugerul lui Bessie. Am clipit încet, încercând să-mi limpezesc privirea. 

Fra lapte doar. 

Nici mai mult, nici mai puţin. 

Am apucat din nou ugerul vacii și am tras, ca să văd ce se va 
întâmpla. A curs lapte, fiecare strop alb, așa cum trebuia să fie. 

Mi-am continuat munca, rezemându-mi încetul cu încetul capul 
de pântecul animalului. Mișcarea ritmică a mâinilor și ţârăitul 
laptelui m-au legănat într-o stare de transă. Mi s-au închis pleoapele, 
o dată, de două ori, chiar dacă mă luptam să le păstrez deschise. Mă 
prindeau din urmă nopțile fără somn, făcându-mă să văd lucruri care 
nu erau adevărate. 

Aveam să preparăm sirop de zahăr în acea dimineaţă, de îndată ce 
terminam micul- dejun. Aveam să le spun lui Merry și lui Sadie totul 
și să mă liniștesc o dată pentru totdeauna. Mi-am lipit fruntea de 
Bessie, frântă, neputând să mă mai țin dreaptă. Mi-am simțit gura 
întredeschisă și capul greu. 

Într-un colț al grajdului s-a mișcat ceva și am deschis repede ochii. 
Mi-a trosnit gâtul, amoiţit, dureros, de parcă mi-aş fi petrecut 
întreaga dimineață în acea poziţie stranie. Dar grajdul era încă 
întunecat, iar găleata nici pe jumătate plină. Nu puteam să fi aţipit 
mai mult de un minut sau două. 

— Merry? 

Venise probabil după mine, văzând că nu eram în casă. 

Niciun răspuns. 

— Sadie? am încercat. 

Mă îndoiam însă că surioara mea mai mică ar fi putut să vină 
tocmai până la grajd de una singură, la ora aceea. 

Mi-am răsucit capul, încercând să văd ce era cu acel sunet care-mi 
atrăsese atenția, dar nu mai auzeam decât respiraţia greoaie a lui 
Bessie. Am luat felinarul și am ieșit din staul, ciulindu-mi urechile. 
Am ridicat mănuchiul de raze ca să alung întunericul, dar nu am 
reușit decât să fac ca umbrele din unghere să pară și mai adânci. 
Imaginaţia mea o lua razna. 

Femeia argintie aflase despre zahăr și venise să îl fure. Așteptase 
până când lăsasem garda jos. Aveam mintea grea din cauza lipsei de 
somn. Femeia aceea era reală și venise să fure zahărul, iar eu, ca o 
netoată, îl lăsasem în mijlocul încăperii. 

Am auzit peste umăr șoapte și m-am răsucit, gata să prind hoțul. 
Hoţii! Probabil era o întreagă bandă de tâlhari. O armată de femei în 
rochii deschise la culoare, cu degete lungi, diforme. 

Nu era nimeni însă. Doar Bessie. 

Șoaptele s-au auzit din nou, acum dinspre peretele de care tata își 
ţinea rezemate furcile și coasele. Fiecare unealtă era pusă cu grijă la 
locul ei și lucea splendid în lumina slabă. M-am îndreptat spre ele, 
convinsă că intrușii se ascundeau în spatele paravanului de la staulul 
pentru fătat, dar acolo nu erau decât căpițe înalte de fân, ca niște 
coloane. Acel staul nu avea să fie folosit până la primăvară. Tata își 

dorea să păstreze totul cât mai curat și mai organizat cu putinţă. 

Șoaptele au reapărut, crescând în intensitate. Aproape că puteam 
discerne cuvinte acum și toate păreau să vină din fân. 

— Cine se ascunde acolo? am strigat. Te aud! Arată-te! 

— Şşş! a șuierat cineva, iar murmurul a încetat brusc. 

Am lăsat felinarul și am luat o furcă mai mică, cu care m-am oprit 
în prag. Muntele de fân se înălța înaintea mea, dominând spaţiul, ca 
un gard viu care se sălbăticise. Nu îmi puteam da seama cum reușise 
femeia aceea să se strecoare printre baloți, dar știam că o auzisem 
ascunzându-se acolo. Cu furca ascuţită înainte, am pășit în staul. 

— Știu că sunteți acolo! am spus, încercând să-mi alung tremurul 
din voce. Arătaţi-vă! 

Tăcerea se prelungea în timp ce îmi aşteptam răspunsul. Îmi 
simțeam întregul corp încordat, ca pe un arc întins prea tare și gata să 
plesnească. S-a auzit un foșnet delicat, aproape de podea, și atunci m- 
am pus în mișcare, fără să gândesc. Am alergat spre baloți cu furca 
ridicată și am lovit, iar și iar, împungând paiele cu toată fora de care 
eram în stare. 

Ştiam că mă comport ilogic. 

Ştiam că nu se puteau ascunde cu adevărat oameni printre niște 
baloți atât de bine strânși. 

Dar nu îmi păsa. 

Mă săturasem să-mi fac griji. Mă săturasem să mă tem. Mă 
săturasem să mă trezesc în fiecare dimineaţă cu spaima în suflet. 

Mă simțeam bine lovind fânul, atacându-mi fizic temerile și 
îndoielile care mă bântuiseră de la incendiu. Mi-am amintit că mama 
spusese că și ea făcea același lucru atunci când frământa aluatul, așa 
că am împuns mai tare, izbind paiele din staul fără milă. Fiecare 
părticică din mine părea să urle din toți rărunchii și singurul mod 
prin care puteam face ca totul să înceteze era ridicând furca iar și iar. 

Apoi, am lovit ceva ce în mod clar nu era fân. 

Furca s-a înfipt într-un obiect care se afla ascuns în paie. O clipă 
de împotrivire, apoi dinţii uneltei s-au înfipt adânc. Am dat imediat 
drumul cozii, dar furca a rămas la locul ei, înfiptă. Nu ajunsesem 
până la perete și nu îmi aminteam să fi fost vreun stâlp acolo. Oare 
pusese tata deoparte ceva provizii acolo, depozitase saci cu făină sau 

mălai pentru zilele negre? 

Mi-am strâns cu asprime buzele și am apucat bine coada furcii. 
Apoi am tras. Furca s-a eliberat cu un lipăit. A căzut la pământ, iar 
atunci i-am văzut dinţii însângeraţi. 

Mi-am ridicat încetișor ochii spre zidul de fân. Din bucata pe care 
o distrusesem se scurgea sânge. Mai întâi a fost doar un râuleț, apoi a 
mai apărut unul și încă unul. Am deschis gura și am dat drumul unui 
țipăt, însă pe gură nu mi-a ieșit nimic. Eram ca un pește scos din apă 
și lăsat să moară pe o punte de lemn. 

Cu mâini tremurânde, am început să trag de ce mai rămăsese din 
balot. Sângele fierbinte îmi scălda degetele și mânjea haina grea a 
tatei. Cămașa mea de noapte era pătată. Orice voi fi lovit, acum își 
pierdea rapid tot sângele. 

Am tras braț după braț de paie, dar sângele tot curgea din baloți și 
se infiltra în pământul uscat. 

Unde era? Imposibil să fi lovit atât de adânc, cu toată furia mea. Și 
de ce nu scotea niciun sunet? Creatura rănită - animal sau om - nu 
scosese niciun sunet. Nici, măcar când o lovisem. Nici acum când era, 
probabil, în agonie. De ce nu urla de durere din cauza șocului? Nu ar 
fi trebuit să se arate? 

În spatele meu, lumina felinarului a pâlpâit, aruncând umbre 
lungi, tremurătoare, de parcă o boare nevăzută ar fi suflat în ea. M- 
am întors la timp ca să văd fitilul stingându-se, rămânând astfel în 
întuneric. 

— Ah! am șoptit, regăsindu-mi vocea. 

Mi-am afundat mâinile în buzunarele de la haina tatei, bâjbâind cu 
degete lipicioase până când am găsit cutia cu chibrituri pe care o 
păstra acolo. Orbește, am deschis ușița felinarului și am aprins fitilul 
dinăuntru. Felinarul a prins viață, luminând din nou încăperea. L-am 
apucat și m-am întors la fapta mea sângeroasă. 

Dar staulul era curat. 

Balotul de fân zăcea acolo, sfâșiat - un morman de paie răsfirate pe 
podea -, dar nu se vedea nici urmă de sânge. 

Nicăieri! 

Nu era infiltrat în țţărână. Nu se scurgea din fân. Nu era nici măcar 
pe hainele mele. 

Am pipăit haina tatei, căutând în adâncul cutelor. Cu doar câteva 
clipe în urmă fusese pătată oribil, dar acum era curată. Furca lucea 
impecabil. Nu vedeam nimic care să sugereze că aș fi împuns ceva. 

— Eunu... 

Mi-am trecut palma peste față, convinsă că, dacă aveam să clipesc 
o dată, masacrul avea să reapară. 

— Nu înţeleg... 

În dimineaţa asta mi se întâmplase să văd în două rânduri lucruri 
care în următoarea clipă dispăruseră. Voiam să cred - trebuia să cred 
- că de vină erau nopțile nedormite. Odată ce terminam cu siropul, 
nu mai trebuia să îmi fac griji în privinţa zahărului, iar lucrurile aveau 
să revină la normal. 

— Te rog, Doamne, fă ca lucrurile să se întoarcă la normal! am 
șoptit, încleștându-mi pumnii atât de tare, încât mi s-au albit dureros 
încheieturile. 

De nicăieri, în mintea mea și-a făcut loc o amintire, ca o perdea 
subțire de bumbac, fluturând în dreptul unei ferestre deschise. Fra 
doar o frântură din trecut. Nici măcar nu era vorba despre ceva ce 
trăisem eu, ci despre o poveste pe care îl auzisem pe tata spunând-o 
odată, fără să știe că eu și Samuel eram în odaia alăturată și îl 
ascultam. 

Cu câteva toamne în urmă, lui Levi Barton - unul dintre vecinii 
noștri din partea de sud - îi intrase în cap că în peșterile din lungul 
Lacului Verde se putea găsi aur. Plecase în căutarea metalului prețios, 
lăsându-și în urmă nevasta, ferma și recolta. S-au scurs zile, apoi 
săptămâni. Soția omului era disperată, fiind convinsă că bărbatul ei 
căzuse într-o râpă. Fuseseră organizate grupuri de oameni pentru a-l 
căuta, dar nimeni nu știa unde să caute. După o săptămână în care 
răscoliseră peșterile, cetăţenii din Falls se dăduseră bătuţi și îl 
declaraseră mort. 

Într-o bună dimineață însă, Levi se așezase la micul-dejun, de 
parcă nu ar fi lipsit decât pentru câteva ore. Soția lui le povestise apoi 
celorlalte femei din oraș că omul avea ceva straniu. Își șoptea tot 
timpul în barbă, răspundea la întrebări pe care nimeni nu i le pusese, 
se holba în gol și dădea din cap, de parcă ar fi ascultat pe cineva care 
nu se afla acolo. Prietenele femeii o sfătuiseră să nu își facă griji - 

peșterile erau cu siguranță un loc ciudat, plin de ecouri și umbre 
întunecate. O minte obosită, stimulată prea putemic, își putea 
imagina tot soiul de lucruri neobișnuite. După ce se odihnea, omul 
avea să fie bine, o asiguraseră ele. 

După o săptămână, prietenele veniseră în vizită la un ceai și o 
găsiseră pe soția lui Levi la masa din camera de zi, cu un târnăcop 
înfipt adânc în craniu. Levi măcelărise și toate animalele din 
gospodărie - le tăiase gâturile și apoi lăsase hoiturile în grajduri și pe 
câmp, pentru ca muștele să se înfrupte din ele. Înainte ca fermierul să 
îşi ia propria viață, lăsase un mesaj scris cu sânge pe un perete al 
hambarului. 

„M-AU URMĂRIT, EU AM VĂZUT, IAR ACUM NU AM SĂ MAI 
VĂD NICIODATĂ.” 

Fraza aceasta mă bântuise, îmi trezea fiori pe șira spinării până și 
în cele mai fierbinți nopți de vară atunci când îmi răsuna în cap, 
inevitabil, chiar înainte să adorm. 

Ce văzuse Levi? 

Văzuse și el sânge? 

S-au auzit din nou foșnete, și am tresărit. Suna de parcă cineva 
umbla prin podul de deasupra, hoțește, în vârful picioarelor. Am 
apucat felinarul și am alergat în spaţiul deschis, ţinând lumina cât de 
sus puteam. 

Am întrezărit o umbră alunecând printre pari, ferindu-se de 
lumină. 

Am ezitat o clipă doar și apoi am urcat scara spre pod. Dacă era o 
halucinație, atunci nu aveam de ce să mă tem; iar dacă era cineva în 
hambarul nostru, atunci trebuia să îl prind. 

— Arată-te! am strigat, atentă la orice mișcare. Am pușca la mine, 
am mințit. leși acum, și n-am să trag! 

— Ellerie, nu! 

Vocea se auzise din spatele unor butoaie vechi din lemn, nu 
departe de mine. Deși era distorsionată și prea ascuțită, aș fi 
recunoscut-o oriunde. 

— Sam? am șuierat. Ce faci aici? Ar fi trebuit să fii după provizii! 
Tu... 

M-am oprit, înecată de mirosul putred, îngrozitor, care umplea 

podul. Mirosea ca ferma lui Kinnard în ziua în care tăiau porcii, 
mușcător, a cupru, și teribil, teribil de umed. Mi-am acoperit nasul și 
gura, fără să reușesc să opresc însă duhoarea. 

— Ceeaia? 

Nu vedeam decât ochii din Sam, care reflectau flacăra felinarului și 
străluceau chiar și în mijlocul umbrelor din hambar. Păreau prea 
mari pentru capul lui, înspăimântați și ieşiţi din orbite. 

— Sunt morți cu toții, a șoptit el, iar inima mi-a stat în loc. 

Aș fi vrut să mă mișc, să fac un pas spre Samuel și să-i strâng mâna, 
dar eram împietrită de groază. Era mama, știam. Deși gândul acesta 
nu avea nicio logică - Sam nu ar fi avut când să ajungă la oraș și să se 
întoarcă înapoi într-o săptămână -, în acea clipă eram convinsă că 
mama mea este moartă. 

— Cine? 

— Toți. 

Lacrimile mi-au izvorât în ochi, înceţoșându-mi privirea. Nu mă 
simțisem niciodată atât de mică. 

— Şi tata? 

— Ce? Nu! 

— Am crezut că... Ce vrei să spui? Cine a murit? 

— Eu... voi ieși acum și îţi voi explica totul, dar... te rog, Ellerie, să 
nu țipi! Doar... te rog... 

Am mijit ochii, încercând să înțeleg ce aveam în fața ochilor, 
încercând să-mi găsesc fratele în silueta monstruoasă care se târa spre 
mine. 

— Of, Sam! am șoptit, luptându-mă cu pornirea de-a o lua la fugă. 

Mirosul, duhoarea aceea întunecată, venea de la el. De la 
măruntaiele care îi acopereau hainele, brațele, pieptul. Fra plin, din 
cap până-n picioare. 

Ochii mi s-au oprit asupra dungilor roșii care i se scurseseră pe 
faţă şi se uscaseră acolo, fără să fie băgate în seamă, fără să fie șterse. 
Nu avea cum să fie numai sângele lui. Nu ar fi avut cum să stea în fața 
mea dacă ar fi pierdut atât de mult sânge... 

Sânge! 

— Nu ești cu adevărat aici, am spus. 

Am clătinat din cap, încercând să fac apariția să dispară. 

— Nu ești real. 

S-a încruntat, vizibil rănit de vorbele mele. 

— De ce ai spune așa ceva? 

Am închis ochii strâns, convinsă că nu avea să mai fi acolo odată ce 
aveam să-i deschid din nou. 

Fra tot acolo. 

— Tu nu ești Sam, nu ești Sam, nu eşti Sam! am șoptit în timp ce el 
se apropia de mine. 

M-am lovit cu șoldul de scară. Nu aveam încotro să fug. 

— Fllerie, sunt aici! a spus el cu voce înlăcrimată. Nu-i așa? 

Vocea i s-a frânt și a șoptit atât de încet, încât aproape că nu l-am 
auzit. 

— Sunt încă în pădurea de pini? Ah, Dumnezeule, te rog ajută-mă 
să fi ieșit dintre pini, te rog, te rog! 

Rugămintea lui s-a preschimbat în bocete care-i scuturau trupul 
din cap până în picioare. S-a prăvălit în genunchi, cu pieptul 
palpitându-i dureros. 

M-am frecat la ochi, dar el tot nu voia să dispară. Cu degete 
tremurânde, am îndrăznit să întind mâna și să îi ating umărul. 

— Sam? am șoptit. 

Mi-am tras înapoi mâna pătată în roșu întunecat. 

Simţeam că este real. 

Însă la fel se întâmplase și în cazul celorlalte apariții. 

Sam s-a desprins din poziţia fetală în care se chircise și și-a ridicat 
privirea spre mine cu atâta speranţă, încât am simţit cum mi se 
frânge inima. 

— Poţi să mă vezi, Fllerie? 

Am îngenuncheat alături de el. 

— Bineînţeles că da. Bineînţeles, eu... Ce e asta? am îndrăznit să 
întreb, frecându-mi degetele ca să scap de pasta lipicioasă și urât 
mirositoare care mi le acoperea. 

— Caravana, a răspuns el tărăgănat, coborându-și ochii spre 
hainele lui zdrențuite. Ce a mai rămas din ei. 

— Caravana, am repetat, punând cap la cap lucrurile. Ei sunt 
morți. 

— Până la ultimul om. 

Sam și-a dus mâna la obraz și a dat la o parte o bucăţică de... 
ceva... după care și-a tras nasul. 

— Toţi, în afară de mine. 

Mi se părea de necrezut. Îi văzusem pe toți cu doar câteva zile 
înainte. 

— Asher? Și Jonas? Nu se poate! Spui că... 

Sam a scrâșnit din dinţi, iar gura i s-a schimonosit când a mormăit: 

— Dacă au plecat după provizii, sunt morţi. Mori. Morți și duși, 
duși și morți. Ce parte din propoziţia asta nu înţelegi? 

— Cum? 

Cuvântul mi-a alunecat de pe buze, chiar dacă tremuram din cauza 
mâinilor lui, coborâte acum pe umerii mei. 

— Monștrii. S-au întors. Sau... poate că au fost aici de la început... 
Nu știu cum au reușit să traverseze tata și Whitaker munții fără să 
dea de ei. 

— Tu... i-ai văzut? Cu adevărat? 

Samuel a dat din cap, sumbru. 

— l-am auzit umblând pe urmele noastre în primele două zile. 
Scoteau niște sunete îngrozitoare și râdeau... Au așteptat până în cea 
de-a treia noapte ca să atace. A fost... 

Samuel a scos un sunet sugrumat și și-a îngropat fața în palmele 
însângerate. 

— Nu sunt lupi, Ellerie. Sunt ceva cu mult, mult mai rău. 

— Uri? am sperat, chiar dacă în minte îmi apărea din nou 
imaginea cerbului diform. 

— Niciun urs nu ar fi putut să îl ridice pe Jonas Marjanovic în aer. 

I s-a uscat gâtul. 

— EI a fost primul care s-a dus. Încă îi aud ţipetele. Sângele i-a 
curs deasupra noastră ca o ploaie caldă de vară. Apoi l-au luat pe 
Asher. 

Amintirea a ceea ce i se întâmplase bietului om i-a întors lui 
Samuel stomacul pe dos. Și-a plecat capul și a vărsat, zguduit de 
lacrimi. 

Ştiam că ar fi trebuit să întreb ce păţise Joseph, dar adevărul era că 
nu voiam Să știu. 

— L-ai rănit pe vreunul dintre ei? 

S-a încruntat la mine, de parcă nu ar fi putut să înțeleagă cuvintele 
pe care le rosteam. 

— Sam, ați avut arme! Ai reușit să îl împuști pe vreunul? 

Ochii lui Samuel erau sticloși și înceţoșați. 

— Ai reușit să împuști vreuna dintre acele creaturi? 

— Nu... nu am avut arme. 

— Niciunul dintre voi nu a luat puști? am întrebat, neîncrezătoare. 

— Nu au fost acolo. Atunci când am avut nevoie de ele. Până și 
briceagul din buzunar dispăruse. 

Și-a pipăit pantalonii, căutându-l. Era unul dintre lucrurile la care 
ținea cel mai mult. Tata i-l dăduse atunci când împliniserăm 
șaisprezece ani. Sam nu se despărțea de el niciodată. 

— Sunt cu adevărat aici, acum? a întrebat încetișor, lăsându-și 
capul pe umărul meu, iar lacrimile i-au umplut ochii și au început să i 
se rostogolească, roșii, pe obraji. 

— Cât am rătăcit printre pini... uneori îmi închipuiam că m-am 
întors acasă, la tine, la Merry și la Sadie. Erau și mama, și tata. Fram 
atât de convins că sunt acolo... aici! s-a corectat el. Dar apoi mă 
trezeam și eram și mai departe de casă. 

— Acum ești aici, l-am asigurat. Eşti acasă și ești în siguranță. 

— Ai mai spus asta și mai înainte, dar mereu m-am trezit în 
pădure, a șoptit el. 

Fratele meu a oftat adânc. 

— Am greșit, Fllerie! Am greșit în atât de multe privințe! Cât am 
stat acolo, cât mi-au vorbit acele creaturi, cât au râs de mine... au 
zis... știau... 

— Destul! am spus cu glas ferm. 

Avea o criză, iar eu trebuia să îl ajut. Ochii îi erau împăienjeniţi, 
nu-și putea concentra privirea, pleoapele îi erau grele. Știam că ar fi 
trebuit să îl alin cumva, dar nu reușeam să mă conving să ating sfinții 
știu ce parte a lui Jonas Marjanovic îi transformase părul lui Samuel 
din blond în maroniu. 

— Trebuie să te scoatem din pod, să te ajut să te cureți. Sadie și 
Merry nu trebuie să te vadă așa! 

— Mă voruñ! 

— În niciun caz! 

L-am ajutat să se ridice în picioare, icnind din cauza duhorii care 
îmi provoca greață. 

— Mă urăști, a spus el, apucându-mă de bărbie și silindu-mă să-mi 
ridic privirea. Ţi-o citesc în ochi. Am făcut prea multe greșeli, iar 
acum mă urăști! 

— Nu te urăsc! 

Sinceritatea vocii mele m-a surprins și pe mine. 

— Ai greșit, așa cum ai spus și tu. Ai făcut greșeli - colosal de mari 
și de necugetate -, și nu înțeleg de ce... dar... ești jumătatea mea, 
Sam. Nu aș putea să mă urăsc niciodată pe mine însămi. 

Și-a mușcat buzele, însă oftatul i-a scăpat oricum din piept. 

— Este surprinzător de ușor să o faci. 

— Trebuie să le spui Mai Marilor ce s-a întâmplat! am zis, sărind 
câţiva pași, făcându-mi deja planuri, pregătindu-mă. 

Ştiam deja că nu voi face siropul de zahăr în acea zi. 

Samuel a clătinat din cap. 

— Nu pot! Nu pot să retrăiesc ce s-a întâmplat. Te rog, Ellerie, nu 
mă obliga să merg în faţa lor! 

— Pot veni ei încoace, i-am propus. Dar mai întâi trebuie să scoţi 
toate astea de pe tine. 

După o clipă de gândire, Samuel m-a lăsat să îl ajut să coboare din 
pod. 

oo 

Mai Marii au venit. Mai Marii au plecat. Mai Marii s-au întors 
alături de mai mulți oameni ca să asculte povestea lui Samuel și apoi, 
în cele din urmă, au luat o hotărâre. 

Nu aveau să mai încerce să trimită oameni după provizii. 

Amity Falls avea să strângă cureaua în acea iamă, să își 
raționalizeze proviziile și să se roage Domnului să vină o primăvară 
blândă și bogată. 

Discuţiile despre aducerea căruţelor și a muniției din pădure au 
fost refuzate ferm. Pastorul Briard sugerase cu jumătate de gură că ar 
trebui măcar să meargă cineva după trupuri, pentru ca bietele suflete 
să se poată odihni într-un mormânt creștinesc, dar Samuel punctase 
imediat că nu rămăsese mare lucru de îngropat. 

Apoi, Mai Marii și ceilalți bărbaţi au plecat. 

Samuel a adormit și nu s-a trezit decât peste trei zile. 

Am făcut siropul de zahăr și am înălțat din nou cortul nostru 
caraghios. 

Hrăneam albinele și pe noi mai cu măsură, iar zilele se scurgeau 
cam cum se scurseseră dintotdeauna. 

Ne era dor de mama. Ne era dor de tata. Ne era dor de viaţa pe 
care o dădeau casei. 

Dar săptămânile s-au scurs mai departe, iar zăpada a început să 
cadă, acoperindu-ne durerile, acoperind ferma și întregul orășel 
Amity Falls. 

Paai 

BOCĂNITUL INSISTENT DE LA FEREASIRĂ MI-A DISTRAS 
atenția de la pastorul Briard, care își îndemna fiul și pe Rebecca 
Danforth să se iubească, să se cinstească și să se asculte unul pe 
celălalt până când moartea avea să îi despartă. 

Bocănitul a crescut în intensitate, ajungând să sune ca și cum o 
insectă s-ar fi izbit de sticlă. Mi-am tras șalul mai strâns pe mine, 
închipuindu-mi sute de piciorușe de albine frecându-se în încercarea 
de a se încălzi. 

— Ce eaia! a răsunat glasul lui Judd Abrams, întrerupând slujba. 

Din faţa altarului, Rebecca și-a răsucit capul spre el. Dacă era să 
ignor privirea ei aprigă, aș fi putut spune că nu o văzusem niciodată 
mai frumoasă. 

Letitia Briard îi dăruise viitoarei ei nurori un cupon de material din 
colecția ei comandată special la oraș, iar modelul cu pătrăţele de un 
albastru-pal scotea în evidență strălucirea obrajilor proaspeţi ai 
Rebeccăi. Fata își croise rochia după un model învechit, cu talie 
înaltă, și alesese un voal lung, din organza, care să o ajute să își 
mascheze burta. 

Surprinzător, șarada părea să fi prins. Nici măcar o singură 
persoană din oraș nu bârfise despre graba cu care se făcuse logodna. 

Rebecca părea să se fi maturizat peste noapte. Abia puteam să îmi 
recunosc cea mai bună prietenă în femeia care se afla acum în fața 
noastră. 

Fostă cea mai bună prietenă, mai degrabă, mi-am zis, văzând-o că 
își întoarce privirea spre mine. 

Pastorul Briard s-a încruntat din cauza întreruperii, dar și-a întors 
capul spre fereastră, băgând și el de seamă zgomotul. 

— Acum, ăăă... poți săruta mireasa! s-a bâlbâit el și, după un sărut 
rapid pe buze, ceremonia s-a încheiat. 

Eu, Merry și Sadie ne-am ridicat alături de ceilalți ca să aplaudăm 

în timp ce Simon și Rebecca au pășit din fața altarului, mână în mână. 
Samuel alesese să rămână acasă, spunând că este extenuat, dar 
bănuiam că avea de fapt inima frântă. 

Simon avea un zâmbet larg pe chip și arăta mai fericit decât îl 
văzusem vreodată. Rebecca avea pictat pe față un surâs atât de 
împietrit, încât părea că poartă o mască. Simon a deschis ușile 
bisericii cu un gest galant și i-a făcut semn proaspetei lui soții să iasă 
prima. 

Rebecca s-a oprit în prag, înainte să pășească în întunericul acelei 
după-amiezi. 

— Plouă cu piatră! a exclamat ea, întorcându-se înapoi. De aceea 
se auzea bocănitul acela pe la ferestre. Piatră! 

— În decembrie? s-a mirat pastorul. 

Imediat au început să se audă șoapte și mai mulți oameni s-au 
îndreptat spre ușă, ca să vadă cu ochii lor. 

Afară vântul se întețea, scoțând parcă un soi de urlet ascuţit. O 
ploaie de pietricele de gheaţă a năvălit în biserică. Au bocănit pe 
podea, îngrijorător de grele. 

— Are dreptate! a spus Calvin Buhrman, luând una de jos. 

Era aproape cât palma lui de mare și avea o nuanţă stranie, 
albăstrie. 

— Plouă cu piatră! 

— Închideţi ușile! Închideți ușile! a tipat Rebecca, după ce un mic 
bolovan a lovit-o în umăr. 

Simon și Calvin și-au unit forțele împotriva vântului care începuse 
să sufle cu nefirească putere, chiar când tunetul a bubuit, 
reverberându-ne în piepturi. Sadie a țipat și, câteva strane mai încolo, 
bebelușul familiei Visser a început să plângă. 

— Îmi pare rău! a șoptit Sadie, lipindu-se de mine. 

— E în ordine, am asigurat-o eu, îmbrăţișând-o. 

În familia noastră se știa cât de teamă îi era de furtunile cu fulgere. 
Nu-mi închipuisem că aveam să ne mai facem griji în privinţa lor 
după căderea zăpezilor. 

Pastorul Briard a privit pe fereastră, în întuneric, și și-a ridicat 
mâna, ca să ne capteze din nou atenția. 

— Ştiu că familia mea plănuise să găzduiască o mică recepție la 

Casa Adunărilor pentru a sărbători uniunea din această după-amiază, 
dar cred că ar fi mai prudent dacă am rămâne aici până trece furtuna. 

Amos McCleary i s-a alăturat pastorului la fereastră, sprijinit în 
bastonul lui. În ultimul timp părea să respire din ce în ce mai greu. Se 
îneca de fiecare dată și tușea violent, de parcă ar fi fost gata să se 
sfărâme în bucățele. 

— Amos, stai jos! Stai! a insistat soția lui, Martha, trăgându-l cu 
blândeţe pe Mai Mare spre strană. Trebuie să te odihnești! Ai depus 
deja prea mult efort astăzi. 

Vizavi i-am văzut pe Matthias Dodson și pe Leland Schäfer 
schimbând priviri îngrijorate. Grupul Mai Marilor era alcătuit din 
bărbaţi care făceau parte din familiile care fondaseră Amity Falls. 
Poziţia în cadrul grupului se moștenea din tată în fiu. Cum Jebediah 
era mort, dacă Amos avea să moară din cauza tusei, nu mai rămânea 
nimeni în locul lui. 

Trebuia să se întrunească un consiliu pentru a fi ales un înlocuitor. 
Doar trei familii erau eligibile în acest caz. Buhrman, Latheton și noi. 
Cum tata era plecat... 

M-am cutremurat la gândul că Samuel ar fi putut purta roba 
neagră a Mai Marilor. 

Unul dintre fermierii care locuiau în partea de miazănoapte, 
Thaddeus McComb, s-a apropiat de cei doi Mai Mari, cu falca 
încordată și frecându-și mâinile agitat. 

— 'Thaddeus! l-a întâmpinat Leland, făcându-i semn lui Matthias 
să își amâne conversaţia. Pari îngrijorat! Te putem ajuta cu ceva? 

Afară, vântul a izbit cu putere, zguduind din țâțâni ușile lăcașului. 
Copiii care se jucau în preajma lor au luat-o la fugă. 

— Eu... ăăă... Nu am vrut să aduc vorba despre asta astăzi, nu la o 
nuntă și în niciun caz în biserică. Dar, de vreme ce suntem cu toții 
blocaţi aici pentru o vreme... 

Matthias și-a fluturat mâna, îndemnându-l pe fermier să își spună 
mai repede povestea. 

— Vreau să raportez un... ăăă... incident. 

— Incident? a repetat Matthias. 

— Vandalism... cred. 

Thaddeus și-a umezit buzele. 

— Problema e că... nu am mai văzut așa ceva niciodată. Nici nu 
prea știu cum să-l numesc... cu adevărat. 

— Continuă! 

— Cum toate fermele din jurul meu au fost mănate, m-am hotărât 
să plantez niște grâu iarna asta. Încolțește repede, iar în primăvară ar 
fi gata de recoltat. Știu că... lucrurile ar putea fi dificile în această 
iarnă și am vrut doar să am o speranţă. 

Bărbatul a făcut o pauză și și-a scărpina barba blondă. 

— Şi... începuse să crească. Chiar creștea. Prea repede, poate. 

— Prea repede? am repetat, prinsă de poveste. 

Uitasem că nu ar fi trebuit să trag cu urechea. 

— Nu ştii că nu este politicos să te amesteci în discuţiile altor 
oameni? 

Matthias și-a încrucișat braţele la piept și mi-a aruncat o privire 
dezamăgită. 

— Îmi pare rău! Am auzit fără să vreau! 

Thaddeus a dat indiferent din mână. 

— Grăâul de iarnă poate să crească doar până într-un anumit punct 
înainte să se lase zăpada, știți? 

Omul a arătat cu mâna cei câțiva centimetri la care se referea. 

— Dar grâul acesta... e până la brâu. Sau... a fost. 

Thaddeus și-a înghiţit un nod, conștient că și alții începuseră să 
asculte. 

— Începuse să se îngălbenească, de parcă ar fi fost gata să fie 
recoltat. Și capetele... Nu am mai văzut spice atât de mari de când mă 
știu! Nici măcar nu era câte un spic pe tulpină. Unele aveau două, trei 
sau chiar patru. M-am gândit că este un miracol. Aveam să pot ajuta 
pe toată lumea să treacă de iarnă. Aveam de gând să îl recoltez și să îl 
fac faină. Ar fi fost suficient cât să hrănească tot orașul. Dar în această 
dimineaţă... 

Vocea i-a pierit. 

Edmund Latheton s-a tras mai aproape. 'Tâmplarul era fascinat. 

— Ce s-a întâmplat? a întrebat șoptit. 

— Aproape tot grâul... dispăruse. 

Leland și-a ridicat sprâncenele uluit. 

— L-a recoltat altcineva? 

Fermierul a clătinat din cap. 

— Unele părți au fost... aplatizate. Alte zone... 

A făcut un semn final din mână. 

— Am avut parte de vreme neobișnuită în ultimul timp, a grăit 
Matthias, aruncând o privire spre ferestrele în care lovea încă 
grindina. 

Era o minune că vitraliile rămăseseră întregi. 

— Poate că o pală de vânt... 

— Nu, nu, domnule! a sărit Thaddeus. Lanurile nu au fost bătute 
de vânt. Aveau un model. 

Gura i s-a schimonosit de groază. 

— Sunt... imagini desenate în grâu. 

În lăcaș a izbucnit rumoare. 

— Mai multe cercuri, unul lângă celălalt. Punctează tot câmpul. 
De parcă s-ar fi coborât o tornadă, care apoi s-a ridicat înapoi la cer, 
doar pentru a reveni din nou. Sunt sute de astfel de urme. 

Edmund s-a încruntat, îngrijorat. 

— Cât de mari ai zice că sunt? 

— Nu foarte mari. Poate de doi-trei metri fiecare. 

Edmund a oftat. 

— Știu ce le-a provocat. 

Simon și Rebecca alunecaseră spre grupul nostru și acum stăteau 
pe culoar. Rebecca și-a ridicat mâna spre burtă, dar și-a dat seama la 
timp de gestul ei și a ales să se așeze în strană, în schimb. 

Simon s-a tras lângă ea. 

— Ce vrei să spui, Latheton? 

— Acum câteva zile am observat că îmi lipsește din cherestea. Îmi 
dispăruseră mai multe scânduri și câteva funii. Pe moment nu am 
acordat prea multă atenție întâmplării - m-am gândit că avusese 
cineva nevoie de ele și că avea să se întoarcă cu banii. 

Așezată lângă el, Prudence a pufnit. Nu era niciun secret că femeia 
era extrem de atentă la socoteli. 

— Acum mă gândesc că poate au fost niște copii puși pe șotii. 

Ca niște păpuși cu aţe, ne-am întors cu toții capetele spre grupul 
de băieți care se juca în spate. 

Thaddeus a clătinat din cap. 


. 27> 


— Nu văd cum ar fi putut niște copii să creeze asemenea... 

Edmund l-a întrerupt: 

— Nu este greu. Îţi alegi un punct de plecare în care priponești un 
catâr. Fixezi scândura pe pământ, în spatele catârului. Ai doi oameni, 
câte unul de fiecare parte a lemnului, ținând hăţurile. Apoi îi dai 
catârului un bici și îl lași să alerge. 

Thaddeus părea șocat. 

— De ce ar face cineva așa ceva? Când se apropie iarna și nu prea 
avem provizii? Am cercetat grâul turtit. E stricat cu totul, capetele au 
fost smulse, iar seminţele, împrăștiate. 

Lui Matthias îi fremătau nările. 

— Adevărata întrebare este cine? Ai avut neînţelegeri cu cineva în 
ultima perioadă, McComb? E cineva care ar vrea să se răzbune pe 
tine? 

— Nu. Nimeni. 

— Soția ta, atunci? Copiii? 

Thaddeus a aruncat o privire în jurul bisericii, de parcă ar fi căutat 
pe cineva pe care să poată davina. 

— Nu mă pot gândi la nimeni. 

Leland a plescăit. 

— Eu, da. Nou-veniţii. Ezra și băiatul lui. Nu îi văd pe aici. Poate că 
se odihnesc după o noapte de sabotaj? 

Matthias s-a încruntat la celălalt Mai Mare. 

— Ce insinuezi? Este Ezra Downing, le-a reamintit el tuturor. Un 
membru al acestei comunități. Al familiilor fondatoare. Nu e nici pe 


departe un străin. 

Leland a strâns din buze. 

Nu îi mai văzusem niciodată pe bătrâni într-un dezacord atât de 
fățiș. 


— A dispărut pe când avea - cât? Cincisprezece ani? Nici măcar nu 
putea lua parte la Adunări pe atunci. Și acum, dintr-odată, s-a întors. 
De unde să știm cine sunt acești inși? 

Mai mulți oameni s-au întors spre strana noastră, luându-ne și pe 
noi ca parte din discuţie, prin asociere. Sadie s-a lipit de mine. 

— Eu cred că... 

Ochii cenușii ai lui Matthias au alunecat pe deasupra capetelor 

noastre, fără să vadă cu adevărat ce se afla înaintea lor. Își derula 
parcă filmul unor întâmplări viitoare. 

— S-a înșelat amarnic când a spus că lupii s-au retras. Recunosc 
asta, dar oricare dintre noi ar fi putut să facă această greșeală... 

Leland a clătinat din cap, fără să dea înapoi. 

— Cred că ar trebui daţi afară din oraș. Alungați. 

— Alungaţi? 

Pastorul Briard s-a ridicat din spate. 

— Nu am mai avut motive să alungăm pe cineva din Falls de ani 
întregi. Decade chiar. 

Leland a mijit ochii. 

— E ceva ce trebuie să facem pentru siguranța noastră, a tuturor. 

— Siguranță? a pufnit Briard. Sunt convins că le putem face față 
celor doi bărbați. 

— Doi au venit în oraș, a admis Leland. Dar cine știe câţi se mai 
ascund în pădure, așteptând un semnal doar. 

— Se ascund în pădure? De atâtea luni? E absurd! 

Amos s-a ridicat cu greu în picioare, sprijinindu-se de Martha. 

— Cum au avut loc atâtea întâmplări ciudate, cred că cel mai bine 
ar fi să fim precauţi. Nu vreau să învinovățesc pe nimeni, dar... Leland 
are dreptate. Au trecut mulți ani de când l-am văzut ultima oară pe 
Ezra Downing. Nu știm ce fel de om este el astăzi. Vigilenţa ar fi calea 
prudentă. 

Bătrânul a schițat un zâmbet către adunaţi în biserică. 

— Vom răzbate prin aceste încercări așa cum am făcut-o 
întotdeauna noi, cei din Amity Falls, împreună! 

Sunase ca o declaraţie puternică, menită să ne unească și să ne 
aline, dar, după ce a rostit-o, în piept i-a erupt un acces îngrozitor de 
tuse, care l-a făcut să se prăbușească în strană. 

— Doctore! a strigat Martha. Doctore Ambrose! 

Femeia a cercetat mulțimea, speriată. 

— Unde este? 

Prudence Latheton a făcut un pas în faţă. 

— Se îndrepta spre casa Corei Schäfer în această dimineață. Am 
auzit că a fost pusă la pat de o febră îngrozitoare. 

Pastorul Briard urmărea scena cu interes, cu capul aplecat spre 


e- 219 


Gran Fowler, căruia îi șoptea ceva. 

Martha și-a rotit privirea prin biserică, neajutorată. 

— Nu putem... Amos nu poate rămâne aici. Trebuie dus acasă. 
Ochii i-au căzut asupra lui Matthias. 

— Ajută-ne, te rog! 

Era o rugăminte teribil de slabă și de frântă, care i-a făcut pe 
ceilalți Mai Mari să acționeze. L-au ridicat pe Amos cu grijă din 
strană și au luat-o spre ieșire, folosindu-se de pelerinele lor grele 
pentru a se proteja de grindină. 

— Să trecem peste asta împreună! a murmurat Briand cu un pufnet 
ironic. De parcă am acționa cu adevărat cu toții ca unul, întâmplările 
stranii au început să apară cu mai multe luni în urmă, și pe atunci nu 
aveam pe ce străini să dăm vina. În Falls a apărut o umbră întunecată, 
care nu poate fi pusă pe seama celor din afară. 

— Are dreptate! a dat din cap Elijah Visser. În iulie, cineva mi-a 
scos coasele din magazie și le-a așezat în capătul grădinii nevestei 
mele, ca pe niște sperietori de ciori. 

Bărbatul s-a cutremurat, amintindu-și. 

— Bărbaţii aceia nu erau în oraș pe atunci. Cum se explică? 

— În orașul acesta nimic nu a mai fost așa cum trebuie de când... a 
început Gran, ochii alunecându-i imediat spre strana în care Rebecca 
stătea alături de noua ei soacră. Fi bine, de când Cyrus a ajuns să 
moară cum a murit. 

— Tatăl meu nu „a ajuns să moară”! a răbufnit Rebecca, cu mai 
mult curaj decât aș fi crezut că are. A fost ucis. A fost spânzurat în 
piața centrală, în uralele tuturor cetățenilor din Falls. Poate că îţi 
amintești? a spus ea, cu flăcări arzându-i în privire. 

Bărbatul și-a șters gura cu dosul palmei, încercând să-și ascundă 
disconfortul. 

— Oricum... Nimic nu a mai fost la fel de atunci. 

— Moartea tatălui meu nu a făcut decât să scoată la iveală 
întunericul și urâciunea din acest oraș. Toți cei de faţă au mâinile 
pătate de sângele lui, însă vina e cu mult mai veche decât întâmplarea 
cu tata și acel foc nenorocit. Vecini care se ceartă cu vecinii lor. 
Lupte, dispreț și atâtea meschinării! Zâmbim cu toții și ne urăm zile 
binecuvântate, dar sunt convinsă că nu există nicio familie din Mâna 

Domnului care să nu îi vrea răul alteia. Și știți cu toții că am dreptate. 

Ignorând vremea îngrozitoare de afară, Rebecca a ieșit valvârtej 
din biserică, trântind ușa după ea. 

Ecoul cuvintelor rostite a răsunat mult timp după plecarea ei, 
pentru că atinseseră un punct nevralgic. 

— Fi bine, a grăit Calvin Buhrman încetișor, cu o voce joasă, pe 
care abia o puteam desluși. Eu aleg să cred că nu este așa... dar, având 
în vedere tot ce s-a întâmplat anul acesta, înțeleg de ce familia 
Danforth gândește cum gândește. 

Pastorul și-a dres vocea. 

— Dar ea nu mai e o Danforth. Face parte din familia Briard. 

Calvin era cât pe ce să își dea ochii peste cap. 

— De cinci minute. 

În încăpere au început să se audă șoapte, iar Letitia i-a strâns mâna 
soțului ei. 

— Poate că ar trebui să mergem după Rebecca... Să ne asigurăm că 
este bine. Așa-i, Simon? 

Mirele a dat din cap, în mod clar refractar ideii de a ieși afară, în 
mijlocul furtunii. 

— Ai dreptate, iubirea mea! 

Pastorul Briard s-a ridicat, gata de plecare. 

— O zi binecuvântată tuturor... 

Vocea i s-a stins, pentru că vorbele Rebeccăi ne răsunau încă 
ascuţit în urechi, și s-a grăbit să părăsească biserica, înainte să apuce 
cineva să îi răspundă cu aceeași urare. 

PR 
K 

— ÎN CE ZI SUNTEM AZI? A ÎNTREBAT MERRY, RIDICÂNDU-ȘI 
privirea de la coșul ei cu ațe. 

Fram strânse în jurul sobei, fiecare cu lucrul ei în poală, în vreme 
ce afară vântul urla cu putere, răscolind valea. 

Mi-am înfipt acul în stofa pe care Whitaker o adusese de la oraș. 
Terminasem rochia cu ceva săptămâni înainte, dar acum mă vedeam 
deja nevoită să o strâmtez. Devenise prea largă pentru trupul meu 
care se subția pe zi ce trece. Cămara ne era încă plină, darștiam că nu 
va fi mereu așa și începusem să îmi tai porțiile de la fiecare masă pe 
jumătate. Mi-era tot timpul foame, dar nu suportam gândul că 
surorile mele ar putea ajunge să simtă și ele asta. 

— Duminică, cred. 

— Nu, ce zi? 

Am stat pe gânduri. 

Rebecca se căsătorise cu Simon marți. 

— Nunta a fost pe 18, mi-am amintit și am început să socotesc de 
acolo. Așa că azi este... 

Un ciocănit în ușa din față ne-a întrerupt conversaţia. Am aruncat 
o privire la pendulă, cu teamă în suflet. Era abia trecut de patru, dar 
în Falls se lăsase deja întunericul. Cum vremea fusese foarte 
capricioasă, era neobișnuit să primim vizitatori atât de târziu. 

Mi-am lăsat deoparte lucrul și m-am apropiat de ușă. 

— Cine e? 

Distingeam o siluetă masivă prin geamul de la ușă, însă draperia 
mamei îi ascundea toate trăsăturile. 

— Gran Fowler! 

M-am încruntat. Familia Fowler locuia de cealaltă parte a văii, 
ferma lor fiind pe cât de aproape de graniță le permiseseră pinii. 

— Ştiu că este foarte târziu, dar Alice a vrut să se asigure că veți 
primi cu toții câte unul. 


Cu inima îndoită, am tras drugul de fier și am deschis ușa, 
îndreptându-mi privirea spre întunericul de cerneală de afară. 

— O binecuvântare de Crăciun, a spus el, întinzându-mi un 
pachet. 

Părea la fel de lipsit de avânt să ne calce pragul pe cât eram și eu să 
îl invit înăuntru. 

— Crăciunul! Astăzi este Crăciunul? 

Vocea surprinsă a lui Sadie și-a găsit ecou în inima mea. Cum 
putusem uita de Crăciun? 

În mod obișnuit, aceasta era perioada mea preferată din an - 
decoram casa cu ramuri de pin și ilice. Mama pregătea punci cu 
scorţișoară, portocale și cuișoare, și stăteam treji până târziu ca să îl 
ascultăm pe tata citindu-ne povestea primului Crăciun din Biblia 
familiei. Se cocea porumb și se organizau plimbări cu săniuţa, iar la 
Casa Adunărilor se ţinea un bal, se mergea la colindat, iar în case se 
spuneau povești înfricoșătoare, cu glas șoptit, în jurul focului. 

Dar cum mama și tata erau plecaţi, uitaserăm cu totul de 
sărbătoare, așa cum părea să fi uitat cea mai mare parte a orașului. 
Bucuria sărbătorilor era greu de trezit în Falls în ultimul timp. 

— Încă nu. Astăzi este 23 decembrie. 

— Mâine este Ajunul Crăciunului, a șoptit Merry, aruncându-i o 
privire aprigă calendarului, de parcă ar fi trădat-o. 

— Ajunul Crăciunului, iar noi nu ne-am pregătit în niciun fel! 

Sadie i-a dat drumul broderiei la care lucra. 

— Ce înseamnă asta? Nu mai avem Crăciun anul acesta? Trebuie 
să sărbătorim Crăciunul! 

Ochii i-au alunecat spre un colț gol al camerei. 

— Nu pot să cred că nu ai spus nimic, Abigail! 

— Bineînţeles că îl vom sărbători! am spus, ignorând faptul că 
Sadie o amintise pe prietena ei imaginară. 

Mintea mi s-a pus în mișcare, încercând să găsească o soluţie la 
care s-ar fi gândit mama. 

— Îmi pare rău, domnule Fowler! am zis, întorcându-mi atenția 
asupra fermierului uriaș care stătea la ușă. Neaţi luat prin 
surprindere! Vă rog, intraţi! Aţi vrea o cană cu ceai? 

Și-a scuturat mai întâi ghetele și apoi a pășit înăuntru. 

— Nu pot să stau mult. Trebuie să mă întorc la Alice înainte de 
cină. Am vrut doar să vă aduc asta. 

Mi-a întins din nou pachetul și am aruncat o privire sub hârtia în 
care era înfășurat. 

— Un pui! 

Nu mai avuseserăm carne pe masă de săptămâni bune. După ce 
Mai Marii anunțaseră că nu vor mai încerca să trimită oameni după 
provizii, eu și Merry făcuserăm o listă cu toată hrana pe care o aveam 
și înjghebaserăm un plan de raționalizare. Hotărâserăm că era mai 
prudent să păstrăm în viață găinile, indiferent câte grăunţe ar fi putut 
să consume. 

Bărbatul mi-a împins puiul jumulit în brațe. 

— Sunteţi mult prea generoși... Mă tem că nu avem ce să vă oferim 
în schimb. 

— Nu cerem nimic... Am decis că - având în vedere că sunt 
sărbătorile și toate cele - ar trebui să împărțim... din preaplinul 
nostru. 

Şi-a ferit privirea. 

— Etotul în ordine, domnule Fowler? 

Avea chipul cenușiu și arăta îngrozitor. 

— Suntem bine, a început el. 

Omul și-a împreunat apoi mâinile, vizibil agitat. 

— A... a avut loc un mic incident la fermă. Alice a ieșit să adune 
ouăle în dimineaţa asta și... ei bine... toate găinile au fost măcelărite. 

— Măcelărite! a zis Sadie, lipindu-se de mine, curioasă. 

— Până la ultima. 

Am încercat să nu îmi închipui masacrul, dar nu am putut 
împiedica imaginea să nu mi se formeze în minte - curtea acoperită 
de pene albe și de sânge roșu. 

— Coteţele sunt aproape de pădure, nu-i așa? 

Trecusem pe la ferma lor odată. 

— Credeţi că au reușit să treacă de Clopoţei creaturile alea? 

Sadie și-a încleștat mânuţa în carnea mea, strângând destul de tare 
cât să lase vânătăi. 

Gran Fowler a clătinat din cap. 

— Nu au fost creaturile. 

— De unde știți? a întrebat Merry, cu vocea stinsă de groază. 

— Făptașul a lăsat un fel de mesaj în urmă. 

Bărbatul a înghițit cu greu și și-a trecut mâna prin păr, 
îndepărtând parcă o amintire urâtă. 

— O imagine, de fapt. Desenată pe o latură a cotineţei, cu... 
sângele păsărilor. 

M-am aplecat spre el. 

— Ce era? 

Omul și-a ridicat privirea, întâlnind-o pe a mea pentru prima dată 
în acea după-amiază. 

— Un ochi. Un ochi mare, care pândește. 

Am rămas cu gura căscată. Odată ce am adăugat și acest detaliu 
îngrozitor imaginii pe care o aveam deja, aceasta mi s-a întipărit 
iremediabil în minte. Chiar de clipeam, rămânea acolo, în spatele 
pleoapelor - șocantă, înfiorătoare. 

Bărbatul și-a scărpinat barba, ridicând neajutorat din umeri. 

— Le-am povestit Mai Marilor, dar nu-i ca și cum pot face cu 
adevărat ceva. Alice a propus să împărțim puii înainte să se strice. 
Fa... a vrut să se asigure că toată lumea primește câte unul. Știm cât 
de greu trebuie să vă fie fără mama și tatăl vostru prin preajmă. 

— Este foarte generos din partea voastră... 

— Ar fi bine să îmi văd de drum. Nu vreau să umblu după lăsarea 
întunericului. 

S-a oprit în prag. 

— Crăciun fericit tuturor! 

— Crăciun fericit! am repetat mecanic. 

În glasurile noastre nu se simţea nici urmă de voioșie. 

— Va trebui să îl băgăm în cutia cu gheaţă! a spus Merry, luându- 
mi pachetul din brațe, după ce am închis ușa. 

Năsturaș a dat năvală în cameră, dărâmând rochia la care lucram 
de pe canapea. Materialul a aterizat periculos de aproape de șemineu. 

— Scoateţi pisica aia de aici! am zis, apucând rochia. 

Sadie a alergat după motan și amândoi au luat-o în sus, pe scări, 
spre dormitor. 

— Bărbatul pe care l-am văzut plecând călare era Gran Fowler? a 
întrebat Sam, care tocmai intra pe ușă. 

Samuel fusese în magazie, ca să umple felinarele cu ulei. 

— A trecut să ne lase un pui pentru Crăciun. 

Sam a clipit, surprins. Și el uitase că se apropia sărbătoarea. 

— Se pare că cineva le-a măcelărit toate păsările noaptea trecută. 

Mi-am împăturit rochia, cu acul și aţa ascunse bine între falduri. 
Aveam să mă ocup de ea mai pe seară. Trebuia să pregătesc mai întâi 
cina. 


Sam s-a încruntat. 
— Cine ar face un lucru atât de îngrozitor? 
— Nu știe nimeni. 


— Fac pariu că a fost Judd Abrams, a zis Sam, luându-se după 
mine în bucătărie. Gran i-a împrumutat burghiul cu câteva săptămâni 
în urmă - voia să pună niște pari noi în lungul hotarului -, iar Judd a 
zis că i l-a dat înapoi stricat. Că i-a rupt în două vârful și că nu a zis 
nimic. Nu și-a cerut scuze, nimic. 

O unealtă stricată nu părea nici pe departe un motiv suficient de 
puternic pentru a ucide un coteţ întreg de păsări, dar nu am spus 
nimic. 

— Crăciunul este peste două zile! a anunțat Sadie, dând năvală în 
cameră. Două zile! Aproape că l-am ratat! 

— Nu aveam cum să uităm de Crăciun, am zis, apucând tigaia de 
pe perete. 

Am bătut darabana cu degetele în masa din bucătărie, încercând 
să-mi găsesc inspiraţia, dar nu-mi venea în minte decât pui prăjit. 

— Eu cred că am fi fost cât pe ce! i-a zis Samuel lui Sadie, făcându- 
i cu ochiul. 

— Ce să pregătim pentru cină? 

Am ridicat vocea ca să astup strigătele de revoltă ale lui Sadie. 
Samuel a pufnit. 

— De ce mai întrebi? Ştii că vom mânca iar fasole și mămăligă. 

— Doar asta mâncăm de câteva săptămâni bune, a sărit și Sadie. Și 
tu nici măcar nu pui șunculiță și ceapă, așa cum punea mama. 

— Nu avem șuncă, i-am reamintit eu, cu un oftat. 

Mesele noastre chiar ajunseseră să fie foarte serbede. 

— Ce-ar fi să facem ceva deosebit de Crăciun? O masă mare, în 
familie, așa cum ar fi făcut mama. 

Am făcut o pauză, pentru că mă simțeam vinovată. Anul acesta, 
aveam mai multe rude în Falls decât eram obișnuiți să avem din alți 
ani. 

— l-am putea invita pe Ezra și pe Thomas. Vom face puiul la 
rotisor și vom frige câteva roșii. 

— Ar fi grozav! a spus Merry, care și-a făcut apariția de afară, 
frecându-și mâinile. Sunt sigură că s-au săturat de mâncarea lui 
Violet Buhrman. Mai avem și câteva mere în coșul din spate. 

— Și scorţișoară! am adăugat. Le voi coace și vom avea un adevărat 
festin. 

Sam a schițat un zâmbet. 

— Mă gândesc că aș putea merge mâine călare ca să îi invit. 

— Vom avea nevoie de un brad! a exclamat Sadie. Tata aducea 
mereu un brad mare pentru camera de zi. Am putea face și noi rost, 
nu-i așa? Brazii nu sunt raționalizați. 

— Mâine-dimineaţă! am promis. Vom tăia un brad și apoi îl vom 
împodobi. 


co 


— Adu-ţi aminte, cu cât ne îndepărtăm mai mult, cu atât va trebui 
să tragem de brad până acasă! a mormăit Samuel în timp ce înaintam 
printre nămeți. 

Aproape că fuseserăm nevoite să îl scoatem cu forma din casă. Se 
trezise morocănos și se răstea la toată lumea. Avea cearcăne adânci și 
m-am întrebat dacă nu cumva îl păștea vreo răceală. 

Sadie nici măcar nu l-a băgat în seamă, ţinându-și privirea aţintită 
înainte, în căutarea bradului perfect. 'Trăgea după ea o săniuţă, gata 
să ducă acasă comoara noastră de preț. 

— Ce ziceţi de acela? a întrebat Merry. 

Aceasta rămăsese în urma grupului, atentă parcă la ceea ce spusese 
Samuel. Doamne, ura încălțările de iarnă! 

Samuel și-a îndreptat privirea spre bradul pe care i-l arătase. A 
clătinat însă din cap și a urmat-o pe Sadie, care ţopăia vioaie în fața 
noastră. 

— Prea înalt! 

— Acesta? am întrebat, arătând spre un brad mai mic, care nu mi 
se părea prea greu de cărat dacă am fi pus toți patru umărul. 

— Prea mic! a chicotit Sadie. 

Am mers mai departe prin nămeţi. Merry bombănea în urma 
noastră, pentru că se împiedica în botul încălțărilor pentru zăpadă. 

— Acela! a exclamat Sadie, arătând cu degetul în adâncul pădurii. 

Deoarece crescuse printre tufișuri, ramurile copacului erau groase 
și bogate, cu ace de un verde proaspăt. Avea înălțimea potrivită și era 
aproape perfect simetric. O rază cenușie de soare își făcuse loc 
printre nori și strălucea deasupra lui, de parcă și cerurile ar fi știut că 
acest brad e special. 

— Nu-i așa că e frumos? a întrebat Sadie în șoaptă, pe un ton 
reverențios. 

— E minunat! a aprobat Merry. 

— Se va potrivi perfect în camera dezi! 

Mi l-am închipuit împodobit cu panglici roșii și ghirlande din 
floricele de porumb. Am fi putut să facem chiar și fulgi de nea din 
bucăţi vechi de hârtie. 

— Nu! a zis Samuel, retezându-ne elanul. 

Sadie și-a întors imediat capul spre el. 

— Poftim? De ce nu? Și Abigail zice că este frumos! 

— Atunci să se ducă ea să-l taie! a bombănit el. E dincolo de 
Clopoţei. N-am să intru atât de adânc în pădure pentru un brad, când 
avem atâţia alții mai la îndemână. 

— Dar acela este bradul nostru! Pe acela îl vrem! s-a burzuluit 
Sadie la el. 

— Am zis nu! a răspuns Samuel pe un ton neașteptat de aspru. 

Vorbea ferm, pentru a masca tremurul care amenința să-i înece 
cuvintele. O singură privire la chipul lui, și am înţeles despre ce e 
vorba. 

Sam nu era bolnav! 

Era îngrozit să pună din nou piciorul în pădure! 

Era asudat, iar pielea îi căpătase o paloare bolnăvicioasă. Respira 
pe gură, aproape într-o stare de panică, cu pupilele contractate. 

Zilele ne erau atât de pline cel mai adesea - aveam grijă de 
animale, păstram curăţenia în casă, trebuia să ne asigurăm că avem ce 
pune pe noi și pe masă. Nu fusese intenția mea să ignor trauma prin 
care trecuse Sam, dar era ușor să uit ceea ce suferise, când alte griji 

veneau grămadă peste noi. Acum însă, văzându-l cum tremură, mi- 
era clar că nu se simţea pe cât de bine presupusesem eu că se simte. 

Avea cearcăne adânci - oare nu putea să doarmă nopțile? - și părea 
împuţinat la trup. 

— Ce-ar fi să iau eu toporul? am propus, vrând să-l ajut să nu se 
facă de rușine. Eu... nu am mai avut niciodată ocazia să tai un pom de 
Crăciun - tata era în fiecare an cel care o făcea. S-ar putea să fie haios. 

— Artrebui să găsim alt... 

— Dă-mi mie toporul, Sam, și gata! am zis, întinzând mâna. Voi 
așteptați aici până îl tai, bine? 

Merry a dat din cap. Sadie mi-a înmânat funia de la sanie. Samuel 
a rămas nemișcat, cu ochii pironiți asupra pinilor, de parcă îndărătul 
lor s-ar fi aflat o armată de monștri, dând târcoale printre umbre. 

M-am întors și am văzut ochi. 

Zeci de ochi. 

Mari și rotunzi, cu irisuri enorme, care priveau intens, care mă 
priveau intens; atotștiutori, fără să clipească - o hoardă de creaturi 
sinistre, gata să pună stăpânire pe mine. 

Aproape că am ţipat de uimire și groază, însă mi-am dat repede 
seama că erau doar semne pe copaci, acolo unde li se frânseseră 
crengile, care lăsaseră în urmă iluzia unor ochi omenești în lemn. 

Sau aproape omenești, mi-am zis, holbându-mă la unul care avea o 
pupilă oribil deformată. 

Oare aceștia erau monștrii lui Sam? Îmi venea să râd. Nu erau 
decât noduri și crengi căzute. 

Apoi mi-am adus aminte de sângele care-l acoperise din cap până 
în picioare, scăldându-i braţele și fața ca un râu macabru, de hainele 
pătate și de mirosul fetid. 

Nu pinii și brazii făcuseră asta! 

Așadar, am ezitat la lizieră, acordându-i primului meu pas în 
pădure o însemnătate mai mare decât în mod obișnuit. Acum eram 
cu familia mea, parte din Falls, și, în clipa următoare, le aparțineam 
pinilor. 

În pădure era mai întuneric, ramurile groase ale coniferelor 
blocând în mare parte lumina dimineții. Era și mai liniște. Toate 
sunetele delicate de fundal pe care eram obișnuită să le aud - vântul 

care răscolea valea, foșnetul grâului, șopotul Lacului Verde - 
dispăruseră cu totul odată ce trecusem granița invizibilă. 

Clopoţeii au clinchetit neliniștiți, fiecare sunet pe care îl scoteau 
răsunând disonant. Nu era o melodie, nu urmau niciun tipar. Doar 
zgomot. Aflându-mă acum înconjurată de Clopoţei, am înţeles de ce 
strămoșii noștri se gândiseră că clinchetul lor va alunga animalele 
ciudate. Era atât de ascuţit, că îmi zgâria creierii în asemenea hal, 
încât până și mie îmi venea să fug de ei. 

Bradul era mai departe decât îmi închipuisem. Mi-am croit drum 
printre tufișuri, trăgând de poalele fustei, ca să o eliberez din 
ghearele mărăcinilor. Când am ajuns în cele din urmă la capătul 
Clopoţeilor, toporul începuse să mi se pară mai greu, și am observat 
cât de uscată de soare îi era coada din lemn. 

Samuel îl lăsase cu siguranță afară după ce terminase de tăiat 
lemnele pentru foc. Câte săptămâni trecuseră de atunci? Lama era 
mătuită și avea câteva firicele de rugină. Când plecase tata, toporul 
arăta nou-nouţ, mânerul era lăcuit, iar lama, ascuţită și curată. 

În piept mi s-a aprins furia, care mi-a răscolit vechile nemulțumiri 
şi, brusc, am simţit o dorință aprigă de a azvârli cu toporul în Sam. Mi 
l-am închipuit lovindu-l în faţă și despicându-i buzele subțiri și 
îngâmfate în două jumătăţi zdrenţuite. Nu aveam să-i mai văd 
rânjetul acela arogant și egoist niciodată. 

Dumnezeule, ce bine ar fi fost! 

Gândul acesta m-a șocat în așa măsură, că am scăpat toporul din 
mână. Ce... La ce mă gândeam? 

Am întors capul spre fratele meu, speriată că ar fi putut cumva să 
îmi ghicească gândurile. Îi citeam neliniștea în priviri. Nu își făcea 
griji din cauza gândurilor mele diabolice, ci a siguranței mele. Am 
clipit de câteva ori, limpezindu-mi mintea înainte să ridic toporul 
pentru a da prima lovitură. Lama a mușcat în trunchi cu un trosnet 
năprasnic, dar eu nu am auzit decât un pleoscăit, de parcă aș fi lovit 
în carne. 

— E totul în ordine, Ellerie? mi-a strigat Samuel după câteva clipe. 
Îți va fi mai ușor dacă îţi iei mai mult avânt; vei lovi mai cu forță! 

Am mijit ochii. 

— Lama este tocită. Cineva trebuie să fi lăsat toporul prea mult pe 

afară! 

Vocea îmi răsunase aspru, fără să lase urmă de îndoială pe cine 
trăgeam la răspundere. 

— Mie mi s-a părut că arată bine! a zis el, neafectat. 

Drept răspuns, am lovit din nou, lăsând furia să îmi ghideze braţul. 
Am dat cu toporul iar și iar, amărăciunea înfășurându-mi-se în jurul 
brațelor ca o iederă otrăvitoare. Îmi clocotea sângele în vene din 
cauza mâniei și a gândurilor negre. Mi-au inundat trupul și mintea 
până când am ajuns să văd în fața ochilor doar fulgere roșii, 
mușcătoare. Iar și iar, am hăcuit trunchiul. În aer zburau bucăţi de 
scoarță, vâjâind violent, ca niște viespi. 

Respirația grea mi se împrăștia în jur în nori de abur dens. Rochia 
mi se lipise de piele, udă de sudoare, chiar dacă era o dimineaţă 
răcoroasă. După o ultimă lovitură, trunchiul a cedat, frângându-se 
sub greutatea bradului. Am fost atentă să împing sania lui Sadie spre 
el, iar copacul s-a prăbușit pe ea, cu o bufnitură răsunătoare, 
zguduind pământul. 

De departe, ferite de umbre și de pini, surorile mele au chiuit, 
sărind în sus de bucurie. 

Adâncită în întunericul pădurii, mi-am coborât tăcută privirea 
asupra uriașului căzut la pământ. Dacă Samuel ar fi putut să ne ajute, 
am fi fost în stare să îl ducem acasă destul de repede, dar, privindu-l 
cum stă speriat în dreptul lizierei, am înţeles că nu ne puteam pune 
speranţele în el. Am strâns mai tare coada toporului, ura răsucindu-se 
în pieptul meu ca o ferigă care-și deschide frunzele. 

— Credeam că toți pădurarii trebuie să strige: „Cade!” 

M-am întors spre Whitaker, care se afla în spatele meu, rezemat de 
un copac, arătând de parcă m-ar fi urmărit de ceva timp. 

— Ai fi putut să mă omori, a punctat el degajat. 

— Mă îndoiesc. 

— Ah, ba da! a continuat el, cu un zâmbet adorabil în colțul 
buzelor. Dacă vântul ar fi bătut mai tare din partea asta și nu din 
partea aia, acum aș fi fost turtit ca o clătită. 

Și-a ridicat degetul umezit ca să verifice, demonstrativ, vântul. 

— Dar astăzi norocul a fost de partea mea. Și a ta, presupun. Văd 
că ai avea nevoie de ceva ajutor... 

— Mă descurc! am răspuns, surprinsă de cât de aspru îmi sunase 
vocea. 

Ce era cu mine? Fra cert că nu puteam să ridic singură bradul, iar 
Whitaker nu făcuse nimic ca să-mi trezească mânia. 

Spre deosebire de Sam. Lașul! 

Nu gândeam cu adevărat asta despre el. 

Sau, cel puţin, credeam că nu. 

De când pusesem piciorul în pădure, tot ce era mai urât din mine 
ieșise la iveală: nerăbdare, lipsă de stăpânire de sine și, mai presus de 
toate, o furie arzătoare, primară, împotriva căreia nu puteam lupta. 

— Nu mă îndoiesc de asta, Fllerie Downing! a spus Whitaker, 
ignorând asprimea din tonul meu în timp ce făcea un pas în faţă, ca 
să mă ajute. Dar dacă ai la îndemână patru mâini, de ce să foloseşti 
doar două? 

Whitaker s-a aplecat și a ridicat cu ușurință un capăt al copacului. 

— Trag eu, iar tu conduci? 

Am dat din cap, pentru că nu mai aveam încredere în mine să 
grăiesc cu voce tare. Cine putea ști ce avea să-mi iasă pe gură? 

Odată ce am pomit la drum, am simţit o schimbare înlăuntrul 
meu. Voaluri în nuanţe de roșu îmbujorat și stacojiu se așezau peste 
furia neagră, acoperind-o. Mi-am simţit pielea luând foc și toate 
simţurile aprinzându-mi-se. O dorință fierbinte a izvorât din centrul 
ființei mele și mi s-a întins în braţe, până în vârful degetelor, 
punându-le în mișcare, obligându-le să o împlinească. Am simţit un 
junghi în inimă, iar un dor covârșitor mi-a pus stăpânire pe trup. 

Respiram greu, cu pieptul dureros, de parcă aș fi alergat kilometri 
întregi. 

Atunci când Whitaker s-a întors spre mine, cu un zâmbet 
încurajator, toate aceste senzații stranii s-au unit într-un punct 
ascuţit. 

Dorinţă! 

Poftă! 

Îl voiam pe el! 

Voiam să merg drept la el și să îl sărut. Voiam să-i simt aroma 
buzelor, să îi sfâșii cămașa și să îi simt inima bătând sub palma mea. 
Voiam să îi simt mâinile pe trupul meu, lipite de camea mea, 

atingându-mă, strângându-mă. Voiam să îi simt dinții lăsându-mi 
urme pe gât, să îi simt gura pe umăr și apoi mai jos, și mai jos. Ar fi 
fost atât de ușor să îmi pierd controlul în pădure, să cedez tentației, 
să mă las purtată de ea. 

Să mă înec. 

Fărâma din mine care își dădea seama cât de absurde erau aceste 
gânduri mi se părea îndepărtată, de parcă ar fi privit printr-un 
ochean, de la kilometri depărtare, cu desăvârșire neputincioasă. 

Senzaţiile se accentuau cu cât ne apropiam de lizieră, de parcă 
gândurile depravate care îmi dădeau târcoale ar fi știut că nu au la 
dispoziție decât puţin timp pentru a mă face să acționez. Dorinţele 
îmi înecau mintea. Nu mai auzeam decât zumzetul lor teribil, 
îndemnându-mă să le ascult. O parte din mine voia să își întindă 
mâna și să îl mângâie pe Whitaker, în vreme ce cealaltă voia să-i 
arunce toporul în ceafă. 

Nu s-ar fi așteptat. 

În timp ce vedeam în fața ochilor camea spintecată, rana 
proaspătă, sângele - atât de mult sânge -, partea distantă din mine, 
cea adevărată, a alergat înapoi și a izbit în furia întunecată cu forța 
unei stânci. Răutatea nu s-a lăsat ușor, urlându-și disperarea cu atâta 
putere, încât abia după ce am pășit afară din umbrele pinilor am 
putut să pricep cât de cât ce se întâmplase cu mine. 

Îmi dădeam seama după privirile aruncate de Sadie și de Merry că 
cineva pusese o întrebare, însă eu fusesem mult prea afundată în 
lupta din mintea mea pentru a putea oferi un răspuns. 

— Dacă nu vă deranjez, mi-ar plăcea să mă alătur sărbătorii mâine, 
a spus Whitaker, spărgând tăcerea. 

A clipit curios la mine, simțind că ceva nu e în regulă. 

Mâine. 

Crăciunul. 

Fetele îl invitaseră la noi de Crăciun. Brusc, după ce întunericul s-a 
retras, m-am simţit goală, ca o cochilie, doar umbra celei care eram 
de obicei. Simpla încercare de a descifra conversaţia care avea loc 
înaintea mea mă extenuase. 

— Da, vino, te rog! am spus, silindu-mă să zâmbesc, pentru că nu- 
mi apăruse niciun zâmbet pe buze în mod natural. Ne-am bucura să 

te avem la masă... dacă nu ţi-ai făcut deja alte planuri. 

Ochii lui Whitaker erau calzi, de culoarea ambrei. Erau plini de 
bucurie, fără să bănuiască nimic din lucrurile teribile pe care mi le 
închipuisem legate de el, în pădure. 

— Nu mi-am făcut niciun plan. 


— SADIE, ÎMI POŢI DA TU UNTUL, TE ROG? AM STRIGAT, ÎN 
timp ce întorceam cartofii. 

Sfârâitul lor a umplut cratița cu un sunet vesel, iar mie mi-a 
ghiorțăit stomacul, anticipând masa pe care urma să o luăm. 

— A venit Whitaker! a strigat sora mea cea mai mică, alergând pe 
scări. 

Am auzit-o tropăind entuziasmată prin casă, cu speranța că Ezra și 
Thomas - care stăteau acum de vorbă cu Samuel, în camera de zi - nu 
aveau să compare sosirea lui Whitaker cu primirea călduță pe care le- 
o făcusem lor. 

Mi-am dat la o parte cu dosul palmei o șuviță rebelă. 

— Asta nu... Ăsta nu-i un răspuns. 

— Așa este! m-a întâmpinat un glas cald. 

M-am întors și l-am văzut pe Whitaker rezemat de tocul ușii, cu 
borcanul de unt în mână. 

— Crăciun fericit, Ellerie Downing! 

Privirea i-a alunecat asupra mea. 

— Arăţi încântător! 

— Arăt dezastruos! l-am contrazis și am luat untul, întorcându-mă 
să pun câteva linguri în cratiţă. Chiar nu știu cum reușea mama să 
prepare cinele de felul acesteia. Avea întotdeauna gata totul odată și 
îi rămânea timp să stea cu noi și să mănânce, arătând în același timp 
impecabil. 

— Nişte calități impresionante, cu siguranță! 

S-a aplecat peste umărul meu ca să inspecteze cartofii, trăgând în 
nări aburul aromat cu un pufăit admirativ. Umerii mei i-au atins 
pieptul, moment în care am simţit un fior electrizant. Era un gest 
intim încântător și atât de familiar! Îl văzusem pe tata făcându-l de 
multe ori. Îl încheia întotdeauna lipindu-și buzele de ceafa mamei. 

I-am aruncat o privire cu coada ochiului. Era atât de aproape, încât 

ni se atingeau obrajii. l-am simţit parfumul. Fra îmbătător, 
atrăgându-mă mai aproape de el, și în acea clipă am fost convinsă că 
acela era momentul. 

Primul meu sărut. 

Nu-mi puteam închipui un dar mai frumos de Crăciun. 

Mi-a zâmbit atunci când ni s-au întâlnit privirile și am simțit că am 
pieptul prea plin pentru a mai respira. 

— Whitaker, nu te-am auzit intrând! 

Sam își făcuse apariția în hol și ne-a întrerupt. 

— Vino să îi cunoști pe unchiul și pe vărul meu! 

— Samuel! a spus Whitaker, desprinzându-se de lângă mine. 
Crăciun fericit! 

— Şi ție! 

Sam a făcut un semn cu mâna spre camera de zi. 

— Vii? 

— Ai nevoie de ajutor? m-a întrebat Whitaker. 

— Sunt sigur că Ellerie se descurcă. Și uite-o pe Merry! 

Merry tocmai intra pe ușă, cu un coș plin cu surcele. 

— Mă pregăteam să le povestesc lui Ezra și lui Thomas despre 
drumul meu din pădure. Vino! l-a îndemnat Sam pe Whitaker. 

Whitaker mi-a atins ușor vârful nasului, cu o lumină jucăușă în 
ochi. 

— Va urma! a promis el. 

— Ce festin minunat! a exclamat Ezra, strângând speteaza 
scaunului din faţa lui, cu privirea aţintită plină de uimire la masă. 

— Ia loc, te rog! am spus, așezând puiul rotisat în mijlocul mesei. 

Ştiam că mândria este un păcat, dar nu puteam să nu mă simt 
mândră de masa pe care eu și Merry o pregătiserăm. Chiar dacă 
mama era departe, o simțeam alături de noi, privind cu bucurie masa 
întinsă. Preparaserăm toate felurile pe care le îndrăgeam de Crăciun: 
pui fript, cartofi prăjiți, păstăi cu unt și rondele de ceapă. Sos și chifle. 
Sos de merișoare și prune coapte. 

Îmi lăsa gura apă în timp ce îi urmăream pe toți strângându-se în 
jurul mesei pentru a spune rugăciunea. 

Sam și Ezra au deschis gura în același timp, fără ca vreunul dintre 

ei să bănuiască faptul că celălalt se simțea îndreptățit să 
binecuvânteze el masa. 

— Mii de scuze! a zis Fzra, cedând repede. Nu vreau să te calc pe 
bătături. 

Sam s-a încruntat și s-a grăbit să rostească o rugăciune cam anostă 
pentru sărbătoarea Crăciunului. 

— Amin! am răspuns cu toții, odată ce a încheiat. 

— Așadar, domnule Price, a început Ezra, spărgând liniștea care se 
coborâse asupra mesei în timp ce ne umpleam cu toții farfuriile. 
Ellerie zice că ești vânător. 

Whitaker și-a acoperit bine puiul din farfurie cu o lingură de sos și 
apoi și-a îndreptat privirea spre unchiul meu. A ridicat din sprâncene, 
așteptând parcă să i se adreseze o întrebare. 

— Aș fi interesat să văd ce piei ai. Mă gândesc să-mi fac o haină 
nouă. 

— Eşti interesat de ceva anume? a întrebat Whitaker, dând mai 
departe farfuria cu biscuiţi lui Merry, aflată la stânga lui. 

— Vulpe, dacă ai ceva la un preț rezonabil. Voi avea nevoie de un 
guler călduros. Plănuiesc să petrec ceva timp în pădure, cât de 
curând. 

— Făcând ce, mai exact? 

Mi-am cercetat unchiul, curioasă la rândul meu. Nu avea nicio 
gospodărie de care să se îngrijească și nici vreun negoț de care să se 
ocupe. Nu eram sigură ce făceau, el și Thomas, toată ziua la 
Buhrman. Mi se părea straniu că nu știam, dar și mai straniu să 
întreb. Nu voiam să creadă că îmi bag nasul unde nu îmi fierbe oala. 

— Ah! Intenţionez să scriu o carte! a declarat el, așezându-și cu 
mândrie ochelarii pe nas. 

— O carte? a repetat Sam. Despre ce? 

— Despre Amity Falls, desigur! Am avut norocul să călătoresc o 
vreme prin Apus și am admirat întotdeauna jurnalele de călătorie de 
pe coastă. Sunt pline ochi cu informaţii despre plantele și animalele 
din zonă. Au ilustraţii și tot ce trebuie. Însă în această parte de lume 
nu avem nimic asemănător. Mi-am zis că ar trebui să încerc să creez 
eu un astfel de ghid. 

— Eşti artist, atunci? am zis, tăind o bucată de cartof. 

Omul radia. 

— Și tu? a întrebat Merry, cu ochii la Thomas. Și ţie îţi place să 
desenezi? 

— Eu, în cea mai mare parte a timpului, car proviziile, a râs sec 
băiatul. 

— Am de gând să includ câteva pagini chiar și despre animalele 
mutante. Despre lupul peste care am dat. Despre cerbi. Despre 
broaște și pești. Am auzit tot felul de povești în oraș. Domnul Fowler 
a prins o știucă săptămâna trecută, când a dat la copcă. Avea două 
cozi și o pereche de picioare mici între ele. Straniu, nu-i așa? a zis el, 
întinzându-se după solniță. 

— Tu ai văzut ceva straniu în preumblările tale, domnule Price? 

— Whitaker doar! l-a corectat el pe Thomas, în timp ce își mesteca 
păstăile. N-aș zice! Vă sunt foarte recunoscător că ați ucis lupul acela. 
N-aș fi vrut să mă trezesc cu el în tabăra noastră. 

Ezra și Thomas au dat din cap, înfruptându-se mai departe din 
bucate. 

— Mai sunt și alții însă, a spus Sam. Lupi sau cine știe ce vor fi 
fiind cu adevărat. 

Le-am aruncat o privire surorilor mele. Trebuia să schimbăm 
subiectul discuţiei, altfel Sam avea să își petreacă întreaga noapte 
răvășit din cauza întâmplării cu caravana pentru provizii. 

— Povestește-ne mai multe despre cartea ta, unchiule Ezra! a cerut 
Sadie. Îmi poți da, te rog, păstăile? 

Thomas a servit-o, iar apoi neam continuat masa. 

— Sunteţi siguri că vreți să vă Întoarceți în oraș acum? l-a întrebat 
Samuel pe Ezra, în vreme ce acesta își înfășură în jurul gâtului un 
fular bleumarin. 

— Atât de devreme? a adăugat Merry. 

Abia ridicaserăm farfuriile pentru desert. 

— Le-am promis lui Calvin și lui Violet că ne vom întoarce la timp 
pentru a închina un pahar în cinstea Crăciunului, a explicat Ezra. Dar 
vă mulțumim din inimă pentru această seară minunată! Faptul că am 
fost în familie în această zi... ei bine, a însemnat cu adevărat foarte 
mult! 


e- 238 + 


Thomas a încuviințat cu o mișcare din cap. 

— Crăciun frumos, tuturor! 

După ce neam îmbrățișat cu toții, s-au îndreptat spre căruţa lor și 
au dispărut în lumina purpurie a apusului. 

— Crăciun frumos? a repetat Sadie. 

— Unii oameni zic așa, am spus eu, deși băgasem la rândul meu de 
seamă frazarea stranie. 

— Bradul arată splendid! a spus Whitaker după ce am pășit înapoi 
în camera de zi, fără să îmi mai bat capul cu amănuntul acela straniu. 

Whitaker a dat roată pomului de Crăciun, admirându-l din toate 
părţile cu o strălucire în ochi. Odaia era la rândul ei decorată cu fulgi 
de nea din hârtie, prinși cu sfoară, care păreau să plutească în aer, și 
cu crenguțe de ilex, încărcate cu frunze întunecate și fructe roșii, 
strălucitoare. 

— Întreaga casă arată splendid! Voi, domnițelor, aţi înfăptuit un 
miracol de Crăciun! 

— Sam le-a agăţat pe acelea! a spus Sadie, aruncându-i o privire 
loială fratelui ei în timp ce arăta cu mâna iedera. 

Sam fusese tăcut toată seara, intimidat parcă de prezența 
puternică a celorlalți bărbați. 

— Niciuna dintre noi nu este destul de înaltă ca să ajungă până 
acolo. 

Samuel și-a fluturat mâna cu modestie. 

— Dar a fost ideea ta să înșirăm merișoare alături de floricelele de 
porumb pentru ghirlandele din pom. 

— Ar fi fost bine dacă am fi reușit să facem și ornamente din turtă 
dulce, a spus Merry, mijind ochii la brad, de parcă ar fi putut să le 
facă astfel să apară. Răspândesc un miros extrem de plăcut în casă, iar 
mama ne lăsa să le culegem de pe crengi atunci când voiam ceva 
dulce. 

— Sună delicios, dar a fost o zi perfectă! a asigurat-o Whitaker. 
Nu-mi pot închipui ce ar fi putut să o facă mai bună. 

— Cadourile! a spus Sadie visătoare. 

— Merele coapte pe care le-a pregătit Fllerie au fost cadourile 
noastre! i-a amintit Merry. A folosit ultimul praf de scorţişoară pentru 
ele. 

— Şi au fost foarte bune, a răspuns sora mea mai mică. Dar nu am 
putut să le vârâm sub brad și să le despachetăm. Ca pe niște cadouri 
adevărate. 

— Sadie! am început eu, pe un ton de avertizare. 

Buza de jos i se lungise periculos de mult și părea gata să pună bot. 

— Am vorbit despre asta! Nu anul acesta. 

— Știu! Doar că... 

— Ce-ar fi să mergi și să te uiţi sub brad? i-a întrerupt Whitaker 
văitatul. Nu se știe peste ce ai putea să dai! 

Fără convingere, Sadie a îngenuncheat lângă brad și a ridicat o 
creangă grea, plină cu ace. A chițăit de bucurie, și am văzut-o scoțând 
de acolo un mic pachet. Fra înfășurat în hârtie simplă, maro, și legat 
cu sfoară, însă Whitaker strecurase și un fir de iederă în fundă, 
pentru a-i da un aer festiv. Pe hârtie era desenat frumos un M. 

— Merry, acesta este pentru tine! a spus Sadie, întinzând darul cu 
atâta convingere, încât părea că ea însăși îl împachetase. 

Apoi s-a băgat din nou sub brad și a ieșit cu încă două cadouri, 
ambele cu câte un S pe ele. Sadie lea ridicat spre Whitaker, 
întrebătoare. 

— Cel mai mic este al lui Samuel, iar cel mare este al tău! a zis el, 
făcându-i cu ochiul. 

Încântată, Sadie i-a întins lui Sam cadoul lui și s-a întors la brad. 

— De fapt, asta e tot! a spus Whitaker, prinzând-o înainte să se 
poată strecura din nou sub crengile pomului de Crăciun. Nu am avut 
prea mult timp la dispoziție și nu am împachetat nimic pentru 
Ellerie. 

M-a privit în ochi. 

— Îmi pare rău! 

— Faptul că ni te-ai alăturat de Crăciun este singurul dar de care 
aveam nevoie. 

Adusese un aer proaspăt în casa noastră și nu ne mai fusese atât de 
dor de mama și de tata. 

Chiar și după ce am rostit acele cuvinte, mi-a zâmbit, cerându-și 
scuze, și abia apoi s-a întors la restul grupului. 

— Ei bine, ce mai așteptați? 

Cu urale pline de încântare, Sadie și Sam au rupt hârtia și sfoara, 

care nu se lăsa deznodată. Merry și-a desfăcut cadoul, împăturind 
apoi cu grijă hârtia și strângând ghem sfoara, fără îndoială pentru a le 
refolosi mai târziu. Îmi venea să o îmbrăţișez de drag. 

— Ah, ce drăguţ! a exclamat Sadie, atrăgându-mi atenţia spre ea. 

Ținea în mână o figurină din lemn. 

— Este o prințesă! 

— O prinţesă a zânelor, a corectat-o Whitaker. Îi vezi aripile? 

— Sunt seminţe de arțar! Uite, Ellerie! 

Mi-a pus figurina de lemn în mână. Rochiţa înfoiată a zânei era 
cioplită cu surprinzător de multe detalii. În jurul tivului avea stele 
căzătoare, iar în mână ținea un bucheţel din trifoi cu patru foi. 

— Ai cioplit-o tu însuți? am întrebat, ridicându-mi privirea spre 
Whitaker. 

El a încuviinţat cu o mișcare din cap. 

— Este încântătoare! 

Ne-am întors apoi spre Merry, care își cerceta curioasă darul. Era o 
potcoavă nouă-nouță, care nu părea să fi fost folosită vreodată. 

— Ca să îţi poarte noroc! a clarificat Whitaker. 

— Este frumoasă! Nu am văzut niciodată o potcoavă atât de 
lucioasă! 

Merry și-a îndreptat privirea spre Whitaker cu un zâmbet. 

— Îți mulțumesc! 

— O! a murmurat Samuel. 

Ne-am aplecat cu toții ca să vedem ce primise. 

— Un briceag! a anunțat Sadie, pierzându-și imediat interesul 
pentru dar. 

Și-a luat apoi cadoul și s-a așezat în fața bradului, inventând un joc 
în care figurina trebuia să străbată crengile copacului sărind din ce în 
ce mai sus. 

— Este briceagul meu! a rostit Sam cu grijă, întinzându-mi-l. Vezi 
inițialele de pe mâner? Tata le-a cioplit. 

— Îmi aduc aminte, am spus, cercetând cuțitul. 

— L-am pierdut... când am fost după provizii, a continuat Sam, 
îndreptându-și ochii spre Whitaker. 

— Fllerie a menţionat asta atunci când mi-a povestit ce s-a 
întâmplat. Cu câteva zile în urmă, verificam niște capcane și am dat 

de el. M-am gândit să ţi-l aduc înapoi. 

— Eu... Da, mulțumesc! 

Fratele meu geamăn s-a holbat la Whitaker ceva timp, cu o privire 
întunecată. 

— Noi nu ţi-am luat nimic, și-a dat Sadie seama și s-a încruntat. 

Tonul ei luminos a alungat tensiunea care apăruse în încăpere. 

— Glumești? a întrebat el galant, fluturându-și brațul în jur. Uitaţi- 
vă la tot ce aţi făcut! Dacă nu ați fi fost voi, familia Downing, aș fi 
petrecut o noapte rece și singuratică în tabără. Am avut parte de o 
seară minunată! Nu-mi amintesc să fi avut un Crăciun mai frumos! 

— Serios? a întrebat Sadie, privind în jurul camerei cu îndoială. 
Dar, dacă ți s-ar putea împlini o dorință de Crăciun, orice, ce ţi-ai 
dori? 

Lui Whitaker i s-au oprit ochii la mine și am simţit că îmi iau foc 
obrajii sub căldura privirii lui. De la momentul de apropiere pe care îl 
avuseserăm în bucătărie, între noi se schimbase ceva. Fiecare privire 
pe care mi-o arunca părea grea de așteptări, iar eu nu știam cum ar 
trebui să răspund. 

— Acolo, în colț, acela e un pian? a întrebat el, fără să-și mute 
ochii de la mine. 

Merry a dat din cap și a tras jos tapiseria grea pe care o țesuse 
mama pentru a proteja instrumentul. Existau doar trei piane în Falls, 
iar mama era fanatică de-a dreptul atunci când venea vorba de a-l 
proteja pe al nostru de praf. Reuben Downing, cu buzunarele pline de 
aurul pentru care tatăl lui fusese ucis, îl cumpărase părinţilor mei ca 
dar de nuntă. Pianul fusese trimis pe bucăți peste munţi și reasamblat 
în odaia noastră de zi. De fiecare dată când avea o clipă de răgaz, 
mama se așeza pe taburetul plușat și își trecea degetele peste 
claviatura din fildeș. Cânta imnuri vechi, bisericești, și cântece 
folclorice. Deși ne învățase și pe noi trei cum să cântăm, niciuna nu 
eram la fel de talentată ca ea. 

— Un dans! a hotărât Whitaker. Cred că, dacă mi s-ar putea 
îndeplini orice dorință de acest Crăciun, mi-aș dori un dans. 

— Dansez eu cu tine! a exclamat Sadie, apucându-l imediat de 
mână și trăgându-l spre mijlocul camerei. 

— Merry ar putea cânta ceva. Fa este cea mai bună la pian dintre 


e 242 


noi. 

— Aș fi onorat! a spus Whitaker, făcând o plecăciune, în vreme ce 
Merry începuse să înșire cu atenţie câteva note, testând clapele. 

Pianul era puţin dezacordat - nu îl mai atinsese nimeni de la 
incendiu -, dar își făcea încă datoria, iar colindul pe care îl începuse 
Merry a inundat casa cu veselia sărbătorească ce până atunci ne 
lipsise, în ciuda tuturor eforturilor noastre. Până și lipsa totală de 
interes a lui Sam a părut să se topească și mi-a apucat mâna, rotindu- 
mă cu bucurie prin cameră. 

Sadie râdea cu sughițuri, încercând să imite pașii lui Whitaker. Dar 
el tropăia și bătea din palme urmând o coregrafie complexă, pe care 
surioara mea nu avea nicio șansă să o înveţe, pierzând oricum 
jumătate din pași din cauza chicotelilor. 

După ce s-a sfârșit cântecul, i-am luat locul lui Merry, ca să poată 
dansa și ea. Am cântat și am tropăit până când pendula a bătut 
miezul nopții, iar Sadie s-a strâns ghem, extenuată, într-un capăt al 
canapelei. 

— Ce seară perfectă! a spus Whitaker după ultima bătaie a 
ceasului. Dar am profitat prea mult de ospitalitatea voastră. A sosit 
vremea să mă întorc înapoi în tabără. 

— Singur? Pe întuneric? s-a mirat Samuel, care tocmai o ridicase 
în braţe pe Sadie. 

— Am felinar și cunosc drumul bine. 

— Chiar și așa... printre pinii aceia se ascund tot felul de creaturi. 
Creaturi periculoase. Ești binevenit să rămâi la noi peste noapte. 

— Aș putea aranja canapeaua aici, am adăugat eu. 

Gândul că Whitaker ar putea dormi sub acoperișul nostru, la doar 
câteva camere depărtare de mine, m-a făcut să roșesc. 

— Avem destule pături și... 

Vocea mi s-a stins, pentru că gândurile îmi erau consumate de 
amintirea băii pe care îl văzusem făcând-o în râu. Gândul că una 
dintre cuverturile mele avea să-i acopere trupul adormit, gol, mi-a 
retezat orice speranță de a mai putea încheia propoziţia. 

În caz că simţise la ce mă gândeam, Whitaker nu a arătat-o. 

— Nu aș vrea să deranjez. Sincer, mă descurc! 

Nu știam sigur dacă mă simțeam mai degrabă ușurată sau 

dezamăgită de insistenţele lui. 

Whitaker a șoptit un noapte bună, în timp ce Samuel o ducea sus 
pe Sadie, adormită în braţele lui. 

— Ar trebui să îl ajut! a grăit Merry, aruncându-mi o privire cu 
subînțeles. Ştii cât de greu e să o schimbi în pijamale după ce 
adoarme. Noapte bună, Whitaker! Îţi mulțumesc încă o dată pentru 
potcoavă. 

— Ar trebui să o agăţi deasupra ușii pe care ieși cel mai des, a 
sugerat el. Cel puţin așa se zice. 

— Aşa voi face, cu siguranţă! Crăciun fericit! 

— Crăciun fericit, Merry! a răspuns el. Scena a fost orchestrată 
perfect! a grăit apoi, odată ce pașii surorii mele s-au auzit deasupra, 
în mansardă. Tu ai pus la cale totul? 

— Poftim? Nu! Eu... 

Whitaker a izbucnit în râs. 

— Știu! Eu am făcut-o, a recunoscut el șoptit. I-am spus în treacăt 
lui Merry că e păcat că ai stat la pian toată seara. 

— Nu m-a deranjat. 

— Fi bine, pe mine da! a recunoscut el. Am sperat că voi avea 
ocazia să dansez cu tine. 

M-am simţit inundată de un sentiment cald de încântare. 

— Serios? 

— A fost cea mai mare dorință a mea de Crăciun. 

Și-a întins mâna, dar nu m-a atins. Palma i-a rămas deschisă, 
cerându-mi parcă permisiunea. 

— Aș putea să te tentez cu un dans acum? 

M-am uitat fascinată la degetele lui, admirând cum lumina 
lumânărilor le scotea în evidenţă liniile lungi. Erau atrăgătoare, de o 
frumuseţe hipnotică. 

— Nu avem pe nimeni care să cânte pentru noi. 

— Nu avem nevoie de pian. 

Mâna lui mi-a cuprins-o atunci pe a mea și m-a tras spre verandă. 

Aerul nopții era înghețat, dar eu nici nu am băgat de seamă. Nu 
puteam să simt nimic în afară de căldura degetelor lui și atingerea 
brațului său pe umărul meu. 

— Auzi muzica? 

Am privit în noapte, ascultând. Totul era nemișcat, în afara zăpezii 
care cădea, vătuind lumea, cufundând-o în tăcere. 

— Nu aud nimic. 

— Încearcă! a insistat el. Închide-ți ochii și ascultă cu atenţie! Auzi 
foșnetul delicat al vântului? 

Cu ochii închiși, am dat din cap. 

— Orchestra se încălzește. 

— O orchestră întreagă? am întrebat, zâmbind. 

I-am simţit mâna în jurul taliei, trăgându-mă mai aproape de el. 
Nu avea să fie un dans vesel și plin de ritm de la țară. 

— Auzi fulgii de nea cum se prind de crengi? Ei ţin ritmul. 

Gura îi erau aproape de tâmpla mea, și îi simțeam respirația pe 
piele, tremurând de anticipare. 

Whitaker a început să fredoneze o melodie, una care nu mi-era 
cunoscută, și să se legene ușor, trăgându-mă și pe mine cu el. Când 
am deschis ochii, i-am văzut pe ai lui aţintiți asupra mea, întunecaţi 
ca rășina. 

Ne-am învârtit ușor, iar eu mi-am lăsat mâna să întârzie pe brațul 
lui, cu mai multă încredere decât simțeam de fapt. 

— Ce noapte magică! 

Norii albi, care cerneau zăpadă, au început să se destrame pe cer, 
iar stelele sclipitoare și-au arătat capetele printre ei. 

— Uite, se vede chiar și Cassiopeia! 

Expresia de pe chipul lui Whitaker s-a preschimbat într-una plină 
de neîncredere. 

— Cine? 

— Constelaţia. 

L-am tras în jos, pe scări, spre curte, și i-am arătat luminile în 
zigzag. 

— Vezi grupul acela de cinci stele de acolo? 

— Desigur! 

— Aceea este Cassiopeia. Şi-a primit numele de la o regină teribil 
de îngâmfată. Pentru a-i pedepsi impertinența, zeii i-au făcut 
constelația să atârne cu susul în jos pentru jumătate din an. 

Râsul lui era luminos și blând. 

— Vezi cum este poziționat acel W? 


e 245 


Am trasat modelul în aerul de deasupra noastră. 

— Îl văd foarte bine, Ellerie Downing. Doar că... 

— Ce e? 

Gropiţele i s-au accentuat. 

— Până și stelele trebuie să aibă nume? 

Am ridicat din umeri. 

— Nu-i ca și cum le-aș fi botezat eu însămi. 

Ochii i-au coborât asupra mea, surprinzător de gravi, având în 
vedere zâmbetul de pe chipul lui. 

— Dartu le știi numele? Poveștile? Pe toate? 

— Tu nu? Tata ne spunea poveștile lor ca să ne adoarmă, când 
eram mici. Și aveam și o carte, la școală; îmi plăcea mult să o citesc! 

A ridicat din umeri. 

— Mie mi se pare caraghios doar. Să dai nume unui lucru atât de 
îndepărtat! Stelele acelea nu știu de miturile noastre. De ce ar vrea să 
poarte numele unor eroi și al unor legende despre care nu au auzit 
niciodată? 

— Cred că s-ar bucura să știe că cineva se gândește atât de des la 
ele! am spus eu. Altfel nu ar fi decât o risipă de lumină, sus, în acel 
vid uriaș, vast. 

Whitaker și-a lăsat capul pe spate, admirând noaptea. 

— Este teribil de uriaș și de vast! 

Mi-a arătat un cuib de stele. 

— Dar acelea? Par a fi importante. Trebuie să aibă o poveste. Și 
sunt convins că tu o știi. 

— Harpa, am spus, fără ezitare. 

A râs. 

— De ce ar fi o harpă în cer? 

— Este a lui Orfeu. 

Whitaker nu părea să știe despre ce vorbesc. 

— A fost un muzician. Atunci când iubirea vieţii lui a murit, a 
urmat-o în infern. Folosindu-se de muzica sa, l-a convins pe Hades să 
îi aducă înapoi sufletul pe pământ, astfel încât să poată fi alături de ea 
pentru totdeauna. Hades i-a spus că iubita lui îl va urma pe muzician 
afară, însă Orfeu nu trebuia să își întoarcă privirea după ea. Orfeu a 
înfruntat toate încercările grele de pe drum, dar, chiar înainte să 

ajungă pe malul râului care separă lumea morţilor de lumea viilor, și- 
a întors privirea. 

— Ce s-a întâmplat cu fata? 

— A fost târâtă înapoi în iad. 

Whitaker arăta îngrozit. 

— Iar el s-a ales cu harpa lui imortalizată? Doar pentru că a dat 
greș? 

Am ridicat ochii spre constelația în formă de diamant. 

— Nu am privit niciodată lucrurile astfel. E destul de trist, nu-i 
așa? 

Umerii ni s-au atins cu o familiaritate caldă. 

— Tu m-ai urma în iad? a întrebat Whitaker. 

Vocea lui era joasă și adâncă, încărcată de aluzii. 

Mi-a înflorit un zâmbet pe buze. 

— Dacă aș face-o, știi că nu aș privi înapoi! 

Vântul și-a schimbat direcția, trimițând un roi de fulgi de zăpadă 
peste noi. Fulgii mi s-au prins de obraji și de gene, ca niște săruturi 
mici și reci. Atunci când Whitaker mi i-a șters ușor, mi-am lipit 
obrazul de degetele lui, dornică să le simt căldura, dornică să-l simt. 

— Nu mi-ai spus care e dorinţa ta de Crăciun, Ellerie Downing, a 
murmurat, trecându-și degetul în lungul maxilarului meu. 

Nu i-am putut răspunde. Mi se tăiase respiraţia, iar fiecare celulă a 
corpului meu aștepta atingerea buzelor lui. Nu prea știam ce să fac, 
cum să inițiez sărutul, unde ar trebui să îmi ţin mâinile. Voiam să îl 
trag spre mine chiar în acea secundă, dar mi-era teamă că va crede că 
sunt prea nerușinată, prea îndrăzneață. 

Dar, ah, cum îl doream! 

Până să mă hotărăsc eu, o pală de vânt a învălătucit zăpada în jurul 
nostru. Frigul a întrerupt apropierea dintre noi și a risipit momentul. 
Am luat-o amândoi la fugă, râzând, ca să ne adăpostim pe verandă. 

— E prea frig pentru a dansa, presupun! s-a văitat Whitaker. 

— A fost o idee frumoasă însă! am spus repede, dornică să 
reaprind momentul de tandrețe pe care îl trăiserăm. 

Voise să mă sărute. Fram convinsă de asta. 

— Vino înapoi, înăuntru! Pot să-ți fac o cană cu ceai, ca să te 
încălzești înainte de plecare. 

— O ofertă tentantă! 

M-am simţit teribil de dezamăgită văzându-l cum înăuntru își ia 
haina grea din cuier. Apoi, în prag, în timp ce își îndesa fularul în 
gulerul de la pulover, și-a ridicat privirea și a dat cu ochii de un fir de 
vâsc. Sadie îl atârnase acolo mai devreme, când decoraserăm, deși 
eram sigură că Samuel îl dăduse jos înainte să vină Whitaker. 

Dar acum apăruse din nou, ca o promisiune. 

— Foarte tentant! 

— Este? 

Am pășit spre el, frângându-mi degetele, emoționată. Nu răceala 
acelei nopți era cea care îmi trezea fiori pe șira spinării. 

— Ellerie, eu... a zis Whitaker și s-a aplecat, lipindu-și fruntea de 
fruntea mea. 

Mi-a mângâiat ușor obrazul, atingerea lui fiind mai catifelată decât 
cea a fulgilor de nea. Mi-am ridicat bărbia, încurajându-l să străbată 
mica distanță care ne mai despărțea. Respiraţiile noastre pluteau în 
jur ca o ceaţă, amestecându-se ca în sărutul care avea să urmeze. 

Am simţit însă mișcare. Sam se întorsese și acum stingea 
lumânările. 

Brusc, Whitaker s-a tras de sub vâsc și și-a luat felinarul, 
îndreptându-se imediat spre curte. Vântul a bătut din nou cu putere 
și mi s-a părut că între noi se căscase o distanță de kilometri întregi. 
Whitaker și-a întors capul, cu un zâmbet trist pe buze. 

M-am rezemat de cel mai apropiat stâlp de la verandă, șocată de 
plecarea lui bruscă. Nu îmi dorisem niciodată în viață ceva atât de 
tare, iar Whitaker putuse să-i dea cu piciorul cu atâta ușurință! De 
trei ori! Stomacul mi s-a făcut ghem, rușinea și vulnerabilitatea 
amestecându-se la un loc, neplăcut. 

— Drum bun! i-am urat, știind că trebuie să ne luăm cumva la 
revedere, iar o platitudine goală părea să fie cel mai ușor mod de a o 
face. 

— Eu... Trebuie să îţi spun ceva! 

— Da? 

Uram speranța care îmi răsunase în glas. 

Whitaker și-a mușcat buzele. 

— Nu-mi este ușor să spun asta, dar... Caravana pentru provizii cu 

care a fost Sam... Trebuie să recunosc, m-a afectat. Mă uit tot timpul 
peste umăr și în fiecare zi fac focul de tabără mai înalt și mai durabil. 

— Mă bucur că ești precaut. 

Și-a frânt degetele. 

— Doar că... te-ai întrebat vreodată ce s-a întâmplat cu adevărat în 
acea noapte? 

— Ce vrei să spui? Sam a zis... 

— Sam a povestit cât de îngrozitor a fost atacul. Și care a fost 
rezultatul lui cutremurător. Eu... am văzut rămășițele; a fost cu 
adevărat înfiorător. Așa că... el cum a scăpat? 

— Păi, el a spus... 

Am rămas nemișcată, gândindu-mă la povestea lui Sam. 

Whitaker și-a ridicat degetul arătător. 

— A zis că animalele erau rapide. Nu a avut cal. Caii au fugit 
atunci când creaturile au atacat. 

A mai ridicat un deget. 

— A spus că animalele erau feroce. Nu a avut nicio armă. 

S-a încruntat. 

— Cum de este încă în viață? 

Între noi s-a lăsat tăcerea, în timp ce mă străduiam să găsesc un 
răspuns. Mi-l închipuisem pe fratele meu alergând prin păduri, 
ascunzându-se pe după trunchiuri căzute, ghemuindu-se într-o 
scorbură. Dar acestea erau doar închipuirile mele. Ce se întâmplase 
cu adevărat? 

— Poate că... ar fi putut să... 

Am ridicat neajutorată din umeri. 

— Noroc chior? 

Dacă era cineva care să creadă în noroc, atunci acela era Whitaker. 

A dat din cap, fără convingere. 

— Poate... 

— Nu-mi pari convins. 

Whitaker a oftat adânc. 

— Fllerie, nu am văzut urme lăsate de creaturi în tabără. Când am 
ajuns acolo, am găsit... mult sânge închegat, niște oase și... alte 
lucruri... dar nu arăta ca și cum acei oameni ar fi fost atacați de niște 
animale. 

— Dar cum arăta? am șoptit. 

Mi-am frecat mâinile, fără să știu dacă îmi înghețase sângele din 
cauza frigului sau a cuvintelor lui. 

— Ca și cum bărbaţii ar fi fost uciși... asasinați, a șoptit el. 

Am tras repede aer în piept, îngrozită. 

— Doar nu vrei să spui că Sam... 

— Nu am spus asta! a clarificat el, ridicându-și mâinile. Nu sugerez 
asta, chiar deloc... Nu cred asta. Cred doar că făptașul a fost un om. 
Mai mulți oameni, poate. Nu știu! 

— Sună nebunește! 

— Mai nebunește decât o haită de lupi mutanţi? 

— Nicio persoană din Amity Falls nu i-ar fi ucis pe acei oameni. 

— Poate că nu au fost din Falls. 

Am tresărit din cauza unui ţăcănit ascuţit la fereastră. Dindărătul 
ei, Samuel și-a fluturat mâna o singură dată. 

— Noapte bună, Whitaker! Crăciun fericit! 

Apoi și-a plecat capul și l-am urmărit îndepărtându-se tăcut. 

— Dar Sam a văzut lupii... am insistat, văzându-l pe fratele meu 
geamăn cum se afundă înăuntru. 

Whitaker și-a dres vocea. 

— O minte traumatizată poate vedea o mulțime de lucruri, dar eu 
îți spun, FEllerie Downing, în pădurea aceea de pini nu sunt monștri. 

— Ce artrebui să îi spun lui Sam? 

— Nimic. Tu... te simţi în siguranţă în preajma lui? Crezi că ar fi în 
stare să te rănească - pe tine sau pe surorile tale? 

— Bineînţeles că nu! am exclamat, îngrozită. 

— Bineînţeles că nu! a repetat și el, cu mult mai puţină convingere. 
Doar... fii cu băgare de seamă! Ai grijă! 

Whitaker a aruncat o privire ferestrei goale, iar apoi s-a apropiat 
din nou de mine și și-a lipit gura fierbinte de fruntea mea. Aș fi vrut 
să mă bucur pendelete de atingerea lui, dar adevărul era că abia o 
simțisem. 

— Voi veni să vă văd peste câteva zile! a promis el, înainte să 
dispară într-un vârtej de zăpadă. 

SAMUEL A ADUNAT CU FURCULIŢA ULTIMELE FIRMITURI 
care-i mai rămăseseră în farfurie de la turtele cu ovăz pe care le 
pregătisem pentru micul-dejun. Fără zahăr, sirop sau scorţişoară, 
aproape că nu puteau fi mâncate, însă Sam nu părea să observe sau să 
fie preocupat de asta. S-a lins pe buze, savurând turta fără gust. Își 
terminase porţia înainte să apuc să servesc pe toată lumea. 

Sadie s-a strâmbat când și-a văzut turta în farfurie. 

— Din nou? 

— Din nou, am confirmat. 

— Avem vreun pic de... 

Nici nu-i venea în minte ce ar fi putut salva acel mic-dejun. 

— O mănânc eu, dacă nu o vrei! a zis Sam. 

De cum am terminat de rostit rugăciunea de dimineaţă, s-a întins 
peste masă și și-a înfipt furculița în turta lui Sadie 

— Sam! am strigat, în timp ce Sadie începuse să se smiorcăie. 

— Ce e? A zis că nu ovrea. 

Vorbea cu gura plină, pentru că mușcase deja jumătate din ea. 

— Nu, n-am zis! s-a văitat Sadie. 

— Ia-o, atunci! a zis el, aruncându-i ce mai rămăsese din turtă în 
farfurie. 

Sadie i-a împins-o la loc. 

— Acum n-o mai vreau! 

— Ia-o pe a mea! i-am spus, trăgându-i farfuria mea înainte, ca să 
nu se mai vaite. 

Mă trezisem cu tâmplele pulsând, iar durerea se preschimbase 
într-o migrenă îngrozitoare. Mi-am lipit mâna de frunte, însă nimic 
nu părea să ajute. 

— Mai avem puţin ghimbir în cămară, a spus Merry, care băgase 
de seamă că nu mă simt bine. Îți fac o cană cu ceai. 

Sadie a ridicat repede capul. 

— Şi eu vreau ceai! 

— Atunci, vino să-mi dai o mână de ajutor! Tu poți să răzui 
ghimbirul. Eu pun apa la fiert. 

Sadie și-a îndreptat ameninţător degetul spre Sam. 

— Să n-o mănânci pe alui Fllerie. E a mea! 

Fetele au plecat spre bucătărie, iar în cameră s-a lăsat în sfârșit 
liniștea. 

Sam s-a întors la jumătatea de turtă de la Sadie, savurând-o pe- 
ndelete de această dată. 

— Ai avut o noapte grea? m-a întrebat el. 

Cuvintele lui Whitaker mi se învârtiseră în cap, întunecându-mi 
mintea cu umbrele îndoielii și ale fricii, care nășteau scenarii stranii, 
îngrozitoare. Adormisem abia în primele ore ale dimineţii, dar, chiar 
şi atunci, somnul îmi fusese chinuit de coșmaruri. 

Pini înalți, împrejmuind o tabără distrusă. 

Țipete de groază. 

O pereche de puncte strălucitoare, care crezusem că erau ochii 
argintii ai creaturii. 

Dar, odată ce îmi concentrasem privirea asupra lor, îmi dădusem 
seama că era doar lumina lunii, care se reflecta în sângele împroșcat 
pe chipul fratelui meu. 

Și în cuțitul din mâna lui. 

Whitaker se înșela, nu era cu putinţă altfel. Nu exista nicio altă 
explicaţie. Ceea ce credea el - că bărbaţii nu fuseseră omorâţi de 
animale sălbatice, ci uciși de mână de om - nu avea niciun sens. Nu 
putea fi adevărat! Niciun om nu ar fi fost în stare să... 

Mi-au pulsat tâmplele. 

Nu știam ce se petrecuse cu caravana. Nimeni, în afară de Sam, nu 
știa. Povestea lui era singura pe care o auzisem. Singura care putea fi 
acceptată. Cu toții se temuseră de lupi, așa că nu mai fuseseră făcute 
și alte cercetări. 

Lupi, despre care Whitaker spunea că nu mai sunt în pădure. 

— Fllerie? a zis Sam, care încă aștepta un răspuns. 

— Îmi pare rău, mintea mi-era în altă parte! 

— Ţi-a fost în altă parte întreaga dimineaţă. 

Oare ceea ce citeam în tonul lui era o acuză sau îmi închipuiam 

doar, din cauza grijilor care mă covârșeau? 

— Nu am dormit bine. 

— Poate că data viitoare n-ar trebui să-l lăsăm pe Whitaker să mai 
întârzie atât de mult când vine în vizită. A durat o eternitate până am 
putut să cobor. 

Am strâns din buze, fără să fiu convinsă dacă ar trebui să spun la 
ce mă gândeam cu adevărat sau să evit subiectul. 

— A fost foarte amabil din partea lui că ţi-a returnat briceagul! am 
zis, alegând o cale de mijloc. Sunt sigură că te simţi ușurat acum, că îl 
ai din nou. 

Sam a mormăit ușor, însă chipul i s-a amărăt imediat. 

— Nu îl înțeleg! Trăieşte în pădure, știind că acele creaturi sunt 
acolo. Apoi se mai duce și își vâră nasul în tabără... 

A clătinat din cap. 

— Nu cred că Whitaker a vrut să-și vâre nasul. A dat de tabără 
când își cerceta cursele. 

Sam a pufnit. 

— Așa zice el... 

— ie de ceţi-ar păsa, până la urmă? 

Mă simțeam de parcă aș fi încercat să scot un dinte slăbit - apăsam 
cu grijă, vrând să văd cât mai dura până când avea să cedeze. 
Rezultatul nu avea cum să fie unul bun, dar nu mă puteam stăpâni. 

— Nu îmi place, pur și simplu! Nu ar trebui să se amestece în 
lucruri care nu îl privesc. El nu face parte din oraș. El nu i-a cunoscut 
pe oamenii aceia. 

Trebuie să fi scos un sunet care nu i-a fost pe plac. 

— Ce e? Spune ce ai pe suflet, Ellerie! Văd că te gândești la ceva. Zi 
odată! 

— Eu doar... Nu înţeleg de ce te deranjează atât de mult faptul că 
Whitaker a fost în tabără... E ceva acolo ce nu ai vrea ca el să vadă? 

Sam a mijit ochii. 

— Adică, ce anume? 

Am netezit fața de masă, aruncând o privire spre bucătărie, ca să 
mă asigur că surorile noastre nu trag cu urechea. Merry stătea la 
dreapta lui Sadie și îi arăta cum să taie cea mai subțirică felie de 
ghimbir. 

— Nu știu! Dar te porţi de parcă ai avea ceva de ascuns. 

— Ceva de ascuns? Cum ar fi? 

— Ce s-a întâmplat cu adevărat, Sam? Cum ai reușit să scapi de 
creaturile acelea, de unul singur? Nu... nu înțeleg cum ai scăpat. Fără 
să fii protejat. Fără să ai măcar cuțitul la tine. 

Sam a clipit, uluit. 

— Ţi-am spus ce s-a întâmplat. 

— Mi-ai spus. În mare. 

— În mare? s-a răstit Sam. Ce altceva vrei să auzi? Vrei să știi cum 
a sunat atunci când Joseph Abemathy a fost spintecat? Ce culoare 
aveau măruntaiele lui? Cum a țipat după mama lui? 

Am întors capul, închizând ochii în fața imaginilor care-mi 
inundau mintea. 

— Nu! Bineînţeles că nu! 

— Atunci ce, FEllerie? Ce vrei să știi? 

S-a aplecat peste masă. 

— Doar... 

— Ce? 

Am tremurat. 

— E îngrozitor! 

— Spune-mi! 

— Dacă atacul a fost atât de atroce, atât de rapid și de nimicitor, 
cum de tu ești acum aici, într-o bucată? Nu ai avut pistol. Nu ai avut 
săgeți. Nu ai avut nici măcar briceagul. Cum de ești în viață, așadar? 

Sam și-a deschis gura, dar nu s-a auzit niciun cuvânt. 

— Mă bucur că ești în viaţă, bineînțeles, doar că lucrurile nu se 
leagă. 

— Am fugit, a recunoscut el încetișor. Am fost un laş, dar am fugit. 

— Cum ai putut să fii mai rapid decât lupii aceia? Mi-ai spus cât 
erau de rapizi. Mi-ai spus că erau mulți. 

Pe chip i se citea iritarea. 

— De ce nu mă crezi? Ce ţi-a zis? 

Vocea lui Sam devenise întunecată și tăioasă. 

— A Zis... 

M-am foit în scaun. 

— A zis că a fost un adevărat masacru. O baie de sânge. Nu ar fi 

putut să îi supraviețuiască nimeni. Dar... 

— Poftim? a zis el. 

— Nu a văzut urme de animale în tabără. 

Sam a rămas cu gura căscată. 

— Poftim? E absurd! Ce altceva ar fi putut să... începea să pună 
lucrurile cap la cap. 

— EI crede că eu am... 

— Nu a spus asta! Nu crede asta, în niciun caz! am sărit. 

— Atunci, cine crede că a făcut-o? 

Am ridicat neajutorată din umeri. 

— Răspunde-mi! a țipat Sam, dând cu pumnul în masă. 

— E totul în ordine? a întrebat Merry, care băgase capul pe ușă. 

— Sus! a ordonat Sam. Amândouă! 

Merry era nedumerită. 

— Dar œ... 

— Acum! s-a răstit Sam. 

Le-am auzit pașii pe scări, apoi întârziind în hol. 

— Închideţi ușa! 

— Sam! am încercat. 

— Crezi că eu i-am omorât pe oamenii ăia? 

S-a aplecat spre mine, peste masă, cu o privire ucigătoare. 

— Nu, bineînţeles că nu! Eu... 

— Dar el, da! E] ţi-a spus că i-am ucis! 

— Nu a spus asta. A spus că nu a văzut urme lăsate de lupi - de 
creaturile despre care ai povestit tu. 

— Creaturi care au fost acolo! m-a corectat el. 

— Da! 

— Mă crezi, nu-i așa? 

Am ezitat și mi-am dat imediat seama că avea să mă coste. 

Sam s-a tras înapoi, aproape dărâmându-și scaunul. 

— Nu-mi vine să cred, Ellerie! Nu pot să... 

Şi-a trecut degetele prin păr. 

— Nu pot rămâne aici. Acum nu! Nu mai pot! 

— Sam... 

— Scutește-mă! 

A luat-o glonț spre dormitorul mamei și al tatei, trântind ușa în 

urma lui. Am auzit zgomote - trăgea de sertare, arunca lucruri. 
Totuși, nu am îndrăznit să mă apropii. Urma să iasă singur atunci 
când avea să fie gata, după ce se mai liniștea. 

Mă simțeam extenuată. 

Turtele nemâncate ale surorilor mele începuseră să se răcească în 
farfurii. M-am ridicat de la masă și am făcut ușor câţiva pași spre 
scară. Dar, înainte să apuc să le chem pe fete, ușa de la dormitor s-a 
dat de perete, iar Sam a ieșit cu un rucsac pe umăr. 

Ochii i-au căzut asupra mea, parcă fără să mă recunoască. Și-a 
mutat imediat privirea și a luat-o spre bucătărie. L-am auzit 
cotrobăind prin sertare. 

În capul scărilor, Merry a aruncat o privire de după colţ, vrând să 
vadă dacă e în ordine să coboare. I-am făcut semn din cap că nu, iar 
ea s-a strecurat înapoi în mansardă cu un oftat adânc. 

Am auzit ușa de la verandă deschizându-se și închizându-se cu 
pocnet. Tăcere apoi. 

Am rămas nemișcată, ascultând cu atenţie. 

Era oare încă în casă? 

Am îndrăznit să merg în bucătărie și l-am zărit pe fereastră, i-am 
văzut umbra întunecată prin zăpada proaspăt căzută. 

Pleca. 

Din nou. 

Mi s-a aprins în piept o flacără și, într-o clipă, eram pe ușă afară, 
trăgându-mi șalul de lână peste umeri. 

— Sam! 

Vocea îmi suna straniu în mijlocul nămeților. Din nori se scuturau 
fulgi mari, umezi. Până la lăsarea serii aveau să se mai așteamă câţiva 
centimetri. Numai un nebun ar fi încercat să călătorească pe o astfel 
de vreme. 

Numai Sam. 

— Du-te înapoi acasă, Fllerie! mi-a poruncit el. 

Am luat-o după el, printre nămeţii înalţi, îngheţată de frig. Măcar 

— Ce faci? 

S-a oprit cu spatele la mine. A oftat, împrăștiind abur în jur. 

— Ție ce ți se pare că fac? 

— Mi se pare ești pe cale să te rătăcești în mijlocul viscolului. 

— Sunt sigur că ai fi încântată de asta! 

— Sam! 

A rămas nemișcat. 

— Mi-era deja destul de greu să trăiesc în casă cu tine, Ellerie! Să 
calc în vârful picioarelor, de parcă tu ai fi stăpâna, de parcă tu ai ști 
totul. Nu ai idee cât de tare m-a durut atunci când tata ţi-a lăsat ție 
albinele. 

— Nu i-am cerut eu asta! Eu... 

S-a întors, privindu-mă în sfârșit în ochi. 

— Ar fi trebuit să fie ale mele! 

Și-a fluturat mâna spre fermă. 

— Toate astea ar fi trebuit să fie ale mele! Eu sunt cel mai mare! Eu 
sunt fiul! Cu ce drept faci tu pe șefa cu mine, de parcă aș fi prost, de 
parcă aș avea nevoie de îndrumarea ta omnipotentă? 

— Ce drept? am repetat. 

Cuvintele lui mă loviseră ca niște gloanţe. În loc să mă rănească 
însă, acestea aprinseseră furia dinlăuntrul meu. 

— Doar datorită mie mai avem stupii. Tu aproape că ai ucis toate 
albinele încercând să obţii miere în plus! Cum ai putut să fii atât de 
necugetat? 

A răsuflat greoi, pe gură ieșindu-i un nor de abur, de parcă tocmai 
l-aș fi înjunghiat. 

— N-am avut încotro... A trebuit să... N-ai avea cum să-nţelegi. 

— Ai dreptate! Nu înţeleg! Nu voi înțelege! Vreodată! Vremea era 
prea rece. Fra prea târziu. Nici nu pot să mă hotărăsc ce ar fi mai rău: 
că ai fost într-atât de nesăbuit sau că nu ţi-a păsat, și gata? 

Sam a clătinat din cap. 

— Presupun că tata a avut dreptate. Poate că sunt cel slab, 
geamănul mai moale. Poate că ar fi trebuit să stau deoparte, să te las 
să domnești peste albinele tale. Dar nu am de gând să rămân în casa 
aceea și să te las să mă acuzi de crimă! Când tu crezi cuvintele unui 
alt bărbat, nu pe mine... 

I-au tremurat buzele, furia și tristețea împletindu-se într-un val de 
durere. 

Am ezitat în faţa suferinţei lui, uitând de furia mea. 

— Sam, eu nu... nu am făcut asta! 

— Nu voi îndura! s-a răstit el și a luat-o la pas, lăsându-mă din nou 
în urmă. 

— Unde pleci? i-am strigat. 

— Nu știu, și nu contează! Prefer să trăiesc în pădure și să mă lupt 
cu monștrii ăia blestemaţi decât să mai petrec o singură secundă sub 
același acoperiș cu tine! 

Înainte să îl pot opri, s-a făcut nevăzut într-un vârtej de zăpadă. 

Deși nu cred că l-aș fi oprit oricum. 

ogo 

— Nu pot să cred că Sam chiar a plecat, a spus Sadie, așezându-se 
înapoi pe scaunul ei, în fața micului-dejun, care se răcise. 

S-a uitat morocănoasă la scaunul lui. 

— Crezi că seva întoarce când vor veni mama și tata înapoi? 

Mă îndoiam și nu mi-era rușine să o recunosc. Îmi fierbea sângele 
în vene numai când îmi aminteam acuzele lui. 

— Nu va vrea să vadă bebelușul? Și... pe mine? 

— Sunt sigură că va veni să ne viziteze! i-a promis Merry. Revino- 
ți, iubire mică! ÎI vei revedea în curând. 

— Dar de ce a plecat? E supărat pe noi? 

Și-a aţintit privirea asupra mea și am înţeles la cine se referea când 
spunea „noi”. M-am îndreptat spre bucătărie și am luat ibricul de pe 
foc. După ce am făcut rost și de ceai, m-am întors la masă. 

— Nu cred... Cu siguranță nu este supărat pe tine. Era ceva ce 
trebuia să se întâmple. Sam s-a făcut mare. Nu avea cum să rămână 
aici pentru totdeauna. Mai știi când și-a atârnat draperia în dormitor? 
E ca atunci - are nevoie de un loc al lui. De spaţiu ca să se dezvolte. 

— Dar voi sunteți gemeni, a punctat ea. N-ai să ne părăsești și tu, 
nu-i așa? 

Ochii lui Sadie erau mari și rotunzi ca ai unei bufnițe, rugători și 
întunecaţi de grijă. M-am așezat pe scaunul de lângă ea, apoi i-am 
strâns mâna și i-am sărutat dosul palmei. 

— Bineînţeles că nu! Nu mi-aș părăsi niciodată surorile! 

Sadie și-a împletit degetele cu ale mele, încă tristă, iar eu i-am 
făcut semn lui Merry să ni se alăture. 

— Haideţi să spunem rugăciunea înainte ca mâncarea să ni se 

răcească și mai tare. 

Ne-am ţinut toate trei de mână și am închis ochii. Până să-mi 
găsesc cuvintele, la ușă s-a auzit un ciocănit 

— Sam? a strigat Sadie, deschizându-și repede ochii. 

— E] nu arciocăni, am observat. 

— Nici nu ar folosi ușa din față, a adăugat Merry. 

M-am ridicat de la masă pentru că începuseră să se audă din nou 
bătăi. Am privit prin perdea și am întrezărit o siluetă agitată. 

— Ezra! Bună! am zis, deschizând ușa, cu uimire în voce. Thomas! 
am adăugat, descoperindu-l pe vărul meu în spatele bărbatului. 

— Ne cerem iertare că vă deranjăm la o oră atât de matinală... a 
început Ezra. 

— Aţi uitat ceva aseară? am întrebat, privirea alunecându-mi spre 
camera de zi, deși totul părea să arate ca de obicei. 

— Nu, nu, nimic de genul ăsta! 

— Eu și surorile mele tocmai ce ne așezam la micul-dejun. Aţi vrea 
o cană cu ceai? 

— Nu am vrea să vă deranjăm, a spus Ezra. 

Omul și-a împins pe nas ochelarii de aur, cu o privire pierdută. 

— Am putea să revenim altă dată... 

Thomas și-a lăsat mâna pe spatele tatălui său, împingându-l în 
faţă. 

— Am ajuns deja până aici. 

Vărul meu s-a întors spre mine. 

— Noaptea trecută am fost atacați. 

— Atacaţi? a repetat Merry. 

Își făcuse apariția din bucătărie, cu mâna la gât. 

— Sunteţi bine? Ce s-a întâmplat? 

Thomas a deschis gura, vrând parcă să zâmbească, dar pe chipul 
său nu era nici urmă de bucurie. 

— Suntem bine, în mare parte. Calvin ne-a trezit în miezul nopții. 
Căruţa noastră a fost jefuită. Ne-au aruncat proviziile și le-au dat foc. 
Era prea întuneric ca să vedem chipuri, dar am distins cel puţin trei 
umbre fugind de la locul faptei. Iar boii... 

— I-au eviscerat, a completat Ezra, cum Thomas nu mai putea să 
continue. 

Am tras aer în piept, fără să-mi pot controla imaginaţia care-mi 
arăta sângele vărsat pe zăpada proaspătă. Fusese Crăciunul. Cine ar fi 
fost în stare de o faptă atât de îngrozitoare în noaptea sfântă? 

Mi s-a făcut stomacul ghem cu gândul la nunta Rebeccăi. 

Mai Marii îi acuzaseră pe Ezra și pe Thomas că se află în spatele 
întâmplărilor stranii din oraș. Prea mulţi dintre cei prezenți dăduseră 
din cap, aprobator. Oricare dintre acei oameni - încurajați de ceva 
băuturi consumate cu prilejul sărbătorilor - s-ar fi putut hotărî să-și 
facă singuri dreptate. 

— Asta este îngrozitor! 

Puțin spus, dar nu știam ce altceva aș fi putut zice. Ezra avea o 
expresie gravă. 

— Notiţele și jurnalele mele pot fi salvate - va dura ceva până când 
voi putea pune totul în ordine -, dar boii... Mă tem că suntem blocaţi 
de acum. Nu vom mai putea pleca din Falls, indiferent de cât de mult 
și-ar dori unii. 

— Să plecaţi din Falls? a repetat Merry, alarmată. În mijlocul 
iernii? Vai, unchiule Ezra, n-aveţi cum! 

Mi-am lăsat mâna pe umărul ei. 

— Ce-ar fi ca tu și Sadie să mai faceți câteva turte cu ovăz? 

Am numărat în gând câte linguri de făină ne mai rămăseseră în 
cămară și apoi m-am întors spre bărbaţi. 

— Eun frigteribil afară! Vă rog, vă rog, intraţi în casă! 

După ce au intrat înăuntru, mi-am rotit privirea prin curte și abia 
după aceea am închis ușa. Veniseră pe jos, ducând cu ei tot ce le mai 
rămăsese din bunurile pe care le aveau. Le luase ore întregi, cel mai 
probabil. Pe verandă erau patru pachete mari, umplute până la refuz, 
cu o lădiță din lemn cuibărită între ele. 

Sam nu ar fi putut să își aleagă o zi mai proastă în care să fugă de 
acasă. 

Thomas a urmat-o pe Merry, aplecat spre ea, ca să îi poată 
răspunde la potopul de întrebări pe care îl avea. Ezra a rămas în 
camera de zi și mi-a făcut semn să stau pe loc. 

— Veţi rămâne la noi, desigur! am spus, sărind peste preambulul 
pe care și-l pregătise el probabil în minte. 

— Ah! Eu... noi... 

— Sunteţi parte din familie, am declarat ferm, fără gând să-mi 
schimb hotărârea. Rudele se ajută întotdeauna între ele. Întotdeauna! 

Ezra s-a uitat la mine prin ochelarii lui aurii. 

— Îţi apreciez bunătatea, Fllerie, nici nu îţi închipui cât de mult! 
Nu am fi îndrăznit niciodată să vă forțăm mâna, dar, dacă aveţi loc în 
hambar... Sau poate o magazie? a râs el încetișor. Chiar și un loc pe 


câmp ar fi de preferat orașului. 
Sprâncenele lui groase se ridicaseră cu atâta speranță, încât am 
simţit că este imposibil să refuz. 


— Odaia mamei și a tatei este goală, m-am auzit spunând. 

Era oarecum adevărat. Sam își luase toate lucrurile de acolo. 

Ezra a respirat adânc, ușurarea citindu-i-se pe chip. 

— Ah, cât de generos din partea voastră! 

— Avem un singur pat, dar... Sam a plecat în dimineaţa asta. Nu 
știu când se va întoarce. Thomas poate să îi folosească patul din 
dormitorul nostru până atunci. Ne vom gând la o altă soluție mai 
târziu, dacă va fi nevoie. 

Ezra și-a aranjat agitat ochelarii, vizibil emoționat. 

— Ah, nu! Nu! Nu se poate! Poate sta jos cu mine. Are un sac de 
dormit pe care îl putem strânge în fiecare dimineaţă. 

Ezra și-a îndreptat privirea spre podea, dând din cap. 

— Prostii! Are nevoie de un pat, iar sus îi va fi mult mai cald, în 
plus... 

M-am silit să zâmbesc. 

— Suntem cu toții veri, nu-i așa? 

ogo 

După micul nostru dejun sărăcăcios, i-am însoțit pe Ezra și pe 
Thomas până în hambar, unde le-am arătat un staul gol, în care își 
puteau depozita pachetele. 

— Presupun că ar trebui să luăm totul la mână, a spus Ezra, să 
vedem ce a mai rămas. 

A aruncat unul dintre rucsacuri pe masa de lucru, oftând. 

Arăta extenuat. 

— Vă pot ajuta cu ceva? 

M-am îndreptat spre mormanul de lucruri din ușa hambarului. 
Pachetele erau mai mari decât mine, dar cufărul din lemn l-am putut 

ridica ușor. 

— Ce capac frumos! am spus. 

Pe marginea acestuia fusese sculptat un model surprinzător de 
detaliat. 

— Ah, dă-mi voie să îl iau eu pe acela! a zis Ezra, apucând cutia. E 
atât de greu! 

— Nu mă deranjează să vă ajut. 

— Prostii, ne-ai ajutat deja enorm de mult! 

Fzra a luat cufărul cu el, înainte să apuc să îl cercetez mai pe- 
ndelete. 

— Îşi mulțumesc încă o dată, Ellerie! a spus Thomas, care desfăcea 
unul dintre saci. 

A scos din el un cort, pe care l-a așezat jos și a început să 

— Pentru puţin! 

Am îngenuncheat, gata să ajut, îndreptând cutele. 

— Ah! 

Am rămas cu gura căscată când am văzut imaginea desenată pe 
pânză. Fra un ochi uriaș, fără pleoapă. Vopseaua - refuzam să cred că 
ar fi sânge - fusese aplicată din belșug și ajunsese să se scurgă din 
liniile desenului în niște râulețe sinistre. Încă și mai înspăimântătoare 
era pupila. Cineva își înmuiase mâna în sânge - nu, în vopsea - și O 
apăsase pe țesătură. Ochiul părea să nu vadă totul și nimic 
deopotrivă. 

— „Am văzut”, am citit cuvintele pictate sub ochiul sângeriu. 

Am înmărmurit, cu acele cuvinte înecate în gât, pentru că 
recunoscusem exprimarea. Fra o parte din ceea ce Levi Barton 
scrisese pe hambarul lui, după ce își omorâse nevasta și animalele. 

De ce ar fi reprodus cineva acele cuvinte acolo? 

Thomas a trecut și el pe partea mea și a privit intens cuvintele 
însângerate. 

— E straniu! 

Am dat din cap, chinuită de un sentiment neplăcut. 

— Cu câţiva ani în urmă, unul dintre vecinii noștri a scris ceva 
similar pe hambarul lui. 

A ridicat din sprâncene imediat 

— Serios? Poate că el s-a aflat în spatele actului de vandalism de 


MA 


întindă. 

noaptea trecută. 

— Nu e cu putință. S-a sinucis. 

I-am povestit toată întâmplarea, iar Thomas s-a cutremurat. 

— Ah, admiri opera de artă cu care ne-am ales, Fllerie? a întrebat 
Ezra, care tocmai ieșea din iesle, scuturându-și mâinile, înfiorător, 
nu-i așa? 

— Fllerie îmi povestea o întâmplare absolut îngrozitoare. Cu 
vărsare de sânge și crize de nebunie. Și care a implicat, de asemenea, 
un ochi uriaș. 

Thomas l-a privit intens pe tatăl lui, de parcă i-ar fi transmis astfel 
înţelesuri care mie îmi erau ascunse. 

— Avem clor! am spus eu, privirea alunecându-mi din nou asupra 
ochiului. 

Pupila era mai mică decât mi-aș fi imaginat, de parcă imaginea 
macabră ar fi fost desenată de un copil. 

— În casă. 

— Near fi de mare ajutor! a grăit Ezra. Ai putea să ni-l aduci 
acum? Nu aș vrea ca imaginea aceasta oribilă să se imprime în pânză 
și mai mult decât a făcut-o deja. 

— Desigur! 

L-am auzit pe Ezra șoptind odată ce am ieșit din hambar, dar nu 
am putut înțelege ce anume. 

Afară, mișcarea din dreptul pinilor mi-a atras atenția. L-am 
întrezărit pe Whitaker la marginea pădurii. Se oprise la lizieră, 
jumătate în lumina slabă a soarelui, jumătate cufundat în umbre, și 
privea spre hambar cu o privire stranie, îngrijorată. 

Până să apuc să îl strig, s-a retras în umbră, cu sprâncenele 
încruntate și buzele strânse într-o linie aspră. 

CÂND AM PĂȘIT PE CÂMPUL CU FLORI, AM SIMŢIT 
PĂMÂNIUL cald și reavăn sub tălpi, de parcă ar fi plouat de curând. 
Solul negru mi se lipea de picioare, croindu-și drum printre degetele 
mele. 

Eram desculţă. 

Florile foșneau în jurul meu, cu capetele lor mari, larg deschise, 
strălucind într-un albastru straniu sub lumina lunii pline. 

Tata îmi povestise mai demult că luna atrage valurile de aici, de pe 
Pământ, aducând apa oceanelor întinse spre ţărmuri. 

Luna aceea atârna atât de jos, încât simţeam cum mă atrage și pe 
mine, cum mă împinge printre corolele parfumate și mă grăbeşte spre 
oraş. 

Eram îmbrăcată într-o cămașă de noapte lungă și albă, dar nu 
conta. 

Nu aveam niciun felinar cu care să Îmi luminez drumul, dar nici 
asta nu avea vreo importanță. 

Unicul lucru care conta era să pășesc înainte, urmând atracția 
lunii. 

— Ellerie Downing! 

Whitaker se întrupase din pădure, din noapte, din cer și din stele. 
Oare era și el tras de firul invizibil al lunii strălucitoare? Ne adusese 
ea împreună cu bună știință? 

— Ce cauţi aici? l-am întrebat. 

— Nu puteam să dorm, a recunoscut el. Tu? 

— Eu cred că visez, am recunoscut la rândul meu. 

Mi se părea cu siguranţă a fi cu putință. Whitaker a zâmbit, iar 
caninii i-au strălucit în lumina lunii. 

— Vrei să spui că mă visezi? 

— Tot timpul, i-am răspuns, tachinându-l, deși era întru totul 
adevărat. 

— Și ce facem în visele astea ale tale? 

— Cred că... cred că artrebui să ne plimbăm. 

Mi-a oferit braţul lui, cavalerește. 

Am rătăcit împreună pe drumuri de ţară, la umbra coroanelor 
copacilor și a lanțurilor parfumate de iederă. Am traversat dumbrăvi 
luxuriante, în care roua brodată pe ierburile înalte reflecta lumina 
lunii de deasupra, ţesând o întreagă galaxie de stele sclipitoare în 
jurul nostru. Am mers și am tot mers, până când am ajuns în oraș. 

Nu-mi aminteam să fi vorbit cât am călătorit împreună, dar mi-a 
rămas întipărită în minte senzaţia degetelor sale pe brațul meu și 
mângăâierea lor ușoară atunci când m-a ajutat să traversez o bucată de 
drum plină de pietre, ţinându-mă de mijloc. Nu aveam nevoie de 
cuvinte. Mă simțeam în siguranță, iar atunci când mi-a prins la 
ureche un mac rubiniu, m-am simțit prețuită. 

În jurul nostru se întindea Amity Falls, adormit, cu casele învăluite 
în întuneric. 

— Mă simt de parcă am fi singurii oameni rămași pe lume, tu nu? 

Niciodată nu mai văzusem orașul atât de tăcut și de nemișcat! 

— Pare într-adevăr un loc abandonat, a aprobat el. Am putea face 
orice ne poftește inima, și nimeni nu va ști niciodată. 

Ne-am oprit în fața școlii. Placajul ei alb contrasta straniu cu 
ramele grele, vopsite în negru, ale ferestrelor. 

— Întotdeauna am vrut să sun din clopoțelul acela! am spus, 
trăgând cu ochiul la clopotul prins de frontispiciul clădirii. Atâţia ani 
de școală și n-am avut nici măcar o dată ocazia să o fac. 

— Ai putea să încerci acum! mi-a sugerat Whitaker. Dar asta i-ar 
trezi pe toți oamenii din oraș și am pierde șansa pe care o avem. 

— Ce șansă? 

Mi s-a părut că întreaga lume devine ireal de înceată și de visătoare 
în timp ce el mă trăgea aproape și își ducea mâinile spre chipul meu, 
prinzându-mi delicat obrajii în palme. Degetele i-au alunecat în 
lungul maxilarului meu, apoi pe deasupra buzelor. 

Înlăuntrul meu am simţit trezindu-se o senzaţie necunoscută până 
atunci. Gura îi era atât de aproape de a mea, încât îi puteam auzi 
respiraţia caldă. Am simţit o greutate dulce apăsându-mi pieptul, iar 
un curent electric mi-a străbătut pielea. Degetele mi se mișcau în 

ritmul pulsului său și ardeam de dorință să mi le întind spre el, să îl 
ating. 

— Asta! a murmurat Whitaker, plecându-și capul. 

Buzele lui le-au atins pe ale mele, ca o șoaptă, ca un psalm de 
preamărire, ca o rugăciune. 

— Așa ar fi trebuit să te sărut de Crăciun - așa am vrut să te sărut 
dintotdeauna! 

Degetele lui mi s-au încurcat în păr și m-au tras mai aproape, până 
când am ajuns să îi răspund la rândul meu - delicat mai întâi, apoi cu 
pasiune. Când mi-am întredeschis buzele, îndrăznind să-mi trec 
limba peste buza lui de jos, a dat drumul unui suspin surprins. 
Braţele i s-au strâns în jurul taliei mele și m-a lipit de trupul lui. Era 
atât de cald și de nefamiliar, cu totul diferit de al meu! Eu eram 
delicată, el era puternic. Când mă aplecam, el se încorda. Eram ca 
două bucățele de lemn dintr-un puzzle de la magazinul McCleary. De 
unele singure, doar frânturi de haos colorat, dar odată ce erau prinse 
una de cealaltă, observai că fuseseră menite să fie împreună. 

Atunci când degetele lui lungi și-au găsit drumul de la ceafă până 
în josul spatelui meu, am simțit un val de fiori dulci în tot trupul, care 
cereau, implorau mai mult. Mai multe atingeri, mai multe săruturi, 
mai mult din el. 

— Whitaker! am încercat să șoptesc, dar gura lui era lipită de a 
mea, înghițindu-mi cuvintele. 

A oftat, vibrația răspândindu-mi-se pe buze, pe piele, până în 
adâncul oaselor. Mi-am strâns degetele din reflex, înfigându-mi 
unghiile în pielea moale a gâtului lui, dornică să îl trag și mai 
aproape. 

Mi-a răspuns cu aceeași intensitate, degetele alunecându-i pe 
braţele mele goale, coborând apoi pe șolduri și dezmierdându-mă. 
Gura lui își croise drumul din săruturi în josul gâtului meu, până în 
adâncitura claviculei. Îmi putea simţi inima bătând, eram sigură de 
asta. Bătea din ce în ce mai tare, fiecare bătaie fiind parcă o invocare 
a numelui lui, până când tot trupul a ajuns să-mi vibreze în cadența 
sa. 
Mi-a atins pielea cu vârful degetelor, în timp ce se juca distrat cu 
nasturii cămășii mele de noapte. Un sunet atât de străin și de 

animalic mi-a răsunat în urechi, încât pentru câteva clipe nu mi-am 
dat seama că izvorâse chiar din pieptul meu. Era întunecat și atât de 
plin de dorinţă și de dor! 

— E o nebunie! am murmurat. 

Sângele îmi clocotea în vene, aprinzându-mi fiecare nerv din corp. 
Nu puteam gândi. Voiam doar să simt. 

— Nebunie! a repetat el. 

Apoi s-a oprit, cu gura la doar o șoaptă depărtare de pielea mea 
dezvelită. Fiecare atom din mine tremura în așteptare, tânjind după 
atingerea lui. 

Când s-a îndepărtat, când s-a tras la o parte, întorcându-și atenția 
spre pădure, i-am simţit absența ca pe o palmă rece. Pieptul mi-a 
tremurat dureros, acut conștientă că, doar cu câteva clipe în urmă, 
fusese lipit de el, iar acum nu mai era. Mi-am întins mâna după 
Whitaker, dar nu l-am putut prinde; Era prea departe acum, prea 
prins de ceea ce simţise în pădure! 

Realitatea m-a izbit dureros. Fra ceva acolo, ne urmărea. I-am 
urmat privirea. Era doar lumina lunii, reflectată în boabele de rouă, 
care străluceau ca niște picături lucitoare de argint. 

Apoi ceva s-a mișcat, făcând să tremure acele pinilor. O umbră mai 
întunecată decât celelalte, furișată, vicleană. 

Picăturile argintii s-au mișcat ușor, de parcă ar fi respirat. 

De parcă ar fi oftat. 

Au clipit. 

Whitaker a făcut un pas în față, atras de această ființă, de această 
entitate, ca un fluture de lumina lămpii. 

— Oprește-te! 

Nu aveam nimic cu care să ne apărăm. 

Whitaker a mai făcut un pas și încă unul. 

— Nu! 

Se apropia prea mult! Mult prea mult! Nu-i mai puteam distinge 
haina întunecată în întunericul pădurii. 

Acum era lângă mine, iar în clipa următoare nu mai rămăseseră 
decât ochii aceia de argint. 

Priveau intens, studiau. 

Ne priveau. 

Mă priveau. 

Apoi au dispărut și ei, iar eu am rămas singură în orașul pustiu. O 
pală de vânt a răscolit crengile copacilor și s-a învârtejit în jurul meu, 
împrăștiind un miros înecăcios, sufocant. 

Mirosea a foc. 

A cenușă și tăciuni. 

— Îi place văpaia! a grăit o voce care se înălța din întuneric. 

Un spectru desprins dintr-un mormânt! 

M-am întors și l-am văzut pe Cyrus Danforth pe treptele școlii. 

A clipit spre mine, cu ochii strălucindu-i nepământesc. 

Strălucirea lunii și a nebuniei. 

Argint. 

— Eşti mort! am șoptit, cu gura uscată. 

Fra un vis. 

Fra doar un vis. 

— Eşti pe cale să te trezești! mi-am șoptit. Eşti pe cale să te trezești 
în patul tău, lângă Merry. Și Sadie. Nimic din toate astea nu este real! 

Dar bărbatul părea real. 

Vânătăile movulii care-i înconjurau gâtul frânt arătau real. 

Și batista pe care o ţinea în mână, fluturând-o între degetele lui 
neobișnuit de lungi, arăta, de asemenea, foarte, foarte real. 

— Ai uitat de asta? m-a întrebat el. 

Bucăţica de bumbac flutura în vânt, cu cei trei stropi de sânge pe 
care îi lăsasem acolo, contrastând puternic cu albul ei. 

— Cum ai pus mâna pe... Aia nu eata! 

— Nu e? 

Și-a înfășurat-o în jurul degetului ascuţit, întorcând-o pe o parte și 
pe cealaltă. 

— Ce-am găsit al meu să fie! 

Felul în care materialul flutura în jurul degetului său lung era 
halucinant, hipnotizant. Nu aș fi putut să îmi feresc privirea nici dacă 
aș fi încercat. 

Nu am încercat. 

— De ce... de ce arată degetele tale așa? 

Mi-am auzit vocea îndepărtată, ca prin vis. 

Era un vis. 

Cyrus a deschis gura, dar râsul care s-a auzit nu era al lui. Era 
subțire și ascuţit, fermecător de feminin. 

— Ei bine, ca să te chem la mine mai ușor! 

A râs din nou. Creatura aceea care nu era Cyrus Danforth. 

— Vreau să faci ceva pentru mine, Fllerie Downing! 

— De unde îmi știi numele? 

Mă simțeam năucită, prinsă ca în transă într-o lume în care totul 
se mișca prea încet, iar umbrele erau prea întunecate. 

— Te-am urmărit! Te urmăresc de foarte mult timp! 

Am clipit greoi, încercând să îmi limpezesc mintea, dar ceața nu 
voia să se risipească și lumea devenea din ce în ce mai sumbră. 

Pentru o clipă, Cyrus s-a metamorfozat în altceva - într-o siluetă 
îmbrăcată în rochie albă de dantelă, cu bucle întunecate. 

Am clipit, iar în fața ochilor l-am văzut din nou pe tatăl Rebeccăi, 
mort, îngrozitor de mort. 


— De ce? 
— Eşti specială, nu știai? Atât, atât de specială! 
Am clătinat din cap. 


— Nu sunt! Eu sunt doar... 

— Nu am terminat! mi-a tăiat ea vorbele, încleștându-și pumnii. 

Cineva cu o voce atât de încântătoare nu ar fi trebuit să aibă așa 
degete! 

Gândurile îmi erau niște flori ofilite. Simțeam o prezenţă străină în 
mintea mea, o altă entitate care-mi invadase spaţiul. 

— După cum spuneam, vreau să faci ceva pentru mine! 

Am clătinat din cap. Nu știam cine sau ce era acea creatură, dar nu 
aveam de gând să-i fac jocul. Strigătele adevăratului Cyrus, de pe 
eșafod, mi-au răsunat în minte. 

Celălalt Cyrus a ridicat din nou batista. 

— Am chezășia ta. Ţin în mână sângele tău. Și vreau să îmi faci o 
mică favoare. 

Într-o clipă, silueta a plutit spre mine, mișcându-se cu o viteză atât 
de mare, încât am simţit că mi se face rău. Am clipit, ochii mei 
neputând să se concentreze asupra noii forme pe care o luase 
creatura. Era prea aproape, lipită de mine cu o insistență inexorabilă. 
Nu puteam percepe decât fragmente din tot. Un zâmbet strălucitor. 

O sprânceană arcuită. Încheieturi diforme, protuberante și bulbucate 
ca nodurile unui copac. 

— Ceea ce a spus bătrânul acela bețivan este adevărat, a murmurat 
ea, trecându-și degetul grotesc în lungul obrazului meu. Chiar îmi 
plac văpăile. Cu cât e văpaia mai mare, cu atât mai bine! Dacă aș 
putea să privesc întreaga lume arzând, aș face-o cu bucurie. Așa că 
vreau să iei asta, Ellerie! Vreau să o iei și să o foloseşti! 

Mi-a apăsat ceva în palmă. 

Fra un chibrit. 

O bucăţică de lemn și o fărâmă de sulf. 

Complet inofensivă în stare latentă. 

— Trezește-te, Ellerie! mi-am spus. 

Visul acela, coșmarul, devenea mult prea straniu, părea mult prea 
real. 

— Trebuie să îl iei și să îl folosești, m-a instruit ea, închizându-mi 
palma. 

— 'Trezește-te! 

— Ia-l și aprinde-l! 

— 'Trezește-te acum! 

— Am chezășia ta, am sângele tău, trebuie să faci cum îţi spun! a 
șuierat ea, lipindu-și gura de urechea mea, vocea invadându-mi 
mintea. la-l! Folosește-l! Arde tot! 

Împotriva voinței mele, mi-am mișcat mâinile, de parcă membrele 
ar fi avut o voinţă a lor, proprie. Am tras chibritul în lungul peretelui 
de la școală și l-am aprins. 

Flacăra a strălucit - o scânteie care aprindea noaptea, mușcătoare, 
arzătoare. 

Creatura a scos un oftat de ușurare printre dinţii putreziți. 

În clipa în care am dat drumul chibritului, lăsându-l nepăsătoare 
să cadă la pământ, m-am trezit speriată, cu gura deschisă, căutând 
aer. 

Eram singură în dormitor. Merry și Sadie mă lăsaseră probabil să 
dorm și se ocupaseră ele de treburile mele de dimineaţă. 

Pentru o clipă mi-am permis să mă afund la loc în pat, bucurându- 
mă de căldura cuverturilor, care mă apărau de frigul din jur. 
Ferestrele erau acoperite de gheaţă, dar asta îmi dădea un sentiment 

de siguranţă. 

În visul meu era primăvară. În acel coșmar. 

Nu ca acum. 

Aceasta era realitatea! 

Aceea, nu! 

O parte din mine și-ar fi dorit să rămân în pat, să îmi petrec 
dimineaţa picotind. Dar aveam multe de făcut și nu îmi puteam lăsa 
surorile să se ocupe de tot. Mormăind, am dat la o parte păturile și 
mi-am lăsat picioarele pe podea. 

Am rămas nemișcată, holbându-mă la membrele mele, fără să pot 
înțelege ce vedeam. 

De obicei aveam trase pe mine mai multe șosete de-ale tatei, ca să 
scap de frigul nopții, dar acum șosetele dispăruseră. Degetele îmi 
erau înnegrite de pământ, de parcă mi-aș fi petrecut noaptea rătăcind 
prin Falls desculță. 

K 

ZILELE S-AU SCURS FĂRĂ SĂ PRIMIM NICIO VESTE DE LA 
SAM. 

Zăpada a continuat să cadă, troienele ajungând să treacă de 
genunchii lui Sadie, apoi de ai lui Merry și de ai mei. 

Visele mele au revenit la normal, fără să mai fie bântuite de viziuni 
amoroase cu Whitaker sau de întâlniri înfiorătoare cu creaturi 
îmbrăcate în rochii deschise la culoare. 

Picioarele mi-au rămas în șosete. 

Apoi, într-o dimineaţă, la ușa noastră s-a auzit un ciocănit 
neașteptat. 

O dată, de două ori. Cel de-al treilea ciocănit a fost mai puternic. 
Mussafirul nostru era în mod clar uimit că nu răspunde nimeni. 

— Merry! 

Eram cu mâinile cufundate până la coate în albie și aveam șorţul 
ud. 

Năsturaș dăduse târcoale prin bucătărie, dărâmase un set de 
farfurioare din tablă în apa plină cu săpun și apoi căzuse el însuși în 
albie. Îl auzeam încă miorlăind în mansardă, în timp ce Sadie încerca 
să îl usuce. 

— Merry! am încercat din nou, după al treilea ciocănit. 

— E în hambar, m-a înștiințat Sadie, care cobora scările cu 
Năsturașul criminal învelit într-un prosop. 

— Poţi să deschizi tu ușa cât mă schimb? 

Sadie a rămas cu gura căscată. 

— Vrei să deschid eu ușa? Nu am niciodată ocazia să deschid ușa. 

S-au auzit, din nou, ciocănituri. 

— Imediat! a strigat ea, tropăind spre intrare. 

Mi-am lăsat șorțul ud pe masă și am aruncat rapid o privire în 
oglinjoara pe care mama o ţinea în bucătărie, special pentru 
momente ca acela. Chipul mi-era încadrat de șuvițe rebele, dar nu 

aveam timp să îmi aranjez părul. Am apucat un șor curat și am luat- 
o spre ușa de la intrare. 

— Ce căutaţi aici? am auzit-o pe Sadie, întrebând din prag. 

Am oftat exasperată în sinea mea. Mama i-ar fi făcut morală dacă 
ar fi auzit-o cum se exprimă. 

— Ai grijă la maniere, Sadie! am spus, dar, când am dat cu ochii de 
vizitatori, am împietrit. Ah! 

Simon și Rebecca Briard stăteau în mijlocul camerei noastre de zi, 
amândoi încruntaţi. 

— O zi binecuvântată! am spus, revenindu-mi. 

— Zi binecuvântată! mi-a răspuns doar Simon. 

În cameră s-a lăsat o tăcere jenantă, care lăsa să se înțeleagă că 
niciunul dintre soții Briard nu avea să vorbească primul. 

— Nu v-am mai văzut de la nuntă. Arătaţi bine! 

— Da, Rebecca mea este radiantă zilele astea, nu-i așa? 

Simon i-a zâmbit cu drag și apoi și-a coborât ochii spre burta ei. 
Probabil că Rebecca îi împărtășise și lui, în sfârșit, vestea cea bună. 

— Aţi vrea un ceai? 

M-am rugat în sinea mea să refuze, pentru că eram la ultima cutie. 

Lui Simon i s-au aprins ochii, plini de speranță, dar Rebecca a 
clătinat din cap categoric. 

— Nu stăm mult. 

— Atunci, ce vă aduce pe la noi, vecinilor? am întrebat, 
potrivindu-mi tonul la cadenţa ei tăioasă. 

— Cum ne întorceam din oraș cu două zile în urmă, am văzut ceva 
îngrijorător, a sărit Simon, după ce nevasta lui i-a dat un cot în 
coaste. Se pare că noile voastre rude au venit în vizită. 

— 'Tăiau lemne în curte, a adăugat Rebecca. 

Nu am spus nimic, așteptând să ajungă la subiect. 

— Fi bine? a întrebat Simon, după o clipă lungă. Așa e? 

— Așa e... că tăiau lemne? 

— Că locuiesc aici! a șuierat Rebecca. 

— Căruţa lor a fost vandalizată în noaptea de Crăciun, am spus. 
Boii le-au fost uciși și... 

— Am auzit, m-a întrerupt Simon. 

— I-am invitat să stea la noi. Cel puţin până trece miezul iernii. 

Simon s-a schimbat la față. 

— Și nu v-aţi gândit să ne avertizaţi? 

— Să vă avertizăm? De ce? 

— De prezenţa lor. În apropierea proprietății m... noastre. 

Rebecca a strâns din buze în fața greșelii lui, dar nu a spus nimic. 

— Simon, e ridicol! Sunt rudele mele. Doar nu găzduiesc niște 
criminali. 

— i-am zis eu! a mormăit Rebecca, trăgându-l de mânecă pe soțul 
ei. Ar trebui să plecăm! 

— Ei bine, a început el, ar mai fi un motiv pentru care am venit în 
vizită. Nu știam dacă ați aflat veștile. 

— Ce vești? 

Mi s-a pus un nod în gât. Pastorul Briard avea un șoim cu care 
trimitea mesaje către episcopul din oraș. Reușise oare tata să dea de 
veste? M-am pregătit pentru ce era mai rău. 

— A izbucnit un incendiu. Cu câteva nopți în urmă. 

— Ah! 

Un val de ușurare, care nu își avea locul în acel context, mi-a 
inundat tot trupul. 

— Ce a ars? 

— Școala. 

Am tras aer în piept, convinsă că auzisem greșit. 

— Școala? 

Simon a dat din cap. 

— A fost distrusă din temelii, a rămas doar cenușa. 

— Este... îngrozitor! 

— Este. 

— Ce... ce s-a întâmplat? am întrebat cu grijă, neștiind dacă 
interesul meu ar putea trăda o conștiință vinovată. 

Fra doar o coincidenţă. Trebuia să fie. 

— Nimeni nu știe cu siguranţă. S-a întâmplat târziu în noapte. Nu 
a observat nimeni decât când era prea târziu ca să se mai poată salva 
ceva. 

M-am încruntat, încercând să par compătimitoare. 

— În ce zi s-a petrecut asta? Cu două nopţi în urmă a fost furtuna 
aceea stranie. Poate că... poate că a aprins-o fulgerul? 


. 274 


Simon a clătinat din cap. 

— A ars cu o noapte înainte. Miercuri. 

Am căzut pe gânduri, socotind. Școala arsese în noaptea în care 
visasem că îi dau foc. 

O coincidenţă! 

Una stranie, trebuia să recunosc! 

Dar o coincidenţă. 

Nimic mai mult! 

— Ne-am gândit că tu ar trebui să știi... Circulă zvonuri legate de 
cine i-a dat foc, a spus Rebecca, ridicând din sprânceană la mine. 

Stomacul mi s-a făcut ghem. Nu conta că orașul păruse pustiu. Mă 
văzuse cineva. Cineva mă urmărise aprinzând acel chibrit nenorocit. 

Gândurile mi s-au învălmășit. Care era pedeapsa pentru o astfel de 
faptă? ÎI spânzuraseră pe Cyrus pentru că ne incendiase magazia, însă 
mama fusese rănită grav. Dacă nu fusese nimeni rănit, atunci sentința 
mea avea să fie mai blândă? 

Adună-te! 

Fusese doar un vis. 

Un coșmar care coincidea cu un eveniment îngrozitor, dar un vis 
totuși. 

Afară era cald. Eu eram desculță. 

În realitate, afară erau troiene de zăpadă. 

Imposibil! 

Cum tăcerea se prelungea, am înţeles că nu auzisem ceva din ceea 
ce spusese Simon. 

— Poftim? 

— E doar... Sincronizarea este teribil de suspectă, nu crezi? 

— Sincronizarea? am repetat. 

— Adică... s-a petrecut la scurt timp după ce le-a fost vandalizată 
căruța. 

Lucrurile au început să se lege. 

— Crezi că unchiul meu a dat foc la școală? E o aberaţie! 

— Oare? După ce i-au fost măcelăriți boii? 

— Ce are asta de-a face cu școala? 

Mi se părea că sunt prinsă într-un coșmar. Înţelegeam cuvintele, 
dar, puse laolaltă, nu mai aveau niciun sens. 

— Alice Fowler predă acolo. 

Rebecca a dat drumul unui oftat exasperat când mi-a văzut 
privirea confuză. 

— Familia Fowler voia să se răzbune pentru găinile lor. 

Am clipit, luptându-mă să îi pătrund logica. 

— Deci tu crezi că Ezra și Thomas sunt cei care au ucis puii și au 
dat foc școlii? Fi nici măcar nu îi cunosc pe soții Fowler. Nu se leagă 
de nicio culoare! 

Rebecca și Simon s-au uitat unul la altul, gândindu-se la ceea ce 
spusesem. 

— Eu știu cine a omorât toate găinile acelea! a zis Sadie. 

Aproape uitasem că e lângă mine. 

— Abigail mi-a spus. 

— Abigail? a repetat Rebecca. Care Abigail? 

— Nu acum, Sadie! am șuierat printre dinți. 

— Cine e Abigail? a insistat Rebecca. 

— Prietena mea... 

— Prietena ei imaginară! am corectat-o pe Sadie. Nu este o 
persoană reală. 

— Ba este! a chițăit Sadie. Este la fel de reală ca tine și ca mine. Nu 
mai spune că nu este reală! 

Şi, cu aceste cuvinte, a fugit din cameră. 

— Îmi cer scuze pentru asta! am spus, știind că trebuia să umplu 
cumva tăcerea. Trece printr-o fază și... 

— Ştii ce spune bunul Dumnezeu despre idoli, a grăit Simon, 
imitându-l fără succes pe tatăl lui. 

— Nu, Simon, nu știu! Adu-mi aminte! am spus, testându-l. 

— Zice că... zice că nu trebuie să ai idoli, s-a bâlbâit el, pierzându- 
și imediat încrederea și avântul. 

Rebecca a închis ochii și a respirat adânc. Abia apoi și-a întors 
privirea spre mine. 

— Îi vei alunga? 

— Bineînţeles că nu! 

— Sunt piromani. 

— Nu există nicio dovadă în acest sens. Aș fi crezut că tocmai tu 
vei avea nevoie de dovezi înainte să acuzi. 

Şi-a mușcat buzele. 

— Eşti încăpăţânată, Fllerie! Întotdeauna ai fost încăpățânată! 

— Iar tu lași bârfele și speculaţiile să îți întunece judecata, 
Rebecca. Ziceți că incendiul a avut loc miercuri? Când? 

Rebecca și-a aţintit ochii asupra lui Simon. 

— Clemency a zis că zgomotele l-au trezit în jurul miezului 
Nopții... 

— Atunci nu e cu putinţă să fi fost Ezra! am spus, triumfătoare. El 
şi Thomas au stat cu noi până târziu, ca să trecem în Noul An. 

Am simţit un val de ușurare în timp ce începeam să îmi înțeleg 
propriile cuvinte. 

Nu era cu putință să fi mers somnambulă prin oraș, să mă fi 
întâlnit cu femei bizare și să fi stârnit incendii în miez de noapte. 
Pentru că și eu fusesem trează la acea oră, având pe cap coronița 
caraghioasă de hârtie pe care mi-o făcuse Sadie. 

O coincidenţă! 

Nimic mai mult! 

Mi-au fremătat nările. 

— Presupun că nu mai ai pe nimeni care să confirme această 
poveste? 

— Le am pe Merry și pe Sadie, desigur. 

— Și pe Sam, nu? 

Îi scăpaseră cuvintele, pe un ton mai moale decât intenționase. 
Chipul i-a împietrit însă imediat, devenind o mască impenetrabilă. 

— Samuel Downing e la Abrams acum, muncește la fermă! a 
intervenit Simon, fără să bănuiască nimic. Credeam că ţi-am spus 
despre asta. 

Rebecca a clătinat din cap, fără niciun cuvânt. 

Sam era la Judd Abrams. Nu mi-l puteam închipui muncind la 
fermă, dar am înregistrat informaţia pentru mai târziu. 

— Asta mă face cu atât mai mult să mă îngrijorez că acei bărbaţi 
locuiesc aici, Ellerie! a continuat Simon, întorcându-se din nou spre 
mine. Tu și surorile tale sunteți singure. Dacă se va întâmpla... ceva 
nepotrivit? 

— Apreciez faptul că îţi faci griji pentru mine, Simon! Apreciez 
gândurile amândurora! am adăugat, aruncând o privire spre Rebecca. 

Fa mi-a evitat ochii. 

— Dar Ezra și Thomas sunt oameni de treabă - m-au ajutat cu 
treburile fermei și, după cum v-am explicat, nu au cum să fi fost 
implicați în incendiu. Îmi pare nespus de rău că așa ceva s-a 
întâmplat, este o tragedie îngrozitoare, dar nu ei au provocat-o! 

— Păi... 

Simon părea să nu își mai poată găsi cuvintele. 

— Presupun că ar trebui să ne vedem de drum atunci. O zi 
binecuvântată! 

— Rebecca, ai vrea să mai rămâi puțin? am spus, cu speranţă în 
glas. Am vopsit câteva sculuri de lână de la familia Schăfer ieri - mi-ar 
plăcea să ți le arăt. 

Îmi închipuiam deja cum avea să decurgă totul. Simon avea să o 
sărute de la revedere și să îi promită că se va întoarce cu o sanie, ca să 
nu fie nevoită să facă singură drumul prin zăpadă, până acasă. Apoi ar 
fi urmat un moment jenant de tăcere, doar pentru a ne cere 
amândouă imediat scuze, într-un glas. Fu i-aș fi arătat lâna - nu era 
doar un pretext pentru a-l face pe Simon să plece - și neam fi 
petrecut după-amiaza croșetând căciulițe și pleduri, râzând și 
bucurându-ne de prietenia noastră din nou solidă. 

Dar atunci când ochii ei i-au întâlnit pe ai mei, am văzut că erau 
mai veninoși decât ai unei vipere gata să atace. 

— Nu! 

Simon i-a aruncat o privire mirată, iar ea a adăugat: 

— Mulţumesc! 

Și-a tras pelerina pe ea, gata de plecare, dar s-a oprit în ușă. 

— De fapt, Simon, ai putea să ne lași o clipă, cât pregătești tu caii? 
Nu stau mult. 

Bărbatul a dat din cap și a ieșit. Rebecca a rămas cu spatele la mine 
și cu privirea aţintită pe geam. 

— Aș putea să fac niște ceai, dacă vrei... 

— Încetează, Ellerie! Încetează! 

— Eu doar... 

S-a răsucit spre mine, cu ochii plini de fulgere și obrajii aprinși. 

— Tu doar ce? Ce-ai putea tu să vrei de la mine? 

— Am putea... am putea vorbi? am întrebat, nesigură. 

— Vorbi? Ca și cum am fi prietene? 

Furia ei aprigă îmi căsca un gol în piept. 

— Suntem prietene, am spus cu convingere. 

— Am fost! m-a corectat ea. Dar totul s-a sfârșit în clipa în care 
tatăl meu a fost ridicat pe eșafod. 

M-am tras înapoi, de parcă aș fi fost pălmuită. 

— Eu nu am avut nimic de-a face cu asta! 

— Dar fratele tău, da. Dacă el nu ar fi... Dacă... 

Ochii i s-au îndreptat spre curtea din spate, unde Simon se lupta 
cu hamurile. 

— Nu contează! Nu mai vreau să am de-a face cu niciunul dintre 
voi. 

— Nu vorbeşti serios! 

Linia maxilarului ei era dură, neiertătoare. 

— Ba da. Blestem ziua în care m-am împrietenit cu tine. Familia 
Downing nu i-a adus decât necazuri și suferință familiei mele. 
Singurul meu regret este că focul tatei nu v-a stârpit pe toți. 

Cuvintele ei m-au izbit în plin, ca un topor. Aș fi vrut să cred că nu 
vorbea serios, să pun totul pe seama durerii ei profunde, dar nu 
puteam. Unele lucruri nu ar fi trebuit spuse niciodată. Unele cuvinte 
erau prea crude pentru a fi iertate. 

I-am întors spatele cu conștiința împăcată. 

Zisese că nu mai vrea să fac parte din viaţa ei. 

Puteam să îi împlinesc această dorință. 

Rebecca a pășit în frigul de afară fără să mai rostească nici un alt 
cuvânt. 

Legea a șasea: Atunci când vecinul tău ajutor cerșește, 
întinde-i mâna, așa cum Domnul poruncește! 


— FASOLE ALBĂ, AM REPETAT, TRECÂND DIN NOU PE 
LÂNGĂ cămară. 

Fra pentru a treia oară în acea zi. 

Merry şi-a frecat bărbia, examinând proviziile noastre din ce în ce 
mai sărace. 

— E ce avem mai din plin! am adăugat, pregătită să mai dau o tură 
pe lângă cămară. 

— E cu ce a mai rămas toată lumea, a spus ea, încruntată. Îţi mai 
amintești ziua de piaţă de luna trecută? Nu am mai văzut atâta fasole 
niciodată. Păstăi, fasole albă, fasole roșie, fasole neagră, fa... 

— O grămadă de fasole! am întrerupt-o, urând faptul că avea 
dreptate. 

— Nu vreau să mai văd vreo boabă de fasole cât trăiesc, a 
murmurat ea, cu mâna pe borcanele de sticlă. 

M-am oprit din marșul meu ca să o privesc. 

— Neţin de foame. 

Merry a murmurat un răspuns și a scos penultimul borcan cu 
ceapă de pe raft. 

— Am putea obține ceva bun pe astea. 

— Nu și dacă toți ceilalți vor aduce fasole, am punctat eu. 

A aprobat din cap fără tragere de inimă, dar nu a pus mâna pe 
borcanul cu fasole. 

— Merry? 

A oftat. 

— Nu! Ai dreptate! 

A luat borcanul cu fasole și a ieșit. 

— Tu ai mereu, mereu, dreptate. 


e- 280 + 


Murmurase cuvintele atât de încet, încât aproape le ratasem. 

— Poftim? 

S-a întors spre mine, cu o mască placidă pe chip și sprâncenele 
ridicate. 

— Poftim? 

— Ce-ai spus adineauri? 

Merry și-a plecat capul într-o parte. 

— Nimic! Doar că ai dreptate în privinţa fasolei... Poate că o putem 
schimba pe păstăi verzi. Lui Sadie îi plac foarte mult. 

Am cercetat-o atent. Nu era prima oară când mi se părea că o aud 
murmurând ceva răutăcios, dar până atunci nu putusem niciodată să 
aud bine ce spunea. Merry era persoana cu care mă înțelegeam de 
obicei - nu mă călcam pe coadă cu ea, așa cum o făceam cu Sam, iar 
ea nu se plângea niciodată precum Sadie. 

Dar în ultimul timp... 

Mi se părea că devenise iute la mânie și mai închisă în sine. 

lama o schimbase. 

Dar mă schimbase și pe mine: mă formase să îmi asum un rol 
pentru care nu eram pregătită. Încercam să îndeplinesc niște roluri pe 
care nu aveam cum să le îndeplinesc așa cum trebuie. Mă simțeam 
mult mai în vârstă decât cei optsprezece ani ai mei, iar greutatea 
noilor mele griji mă încovoia și mă slăbea. 

Cine și-ar fi dorit să stea în preajma unei astfel de persoane? 

— Ar trebui să plecăm curând, dacă vrem să obținem ceva bun! 
mi-a strigat Merry peste umăr, lăsându-mă în hol, singură cu 
gândurile mele. 

ogo 


Casa Adunărilor nu era la fel de plină ca de obicei. O duzină de 
familii, mai puțin poate, se plimbau prin sală, cercetând cu ochi 
critici bunurile vecinilor, socotind cum ar putea să obțină un profit 
mai mare. Ochii înfometați erau înconjurați de cearcăne vineţii. 
Rochiile erau prea largi. Curelele erau strânse la ultima gaură. 

Mai Marii organizaseră zile de piață, o dată pe lună, pentru a ajuta 
orașul să treacă de iarna lungă și plină de neprevăzut. Oamenii 
aduceau tot ce aveau în surplus, pentru a face troc. Unii își promiteau 
primele recolte din primăvară. Alţii se ofereau să ajute la treburile 

fermei sau cu diferite meşteşuguri. 

La început, piețele fuseseră un adevărat succes - toată lumea 
fusese cu zâmbetul pe buze, gata să contribuie cu ceva -, dar pe 
măsură ce nămeții de zăpadă crescuseră, chipurile oamenilor 
începuseră să se tragă de spaimă. Frica erau atât de prezentă, încât 
aproape că o puteai simți în aer - un iz de cupru, intens, amărui. 
Aceleași bunuri păreau să fie aduse în fiecare lună. 

Fasole. 

Ouă. 

Niciodată făină sau carne, lucrurile după care tânjeam cu toții. 

Chiar și așa, veneam la piață. 

— Mama lea pus la borcan în miezul verii, a spus Merry, 
întinzându-i borcanul nostru Corei Schäfer. Aţi vrea să facem 
schimb? 

Femeia mai în vârstă adusese cel mai de preţ bun al pieţei 
organizate în acea zi - un borcan mare cu dulceaţă de cireşe -, și toți 
îi dădeau roată, ca vulturii. 

— Am toată fasolea de care am nevoie, Merry Downing. 

Am vrut să ne tragem la o parte, să-i lăsăm și pe alții să-și încerce 
norocul, dar Cora a apucat-o pe Merry de braţ. 

— Cred că voi, fetelor, aţi făcut o faptă bună lăsându-le pe rudele 
voastre să stea cu voi. Să nu ascultați la cei care spun altceva! 

Merry, care nu știa despre conversaţia pe care o avusesem cu 
Rebecca și Simon, a întrebat: 

— Ce vrei să spui? 

Cora și-a rotit privirea prin sală. 

— Unii zic că ar trebui să rupem orice fel de legătură cu ei. Că ar 
trebui alungați. 

— Unii? a întrebat Merry. Adică Amos? 

— Leland, am punctat. 

Cora a avut bunul-simţ să roșească atunci când numele soțului ei a 
fost menţionat. 

— Au început să fie mai aspri. Toți trei. Din cauza situației în care 
ne aflăm. Fi încearcă doar să aibă grijă de oraș, așa cum pot. Încearcă 
să păstreze echilibrul puterii. 

— Echilibrul? 

— De teama lui Briard, desigur. Nu aţi observat că nu este 
prezent? Că cei mai mulți dintre... enoriașii lui devotați lipsesc, de 
asemenea? 

Am aruncat o privire de jur-împrejurul camerei și am băgat de 
seamă absența familiilor Latheton și Fowler. Nici Simon și Rebecca 
nu erau de faţă. 

— Poate că nu au avut nimic de dat la schimb. 

— Poate că sunt la biserică și complotează cum să pună mâna pe 
putere. 

Ochii Corei au strălucit, sticloși, și am băgat de seamă că îi 
tremurau mâinile. 

— Cora, când ai mâncat ultima oară? 

Începusem și eu să sar din când în când câte o masă, în încercarea 
de a ne chivemisi proviziile. În ultima vreme mă simțeam 
întotdeauna amețită. Mă întrebam în ce măsură acuzaţiile pe care le 
făcea femeia erau rezultatul foamei. 

— E în ordine! Mă simt bine, a insistat ea. 

Privirea i-a alunecat spre borcanul cu dulceaţă și i-am auzit 
stomacul ghiorțăind. 

Deși speram că observaţiile Corei erau produsul minţii ei slăbite de 
foame, m-am întrebat totuși de ce cei apropiaţi lui Briard lipseau de 
la piaţă. 

— Haide, Ellerie! a spus Merry, trăgându-mă de pelerină. 

— Zi binecuvântată, Cora Schăfer! i-am urat. 

— Ce-a fost asta? m-a întrebat Merry în șoaptă, după ce neam 
îndepărtat de soția Mai Marelui. Parcă ar fi nebună. 

— Cred că doar... 

— Aah, fasole albă! a strigat Bonnie Maddin când am trecut pe 
lângă ea. 

Stătea pe o bancă, înghițită de o haină care acum îi era cu două 
mărimi mai mare. Părul, de obicei buclat și strălucitor, îi era strâns 
într-o coadă moale și avea rădăcinile grase. Colţurile gurii i s-au 
ridicat într-o încercare de zâmbet, dezvelind doi dinți lipsă. 

— Mamei i-ar plăcea la nebunie! 

Merry a mijit ochii, căutând să vadă cu ce venise Bonnie la piaţă. 

— Ce ai? 

Asprimea ei m-a surprins. Nu își mai văzuse prietena de aproape o 
lună, de la cealaltă piață. Vremea potrivnică împiedicase 
reconstruirea școlii, așa că orele fuseseră suspendate, silindu-i pe 
copiii din Amity Falls să rămână acasă. 

Fără cuvinte, Bonnie a scos două funde. Aveau niște nuanțe 
încântătoare de albastru și mov, iar mâinile mele și-ar fi dorit să le 
atingă capetele satinate. 

— Ce să fac cu astea? a întrebat Merry pe un ton ascuţit ca o 
gheară. 

— Ar arăta drăguţ prinse pe o bonetă, a sugerat Bonnie, vârându- 
ni-le sub ochi. 

— Nu pot să mănânc o bonetă! s-a răstit sora mea, apoi s-a răsucit 
pe călcâie și a plecat în căutarea unui târg mai bun. 

Chipul lui Bonnie s-a încrețit, plin de lacrimi. 

— Mama mi-a spus că, dacă nu mă întorc cu mâncare acasă, să nu 
mă mai întorc deloc! 

— Sunt niște funde foarte frumoase, Bonnie! i-am spus cu 
jumătate de glas. Sunt sigură că cineva le va vrea. 

Ochii ei înlăcrimaţi s-au aţintit asupra mea. 

— Ellerie, te rog! 

— Îmi... îmi pare atât de rău! am spus, grăbindu-mă să plec. 

— Martha McCleary are păstăi, a murmurat Merry după ce am 
prins-o din urmă. 

Soția Mai Marelui doar ce intrase în Casa Adunărilor și își scutura 
șalul acoperit de fulgi de nea. Amos a intrat greoi după ea, cu batista 
lipită de gură, încercând astfel să-și mascheze tusea care îl scutura 
din cap până în picioare. Pielea lui întunecată era neobișnuit de 
cenușie, iar ochii păreau apoși. Am observat pete roșii pe batistă și 
am clătinat din cap. 

— Mai bine nu, ca să fim sigure! 

— De ce n-o fi stat acasă? s-a întrebat Merry. Arată de parcă s-a 
ridicat de pe patul de moarte. 

Nu era frumos spus, dar era adevărat. 

Matthias li s-a alăturat, oferindu-i braţul Marthei, în timp ce îl 
cerceta pe Amos cu o privire ascuţită. Cum vorbeau prea încet pentru 
a fi auziţi, Leland s-a tras și el mai aproape. În public, Mai Marii erau 

mereu atrași unul spre celălalt, așa cum gâștele sălbatice sunt 
chemate spre sud toamna, iar primăvara se întorc în nord. 

— Cartofi? 

Roger Schultz ne-a tăiat calea, cu sacul în mână. 

Merry a aruncat o privire înăuntru și și-a încrețit imediat nasul. 

— Nu arată prea apetisant, a recunoscut omul. Dar puteţi tăia ce e 
putrezit. Au mai rămas o mulțime de părți bune. 

În voce i se citea disperarea. 

Ferma familiei Schultz fusese decimată de putregaiul negru care se 
răspândise în Falls. Aproape întreaga recoltă le fusese afectată. Știind 
că are cinci copii mici acasă - și încă unul pe drum -, îmi venea să îi 
întind borcanul nostru cu fasole. Mi-am alungat însă gândurile 
miloase. 

Compasiunea nu avea să ne țină de foame. 

Dinspre colțul în care se afla Amos s-a auzit un nou torent de tuse 
aspră, care suna de parcă bătrânul aveau să-și scuipe plămânii pe 
pereți. Martha îl mângâia pe spate, ca și cum asta l-ar fi ajutat să 
scape de un strop încăpățânat de flegmă. 

— Las-o baltă, femeie! Las-o baltă! a hârâit el, fluturându-și 
bastonul spre ea în semn de avertizare. 

— Amos, bătrâne, trebuie să te odihnești! a spus Matthias. De ce 
nu îmi dai voie să te conduc acasă? Leland o poate aduce pe Martha, 
după ce termină aici. 

Bătrânul și-a întors spatele, cu sprâncenele lui albe unite într-o 
linie care-i trăda furia. 

Martha a clătinat din cap și a luat-o la pas. 

— Pur și simplu, nu știu ce să fac, i s-a confesat ea cu glas tare 
Corei. În fiecare zi mă culc gândindu-mă că aceasta va fi ultima lui 
noapte pe pământ, dar când se ridică soarele, în fiecare dimineaţă, îl 
găsesc tot acolo, într-o stare mai rea decât înainte. 

— Sunt sigură că se va pune pe picioare curând, a spus Cora. 
Bărbaţii de felul lui Amos sunt încăpățânaţi. Nu-i pune pe ei la 
pământ o mică răceală. 

— Iar doctorul nu ne este de niciun ajutor, a continuat Martha, de 
parcă nici nu ar fi auzit-o pe Cora. Zice că nu are medicamente, a 
mârâit femeia. E doctor. Bineînţeles că are medicamente. Vrea doar 

să le păstreze pentru el. 

În celălalt colț al încăperii, Ambrose și-a încleștat maxilarul. 

— Ştii că nu e adevărat, Martha! a spus Cora. 

— Tot ce știu este că aș face orice ca Amos să se însănătoșească. 
Orice! a repetat ea. 

— Fi, hai! a strigat Matthias către doctor. Trebuie să ai ceva 
doctorii pentru bietul om. Ai tu ceva dosit acolo, în geanta aia neagră 
ata. 

Doctorul Ambrose a clătinat din cap. 

— V-am spus din vară că nu mai am medicamente. Ce vă face să 
credeți că între timp lucrurile s-au schimbat? 

— Vorbim despre un Mai Mare, a încercat Leland. Asta trebuie cu 
siguranţă să cântărească ceva. 

— Nu îmi pasă nici dacă e Hristos. Nu am nimic! 

— Poate că nu ai acum, la tine! a grăit Matthias, observând că 
toată lumea din sală era acum atentă la ei. Dar sigur ai ceva la 
cabinet. Nu te-ar învinovăţi nimeni dacă ai avea ceva provizii 
ascunse, pentru vremuri grele. 

Oftatul doctorului a răsunat în toată biserica. Omul își pierdea 
răbdarea. 

— Lucrurile au început să scape de sub control. 

S-a întors spre ușă, dar Leland i-a tăiat calea, blocând ieșirea. 

— Dă-i medicamentul și gata! 

— Am mâncare! Am bani! a spus Martha. 

Femeia se proțăpise în faţa doctorului, iar acum îl trăgea de haina 


— Te rog! 

— Lasă-mă în pace! 

Doctorul Ambrose s-a tras într-o parte, încercând să-i evite 
atingerea. 

Matthias a făcut un pas în față, cu mâinile încrucișate pe piept. 
Fierarul era ca un zid. Doctorul a rămas cu gura căscată. 

— Nu mă lăsaţi să plec? 

— Femeia a fost cât se poate de înțelegătoare. Cu toții am fost. Dă- 
i medicamentele și gata! 

— l-aș da, dacă ar mai fi ceva. Ce anume nu pricepi? 

— Unde le ţii ascunse? 

Doctorul Ambrose și-a ridicat braţele, încercând să-l oprească pe 
Mai Marele care pășea spre el. 

— Nicăieri. Nu mai sunt. Jur! 

Afară s-a auzit un trosnet înfiorător, de parcă cerurile s-ar fi 
deschis ca să vestească sfârșitul lumii, și neam întors cu toții capetele 
ca să privim îngroziți cum cade unul dintre pinii uriași ai lizierei. 
Ciotul care a rămas în urmă arăta îngrozitor, numai așchii ascuțite 
întinzându-se ca niște degete care vor să te apuce. 

Doctorul a profitat de moment ca să se strecoare pe ușă. Odată ce 
s-a văzut afară, a alergat în stradă pe cât de repede îi permiteau 
membrele lui cu artrită. Vântul a dat năvală pe ușa deschisă, 
cutremurând pereții Casei Adunărilor. 

— Furtuna devine din ce în ce mai serioasă! a grăit Calvin 
Buhrman, aruncând o privire pe fereastră. Am văzut trei copaci puși 
la pământ pe drum. Cred că cel mai bine ar fi să ne îndreptăm spre 
casele noastre. 

Violet, care se afla la dreapta lui, a încuviințat. 

— Poate că ar fi mai bine să rămânem aici, a propus Leland, cu 
ochii pironiți asupra ciotului. Mi se pare că furtuna s-a înrăutățit. 

Parcă pentru a-i da dreptate, vântul a început să urle ca o harpie, 
răscolind drumurile înzăpezite. 

— Avem lemne... câteva lemne, a spus el, verificând mormanul de 
lângă sobă. Și provizii... Cu siguranţă nu ni se va face foame cu toată 
fasolea asta. 

Lumea ar fi trebuit să râdă. 

Dar nu a râs nimeni. 

Amos a tușit. Bonnie și-a tras nasul. 

Mi-am rotit privirea prin încăpere, uitându-mă cu adevărat la toți 
cei adunaţi acolo și băgând de seamă detalii pe care nu le observasem 
înainte. Ochi sticloși și febrili. Piele palidă. Mâini tremurânde și 
nasuri roșii de la atâta șters. Extenuare și boală. 

Cu toții păreau gata să cadă la pat. 

M-am întors spre Merry. 

— Eu... eu cred că trebuie să plecăm. 


Y 


— Nu avem cum să ajungem acasă, a spus ea, arătând spre 

ferestrele în care bătea viscolul. 

— Nu putem rămâne aici! Uită-te în jur! Sunt bolnavi. Sunt 
bolnavi și speriaţi. 

M-am cutremurat gândindu-mă ce ar fi putut să se întâmple cu 
doctorul Ambrose dacă nu s-ar fi prăbușit acel copac. Disperarea 
schimba orașul, făcându-i pe oameni să se gândească doar la ei înșiși. 
Nu și la comunitate. 

Fără să mă gândesc, am pus mâna pe borcanul nostru cu fasole și 
mi l-am ascuns sub pelerină. 

Amos s-a prăbușit pe o bancă, luptându-se să respire. A horcăit o 
dată, de două ori, prea extenuat ca să mai folosească batista. 

Aproape că-i simțeam picăturile de scuipat aterizând pe mine. 
Plină de repulsie, am șters flegma invizibilă, dar pielea încă mă 
mânca. Mi-am închipuit boala cuibărindu-se în mine, ca o colonie de 
furnici care se împrăștie în pământ. M-am scărpinat, lăsând șanțuri 
roșii pe deasupra palmelor, însă asta nu a făcut decât să mă irite și 
mai tare. Mi-am frecat omoplații, pielea din spatele genunchilor mi se 
zbătea. Simţeam ceva târându-mi-se în păr, dar, oricât mi-aş fi trecut 
degetele prin el, nu reușeam să dau de nimic. 

Iar Mai Marele continua să tușească și să horcăie. 

Chipul lui Matthias a devenit sumbru, hotărârea citindu-i-se pe 
faţă. 

— Calvin are dreptate! Trebuie să ne ducem cu toții acasă, înainte 
ca furtuna să se înrăutățească. De altfel, cred că ar trebui să stăm cu 
toții pe la casele noastre o vreme. Până când trece pericolul. 

— Ce vrei să spui? a întrebat Cora. 

M-am foit, încercând să scap de fiorii care-mi alunecau pe spinare. 
Merry m-a apucat de braţ, potolindu-mă. 

— Cum nu prea sunt resurse, cred că ar fi mai prudent ca fiecare să 
se îngrijească de sine. Să se descurce cu ce are. Va veni primăvara și 
totul se va sfârşi. Dar trebuie să ne păstrăm în siguranţă până atunci. 

În încăpere au început să se audă șoapte. 

— Până la dezgheţ, aceasta este ultima noastră întâlnire! a decis 
Matthias. 

Leland a rămas cu gura căscată, Amos și-a ridicat mâna vlăguită, 
dar niciunul dintre ei nu l-a contrazis. 

— Binecuvântări vouă - întregului Amity Falls - până atunci! 

PAC, PAC, PAC! 

Pac, pac! 

M-am frecat somnorvasă la ochi, cu privirea aţintită la tavan, 
întrebându-mă oare ce mă trezise din somn. Chipurile pe care le 
distingeam în crăpăturile bârnelor din lemn îmi păreau răutăcioase și 
crude. Le vedeam încețoșat, prin aburul pe care respirația mea îl 
împrăștia în aer. M-am afundat în cearșafuri, sperând că voi putea 
adormi din nou, cuibărită sub muntele de pături încălzite de surorile 
mele. 

Era singurul moment al zilei în care nu mi-era frig. 

Pac, pac! 

Pac, pac, pac! 

Ce se auzea? 

M-am întors pe o parte și am aruncat un ochi pe fereastră la ulmul 
care creștea în apropiere. Tata îi tăiase crengile cu un an în urmă, 
îngrijorat că în timpul furtunilor de vară ar fi putut lovi prea aproape 
de casă. Poate că trebuiau tăiate din nou. Eram în martie. 

Totuși, crengile goale și noduroase nu se mișcau. Nu se simțea nici 
măcar o adiere. 

Am oftat și m-am format să mă ridic din cuibul meu cald. Am 
tresărit când tălpile mi-au atins podeaua rece, chiar dacă eram 
încălțată cu șosetele groase ale tatei. Mi-am tras puloverul de lână 
peste cămașa de noapte, frecându-mi braţele. Mama mi-l croșetase 
anul trecut, însă acum atârna prea larg pe mine, mare ca un cort. 

Am pășit în camera de zi, dândâind. 

Aici era și mai frig. 

M-am apucat de treabă, ignorând faptul că îmi tremurau mâinile 
când m-am aplecat să scot cenușa din sobă. Tremuram fie de frig, fie 
din cauza senzației constante de foame, însă de săptămâni bune nu 
mai puteam să le deosebesc pe cele două. Am aprins câţiva cărbuni și 

am început să pun surcelele, hrănind focul. 

Pac, pac! 

Pac, pac, pac! 

Din inerție, m-am îndreptat spre ușa din dos, gata să merg să o 
mulg pe Bessie. Mi-am tras haina tatei și ghetele. Abia apoi mi-am 
adus aminte că bietul animal murise cu o zi înainte, cu oasele 
ieșindu-i prin piele, ascuțite ca niște secere. 

Am rămas cu mâna pe clanţă, întrebându-mă ce ar fi trebuit să fac 
în schimb. 

Odaia s-a învârtit cu mine pentru o clipă, în timp ce îmi cântăream 
opțiunile. Aveam mintea împrăștiată, o simțeam ca pe o frunză 
purtată de vânt. 

Micul-dejun! Aveam nevoie de mâncare! 

M-am îndreptat spre cămară și am verificat rafturile goale, sperând 
că - sfidând orice logică și gânduri raționale - se petrecuse un 
miracol peste noapte, iar acum aveam să le găsesc mai pline decât le 
văzusem cu o zi înainte. 

Nu se petrecuse niciun miracol. 

Nu erau pline. 

Am întârziat în ușă, legănându-mă, simțind că pierd simţul 
gravitaţiei. 

În cele din urmă, am pus mâna pe cutia cu frunze uscate de mentă 
- Sadie descoperise o tufă chiar înainte să se depună zăpada și o 
adunaserăm toată - și m-am întors la foc. 

Am prins ibricul de cârligul lui și am așteptat să se fiarbă apa. 

Pac, pac, pac! 

Pac, pac! 

— Sam? am strigat, confuză. 

Îmi simțeam gâtul uscat, iar vocea îmi tremura nesigură. 

Niciun răspuns. 

Nu, nu avea cine să răspundă. Sam era plecat de luni întregi. 

Luni? Imposibil! 

— Ştii asta, Fllerie! am murmurat, încercând să mă întorc în 
momentul prezent. 

Fra copacul, asta trebuia să fie! După ce îmi beam ceaiul, aveam să 
ies din casă și să văd unde loveau crăcile. Poate că aș fi putut să îi 

conving pe Ezra și pe Thomas să mă ajute să scot scara din hambar ca 
să tai ramurile. 

Am dat din cap, în vreme ce ibricul începuse să fluiere. 

Da! Bun! Asta aveam să facem astăzi! 

Pac! 

Pac! 

Pac, pac! 

— Ce se aude? a întrebat Merry, care intra atunci în cameră. 

Nu îi auzisem pașii pe scări, însă adevărul era că nu prea mai 
auzeam nimic în afara păcănitului insistent. În ultimul timp, ajunsese 
să mi se pară imposibil să mă concentrez asupra a două lucruri odată. 

— Craca unui copac, cred. Am pus apa la fiert. 

Am sorbit din cana cu frunze de mentă, lăsând lichidul fierbinte să 
îmi încălzească intestinele. Aproape că-mi puteam păcăli stomacul să 
creadă că este plin. 

— M-atrezit! a spus ea, făcându-și de lucru cu o ceașcă. 

Am mormăit aprobator, încântată cumva că și ea auzise zgomotul. 
Pe măsură ce zilele de iamă se scurgeau, iar proviziile noastre se 
împuţinau, mă întrebasem adesea dacă nu cumva foamea mă făcea să 
văd și să aud lucruri care nu erau cu adevărat acolo. Mi se întâmplase 
să mă trezesc din vise într-atât de vii și de luminoase, încât viața 
adevărată îmi apărea ștearsă prin comparaţie. 

Cu doar o săptămână în urmă visasem că mama și tata se 
întorseseră. Le văzusem căruța prin ferestruica în formă de romb din 
dormitorul de la mansardă și le alergasem în întâmpinare. În visul 
meu, mama se vindecase complet; nicio urmă de arsuri sau cicatrici 
nu îi acoperea pielea. Tata zâmbea și era fericit și atât, extrem de 
dornic ca noi să ne cunoaștem noul frățior, înfășurat bine în păturica 
lui Sadie. Dar, atunci când trăsese pledul, între faldurile lui văzusem 
o creatură oribilă. 

Capul bebelușului era bulbos și diform, prea mare pentru corpul 
lui micuț. Părea prea moale, de parcă nu ar fi avut oase, iar pielea abia 
îi ţinea greutatea intestinelor. În lungul feței i se căscau niște orificii 
bizare, ca niște dinţi care se ițeau din rotunjimile obrajilor lui de 
prunc. Însă, ce era cel mai rău, fratele nostru privea lumea printr-o 
pereche arzătoare de ochi argintii. 

— Mi-e foame! a țipat Sadie, vocea răsunându-i din capul scărilor. 

— Vino să bei ceai! 

A intrat în cameră, tropăind. 

— M-am săturat de ceai! 

Sadie trăsese una dintre cuverturi de pe pat și se înfășurase într-un 
cocon. Abia îi întrezăream ochii dintre cutele întunecate. Semăna 
prea mult cu ceea ce visasem, așa că am simţit fiori pe șira spinării. 

— Poţi să mănânci poria mea de ovăz, iubire! i-a oferit Merry cu 
generozitate. 

— E la fel de apoasă ca un ceai, a mormăit Sadie și s-a așezat lângă 
foc. M-am săturat de iamă! 

— Ține cuvertura departe de foc! am sfătuit-o. Ultimul lucru de 
care avem nevoie este un nou incendiu. 

Sadie a tras de pătură și a acceptat, bombănind, o cană cu ceai. 

— Putem merge în oraș azi? 

Mi-am închipuit pentru o clipă cum am patina pe câmpurile 
înghețate. Drumurile fuseseră de mult îngropate sub mormane de 
zăpadă. De fiecare dată când ieșeam din casă îmi făceam griji că 
aveam să ne rătăcim și să murim degerate, prinse într-un ocean 
nesfârșit de alb orbitor. 

— De ce? 

— Nu am mai văzut pe nimeni de o grămadă de vreme! Îmi este 
dor de prietenii mei! 

Chiar părea să se fi scurs o eternitate de când Mai Marii hotărâseră 
să închidă biserica și Casa Adunărilor, gândindu-se că va fi mai 
simplu să ne ascundem fiecare la adăpostul caselor noastre. 

Mai simplu în teorie, cel puţin. 

După două luni în care stătuserăm închiși în case, începuserăm cu 
toții să suferim din cauza izolării. 

Pac, pac, pac! 

Pac, pac! 

Pac! 

Sadie și-a frecat fața. 

— Of, zgomotul ăla! Ce este? 

— Ellerie crede că o cracă lovește casa, a răspuns Merry, sorbindu- 
și ultima picătură de ceai. 

După ce s-a uitat lung la cutia cu mentă, și-a pus ceașca deoparte. 

— Mă gândesc că ar fi bine să mai aducem lemne pentru foc. 

Am încuviinţat, sumbru. 

Fuseserăm prea damice cu focul la începutul iernii, iar acum 
depozitul de lemne era aproape la fel de gol precum cămara. În 
concluzie, aveam să fim nevoite să mergem în pădurea de pini ca să 
adunăm crăci și surcele, dar până astăzi viscolele puternice ne 
obligaseră să stăm ascunse în casă. 

Mi se părea că iarna nu avea să se mai sfârșească niciodată. 

Pac, pac, pac! 

Țăcănitului din surdină i-au răspuns bocăneli zgomotoase: se 
auzeau pași afară, pe verandă. 

Merry a sărit, speriată. 

— Cine e? 

Mi-am îndreptat instinctiv privirea spre cămin, dar tata luase cu el 
pușca. La momentul respectiv ni se păruse firesc, dar, după atâtea 
luni în care nu putuserăm să vânăm și nici să ne apărăm, aveam 
nervii întinși la maximum și săream în sus la orice zgomot 
necunoscut 

Ușa s-a dat de perete, iar o siluetă s-a strecurat înăuntru, 
împrăștiind în cameră duhoarea măruntaielor și un iz de fier. Trei 
ţipete au spintecat aerul. Ezra și-a ridicat mâinile ca să ne liniștească, 
însă acestea erau roșii, pline de sânge. 

— Ce-ai păţit? am reușit să articulez. 

— M-am ocupat de Bessie, a răspuns el, în timp ce-și dădea jos 
haina. 

Și-a coborât privirea spre cămașă și s-a încruntat în fața petei de 
sânge de pe ea. 

Sadie a pălit. 

— A, da! Mulţumim! am spus, amintindu-mi că se oferise să ne 
ajute cu o zi înainte. 

Am clătinat din cap, ca să-mi limpezesc gândurile. Începusem să 
uit prea multe lucruri în ultimul timp! 

— Măcar vom avea carne de vacă la cină, în seara asta. 

Stomacul mi-a ghiorțăit și am dat la o parte amintirea ochilor 
blânzi ai văcuţei noastre. 

Merry și-a făcut de lucru, pregătindu-i unchiului nostru o cană cu 
ceai. 

Pac, pac! 

Pac, pac, pac! 

— O cracă lovește în casă, am spus, cu sentimentul că mă repet. 

— Da? a întrebat Ezra, sorbind o gură prea mare de ceai. 

S-a strâmbat, pentru că apa fierbinte îi arsese limba. 

— Nu auzi? 

Pac, pac! 

Pac, pac, pac! 

Ezra și-a plecat capul într-o parte, ascultând cu atenție sunetul 
care răsuna ritmic în întreaga casă. Pielea din jurul ochilor i s-a 
încrețit când a început să râdă. 

— Ce e așa de amuzant? a întrebat Sadie, cu sprâncenele ridicate. 

— Nu-i niciun copac! Voi, gâsculițelor, nu v-aţi uitat pe geam în 
dimineaţa asta? 

Ca o turmă amețită, am luat-o spre verandă, cu degetele încleștate 
pe pături și haine. 

— Vedeţi? a zis Ezra. 

Am privit curtea. Lumina dimineţii își arunca razele argintii, încă 
slabe, peste câmpurile acoperite de nea. Curtea sclipea și mi s-a părut 
frumoasă până în clipa în care am dat de urmele însângerate lăsate de 
Ezra, care-i pătau puritatea. 

— Nu văd nimic, am recunoscut eu. 

— Acolo! a spus Ezra, arătând spre burianul de la verandă. 

Pac, pac! 

Pac, pac, pac! 

Ezra avea dreptate. 

Nu era nicio cracă. 

Nu era vântul. 

Stropi de apă alunecau pe colții strâmbi ai țurțurilor care atârnau 
de acoperiș. Picurau pe scândurile de dedesubt cu o insistență 
metronomică. 

Speranţa mi-a inundat pieptul. 

Pac, pac, pac! 

— Se topește zăpada! a explicat Ezra, deși nu mai era nevoie. A 

venit în sfârșit primăvara! 

— ÎNCETIŞOR! AM AVERTIZAT-O PE MERRY. 

Abia puteam să-i întrezăresc profilul sub borul uriaş al pălăriei 
tatei. Plasa o acoperea cu totul, astfel că nici măcar razele 
strălucitoare ale soarelui de la amiază nu puteau ajunge până la ea. 

— Nu cred că fac ce trebuie, a spus ea cu glas subțire. 

Era clar că nu e încântată de situație. 

— Nu putem să mai așteptăm câteva zile? 

— Este în sfârșit suficient de cald ca să deschidem stupii. Trebuie 
să vedem dacă reginele au supraviețuit iernii! 

În acea dimineaţă, pe când căutam ouă în cuibare, o albină mi se 
așezase pe mânecă. Își curăța aripile, ca și cum ar fi vrut să mă salute. 
Era cea dintâi albină pe care o vedeam de la prima zăpadă și luasem 
asta ca pe un semn că stupii puteau fi inspectaţi. După micul-dejun o 
recrutasem pe Merry, lăsând-o chiar să își aleagă ce îndatorire prefera 
- afumătorul sau ramele. 

— Nu pot să ridic ramele de una singură! protestase. 

— Atunci, afumătoarea este doar ata! 

Fusesem convinsă că ne putem descurca noi două, dar acum, 
văzând-o cum se luptă cu afumătoarea, mă întrebam dacă nu ar fi 
fost mai bine să le cer ajutorul lui Ezra sau Thomas. 

Surprinzător, niciunul dintre ei nu se arătase prea interesat de 
albine. Ezra pretinsese că sunt amândoi alergici la înțepăturile lor. 
Atunci când îl întrebasem cum reușise să crească într-o gospodărie de 
albinari, râsese. 

— Cu foarte mare grijă! 

— Mai afumă puţin în partea de jos! am instruit-o acum pe Merry, 
încercând să par încrezătoare. 

Am numărat încet până la douăzeci - așa cum îmi aminteam că îl 
văzusem pe tata că face - și am ridicat capacul. 

Un grup de albine nea întâmpinat, adunate în jurul a ce mai 

rămăsese din siropul de zahăr. Nu era mult, și am simţit cum inima 
mi se umple de bucurie. Stupul nu doar că supraviețuise peste iarnă, 
ba chiar - după câte puteam să îmi dau seama la o primă vedere - 
prosperase. Am folosit dalta ca să desprind ramele superioare. Le-am 
cercetat. Majoritatea fagurilor aveau o nuanță pală de galben, fiind 
plini de mierea pe care albinele o creaseră din zahărul consumat pe 
timpul iernii. Am văzut și orificii de un portocaliu-închis - fagurii cu 
polen și păstură. Fra ciudat să văd atât de puţini, însă fusese o 
perioadă grea: iarna fusese una lungă, iar albinele abia acum începeau 
să se aventureze din nou în lume. Chiar dacă, în continuare, 
câmpurile noastre rămâneau goale, florile începuseră să apară 
pretutindeni în vale. Albinele aveau să poată depozita mai mult polen 
cât de curând, eram sigură de asta. 

— Hai să verificăm rama mare înainte să facem curățenie! am spus, 
scoțând capacul cu mâini tremurânde. 

Merry a afumat partea de jos, iar eu am verificat ramele cu puiet, 
încântată să văd orificiile închise de pe margini. Regina acelui stup 
era vie și depunea ouă. Unele dintre orificii semănau cu niște 
ciuperci, dar nu aveau larve în ele sau lichid - semn că regina nu era 
bolnavă. Ultimele griji mi s-au risipit. 

M-am opintit și am desprins rama cu puiet de bază. Am așezat-o 
cât de delicat am putut într-o parte. Cântărea cel puţin patruzeci și 
cinci de kilograme. 

— Ah! a șoptit Merry după ce și-a îndreptat privirea spre podeaua 
stupului. 

Era acoperită cu albine moarte. 

— E în ordine! am asigurat-o, încercând în același timp să mă 
conving și pe mine însămi că totul e în ordine. Nu aveau cum să 
supraviețuiască toate iernii și a fost prea frig afară ca să scoată singure 
morții. Vom curăța podeaua și apoi vom așeza totul la loc. 

Pe jos erau o mulțime de capace de ceară, iar într-un colț am văzut 
o pată albastră. Nu era ceva neobișnuit ca în lunile de iarnă să se 
formeze mucegai atunci când stupul nu era bine ventilat, iar 
umiditatea în exces rămânea prinsă înăuntru. Nu era un semn bun, 
dar mă simțeam recunoscătoare că apăruse doar acolo, unde se 
adunase probabil condensul, și nu în ramele de sus. 

Ne-am pus pe treabă: am scos albinele moarte și am răzuit 
mucegaiul. După ce am terminat cu primul stup, am trecut la 
următorul, apoi la următorul, și tot așa, până când am inspectat toate 
cele cinci colonii. Soarele începuse să coboare în spatele munţilor 
când am acoperit ultimul stup, cu un oftat mulţumit 

Am apucat-o veselă pe Merry în braţe și pupat-o pe vârful pălăriei. 

— Am reușit! am răsuflat, ușurată. Am trecut albinele de iarnă. 

— Aţi avut o zi lungă, domniţelor? s-a auzit o voce din curtea din 
spate. 

Merry a tras de colțul plasei pe care o avea pe față ca să vadă mai 
bine silueta rezemată de un plop. 

— Whitaker! a exclamat ea, iar în stomac mi s-a căscat imediat un 
gol uriaș. 

Nu îl mai văzusem de la Crăciun. Troienele înalte și viscolele 
turbate îl împiedicaseră să vină. Separarea noastră fusese agonie. 
Ceea ce scriau poeţii era adevărat: celor ce duc mai mult dorul le pare 
mai dulce odorul. Mai dulce, mai drag și mai dorit. 

Dar acum era acolo! În sfârșit! 

— Mă pot apropia? a întrebat el, în timp ce ne adunam lucrurile. 
Nu vreau să agit albinele. 

— Sunt acoperite - ești în siguranță! l-am asigurat. 

Mi-am strecurat imediat mâna sub plasă ca să îmi aranjez o șuviță 
rebelă de păr. Visasem cu ochii deschiși nenumărate scenarii ale 
reîntâlnirii noastre, dar în niciunul dintre acestea nu purtam o pălărie 
de apicultor. 

— Vei fi bine, am adăugat, îmbujorată, încercând zadarnic să îmi 
ascund zâmbetul. 

Fiecare fibră a trupului meu ardea să îl îmbrăţișez, dar prezenţa lui 
Merry mă făcea să mă controlez. 

Cu greu. 

Deşi zâmbea, ceva părea să nu fie în ordine cu Whitaker. Avea o 
privire precaută, cântărea lucrurile, de parcă s-ar fi aflat într-o 
situație care ar fi putut deveni periculoasă. Ezitarea lui m-a luat prin 
surprindere, iar grijile s-au trezit înlăuntrul meu, ca un stol de păsări 
speriate. 

— Ai supraviețuit iernii, a spus Merry. Tu ce mai faci? 

— Bine, sunt bine! a răspuns el, legănându-se pe călcâie și 
evitându-mi cu bună știință privirea. Dar voi, familia Downing, ce 
mai faceţi”? 

— Suntem bine și noi, am spus, dureros de conștientă că 
repetasem deja destul de des acel cuvânt. Am trecut de iarna asta 
aproape toți... Bessie a murit. Vaca noastră. Și câteva găini. 

Whitaker și-a desprins cu greu privirea de la Merry. 

— Îmi pare rău să aud asta. A fost cu siguranță o iarnă grea pentru 
toată lumea, dar arătaţi bine, amândouă. 

Minciuna lui a sunat a gol în aerul primăvăratic. 

Nu arătam bine, și o știam. Ne ieșeau oasele prin haine și aveam 
cearcăne vineţii în jurul ochilor. După atâtea luni închisă în casă, 
pielea mea era lipsită de strălucire și avea o paloare gălbuie pe care 
nu putea să o alunge o singură după-amiază petrecută la stupi. 

Am simţit o undă de îngrijorare după ce mi-am trecut în revistă 
defectele. Îi păsa oare într-atât de mult de felul în care arăt? 

— Merry! 

Ne-am întors și am văzut-o pe Sadie pe verandă, privind spre 
câmp, cu mâna streașină la ochi, ca să se ferească de soare. 

— Ai terminat cu albinele? Am nevoie de ajutor! 

Cum școala era încă închisă, Merry o ajuta pe Sadie să înveţe, îi 
mâzgălea adesea câteva exerciţii pe foi de hârtie pe care i le lăsa 
răspândite prin casă. Deși niciuneia dintre ele nu îi făcea plăcere 
această sarcină, Sadie devenise mai bună la matematică și la scriere. 

Merry a oftat adânc, mi-a lăsat în grijă afumătoarea și și-a luat la 
revedere de la Whitaker. Ușa de la verandă s-a închis în urma ei cu 
un pocnet apatic. 

— Dă-mi voie! a spus Whitaker, luându-mi din mână dălțile și 
afumătoarea. 

Fliberată, am putut să-mi scot pălăria și să-mi scutur părul. Îmi 
simțeam împletitura umedă și grea pe spate. Ne-am privit în ochi o 
vreme. Am deschis gura, dar cuvintele nu voiau să iasă. 

— Cum sunt? m-a întrebat el într-un târziu, arătând spre stupi. 

Am încercat să zâmbesc, ca să-mi ascund disconfortul. 

— Toate coloniile au supraviețuit iernii. Și totul datorită zahărului 
tău... Dacă nu ai fi... 

— Tu, nu eu! m-a corectat el. 

Pentru o clipă, tensiunea dintre noi, întinsă ca un fir pe fus, s-a 
destrămat. 

— Eu... E plăcută revederea! am spus, pășind în magazie. 

Mi-am lăsat jos pălăria și am strâns cu grijă plasa în mijlocul ei, ca 
să nu se agaţe. 

— Da! 

Whitaker a aranjat dălțile în lungul mesei, de la cea mai mică la 
cea mai mare, cu deosebită grijă. 

— Mi-a... mi-a fost dor de tine! am recunoscut, atentă să păstrez 
un ton neutru. 

Zâmbetul nu i s-a accentuat, dar nici nu a dispărut. 

— Fllerie! a început el, iar eu am simţit imediat o durere în piept 
din cauza tonului său. 

Sentimentele lui nu mai erau aceleași. Sau poate că le 
interpretasem eu greșit de prima oară. Poate că visasem cu ochii 
deschiși lucruri pe care nu aveam niciun drept să le visez. 

M-am îndreptat spre ușă, hotărâtă să fug din fața rușinii pe care o 
simțeam. 

— Nu am fost cinstit cu tine! mi-a strigat el, oprindu-mă în loc. 

Nu m-am mișcat, deși îl simțeam apropiindu-se. Am avut impresia 
că își întinde mâna spre mine, că aproape îmi atinge umărul ascuţit, 
retrăgându-se însă în ultima clipă. 

— Am avut mult timp ca să meditez iarna aceasta și... n-am să fiu 
mereu în Amity Falls. Știi asta, nu-i așa? 

Am încuviințat. 

— Trebuie să vinzi blănurile... dar apoi te vei întoarce, nu? 

Când m-am întors spre el, mi s-a părut că este mai înalt decât îl 
știam, de parcă peste iarnă se împlinise și devenise mai înțelept, în 
vreme ce eu mă pipernicisem, eram mai obosită și mai scobită, și la 
exterior, și în interior. 

— Înainte de venirea toamnei? am insistat. Jean Garreau așa făcea 
întotdeauna. Se întorcea ca să pună capcanele și să își organizeze 
tabăra și... 

Whitaker mi-a prins obrajii în palme, amuţindu-mă. 

— Nu știu! Ceilalţi... Eu nu am prea multe de spus. 

A râs ușurel. 

— Nu mă descurc deloc bine... Am venit ca să îți spun că nămeţii 
s-au topit, în sfârșit. Trecătoarea este din nou deschisă. 

— Deci vei pleca în curând, am murmurat, cu inima grea. 

Fl a încuviinţat. 

— Şi vreau să vii cu mine. 

— Poftim? 

Mi-a strâns mâinile, rugător, cu ardoare. 

— Hai să plecăm de aici! Să plecăm din Falls! Am putea merge 
oriunde, am putea face orice. Am putea dormi sub stele sau la cele 
mai scumpe hoteluri. Sunt atât de multe lucruri dincolo de Mâna 
Domnului! Hai să le descoperim! Împreună! 

Cuvintele lui zugrăveau un vis atât de frumos, încât simțeam că 
îmi fuge pământul de sub picioare la gândul tuturor lucrurilor care ar 
fi fost cu putință. M-am închipuit plimbându-mă pe o stradă dintr-un 
oraș îndepărtat, la braţul lui Whitaker, minunându-ne amândoi de 
splendorile din vitrinele magazinelor, îmbrăcaţi elegant, râzând, cu 
inima ușoară. Mi-am închipuit nopţi petrecute la cort, adormind cu 
corul broscuțelor și al inimilor noastre în urechi, drăgăstoși și ocrotiţi 
în lumea noastră. 

Dar când mi-am rotit privirea prin magazie, gândurile acelea 
plăcute s-au spulberat în fața realității. 

Am zâmbit trist. 

— Sună încântător! 

— Dar? a ghicit el, presimțind cuvintele pe care aveam să le 
rostesc. 

— Cum rămâne cu Sadie? Cu Merry? Cine va avea grijă de ele? 

— Părinţii voştri se vor întoarce curând. Trecătoarea este deschisă, 
trebuie să își facă apariția din clipă-n clipă. 

— Cu un nou frate sau o soră, am spus, rugându-mă să fie 
adevărat. Vor avea nevoie de mine, mai ales acum, că Sam a plecat. 

Am respirat adânc, înghițindu-mi nodul din gât, încercând să nu 
plâng. 

— N-aș putea să îi las de izbeliște! 

Whitaker a oftat, privirea oprindu-i-se asupra mâinilor noastre 
unite. 

— Nu, presupun Că nu... 

M-am aplecat spre el, parfumul lui inundându-mi nările. 

— Dar... ai putea rămâne aici! E mereu ceva de lucru, iar când se 
va întoarce tata... Știu că te prețuiește. Ne va da binecuvântarea lui 
și... 

M-am oprit, înainte să pun pe tavă toate speranţele iluzorii pe care 
mi le făcusem peste iarnă. 

Whitaker strângându-mi mâna. 

O rochie frumoasă și două verighete. 

O căsuță a noastră, în care aveam să ne trezim în fiecare 
dimineaţă, mai îndrăgostiți decât fuseserăm cu o zi în urmă. 

Privirea lui îmi apăsa greu inima. Nu îl puteam privi însă în ochi, 
pentru că mi-era teamă că va citi în ei închipuirile pline de tandrețe 
care-mi inundau mintea. 

— Mi-aș fi dorit să fie atât de simplu. 

— De ce nu ar putea fi? 

— Sunt lucruri pe care trebuie să le fac... 

— Lucruri? am repetat. 

S-a foit. 

— Datorii care trebuie plătite. 

— Datorii? am insistat cu încăpățânare. 

Credeam că depășiserăm etapa răspunsurilor vagi și a explicaţiilor 
aproximative. Credeam că, în sfârșit, începuse să se deschidă mai 
mult în fața mea. Crezusem... 

Crezusem multe lucruri. 

Whitaker și-a trecut degetele prin păr. 

— Sunt unele lucruri pe care nu le pot împărtăși cu tine. 

— De ce? 

— Pentru că te plac! 

Cuvintele i-au țâșnit din piept cu violența unui foc de armă. 

— Pentru că simt că mă îndrăgostesc de tine și nu suport gândul 
că aș putea spune ceva care să te facă să îți schimbi în rău părerea 
despre mine. 

— Nu aș putea să mi-o schimb. 

— Ai putea! Atât de ușor! Și nu vreau ca asta să se întâmple. 

Și-a închis ochii și și-a frecat rădăcina nasului, încercând să alunge 

o migrenă. 

— De ce faci mereu așa? m-am auzit rostind, înainte să 
conștientizez cuvintele. Poţi fi atât de fermecător, dar, de fiecare dată 
când este vorba despre ceva serios, de fiecare dată când trebuie să îţi 
asumi ceva real despre tine, te ascunzi în spatele unor răspunsuri 
goale. E frustrant! Simt că nu știu nimic despre tine, Whitaker! i-am 
rostit numele, conștientă de ironia situaţiei. Nimic real. Nimic 
substanţial. 

— Vino cu mine! a încercat el din nou. la-o pe Sadie! la-o pe 
Merry! La naiba, ia și albinele dacă poţi! Doar vino cu mine! Îţi voi 
spune tot ce vrei să știi. Mai târziu. Promit! Te rog, Ellerie! 

— Nu! Nu mai târziu! Spune-mi acum! Spune-mi un lucru 
adevărat, chiar acum! 

Privirea i-a rătăcit, de parcă s-ar fi luptat cu o furtună și ar fi căutat 
ceva de care să se prindă. 

— Nu pot! a murmurat el în cele din urmă. Nu pot! 

— Evident! 

Mi-am dat la o parte o șuviţă de păr, cu mâini tremurânde. 

Ce risipă! 

Ce risipă fără noimă, fără nicio noimă! 

Toate visurile și fanteziile pe care le creasem. Toate speranţele pe 
care le legasem de el! De noi! De viitorul nostru împreună! Aș fi vrut 
să le dau foc, să ard toate fanteziile idioate care îndrăzniseră să 
înflorească înlăuntrul meu. 

Mi s-au aprins obrajii de rușine. 

De ce nu putusem să văd ce se află în spatele farmecului său? Cum 
de trecusem cu vederea niște semne atât de evidente și lăsasem 
cuvintele lui vagi să pară romantice și misterioase, când, în realitate, 
erau doar o cale prin care să își acopere trecutul pe care nu aveam să 
i-l cunosc niciodată? Nu aveai cum să te apropii de o astfel de 
persoană. Nu puteai construi o viață pe jumătăți de adevăr și 
închipuiri. 

Toată afecțiunea pe care o avusesem față de el îmi împungea inima 
cu regrete. 

— Când pleci? am întrebând, lipindu-mi de chip o mască stoică. 

Era de preferat să închei cât mai repede conversaţia și să înăbuș ce 


e 305 


mai rămăsese din prietenia noastră ca pe un foc de tabără lăsat să 
fumege prea mult. 

Părea dezamăgit, de parcă îi adresasem o altă întrebarea decât cea 
pentru care avea pregătit un răspuns. 

— Curând, cred. Dacă... dacă te răzgândești... 

A oftat. 

— Te rog să te răzgândești! 

— Nu o voi face! 

Am pășit afară, sperând că voi putea respira din nou, însă cerul 
adânc părea să mă apese, să mă strivească sub albastrul lui intens. 

Fzra traversa curtea, îndreptându-se spre hambar. Ne-a făcut cu 
mâna când ne-a văzut, fără să se oprească însă din drum. Mă simţeam 
ușurată că nu voise să rămână să stăm de vorbă. 

— Nu... Nu te deranjează să îi primeşti în casă? a întrebat 
Whitaker, privindu-l pe Ezra cum deschide larg ușa de la hambar. 

— Nu mă... ce? 

— E ceva ce nu mi s-a părut niciodată firesc la el. 

— De ce nu-ți vezi de drum, ca să poți da totul uitării? am 
răbufnit. 

Nu puteam îndura să port o conversaţie cu el ca și cum nu s-ar fi 
întâmplat nimic, ca și cum i-ar fi păsat. 

— Fllerie! 

Tonul lui era prea cald, prea familiar! 

— Încetează! 

A oftat. 

— Eu doar... Ce caută acolo? 

— Ce contează? 

A ridicat din umeri. 

— Ai zis că vaca a murit, deci nu e la muls. Grădina arată îngrijit, 
deci nu vrea să ia unelte. Ce caută? 

— Îşi ţine lucrurile acolo. Ce le-a mai rămas după ce le-a fost 
vandalizată căruța. 

— Ce fel de lucruri? a insistat el. Ce e acolo, de nu poate fi 
depozitat în casă? 

— Nu contează! Te foloseşti doar de unchiul Ezra ca să nu vorbeşti 
despre noi. 

— Unchiul Ezra, a rostit el pe un ton straniu. 

M-am întors cu fața la Whitaker. 

Pentru o clipă am crezut că mă va trage spre el și mă va îmbrăţișa. 
Aproape că mi-o doream. Aveam să ne îmbrățișăm, iar eu aveam să 
mă răzgândesc, și toate neînțelegerile aveau să rămână în urmă. 

Dar el a rămas nemișcat, cu picioarele înfipte în pământ și ochi 
ireal de triști. 

— Rămas-bun, FEllerie Downing! 

Nu a așteptat să îi răspund. A luat-o spre pini și s-a pierdut în 
îmbrăţișarea lor întunecată fără să îi spun niciun cuvânt. 

M-am întors tremurând și m-am lăsat purtată de pași spre casă. 
Am ajuns până la treptele de la verandă înainte să mă prăbușesc, 
plângând. 


e 307 -+ 


29 
Pr 
% 


N 


— NE-AM ADUNAT ASTĂZI AICI PENTRU A NE RUGA PENTRU 
Ruth Anne Mullins și pentru a-i depune rămășițele în pământ, a rostit 
pastorul Briard, privind mulțimea adunată cu ochi înlăcrimaţi, plini 
de tristețe. Deși neașteptata ei trecere în neființă ne întristează, ne 
bucurăm știind că sufletul i-a fost eliberat de povara trupului muritor 
și că a mers la preaiubitul ei Stewart, în Împărăția Cerurilor, unde vor 
trăi viaţă veșnică în vecii vecilor, amin! 

În întreaga biserică s-au tras nasurile, iar lacrimile au fost şterse cu 
batiste frumos brodate - cele mai multe de însăși bătrâna văduvă 
Mullins. Cele mai frumoase broderii din Falls erau făcute de acul ei, 
întrucât femeia își petrecuse cea mai mare parte a vieții aplecată 
asupra lucrului de mână. Degetele ei cocârjate pluteau deasupra 
obiectelor de mercerie, bătrâna fiind în mod evident încântată de 
creaţiile sale. Aţele pe care le colecționase erau atât de frumoase și de 
colorate, încât cutia ei de lucru semăna mai degrabă cu un cufăr plin 
de comori. 

M-am întrebat cine o va moșteni, acum, că bătrâna nu mai era. 

Winthrop, probabil, deși nu-mi puteam închipui că ar ști ce să facă 
cu ea. 

Pe când eram mici, mergeam adesea cu Sam când se ducea să se 
joace acasă la familia Mullins. Părinţii lui Winthrop muriseră de 
tineri, băiatul rămânând în grija bunicii sale. Băiatul nu avusese nicio 
înclinaţie pentru arta delicată a bunicii lui, iar ea, trecută bine de 
șaptezeci de ani, nu avusese energia să alerge după copii. Casa lor 
fusese întotdeauna plină de râsete și de prea mulţi plozi de prin 
vecini, atrași de Winthrop și de năzdrăvăniile lui. 

Deodată s-a auzit un foșnet delicat, și i-am văzut pe Simon și pe 
Rebecca Briard strecurându-se în strană, cu chipuri smerite. 

— Amin! a repetat pastorul, distras de apariția întârziată a fiului și 
a nurorii sale, spre care s-a încruntat. Să ne rugăm! 

Toţi enoriașii și-au plecat capul, iar pastorul Briard și-a început cu 
avânt peroraţia, implorându-l pe Dumnezeu să o ierte pe bătrâna 
văduvă Mullins și să o primească în împărăția Sa. La stânga mea, 
Sadie se foja neliniștită. I-am lipit mânuţele pentru rugăciune, iar 
ochii mi-au alunecat spre Rebecca fără să-mi dau seama. 

Nu o mai văzusem de luni întregi, din dimineaţa în care venise la 
noi alături de Simon, pusă pe ceartă. Judecând după privirile curioase 
ale celor din jur, nimeni nu o mai văzuse recent. Își ţinea mâinile 
deasupra burii uriașe, încercând parcă să o ascundă. Privirile 
curioase trebuie să fi fost greu de suportat. 

Cel puţin Samuel nu era acolo, ca să îi înrăutățească starea de 
disconfort. Șase dintre junincile lui Judd Abrams stăteau să fete, iar 
banii promiși fuseseră prea frumoși pentru ca geamănul meu să îi 
poată refuza. Merry mersese până la fermă în acea dimineaţă și îl 
implorase să vină la înmormântare cu noi. Bătrâna văduvă Mullins 
ținuse dintotdeauna la Samuel, ba chiar îi oferise și una dintre 
batistele ei cele mai prețioase atunci când împlinise șaisprezece ani - 
brodată cu inițialele lui și narcise galbene. Dar Sam îi râsese în nas lui 
Merry atunci când aceasta îi sugerase să părăsească ferma pentru o zi, 
pentru a-i aduce un omagiu bătrânei. 

După o predică scurtă, pastorul i-a invitat pe cei care ar dori să 
împărtășească o amintire cu răposata să pășească în față. Mai mulți 
dintre seniorii din Amity Falls au depănat povești care ilustrau 
bunătatea văduvei și uimitorul ei simţ al umorului. 

— Artrebui să mergi și tu! i-am șoptit lui Ezra. 

Stătea la stânga mea, foindu-se de parcă l-ar fi strâns gulerul 
cămășii. 

— N-aș ști ce să spun. 

Ezra și-a scos ochelarii și a început să îi lustruiască, în timp ce Cora 
Schăfer pășea în faţă. 

— Tu şi tata erați tot timpul la ea acasă pe când erați mici. 

Îmi aminteam de poveștile pe care mi le spunea despre după- 
amiezile petrecute alergând acasă la cea care pe atunci nu era văduvă. 

— Îi făceaţi atâtea farse bietei femei, dar ea le întâmpina 
întotdeauna cu zâmbetul pe buze! Ca atunci când i-aţi adus plăcinta! 

Ezra a zâmbit, aducându-și aminte. 

— Doar că era o cutie plină cu albine, acoperită cu o cârpă. 

Am făcut o pauză. 

— Tata a zis că v-au umplut de înțepături. 

Fl a încuviinţat cu o mișcare din cap. 

— Ne credeam tare amuzanţi! 

— Doar că... 

Am căzut pe gânduri. Tata povestise că albinele îl înțepaseră de 
atâtea ori pe Ezra în fund, încât a doua zi nici nu mai putea să stea 
jos. 

— Eşti alergic la albine, nu-i așa? 

Ezra a încremenit, cu zâmbetul încă pe buze, deși i se strecurase o 
umbră în privire. 

— Fi bine, după atâtea înțepături, oamenii dezvoltă alergii. Mă mir 
că am scăpat cu viață. 

În minte mi-au revenit cuvintele lui Whitaker. Acesta insistase că 
ceva nu era în regulă cu Ezra și Thomas. Atunci crezusem că vrea 
doar să schimbe subiectul discuţiei despre noi, însă acum mă 
întrebam dacă nu cumva avea dreptate. Stomacul mi s-a făcut ghem. 

— Păi... dacă nu vrei să vorbeşti despre farse, de ce să nu spui ceva 
despre cuvertura pe care ţi-a făcut-o? am spus cu grijă, gândindu-mă 
la toate broderiile pe care văduva Mullins le cususe la viaţa ei. 

În Falls se glumea adesea pe seama faptului că, în ciuda lucrului ei 
migălos cu acul, femeia nu se pricepea deloc la cuverturi, pentru că 
nu avea răbdare să termine ceva atât de mare. 

— Tata mi-a spus că a lucrat la ea luni întregi, ca să redea cât mai 
bine macii. 

— Aș putea, a zis el, fără să se miște însă din strană. Era o 
cuvertură minunată, care ţinea de cald chiar și în cele mai friguroase 
nopți! 

Mi-am întors privirea spre altar, cu inima bubuindu-mi în piept. 

Era cu putință să capeți o alergie mai târziu în viaţă, și nici eu nu- 
mi aminteam toate darurile pe care le primisem în copilărie. 

Dar de ce nu recunoștea asta? 

Minciunile lui Ezra nu dovedeau nimic, dar nici nu-l făceau să 
arate bine. 

M-am hotărât să încerc un ultim lucru. 

— Dar atunci când tu și fata ei, Betsy, aţi fost prinși la lac? Ce ţi-a 
zis atunci? 

— Ellerie, amintirile mele sunt atât de vechi! Prefer să îi ascult pe 
cei care au cunoscut-o mai bine. 

— Păi... atunci ar trebui cel puţin să îi oferim condoleanţele 
noastre lui Betsy, după slujbă, am insistat, așteptându-mă să-mi 
demaște jocul. 

— Cu siguranţă! 

A dat din cap și și-a îndreptat atenţia spre altar, fără să-mi bage de 
seamă disconfortul. 

Bătrâna văduvă Mullins nu avusese nicio fată! 

Avusese un singur fiu, pe tatăl lui Winthrop. Christopher. Fl și 
Ezra fuseseră foarte apropiaţi înainte de dispariția unchiului meu. Mi 
se părea cu putință să uiţi multe, dar să îți aduci aminte de o fată în 
locul celui mai bun prieten mi se părea puţin probabil. 

Cum Cora se întorcea la locul ei, Violet Buhrman a urcat treptele. 
Își aranja gulerul cămășii cu degete tremurătoare. 

Am început să bat din picior fără să-mi dau seama, sperând că 
Violet va încheia repede. Nu puteam gândi clar cu atâta zgomot în 
jur! Povești, nasuri suflate. Trebuia să mă retrag într-un loc liniștit ca 
să elucidez misterul minciunilor lui Ezra. 

Nu Ezra, mi-a șoptit o voce în minte. El nu e Ezra. 

— Văduva Mullins, draga de ea, avea o vârstă înaintată, însă îi vom 
simţi cu toții lipsa, a început Violet. A fost întotdeauna bună cu mine 
și cu Calvin... și cred că știm cu toții că Amity Falls nu va mai fi la fel 
fără ea. 

— Cu asta putem fi cu toţii de acord, a spus pastorul Briard, 
simțind că mulțimea începuse să își piardă atenţia. 

— O adevărată creștină, a continuat Violet. Nu a dat niciodată cu 
piatra, nu i-a judecat pe alţii... și nu s-a considerat niciodată mai 
presus de o cină sau un pahar la tavernă. Spre deosebire de alții. 

Am auzit mai mulţi inși întorcându-se ca să le arunce pe furiș 
priviri lui Prudence și lui Edmund Latheton. Nu era niciun secret că 
familia Latheon promova abstinenţa și că intra adesea în conflict cu 
cei care întrețineau taverna. 

I-am aruncat pe furiș o privire lui Ezra, cercetându-l cu ochi noi. 

Martha McCleary zisese că seamănă leit cu tata, că este un 
adevărat Downing. Însă, cercetându-i maxilarul, pomeţii, până și 
nuanța părului, îmi dădeam seama că nimic nu se potrivește. 
Trăsăturile aduceau, dar nu se potriveau întocmai. 

Ochii lui Violet se aprinseseră de mânie și își încleștase degetele de 
amvon. 

— Nu ca alții, a repetat ea, care îndrăznesc să pună mâna și să 
distrugă lucruri care nu le aparțin, care sunt în stare să rănească și să 
schilodească animale fără apărare. 

— Animale? a repetat pastorul, nedumerit. 

— Scorpia aceea mi-a ucis căpriţa! a ţipat femeia, cutremurând 
biserica. 

Toate gândurile legate de Ezra mi s-au risipit când Violet a lovit cu 
pumnul în strană. 

— Soția mea nu ar fi în stare să facă așa ceva! a sărit Edmund 
Latheton, după ce Prudence i-a dat un ghiont în coaste. 

Pastorul Briard și-a ridicat mâinile. 

— Ne poţi spune ce s-a întâmplat, Violet? Sunt sigur că vom putea 
da lucrurilor de cap. 

Femeii i-au fremătat nările. 

— Nu-i nevoie! Știu cine a făcut-o și vreau să fie pedepsită! Mai 
Marii trebuie să... 

Violet s-a oprit, rotindu-și privirea prin biserică. 

— Unde sunt Mai Marii? 

Am privit cu toții în jur, observând și noi că nu sunt de față. 

— Amos a spus că va ajunge curând, a spus Martha McCleary. A 
zis că trebuie să rezolve ceva. 

Cum bătrânul nu mai fusese văzut din ultima zi de piaţă, din 
februarie, începuse să circule zvonul că Amos murise și că ceilalți Mai 
Mari încercau să ascundă acest lucru, pentru a avea timp să îi 
găsească un succesor. 

— Noi avem lucruri care trebuie rezolvate! a sărit Violet. Calvin, 
spune-le! 

Soțul femeii s-a ridicat, aruncând o privire neliniștită în jur. 

— Este adevărat! Cineva ne-a măcelărit capra în toiul nopții. În 
dimineaţa aceasta, când a mers să o mulgă, Violet... 

Bărbatul și-a înghiţit saliva, nemaiputând să continue. 

— Am deschis ușa și am fost întâmpinată de capul ei, înfipt într-o 
țeapă. Aproape că am murit de spaimă! Exact cum și-ar fi dorit ea! a 
șuierat Violet, cu ochii aţintiți asupra lui Prudence. 

— Avem de-a face cu o situaţie nefericită... a început pastorul 
Briard. 

— „Nefericită” e foarte puţin spus, predicatorule! a răbufnit Violet. 

— Dar nu poți face acuzaţii de conjunctură, a continuat pastorul. 

— Știu că ei au fost! Spune-le despre ciocan, Calvin! Spune-le! 

Bărbatul și-a scărpinat ceafa. 

— Armele au fost lăsate în urmă. Un fierăstrău de mână și un 
ciocan mic din lemn. Seamănă al naibii de mult cu unelte de 
tâmplărie. 

Calvin Buhrman l-a privit cu înțeles pe Edmund. 

— Uneltele acelea mi-au fost furate din atelier cu mai multe 
săptămâni în urmă! a tunat Edmund. Din cauza asta nu am putut 
încheia niciuna dintre treburile pe care le am! 

Prudence a mijit ochii. 

— Nu m-aș mira să le fi furat cei doi. După care au ucis capra în 
miez de noapte, la beţie. 

— Fi, ia stai... 

Violet a luat-o furioasă pe scări, însă pastorul Briard a reușit să o 
prindă înainte să ajungă la Prudence. O ţinea bine de mijloc, în timp 
ce femeia se lupta să scape: 

— Dă-mi drumul, predicatorule! Nu este treaba ta! 

— Atunci când ai acuzat-o pe Prudence Latheton în faţa întregului 
oraș a devenit treaba mea! a grăit el, crispându-se, pentru că primise 
un cot osos în burtă. Acum calmează-te și hai să vorbim ca niște 
oameni mari, cu capul pe umeri! 

— Nu avem despre ce să vorbim. Nu am făcut nimic! a insistat 
Prudence, luptându-se să ajungă la altar, cu degetul îndreptat ca un 
pumnal spre crâșmăriță. 

— Destul! a bubuit vocea pastorului Briard. Acuze și blesteme 
aruncate în casa Domnului! Nu voi tolera așa ceva! Potoliţi-vă, înainte 
să vă arunc eu însumi pe ușă afară! 

Pastorul și-a trecut mâna tremurândă peste obrajii rubinii și 

asudați. 

— Ăsta nu este un comportament normal, nici aici, nici nicăieri. 
Trebuie să vă amintesc că sunteți la o înmormântare? Ce ar spune 
Ruth Anne dacă ar vedea ce se întâmplă? 

Violet a strâns din buze, cu părere de rău parcă. 

Prudence și-a încrucișat braţele la piept, cu o atitudine care arăta 
în mod clar că nu e dispusă să dea lucrurile uitării cu una, cu două. 

— Ar fi îngrozită! a ciripit ea. La fel ca mine! Am venit aici ca să 
plâng trecerea în neființă a bunei mele prietene... 

Winthrop a fomnăit ușor. Familiile Mullins și Latheon se certau de 
ani întregi din cauza unor lucruri de nimic. 

— Foarte buna mea prietenă, a insistat Prudence, ridicându-și 
glasul. Și așa sunt tratată? Nu voi accepta așa ceva! 

S-a răsucit pe călcâie și a ieșit valvârtej din biserică, fără să 
privească în urmă. După câteva clipe de tăcere, Edmund și-a cerut 
scuze și s-a strecurat afară din strană, luând-o pe urmele nevestei 
sale. Ușa s-a închis după el cu un pocnet sec, care a reverberat în 
întreaga biserică, în timp ce noi, ceilalți, aşteptam jenaţi să vedem ce 
se va întâmpla mai departe. 

Pastorul Briard s-a urcat la amvon. Și-a trecut degetele pe 
deasupra Bibliei deschise și a respirat adânc o dată, de două ori, de 
parcă s-ar fi străduit să își amintească ce trebuia să facă. 

— Ştiu.. A început el și apoi și-a dres vocea. Știu că tensiunile s- 
au... accentuat în ultima perioadă. Am trecut cu toții prin greutăți 
dificil de imaginat în iama aceasta. Nu au fost provizii suficiente, 
recoltele au fost sărace. 

A râs ușurel, fără veselie. 

— Cu siguranță nu am dus lipsă de încercări. Și de aceea... 

A făcut o pauză, meditând. 

— De aceea, familia mea și-ar dori să găzduiască o întâlnire în 
această sâmbătă, în grădina orașului, pentru a sărbători tăria orașului 
Amity Falls. Vom frige pui și un purcel, și... îi invit pe toți cei care pot 
să aducă mâncarea lor preferată să o facă. 

S-a luminat. 

— Thaddeus McComb, îmi împrumuţi scripca ta? 

Fermierul a dat din cap. 

— Excelent! Vom cânta și vom dansa, va fi o adevărată sărbătoare 
a darurilor pe care Domnul ni le oferă fără tăgadă. 

Chipul pastorului radia. Apoi a ezitat pentru o clipă, privind la 
marea de haine îndoliate. 

— Dacă nu mai dorește nimeni altcineva să ia cuvântul, vom porni 
acum spre locul de îngropăciune. 

Pământul sfânt al cimitirului era punctat de movile proaspete de 
țărână, care aminteau de toți cei care nu trecuseră de iarnă. Cum 
pământul fusese prea îngheţat, trupurile nu putuseră fi îngropate, așa 
că fuseseră depozitate într-o mică magazie de pe proprietatea 
bisericii, în așteptarea primăverii. 

În ultima lună fuseseră îngropaţi atât de mulți morţi, încât, atunci 
când îi venise rândul văduvei Mullins, nu se mai găsise niciun sicriu. 
Fusese făcut unul în grabă, iar lemnul era atât de verde, încât seva 
curgea încă din el în timp ce era purtat pe umeri de patru bărbați. 
Corey Pursimon a încercat să își șteargă reziduul lipicios de pe mâini 
după ce au coborât cutia de lemn în groapă, și și-a stricat cea mai 
bună pereche de pantaloni. 

— Cu toții vom primi răsplata cuvenită pentru faptele noastre, a 
cuvântat pastorul Briard, aruncând o privire sfredelitoare asupra 
mulțimii. 

Ochii pastorului s-au oprit asupra lui Violet Buhrman, 
străpungând-o până în adâncul sufletului. 

Winthrop Mullins, cu ochii roșii și umezi, a fost cel care a aruncat 
primul pumn de ţărână. 

Pământul a lovit sicriul din lemn de pin cu un pocnet ca de tun, 
marcând începutul îngropăciunii. Am pășit cu toții în față, pentru a 
spune o ultimă rugăciune în fața gropii deschise, apoi am luat în 
pumni din pământul negru, bogat, și i-am dat drumul în adânc. 
Sicriul a fost acoperit repede, și cei mai mulți dintre cei de față s-au 
îndreptat spre Sala Adunărilor pentru a prânzi, lăsând munca mai 
grea în seama lui Simon Briard. 

— Hai să mergem acasă! a spus Merry, privind mulțimea care se 
îndepărta. Sunt extenuată, iar acum trebuie să mai pregătim și ceva 
pentru picnic? Pastorul nu știe că nimeni nu are din ce să gătească? 

— Ne putem gândi la asta în drum spre casă, am spus, deși îi 
dădeam dreptate. 

— Ah! a murmurat Ezra, cum ieșeam din cimitir. FEllerie, parcă 
voiai să vorbeşti cu Betsy Mullins? 

— Cu cine? s-a mirat Sadie, plecându-și curioasă capul spre el. 

Ezra a ezitat o clipă și, când ni s-au întâlnit privirile, am înțeles... 
amândoi. 

Ştia că știu. 

Dar ce știam? 

Ezra minţise în legătură cu atât de multe lucruri! Lucruri pe care ar 
fi trebuit să le știe. 

Lucruri pe care ar fi trebuit să le știe dacă... 

Dacă era Ezra. 

— E în ordine, am spus cu un zâmbet forțat. Sunt sigură că o vom 
vedea la picnic. 

Bărbatul, care nu era unchiul meu, a dat din cap și a ieșit pe 
poartă, îndreptându-se înapoi spre ferma noastră. 

l-a spus ceva lui Merry, iar ea a râs. Privindu-i cum se 
îndepărtează, în piept mi s-a cuibărit sămânţa neagră a spaimei. 

Dacă acel bărbat nu era cine credeam noi că este, dacă nu era Ezra, 
dacă nu era unchiul meu, nu era un Downing, atunci cine sfinților 
era? 

— LUĂM PRÂNZUL? A ÎNTREBAT SADIE CU SPERANȚĂ ÎN 
VOCE în clipa În care am ajuns acasă. 

Am luat-o spre bucătărie, dar apoi m-am oprit. Ar fi trebuit să mă 
schimb de rochia neagră mai întâi. 

M-am întors spre scări, dar m-am oprit și de această dată din 
drum. 

Nu voiam să mă aflu acolo în clipa aceea. Nu voiam să am pe 
nimeni în preajmă. Aveam nevoie de o clipă doar pentru mine, dar 
casa părea mai plină ca oricând. 

Ezra nu era cine pretindea că este. 

Ceea ce însemna că nici Thomas. 

— Te putem ajuta cu ceva, Fllerie? m-a întrebat falsul meu unchi. 

Stătea în pragul ușii și mă cerceta cu atenţie. Niciunul dintre cei 
doi nu era cine pretindea a fi, iar eu - o mare proastă - îi primisem în 
casa noastră cu brațele deschise. Am clătinat din cap și m-am 
răzgândit din nou, luând-o spre bucătărie. M-am lovit în ușă de 
Thomas, gata să leșin din cauza sperieturii. 

Frau peste tot, nu puteai scăpa de ei. 

— Ce ziceţi de omletă? a propus Merry, aruncându-mi o privire 
ciudată. 

Fra îngrijorată. 

Bun! 

— Cu ciupercile pe care le-am găsit eu ieri, a completat Sadie. 

Merry a clătinat din cap. 

— Le-am aruncat în dimineața aceasta. Frau deja înnegrite de 
putregai. 

Sadie s-a întristat imediat. 

— Știu ce putem face! am zis cu o voce care îmi părea prea 
ascuţită. Cred că am văzut câteva borcane cu ciorbă de fasole făcute 
de mama în hambar. Acolo unde ţinea tata proviziile suplimentare. 

Mă duc să iau unul. 

Merry știa că mint. Răscoliserăm toată ferma după provizii atunci 
când făcuserăm primul inventar. În hambar nu se găsea fărâmă de 
alimente. 

Nu îmi plăcea să mint, dar nu suportam să mai stau închisă în casă. 
Trebuia să meditez! Trebuia să îmi fac un plan! 

Cum puteam să îi scot pe acești bărbaţi din casa noastră? 

— De ce nu vii cu mine? am întrebat-o pe Merry, încercând să-mi 
controlez vocea. 

Eram convinsă că Ezra își dăduse seama că ceva nu e în regulă. 

— M-ai ajuta mult dacă mi-ai ține scara. 

În acea clipă am înmărmurit, dându-mi seama că asta însemna că 
Sadie ar fi rămas singură cu străinii. 

— Și, Sadie... trebuie să le dai de mâncare găinilor pentru prânz. Ai 
putea să verifici și dacă au mai ouat? 

Sadie a oftat adânc și a pornit-o în pas de dans spre ușă, luându-și 
și coșulețul cu ea. 

— Ne întoarcem imediat! am promis, oferindu-i lui Ezra un 
zâmbet pe cât de autentic puteam. 


oo 

— Nu e nicio conservă cu ciorbă aici, a zis Merry, în timp ce 
închideam ușa de la hambar în urma noastră. Ce ai de gând? 

— Pe aici, pe undeva, se află o ladă! 

Am alergat spre locul în care Ezra și Thomas își ţineau lucrurile. 
Lădiţa ciudată pe care Ezra mi-o luase din brațe nu mai era acolo. 

— Fllerie, nu putem să le umblăm în lucruri! a șuierat Merry. 

— Stai de pază! 

Am deschis unul dintre rucsacuri. Apoi pe celălalt. Poate că 
ascunseseră cufărul acolo. 

— Îţi aduci aminte de cufărul acela mic pe care Ezra nu-l scăpa din 
ochi atunci când s-au mutat aici? Cel cu capac sculptat? 

— Nu... nu, nu îmi amintesc. 

Merry și-a luat ochii de la fereastră. 

— Ellerie, oprește-te! Spune-mi ce se întâmplă! 

— Trebuie să-l găsim! am zis, în timp ce deschideam ultima 
geantă. Haine, ghete, dar nicio lădiţă! 

— De ce? 

Am scos un mârâit iritat. Nu era acolo. 

— Ellerie, te rog! 

Merry și-a părăsit postul și m-a apucat de braţ, obligându-mă să- 
mi întorc privirea spre ea. 

— Acel bărbat nu este unchiul Ezra! am spus, dezumflându-mă. 
Iar băiatul acela nu este vărul nostru, Thomas. Nu... nu cred că avem 
vreun văr. Sau vreun unchi. 

Merry s-a încruntat. 

— Ba bineînţeles că avem! Tata a vorbit despre Ezra... 

— Dar acela nu este Ezra. A minţit, Merry! Minte și acum! 

— Dar... dacă nu este unchiul nostru, atunci cine este? 

— Nu știu! Eram convinsă că vom afla deschizând cufărul. Felul în 
care mi l-a smuls din mâini... Trebuie să fie ceva important înăuntru. 

Privirea i-a alunecat într-o parte, iar Merry s-a îndepărtat ușor de 
mine. Am simţit o săgeată în piept. Avea să alerge înapoi în casă și să 
îmi dezvăluie planul trădător. Oare ce aveau să ne facă odată ce 
secretul urma să le fie dat în vileag? 

— Vrei să spui... acea ladă? 

Merry a arătat spre pod, unde se putea zări un colț de cufăr, 
astupat de un morman de paie. 

Era acolo! Dovada fără de tăgadă! Ezra își lăsase toate celelalte 
lucruri la vedere, dar se străduise să ascundă lădița. Ascundea cu 
siguranță ceva incriminator. 

Am urcat scara și am pipăit prin fân până când am dat de cufăr. L- 
am scos la lumină, sub razele strălucitoare ale soarelui care se 
strecurau printr-o crăpătură din acoperișul pe care în mod clar 
trebuia să îl cârpesc înainte să vină ploile de primăvară. 

Asta dacă aveau să mai vină ploi în primăvara aceea. 

— EEF, am citit inițialele sculptate pe capacul cufărului. Poate că 
o fi el un Ezra, dar în mod cert nu este un Downing. 

Merry se holba la cutie. 

— Ar putea fi a altcuiva... Poate că a cumpărat-o la mâna a doua... 
sau a împrumutat-o de la o rudă. 

— Se presupune că noi suntem rudele lui, i-am reamintit. 

Mi-am trecut degetele pe deasupra celorlalte forme sculptate în 

lemn din dreptul încuietorilor. 

Două felinare. 

Cel din partea stângă era stins, nemișcat, dar acela din dreapta 
fusese aprins și răspândea lumină în jur. 

— Să îl deschid? am întrebat, brusc ezitantă. 

Dacă mă înșelam? Până la urmă, da, ascunsese cutia. Dar nu ne 
cunoștea, cum nici noi nu îl cunoșteam pe el. Poate că își ținea acolo 
banii sau documente importante. Lucruri pe care nu ai vrea să le lași 
la îndemână într-o casă plină de nepoate. 

Dacă deschideam cufărul aș fi spulberat orice urmă de încredere 
mai exista între noi. 

Dar a mințit, mi-am reamintit. Nu știe lucruri pe care ar fi trebuit 
să le știe și, în loc să recunoască acest fapt, minte! 

Din nou încrezătoare, am deschis cufărul. Înainte să apuc să trag 
capacul, am simțit o mână grea pe umăr. Degete s-au strâns în jurul 
claviculei mele, cu intenţia parcă de a mă opri. 

În clipa în care l-am văzut pe Ezra privind în jos, la mine, am știut 
exact cum se simte un șoarece de câmp atunci când se află în 
ghearele unui uliu. Aș fi vrut să fug, dar nu aveam cum. Singura cale 
de acces în și afară din pod era scara în fața căreia se afla acum 
bărbatul. 

— Eu... noi... 

I-am aruncat o privire lui Merry. Rămăsese cu gura căscată și cu 
ochii măriți de spaimă. 

— Vreau să știi doar că vă voi explica totul, a spus el calm, cu voce 
joasă. 

Nu era furios. Ochii lui păreau mai degrabă trişti, plini de căinţă. 
Am simțit fiori reci alunecându-mi pe piele. Degetele mi-au tremurat 
deasupra simbolurilor. 

— Ce sunt acestea? 

— Felinare, a spus Thomas, făcându-și apariția din umbre. 

Urcaseră cu siguranță pe scară în timp ce căutam cutia, prea 
distrase de misiunea noastră ca să le auzim pașii. 

— Care să împrăștie întunericul. 

Știam, fără urmă de îndoială, că se referea la ceva mai mult decât 
absența soarelui. 

O boabă rece de sudoare mi-a alunecat pe gât. 

— Ce e în cufăr, Ezra? 

Nu a clipit. Nu s-a mișcat. Nici măcar nu părea să mai respire, într- 
atât de prinși eram în acea clipă de groază. 

— Deschide-l și vei afla! 

La început mi s-a părut că este doar o trusă medicală. Partea de jos 
era compartimentată, iar în fiecare pătrățel se afla câte un flacon de 
sticlă cu dop înșurubat. În buzunarele capacului erau împăturite foi și 
câteva jurnale subțiri. Cerneala se impregnase în hârtie, însă scrisul 
de mână care se distingea și pe spate era prea alambicat pentru a-l 
putea citi. În lungul cutiei se afla un compartiment adânc, plin ochi 
cu tot felul de obiecte din argint. Lănţișoare, medalioane, cruci, 
clopoței. Chiar și câteva gloanţe rătăcite. Erau toate cuibărite la un 
loc, amestecate, lucind palid. 

— Ce sunt toate astea? 

Am scos o fiolă înăuntrul căreia se afla un lichid argintiu. O fărâmă 
dintr-o etichetă mai atârna încă de un colț, etalând trei cruci. 

— Apă sfințită? 

Ezra a clătinat din cap. 

— E ceva mai special de atât. Și mult mai puternic. Cufărul are un 
zăvor ascuns într-o parte. Dacă îl apeși... 

Şi-a așezat ochelarii. 

— Tot ce trebuie să vezi se află acolo. 

După ce am bâjbâit preț de câteva clipe, am reușit să deschid 
compartimentul ascuns de pe fundul lăzii. Era plin cu hârtii și 
cameţele, cu o serie de schițe și de însemnări de jurnal. 

Le-am răsfoit, respirând adânc. 

Foile erau acoperite de siluete întunecate care purtau pălării cu 
boruri largi. Aveau orbitele găunoase, în dreptul cărora hârtia părea 
să lucească straniu. 

— Ce... ce sunt chestiile acelea? am șoptit, cercetând hârtiile. 

Notiţele erau într-o combinaţie de engleză și latină, prea 
complicată ca să o pot descifra, însă imaginile le puteam decoda și eu. 

În mare... 

Bestii din folclor și din mituri erau redate cu o autenticitate 
înfiorătoare, fiecare trăsătură fiind la fel de detaliată ca desenele tatei 


e 2l-e 


din ghidul lui pentru îngrijirea albinelor - de parcă acele creaturi 
fuseseră studiate științific și catalogate de o mână meticuloasă. Șerpi 
de apă cu colți și nări fremătânde, care înotau pe lângă vapoare pe 
care le făceau să pară de jucărie prin alăturare. Bărbaţi fioroși, cu 
unghii ca niște cârlige și degete palmate, se scurgeau de pe pagini, 
cozile lor cu ghimpi dispărând în fumul cenușiu lăsat de creion. O 
siluetă înveșmântată într-o mantie cu glugă, prea înaltă pentru a fi 
om, dădea târcoale într-un luminiș de pădure, având un craniu cu 
coame în loc de cap. 

Într-un colț erau trecute câteva inițiale. 

EEF, iar data era din urmă cu doar câteva luni. 

— Astea sunt... Ce sunt astea?... Nu înțeleg! 

Nu-mi găseam cuvintele. Aș fi vrut să pun totul pe seama 
imaginației bogate a unui cărturar, să le cataloghez drept reverii 
întunecate pe care acesta alesese să le deseneze. Frau idei pentru o 
poveste, pentru o carte, pentru ceva. Nu puteau fi reale. 

Lucrurile acelea nu erau reale. 

— Ce sunt astea? Ce fac? 

M-am oprit, cu sentimentul că nu pun întrebările potrivite. 

— Ce ești tu? 

A oftat - un șuierat încetișor ca atunci când destupi un borcan. 

— Sunt sigur că ţi-ai dat seama de asta deja: nu sunt unchiul tău. 
Numele meu nu este „Ezra”. 

A bătut cu degetul în capacul pe care erau sculptate inițialele. 

— Numele meu este Ephraim Faly Fairhope. Și vin din Anglia. 
Vocea i s-a preschimbat și a căpătat o cadență melodică. 

Una pe care o mai auzisem. 

M-am întors spre Thomas. 

— Şi tu? 

— Numele meu este într-adevăr Thomas, a spus el, renunțând la 
accentul fals. Asta este adevărat. Și Ephraim este tatăl meu. Dar nu 
sunt vărul vostru. 

— Am fost trimiși aici într-o expediţie de documentare. Atunci 
când am dat de ferma voastră, în ziua aceea cu lupul, iar Martha 
McCleary m-a confundat cu Ezra, mi s-a părut ocazia perfectă de a ne 
integra în oraș, pentru a afla cât mai multe. De obicei, atunci când 

ajungem într-un loc - străini într-un loc străin nouă -, poate fi mai 
dificil să aflăm ceea ce ne dorim. 

Îmi simțeam mușchii încordaţi la maximum, așa cum stăteam, 
împietrită, însă gata să fug dacă era cazul. 

— Ce... mai precis vreţi să aflați? 

— Întâmplările ciudate care se petrec în oraș, în pădure. Culturile 
neobișnuite, condițiile meteorologice stranii. Mutaţiile care apar la 
animale. Misterele nerezolvate. 

— În Amity Falls au apărut toate aceste lucruri. 

Bărbatul a dat din cap. 

— Ştim! 

Mary s-a foit. 

— Credeţi că... există ceva care le provoacă? 

Omul a încuviințat și s-a apropiat. A deschis carnețelul cu schițe la 
umbrele întunecate cu ochi scobiți. 

Ochi ca aceia pe care Prudence Latheton pretindea să-i fi văzut. 

Ochi ca aceia despre care Cyrus Danforth strigase până la ștreang. 

Ochi ca aceia care îl bântuiau pe fratele meu. 

Ochi ca aceia pe care eu însămi îi văzusem. 

A fost un vis, a insistat vocea raţională dinlăuntrul meu. 

Am dat pagina, încercând să citesc notițele mâzgălite pe marginile 
desenelor. 

— „„Străjerii Întunecaţi? 

Ephraim nu a mișcat niciun mușchi, dar privirea lui îmi spunea că 
tradusesem corect. 

— Ce sunt? 

— Creaturi care arată ca mine și ca tine - de cele mai multe ori -, 
dar care pot să ia și alte forme la nevoie. Sunt rapizi. Sunt șireți. 
Simpla lor prezenţă într-o anumită zonă poate schimba lumea din 
jurul lor. O metamorfozează, o alterează. Lucrurile care ar trebui să 
fie bune și pure devin mârșave, greșite. 

— Cerbul acela... 

Mi-am amintit de creatura diformă pe care o uciseseră fraţii 
McNally. 

— Avea prea multe coarne, prea multe copite! 

— Exact! 

Mi-a strâns mâna, zelul și îngrijorarea citindu-i-se pe chip. 

— Eu și Thomas... facem parte din Frăția Luminii. Acele felinare 
sunt blazonul nostru. De secole întregi, Frăția se luptă să alunge 
întunericul din lume prin cunoaștere. Studiem aceste creaturi - și 
altele de felul lor - pentru a afla cum pot fi oprite. 

— Oprite? De la ce? 

— De la a distruge acest oraș, a grăit Thomas pe un ton blând. 

Ephraim a mijit ochii prin ochelari, de parcă ar fi avut o pată care îl 
deranja. Spre lauda lui, nu și i-a scos. 

— Străjerii Întunecaţi prosperă în miezul discordiei. Adesea au fost 
legaţi de evenimente catastrofale din jurul lumii. O perioadă lungă s- 
a crezut că pot anticipa tragediile și că sunt atrași de ele - precum 
corăbiile de un far. 

— Dar cum? am insistat. 

— Suntem de părere că provoacă evenimentele care duc la aceste 
dezastre. 

— Provoacă? a repetat Merry. Cum? 

— Atunci când ajung într-un loc nou, Străjerii Întunecaţi se 
infiltrează în viața noului oraș, îi urmăresc pe oameni, află tot ce pot 
despre aceștia, pentru a-și pregăti... ei bine... un joc. Totul începe 
inofensiv, cu mici feste nevinovate. Ți se poate întâmpla să te trezești 
că nu îţi găsești pieptănul sau să dai de unelte în alte locuri decât cele 
în care le-ai lăsat. 

Mi-am încrețit nasul. 

— Sună atât de copilăresc! 

Am ridicat sceptică una dintre schiţe. 

— Creaturile acestea își umplu timpul, mutând lucrurile de colo- 
colo prin casele oamenilor? 

Thomas a clătinat din cap. 

— Nu! Nu! Ele nu fac nimic. Îi pun pe alții să le ducă la capăt 
acțiunile. Pe oamenii din oraș. 

Am clătinat din cap. Nu avea niciun sens. 

— De ce le-ar face cineva jocul? 

— Totul face parte dintr-un târg. Omul primește ceva ce își 
dorește, iar Străjerii Întunecaţi se aleg cu un nou pion. 

— Nu văd de ce li s-ar părea așa ceva distractiv. 

— Farsele sunt instrumentate cu grijă. Frustrările ajung să crească. 
Acuzele lovesc oameni nevinovaţi. Neînţelegerile se preschimbă în 
certuri. Certurile, în adevărate războaie. Și, cât ai clipi, întreaga 
comunitate se destramă din interior. 

— De ce ar fi cineva interesat să urmărească așa ceva? a întrebat 
Merry. 

Fzra-Ephraim a clătinat din cap, neajutorat. 


— Aceasta este natura lor. 

Am închis jurnalul, dornică să scap cât mai repede de priveliștea 
neliniștitoare. 

— Noi ce puteam face? 


— „Noi” nu facem nimic, m-a corectat Ephraim. Eu și Thomas 
supraveghem orașul cu atenţie. Este pentru prima oară când am 
reușit să le urmărim jocul în desfășurare. Până acum am fost mereu 
cu un pas sau doi în urmă, ajungând mereu după deznodământ. 
Faptul că acum îi vedem în acțiune, la lucru, s-ar putea dovedi 
folositor pentru Frăţie... 

— Şi veți opri aceste creaturi, a completat Merry ceea ce omisese 
el. Nu-i așa? 

Bărbatul a ezitat ușor înainte de a răspunde: 

— Da, bineînţeles! 

Am schimbat priviri îngrijorate cu sora mea. 

— Cum? a întrebat Merry. Nici măcar nu le-aţi văzut până acum, 
dar... 

— Este adevărat, dar... 

— Eu însă, da! am spus. Am crezut că a fost un vis, dar încep să 
cred că a fost ceva mai mult de atât. 

Ephraim s-a încruntat. 

— Ce vrei să spui? Ce-ai văzut? 

— O femeie îmbrăcată în alb. Avea părul lung și brunet, și ochi 
cumpliţi, argintii. lar mâinile... 

Ephraim a tras aer în piept. 

— Regina. 

— Regina? a repetat Merry. 

— Sunt ca un fel de stup. La fel ca albinele tale. Primesc ordine de 
la un conducător și fac tot ce le stă în putință pentru binele grupului. 

S-a întors apoi spre mine și m-a îndemnat: Trebuie să îmi spui exact 
ce s-a întâmplat. 

I-am povestit visul, explicându-i și cine fusese Cyrus și ceea ce 
pretinsese că văzuse înainte de Judecată. Le-am spus că observasem o 
siluetă în alb cutreierând câmpurile și apoi aprinzând una dintre 
Domniţele Noastre. Le-am mărturisit chiar și că mă temeam că 
fusesem cumva implicată în incendierea școlii, deși așa ceva părea 
imposibil. 

După ce am încheiat, am băgat de seamă că expresia lui Ephraim 
devenise gravă. 

— E cu putinţă să fi fost cu adevărat implicată. Dar... 

Şi-a scos ochelarii, s-a șters la ochi și apoi și i-a pus la loc. 

— Atunci când ai văzut-o, înainte să ai acest vis, ţi-a vorbit 
vreodată? 


Am clătinat din cap. 

— Era mereu departe de mine. 

Ephraim a oftat. 

— Nu ai vorbit niciodată cu ea? Nu ai făcut niciun târg? 
— Nu. 


— S-ar putea... să fi fost doar un vis, tată! a spus Thomas. Având în 
vedere toate lucrurile îngrozitoare care s-au petrecut în vale, nu ar 
trebui să ne mirăm că le-a fost afectat somnul. 

— Dar școala a ars, a insistat Ephraim. Este o coincidență cam 
mare... Cineva a aprins chibritul. 

Simţeam junghiurile unei vini pe care nu eram sigură că o merit. 

— Trebuie să cercetăm mai în amănunt, a decis el. Clemency a 
stabilit întâlnirea pentru mâine? 

Merry a dat din cap. 

— Vă propun să mergem cu toții și să păstrăm faţada de Ezra 
Downing. Cum vor fi strânse laolaltă atât de multe persoane, sunt 
convins că Străjerii Întunecaţi se vor afla prin preajmă. Dar - și-a 
ridicat degetul ascuţit în semn de avertizare - niciunul dintre voi nu 
trebuie să povestească nimănui despre ce s-a discutat în acest 
hambar. 

M-am încruntat, cu privirea aţintită asupra ferestruicii de la pod, 
care dădea spre cotețul găinilor de jos. 

— Trebuie să îi spunem lui Sadie. Nu îi putem ascunde ceva atât 
de... 

— Tocmai de aceea nu trebuie să ne dăm drumul la gură. Nu ne 
permitem să pierdem singurul avantaj pe care îl avem împotriva 
acestor răufăcători: surpriza. Fi nu știu că noi știm. 

Ephraim și-a îndreptat privirea spre Merry, apoi spre Thomas. 

— Să jurăm? 

Cei doi au dat din cap, pregătiţi, dar eu am rămas nemișcată. 

— Care este planul tău pentru mâine? Mergem la picnic și... ce 
vom face, mai precis? 

— Vom privi cu atenție. Adunăm până și ultima fărâmă de 
informaţie. Urmărim ce dispute apar. Vedem ce neînțelegeri există. 
Sunt convins că toate acestea ne vor conduce direct la Străjerii 
Întunecați. 

— Și apoi... îi ucidem? am încercat să ghicesc. 

Ideea a părut să îi provoace greață lui Ephraim. 

— Acum înţelegeţi de ce trebuie să păstrăm totul în secret? 

Nu îmi plăcea faptul că nu-i puteam spune lui Sadie despre ce este 
vorba. Trebuia să știe și ea, trebuia să fie avertizată. Mi se părea că o 
mint, într-un fel. Că mint prin omisiune. 

Dar înțelegeam și reticența lui Ephraim. Sadie era o fetiță de opt 
ani. Fra suficient să îi șoptească ceva prietenei ei, Trinity Brewster, și 
apoi, dintr-odată, secretul să ajungă la urechile tuturor oamenilor din 
Falls. 

După o clipă de ezitare, am aprobat. 

— Excelent! Atunci rămâne stabilit! a zis Ephraim, luându-și din 
nou accentul de Ezra. Mâine, familia Downing va fi în mijlocul 
adunării din Amity Falls. 

Pas 

UN SĂCULEŢ CU FĂINĂ. 

Un castron cu ouă proaspete, luate din cuibar în acea dimineaţă. 

Două mere, atât de zbârcite, încât își făceau numele de rușine. 

Câteva condimente, aproape închegate și probabil fără nicio 
savoare. 

Am început să bat darabana cu degetele în masa din bucătărie, 
privind disprețuitor fiecare dintre ingrediente în parte. Trebuia să 
plecăm la picnic în câteva ore și nu îmi venise încă nicio idee în 
privința a ceea ce am fi putut duce de mâncare. 

Mama aducea întotdeauna prăjitura ei cu miere, dar eu nu aveam 
miere, nu aveam smântână și, bineînţeles, nici zahăr. 

Dacă lucrurile ar fi fost normale, aș fi adunat păstăi și le-aș fi călit 
cu feliuțe de ceapă albă și bucăți generoase de bacon, dar cum ploile 
de primăvară nu veniseră, răsadurile noastre se ofiliseră și muriseră. 

O umplutură, poate, mi-am zis, cu ochii la ouă. Nu era ceva ce s-ar 
duce de obicei la un picnic, dar adevărul era că doar asta îmi 
permiteam să prepar. 

Însă ce aș fi putut folosi pentru aromă? 

Am inventariat borcănelele cu condimente, iar ochii mi s-au oprit 
asupra semințelor de muștar. 

Așadar, aveam să prepar ouă umplute. 

M-am pus pe treabă, începând cu ouăle care trebuiau fierte. 

— Sper că nu vii îmbrăcată așa! a zis Merry, care-și făcuse apariția 
din spatele meu. 

— Mă voi schimba înainte să plecăm. 

Am văzut cu coada ochiului o cută a rochiei ei albastre. Era rochia 
ei cea mai bună, pe care o scotea doar la ocazii deosebite. 

— Drăguţă! 

— Arată bine? m-a întrebat ea. Eu credeam că m-am descurcat 
onorabil, dar Sadie a spus că arăt ca un clovn. 


e- 328 + 


M-am întors. 'Tenul ei de culoarea piersicii era pătat de două 
cercuri roz-aprins. 

— Oh! Ce-ai folosit? am întrebat-o, trăgând-o spre chiuvetă. 

Am înmuiat o batistă în apă și am șters din culoarea violentă, 
lăsându-i în obraji un rozaliu mai subtil. 

— Lângă pârâu e o tufă de zmeură - fructele nu sunt coapte încă! a 
adăugat ea, când mi-a citit speranţa din privire. Dar mi-am zis că aș 
putea folosi câteva pentru azi. Mi-am amintit poveștile pe care le 
spunea tata despre cum s-a îndrăgostit el de mama... 

Merry și-a dat după ureche o buclă, rușinată. l-am privit noile 
onduleuri cu tristețe, înțelegând-o. Își petrecuse probabil în jur de o 
oră în faţa plitei, chinuindu-și părul drept cu bigudiurile vechi ale 
mamei, ca să capete acea unduire. 

— La nunta soților Schăfer. A văzut-o în curtea bisericii, printr-o 
învălmășeală de panglici fluturânde. 

— Și, chiar dacă crescuse alături de ea, a sărit Merry, luând tonul 
familiar pe care îl folosea tata. 

— A rămas surprins să o descopere pe acea tânără frumoasă cu 
obraji îmbujorați și ochi strălucitori! am încheiat noi într-un glas. 

Merry a zâmbit timid, jucându-se cu o buclă. 

— Îmi este dor de ei! 

— Şi mie! am recunoscut. 

— Credeam că vor fi acasă pe vremea asta. E aproape vară. 

Eram de aceeași părere, însă nu voiam să rostesc cuvintele cu voce 
tare. Fiecare zi care se scurgea fără ca ei să apară îmi amăra inima. 
Unde erau? Păţise mama ceva? Avuseseră necazuri pe drumul de 
întoarcere? Încercam să nu mă gândesc la asta, dar noaptea, când 
stăteam întinsă în pat, gata să adorm, mintea mi-era asaltată de 
imagini îngrozitoare. 

Tata, rătăcind singur și nevoiaș într-un oraș prea mare și prea 
ocupat ca să-i pese de suferința lui... Mama, strivită sub osia căruței 
sfărâmate, neputând să ajungă la frățiorul nostru, ale cărui strigăte 
răsunau în pădure... Pinii înroșiți de sânge. 

Și acum... știind că monștrii - monștrii adevăraţi - existau în 
pădure... 

Oare Străjerii Întunecaţi puseseră mâna pe părinţii noștri? 

— Ai în gând pe cineva căruia vrei să îi atragi atenția astăzi? am 
întrebat-o pe Merry, încercând să-mi alung gândurile negre. 

Tânjeam după zilele în care cea mai mare problemă pe care o 
aveam era că Sadie o necăjea pe sensibila Merry. 

— Bineînţeles că nu! a mințit ea, roșie în obraji. În ziua de azi 
avem lucruri mult mai importante decât băieții în privința cărora 
trebuie să ne facem griji. 

— Merry! 

— Thomas! a mărturisit ea imediat, cu obrajii arzându-i mai ceva 
decât zmeura. Știu, știu... a protestat ea, chiar dacă nu spusesem 
nimic. Până ieri era vărul nostru. Dar... chiar și mai înainte, îl vedeam 
uitându-se la mine, și m-am gândit că... Pur și simplu, vedeam că în 
acele priviri e ceva ce nu are legătură cu rubedenia, știi? Dar e 
caraghios să mă gândesc la asta. 

Privirea i-a alunecat pe fereastră, spre pini, și am înţeles că se 
gândea la Străjerii Întunecați. 

— M-am gândit doar... că ar fi bine să arăt drăguţ... în caz că mă 
bagă cineva în seamă. 

— Of, Merry! 

Am îmbrăţișat-o și i-am sărutat creștetul capului blond. 

— Sunt sigură că vei atrage privirile multor tineri astăzi. Și dacă 
Thomas nu va înțelege cât ești de specială, atunci înseamnă că este 
un prost. 

— Ar trebui să te pregătești și tu! Termin eu aici... 

A făcut o pauză, cercetând ingredientele. 

— Serios? Ouă umplute? 

ogo 


Mi-am trecut degetele pe deasupra rochiei, netezindu-i cutele și 
aranjând gulerul cu volane. Fra pentru prima oară când îmbrăcam 
muselina roz pe care Whitaker o adusese de la oraș. Rochia ieșise mai 
bine decât visasem. Am făcut o piruetă. Poalele lungi, acoperite de 
buline delicate, s-au învârtit în jurul gleznelor ca o spumă 
încântătoare. 

Mi-aș fi dorit ca Whitaker să o vadă. Atunci când mă visam 
dansând la picnic cu un tânăr, brațele lui erau cele cae mă 
cuprindeau. 

Nu! 

Am izgonit gândurile nebunești cu repeziciunea cu care îţi iei 
mâna de pe o plită încinsă. Amintirile legate de el ardeau la fel de 
tare, provocând însă mult mai mult rău. 

Am auzit pași pe scară. 

— Merry? am strigat. Nu reușesc să închei ultimul nasture. Mă 
poți ajuta? 

Nu mi-a răspuns. 

— Sadie? am încercat. E aproape vremea să mergem. Te-ai 
schimbat în rochia ta de stambă? 

Pașii s-au oprit. 

— Aș putea să revin mai târziu dacă... Ah, Ellerie Downing! 

Am înmărmurit, încordată, pentru că recunoșteam vocea. Am 
privit în oglindă și l-am văzut stând în spatele meu, de parcă 
gândurile mele l-ar fi chemat. 

— Whitaker? am rostit numele, înăbușit, ca un suspin. 

— Eşti atât, atât de frumoasă! 

M-am întors. 

Arăta... mai deșirat parcă. Săptămânile petrecute pe drum îl 
obosiseră. Părea mai slab, mai ostenit. 

Rămânea cel mai chipeș băiat pe care îl văzusem vreodată. 

— Ce cauţi aici? 

— Nu aveam cum să nu vin să te văd în noua ta rochie, a spus el, 
cu chipul luminat de o fărâmă de zâmbet. Am avut dreptate. Este 
nuanța care ţi se potrivește perfect. 

Un mod fermecător de a schimba discuţia! 

Desigur! 

A strâns din buze stoic, de parcă mi-ar fi ghicit gândurile. 

— Mi-am dat seama... că am făcut o greșeală. 

M-am luptat cu mine însămi ca să nu-mi încrucișez braţele la 
piept. 

— Serios? 

A încuviințat. 

— Ar fi trebuit să fiu mai deschis cu tine! Ar fi trebuit să îţi spun... 
Ar fi trebuit să îţi spun atât de multe lucruri! Am vrut... Am vrut să 
mă întorc ca să îndrept ce s-a întâmplat, Ellerie! 

Era tot ce visasem să aud. Tot ce sperasem în toiul nopților în care 
nu puteam să dorm cu gândul la ultima noastră discuţie, dorindu-mi 
să fi spus atât de multe lucruri altfel. 

Cu toate acestea, nu îndrăzneam să îl cred. 

— Începe cu ceva simplu, atunci! l-am provocat. Care este numele 
tău? 

A oftat. 

— Nu vreau să discutăm despre numele meu în momentul ăsta. 

— Tu nu vrei să discuți despre nimic, niciodată! i-am reamintit, 
iritată. Dacă te-ai gândit că, întorcându-te, ai făcut un gest într-atât 
de măreț, încât voi uita totul, te-ai înșelat. 

Mă durea inima, chiar dacă știam că spun adevărul. 

— Asta... Nu e vorba doar despre asta. Am vrut să îți spun... 

— Ce? am răbufnit. 

Am făcut un pas în față, demonstrându-i - demonstrându-mi - că 
pot sta în preajma lui fără să-i alerg în brațe. 

Whitaker și-a scărpinat ceafa. 

— Eu... 

— Ce, Whitaker? Spune-mi ceva! Fără scuze! Fără stratageme! 
Răspunde-mi! 

— Eu... 

Și-a încleștat pumnii. 

— Mi-am dat seama că... țin la tine, Ellerie. Profund. Nebunește. 
Şi... nu știu ce să fac, și mi-e clar că nu fac lucrurile așa cum trebuie, 
dar nu am putut suporta gândul că te-aș putea pierde, că aș putea să 
te las aici, fără să știi cât de mult te iu... 

Inima mi s-a oprit în loc, chiar dacă vocea lui Whitaker se stinsese. 

— Așa că m-am întors, iar acum... nu știu ce fac. 

Și-a ridicat privirea în tavan. 

— Am dat-o rău în bară, dar știu... știu că prefer să fiu aici cu tine, 
chiar dacă mă urăști, decât oriunde altundeva în lume. 

Confesiunea lui mă răvășise. Nu era adevărul pe care sperasem să 
mi-l împărtășească, dar era un început. 

Fra un început bun. 

— Nu... nu te urăsc! am murmurat. 

— Nu? 

— Nu aș putea! 

S-a încruntat, luptându-se cu lumina speranţei. 

— De ce? 

Aș fi vrut să alerg spre el, dar picioarele îmi erau împlântate în 
podea, cu rădăcini adânci, de neclintit. 

— Eu... țin prea mult la tine ca să pot ajunge să te urăsc. 

A oftat. 

— Cu adevărat? 

— Profund! Nebunește chiar! 

Cuvintele lui aveau un gust dulce- amărui. 

— Dar asta nu înseamnă că sunt dispusă să uit totul. 

— Ah... 

Îl rănisem. 

— Eu... Sunt multe lucruri la care trebuie să mă gândesc. 

Şi-a plecat genele. 

— Desigur! 

— Voi avea nevoie de timp. 

Iar timp era ceva ce nu prea aveam în clipa aceea. 

— A... Presupun că te referi la ceva mai mult timp decât mai este 
până la picnic? 

Whitaker și-a înghiţit nodul care i se pusese în gât, dezamăgit de 
încercarea lui nereușită de a destinde atmosfera. 

— Nu ar trebui să mergi! 

Am încercat să păstrez un ton neutru, dar ferm. Mă durea faptul că 
trebuia să am secrete față de Whitaker, însă nici el nu era tocmai 
deschis față de mine. Acum începeam să ne comportăm cam la fel. 

După câteva clipe, a dat din cap, cu ochii lui de ambră plini de 
tristețe. 

— Dacă asta este ceea ce îți dorești... 

Nu era ce îmi doream. Nu cu adevărat. Inima mea îi striga numele 
atât de tare, încât eram convinsă că putea să o audă. Am încuviințat 
din cap. 

— Cred că așa este mai bine. Deocamdată... 

— Ar trebui să-mi văd de drum, atunci! Să te las să termini... 

A arătat spre oglindă. 

— Toate astea. 

S-a întors, gata să plece, dar apoi și-a schimbat direcția și a 
străbătut încăperea cât ai clipi. Luată prin surprindere, am făcut un 
pas înapoi, prinzându-mi piciorul în rama patului. 

M-a prins de braţ, ajutându-mă să-mi recapăt echilibrul, și, pentru 
o clipă cât o eternitate, ne-am privit în ochi. 

— Vorbesc serios, Ellerie! Eşti atât de frumoasă! 

Și-a întins degetele tremurânde și mi-a atins obrazul mai blând 
decât stropii unei ploi de vară. 

Ar fi trebuit să îl resping, să mă îndrept. Ar fi trebuit să fug ca să 
mă lămuresc, departe, departe de strălucirea ademenitoare a ochilor 
lui. 

Dar era atât de cald! 

Fra cald, solid și incredibil de puternic! M-am prins de umerii lui. 
Chipurile noastre erau atât de apropiate, încât îi simţeam respirația 
blândă mângâindu-mi pielea. Degetele i s-au strâns în jurul cefei 
mele, iar un dor nebun a pus stăpânire pe mine - nevoia acută de a 
uita de cearta noastră, de a uita de furia mea, de a uita tot ce nu 
mersese bine între noi. 

Până ca vreunul dintre aceste lucruri să se petreacă, Whitaker 
cobora deja scările, după un sărut tandru, lipit pe frunte. 

Paai 

SOARELE ÎȘI TRIMITEA RAZELE SIRĂLUCITOARE ȘI 
LUMINOASE spre pământ, în timp ce ne croiam drum spre piața din 
oraș străjuită de stejari înalți, care făceau umbră. Flamurile colorate 
care le atâmau de crengi creau o boltă festivă. În mijlocul pieţei, 
Thaddeus McComb și fiii lui își acordau scripcile, pregătindu-se 
pentru dansurile care aveau să urmeze și, pretutindeni în jurul 
nostru, se aflau oameni veseli, zâmbitori. Nu-mi aminteam ultima 
oară când văzusem atâtea fețe zâmbitoare în oraș. 

Vedeta zilei se rumenea încetișor la foc, împrăștiind o aromă de 
porc fript care-mi făcea stomacul să ghiorțăie de nerăbdare. 

Nu avea cum să existe o zi mai minunată de atât! 

Bufetul era întins pe două mese acoperite cu cele mai frumoase 
fețe de masă ale Letitiei Briard. Plină de admiraţie, mi-am trecut 
mâna pe deasupra materialului înflorat. Deși știam că nu se cade, îi 
invidiam colecţia. 

Cu un zâmbet amuzat, Merry a strecurat platoul nostru cu ouă 
umplute printre toate budincile și tartele de pe masă. 

— Domnul să binecuvânteze găinile destoinice din Amity Falls! a 
binecuvântat pastorul Briard, care venise să inspecteze ospăţul. 

Râsul lui a răsunat în întreaga piaţă. S-a stins atunci când privirea 
i-a căzut asupra celor doi Fairhope, rămași mai în spate, conștienți că 
toți ochii erau aţintiți asupra lor. 

— Ezra, Thomas! Mă bucur să vă văd! i-a salutat el și a dat mâna 
cu ei, iar apoi s-a întors spre noi. Domniţelor, cât de bine arătaţi toate 
trei! 

Încântată că noua ei rochiță, moștenită de la Merry, nu a trecut 
neobservată, Sadie a făcut o piruetă, etalându-și-o cu chicoteli. Merry 
i-a zâmbit pastorului și și-a aranjat o buclă după ureche. 

— Aceea este o rochie nouă, domnişoară Fllerie? a întrebat Briard. 

— Da! Mi-am croit-o peste iarnă. 

— Ce culoare deosebită! Încântătoare, încântătoare! a repetat el, 
distras de sosirea altor familii. Să vă bucuraţi de picnic! 

— Tu ai făcut-o? s-a mirat Thomas. Toate acele... cum le zice? a 
întrebat arătând spre rochie. 

— Bride. 

— Bride. 

A pronunţat cuvântul cu grijă, savurându-l parcă. 

— Îmi place să cunosc denumirea lucrurilor. Lumea pare mai 
ordonată atunci când știi ce nume poartă fiecare lucru în parte, nu-i 
așa? 

— Așa este! am recunoscut. 

Sadie a luat-o la goană, chicotind și chițăind de bucurie în clipa în 
care le-a văzut pe Trinity și pe Pardon. Eu am ajutat-o pe Merry să 
întindă cuvertura noastră pe un petic de iarbă scăldat de soare. Am 
simţit un junghi în inimă, pipăind lucrul ieșit din mâinile mamei. 

— Ah, ai ceva în păr! a spus Merry și mi-a apucat cu grijă o buclă, 
încercând să elibereze intrusul. 

— Gata! 

Era o gărgăriță, care i s-a cățărat pe mână și a început să-i dea 
roată printre degete. 

Thomas s-a aplecat ca să vadă mai bine. 

— Coccinellidae. Cu șapte pete chiar! 

Mi-a zâmbit. 

— Ai fost atinsă de noroc! Te simţi cumva diferit? 

— Am să te anunţ dacă voi simţi ceva. 

— Nu poți avea niciodată prea mult noroc, a comentat Ephraim, 
găsindu-și un loc confortabil. 

A luat gâza de la Merry. 

— Eu ţin mereu cu mine un trifoi cu patru foi - pentru siguranță. 

— Deci, Ezra... Ephraim... 

Încă nu eram sigură cum ar fi trebuit să mă adresez. 

— Ce căutăm mai precis astăzi? 

Bărbatul și-a ridicat degetul, lăsând buburuza să zboare, apoi și-a 
rotit privirea prin piaţă. 

— Observăm. Căutăm lucruri ieșite din comun. Tu cunoști acest 
oraș mai bine decât noi. Îți vei da seama cu mai multă ușurință dacă 

ceva arată diferit, greșit... 

A făcut o pauză, așteptând ca Bonnie Maddin și cercul ei de 
prieteni să treacă. 

— Şi, desigur, dacă o vezi cumva pe femeia aceea, să mă anunţi! 

În jurul nostru au început să se audă șoapte din ce în ce mai 
puternice. Oamenii își întorceau capetele ca să-i vadă pe Amos și pe 
Martha McCleary urcând dealul. 

— E mai bine, s-a auzit cineva, murmurând. 

— E... viu! 

M-am întors și am văzut-o pe Alice Fowler cu gura căscată de 
uimire. 

Amos urca dealul în pas săltat, zâmbind și fluturându-și mâna ca 
un bărbat cu douăzeci de ani mai tânăr. Se rezema încă în bastonul 
lui, dar cu braţul liber o ajuta pe Martha să urce. Pielea lui își 
pierduse paloarea bolnăvicioasă, iar acum strălucea de vitalitate. 

— Amos, Martha! i-a întâmpinat pastorul Briard, ieșindu-le în cale. 
Ne bucurăm că aţi putut să ne fiți alături! 

— Nu am fi lipsit pentru nimic în lume, predicatorule! 

Vocea lui Amos era clară și puternică, fără urmă de gâjâială. 

— Se simte miros de purcel prăjit până în celălalt capăt al orașului. 

— Arăţi mult mai bine! a spus Briard cu băgare de seamă. 

— Mă simt ca un om nou! a declarat Amos și i-a ars una 
ştrengărește pe spate. 

Bătrânul a tras adânc aer în piept, demonstrativ. 

— Excelent, excelent! 

— Martha a adus o budincă, a zis Amos. Unde o lăsăm? 

Pastorul i-a condus spre mese. I-am urmărit și noi cu interes, până 
când pe cuvertura noastră a apărut o umbră. 

— Fllerie Downing! Nu pot să cred cât de obraznică ești! 

Letitia Briard stătea la marginea cuverturii noastre, cu mâinile-n 
șolduri și ochii strălucind periculos. 

— Ştiam eu că hoaţa se va demasca la un moment dat, dar nu mi- 
am închipuit niciodată că vei fi tu! 

— Hoaţă? am repetat, confuză. Despre ce... 

— Aceasta este rochia mea! s-a răstit femeia. 

Nările îi fremătau, iar nasul ei ascuţit părea și mai mic decât de 

obicei. 

— Nu, nu este! am protestat, deși acuzaţiile ei mă surprinseseră 
într-atât, încât a trebuit să îmi las privirea în jos, ca să mă conving. Eu 
am croit-o. Iarna asta. Surorile mele m-au văzut desenând modelul și 
lucrând-o apoi cu mâinile mele. 

— Cu materialul furat de la mine! 

Am clătinat din cap, conștientă de atenţia pe care criza ei o atrăgea 
asupra noastră. Prudence Latheton și cercul ei de prietene ne 
urmăreau fascinate. 

— Te înșeli, doamnă Briard! Voalul acesta a fost adus de la oraș. 

— Da! A fost adus de Jeb McCleary în primăvară. Aveam de gând 
să fac perdele din el vara trecută, dar când am mers să-l iau de pe 
culme, nu l-am mai găsit. 

Îi tremura vocea. 

— Clemency a zis că probabil l-a luat vântul. Dar eu am știut - am 
știut - că cineva l-a furat. 

Am ridicat neajutorată din umeri. 

— Nu știu ce să-ți spun! A fost un dar. Whitaker mi l-a adus după 
ce i-a ajutat pe mama și pe tata să părăsească orașul. 

— Minciuni! 

Ephraim și-a ridicat mâinile, încercând să risipească tensiunea. 

— Sunt convins că trebuie să existe o explicaţie. Fllerie spune că a 
primit materialul cadou, iar eu nu o știu mincinoasă. Poate că ar 
trebui să îl întrebăm pe Whitaker de unde l-a luat. 

Soția pastorului a pufnit. 

Într-o clipă, pastorul Briard era la dreapta soției sale. I-a strâns 
brațul. 

— E totul în ordine? 

— Am descoperit-o, Clemency! a șuierat ea, apucând de poala 
rochiei mele. Am găsit hoaţa! 

Pastorul a aruncat o privire spre rochia mea. 

— Poţi dovedi fără de tăgadă că materialul este al tău? și-a întrebat 
el soția. 

Fa a strâns din buze, dezamăgită. 

— Păi, nu, dar... 

— Atunci, las-o baltă, Letitia! Ne vom ocupa de asta mai târziu. 

— Dar... 

— Nu acum! a șuierat el. Ai uitat că suntem în mijlocul unei 
adunări? 

După ce mi-a aruncat o ultimă privire sfredelitoare, Letitia Briard 
s-a răsucit pe călcâie și a pornit spre casa parohială, lăsându-l în urmă 
pe soțul ei. 

— Poate că ar trebui să mă asigur că este bine, s-a oferit Prudence. 

Fustele femeii au lăsat în urmă un norișor de praf. 

— Îmi pare foarte rău! a spus pastorul Briard, întorcându-și atenţia 
asupra mea. Sunt sigur că nu a avut intenţii rele. E vorba de o 
greșeală doar. 

A dat din cap, mai mult pentru sine decât pentru mine. 

— Materialul era de un roz mai închis. Da, sunt sigur de asta! 

— Te simţi bine? m-a întrebat Ephraim. 

Pastorul Briard se îndepărtase, iar acum îl întâmpina pe Matthias 
Dodson cu un râs atât de teatral, încât Suna fals. 

— Mă simt bine! E în ordine. 

Deși afară era călduț, mi-am frecat palmele în lungul braţelor, 
înfiorată din cauza întâmplării. Nu puteam să uit disprețul din 
privirea Letitiei, ura și batjocura care-i luceau în ochi. 

— Asta... Tot ce s-a petrecut... mi se pare nefiresc. 

Ephraim și-a îndreptat privirea spre pini. 

— Crezi că sunt acolo, acum? Că ne urmăresc? am întrebat, 
căutându-i privirea. 

— Sunt sigur că sunt acolo. Undeva. 

oo 

— Zi binecuvântată, Amity Falls! a început pastorul Briard de pe 
scena improvizată, încercând să acopere gălăgia. Ce zi frumoasă, 
plină de darurile Domnului! 

A scos o mică Biblie și a deschis-o la pagina pe care și-o însemnase. 

— M-am gândit că am putea petrece câteva clipe ascultând 
Cuvântul Sfânt, înainte de a începe ospățul. 

Și-a început apoi predica plin de aplomb, fără să mai adauge 
altceva. Citea din Matei, cu Biblia ridicată, împungând pagina cu 
degetul în timp ce enunţa fiecare silabă: 

— „lar împăratul, răspunzând, va zice către ei: Adevărat zic vouă, 

întrucât aţi făcut unuia dintr-acești fraţi ai Mei, prea mici, Mie Mi-aţi 
făcut.” 

Pastorul a închis Biblia cu un pocnet. Avea falca încleștată și 
privirea oțelită. 

— Și cum le răspunzi acestor cuvinte, Amity Falls? Ai auzit 
chemările semenilor tăi? I-ai văzut pe cei înfometați, pe cei osteniţi și 
bolnavi? Toată viața mea de om matur mi-am trăit-o în Falls și 
niciodată nu mi-a fost dat să văd că orașul ar duce lipsă de buni 
samariteni. Fondatorii acestuia au ţinut atât de mult să își ajute 
aproapele, încât au făcut-o Lege. 

Oamenii au dat din cap și am observat mai multe piepturi 
umflându-se de mândrie. 

— Mă simt onorat să numesc Falls casa mea. Și, cu toate acestea, a 
spus el, ochii întunecându-i-se odată cu turnura pe care i-o luase 
mesajul, cu toate acestea, am dat greș și nu am fost păstori buni, așa 
cum se așteaptă Domnul să fim, nu am avut grijă de turma sa, așa 
cum a avut FI grijă de noi. Am lăsat discordia și ura să domnească în 
inimile noastre, să ne domine gândurile și să ne ghideze mâinile. 
Prejudecăţile au fost mai presus de compasiune. Dezbinarea a învins 
iertarea. 

După-amiaza se încălzise. Primăvara începea să facă pași spre 
fierbințeala periculoasă a verii. Fruntea pastorului era acoperită de 
sudoare, iar omul și-a scos o batistă, împodobită cu una dintre 
broderiile văduvei Mullins. 

— Astăzi nu mă aflu aici pentru a primi spovedanii - Dumnezeu îi 
va judeca pe aceia care înfăptuiesc acte reprobabile și mișelești. El 
vede tot, El urmărește tot - iar eu mă aflu aici pentru a le condamna. 
Amity Falls nu va răbda discordia. Nu îi putem permite comunității 
noastre să întrețină dușmănia și mânia. Pastorul și-a strecurat Biblia 
înapoi în buzunar și și-a împreunat mâinile, schimbând iute tonul: 
Aţi putea să îmi faceți o favoare? Haideţi să ne ridicăm în picioare, 
chiar aici și acum, și să întindem mâna spre un vecin! Să îl privim în 
ochi, să îi strângem mâna. Haideţi, cu toții, împreună! 

Ne-am ridicat și am format un cerc în piața centrală, fiecare dintre 


2 Sfânta Evanghelie după Matei, capitolul 25, versetul 40, în Biblia sau Sfânta 
Scriptură, tipărită sub îndrumarea Prea Fericitului Părinte Teoctist (n. tr.). 

noi reprezentând o za din lanţul care forma Amity Falls. 

De cealaltă parte a cercului l-am zărit pe Sam, chicotind și dându- 
și coate cu Winthrop Mullins, prefăcându-se că nu vor să-și dea 
mâna. Ni s-au întâlnit privirile. Am încercat să-i zâmbesc, dar el s-a 
uitat în altă parte, cu indiferenţă. 

Când eram mici ne agățam unul de celălalt și nimeni nu ne putea 
despărți. Văzându-l atât de detașat acum, îmi venea să plâng. În ce 
punct greșisem atât de rău? 

Pastorul Briard s-a urcat pe o bancă, înălțându-se deasupra 
cercului de oameni. Avea un zâmbet uriaș pe chip, cu toți dinţii. 

— Acesta este Amity Falls! a strigat el. Unit de Domnul! Unit de 
prietenie! Uniţi, împreună! 

Briard a început să aplaude și toată lumea i-a urmat imediat 
exemplul, îmbrățișându-și vecinii, bătându-i pe spate și zâmbind la 
fel de larg ca pastorul. Winthrop Mullins a fost primul care a rupt 
cercul, luând-o spre predicator. 

Acesta l-a întâmpinat pe băiat, strângându-i cu putere mâna. 

— Mă bucur să te văd aici, astăzi, Mullins! Ți-am simțit lipsa la 
slujbă. 

Winthrop și-a trecut degetele butucănoase prin păr. Avea clar 
nevoie să treacă pe la frizer. Bătrâna văduvă Mullins avusese grijă ca 
părul roșcat al nepotului ei să fie tuns și frezat tot timpul, dar băiatul 
părea cu adevărat pierdut fără ea. Fra prima oară când îl vedeam de la 
înmormântare. 

— Interesantă predica de astăzi, foarte interesantă! 

Pastorul Briard s-a luminat. 

— Da? Mă bucur că ţi-a plăcut! 

— Dar nu știu în ce măsură sunt de acord cu tot ce s-a spus, a 
mărturisit Winthrop. Spui că trebuie să fim ca niște păstori, nu-i așa? 

— Păi, nu doar eu spun asta. Vei găsi metafora păstorilor și a 
turmei pretutindeni în Cartea Sfântă. 

— Aici, vezi tu, avem o problemă! Eu cunosc un singur păstor - 
Winthrop și-a îndreptat privirea spre Leland Schäfer, care stătea 
rezemat sub un ulm și râdea de ceea ce-i povestea Cora -, iar acela nu 
face nimic din ceea ce spui tu că ar trebui să facă. Bunica mea a murit 
din cauza lui, pastore. A murit de foame. Cele câteva recolte care nu 

au fost distruse de putregaiul negru au fost rase de oile acelui bărbat! 

Tânărul a arătat furios spre Mai Mare. 

— Așa că, dacă să fii un păstor înseamnă să îţi lași gardul să 
putrezească și să cadă la pământ, dacă înseamnă că trebuie să îţi lași 
turma să facă prăpăd pe pământul altuia, atunci nu cred că vreau să 
fiu ca un păstor. 

— Despre ce naiba vorbești, Mullins? a întrebat Leland, traversând 
peluza, cu pelerina sa de Mai Mare fluturându-i în spate ca un nor 
întunecat. 

Conversaţiile vesele s-au stins, atenția tuturor fiind atrasă spre 
scena dramatică. 

— lar dă din gură despre gardurile acelea? i-am spus de o sută de 
ori: partea de la miazăzi trebuie să o întreții tu. Turma mea nu ar fi 
scăpat niciodată pe pământul tău dacă ai fi avut mai multă grijă de 
gard. 

— Uite ce e - Winthrop l-a apucat pe Mai Mare de cămașă -, nu-i 
gardul nostru ca să avem noi grijă de el! Porumbul nostru n-are cum 
să o ia la goană și să mănânce tot ce-i iese în cale! 

— Leland! Winthrop, fiule... 

Briard și-a lăsat câte o mână blândă pe spatele fiecăruia dintre ei. 

— Sunt sigur că putem discuta despre asta... undeva, departe de 
mulțime? 

Ochii pastorului au alunecat spre parc. Majoritatea oamenilor 
adunaţi priveau cu fascinaţie îngrozită, iar clipa de uniune și pace se 
risipise de mult. 

— Uneori, cuvintele nu sunt îndeajuns! a mârâit Winthrop. 

Pumnul tânărului l-a lovit pe Leland în falcă, cu un pocnet 
răsunător. Într-o secundă, Matthias a străbătut piaţa și l-a îndepărtat 
pe băiat de Mai Mare. S-a ales și el cu un cot în stomac înainte să-l 
arunce pe Winthrop la pământ. 

— Domnilor... Domnilor! 

Pastorul a încercat să îl apuce pe Leland, dar a primit el însuși un 
pumn din partea lui Matthias, care își ratase ţinta. Briard și-a dus 
mâna la ochi și s-a tras înapoi, căutând ceva ce l-ar fi putut ajuta să 
oprească nebunia. 

— Thaddeus McComb, cântă ceva! Cântă orice! Pentru Dumnezeu, 

cântă! 

Fermierul a început imediat un cântec, plin de avânt, deși 
majoritatea oamenilor rămăseseră pe margine, ca vrăjiți. 

— Dansaţi, vă rog! a spus pastorul, apucându-l pe Winthrop de 
spinare. Vom rezolva această situație și... Dodson! a țipat, în timp ce 
Leland se arunca asupra lor. 

Matthias l-a apucat pe Mai Mare. Împreună, aproape că i-au târât 
pe Winthrop și pe Leland în josul dealului, spre biserică. 

— Sunt aici! Sunt convins de asta! a spus Ephraim, cu care m-am 
trezit brusc lângă mine. Nu ar rata o asemenea ocazie pentru nimic în 
lume. 

Am cercetat mulțimea. 

— Nu o văd pe ea și nu văd nimic care să aducă măcar cu 
creaturile din desene. 

— Nu apar întotdeauna sub acea formă, a murmurat Ephraim, în 
timp ce privirea sa întunecată răscolea mulțimea. Priveşte în jur, 
Ellerie! Priveşte cu atenţie! Cine se află aici, astăzi, deși nu ar trebui? 
Cineva pe care îl cunoști de puţin timp. Cineva necunoscut. Cineva... 

— Whitaker! am spus, descoperindu-l rătăcind prin piaţă. 

Când m-a văzut, i s-au luminat ochii. 

— l-am spus să nu vină! Dă-mi voie... Mă întorc imediat, promit! 

— Păstrează-ți mintea limpede! m-a avertizat Ezra. Orașul acesta 
este minat. Nu va dura mult până când va exploda. 

— Am pierdut picnicul? m-a întrebat Whitaker când am ajuns 
lângă el. 

— Ce cauţi aici? 

— Știu că ai spus să nu vin. Știu. Dar... eram la pârâu și am auzit 
muzică, și... am sperat că m-ai iertat destul. 

— Destul? Destul pentru ce? 

— Pentru a-mi oferi un dans? mi-a cerut el fierbinte. 

Și-a întins mâna spre mine, cu speranţa întipărită pe chip. 

— Eu... 

Am aruncat o privire înapoi, dar Ephraim dispăruse. 

Thaddeus McComb a început un cântec nou, o baladă melancolică 
și tristă, care-i făcea să plângă coardele. Cum spectacolul se încheiase, 
perechile au început să se cuprindă în braţe, tânjind după intimitatea 

valsului. 

După o clipă de ezitare, i-am strâns mâna, iar degetele noastre s-au 
împletit. Whitaker și-a trecut braţul în jurul taliei mele și am început 
să ne legănăm în ritmul cântecului. 

— Rochia aceasta chiar are nuanţa perfectă pentru tine, a spus el, 
învârtindu-mă delicat. Nu team văzut niciodată arătând mai 
încântător! 

— Aproape că era să dau de bucluc din cauza ei. 

Whitaker a ridicat din sprâncene. 

— Soția pastorului m-a acuzat că i-am furat materialul de pe 
sârmă, vara trecută. 

Zâmbetul i-a înghețat pe buze. 

— Ah? 

— Chiar aici, în mijlocul adunării. Îţi vine să crezi? 

— Cât de straniu! 

— Lucrurile au fost tot mai stranii pe aici de când ai plecat tu. 

— Serios? 

— 'Treburile nu au mers așa cum trebuie și... 

I-am zărit pe Ephraim. Asculta ceva ce îi spunea Thomas, 
încruntat. Merry li s-a alăturat, clătinând din cap, răvășită și cu 
obrajii aprinși. 

M-am oprit din dans. 

Ceva nu era în ordine. 

Ceva grav se întâmpla. 

— Ce este? a întrebat Whitaker, întorcându-se ca să vadă la ce mă 
uitam. 

— Trebuie să... 

Până să apuc să formulez o scuză, Merry a izbucnit în lacrimi. Fără 
să mă mai gândesc la Whitaker, am alergat la sora mea. 

— Ce e? Ce e, Merry? am întrebat-o, strângându-i umerii. 

Am simțit o săgeată sfâșiindu-mi pieptul. 

Merry a izbucnit în hohote, tremurând. 

— A dispărut, Ellerie! Sadie a dispărut! 

ȚIPETELE LUI MERRY AU CRESCUT ÎN INTENSITATE, 
ADUNÂND o mulțime de oameni în jurul nostru. Până și Thaddeus 
McComb se oprise din cântat. 

— Acum ce mai este? a întrebat Matthias, străduindu-se să urce 
din nou dealul, dinspre biserică. 

Cămașa de pe el era udă de sudoare, având mânecile suflecate și 
gulerul îngălbenit. Soarele de la amiază ardea ca un cuptor. 

— Fetiţa! A dispărut, a explicat Ephraim, adoptând accentul lui 
Ezra. 

— Sadie Downing? a ghicit Mai Marele, văzându-ne pe mine și pe 
Merry. 

Merry își înfipsese adânc degetele în umărul meu și se legăna 
dintr-o parte în alta, răvășită de disperare. 

— Ce e cu toate istericalele astea? Probabil că a luat-o spre casă 
sau s-a dus la prăvălia cea mare. 

Matthias a cercetat grupul din jurul nostru, uitându-se după 
celelalte fete de vârsta ei. 

— Trinity, Pardon, știți unde s-a dus Sadie Downing? 

— Ultima oară când am văzut-o era acolo! a zis Trinity, arătând 
spre pini. 

Merry s-a chircit, covârșită de un nou acces de hohote. 

— Au pus mâna pe ea. Sunt sigură. Creaturile acelea! 

Matthias a îngenuncheat lângă noi și a bătut-o stingher pe sora 
mea pe umăr. Nu era o persoană care să știe cum să se comporte în 
astfel de situaţii delicate. 

— Sunt sigur că lupii aceia s-au împrăștiat de mult, Merry 
Downing. Când ai băgat de seamă că lipsește? Nu poate fi departe! 

— Nu a trecut mult! am zis, agățându-mă de speranță. 

— Nu lupii. Celelalte... 

Merry a amuţit văzându-l pe Ephraim clătinând scurt din cap. 


e 3/5 


Matthias s-a ridicat, cu braţele întinse, încercând să liniștească 
adunarea. 

— Trebuie să organizăm echipe de căutare pentru Sadie Downing. 
Trinity Brewster spune că ultima oară a fost văzută lângă pini, dar e 
foarte posibil să o fi luat spre oraș. Trebuie să ne împărțim și să 
mergem să o căutăm. 

— Eu și Thomas ne vom ocupa de pădurea din jurul pieței, s-a 
oferit Ephraim imediat, pășind în faţă înaintea tuturor. 

— Doar nu crezi că a intrat în pădure! 

Matthias a chicotit, încercând parcă să destindă atmosfera. Nimeni 
nu i s-a alăturat. 

— Sunt oameni mari cărora le este teamă să umble pe acolo. O 
fetiță nu ar... 

— Am să caut și eu în pădure, am spus. 

Matthias părea încurcat. 

— O poţi conduce, te rog, pe Merry înapoi acasă? Nu e în stare să 
se alăture căutărilor acum și e cu putință ca Sadie să se fi întors la 
fermă. 

— Eu merg după sora mea, am zis, cu vocea oțelită. 

— O pot conduce eu pe Merry, a spus Bonnie Maddin, făcându-și 
loc prin mulțime. 

— Îți mulţumesc! i-am spus, după ce a pus-o pe Merry pe picioare. 
O voi găsi pe Sadie! i-am șoptit surorii mele, strângând-o cu putere în 
brațe. Promit! 

Matthias a cercetat mulțimea. 

— Cora și Charlotte, alcătuiți voi un grup și acoperiți partea de 
miazănoapte a orașului? Violet și Alice, voi mergeţi la miazăzi! 
Calvin, formează o echipă de bărbaţi și mergeţi spre câmpurile de la 
apus, din apropierea Domniţelor Noastre! Edmund, Thaddeus - 
malul lacului! Eu și Gran mergem spre răsărit! Ceilalți, alăturați-vă 
unui grup și să mergem! 

I-am dat o ultimă îmbrăţișare lui Merry și apoi m-am alăturat lui 
Ephraim și lui Thomas. Aceștia se îndepărtaseră deja de restul 
grupului, făcându-și propriul plan. 

Ephraim mi-a strâns brațul. 

— Fllerie, nu-i nicio rușine să cauţi în oraș! 

— Ştii bine că nu e acolo. 

— Atunci, dacă chiar vrei să faci asta, va trebui să te înarmezi! Mi- 
am mușcat buzele. 

— Tata a luat cu el pușca. 

— Nu cu gloanţe. 

Ephraim și-a băgat mâna în geanta de piele și a scos un pumn... 
plin. 

— Nu... nu înţeleg! 

Piciorușe de iepuri și trifoi cu patru foi - unele prinse în sticlă, 
altele în rășină. Fiole cu gărgărițe și fluturi monarh. Rozarii cu 
crucifixuri din argint. Inele cu rugăciuni gravate în jurul lor. 
Potcoave. Monede. Zaruri și animale miniaturale. 

— Noroc! a spus Ephraim, de parcă cuvântul ar fi trebuit să explice 
totul. Străjerii Întunecaţi se hrănesc cu teamă, cu disperare. Obiectele 
norocoase le aduc oamenilor speranță și alinare. Resping creaturile. 

Mi-a pus în palmă un mănunchi din acele obiecte. 

— Nu am mai văzut niciodată așa ceva, am zis, jucându-mă cu un 
medalion în formă de elefant. 

Blănița moale a unui picior de iepure mi-a mângâiat degetele și, 
brusc, mi-am dat seama că mai văzusem o colecție asemănătoare. 
Care îi aparținea persoanei ce avea cea mai mare nevoie de ea, pentru 
că locuia în pădure, înconjurat de monștrii pe care pretindea că nu îi 
vede. 

Whitaker! 

Am înmărmurit, simţindu-i pașii în spatele meu, de parcă 
gândurile mele l-ar fi chemat. 

Și-a întins mâna și mi-a mângâiat ușor umărul. 

— Ellerie, vin cu tine! 

Pădurea era mai întunecată decât mă așteptasem. 

Mult mai întunecată. 

Sutele de crengi, împovărate de ace lungi și de zeci de Clopoţei, 
blocau razele soarelui, creând o atmosferă tulbure, sumbră. 

Acele de pin care acoperiseră solul, strânse de ani întregi, ne 
înmuiau pașii, amuțindu-i aproape cu totul. 

Mă așteptasem să fim atacați din clipa în care puseserăm piciorul 

în pădure, să fim evisceraţi de gheare ascuţite și de colți tăioși, dar nu 
se întâmplase nimic. Nu erau monștri, nici umbre. Nici măcar o 
pasăre sau o veveriţă în frunzișul de deasupra. 

Fram doar noi și pinii. 

Și Clopoţeii. 

Ne aflam la marginea lor acum, cu ochii aţintiți spre vidul 
întunecat, fără urmă de argint, din fața noastră. Clopoţeii nu se 
răreau, pur și simplu, pe măsură ce străbunii noștri rămăseseră fără 
zăngănele de atârnat de crengi. Zonele erau despărțite de o barieră 
clară, la fel de precisă ca linia trasată cu cerneală pe o hartă. 

Aici erai protejat. 

Dincolo, nu. 

Am respirat adânc, strângând în pumn medalionul meu de argint. 
Cu câteva luni în urmă, închisesem trifoiul cu patru foi al lui 
Whitaker înăuntrul lui și, de atunci, fără să știu, fusesem protejată de 
Străjerii Întunecați. 

— Sadie! Sadie Downing! a strigat Whitaker, cu mâinile pâlnie la 
gură, pentru ca vocea să îi ajungă cât mai departe, în adâncul pădurii. 

A făcut o pauză, ascultând, dar singurul lucru pe care îl auzeam 
erau strigătele celorlalți oameni din oraș, care o căutau și ei pe sora 
mea. 

Pentru prima oară de când părăsiserăm adunarea de la picnic, m- 
am întors cu fața spre Whitaker, privindu-l cu adevărat în ochi. Mă 
aşteptam să arate cumva diferit, de parcă trădarea ar fi trebuit să îi 
lase o urmă palpabilă pe chip. 

Însă el era cel dintotdeauna. 

Whitaker! 

— Putem să acoperim o zonă mai mare dacă ne despărțim, am 
spus. 

— Ne-am despărţit deja, a zis el. Ezra și Thomas au luat-o spre est. 

— Vreau să spun... 

— Știu ce vrei să spui și... nu! E mai bine să rămâi alături de cineva 

— Dar... 

— Mai ales atunci când unul dintre membrii echipei nu cunoaște 
prea bine zona. 


e 18 + 


— Mai ales când zona este plină de monștri! 

Acuzaţia a izbucnit din pieptul meu ca un șrapnel. 

Whitaker a oftat. 

— Nu există... 

Am băgat mâna în buzunar, am apucat toate obiectele norocoase 
pe care mi le dăduse Ephraim, și i le-am aruncat la picioare. 

— Ştiu că există! 

A privit confuz spre nimicurile risipite. 

— Ce sunt toate... Cum de ai... 

Mi-a întâlnit privirea, înțelegând imediat. 

— Ezra! 

— Ephraim! l-am corectat. De ce m-ai minţit? Ai spus că nu e 
nimic în pădure. Ai spus că toată lumea își închipuie monștrii. Ai 
spus că... 

— Am vrut să te protejez. 

— Minţindu-mă? 

— Ca să te protejez! 

Vocea lui era fermă, convinsă. Apoi, după o clipă, și-a tras de 
mâneci, foindu-se de parcă ar fi avut mâncărimi în dreptul tatuajelor. 

— Înseamnă că... și el a minţit. Nu este Ezra Downing. 

— Nu este! 

— Nu e unchiul tău! 

— Nu! 

— Şi ești împăcată cu asta? 

— Nu am spus așa ceva. 

Whitaker și-a trecut degetele prin păr. 

— Așadar, știe despre ei. Despre... 

— Străjerii Întunecați. 

— Străjerii Întunecaţi, a aprobat el trist. E clar că știi despre noroc. 

Mi-am aruncat privirea spre obiectele risipite de la picioarele 
noastre. 

— Înseamnă că îţi dai seama că am încercat doar să te protejez din 
clipa în care ne-am întâlnit: trifoi cu patru foi, potcoava de argint pe 
care i-am dat-o lui Merry de Crăciun. 

— Ştiai că sunt acolo, că ne urmăresc, și nu ai spus nimic. 

S-a întors cu un mârăit frustrat și a lovit o ramură din apropiere. 

— Nu am putut să îți spun! Dacă ai fi știut despre ei, dacă ai fi știut 
ce sunt, ai fi ajuns să te temi, iar ei asta vor. Asta îi atrage. Teama și 
haosul. 

S-a întors, cu ochii plini de regret. 

— Nu am suportat gândul că vei ajunge așa. Nu tu, care ești atât de 
plină de lumină și de veselie. Am vrut să... Am vrut să te... protejez. 

Aș fi vrut să mă agăț de furia pe care o simțeam, dar el și-a 
strecurat mâna pe deasupra mâinii mele și mi-a mângâiat 
încheietura. Ca un fir de lână pe un fus, am simțit toată indignarea 
risipindu-mi-se sub atingerea lui rugătoare. 

Eu nu aș fi procedat așa, dar îi puteam înţelege punctul de vedere. 

Îi puteam înțelege motivele. 

Îl puteam ierta. 

— Îmi pare rău! a spus el. Îmi pare rău că am minţit și ţi-am ascuns 
lucruri! Îmi pare rău că nu ţi-am oferit explicaţii! Îmi pare rău.. 
pentru atât de multe! Și îmi voi petrece tot restul vieții cerându-i 
iertare, dar acum trebuie să o căutăm pe Sadie. Dacă i-au pus gând 
Tău... 

— Crezi că e cu putință? am întrebat, dând voce celei mai mari 
temeri pe care o aveam. 

— Nu... nu știu! 

A înghiţit un nod. 

— Dar dacă este adevărat, atunci nu avem prea mult timp la 
dispoziție. 

Am dat din cap. 

— Acum, te rog să te gândești! 

S-a aplecat ca să adune lucrurile pe care le împrăștiasem. 

— Ştii vreun loc spre care ar fi putut să se îndrepte? Un loc în care 
îi place să se joace? Vreun pârâu sau scorbura vreunui copac? 

— Sadie nu a intrat niciodată în pădure. Din câte știu eu. Și cu 
siguranță nu a trecut vreodată de Clopoţei. 

Am privit înfiorată spre copacii întunecaţi care se înălțau în fața 
noastră. 

Whitaker mi-a strâns mâna. 

— Suntem împreună, Fllerie Downing! Nu voi permite să ţi se 
întâmple nimic rău! Îți dau cuvântul meu! 

Mâinile mi-au tremurat oricum atunci când am făcut primul pas 
peste graniță. 

Am urmat o potecă făcută de căprioare, strigând-o necontenit pe 
Sadie. Ne-am croit drum printre puieţii prea deși, care nu aveau să 
primească niciodată suficient soare ca să poată crește. Dacă s-ar fi 
aflat sub protecția Clopoţeilor, ar fi putut să ajungă surcele pentru 
Domniţele Noastre, dar acolo, în sălbăticia necuprinsă, aveau să 
pălească și să se usuce, ajungând într-un final la sol, unde urmau să 
putrezească și să se descompună. 

Cu cât înaintam mai mult, cu atât mintea mi se întuneca mai tare 
de îndoieli. Firișoarele neliniștii au căpătat rădăcini adânci, care mi se 
înfigeau în coaste, scurmând, până când am ajuns să simt că pieptul 
îmi stă gata să se sfărâme. 

— Sadie? Sadie, unde ești? am strigat cu voce tremurată, plină de 
disperare, sperând, rugându-mă, crezând că mă va auzi cumva, însă 
singurul răspuns a fost ecoul propriei mele voci. 

Înlăuntru mi s-a aprins flacăra furiei. Vâlvătaia a început să crească 
și să crească, arzându-mi gâtul. 

Unde era? 

Cu cât ne îndepărtam mai mult, cu atât mă simțeam mai furioasă. 

Cum de fusese în stare să facă ceva atât de nesăbuit? 

Ştia Legile! Ştia că pădurea de pini este un loc periculos. 

Unde-i fusese capul? 

Am scos un mârâit răgușit, care mi-a tăiat respiraţia. Nu simţisem 
niciodată o furie atât de aprinsă ca aceasta, care părea să mă consume 
cu totul. 

Nu gândise deloc! 

Îmi venea să-mi smulg părul din cap. Voiam să urlu și să lovesc. Să 
rănesc pe cineva și să îmi zbier indignarea, să dau foc lumii, numai 
pentru că nu mai voiam să fiu singura care se simte astfel... 

Întuneric! 

Exact ca acela în privința căruia mă avertizase Ephraim. 

Fra palpabil, ca umbra care acoperea soarele într-o zi caldă. Am 
simțit mânia ca pe o prezență tangibilă înlăuntrul meu, o entitate 
aparte cu care eram obligată să împart un spaţiu prea strâmt. Se foia, 
lovea, era furioasă pentru că voia să stăpânească. Cu fiecare pas pe 

care îl făceam în adâncul pădurii, vălul ei întunecat mă acoperea, 
greu, înfășurându-mă, fără cale de a-i scăpa. 

Să scap. 

Trebuia să scap! 

— Whitaker, cred că ar trebui să... 

M-am oprit în loc. 

Cumva, dintr-odată, rămăsesem singură, singură în pădure. 

M-am răsucit, încercând să dau de el. 

ÎI ţinusem strâns de mână. Îi simțeam încă atingerea pe piele. 

— Whitaker? am încercat, simțindu-mă ca o caraghioasă. Unde ar 
fi putut să dispară? 

M-am răsucit, încercând să îmi dau seama în ce direcție trebuia să 
o apuc ca să ajung înapoi în Amity Falls. Însă poteca dispăruse. 
Pădurea mă înconjura, adâncă și neclintită. Nu avea de gând să 
renunţe la mine atât de ușor! Soarele era acoperit de nori, creându-se 
astfel impresia falsă de noapte, și mi-era imposibil să mă orientez. 

Am ales la întâmplare o direcţie și am pornit mai departe, hotărâtă 
să scap din lațul copacilor. Deși știam că așa ceva nu e cu putinţă, îi 
simțeam apropiindu-se,  strivindu-mă într-o îmbrăţișare 
claustrofobică. Am văzut cu coada ochiului ceva mișcându-se printre 
copaci. Mijind ochii, aproape că puteam zări o umbră mai întunecată 
zăbovind acolo. 

— E doar un animal! O căprioară doar! am șoptit. 

Dar nu se mișca așa cum ar fi făcut-o un animal. Plutea, era prea 
eterică. Se mișca ușor, cu o grație fluidă, și părea chiar să se ridice 
deasupra pământului. A ţâșnit spre mine și apoi s-a făcut nevăzută în 
bolta de deasupra. Mi-am ridicat privirea, încercând să îi urmăresc 
ascensiunea, și am țipat. 

O pereche de ochi mari și negri se uita în jos la mine, fără să 
clipească. 

Abia am reușit să disting capul unei bufnițe. Era cea mai mare 
bufniță pe care o văzusem în viața mea. Avea douăsprezece gheare, 
mult prea lungi și prea ascuţite pentru o pasăre de felul ei. Nici măcar 
zburătoarele nu erau imune contaminării răspândite de Străjerii 
Întunecați. 

Din ciocul ei însângerat atârna o bucată de came zdrențuită. Era 

fără îndoială ultima rămășiță dintr-un șoarece de câmp sau vreun 
iepure pe care îl avusese la prânz. Bufnița și-a întors brusc capul, 
ochii ei uriași sticlind în întuneric, iar hrana ei mi-a aterizat la 
picioare. Când mi-am ridicat din nou privirea, pasărea dispăruse. 

S-a auzit un murmur straniu, care mi-a atras din nou atenţia spre 
pini. 

— E... e cineva acolo? mi-am ridicat vocea. Sadie? Whitaker? 

Un zgomot m-a făcut să îmi îndrept privirea înainte, în direcția în 
care mergeam. Fra delicat, ar fi putut cu ușurință să fi fost doar un 
con care căzuse de pe crengi. Sau... 

L-am auzit din nou. 

Apoi, iar. 

Şi iar, cu regularitate familiară. 

Pași! 

— Whitaker? Tu ești? 

Deși nu vedeam decât copaci înaintea ochilor, știam că ceva vine 
spre mine. 

Până să mă ajungă, m-am întors pe călcâie și am alergat în adâncul 
pădurii. 

M-am luptat să răzbesc prin mărăcinii ai căror spini mi se înfigeau 
în mânecile rochiei, încercând în van să mă oprească. Pentru că nu 
puteam să mă opresc. Norii s-au risipit, iar o rază puternică de soare a 
străpuns frunzișul, lovindu-mă direct în ochi. Pentru câteva clipe, nu 
am mai văzut dinainte decât o lumină năucitor de albă. Vederea mi-a 
revenit treptat, dureros de încet, printre petele luminoase din jur. 

Sau erau ochi? 

O pereche de buline ireal de strălucitoare și prea apropiate de 
pământ au rămas nemișcate, refuzând să se disipeze dimpreună cu 
celelalte pete de lumină. 

Lupii mutanţi! 

Monștrii lui Sam! 

Străjerii Întunecaţi ai lui Ephraim! 

Nu puteam distinge forma ființei, nimic în afara ochilor argintii și 
hipnotici, ademenindu-mă spre ei. Mă simțeam atrasă, deși mintea se 
lupta împotriva picioarelor trădătoare. 

Apoi, brusc, ochii s-au mișcat. Veneau spre mine! Nici nu mai 

conta cărei creaturi îi aparțineau! Am țâșnit din calea lor, sărind peste 
rădăcinile de copac care străpunseseră pământul ca niște mâini 
noduroase ca să se întindă după mine, vrând să-mi facă rău. 

Auzeam suflarea creaturii însetate de sânge, dornică să mă sfâșie în 
bucăți. Mă motiva să alerg mai departe, să nu mă opresc, deși 
picioarele îmi ardeau și fiecare gură de aer părea înmuiată în acid și 
sânge. 

Am continuat să fug, cu panica încleștându-mi gâtul și 
spintecându-mi coastele, până când am văzut că pinii încep să se 
rărească, apoi un luminiș și pe el. 

Whitaker! 

Fra acolo! 

Îl găsisem! 

— Ellerie? a strigat el. 

Mă căuta. 

Am străbătut într-o clipă luminișul și, cum se întorcea, m-am 
aruncat în îmbrăţișarea lui sigură. Fără să ezite, și-a deschis braţele și 
apoi le-a strâns în jurul meu, ţinându-mă aproape, liniștindu-mi 
suspinele sacadate. I-am simțit palmele calde pe ceafă și degetele 
strângându-se în jurul cozii mele răvășite. Și-a rezemat bărbia de 
creștetul capului, bătăile inimii mele reverberând până în pieptul lui. 

— Unde ai dispărut? a murmurat, strângându-mă mai tare. Erai 
chiar lângă mine și apoi... 

Aș fi vrut să rămân așa, ocrotită, ascunsă la pieptul lui, dar m-am 
convins să privesc peste umăr. 

— Trebuie să fugim. 

— De ce? 

Creatura ar fi trebuit să ajungă deja în luminiș. Nu fusese cu prea 
mult în urma mea. 

Dar nu a apărut nimic. Niciun monstru. Nicio pereche de ochi 
argintii. Doar lumina palidă a soarelui, alunecând peste munți, în 
vreme ce amurgul se strecura încetișor. 

— A fost... chiar aici. 

— Un Străjer Întunecat? 

— Nu știu! 

Am respirat adânc. Mă ustura gâtul. 

— Trebuie să fi fost un Străjer. Era rapid. 

Whitaker și-a trecut degetele în lungul cozii mele, împăciuitor. 

— Te simţi bine? Unde ai plecat? 

— Eu? am clipit uimită. Tu ești cel care a plecat. 

Whitaker a clătinat din cap. 

— Eu nu m-am mișcat de aici. Am auzit ceva în spatele nostru și 
apoi... ai dispărut. 

Mi-am rotit privirea de jur-împrejurul luminișului. Părea într- 
adevăr familiar. Oare chiar alengasem în cerc și revenisem în locul de 
unde plecasem? 

— Cum e cu putință? 

În spatele nostru s-a auzit un trosnet. O crenguţă ruptă. 

— S-a întors! m-am cutremurat. 

Aproape că-i vedeam umbra stranie târându-se pe pământ. 

Whitaker s-a pus între mine și creatură. 

— Cine-i acolo? a strigat cu glas puternic. 

Și-a scos pieptul înainte și și-a ridicat pumnii, încercând să arate 
cât mai fioros cu putinţă, de parcă s-ar fi pregătit să înfrunte un urs. 

— Cine e? 

Acele pinilor au tremurat, o siluetă luptându-se să iasă la lumină. 

Nu un monstru a ieșit însă din întunericul pădurii. 

Fra ceva mult mai mic. 

Un colț de stambă. 

Cozi aurii. 

— Sadie! am strigat, alergând să-mi prind în brațe surioara ale 
cărei picioare se înmuiaseră. 

— ELLERIE? 

Sadie a clipit spre tavan, încercând să se concentreze. 

— Unde sunt? 

— E în ordine, am asigurat-o, mângâindu-i curbura delicată a 
gâtului. 

De cealaltă parte, Merry s-a ghemuit mai aproape de ea. 

— Suntem acasă. Ai ieșit din pădurea de pini. Eşti în siguranţă. 

Sadie a încercat să se ridice pe coate, dar s-a prăbușit înapoi în pat, 
cu mâna la cap. 

— Nu mă simt prea bine. 

— Ne-ai speriat pe toți! 

Matthias Dodson ne privea din ușa dormitorului. De când ne 
întorseserăm, Mai Marii și pastorul Briard rămăseseră la fermă, 
alături de doctorul Ambrose. Acesta se îngrijise de rănile lui Sadie - 
în mare parte mici zgârieturi, deși cea din lungul brațului avusese 
nevoie de copci. 

— Cum am ajuns aici? Fram la picnic și apoi... Vocea i s-a stins, 
dar a reușit să continue: Nu... Nu îmi amintesc... Aș vrea niște apă, vă 
rog? 

M-am ridicat imediat și i-am turnat un pahar din urciorul de pe 
masă. 

Merry a ajutat-o pe Sadie să își găsească o poziție mai confortabilă 
și apoi i-a ţinut paharul în dreptul buzelor. 

— Ellerie și Whitaker te-au găsit. 

— Tu ne-ai găsit pe noi, de fapt! i-am spus. Te-am adus acasă. 

Fusese o călătorie de coșmar. Whitaker o dusese pe Sadie pe umăr, 
în timp ce eu încercam să deschid drumul printre bolovani și 
mărăcini, pipăind cu mâinile în jur. Deși Sadie rămăsese în cea mai 
mare parte a timpului inconștientă, somnul îi era întrerupt periodic 
de coșmaruri care o umpleau într-atât de spaimă, încât dădea din 

mâini și din picioare, lovindu-l pe Whitaker. 

Nu știu dacă obiectele mele norocoase sau rugăciunile ne 
salvaseră, însă Străjerii Întunecaţi stătuseră departe de noi cât 
orbecăiserăm spre casă, printre pini. La un moment dat, mi se păruse 
că văd strălucirea argintie a faimoșilor lor ochi argintii, dar până la 
urmă se dovedise că erau doar razele lunii, cemute printre crengi. 
Apusul venise și se dusese cât rătăciserăm noi prin pădurea 
întunecată. 

Chiar când începusem să mă îngrijorez că ne învârtim în cerc, o 
flacără portocalie luminase pădurea, încălzindu-ne și călăuzindu-ne 
drumul spre casă. 

Domniţele Noastre fuseseră aprinse. 

Merseserăm. spre ele, atrași de pâlpâirea flăcărilor. Am înţeles 
atunci de ce ridicaseră străbunii noștri aceste construcţii drept 
protecție împotriva creaturilor întunecate din pădure. Văzute prin 
labirintul de copaci, focurile arătau înfricoșător. 

Când ajunseserăm în Amity Falls, eliberaţi de amenințarea pinilor, 
plângeam de ușurare. 

— Își amintești ceva? a întrebat-o Leland pe Sadie. Din ce s-a 
petrecut în pădure? 

— Nu! Mă jucam cu Trinity și cu Abigail, și apoi... 

Sadie a clipit. 

— Sunt atât de obosită! 

— Ar trebui să o lăsăm să se odihnească, a spus doctorul Ambrose. 

— Da! a încuviințat Ephraim. Avem multe de discutat - poate că ar 
trebui să mergem jos și să o lăsăm să doarmă. 

— Nu mă lăsaţi singură! a strigat Sadie, deschizând larg ochii. 

— Voi rămâne eu cu tine! i-a promis Merry. 

— Și Ellerie? s-a rugat ea, apucându-mi mâna cu putere, de parcă 
ar fi încercat să mi-o fixeze în loc. 

— Vin şi eu imediat, în ordine? 

Am sărutat-o pe frunte și apoi i-am condus pe bărbaţi jos. 

Înainte să mă alătur celorlalți în camera de zi, am scos capul pe 
verandă, unde Whitaker se prăbușise extenuat. Își rezemase 
picioarele de balustradă și aţipise cu gura ușor întredeschisă. 
Pleoapele i se zbăteau ușor de vise. 

Degetele mi-au alunecat încet deasupra mâinii lui. M-am întrebat 
dacă ar trebui să îl trezesc. Trebuia să audă tot ce avea să spună 
Ephraim, dar nu mă înduram să-i stric somnul liniștit. Mi-aș fi dorit 
să mă alătur lui, să mă lipesc de el și să mă cufund în vise despre un 
viitor mai luminos, în loc să trăiesc prezentul. 

— Fllerie? m-a chemat Thomas, care stătea în ușă, nesigur. Tata 
vrea să înceapă. 

Acum nu mai încerca să își ascundă accentul. 

Fără tragere de inimă, m-am luat după el. 

— Unde este doctorul Ambrose? am întrebat după ce am pășit în 
odaie. 

Încăperea era destul de aglomerată, pentru că fuseseră aduse 
scaunele de la masă, pe care să ne putem așeza eu, Thomas, pastorul 
și cei trei Mai Mari. Ephraim se afla în faţa focului și își aranja agitat 
ochelarii. 

— A plecat deja, a spus pastorul Briard. Cum Rebecca... se apropie 
de termen, s-a gândit că ar fi bine să o vadă, de vreme ce e deja în 
zonă. 

Lângă pastor se afla un scaun gol, însă eu am rămas nehotărâtă în 
prag, neștiind ce să fac cu mâinile. 

— Vreţi să beţi ceva? Apă sau... apă? 

— Fată dragă, noi ar trebui să te servim pe tine, după chinul prin 
care ai trecut! a grăit Leland, arătând spre scaun. Te simţi bine? 

— Acum, că Sadie e acasă, da! 

— Ia loc, Ellerie! Te rog! a spus Ephraim cu un zâmbet trist. 

Şi-a dres apoi vocea și i-a privit pe ceilalți. 

— Mă tem că eu și Thomas trebuie să vă mărturisim ceva. 

S-a încruntat. 

— O mulțime de lucruri, de fapt. 

Matthias s-a încruntat. 

— De ce vorbeşti așa, Ezra? 

— Vedeţi, tocmai despre asta este vorba... Fu nu sunt Ezra. Nu 
sunt un Downing. Și, oricât de mult m-aș bucura să le am de nepoate, 
Ellerie și surorile ei nu sunt înrudite cu mine! 

— Ştiam eu! a exclamat Leland, apoi s-a întors spre Matthias și l-a 
bătut pe umăr. Ţi-am spus eu că e ceva ciudat la ei! 

Ephraim a încercat să își facă de lucru cu mâneca de la cămașă. 

— Thomas este fiul meu; asta este adevărat. Însă noi suntem 
familia Fairhope. Numele meu este Ephraim. 

— Facem parte din Frăția Luminii! a sărit Thomas de pe scaun, 
neputând să mai stea locului. 

Mai Marii au schimbat priviri între ei. 

Ephraim și-a rotit ochii prin cameră, analizându-le reacţiile. 

— Este un ordin al oamenilor de știință. Suntem cercetători. 
Activiști. Investigăm lucruri legate de mituri și de legende, de folclor 
și de basme. 

— Creaturi! a intervenit Thomas. 

— Monștri, a clarificat Ephraim. Fiinţe întunecate, cu gânduri 
necurate. Le găsim și le aducem la lumină. Și-a dres din nou vocea și 
a continuat: Eu și Thomas am fost trimiși în America pentru a da de 
niște creaturi anume - Străjerii Întunecaţi. Unul dintre fondatorii 
societății noastre i-a întâlnit pentru prima oară cu secole în urmă. I-a 
studiat ani la rând și a ajuns să le afle obiceiurile, ciclurile. Însă, 
atunci când a sosit vremea să îi stârpească, aceștia au reușit să fugă cu 
un vapor spre colonii. De atunci provoacă numai haos prin aceste 
părți. 

— Ce... ce sunt? a întrebat Matthias. 

— La prima vedere, arată la fel ca mine și ca tine. Sunt umani în 
mare parte. Dar se mișcă cu o viteză extraordinară și au o precizie de 
neegalat. Se pot camufla în mediul înconjurător atât de bine, încât 
nici nu îi poţi observa, chiar dacă sunt lângă tine. Apoi ochii, 
desigur... 

Leland căscase la rândul lui ochii. 

— Ce e cu ochii? 

— Străjerii Întunecaţi sunt voyeuri. Le place să creeze haos 
pretutindeni unde merg, pentru că... le place să privească. Au ochi 
foarte puternici, care reușesc să identifice și cele mai mici detalii de la 
o distanță considerabilă. Își pot urmări și vâna prada chiar și în 
miezul nopții. Ochii lor au o strălucire argintie. 

— Argintie? a repetat Amos. La fel ca monștrii din pădurile 
noastre. 

— Exact! a confirmat Thomas. 

— Bănuim că o familie de Străjeri Întunecaţi a poposit în zonă. Eu 
și Thomas le-am urmărit drumul, am consemnat poveștile legate de 
haosul pe care l-au provocat și le-am trimis înapoi Frăției. 

— Despre ce fel de haos vorbești? a întrebat Matthias. 

— Mă refer la distrugerea absolută a lumii voastre, a grăit Ephraim 
simplu. 

— Tată! 

— Dar asta este, nu-i așa? Nu asta am văzut în Ormbark? În 
trecătoarea Willow și în Blackbum? În colonia Fairfoot? Acum, 
Străjerii Întunecaţi sunt aici, în Amity Falls. Nu avem timp să vorbim 
pe ocolite. 

— Am auzit povestindu-se despre ce s-a întâmplat în acea 
trecătoare, a grăit Leland. Bătrânul Jean Garreau spunea niște povești 
absolut înfiorătoare, dar nu a fost oare vorba doar despre 
circumstanțe? Despre ghinion? 

Obiectele din buzunar îmi ardeau mâna. 

— Străjerii Întunecaţi își petrec ceva timp cercetând locul în care 
ajung, înainte de a acționa. Nu aș fi surprins să aflu că s-au infiltrat în 
comunitatea voastră de ani buni, fără ca voi să le simţiți prezenţa. 
Semnele apar întotdeauna, dar trebuie să știi unde - și cum - să le 
cauţi. 

— Ce semne? a întrebat Amos. 

— În pădure apar animale care nu sunt așa cum trebuie. Broaște 
cu mai multe capete. Cerbi cu prea multe coarne sau fără picioare. 
Veverițe și oposumi prea mici. Lupi prea mari. Vă sună cunoscut ceva 
din toate acestea? 

Mai Marii au dat din cap fără voie. În colțul cel mai întunecat al 
încăperii, pastorul Briard a strâns din buze, ascultând neobișnuit de 
tăcut. 

— Și aici, în oraș... ați avut animale care au fătat pui neobișnuiţi? 
Aţi văzut mutații, malformații? Culturile agricole au început să 
putrezească înainte să fie adunate? 

— Viţeii de la ferma lui Bryson! am murmurat. Livezile familiei 
Visser! 

— 'Toate recoltele! a adăugat Amos. Da! 

— Şi vremea! a continuat Ephraim. Ploi cu piatră și tunete iarna, 

primăveri teribil de călduroase. Uscăciune și secetă chiar în 
momentul în care natura era pe cale să se înnoiască? 

Leland s-a încruntat. 

— Cu siguranţă asta nu poate fi pus pe seama... 

— Chiar și între voi... au apărut mai multe certuri? Mai multe acte 
de violență? Sau de vandalism? Toate acestea trimit la Străjerii 
Întunecaţi. Fi... Prezenţa lor este într-atât de insidioasă, atât de 
întunecată, încât pângărește totul în jur. Nimic nu rămâne 
neafectat... Și apoi... apoi încep farsele. 

Thomas și-a trecut degetele în lungul sobei. 

— După ce s-au infiltrat într-o comunitate, Străjerii Întunecaţi află 
cele mai aprinse dorinţe ale oamenilor și se oferă să le împlinească. Îţi 
propun un târg - lucrurile au la început o miză mică: o simplă farsă, 
un zvon. Cu timpul însă favorurile devin mai mari, mai periculoase. 
La final, creaturile urmăresc cum comunitatea se distruge singură, 
din interior. 

Încăperea s-a cufundat într-o tăcere apăsătoare, iar eu m-am simţit 
copleșită de greață. 

— Cyrus! am îndrăznit să șoptesc în cele din urmă. El a spus că 
femeia aceea - femeia de la tavernă - l-a îndemnat să dea foc. 

— Nu a fost nicio femeie. Nu a fost nicio astfel de femeie în oraș, a 
comentat pastorul, clătinând din cap. 

— Ba da! Am văzut-o eu însămi. 

— A spus că avea ochii argintii, a murmurat Leland. 

Părea că își amintește ceva, dintr-un vis de mult uitat. S-a întors 
spre Ephraim. 

— Atunci nu am înțeles ce voia să spună, dar zici că argintiul... 

— Niciunul dintre noi nu a înţeles nimic din ce a spus! a răbufnit 
Briard. Un nebun, atâta tot! Nimic... nimic din toate acestea nu este 
real. Recunosc, Amity Falls a fost greu încercat anul trecut, dar nu din 
cauza unor creaturi mitologice care locuiesc în păduri. 

Pastorul a clătinat din cap, cu și mai multă fervoare. 

— Cred că asupra comunității noastre s-a coborât ceva întunecat, 
dar acest întuneric e sădit în inimile oamenilor, nu are de-a face cu 
monștrii. 

— Dar dacă aceste creaturi au ajuns cu adevărat în Falls? și-a 

mângâiat Matthias barba. Ele sunt rădăcina răului. Ele au abătut 
ghinioanele acestea asupra noastră. 

— Nu cred asta nici să mă tai, Matthias Dodson, și nimeni cu frică 
de Domnul nu ar trebui să o creadă! 

Privirea umbrită a lui Amos a căzut asupra Copacului Fondator 
care îi împodobea bastonul. 

— Prefer să cred în planurile diabolice ale Străjerilor Întunecaţi, 
decât să îmi închipui că oamenii din Amity Falls ar fi dispuși să le facă 
rău prietenilor și vecinilor. Tu nu, Clemency? 

Pastorul Briard și-a încrucișat brațele la piept. 

— Doar Domnul știe ce întuneric se ascunde în inimile oamenilor. 

M-am aplecat spre ei, conștientă că niciunul dintre acești bărbaţi 
nu era interesat de ceea ce avea de spus o adolescentă, dar trebuia să 
zic ce aveam de zis: 

— Vă asigur, Străjerii Întunecaţi - creaturile acelea - sunt reali. M- 
au alergat în pădure. I-am auzit. I-am văzut. 

— O conștiință încărcată e capabilă să creeze tot felul de 
închipuiri, a spus Briard, sfredelindu-mă cu privirea. 

Am rămas cu gura căscată. 

— Poftim? Eu nu am făcut nimic... Și nici nu sunt singura care i-a 
văzut. Whitaker a... 

Pastorul a ridicat din sprânceană. 

— Ah! Da! Vânătorul din pădure. Voi doi aţi fost singuri în pădure 
astăzi, nu-i așa? 

M-am înroșit, înțelegând ce voia să sugereze. 

— Las-o în pace pe Ellerie! a intervenit Amos. 

— Păcatele trebuie mărturisite. 

Briard s-a mai holbat la mine o vreme, apoi și-a mutat ochii în altă 
parte. 

— Poate că de asta are nevoie Amity mai mult decât orice. 

A început să dea din cap, în timp ce ideea îi prindea contur în 
minte. 

— Da, da, desigur! 

— Despre ce vorbești? a întrebat Matthias. 

— O renaștere... Ne unim, ne mărturisim și ne căim pentru 
păcatele noastre, apoi le cerem iertare Domnului și semenilor noștri. 

Așa vom salva Amity Falls - nu cu prostiile păgâne pe care le 
debitează cei doi. 

Pastorul și-a fluturat expeditiv mâna spre familia Fairhope. 

— Mâine-dimineaţă. Voi trei trebuie să împrăștiați vorba - tot 
orașul trebuie să participe! Îmi voi petrece noaptea în rugăciune! 

Matthias a mijit ochii. 

— Nu cred că... 

— Nu e de datoria ta să ai păreri în această privință! s-a răstit 
Briard. Tu și ceilalți Mai Mari aţi avut ocazia să ne salvaţi. Aţi încercat 
alternativele voastre lumești. Orașul acesta nu are nevoie de Hotărâri 
și de Judecăţi. Orașul acesta trebuie să dea socoteală! Și, în calitate de 
autoritate spirituală, eu sunt cel care trebuie să se ocupe de asta. 

— Și Dumnezeu, a spus Matthias, încleștându-și maxilarul. Aș 
crede. 

Pastorul nu a răspuns. Și-a închis ochii, murmurând în barbă: 

— Da! O renaștere! Mâine! Până și ultima fărâmă de întuneric va fi 
stârpită din Mâna Domnului. Și-a deschis apoi ochii și și i-a fixat 
asupra lui Ephraim, zicându-i: Începând cu tine. 

A DOUA ZI, DIMINEAȚA ERA UNA CALDĂ, ȘI, PÂNĂ SĂ 
AJUNGEM noi în Amity Falls, aerul din jurul nostru a devenit umed 
şi îmbâcsit. Fra greu să respiri, și ne-a luat de două ori mai mult decât 
de obicei să străbatem cei cinci kilometri de drum. 

— Mai bine rămâneam cu Sadie! a mormăit Merry, făcându-și aer 
cu apatie. 

Încercarea de a-ți face vânt în atmosfera aceea plină de umiditate 
semăna cu aceea de a trage o plasă de prins pește prin noroi. 

— Nu ar fi trebuit să o lăsăm singură acasă. 

— Nu este singură. Whitaker este cu ea. 

— Unul dintre noi ar fi trebuit să stea cu Sadie. Cel puţin! 

Eram de aceeași părere, însă nu izbutisem să găsesc o altă soluție. 

— Pastorul a spus că vrea ca toți membrii comunităţii să fie de 
faţă. 

— Şi a specificat că vrea ca noi doi să fim prezenți, a oftat 
Ephraim. 

Chiar și așa, ascuns sub borul larg al pălăriei, era roșu tot. A sorbit 
niște apă din plosca pe care o avea la el și apoi ne-a pasat-o și nouă. 

Mi-am tamponat ceafa cu o batistă, un gest inutil de altfel, pentru 
că gulerul meu de dantelă era deja ud leoarcă de sudoare. 

Eram înconjurați de o mare de galben. larbă moartă. Câmpuri 
pârjolite. Pini uscați. Fără ploile de primăvară, tot ce se afla în Mâna 
Domnului părea gata să izbucnească în flăcări. 

Am cotit, iar înainte ne-a apărut biserica. 

În grădină fusese înălțat un cort spaţios din pânză. Era deschis și 
am văzut rânduri de scaune din lemn, de modele diferite, însă 
aranjate atât de meticulos, încât era clar că Letitia Briand se trezise 
din zori ca să le organizeze. 

Merry a cercetat sceptică cortul. 

— Trebuie să stăm înăuntru? 

— Din câte se vede, am zis. Uite, în părţi este deschis. Sunt sigură 
că va adia vântul. 

Am încercat să vorbesc cu speranță în glas, dar pe iarbă se 
înghesuiau atât de mulți oameni care pândeau locurile de la umbră, 
încât nu-mi credeam propriile cuvinte. Merry, nici atât. Am fost 
nevoită să o trag după mine. 

— Ar fi trebuit să rămânem acasă! a repetat ea. Săracul Whitaker! 
N-ar trebui să stea singur cu Sadie! 

— Se vor descurca! Haide! Să ocupăm niște locuri în spate! 

Când am intrat în cort, am simţit că pășisem într-unul dintre acele 
locuri din iad cu care îi amenința întotdeauna Briard pe păcătoși la 
predică. Rochia mea din voal era asudată și mi se lipea de trup ca o 
îmbrăţișare nedorită. Am tras aer în piept și aproape m-am înecat. 
Aerul era îmbâcsit de mirosul transpirației. Duhoarea mi-a rămas în 
gât și mi-a adus lacrimi în ochi. M-am întors spre ieșire, însă am dat 
nas în nas cu pastorul. 

— Ellerie! m-a întâmpinat el cu o palmă pe spate, zădărnicindu-mi 
evadarea. 

M-am holbat, plină de fascinaţie și oroare, la hainele lui preoțești 
lungi și albe și la patrafirul gros. Capul îi arăta deja ca o sfeclă, și nici 
măcar nu își începuse încă predica. 

— Ia loc, ia loc! Vom începe curând... 

M-am tras spre Merry, eliberându-mă de căldura pe care o 
răspândea mâna lui, iar pastorul s-a întors spre cei doi Fairhope. 
Părea încântat. 

— Ah, Ezra! Nu, nu! Cum te chema? Nu-mi zice... 

— Ephraim, a spus el, deloc dispus să-i facă pastorului jocul. 

— Ephraim! 

Pastorul Briard a ridicat din umeri, ca și cum ar fi fost ceva lipsit 
de importanţă. 

— Mă bucur foarte mult că ni teai putut alătura! Vreau să vezi 
asta! Să vezi și să înţelegi! Amity Falls este plin de oameni buni și 
drepți. Știu că atunci când ne vom uni în rugăciune, Domnul va stârpi 
întunericul din noi. 

Ochii îi luceau cu atâta fervoare delirantă, încât m-am întrebat 
dacă nu cumva suferea de insolație. 

— Sunt convins de asta! a zis Ephraim. 

Mi-am rotit privirea, căutându-l din ochi pe doctorul Ambrose. 
Înainte să plece, pastorul a rânjit. 

— Binecuvântări vouă, tuturor! 

— Binecuvântări! am repetat. 

Matthias Dodson și-a făcut loc printre rândurile de scaune. 

— Ephraim, Thomas! a salutat el, plecându-și capul spre mine și 
spre Merry. Vom avea parte de un... spectacol interesant. 

Și-a întors privirea spre Briard, care îndemna oamenii să se așeze 
mai aproape de altarul improvizat. 

— Eu, Amos și Leland am vrea să discutăm cu voi doi. Trebuie să 
punem la punct un plan odată ce... toate astea... se încheie. Veniţi, 
nu-i așa? 

Lângă ceilalți Mai Mari se aflau doar două scaune goale. 

— Mergeţi! l-am încurajat pe Ephraim. Eu și Merry stăm bine aici, 
în spate. 

— Fiţi cu ochii-n patru! ne-a avertizat el, înainte să plece. 

— Va dura toată amiaza, nu-i așa? m-a întrebat Merry, în timp ce 
ne cufundam în scaunele noastre. Nu îl văd pe Sam încă. Tu îl vezi? 
Am să-i păstrez un loc... pentru orice eventualitate. 

Faptul că avea atâta încredere că Sam se va întoarce mă făcea să 
mă rușinez. Adevărul era că eu abia dacă mă mai gândisem la fratele 
meu după ce plecase. Aveam mult prea multe lucruri pe cap, unul 
mai presant decât altul! Sam urma să se întoarcă dacă așa avea să 
considere de cuviinţă. 

— Binecuvântări, fetelor Downing! s-a auzit o voce tăioasă ca o 
lamă. 

Letitia Briard intrase în cort. Părul ei cărunt era adunat într-un coc 
strâns, care-i făcea sprâncenele să stea ridicate, ca într-o stare de 
perpetuă uimire. 

— Mă bucur că aţi venit cu toții! Ard de nerăbdare să aud ce vei 
mărturisi, Ellerie! 

Ochii i-au alunecat spre rochia mea asudată, apoi s-a întors să 
întâmpine și celelalte familii care pășeau cam fără tragere de inimă în 
cort. 

— Nu ai furat materialul acela, nu-i așa? m-a întrebat Merry, odată 

ce nevasta pastorului s-a îndepărtat. 

Îndoiala ei mă ustura la inimă. 

— Bineînţeles că nu! Ai fost și tu de față când mi l-a adus 
Whitaker. 

— Știu! Ştiu asta! a spus ea și și-a șters fruntea. Doar că... e atât de 
cald! 

Ne-am cufundat în tăcere, așteptând posace să înceapă renașterea. 
Merry se tot uita după fratele nostru, convinsă că își va face apariția 
odată cu ultimii întârziaţi. Până la urmă, Briard și-a croit drum în 
față, iar locul de lângă ea a rămas în continuare gol. 

— Binecuvântări tuturor, în această dimineaţă frumoasă! a strigat 
pastorul Briard, cu ochii îndreptaţi spre mulțime. V-am strâns pe toți 
aici, astăzi, pentru că sunt convins că un pericol grav amenință Amity 
Falls. Cu toții am auzit despre actele de vandalism și despre violențele 
din ultima vreme. Sunt aici de față persoane care... 

Și-a întors fața spre Mai Mari și cei doi Fairhope. Matthias stătea 
cu braţele încrucișate, ascultând neîncrezător, iar Leland își plecase 
capul într-o parte. Amos părea să fi adormit, cu gura întredeschisă, 
respirând greoi. 

— Care ar vrea să vă facă să credeţi că totul trebuie pus pe seama 
unor forțe din exterior. Că o armată de monștri misterioși - pastorul 
şi-a fâlfâit mâinile teatral - a venit în Falls cu scopul de a ne da nouă 
viețile peste cap. Preferă să creadă în bau-bau decât să se uite bine în 
oglindă. 

— Vorbești despre creaturile din pădure? a întrebat Prudence 
Latheton, ridicându-se în picioare. Cele cu ochi argintii? Acelea nu 
sunt închipuiri! Le-am văzut! Le-a văzut și Edmund! 

Și-a rotit privirea în jur. Mai mulţi au dat din cap, aprobând. 

— Mulţi dintre noi le-au văzut. 

— Ai văzut dușmani în carne și oase sau poate că mintea plină de 
păcate îţi joacă feste? 

— I-am văzut! a insistat ea. 

— Tu ai văzut multe, nu-i așa Prudence? a grăit pastorul Briard, 
îndreptându-și toată atenţia asupra ei. De altfel, eu aș zice că ești cea 
mai mare bârfitoare din Mâna Domnului. 

Cineva, în spatele ei, a chicotit, iar femeia s-a întors imediat cu 

ochi sfredelitori. 

— În Epistola către Romani a Sfântului Apostol Pavel stă scris: 
„Pentru aceea, oricine ai fi, o, omule care judeci, ești fără cuvânt de 
răspuns, căci, în ceea ce judeci pe altul, pe tine însuţi te osândești, 
căci același lucruri faci și tu care judeci.” Niciunul dintre noi nu ar 
trebui să arunce piatra, pentru că niciunul de aici nu e fără de păcat. 

Briard și-a scos batista și și-a tamponat fruntea. 

— Dar putem să ne apropiem, în spiritul căinței și al armoniei. Ne 
putem mărturisi păcatele și putem cere iertare. Sunt convins că doar 
așa vom stârpi răul care s-a cuibărit în valea noastră. Noi suntem de 
vină. Noi trebuie să ispășim. De altfel, Prudence, vino să mi te alături 
în faţă. 

Femeia a scos un mic sunet confuz. 

— Nu are de ce să îţi fie teamă! Te afli între prieteni. În sânul 
familiei chiar, pentru că suntem cu toții fraţi și surori aici! Te rog! 

Când a ajuns în faţă, pastorul a așezat-o în așa fel încât amândoi să 
stea cu fața spre mulțime. Și-a lăsat mâinile pe umerii ei. Mă 
gândeam că pentru a o liniști, însă în fapt degetele i se înfipseseră în 
umerii slabi ai femeii, împiedicând-o să fugă. 

— De ce să nu fii tu prima care să își mărturisească păcatele? Vom 
face totul public, vom sparge buba înainte ca veninul să se împrăștie. 
După ce păcatele noastre, toate păcatele noastre, a adăugat el cu ochii 
la turma pe care o păstorea, vor fi mărturisite și lămurite, procesul de 
vindecare va putea începe. 

Pastorul radia, mândru de felul în care frazase. 

— Cred că până și doctorul Ambrose poate fi de acord că este o 
metaforă bine ticluită. 

Doctorul a rămas la locul lui, nemișcat, cu chipul grav. 

— Haide, Prudence! a îndemnat-o pastorul. Mărturisește! 

Femeia a răsuflat greoi. Ochii măriți de spaimă, rugători, i se 
învârteau prin cort, căutând ajutor sau o cale de a fugi. Chiar dacă nu 
era persoana mea preferată, situaţia în care se afla îmi strângea 
inima-n piept. Până să mă dezmeticesc bine, m-am trezit în picioare. 

— O voi face eu! m-am oferit, cu mai multă încredere decât aveam. 
Îmi voi mărturisi eu păcatele! 


3 Op. cit, cap. 2, verset 1 (n.tr.). 

Sprâncenele lui Briard s-au ridicat de uimire, dar a eliberat-o pe 
Prudence. Femeia s-a întors tremurând la locul ei, ușurată că, pentru 
moment, scăpase. Letitia Briard se luminase la chip de nerăbdare 
malițioasă. Mi-am croit drum în faţă. Simţeam ochii lui Merry lipiţi 
de spatele meu, dar, atunci când m-am întors spre oraș, nu am mai 
putut să o identific printre umbrele înghesuite în zăpușeală. 

— Cum să încep? am întrebat, dându-mi o șuviță umedă după 
ureche. 

Îmi vâjâia capul, însă nu eram sigură dacă din cauza căldurii sau a 
enormității pe care urma să o fac. 

— Ar trebui să... îngenunchez? 

Pastorul a dat din cap sumbru. 

— Da! Îngenunchează în fața Domnului! Îngenunchează în fața 
oraşului Amity Falls! Îngenunchează sub povara păcatelor tale! 

Încetişor, cu privirea ațintită asupra chipurilor înceţoșate 
dinaintea mea, am îngenuncheat! 

— Sunt Fllerie Downing. 

Vocea mi-a tremurat, cu un ton prea ascuțită. 

— Și am... am venit în fața voastră ca să mărturisesc... 

M-am oprit, scotocind prin ungherele minţii, în timp ce lacrimi 
nedorite amenințau să-mi alunece pe obraji. 

— Ca să mărturisesc... 

L-am zărit pe Ephraim, aplecându-se cu îngrijorare. Chipul lui 
speriat m-a făcut să îngheț. 

— Am venit în fața voastră ca să mărturisesc că... pastorul greșește. 

În cort s-au auzit oftaturi surprinse. 

— În pădure există niște creaturi. Sunt lupi mutanți și alte animale 
diforme, da, dar mai este și un... alt grup. Aceste făpturi au venit în 
Amity Falls și ne-au... asmuţit pe unii împotriva celorlalți. Pentru ei 
totul este un joc teribil, extrem de elaborat. Ei... 

— Opriţi-vă! Opriţi asta chiar acum! a strigat o voce. 

Gran Fowler s-a ridicat, clătinând din cap. 

— Fata asta nu v-a greșit cu nimic ca să o puneţi în această 
situaţie. Jocul acesta este crud și inutil. Ascultaţi-o! Și-a ieșit din 
minţi de teamă! Nu știe ce spune. 

Am clătinat din cap. 

— Ba știu, domnule Fowler! Ephraim vă va spune... 

— Ephraim? Gran și-a rotit privirea și a zis: Aici nu este niciun 
Ephraim. 

— Ezra! Unchiul meu, care nu este unchiul meu, cu adevărat. EI și 
Thomas poartă numele Fairhope, nu Downing. 

Îmi dădeam seama că ceea ce spun nu sună deloc coerent. Era prea 
cald ca să pot articula o explicaţie rezonabilă. Ephraim a dat să se 
ridice, dar Matthias l-a tras de mânecă, șoptindu-i ceva, furios. 

— Au venit să ne ajute. Au venit să oprească creaturile. 

— Ridică-te, Ellerie! Nu te simţi bine din cauza căldurii. 

Gran m-a tras în sus. 

— Întoarce-te la sora ta! Bea niște apă! 

Pastorul Briard m-a tras de cot, îmbrâncindu-mă într-un colț al 
cortului. Încerca să recapete control asupra situaţiei și arăta ca o 
sfârlează răsucită prea repede. 

— Nu pot să cred ce îmi aud urechile. Joc crud și inutil? 

Gran a dat din cap. 

— Ce-ai păţit, Gran? Tu ai fost mereu unul dintre cei mai 
credincioși enoriași ai mei. 

— Am fost, dar nu pot să stau cu mâinile-n sân. Tu nu faci vrerea 
Domnului acum, Clemency. Nimeni nu ar trebui să îi oblige pe 
ceilalți să își strige în gura mare păcatele. Spovedania nu are nicio 
valoare dacă este forțată. 

Pastorul s-a zbârlit. 

— Te crezi mai presus de sfânta taină a spovedaniei? 

— Nu, bineînţeles că nu! Am săvârșit multe păcate la viața mea, 
dar mă rog Domnului în fiecare noapte pentru a fi iertat, așa cum El 
spune. Nu văd de ce aș face paradă în fața orașului, când știu că am 
fost deja iertat. 

— lertat de Dumnezeu, poate. Dar nu și de semenii tăi. 

Toată lumea s-a întors, încercând să vadă cine vorbise din 
întuneric. O siluetă s-a ridicat dreaptă pe fundalul deschizăturii 
cortului. 

Gran a mijit ochii într-acolo. 

— Iertarea Domnului este sigura de care am nevoie. 

Judd Abrams a înaintat, ca o navă uriașă care se pregătește să tragă 


e 3/0 + 


în port. Cu părul lui tuns periuță și nasul spart - sfărâmat cu ani în 
urmă într-o încăierare de la taverna lui Buhrman -, îmi amintea de 
una dintre nicovalele lui Matthias Dodson. Obrazul drept îi era 
umflat din cauza unui pumn de tutun pe care și-l îndesase în gură. 

— Ellerie, pleacă de aici! 

Gran m-a îmboldit, dar nu aveam cum să plec fără să trec pe lângă 
Judd, iar furia care iradia din el mi se părea prea intensă ca să mă pot 
apropia. 

— Poate că tu ţi-ai primit iertarea, dar eu am rămas cu un burghiu 
stricat, pe care nu am cum să îl repar. Crezi că de mine I se va face 
Domnului milă? 

— Burghiul pe care l-am împrumutat toamna trecută? Nu l-am 
stricat eu. 

— Sa sfărâmat când am vrut să-l folosesc. 

Gran a clătinat din cap. 

— L-am curăţat centimetru cu centimetru înainte să ţi-l înapoiez. 
Aș fi observat ceva. 

— Minte! a răbufnit Judd. 

La tâmplă îi pulsa o venă, ca un șarpe gata să atace. 

— În fața voastră, a tuturor - și a pastorului -, continuă să mintă! 

M-am tras încetișor spre marginea cortului și m-am lipit de o 
bucată de pânză, rugându-mă să găsesc o cale prin care să scap de 
această confruntare brutală. 

Chiar dacă acele cuvinte nu îmi erau adresate, îl simțeam pe 
fiecare dintre ele ca pe un pumn în pântece. 

— Tată? s-a auzit o voce mititică, nesigură. 

Judd s-a răsucit spre mezina lui, care se ridicase tremurând, 
împinsă de la spate de mama ei. 

— Eu... eu sunt de vină! Eu ţi-am stricat burghiul. 

— Poftim? a mârâit bărbatul. 

— Noi ne... ne jucam în hambar - știu că mi-ai zi să nu mă joc 
acolo, dar... Am dat peste niște unelte de-ale tale. Au căzut și apoi... 

Fata a arătat cu mâinile cum se rupe ceva în două. 

— Nu-i cu putință! Burghiul ăla cântărește mai mult decât tine. 
Cum ai putut tu să... 

— S-a întâmplat! a plâns fetița, ochii ei albaștri umplându-se de 

lacrimi. Aveam de gând să îți spun, jur că da, dar ea mi-a zis că o să te 
înfurii și că o să mă baţi măr. A zis că ar trebui să îngrop partea care 
s-a rupt... și să îl fac să pară că așa a fost dintotdeauna. 

— Cine? 

Judd s-a apropiat periculos de mult de copilul care tremura. 

— Care ea? 

— Prietena mea! Abigail. 

Chiar dacă părea imposibil în zăpușeala cortului renașterii, sângele 
mi-a îngheţat în vene. 

Soția lui Judd și-a admonestat fiica: 

— 'Ţi-am spus să nu mai vorbeşti despre această Abigail. Nu e 
reală! 

— Ba da! a strigat fetița și apoi a luat-o la goană afară din cort. 

Judd s-a holbat după ea, cu pumnii strânși, dar a rămas pe loc, 
neputând să acționeze sub privirile dezaprobatoare ale tuturor celor 
din jur. 

— Vedeţi? a cârâit pastorul Briand. Mărturisirile ne ajută să ne 
limpezim sufletul. Ele eliberează adevărul. Cine vine în față acum? 
Judd, poate că ai ceva de zis? 

— Presupun... presupun că îi datorez scuze domnului Fowler... Îmi 
pare rău că te-am acuzat acum... și îmi pare rău că i-am spus despre 
asta lui Edmund Latheton! 

Privirea fermierului s-a îndreptat ca o săgeată spre Edmund. 

— Ce vrea să spună? 

Tâmplarul a pălit. 

— Am vrut doar să te ajut, Judd! 

Bărbatul și-a concentrat atenția spre Gran, uluit. 

— Eu... Îmi pare rău! Judd era atât de supărat și tot zicea că trebuie 
să plătești... 

Gran a tras aer în piept. 

— Păsările mele! Tu ai făcut-o? 

— Abrams m-a ajutat. Și... celălalt bărbat. 

Judd a fornăie 

— Care alt bărbat? 

— Cel înalt, cu pălăria aceea caraghioasă. Nu-l mai văzusem 
niciodată până atunci. Am crezut că este unul dintre ajutoarele tale 

de la fermă.. 

— Am fost doar noi doi în cote. Nimeni altcineva. 

— Fra masiv, aproape la fel de înalt ca tine și... 

Edmund și-a încrețit fruntea, încercând să-și amintească. 

— Parcă avea o monedă de argint. Ceva... argintiu. Îmi tot lucea în 
ochi... 

Și-a frecat chipul cu mâinile, lăsându-și urme roșii pe obraji. 

— Îmi pare atât, atât de rău, Gran! Eu nu... Încă nu-mi dau seama 
de ce am făcut-o... ce m-a apucat... 

— Întunericul! a grăit pastorul Briard. Inima ta a fost plină de 
întuneric! Căiește-te acum și vei fi iertat! 

— Mă căiesc! a spus Edmund, luptându-se să ajungă în fața 
altarului. 

A îngenuncheat la picioarele lui Gran și i-a apucat gleznele. 

— Vreau să cer iertare! Să ispășesc! Din tot sufletul. 

Pastorul a dat din cap cu seriozitate. 

— Căinţa ta a fost văzută. Îți sunt iertate păcatele! 

— Dumnezeu poate să te ierte, dar eu nu o voi face! a murmurat 
Gran, care și-a scuturat piciorul ca să scape de Edmund și și-a văzut 
de drum. 

Când Judd a încercat să îi taie calea, fermierul l-a împins pe 
bărbatul masiv la o parte, fără să se gândească de două ori. 

— Haide, Alice! Mi-a ajuns! 

Învățătoarea a rămas pe scaunul ei. 

— Eu... eu vreau să rămân. 

— Doar nu vorbești serios! 

Femeia a privit nesigură în mulțime. I s-au oprit ochii asupra lui 
Bonnie Maddin. 

— Nu, rămân! Cineva de aici mi-a incendiat școala și vreau să știu 
cine a fost. 

Am tras aer în piept și mi-am coborât privirea. 

Nu o făcusem eu. 

Fusese doar un vis. 

Nu dădusem foc școlii. 

Nu o gândisem. 

Gran i-a cercetat chipul preţ de câteva clipe, apoi a clătinat din cap 

și a plecat. 

Pastorul Briard și-a ridicat braţele, chemând parcă la el. 

— Cine vrea să își spele conștiința acum? Haideţi, haideţi cu toții 
și eliberaţi-vă! 

În cort au început să se audă șoapte, pentru că toată lumea își 
îndemna prietenii, soții, familia să iasă în faţă. 

— Am văzut-o pe Martha plecând din curtea familiei Buhrman în 
dimineaţa înmormântării lui Ruth Anne Mullins, a declarat Molly 
McCleary, cu ochii sticloși și aprinși în timp ce arăta cu degetul spre 
soacra ei. Vorbea de una singură, iar rochia îi era pătată de sânge. 

Prudence a sărit în picioare. 

— i-am zis că nu am omorât eu capra! 

Violet s-a întors spre soția Mai Marelui, cu gura căscată. 

— Martha, este adevărat? 

Bătrâna a izbucnit în lacrimi. 

De pe unul dintre rândurile din față, Cora Schäfer s-a ridicat în 
picioare. 

— L-am auzit pe Mark Danforth lăudându-se prietenilor lui că i-a 
stricat gardul lui Cypress Bell! 

— Tu ai fost? a exclamat Cypress și l-a apucat pe fratele Rebeccăi 
de cămașă. 

Fratele Rebeccăi a râs, chiar dacă încerca în același timp să se 
elibereze. 

În celălalt capăt al cortului izbucnise o ceartă între Alice Fowler și 
Bonnie Maddin. De nicăieri, Alice a lovit-o pe fată, lăsându-și urma 
roșie a palmei pe obrazul ei. 

— Nu am fost eu, jur! s-a văitat Bonnie. 

— Am să te fac să mărturisești, fie și cu forța! a mârâit profesoara, 
aruncându-se asupra fetei. 

Bocetele Marthei erau aproape înăbușite de potopul de glasuri 
furioase și acuze. Bătrâna s-a prăbușit la picioarele lui Violet, 
apucând-o de fuste, plină de regret. 

— A zis că îmi poate da medicamentul de care are nevoie Amos, 
însă pentru asta trebuie să fac ce spune ea. Amos era pe moarte! Cum 
aș fi putut să refuz? 

— Cine? a cerut Violet să afle, încercând să o îndepărteze pe 

Martha de ea. Cine ar vrea să îmi facă rău? 

Ochii i s-au îndreptat din nou spre familia Latheton. 

— Scorpia aceea a fost, nu-i așa? 

— Luaţi vaca asta de pe mine! a strigat Bonnie. 

Răspunsul Marthei a fost înghițit de cearta care izbucnise în 
spatele ei. Corey Pursimon l-a împins pe vecinul lui, Roger Schultz, 
cu atâta putere, încât fermierul a căzut, dărâmând-o și pe Martha. 

— Mincinos nenorocit! Mi-ai distrus câmpurile! 

— Dă-i drumul nevestei mele! a țipat Amos, în timp ce Martha se 
chinuia să se pună pe picioare. 

L-am scăpat din ochi pe Mai Mare după ce s-a pierdut în mulțime, 
dar bastonul lui a zburat pe deasupra și l-a lovit pe Winthrop Mullins 
în tâmplă. Pe chipul băiatului au început să alunece râulețe roșii și, 
înjurând de mama focului, acesta s-a aruncat după Amos. 

— Trebuie să faci ceva! am spus, răsucindu-mă spre pastor. 

Acesta se ascunsese în spatele amvonului și privea îngrozit haosul 
pe care îl crease. L-am apucat de braţ și l-am scuturat. 

— Pastore, trebuie să-i oprim! Oamenii se rănesc unii pe alții! 

— Uneori trebuie să dai foc unui câmp înainte ca o recoltă nouă să 
poată crește, a murmurat el. 

Încetișor, privirea i-a alunecat înapoi spre mine. Ochii îi erau ușor 
încețoșaţi și părea că nu mă vede cu adevărat lângă el. 

— Ai spus că va fi tumultuos, dar nu mi-am închipuit că va fi atât 
de frumos! 

Cuvintele lui aveau un ton straniu, ca o chitară neacordată. 

— Nu am spus asta. Nu am spus niciodată așa ceva... 

M-am înecat, cu respirația tăiată. 

Trebuia să mă întorc. Trebuia să mă uit. Însă înlemnisem, brusc 
convinsă că în spatele meu se află ceva. Cineva care nu ar fi trebuit să 
se afle acolo. Cineva care orchestrase toată această renaștere ca să 
poată privi cu o curiozitate morbidă cum se vor desfășură lucrurile. 

— Pastore, cu cine vorbeşti? 

Ochii i s-au fixat asupra mea. 

— Priveşte-o, Fllerie! Nu-i așa că este magnifică? Un înger al 
răzbunării, coborât să purifice Amity Falls. Nici nu știi cât de mult m- 
am rugat pentru ea. 

M-a trecut un fior prin trupul înghețat, tremurător. Simțeam 
răutatea emanată de creatura malițioasă, irezistibilă. Chema 
întunericul ascuns adânc în mine, acolo unde îngropasem orice 
pornire furioasă avusesem. Scurma neîncetat, vrând să o găsească pe 
cea mai rea dintre toate și să o aprindă. 

M-am străduit să văd ceva cu coada ochiului. Am întrezărit o 
formă subțire, înveșmântată în alb, iar gândurile mi s-au îndreptat 
imediat spre noaptea în care tata și Samuel scăpaseră din pădure. 
Noaptea în care aprinsesem Domniţele Noastre. Noaptea în care 
văzusem o femeie îmbrăcată într-o rochie deschisă la culoare ieșind 
din lanul de grâu. 

Noaptea în care dădusem foc școlii. 

Nu! 

— Ce vrei? am șuierat, neputând să mă întorc cu fața la ea. De ce 
faci asta? 

Fa nu a spus nimic, dar i-am simţit privirea grea cercetându-mă. O 
mână s-a mișcat, iar niște degete ireal de lungi și noduroase mi-au 
mângăâiat coada împletită. Aș fi vrut să mă feresc de atingerea ei, dar 
era imposibil, eram prinsă ca un fluture în insectar, la dispoziția ei, 
pentru a fi privită și studiată. 

— Eu? a murmurat ea cu un glas blând și ademenitor. Eu nu am 
ridicat nici măcar un deget. Priveşte! Ei fac toată treaba. 

A scos un sunet ușurel, ca și cum ar fi căzut pe gânduri. 

— Tu faci toată treaba, fetiță cu părul de culoarea mierii. 

— E o nebunie! Trebuie să ne oprim! Trebuie să ne oprim în clipa 
asta! a strigat Rebecca Danforth, atrăgându-mi atenţia. 

Se cățărase pe un scaun, în mijlocul cortului, și se lupta să acopere 
rumoarea. Cineva a lovit-o din greșeală, iar fata și-a dus imediat mâna 
la burtă, dezechilibrându-se. 

— Opriţi-vă! am strigat, lăsând creatura în urmă și alergând spre 
Rebecca. 

Indiferent ce cuvinte urâte ne spuseserăm, nu puteam să stau cu 
mâinile-n sân și să o las să pățească ceva. 

— Opriţi-vă! Opriţi-vă acum! am strigat, croindu-mi drum prin 
gloată. 

Cineva și-a trecut unghiile peste fața mea și a trebuit să mă aplec 

ca să nu fiu lovită de Mark Danforth, dar în cele din urmă am ajuns la 
Rebecca. Mi-am ridicat mâinile, încercând să o ajut să-și găsească din 
nou echilibrul. 

— Te simţi bine? Lucrurile au scăpat de sub control! 

A dat din cap și mi-a îndepărtat mâna. Apoi a scos din buzunar un 
pistol și, până să apuc eu să țip, a tras un foc de avertizare în aer, 
dând o gaură în pânza de deasupra capului ei. 

— Destul! a strigat, iar mulțimea a amuţit. 

Am auzit râsete din colțul în care pastorul Briard stătea acum 
ghemuit, dar, când mi-am îndreptat într-acolo privirea, Străjerul 
Întunecat dispăruse. 

Rebecca și-a trecut palma peste față. 

— Uitaţi-vă la voi! Uitaţi-vă la ce se petrece aici! Orașul nostru se 
destramă. Din nou! Ceva nu e în ordine, ceva teribil se petrece! 

Şi-a îndreptat privirea spre mine. 

— Nu-i așa? 

— Așa este, am spus. Și știu de ce. 

Toată lumea și-a îndreptat atenţia spre noi. Nici măcar o singură 
persoană nu rămăsese neafectată de încleștare. Pretutindeni vedeam 
doar nasuri și buze sparte. Haine sfâșiate și încheieturi umflate. 

Le-am cercetat chipurile răvășite, rotindu-mi privirea până când 
am dat de pastor. Cu o mână tremurândă, am arătat spre el. 

— Sunt lucruri pe care acest om le știe și pe care nu vi le-a spus. În 
Amity Falls lucrează forțe întunecate. Seceta, mana și mutaţiile 
bizare. 'Toate... acestea! am spus, arătând cortul distrus. Suspiciunile 
și violențele. Totul a fost provocat de creaturile din păduri. De 
Străjerii Întunecaţi. Nu știu cu precizie ce sunt - creaturi sau monștri, 
zeități din vechime sau ființe... supranaturale. Dar sunt aici, și asta... 
totul... se întâmplă din cauza lor. 

Alice Fowler - cu părul ei argintiu acum smuls din cocul îngrijit pe 
care îl purta de obicei și cu o mânecă de la rochie atâmându-i 
zdrenţuită - și-a îndreptat privirea spre pastor. 

— Este adevărat, Clemency? 

— Eu... 

Pastorul și-a îndreptat gulerul, de pe chip scurgându-i-se sudoarea. 

Am insistat: 

— Cei doi Fairhope le-au spus Mai Marilor și lui Briard că ar vrea 
să se lupte cu aceste creaturi, dar pastorul a vrut în schimb să 
organizeze această adunare ridicolă. Și, în tot acest timp, creaturile 
au fost aici, folosindu-se de el de la bun început. Ceea ce ai văzut nu 
era un înger al răzbunării. A fost un Străjer Întunecat. A râs de tine, a 
râs de noi toți pentru că le-am căzut în plasă. 

Pastorul a clătinat din cap. 

— Asta este absurd! Fa nu e... 

— Matthias! am strigat, răsucindu-mă ca să dau de Mai Mare. 
Amos, Leland! Aţi fost acolo noaptea trecută. L-ați auzit pe Ephraim. 
Spune-ţi-le tuturor ce v-a povestit! 

— Nu! Nu! Nu contează ce s-a spus! 

Simon Briard și-a făcut loc prin mulțime. A ajutat-o pe Rebecca să 
coboare de pe scaun și i-a luat pistolul din mână. 

— Nu contează ce spun ei. Fi zic că orașul trebuie să fie unit - fie 
că vor caravane sau renașteri, Hotărâri sau Judecăţi. Dar nu poţi uni 
ceva ce a putrezit din interior. 

A respirat adânc. 

— Ellerie vorbește despre niște creaturi stranii. Despre monștri. 
Entităţi care aduc întuneric și pieire. 

S-a întors spre mine, cu ochii înflăcărați. 

— Spune-le pe nume - diavoli! 

Din mulţime s-au auzit șoapte, mârâituri și șuierături. 

— lar diavolii nu vin nechemaţi. Cineva din Amity Falls a adus 
aceste creaturi aici. Cineva ni i-a pus în cap. Dinadins. Pentru a 
corupe și a distruge. Pentru a ne nimici pe toți. 

Am clătinat din cap, încercând să-l opresc, însă Simon a continuat, 
strângând mai tare pistolul. 

— În dimineața aceasta mergeam în lungul graniței de la 
proprietatea mea când m-am împiedicat de... ceva. Un cerc făcut din 
pietre și alte nimicuri, pe pământ. Părea vechi de câteva luni și fusese 
construit probabil înainte să cadă zăpada. Cineva a călcat pe 
pământul meu și a invocat diavolul. Și știu și cine a făcut-o! 

A ridicat deasupra capului un mic pătrat de material. 

— Ce este? a strigat Amos McCleary, încercând să vadă ceva cu un 
ochi bun și unul învinețit. 

— O batistă! Una cu un model vechi, brodat de bătrâna văduvă 
Mullins. Vedeţi monograma cusută? S-E-D. 

Mi s-a tăiat respiraţia când l-am auzit citind inițialele. Ştiam ce 
avea de gând să spună. 

— Samuel Elazar Downing, a declamat Simon. El i-a invocat pe 
acești demoni. El a adus întunericul în orașul nostru. Și iată, aici 
puteți vedea cum a încheiat pactul cu sângele lui! Trei stropi. 

Trei stropi de sânge. 

Trei stropi de sânge pe o batistă. 

Eu îmi tamponasem degetul însângerat de o batistă de trei ori, 
apoi o dădusem mai departe. 

Lui Whitaker. 

Îmi aminteam întunericul rece al acelei nopți. Pe cer nu fuseseră 
destule stele ca să îmi pot da seama ce era brodat în colțul batistei, 
însă simţisem textura cusăturilor. Batista pe care mi-o dăduse 
Whitaker avea ceva brodat pe ea. Iniţialele lui Sam, oare? 

Și dacă așa era, cum ajunsese batista pe proprietatea Rebeccăi? 
Într-un cerc care era folosit pentru a invoca creaturi demonice? Cum 
ajunsese pe mâna lui Simon Briand? 

M-am îndepărtat de grup, cu capul învârtindu- mi-se, cu genunchii 
tremurând, și m-am prăvălit pe pământul uscat de secetă. Am simţit 
un junghi dureros în pântece și gust de fiere pe limbă, și a trebuit să 
îmi astup gura ca să nu vărs. 

Pentru a încheia un târg era nevoie de sânge. Eu crezusem că îi 
ofer chezășie doar lui Whitaker, însă el se folosise de mine pentru 
scopuri diabolice. 

Sângele meu fusese folosit pentru a aduce aceste creaturi în Falls. 

Fra numai vina mea. 

Vina lui. El îi invocase. 

Toate moiţile, toate necazurile pe care aceste creaturi le 
provocaseră erau din vina mea. 

Din vina lui. 

Eu... 

El... 

Cine era el? 

Și atunci a venit și voma, rău mirositoare și apoasă ca o zeamă. Nu 


e- 3/79 + 


mai mâncasem nimic consistent din urmă cu o zi, iar acum simțeam 
pe gât o usturime ca de brici. 

Zăpușeala mă strivea ca un bolovan. Tâmplele îmi pulsau și nu-mi 
puteam opri tremuratul. După ce mi-am vărsat și sufletul, m-am 
ghemuit, vrând doar să mor. 

Nimeni nu îmi observase suferinţa. 

Am ascultat ca în transă cum Simon își continua lista de acuzaţii. 
Pastorul i s-a alăturat. Urma să se organizeze o echipă care să-l caute 
pe Samuel. Aveau să întoarcă până și ultima piatră din Amity Falls, 
până când aveau să dea de Sam și să îl aducă la Judecată. 

— Nu! am șoptit, luptându-mă să mă ridic. 

Îmi aminteam prea bine ce se întâmplase la ultima Judecată ținută 
în Amity Falls. Nu-mi puteam lăsa fratele geamăn să plătească pentru 
greșelile mele. Eu eram cea care adusese creaturile în orașul nostru. 

Însă, chiar dacă mi-aş fi mărturisit vina în acea clipă, în fața 
tuturor, nu eram convinsă că aș fi putut să îl salvez pe Sam. Mulțimea 
era prea înfierbântată ca să asculte vocea rațiunii. 

Trebuia să merg la sursa răului. Trebuia să îi găsesc pe Străjerii 
Întunecaţi și să îi conving să se oprească. Era singura șansă pe care o 
avea fratele meu. 

M-am ridicat, tremurând, și am orbecăit înapoi în cort. Am găsit-o 
pe Merry și am apucat-o de mână. 

— Trebuie să plecăm de aici! Trebuie să ajungem la fermă! Acum! 

De parcă m-ar fi auzit, pastorul Briard și-a îndreptat privirea 
arzătoare spre noi. Obrajii îi dogoreau de indignare. Ochii ni s-au 
întâlnit pentru o clipă, iar nasul i s-a încrețit într-un mârâit animalic: 

— Diavolul a intrat în Amity Falls, iar Samuel Downing este cel 
care l-a adus. 


oĝo 


— A fost de față; era chiar acolo, în cort, cu noi! am strigat, în timp 
ce alergam spre casă, alături de Merry și de cei doi Fairhope. Ce-o să 
facem? 

— Trebuie să o luăm pe fetiţă și să vă scoatem pe toți din oraș! a 
răspuns Ephraim. 

M-am oprit brusc. 

— Să plecăm? Acesta este planul tău măreț? Parcă spuneai că ai 

venit aici ca să îi înfrunţi. Dacă plecăm... 

— Supraviețuim! mi-a tăiat-o Ephraim. Supraviețuim și putem 
duce lupta mai departe, altă dată. 

— Dar... cum rămâne cu ceilalți? Cu orașul? Fi... 

— Își pot face propriile alegeri. Nu le datorezi nimic, Fllerie. 

— Nu putem pleca fără Sam; vor să pună mâna pe el. Sunt convinși 
că el i-a invocat pe Stirăjerii Întunecaţi. 

Ephraim a clătinat din cap dezgustat. 

— Nu sunt demoni, ca să aștepte să fie chemaţi. Nu asta le este 
firea. Fi doar... există, aici, în lumea noastră. Un Străjer Întunecat este 
la fel ca un Ahuizoti“, Kraken, Ahoolf, ca Pasărea Tunetului”, Shuckê 
sau Tatzelwurm?. Nu poate fi manipulat și nici controlat. 

Ephraim a făcut o pauză. 

— Desigur, doar dacă nu cumva... 

— Ce? am sărit imediat, agățându-mă de nesiguranța lui. 

— Doar dacă nu cumva persoana le-ar ști numele... 

— Nu Sam i-a adus aici. Nu ar fi putut să facă așa ceva! am insistat. 

Ephraim a dat din cap. 

— Bineînţeles că nu! Judecând după cât de mult s-a răspândit 
întunericul lor - care a afectat animalele din pădure, pe cele 
domestice, chiar și pe oameni -, aș zice că sunt aici de ani întregi, că 
v-au urmărit, așteptând. 

Merry s-a încruntat. 

— Chiar crezi că sunt aici de atât de mult timp? Simon a spus că 
cercul care i-a invocat e vechi de doar câteva luni. Și batista... 

Cuvintele ei mi-au bubuit în timpane și nici nu am mai auzit ce 
mai avea de spus. Făcusem târgul în octombrie, cu mult după ce 


4 În traducere liberă, „câine de mare”. Creatură legendară din mitologia aztecă, 
despre care se spune că îi ademenește pe oameni spre pieire (n.tr.). 
5 Monstru marin din mitologia scandinavă, o făptură de dimensiuni impresionante și 
cu o putere uluitoare, despre ale cărei tentacule se spune că pot trage în adâncuri 
corăbii întregi (n. tr.). 
6 Criptid înaripat din mitologia indoneziană (n. tr.). 
7 Creatură legendară din cultura unor triburi indigene din America de Nord (n. tr.). 
8 Câine negru, fantomatic, din folclorul englezesc (n. tr.). 
9 Creatură cu corp de șarpe și față de pisică întâlnită în folclorul din zona Alpilor (n. 
tr.). 

caravana lui Jeb McCleary fusese nimicită. Lupii, sau cine știe ce 
animale fuseseră acelea sub forma cărora se arătaseră la început, 
apăruseră cu mult înainte de înțelegerea mea cu Whitaker. 

Acum, că scăpasem din zăpușeala sufocantă a cortului renașterii, 
puteam să văd lucrurile cu mai multă claritate. 

Nu era vina mea! 

Nu sângele meu îi adusese pe Străjerii Întunecaţi în orașul nostru! 

Îmi venea să mă arunc la pământ, în timp ce ușurarea mi se 
scurgea prin vene, alungând toate spaimele. 

— Câţi... câți sunt? 

— Conform arhivelor noastre, doi au trecut inițial din Anglia, dar 
numărul lor a crescut între timp. Regina. O fată... 

— Abigail, am spus tristă. 

— O femeie mai în vârstă și doi bărbați. 

— Cinci Străjeri Întunecaţi? am șoptit, numărându-i pe degete. 

Pe fruntea lui Merry au apărut broboane de sudoare care nu aveau 
nimic de-a face cu fierbințeala amiezii. 

— Unii dintre Străjerii Întunecaţi sunt bărbaţi? 

Ephraim a dat din cap, ca și cum ar fi vrut să spună că se aștepta ca 
asta să fi fost evident. 

— Te... te simţi bine, Merry? 

Thomas s-a tras spre ea și și-a lăsat ușurel mâna pe spatele ei. 

— Eu am crezut că... Aţi vorbit mereu numai despre Regină, 
despre femeia pe care au văzut-o Ellerie și Cyrus. Apoi, fiica lui Judd, 
la renaștere, a văzut-o pe fetița despre care a povestit și Sadie... Eu am 
crezut că sunt doar femei. 

Thomas și Ephraim au schimbat priviri îngrijorate. 

— Merry? am spus. 

— Aţi zis... ați zis că le oferă tot felul de lucruri oamenilor, nu-i 
așa? 

Ephraim a răspuns după o clipă: 

— Orice vrei, orice îți dorești cel mai mult. 

Merry și-a plecat capul. 

— Cum ar fi... un tort de ciocolată? a murmurat ea atât de încet, 
încât abia am auzit-o. 

M-am întors spre sora mea, uluită. 

— De ziua lui Sadie. Tu ai fost? 

— Mi-a spus că e cacao în magazia domnului Danforth... 

Mi-am lăsat mâna pe umărul ei. 

— Cine? 

S-a ferit de atingerea mea. 

— Dumnezeu! 

Rugăciunile ei din fiecare dimineaţă, de pe câmpul cu flori. 

Mi-o aminteam cu mâinile întinse, cu palmele deschise, smerită și 
rugătoare. 

Fusese singură, eram convinsă de asta. 

Dar fusesem convinsă și că Abigail nu este nimic mai mult decât o 
prietenă imaginară. 

I-au tremurat buzele. 

— Eu am vrut doar... Vreau doar să știți că... Nu am știut. Nu am... 
Eu chiar am crezut... 

— Merry, mi-am păstrat un ton blând. Ce ai... Pentru ce crezi că te 
rugai? 

Avea genele grele de lacrimi. 

— La început, numai pentru lucruri bune: pentru o recoltă bogată, 
pentru ca tata să nu fie înțepat de albine, pentru ca grădinii noastre 
să îi meargă bine... Am rămas surprinsă atunci când mi-a răspuns, 
când am putut să îl aud cu adevărat, însă Biblia povestește multe 
întâmplări în care Domnul le-a vorbit oamenilor. Nu m-am îndoit. 
Și... el chiar m-a ascultat. Cu adevărat... Apoi... Sadie își dorea atât de 
mult tortul... În noaptea aceea, când am mers să mă rog... m-am 
pierdut. 

— Ai cerut tortul. 

A dat din cap, tristă. 

— Ceţi-a spus Domnul... Adică, ce ţi-a spus el că trebuie să faci? 

Şi-a ascuns privirea, cu chipul întunecat devină. 

— Tu i-ai distrus cămara lui Cyrus? 

— Trebuia doar să dărâm câteva cutii. Dar... mi s-a părut 
amuzant... să împrăștii făină și să privesc cum curge melasa. N-am 
știut că domnul Danforth se va înfuria atât de tare sau... sau că o va 
răni pe mama. 

Merry a pălit. Arăta de parcă era gata să verse. 

Aș fi vrut să o alin, să îi spun că totul avea să fie bine, dar nu 
puteam să o fac. Existau prea multe necunoscute, prea multe lucruri 
nesigure! Lumea părea gata să o ia razna. Nu aveam ce garanţii să îi 
ofer. 

— Ne vom gândi la o cale de a îndrepta lucrurile. Cumva! După ce 
îl ajutăm pe Sam! am promis, sărutându-i creștetul. Care cine știe pe 
unde e. 

— E absurd ca oamenii să creadă că băiatul îi controlează pe 
Străjerii Întunecaţi, a grăit Ephraim, readucându-ne în prezent. 

— Însă e cu putinţă să îi controleze cineva, corect? Ai spus ceva 
despre numele Străjerilor Întunecaţi, nu-i așa? am murmurat. La ce... 
la ce te refereai, mai precis? 

Thomas a intervenit: 

— Este una dintre teoriile tatei... Creaturile pe care le vânează 
Frăția sunt din carne și oase, însă, cu timpul, au căpătat un statut 
aproape supranatural. Se scriu povești și cântece despre ele, mituri și 
legende. Chiar și basme pentru copii, care să-i avertizeze în privința a 
ceea ce se ascunde în întuneric. 

— Toate poveștile au un sâmbure de adevăr, l-a întrerupt Ephraim. 
Trebuie să știi să îl alegi din balastul hiperbolic. 

Și-a dus mâna la ochelari, dar nu și i-a scos. 

— Peste tot în Europa, basmele abundă în entităţi care îţi pot 
împlini cea mai aprinsă dorință în schimbul unui mic favor. Atunci 
când, în mod inevitabil, târgul se dovedește a fi unul păgubos, eroul 
trebuie să afle numele creaturii pentru a-l putea anula. Acesta este 
sâmburele de adevăr. Numele lor adevărate cântăresc greu. Dacă le 
cunoști, le poți controla. 

— Dar voi le știți, nu-i așa? Ştiţi numele Străjerilor Întunecaţi? 

Mi-am mutat privirea de la unul la altul. 

— Nu-i așa? 

Thomas a ridicat neajutorat din umeri. 

— Au avut multe denumiri de-a lungul vremii. Atotștiutorii, Cei- 
care-nu-clipesc. Numele de „Străjeri Întunecaţi” e doar unul pe care 
eu și tata l-am inventat. 

Am împietrit, cu vorbele lui răsunându-mi în urechi. M-am 
luminat apoi, aşa cum se aprinde o scânteie atunci când cremenea 

lovește oţelul. Scânteia a crescut, s-a preschimbat într-un foc care a 
alungat întunericul din mintea mea, și am ajuns să văd totul cu 
claritate. 

— Pentru că lucrurile... lucrurile importante... au nume, am șoptit. 

Mi-am încleștat pumnii. Lumea se învârtea cu mine. 

Îi spusesem asta lui Whitaker mai demult. 

„Numele au o anumită putere, nu crezi? Odată ce îţi dai numele, 
nu mai ai ce face și trebuie să te lași controlat de cei care ţi-l deţin.” 

Mi s-a tăiat respiraţia, iar gâtul mi-a devenit brusc prea uscat. 

Whitaker nu îi adusese pe Străjerii Întunecaţi în Amity Falls. 

Whitaker era un Străjer Întunecat. 

Aș fi vrut să mă prăbușesc în genunchi, pentru că adevărul mă 
lovise în plin. 

El era una dintre acele creaturi. Unul dintre monștri. 

Nu era cu putinţă. 

El era Whitaker! 

Whitaker al meu! 

Băiatul în care învățasem să am încredere și la care ajunsesem să 
ţin. 

Băiatul de care mă îndrăgostisem. 

Înlăuntrul meu însă știam. 

Frau mult prea multe momente care altfel nu ar fi avut sens. Prea 
multe rânduri în care fusese evaziv. 

Pentru că, dacă ar fi spus adevărul, s-ar fi compromis. 

— Sadie! am murmurat. 

Fra acasă, singură, cu el. 

— Trebuie... trebuie să mergem! Chiar acum! 

M-am întors și am luat-o la fugă. Ceilalţi m-au urmat, respirând 
greoi, însă nu mă puteam opri ca să-i aștept. Trebuia să ajung la sora 
mea mai mică. 

Țărâna mi se ridica sub tălpi. Fra atât de cald! Totul era atât de 
uscat! Pământurile noastre mureau, îmbolnăvite de prezența 
Străjerilor Întunecaţi. Îmbolnăvite de el. De Whitaker. Trădarea lui 
ustura mai rău decât mușcătura unui șarpe. 

Cum de mă lăsasem minţită cu atâta ușurință? 

Cum de nu ghicisem? 


e 385 


Am luat colțul și am zărit casa noastră, gata să izbucnesc în lacrimi 
de ușurare. 

Sadie era acolo, pe verandă, legănându-se leneș în balansoar. 

Whitaker era în preajmă, pe trepte. Își făcea vânt cu pălăria. 

S-a ridicat în picioare când nea văzut, dar a înmărmurit atunci 
când ochii i s-au oprit asupra mea. A înţeles imediat și, fără să piardă 
nicio clipă, s-a întors și a dispărut în spatele casei, îndreptându-se 
spre pădure, chiar dacă Sadie protesta. 

Mi-am întors capul. 

— Ephraim, trebuie să ai o idee... Care sunt numele lor? 

— Numele lor? a șoptit, roșu la față și cu respirația tăiată. Nu știu! 
Am sperat că vom afla mai multe aici, am sperat... Avem încă timp să 
lăsăm totul în urmă... O putem lua de la capăt într-altă parte. 

Am clătinat din cap, hotărâtă. 

— Nu am să fug de ei. Trebuie să se sfârșească! Acum! 

— Ellerie, doar nu vrei să... 

— Mery, ai grijă de Sadie! Stai în casă și asigură-te că toate 
ferestrele și ușile sunt închise și baricadate! Dacă vine cineva din oraș 
după Sam... 

Nici nu mi-am putut duce gândul îngrozitor până la capăt. 

— Ephraim, Thomas... Apăraţi-le! Mă întorc cât de repede pod 

— Ellerie, așteaptă! a strigat Merry după mine, dar eu eram de 
mult dusă. 

% 
Legea a șaptea: În inima pădurii nu pătrunde, 
căci dincolo de Clopoței, ea demonii-i ascunde! 


FĂRĂ SĂ AM LA MINE NICIO SCÂNTEIE DE LUMINĂ ȘI NICIO 
fărâmă de noroc, m-am afundat în pădure. 

Avea să mă găsească el; eram sigură de asta. 

Am înaintat printre pini, printre Clopoţei. Clinchetele lor ascuţite 
au umplut aerul, marcându-mi trecerea, la fel de grăitor ca o pată de 
cerneală pe o coală albă. 

Apoi, dintr-odată, a apărut în fața mea, într-un luminiș mic de la 
marginea Clopoţeilor. 

Whitaker! 

Nu Whitaker! 

Nici măcar persoana pe care ajunsesem să o numesc Whitaker. 

Nici măcar o persoană, nu cu adevărat. 

El era? 

În ciuda a tot ceea ce știam, voiam să alerg la el. 

Nu arăta așa cum îmi închipuisem că arată Străjerii Întunecaţi. Nu 
avea gheare și nici dinţi ascuţiri. Ochii lui erau calzi și, în mod clar, 
nu erau argintii. Îndoiala mi s-a strecurat în oase, iar picioarele au 
fost gata să mă trădeze. 

Dacă mă înșelam? 

Aici nu mai erau pini înalți, ci iarbă și mărăcini sălbatici. M-am 
oprit. 

— Ellerie! 

Tonul lui era prea degajat. Prea exersat. Știa că știu. Vocea îl trăda. 

Și-a mușcat buzele și m-a cercetat cu atenție. 

— Ştii... 

Am dat din cap. 

A strâns din buze, cu chipul golit de orice emoție. 

— Cum ţi-ai dat seama? 

— Datorită cercului pentru invocare de la ferma Danforth. 

Fiecare celulă a ființei mele îl implora să nege, însă el a rămas 
nemișcat. 

— Acela a fost doar un foc de tabără. 

M-am legănat ușurel. 

— A fost de ajuns, încât să trezească panica în întregul oraș. 

— Atunci și-a împlinit scopul, presupun. 

— Aceea era chezășia mea, nu-i așa? 

Şi-a plecat capul. 

— Cum ai pus mâna pe batista lui Sam? 

A ridicat din umeri. 

— Nu a fost greu. Doar o mică favoare pe care mi-a făcut-o Trinity 
Brewster când a venit în vizită la Sadie. Voia un set nou de arșice. 

Și-a trecut un arătător pe deasupra încheieturilor, care zvâcneau 
ușor, precum coada unei pisici. 

— Dacă te ajută cu ceva, să știi că o aveam cu mult timp înainte să 
te cunosc. 

— Nu mă ajută. 

S-a crispat. 

— Nu! Presupun că nu! 

— Cum... cum ai putut? 

Nu a spus nimic. 

— Întreg orașul îi vrea capul lui Sam. Oamenii cred că el v-a adus 
aici, că a invocat diavolul ca să provoace toate aceste lucruri 
îngrozitoare. 

Ochii îi erau fixaţi asupra mea. 

— Îl vor duce la Spânzurătoare. Asta vrei? 

— Vreau... 

Privirea i-a alunecat într-o parte. 

— Ce vreau eu este complicat. 

A făcut apoi un pas spre mine, agitat, de parcă distanța dintre noi 
l-ar fi durut. 

— Când am venit în această vale, voiam... 

A privit în altă parte, cu vina întipărită pe chip. 

— Dar acum... nu te-aș putea răni niciodată. Nici pe tine, nici pe 

familia ta. 

Familia mea! 

Mi le-am închipuit pe Sadie și pe Merry la fermă, stând de veghe la 
fereastră. 

Mi l-am închipuit pe Sam ascuns într-un hambar sau într-o 
magazie, ori poate în vreo peșteră de pe lângă Lacul Verde, și m-am 
rugat nu fi fost găsit. 

Mi-am închipuit... 

Am împietrit. Un fior de groază mi s-a răspândit în tot corpul. 

— Mama și tata! 

Numele lor mi-au alunecat de pe buze ca o șoaptă, cu respiraţia 
tăiată. Spaima mi s-a înfipt în inimă, sfâșiindu-mi-o în bucățele, în 
timp ce în minte mi se contura ultima amintire cu ei, în spatele unei 
căruţe pe care o conducea Whitaker. Îi dusese în pădure și apoi... ce? 

— Sunt morți, nu-i așa? Nu i-ai dus cu adevărat la oraș! Nu ai 
părăsit niciodată Falls. 

S-a întins spre mine, oprindu-se chiar înainte să mă atingă. 

— Ştii bine că am plecat. 

— Nu știu! 

— I-am dus. Ți-am adus materialul acela. 

— Materialul pe care l-ai furat de la Letitia Briard. Sau pe care l-a 
furat un prost pentru tine. În schimbul unui favor! i-am aruncat în 
faţă. 

S-a încruntat, rănit. 

— Poftim? Nu! Ellerie! Nu! Nu aș putea să... 

— Ce altceva ar trebui să cred? Că i-ai condus prin pădure din 
mărinimie? 

— Am făcut-o pentru că te... 

— Nu o spune! am răbufnit. Nu mai spune asta niciodată! 

— Dar este adevărat. 

— Nu poate fi adevărat! Minţi! Mă minţi pe mine și te minţi și pe 
tine însuţi. Nu contează, oricum. Nu mai cred nimic din ceea ce spui. 

Mi-am luat ochii de la el, luptându-mă cu pornirea de a plânge. 
Era prea mult! Mult prea mult! 

A făcut ultimul pas, anulând distanţa dintre noi, și m-a apucat de 
braț. M-a tras, încercând să mă facă să-l privesc în ochi. 

— Nu ţi-am ucis părinții! Uită-te la mine. Mint? 

M-am luptat să scap din strânsoarea lui. 

— Nu știu! 

— Ba știi! a mârăit și mi-a ridicat bărbia. 

Mâinile mele trădătoare ardeau să se prindă de umerii lui, să se 
cuibărească în siguranța pe care o emana și să îl plece spre mine, spre 
buzele mele. Mi le-am lăsat pe lângă corp, înainte să își poată duce la 
bun sfârșit actul trădător. Nu voiam să îl privesc. Nu voiam să văd 
chipul pe care ajunsesem să îl îndrăgesc, purtat ca o mască peste cel 
al unui străin. 

Însă era de neînduplecat, iar strânsoarea îi era fermă. Am rezistat 
atât cât am putut, însă în cele din urmă am cedat. Atunci când i-am 
întâlnit privirea deschisă, clară, l-am văzut pe Whitaker. Nu un 
monstru, ci un om. 

— Nu minţi! 

Și-a slăbit strânsoarea, iar degetele i-au alunecat în lungul brațelor 
mele. Mi-a atins încheieturile cu blândețe, rugător. 

— Bun! Mulţumesc! 

— Dar asta nu schimbă cu nimic lucrurile, am adăugat în grabă, 
spulberându-i fărâma de speranță pe care poate și-o făcuse. Eşti... ești 
unul dintre ei. 

— Sunt! 

— M-ai mințit! 

— Nu am minţit. Pur și simplu nu ţi-am spus niciodată adevărul. 
Este o diferenţă. 

— Oare? 

Ochii i s-au întristat. ÎL rănisem și știam că trebuie să acționez 
repede, cât încă era chinuit de vină, cât remușcările se încolăceau în 
jurul lui ca niște șerpi veninoși. 

— Am nevoie de ajutorul tău! 

— Pot să te scot din Falls, a promis el, cu obrajii îmbujoraţi de 
ardoare. Și pe surorile tale. Înainte... înainte ca totul să se destrame. 

— Lucrurile sunt deja cum nu se poate mai rău. Dar cred că știu 
cum să pun capăt haosului. 

I-am atins obrazul. 

— Spune-mi numele ei! 

S-a arătat confuz. 

— Al cui? 

— Ştii la cine mă refer. Al femeii. Conducătoarea voastră, Regina. 
Cum i-o-ți zice... Spune-mi numele ei! 


— Nu pot să fac asta, Ellerie! 

— Poți! 

A clătinat din cap. 

— Vreau să te ajut - nici nu-ţi închipui cât de mult, mai cu seamă 
că... 

A înghiţit în sec. 


— E vina mea că am ajuns în locul acesta. Dacă... dacă nu te-aș fi 
văzut, nimic din toate acestea nu s-ar fi întâmplat. 

— Ce vrei să spui? 

S-a îndepărtat, pașii împovăraţi de rușine purtându-l în adâncul 
luminișului. 

— Noi, Înnemuriţii”, nu rămânem întotdeauna împreună. Dacă nu 
avem un joc în desfășurare, cutreierăm singuri, încercând să ne 
umplem timpul cât căutăm următoarea pradă. 

Și-a încleștat pumnii. 

— Acum doi-trei ani, am ajuns în această zonă. La început nu mi s- 
a părut cine știe ce... E un loc atât de izolat, de sălbatic! Apoi însă am 
auzit Clopoţeii. Oriunde rătăceam, îi auzeam din ce în ce mai tare, 
clinchetul lor mă atrăgea, mă ademenea din munţi, spre valea asta. 
Am văzut lacul și satul. Și apoi, te-am văzut petine... 

Și-a întors privirea și s-a uitat în ochii mei, chinuit de remușcare. 

— Am văzut o fată - o fată frumoasă, radiantă, cu părul de 
culoarea mierii, stând la marginea pădurii. Parcă voia să ia o hotărâre. 
Pe chip i se citea îndoiala, ochii îi ardeau de dor. Avea un picior pe 
câmp, bine înrădăcinat în lumea ei, dar celălalt îi tremura deasupra 
lizierei, gata să pășească în pădure, să îi descopere misterele, gata să 
vină să mă găsească - chiar dacă în acea clipă nu știa asta. 

Și-a coborât privirea spre încheietura degetelor. 

— Nu am putut să mi-o scot din minte, oricât de mult am încercat. 


10 Kindred (în. orig.). În limba română, „a înnemuri” înseamnă atât „a se înrudi, a 
deveni neam”, cât și „a deveni nemuritor”, ceea ce li se întâmplă practic celor care 
aleg să se alăture Reginei (n.tr.). 

Fa era mereu acolo. Aștepta la granița tuturor lucrurilor. Tânjea. Am 
vrut să fiu acolo atunci când avea să își facă curajul de a păși. 

— Nu îmi amintesc! 

Nu era tocmai o minciună. 

Deși nu eram sigură la ce zi se gândea el, mă simţisem 
dintotdeauna privită din întunericul pinilor. Crezusem că sunt 
copacii, care-și țin respiraţia, așteptând să se întâmple ceva. 

În tot acest timp îl așteptaseră oare pe Whitaker? Așteptaseră și îl 
priviseră urmărindu-mă? 

Pielea brațelor mi s-a făcut de găină. M-au trecut fiorii, în ciuda 
zăpușelii înăbușitoare. 

— Am urmărit-o mai departe, din pădure. M-am întors mereu, 
anotimp după anotimp, ca să o privesc. Părul ei de culoarea mierii a 
căpătat cele mai încântătoare reflexe aurii, a șoptit el, mișcându-și 
degetele subțiri ca niște fuse. 

Mi s-a tăiat respiraţia la gândul că m-ar putea atinge cu adevărat. 
Ideea că mi-ar putea mângâia părul mi-a trezit o plăcere stranie, 
dureroasă. 

Deși a rămas nemișcat, l-am simţit întinzându-se spre mine, 
ademenindu-mă, implorându-mă să vin la el. Şi aș fi vrut să o fac, aș fi 
vrut să mă mișc, să pășesc spre el, până când între noi nu ar mai fi 
rămas nimic, dar picioarele mi-au rămas pe loc, înrădăcinate în 
pământul pădurii. 

— Apoi ce s-a întâmplat? 

— M-au găsit ceilalți. Noi nu putem sta despărțiți prea mult. Au 
venit și au urmărit. Apoi au decis că sosise timpul să se arate. 

— Levi Barton, am ghicit. Fermierul care... 

Nu am putut să închei. 

A dat din cap, înfrânt. 

— Nu se simţea bine. Fra un suflet chinuit, care tânjea după mai 
mult decât avea. Fa i-a dat pumni de aur, exact așa cum își dorise. Ar 
fi trebuit să... Acum nici nu-mi mai amintesc bine, dar știu că a 
devenit paranoic, începând să se teamă că bogăția pe care abia o 
obținuse îi va fi furată. Nu mai avea încredere în vecinii lui, nici în 
propria soție. 

Mi-am amintit suspiciunea arzătoare, plină de disperare, care mă 

cuprinsese după ce primisem zahărul. Înțelegeam perfect, cu 
tulburătoare claritate, cum un astfel de dar putea fi distrus de spaimă. 
Mânjit și deformat. Cum puteai aluneca în întuneric. Noi, oamenii, 
nu eram prin nimic diferiți de animalele din pădure. Firea noastră era 
distorsionată și pervertită de prezenţa Străjerilor Întunecaţi. 

— Apoi... s-a hotărât să rămână. Amity Falls părea locul perfect 
pentru un nou joc. 

A clătinat din cap. 

— Îmi pare rău pentru asta! Îmi pare rău că am ajuns în locul 
acesta de la bun început. Dacă aș putea da timpul înapoi... 

A oftat. 

— Aș vrea să spun că aș face-o, dar... 

A făcut câţiva pași spre mine. 

— Tu ești singura care a știut că mint în privința numelui meu. 

Vocea i-a răsunat straniu în luminiș. Era un truc care făcea să pară 
ca și cum mi-ar vorbi lipit de spatele meu, încălzindu-mi aerul din 
jurul urechii cu respirația, în timp ce buzele aproape că i se lipeau de 
pielea mea. 

— Tu mă priveşti așa cum nimeni nu m-a privit vreodată. 

Și-a trecut vârful degetelor pe deasupra obrazului meu, privindu- 
mă ca și cum âș fi fost un lucru extraordinar, nemaivăzut. 

— Alţii mă văd ca pe un mijloc prin care să-și atingă scopul, dar 
pentru tine am fost doar un bărbat. 

Mi-a cuprins obrajii în palme. Ochii i-au strălucit întunecat, plini 
de fantasme. 

— Aș da orice să fiu bărbatul acela pentru tine, a șoptit el. Dar nu 
voi fi niciodată. Nu... nu pot! Nu îmi amintesc cum și... nu pot 
schimba cine am fost sau ce am făcut. 

A râs scurt. 

— Nici nu-ţi poţi închipui ce lucruri am făcut! 

— Dece nu pleci, pur și simplu? Ai putea să Iași totul în urmă și să 
nu mai priveşti înapoi. Ai putea... 

I-am mângâiat umerii, prin minte trecându-mi fiecare gând 
caraghios și sentimental pe care îndrăznisem să îl am pentru el. 

— Ai putea rămâne cu mine. Nu îmi pasă de trecutul tău. Suntem 
aici, acum, în această clipă. Trecutul tău nu are cum să ne atingă. Nu 

îţi poate defini viitorul. Viitorul nostru, împreună! am adăugat, cu 
convingere. 

— Astea, a spus el, întinzându-și spre mine încheieturile, 
arătându-mi tatuajele verzui care se încolăceau în jurul lor. 

Unele benzi erau groase, presărate cu cerculețe care nu erau 
tatuate și care semănau cu fazele lunii. Altele erau teribil de subțiri, 
lipite unele de altele ca straturile de la prăjitura cu miere a mamei. 

— Pentru fiecare loc nou, pentru fiecare sat nou, oraș nou, pentru 
fiecare dată când urmăresc, mi se mai adaugă o bandă. Nu știu cum; 
pur și simplu apar, după ce totul s-a sfârșit. 

Am privit cerneala de smarald cu o fascinație bolnăvicioasă. Frau 
atât de multe linii! Zeci. Câte vieţi privise cum se năruie? Câte orașe 
fuseseră distruse? Câte familii răvășite? 

— Ceilalți le văd ca pe niște trofee care marchează victoriile 
obținute, însă adevărul este că sunt niște cătușe care îmi amintesc de 
lucrurile îngrozitoare pe care le-am făcut. Vor rămâne cu mine pentru 
totdeauna, nu mă vor lăsa niciodată să uit. Am încercat să plec - să îi 
las pe Înnemuriţi - în primăvara asta, dar m-au tras înapoi. Nu pot 
scăpa de trecutul meu, Fllerie! Nu are rost să încerc! 

Am căzut în genunchi și i-am apucat mâinile, disperată să îi 
schimb hotărârea. Lacrimile îmi alunecau fierbinți pe obraji. 

— Dar poți. Spune-mi numele ei! Whitaker, te rog! 

A clătinat din cap. 

— Aș vrea să pot. 

— Atunci, fă-o! am implorat. 

S-a încruntat. 

— Nu mă lasă! Este imposibil. 

Și-a deschis gura, buzele arcuindu-se ca și cum ar fi vrut să 
articuleze un cuvânt, dar nu a ieșit niciun sunet. 

Mi-am împletit degetele cu ale lui. Mâna lui mi se păruse 
întotdeauna atât de sigură și de puternică! Acum atâma moale în 
mâna mea, tremurândă. 

— Trebuie să existe o cale... 

Vocea mi s-a frânt, pentru că simţisem mișcare. O rochie albă 
apărea și dispărea pe după copaci, rămânând însă tot timpul înaintea 
mea. Ochi argintii care se arătau pentru o clipă și apoi se făceau 

nevăzuţi. Mă simțeam ca atunci când încercam să-mi fixez privirea 
asupra a ceva în miezul zilelor caniculare de vară. 

Aproape că mă convinsesem că mișcarea e doar produsul 
imaginaţiei mele, dar l-am simțit pe Whitaker crispându-se și 
confirmându-i astfel prezenţa. Chipul i-a devenit dur, distant. Ochii 
lui erau aceia ai unui animal prădător în miez de noapte. 

Nu mai era băiatul pe care îl știam și îl iubeam. 

Fra creatura. 

— Nimic pe lume! Nici măcar fata care poate spune numele 
oricărei flori. Fata care crede că știe numele stelelor. Fata care a 
crezut că îmi poate da mie un nume. 

Glasul îi sunase rece, crud. Juca un rol, de dragul ei, sau simpla ei 
prezenţă îl arăta așa cum fusese dintotdeauna, cu adevărat? 

— Whitaker, eu... 

M-a ridicat în picioare, repede, cu putere. Apoi și-a lipit gura de a 
mea, sărutându-mă adânc. M-a strâns la pieptul lui, cuprinzându-mi 
ceafa cu mâinile, despletindu-mi coada. Șuviţele blonde au foșnit 
mătăsos între degetele lui. 

Era un sărut de rămas-bun, am înţeles prea târziu, un sărut care 
avea aroma sărată a regretelor. 

Atunci când s-a dezlipit de mine, degetele i-au alunecat pe buzele 
mele, vrând parcă să le memoreze. Apoi m-a împins departe de el. 

— Whitaker! am șoptit, înmărmurită. 

S-a întors, neputând să mă privească în ochi. 

— Întoarce-te, Ellerie! Întoarce-te și pleacă din Amity Falls! Pleacă 
acum, cât încă mai poți! 

— Nu-l pot lăsa pe Samuel să moară! 

A rânjit înainte să se facă nevăzut în întunericul pădurii. 

— El te-ar lăsa pe tine! 

M-AM HOLBAT CUM SE ÎNDEPĂRTA, CLIPIND NĂUCĂ. MĂ 
părăsise. Recunoscuse toate lucrurile diabolice pe care familia lui 
bolnavă le plănuise - lucrurile îngrozitoare pe care el deja le 
înfăptuise - și apoi mă lăsase acolo. 

Singură! 

Cu ea! M-am răsucit spre locul în care îi întrezărisem năluca, însă 
acum înaintea mea se întindeau doar pini întunecaţi și impenetrabili. 

Apoi, un foșnet în spatele meu. 

Ea! 

M-am răsucit. 

Fra mai mică decât îmi imaginasem. Purta o rochie frumoasă din 
dantelă albă. O rochie de zi, de parcă ar fi fost gata să meargă să ia 
ceaiul. 

Avea părul negru precum cerul în miez de noapte și îl purta pe 
jumătate prins, buclele desfăcute fiindu-i atât de perfecte, încât 
păreau ale unei păpuși de porțelan. Obrajii îi erau ușor îmbujoraţi, cu 
un ton mai delicat decât trandafiriul. Gene lungi și dese îi tiveau 
ochii, care aveau o nuanţă ireal de intensă de verde, deși pupilele 
reflectau lumina ca acelea ale unui animal sălbatic, răspândind 
străfulgerări argintii. 

— Ellerie Downing! a rostit ea pe un ton dulce. În sfârșit, ne 
întâlnim faţă în față! 

— Nu sunt obișnuită să nu cunosc numele persoanei cu care 
discut, i-am replicat, bravura mea sunându-mi fals în urechi. 

Buzele ei cămoase s-au arcuit într-un zâmbet și și-a fluturat 
degetul, ca și cum aș fi fost un copil neascultător care trebuie 
admonestat. Fra un deget prea lung. Mult prea lung, cu încheieturi 
teribil de noduroase și gheare în loc de unghii. 

— Ai provocat ceva vâlvă printre Înnemuriţii mei, a spus ea. 
Numele tău e pe buzele tuturor. 

— Nu-mi închipui de ce. 

Expresia ei atent studiată s-a schimonosit. 

— De când ne știm, nu am întâlnit niciodată pe cineva care să aibă 
neobrăzarea de a ne da un nume. Care era pseudonimul acela ridicol 
pe care l-ai inventat? Whitten? Whitehead? 

— Whitaker! am spus, mușcând momeala. 

A rânjit din nou. 

— Whitaker! A ajuns să țină ceva la tine. Ceva cam mult, de altfel. 
Enervant chiar. 

Mi-am adunat toată tăria de caracter ca să nu tremur în faţa ei. 

— Ar trebui să-ți cer scuze? 

Fa a ridicat ușor din umeri. 

— Oricum, nu contează! Chiar și fără ajutorul lui Whitaker, 
zarurile au fost aruncate. 

— Fără ajutorul lui? E] e cel care v-a adus aici de la bun început! 

A dat din cap. 

— Presupun că așa este. A fost un loc idilic pentru vânătoare. Și cu 
siguranță nu m-am așteptat ca jocul să ia o asemenea tumură. Am 
urmărit fascinată. lar tu, bineînţeles, ai contribuit la această 
răsturnare de situaţie absolut încântătoare. 

A rânjit, arătându-și dinţii ascuţiri. 

— Eu? am întrebat, clipind. 

Am sperat că era doar o iluzie provocată de lumină, însă nu. Dinţii 
ei se alungeau în colți stranii, translucizi. Îmi amintea de știucile pe 
care tata le prindea adesea în Lacul Verde, cu rândurile lor de dinți 
ascuţiţi, gata să se înfigă și să sfâșie. 

— Ah, da! De aceea am vrut să te cunosc. Vezi tu, am venit să îţi 
fac o propunere. 

— Ce sfinților ai putea să îmi propui tu mie? 

Și-a plecat capul într-o parte, revărsându-și părul bogat pe un 
umăr. 

— Aș fi zis că este evident. 

— Ce? 

— Ei bine, siguranța familiei tale, desigur. Merry și... cum o 
cheamă pe cea mică? Sadie! 

Auzind-o pronunțând numele surorilor mele, mi s-a întors pe dos 

stomacul. 

— Să nu te apropii de ele! 

Cuvintele îmi răsunaseră ameninţător, chiar dacă era inutil. Dacă 
s-ar fi hotărât să le rănească, cum aș fi putut să o opresc? 

Râsul i-a răsunat vesel, ca niște pahare de sticlă ciocnite, ca o 
linguriţă de argint atunci când lovește cristalul. M-a fermecat pentru 
o clipă, făcându-mă să uit părţile distorsionate din ea. 

— Dacă vei face ceva pentru mine, îți pot garanta că surorile tale 
vor supraviețui, bine sănătoase! 

S-a tras mai aproape și i-am simţit parfumul - floral, ademenitor. 

— Voi avea grijă să fie în siguranță. 

— Doar pe ele? am întrebat. Cum rămâne cu Sam? 

— Ah... Sam este destul de mare ca să-și poarte singur de grijă. Nu 
mi-aş irosi timpul făcându-mi griji pentru el. 

Mi-am simţit gura uscată și amară. 

— Ce vrei să spui? 

— Va fi bine, Ellerie! Foarte bine! Surorile tale însă... 

— Ce... ce trebuie să fac? 

S-a luminat și mi-a făcut semn spre copaci. 

— Alătură-te nouă! 

Din pădure au apărut mai multe siluete. Un bărbat înalt, cu piele 
întunecată și lucioasă, și-a scos pălăria în fața mea. Purta pantaloni 
din piele cu franjuri și mărgele. 

Burnish al lui Whitaker, mi-am zis, înainte să-mi pot înfrâna 
gândurile. Acela nu era numele lui. Nu fusese niciodată. 

Era și o femeie în vârstă, care purta o rochie neagră, simplă, cu un 
guler mare și manșete albe. Părul ei cărunt avea o cărare severă pe 
mijloc și era acoperit de o bonetă de modă veche 

Și o fetiță - așa-zisa Abigail - care se mișca încontinuu, dansa prin 
luminiș și făcea piruete în rochia ei minunată din satin albastru, tivită 
cu o dantelă atât de fin lucrată, încât părea un copil din vremurile de 
demult, o prințesă din povești sau o domnișorică împodobită. 
Încheieturile ei aveau atât de multe însemne verzui, încât îi ajungeau 
până aproape de coate. Fata ţopăia veselă dintr-o parte într-alta, 
ignorându-ne pe toți. 

Whitaker nu era de faţă. 

— Să mă alătur vouă? 

— Fii ca noi! Devino una dintre noi! Am așteptat ani la rând să 
căpătăm un nou Înnemurit, însă nu am dat niciodată de persoana 
potrivită. 

Regina a zâmbit. 

— Până acum. 

— Să devin ca voi... Vrei să spui că... nu aţi fost dintotdeauna... 

Mi s-a uscat cerul gurii. Înțelegeam. 

— Și ei au fost oameni odată, a spus ea, punând în cuvinte ceea ce 
mă chinuiam să formulez. Înainte. 

— Whitaker a fost om, am murmurat, încercând să mă obișnuiesc 
cu ideea. 

Asta nu ar fi trebuit să schimbe lucrurile cu nimic. 

Și nu le schimba, nu cu adevărat. 

Însă simțeam că ar fi putut să le schimbe. 

Regina a dat din cap. 

Mi-am îndreptat privirea spre ceilalți. 

— Și voi... voi aţi ales asta? Aţi știut răul pe care ea îl provoacă și 
aţi... 

— Mi-am salvat fiica, a spus femeia în rochie neagră. Pe Sally a 
mea. Abia ajunseserăm prin aceste părți.. Ne chinuiam în fiecare zi, 
doar ca să supraviețuim. Nu aveam mâncare. Apa era puţină. 
Proviziile ne erau furate. Copiii dispăreau din corturi în toiul nopții. 
Colonia noastră ajunsese în pragul nebuniei. Nu am fi supraviețuit 
niciunul. 

A făcut o pauză. 

— Și niciunul nu am supraviețuit - în afară de ea. Sally! Mi-am dat 
viaţa - așa cum o știusem - pentru viaţa ei. 

Bărbatul a încuviințat, cu ochi strălucitori, fantomatici. 


— Fratele meu! 

Rostise cuvintele cu atâta stoicism, încât inima mi s-a făcut cât un 
purice. 

Fetița, pe care nu o chema Abigail, s-a oprit din dans. 

— Maman și papa. 


Vocea ei avea un ton muzical, ca al bătrânului hăitaș Jean Garreau. 
— Boala cea mare a răvășit orașul. Servitorii noștri au adus-o în 

conac. Mureau în stânga și-n dreapta, asudaţi și urât mirositori. 

Și-a încrețit nasul. 

— Tata a luat-o primul, apoi eu. Mama a stat la căpătâiul nostru 
tot timpul, având grijă de noi, chiar dacă s-a îmbolnăvit și ea. 

Fetița a făcut o pauză și i-a zâmbit recunoscătoare Reginei. 

— Acum sunt morți, dar eu am o nouă maman. 

— Și Whitaker? m-am întors spre Regină, așteptându-i răspunsul. 

— O soră. O ființă extrem de bolnăvicioasă, dacă-mi aduc bine 
aminte... A ridicat delicat din umeri, adăugând: S-au scurs decenii de 
atunci. 

Mi-am adus aminte de coroniţele de flori pe care le împletiserăm 
împreună lângă lac, de ziua lui Sadie. Îmi vorbise atunci despre o 
soră. 

Amelia! 

— Unde e el acum? am întrebat, rotindu-mi privirea. Sunt cu toții 
aici. El unde e? 

— Nu am vrut să se amestece. Nu, cât purtăm această mică 
discuţie noi două. 

Mi-am adus aminte de schimbarea lui bruscă după ce o zărise 
printre copaci și am înţeles. 

— Tu... îi poţi controla? 

Regina a aruncat o privire spre ceilalți Străjeri Întunecaţi. Fără ca 
ea să depună niciun efort, aceștia au început să meargă cu spatele, 
mișcându-se la unison, cu fețele inexpresive, ca acelea ale unor 
păpuși, și ochi argintii placizi, asemănători cu niște monede. 
Picioarele lui Abigail se alungiseră anormal de mult ca să poată ţine 
pasul cu adulții. S-au oprit apoi toți deodată și au împietrit, așteptând 
să fie folosiți. 

Am rămas cu gura căscată, uluită. 

— Cum ai făcut asta? 

— Cum controlează luna valurile? Cum își conduc reginele tale 
stupii? Asta este natura noastră. 

— Dar Whitaker... Nu l-am văzut niciodată... arătând așa. 

Privirea mi s-a îndreptat pentru o clipă spre ochii goi ai lui 
Burnish, alunecând imediat în altă parte. Era greu să fii martor la așa 
ceva! 

Regina s-a încruntat. 

— Nu! E] s-a dovedit a fi mai puțin maleabil decât ceilalți. 

— Norocul! am șoptit, gândindu-mă la rezerva lui nesfârșită de 
obiecte norocoase. Ţine departe întunericul. 

— Mă ţine la distanță pe mine, m-a corectat ea. 

Și-a plecat capul într-o parte, plictisită, ca și cum asta nu ar fi avut 
în realitatea nicio importanţă. 

— Nu este îndeajuns pentru a-mi anula întru totul dorinţele, însă e 
suficient cât să îi creeze iluzia controlului. 

— A ales... asta... pentru a-și salva sora, am murmurat, punând 
lucrurile cap la cap. 

Faptul că nu voia să vorbească despre trecutul lui. 

Faptul că adusese vorba în treacăt despre o datorie care trebuia 
plătită. 

Regina a încuviințat. 

— Ca să o salveze de la moarte. La fel cum și tu îți poți salva 
surorile. Dacă... 

A lăsat cuvântul să plutească în aer, argintiu și alunecos, plin de 
promisiuni. 

— Dacă mă alătur vouă... 

Expresia ei a rămas placidă, de parcă nu ar fi contat cu adevărat ce 
cale aș fi ales, dar am observat că în ochi îi ardea o flacără. Își dorea să 
spun da. Foarte tare. 

— Dar nu vreau să îmi salvez doar surorile. Vreau să eliberez 
întregul oraș. 

A ridicat amuzată din sprâncene. 

— Nu asta ţi-am oferit. 

— Nu ar fi nevoie să îmi oferi nimic dacă ţi-aș ști numele. Numele 
adevărat, am clarificat, tăindu-i replica sarcastică pe care și-o 
pregătea. 

Pe chip i-a apărut un zâmbet viclean, mușcător. 

— Te invit să-ți încerci norocul! Putem chiar și să schimbăm 
termenele înțelegerii, dacă vrei. Îţi ofer trei încercări pentru a-mi 
ghici numele. 

Mă simţeam gata să dau din cap, ca hipnotizată. 

— Dacă nu ghicești, a continuat ea, ridicând unul dintre degetele 

acelea îngrozitoare, ni te alături. 

— Dar dacă ghicesc? am întrebat, așteptând să rostească termenii 
cu voce tare. 

— Atunci îți voi împlini orice dorință, atâta timp cât îmi stă în 
putere. 

Inima îmi bătea dureros în piept, dar am încercat să-mi iau o 
expresie neutră. Asta era ceea ce îmi doream. Era șansa mea de a-i 
salva pe toți, de a salva Falls. 

Însă acum, că ajunsesem până aici, mi-era groază să recunosc Că 
blufasem. Nu îi știam numele adevărat. Nu aveam nici cea mai vagă 
idee care ar putea fi. 

Sau poate știam? 

Felul straniu în care Whitaker își luase rimas-bun îmi răsuna încă 
în minte, precum cercurile pe care le lasă în urmă o pietricică 
aruncată-n lac. Cuvintele lui îmi pluteau în minte și începeau să se 
așeze ca piesele unui puzzle. Fram convinsă că au o însemnătate mai 
mare decât lăsau să se vadă la o primă impresie. 

Dacă reușeam să pun laolaltă toate piesele de puzzle, oare aveam 
să aflu numele Reginei? 

Gândeşte! Gândeşte, Fllerie! Ce spusese? Mai exact? 

„Fata care poate spune numele oricărei flori.” 

M-am gândit la după-amiaza petrecută în valea de lângă Lacul 
Verde. Razele calde ale soarelui ne mângâiau spatele. Culeseserăm 
trifoi, iar eu îi împletisem lui Sadie coroniţa pentru ziua ei. Insistasem 
să îmi spună numele lui. Văzusem o floare... Cum îi zicea? 

Am închis ochii, încercând să-mi amintesc. 

Ne plimbaserăm, iar iarba era presărată cu pete de galben și oranj, 
ca niște artificii strălucind în marea de verde. 

Gălbenele - însă eu le spusesem pe numele lor adevărat. Îi citisem 
uimirea în privire atunci când văzuse că știu latină. Uimire... și poate 
o urmă de îngrijorare? 

„Fata care crede că știe numele stelelor.” 

Noaptea de Crăciun. Dansaserăm în timp ce afară ningea. Și 
descoperiserăm o constelație. El zisese că este ridicol să dai nume 
unui lucru atât de îndepărtat, dar apoi mă întrebase dacă știu și alte 
mituri. 

„Fata care a crezut că îmi poate da mie un nume.” 

Am căzut pe gânduri, căci teoria mea s-a împotmolit în acest 
punct. Numele „Whitaker” nu era luat dintr-un mit și nici din vreo 
limbă moartă. Nu era legat nici de mituri, nici de legende. Fusese o 
alegere pragmatică. Un nume pe care mi-l inspirase el. 

Un nume care însemna ceva. 

I-am aruncat o privire Reginei. Îmi aștepta încă răspunsul. Dacă 
reușeam să ghicesc, dacă, prin absurd, reușeam, aș fi putut să salvez 
întregul oraș. Dacă reușeam, îi puteam salva pe toți cei pe care îi 
cunoșteam și iubeam. 

Sau... 

Sau puteam să dau greș și să devin unul dintre Străjerii Întunecați. 
Mi s-a zbârlit părul pe spinare doar la gândul că asta s-ar putea 
întâmpla, iar gâtul mi s-a umplut de greață. Însă, dacă ce era mai rău 
avea să se întâmple, surorile mele aveau să fie în siguranţă... 

„Uneori trebuie să trecem peste propriile noastre dorințe pentru 
binele stupinei, ca tot.” 

Cuvintele tatei mi-au revenit în minte și au răsunat cu adâncă 
importanţă. Avea dreptate! Binele stupinei era mai important decât 
viața unei albinuțe. 

— Da! am hotărât. Îți accept târgul! 

A zâmbit imediat, dureros de fermecător. 

— Excelent! 

— Să... să începem acum? 

I-am simţit ochii grei de argint pironiți asupra mea. 

— Ce straniu! 

— Ce anume? 

— M-aș fi gândit că gemenii trebuie să semene mai mult! a grăit 
ea, gânditoare. Dar tu ești cu desăvârșire plămădită dintr-un alt aluat. 
Voi doi sunteți ca două haine croite din materiale diferite. 

Regina a clipit, de parcă ar fi încercat să rezolve o ghicitoare. 

— Ce vrei să spui? 

— i-am întâlnit umbra o dată, în pădure. 

— Pe Sam? Dar Sam nu este umbra mea. 

— Oare? Nu e el o copie mai palidă decât originalul? Ştii, s-a trezit 
într-o situație cam neplăcută, o întâmplare nefericită cu o haită de 

lupi... 

— Caravana! am ghicit. 

Mi s-a tăiat respiraţia. În sfârșit, înțelegeam! 

— Tu l-ai salvat. Datorită ție a supraviețuit atacului. 

Zâmbetul i-a devenit și mai strălucitor. 

— Nu a fost prea greu. Adică, pentru mine, nu. Dar el mi-a fost 
foarte recunoscător. Atât de recunoscător, încât mi-a oferit viaţa ta în 
schimbul vieţii lui. 

Mi s-a căscat un gol adânc în piept. Sam nu ar fi putut să facă așa 
ceva! 

— Poftim? 

Mă vânduse! Propriul frate! Jumătatea mea! Am simţit indignarea 
sufocându-mă și aprinzând în mine scânteile furiei. Eram furioasă pe 
el. Pe ea. De ce se mai deranjase să îmi ofere un târg dacă Sam deja... 

Râsul îi era la fel de strălucitor ca soarele. 

— Bineînţeles, i-am spus că nu e cu putință. Nu poți să-ți plătești 
datoriile cu viaţa altuia. Îţi închipui? Ah, dar cât de tare l-a înfuriat 
asta! 

Şi-a mușcat buza. 

— Caractere atât de diferite! Cu adevărat interesant! 

— Dar... ce ţi-a oferit atunci? Trebuie să fi fost ceva deosebit. A 
ieșit cu viaţă din pădure. E viu! Spune-mi! am insistat. 

Regina m-a studiat preț de câteva clipe. 

— Îmi este dator cu o minciună. 

Am pufnit în râs. 

— Nu ai făcut un târg prea bun! Sam minte mereu. 

Fa a ridicat din umeri. 

— Aceasta este o minciună foarte specială. Una importantă. Una 
care trebuie spusă exact la momentul nepotrivit - sau potrivit. 

Fra atât de veselă! 

— Ce vrei să spui? Când? 

Mi-a atins vârful nasului. 

— Asta, fetiță, este ceva ce rămâne între mine și fratele tău. 

M-am tras din calea atingerii ei. Degetele Reginei, atât de 
noduroase și diforme, îmi lăsau o senzație straniu de neplăcută pe 
piele, de parcă aș fi fost atinsă de scoarţa unui copac. 

— Să începem, atunci, nu-i așa? 

În obrajii ei catifelaţi s-au ivit două gropițe. 

— Dar... 

— Acum! s-a răstit și, pentru o clipă, trăsăturile i s-au distorsionat, 
frumusețea preschimbându-i-se în haos și discordie. 

Aș fi vrut să-mi feresc privirea, să mă fac mică și să mă înghită 
pământul. Însă totul nu a durat mai mult de o secundă, iar trăsăturile 
umane s-au reașezat, acoperind forma ei monstruoasă ca un costum 
de bal mascat. 

Și-a trecut degetele în lungul maxilarului, vrând parcă să se asigure 
că totul ela locul lui, și apoi mi-a zâmbit dulce. 

— Acum, fetiță cu părul ca mierea! Numele meu! 

Numele ei! 

Un nume! 

Orice nume! 

Numele trebuie să poarte o însemnătate. 

Mi-am auzit cuvintele rostite în mijlocul câmpului cu flori. 

Creatura dinaintea mea. Ce o definea? Ce rezona cu ea? Ce nume 
ar fi putut să se potrivească unei astfel de ființe - atât de întunecată, 
dar atât de fermecătoare! 

Afrodita, zeița frumuseții. 

A fost primul lucru care mi-a trecut prin minte, dar l-am dat la o 
parte. Nu era un nume potrivit pentru această Regină. 

Frumuseţea ei era răvășitoare, cu siguranță, însă îndărătul ei se 
ascundea ceva dur, ascuţit, calculat, bolnăvicios și crud. Afrodita era 
și zeița iubirii. Străjerul Întunecat dinaintea mea arăta multe, însă 
afecțiune, cu siguranță, nu. 

— Elena! am ghicit, amintindu-mi de regina capricioasă a cărei 
frumusețe provocase atâta distrugere. 

Fra o alegere bună. Una care simțeam că o definește bine pe 
această Regină. 

— Crezi că fața mea ar putea trimite pe mare o mie de vase? s-a 
luminat ea. Mă simt flatată, Fllerie, dar nu, nu acesta este numele 
meu! 

Mai aveam două încercări. 

Am scormonit în minte, încercând să-mi amintesc toate poveștile 

din cartea cu mituri pe care eu și Sam o devoraserăm pe când eram 
copii. Frau povești cu eroi și conducători, cu zei și monștri. Unele 
păreau să se potrivească, dar mi-am amintit că Whitaker vorbise 
despre stele. Era un alt indiciu, eram convinsă de asta. 

— Cassiopeia! am încercat, luminată. 

Fra una dintre constelaţiile pe care i le arătasem lui Whitaker de 
Crăciun. Regina vanitoasă. Nu-mi venea să cred că nu mă gândisem la 
asta mai înainte! 

Zâmbetul i s-a preschimbat într-un rânjet diabolic. 

— Nu! 

— Minţi! 

Acela trebuia să-i fie numele. Lucrurile se legau prea bine ca să nu 
fie acela. 

— Ţi-a mai rămas o încercare! 

Îmi venea să urlu. 

Am trecut în revistă toate constelațiile pe care le știam, gândindu- 
mă nu doar la formă - la ceea cea reprezentau -, ci și la însemnătatea 
lor ca tot. 

Orion și faimoasa lui centură! nu m-au prea ajutat, nici Ursele. 
Mintea mi se învârtea din cauza atâtor stele, în timp ce încercam să 
vizualizez puncte și modele, dezgropând din amintiri poveștile pe 
care tata ni le spusese pe când eram copii, în nopțile de vară lungi și 
luminoase. 

Balene și lebede, vulpi și dragoni. 

Nimic nu se potrivea. 

Apoi însă... 

Harpa. 

Harpa lui Orfeu. 

„M-ai urma în iad?” 

Whitaker păruse îngrozit atunci când îi povestisem despre 
muzicianul blestemat. Orfeu avusese șansa de a obține totul. În 
schimb, pierduse. 


11 Centura lui Orion constă în trei stele foarte luminoase, aproape perfect aliniate, 
ușor de recunoscut cu ochiul liber pe cerul înstelat - A/nitak (Zeta Orionis), Alnilam 
(Epsilon Orionis) şi Mintaka (Delta Orionis) - care fac obiectul a numeroase referințe 
mitologice și religioase (n. red.). 

Doar pentru că se întorsese și privise. 

Privise. 

Zâmbetul mi-a înflorit pe buze. 

Asta era! 

Asta trebuia să fie! 

Harpa! 

Însă nu era vorba chiar despre o harpă, nu în mitul original. Cum 
se numea? 

Liră. 

— Lyra! am spus, amintindu-mi numele constelației. 

Numele potrivit, numele ei adevărat. 

Regina a înmărmurit și, pentru o clipă, masca i s-a crăpat, 
dezvăluind adevărata creatură din spatele farmecelor strălucitoare. 

Falca atârnând prea jos, cu prea mulți dinți. 

Trupul, cocoșat și mătăhălos. 

Braţe deșirate, care-i coborau până dincolo de genunchi. 

Păr lins, care-i ajungea la gambe, mătuit și țepos. 

Pentru o fracțiune de secundă am văzut monstrul din jurnalele lui 
Ephraim și mi s-a cutremurat sufletul în mine. 

— Ce... ce ai spus? a întrebat, dându-și după ureche o buclă 
redevenită mătăsoasă și încercând să se stăpânească. 

— Lyra! am repetat, mai tare de această dată. Acesta este numele 
tău, nu-i așa? 

A deschis gura, gata să-mi răspundă, dar privirea i-a alunecat spre 
ceilalți Străjeri Întunecaţi din luminiș. 

În ochi li s-a reaprins flacăra rațiunii. Nu mai erau păpuși de cârpă, 
gata să urmeze poruncile Reginei lor. Atunci când aceasta își pierduse 
cumpătul, fuseseră probabil eliberaţi din starea lor catatonică. 

— Cum? a întrebat bărbatul, făcând un pas spre Regină - spre 
Lyra. Cum de a știut? 

— Prostul ăla trebuie să-i fi dat cumva de înţeles! a răbufnit femeia 
mai în vârstă. A fost o prostie din partea noastră să îl urmăm până 
aici. 

— Nu ar fi putut să facă așa ceva! Niciunul dintre noi nu are 
această putere. Tu ai avut grijă de asta! a spus bărbatul, răsucindu-se 
spre Regină. 

Lyra a clătinat din cap, negând totul. O vedeam gândind, 
încercând cumva să întoarcă situația în favoarea ei, chiar dacă masca 
îi alunecase. 

Îi vedeam trăsăturile metamorfozându-se într-alte chipuri, fluide 
ca apa râului care trece peste pietre. 

Nasuri diforme. 

Creste inumane. 

Oase dezvelite. 

Atât de multe feluri de dinţi! 

— Și acum ce facem? a întrebat femeia mai în vârstă. Ce se va 
întâmpla de-acum? 

Lyra și-a încleștat pumnii și, cu un urlet frustrat, și-a tras din nou 
masca de dinainte, deși acum nu mai părea să se așeze așa cum 
trebuie. Odată ce vedeai ce se ascunde în spatele trucului, era 
imposibil să mai crezi că fusese vreodată magie. 

Fa a încercat însă. 

Printr-o singură mișcare, în sincron perfect, ochii tuturor 
Străjerilor Întunecaţi s-au întors asupra mea. 

— Fi, fetiță cu părul ca mierea? a întrebat Lyra cu glas ascuţit și 
poruncitor. Ai câștigat jocul. Care să fie premiul tău? Hai, spune-ne 
care este cea mai mare dorință pe care o ai! 

Îmi știam răspunsul. 

Amity Falls. 

Însă, privind-o, gânduri care nu erau ale mele mi s-au infiltrat în 
minte, sclipind nebunește, ca fațetele unui diamant neprețuit 

Rochii minunate, bijuterii și farmece! Frumuseţe veșnică, 
admiraţie și adorare! Cum ar fi fost viața mea dacă aș fi trecut prin 
lume la fel de radiantă și de încântătoare precum creatura dinaintea 
mea? 

Regina a zâmbit, de parcă mi-ar fi citit gândurile și, brusc, mi-am 
dat seama că știa exact ce îmi trece prin minte, pentru că ea îmi 
trimisese acele iluzii, în încercarea de a mă distrage de la adevărata 
mea misiune. 

— Vreau ca nebunia să ia sfârșit! Vreau ca orașul meu să redevină 
la fel cum era înainte să ajungi tu aici. Vreau ca tu să pleci și să nu te 
mai întorci niciodată. 

Regina s-a încruntat, spulberând beatitudinea care i se întipărise 
pe chip. 

— Dar asta este imposibil! Ura, violența - nebunia, așa cum o 
numești tu -, totul există de dinainte să ajung eu aici. Dintotdeauna, 
ascunse în inimile tuturor oamenilor din Amity Falls. Venirea noastră 
nu a schimbat cu nimic toate astea. Noi am deschis pur și simplu ușa 
care le ținea încuiate. 

Am clătinat din cap. 

— Nu cred asta! Amity Falls este plin de oameni buni. Oameni 
care nu s-ar fi comportat niciodată așa cum o fac acum, dacă nu ar fi 
fost vrăjiți de tine. De voi, toți. 

I-am aruncat o privire aspră lui Abigail și celorlalți. 

— Nu pot schimba trecutul, Fllerie! Nimeni nu poate să o facă. 
Mult prea multe lucruri au fost puse deja în mișcare. E la fel ca 
vopseaua împrăștiată pe o cârpă: poţi să freci până îți vor sângera 
degetele - tot degeaba, cele două nu vor mai fi separate niciodată. 

Parcă pentru a-i puncta cuvintele, o explozie putemică a răsunat în 
pădure, dinspre oraș. Suflul ei m-a îngenuncheat. Pământul se 
cutremura. Bucăţi de șist și ardezie s-au sfărâmat și au luat-o la vale 
de pe stâncile mai mari, răsunând spre vale ca o avalanșă. Un pin din 
apropiere, uscat și galben ca o pănușă de porumb, s-a desprins din 
rădăcini și a căzut la pământ cu un bubuit terifiant. 

Prin pădure au răsunat și alte bufnituri. Oamenii din Falls nu erau 
singurii care sufereau din cauza secetei. 

S-a produs o nouă explozie, mai aproape de noi. Comete uriașe au 
zguduit cerul, sfâșiindu-l în roșu și oranj. Sau arcuit în înalt, 
acoperind soarele, și apoi au fost atrase în jos de gravitație. S-au 
prăbușit rapid, înfigându-se în pământ și în copaci. 

— Înţelegi acum de ce nu pot face nimic? a întrebat Lyra. Au fost 
puse în mișcare prea multe rotiţe. În aer plutește prea multă nebunie! 
Ura arde prea adânc! Arde și schimbă totul în cenușă, și... 

Din mijlocul pinilor a început să se ridice fum negru, împins dintr- 
o parte într-alta de un suflu fierbinte. Fra purtat spre oraș, ducând cu 
el fire de cenușă și scântei aprinse. În adâncul inimii mi-a încolțit 
spaima, deschizându-se ca o floare neagră, astupându-mi pieptul, 
revărsându-mi-se până în vârful degetelor, până în încheieturile 

mâinilor și ale genunchilor, până când au ajuns să mă doară oasele de 
povara ei. 

— Nu a plouat tot anul. 

Mi-am auzit glasul slab și plat, ca venind de la mare distanţă. 

— Întregul oraș va arde ca o cutie cu iască. 

— Acesta este semnalul care ne anunţă că e vremea să plecăm. 

Regina a făcut un semn din cap spre ceilalți. Setea de sânge le 
însemna chipurile, ochii argintii și flămânzi. 

— Nu! am spus, întinzându-mi mâna. Opriţi-vă! 

Cei patru Srăjeri Întunecaţi s-au oprit. Lyra și-a plecat capul într-o 
parte. 

— Poate că nu poți opri această nebunie, dar asta nu înseamnă că 
am să te las să o urmărești desfășurându-se. Te alung din Amity Falls! 
Vreau să pleci departe, departe de tot, undeva unde n-ai să mai poți 
face rău nimănui vreodată, și să rămâi acolo! 

Bărbatul înalt s-a înfiorat. 

— Cine ești tu să... 

Regina i-a retezat vorba cu o mișcare ageră. 

— Vrei să plecăm? Asta este dorinţa ta? a întrebat ea. 

Vocea îi era blândă ca mătasea, dar în ochii ce i se plimbau de la 
mine la coloanele de fum îi ardea ciuda. Atunci când o nouă explozie 
ne-a cutremurat pământul de sub picioare, și-a strâns buzele într-un 
mârăit sinistru, abținându-se să nu urle de furie. 

— Atunci, presupun că am terminat aici. 

— Stai! am spus, întinzându-mi mâna. 

AM GĂSIT CASA TĂCUTĂ ATUNCI CÂND AM INTRAT, PREA 
tăcută pentru a fi locuită. 

— Merry? am strigat oricum. Sadie? Thomas? Ephraim? 

Nu am primit niciun răspuns. 

Dormitorul din mansardă m-a îngrijorat cel mai tare. Așternuturile 
erau crâmpoțite și răvășite în asemenea hal, încât se dezveliseră 
saltelele de dedesubt. 

Oare Sadie se simţise mai rău și fuseseră nevoiți să meargă în oraș? 

Sau fuseseră luaţi cu toții cu forța? 

Mi-am auzit pașii scârțâind când am intrat în odaia în care luam 
masa. O ceșcuţă de ceai căzuse, iar cioburile care mai rămăseseră din 
ea erau împrăștiate pe podea. Am ridicat o fărâmă de ceramică și am 
cercetat floarea pictată pe coadă. 

Fra o crăcuţă de liliac. 

Ceașca preferată a mamei. 

Merry nu ar fi lăsat așa deranj în urmă. Ar fi măturat cioburile și ar 
fi șters podeaua cu o cârpă umedă, ca să se asigure că niciun ciob 
rătăcit nu va ajunge în talpa cuiva. 

Fuseseră luaţi cu forța, atunci. 

Nu voiam să-mi închipui o gloată furioasă mărșăluind spre fermă, 
căutându-l pe Sam și dând de surorile mele în locul lui, însă imaginile 
mi s-au înghesuit oricum în minte, una mai înfiorătoare decât 
cealaltă. Mi-am zis că ar fi trebuit să fiu recunoscătoare că în urmă nu 
rămăsese decât o cănuţă spartă. 

Trebuia să plec după ei. Să îi găsesc și să îi salvez. 

M-am învârtit prin cameră, căutând ceva ce m-ar fi putut ajuta să 
nu mă mai simt atât de singură, atât de mică! Trebuia să strâng ceva 
în mâini, ceva care să îmi crească încrederea și să îmi dea putere. 
Situaţia îmi scăpase din mâini și, cu fiecare secundă care se scurgea, 
deveneam din ce în ce mai puţin încrezătoare că aveam să îndrept 


e- 41 


lucrurile în vreun fel. 

Nu prin cuvinte. 

Cu siguranţă nu făcând apel la rațiune. 

Trebuia să mă folosesc de forță. 

M-am holbat la locul gol de deasupra șemineului. Tata își luase cu 
el pușca, dar sculele lui erau încă în hambar. 

Securi. 

Coase. 

Metal. 

Cuţite. 

Puteam! 

Străbătusem jumătate din curte când un zumzet familiar s-a 
ridicat în jur atât de tare, încât mi-a pus stavilă gândurilor negre și m- 
a oprit din drum. 

Albinele! 

Nu puteam să las albinele! 

Nu așa, acum, că nu mai era nimeni acolo, iar șansele mele de 
izbândă erau slabe. 

Trebuia să le spun! 

Trebuia să îmi iau rimas-bun! 

M-am apropiat de stupi încetișor, încercând să-mi alung grijile și 
temerile. Albinele aveau să simtă, și nu puteam pierde timp ca să îmi 
iau plasa. 

Mi-am întins mâinile, cu degetele ușor răsfirate, arătându-le că nu 
vreau să le fac niciun rău. 

Albinele intrau și ieșeau din stupi, fără să pară deranjate de mine. 
Am bătut ușurel de trei ori în stupul din mijloc, așa cum îmi 
aminteam că făcea tata ori de câte ori avea vești importante să le 
împărtășească. 

— Bună! am început, copleșită de un sentiment straniu de 
timiditate. 

Nu era nimeni prin jur care ar fi putut să mă audă și să mă judece. 
Iar albinele... 

M-am oprit, cu ochii la insectele care dansau în lumina albă a 
soarelui fierbinte. 

Frau albinele mele! 

Poate că stupii și uneltele erau încă ale tatei, dar trecuseră luni 
întregi de când el nu mai fusese în preajma lor. Coloniile dinăuntru se 
schimbaseră de mai multe ori între timp. Până și reginele erau acum 
altele, născute după ce eu preluasem îndatoririle. 

Până în acea clipă însă mă gândisem mereu că sunt albinele lui. 

Însă nu erau ale lui. 

Frau ale mele. 

— Sunt eu, Ellerie! am spus cu mai multă încredere. Nu știu cât de 
multe știți despre viaţa în afara stupilor voștri, viața de dincolo de 
câmpuri și flori, dar lucrurile au... ei bine, nu au mers așa cum trebuie 
în ultimul timp. Iar acum s-au înrăutățit chiar. Aș vrea să pot rămâne 
aici, cu voi, și să văd mai departe de fermă, să mă asigur că prosperaţi, 
dar nu pot. Surorile și fratele meu - stupina mea - au nevoie de mine. 

Mi-am trecut degetele pe deasupra capacului de lemn și am simțit 
vibrația ușoară a zumzăitului dinăuntru. 

— Și o regină bună are întotdeauna grijă de stupul ei, nu-i așa? 

Un roi de albine și-a făcut loc pe la ieșire și s-a cățărat deasupra 
stupului. Se pregăteau cu siguranță de o nouă expediţie, gândindu-se 
la tot polenul pe care aveau să îl adune, însă o parte din mine spera că 
ieșiseră ca să-mi audă mai bine cuvintele. 

— În afara fermei mă așteaptă pericole mari și... nu știu dacă mă 
voi mai întoarce. E ciudat să mă gândesc că... s-ar putea să fie ultima 
oară când mă aflu aici, cu voi, cu ferma, cu... totul... 

Am simţit lacrimi în ochi, așa că mi-am ferit privirea, clipind ușor 
ca să le alung. Am privit treptele de la verandă, închipuindu- mi-o pe 
Merry stând acolo și desfăcând păstăi, în timp ce mama curăța cartofi 
așezată în balansoar, cântând și zâmbind. Tata era pe câmp, apărat de 
soare de pălăria sa uriașă, și vorbea cu albinele care zumzăiau în jurul 
lui. Până și Sam făcea parte din tabloul închipuit de mine - o dădea 
pe Sadie în leagănul prins de crengile stejarului. Mi-am îmbibat inima 
cu aceste imagini, savurând micile detalii gravate în minte. Era ca și 
cum âș fi citit o carte veche, îndrăgită. Aveam să mai fim vreodată cu 
toții așa, împreună? 

— Dacă nu mă mai... Dacă mi se va întâmpla ceva... veţi fi mereu 
acasă, aici, dacă vreți să rămâneți. Dar sunteți libere să plecați, să vă 
mutaţi în altă parte dacă veţi fi nevoite. Să faceţi orice e nevoie 

pentru binele stupului, în ordine? 

Nu eram prea sigură cum să îmi închei discursul, așa că m-am 
îndepărtat, pur și simplu, înainte ca lacrimile să mă copleșească. 

În timp ce mă îndreptam spre hambar, un trio de albinuţe a plutit 
înaintea mea, rotindu-se unele în jurul celorlalte. Au zburat așa 
pentru o clipă, săltând și coborând în aer. Apoi s-au înălțat la cer, 
lăsându-mă în urmă. 

Am simțţit-o ca pe o binecuvântare. 

Am simțit că își luau rămas-bun. 

O pală fierbinte de vânt a adus cu ea ecoul ţipetelor și al strigătelor 
care umpleau orașul. Totul era învăluit într-o ceață întunecată - fum 
şi cenușă, țărână și rămășițe de tencuială ridicate în aer de explozii. 

Cu ochii într-acolo, am început să șovăi. Nimic bun nu putea să se 
afle în spatele unui asemenea întuneric. 

Am intrat în hambar pentru o clipă doar, ca să iau ce îmi trebuia 
de pe perete. 

Cu toporișca tatei atâmându-mi greu în mână, mi-am croit drum 
înapoi spre Amity Falls. 

% 
Legea întâi: O funie împletită din ițe trainice nu se va destrăma, 


nu seva rupe și nu se va uza. Dacă suntem cu toții uniți, 
Amity Falls orice va înfrunta! 


FUMUL MIROSEA A LEMN ARS ȘI A SMOALĂ, ȘI ERA NEGRU și 
înecăcios. Aerul era plin de el, înțepându-mi nările și ochii. Practic, 
preschimbase după-amiaza luminoasă într-un amurg coșmaresc, și 
mi-era aproape imposibil să văd pe unde merg. Deși știam că sunt la 
marginea orașului - vedeam rondurile de flori ale familiei Maddin, 
acum pălite -, îmi pierdusem cu totul simţul orientării în pâcla 
otrăvitoare. 

Prin fum se mișcau umbre mai întunecate, distorsionate ca niște 
plămădiri de coșmar. Am privit cu gura căscată cum un uriaș flutură 
o coasă și izbește cu ea un morman foșgăitor iar și iar, până când 
mormanul a încetat să se mai miște. Titanul s-a întors și a luat-o spre 
mine. M-am ascuns la timp în spatele unui tufiș și l-am văzut pe 
Mark Danforth trecând mai departe. Coasa era de două ori mai mare 
decât el. Lama ei lucea în roșu și negru și avea prinse în ea lucruri la 
care nu voiam să mă gândesc. Mark avea privirea stinsă și nu părea să 
înțeleagă nimic din ceea ce se petrece în jurul lui. 

— Unde ești, Finnick? cânta fals și aproape vesel. Știu că tu ai fost. 
Nu te poţi ascunde la nesfârșit! Vin! Ah, vin după tine! 

Și-a răsucit capul spre stânga, cu o mișcare reptiliană, atent la 
încăierarea care se apropia. În loc să fugă, s-a luat după ea, cu arma 
ridicată. 

Dinăuntrul casei familiei Maddin s-au înălțat ţipete de groază și, 
câteva clipe mai târziu, o fereastră de la etajul al doilea s-a spart. 
Cioburi tăioase au căzut ca o ploaie pe pământul pârjolit, apoi s-a 
auzit bocănitul surd al unui trup împins prin gaura căscată. Bonnie a 
scos un ultim suspin și apoi a rămas nemișcată. 

— Tu! a urlat o voce de la fereastră. 

O figură - prea înnegrită de funingine ca să o pot identifica - s-a 
uitat în jos, la mine. 

Spaima mi-a inundat pieptul și mi s-a ridicat în gât, ca un val de 
vomă. 

Fra Alice Fowler! 

Fa o împinsese pe Bonnie de la fereastră. Fa o ucisese pe sărmana 
fată. 

— Ellerie Downing, tu ești? a strigat femeia. 

Flăcările i se reflectau în ochii măriţi și arăta cu desăvârșire ieșită 
din minţi. S-a smuls de la fereastră, probabil gata să vină după mine. 
M-am afundat pe brânci în pâclă, fără să știu încotro să o apuc. Știam 
doar că trebuie să fug. 

Am făcut dreapta chiar în secunda în care ușa de la casa familiei 
Maddin s-a dat de perete. 

— Unde ești? Întoarce-te aici! 

Vizavi s-au auzit ţipete, iar învăţătoarea a alergat într-acolo, 
convinsă că mă urmărește pe mine. 

Am înaintat, afundându-mă mai adânc în oraș. Unele dintre case 
ardeau, aprinse de scânteile împrăștiate. Din altele nu mai rămăsese 
deja decât cenușa. Când am ajuns pe strada principală, am descoperit 
sursa exploziilor. 

Prăvălia McCleary fusese aruncată în aer. Cărămizile zburaseră 
până peste drum, ca arşicele lui Trinity Brewster. Depozitul cu 
provizii luase probabil foc, iar butoaiele cu praf de pușcă se 
aprinseseră. Suflul exploziei spulberase casele din apropiere și 
flăcările se întinseseră până la grajdurile lui Matthias Dodson. 

Armăsarii galopau pe stradă, cu ochii dați peste cap, încercând să 
scape din infern, alergând ca niște demoni eliberați pe pământ. 
Nechezăturile lor se ridicau până la cer. Nu mai auzisem niciodată 
ceva atât de înfiorător! 

În spatele meu, ascunsă undeva, în nebunia întunecată, a izbucnit 
o ceartă. Fără să văd nimic, auzeam fiecare acuzaţie aruncată, fiecare 
pumn care izbea. Unul dintre bărbaţi era Leland Schäfer. Îi 
recunoșteam bâlbâială agitată. 

— Înapoi, Winthrop, te avertizez! a strigat el. Trag, jur! 

— Nu și dacă te împușc eu primul! 

Winthrop Mullins! 

Punea moartea bunicii lui pe seama Mai Marelui. 

Amândoi bărbaţii aveau arme. 

Aș fi vrut să îi opresc, să intervin cumva, însă nu-mi dădeam 
seama, în acea vâltoare de umbre, unde sunt. Vocile lor răsunau prin 
fum, în stânga mea pentru o clipă, la dreapta în următoarea. 

O împușcătură! 

Două! 

Al treilea glonț mi-a șuierat pe la ureche, aproape zgăriindu-mi 
pielea. 

Trebuia să plec de acolo. 

Dar unde să mă duc? 

Unde ar fi putut să fie duse surorile mele? 

La Casa Adunărilor? 

Părea cu putință, având în vedere că ultima Judecată fusese ţinută 
acolo, însă ar fi trebuit să fie de faţă toți trei Mai Marii, iar Leland era 
ocupat în clipa aceea - fie ucigându-l pe Winthrop, fie fiind ucis de 
acesta. 

Am evitat să mă gândesc la Spânzurătoare. Dacă fratele meu era 
acolo - dacă oricare dintre fraţii mei ar fi fost acolo -, nu voiam să 
ştiu, nu voiam să îmi închipui, nu voiam ca nici măcar o frântură de 
gând să îmi intre în minte, de teamă că aș putea atrage cumva 
ghinionul. 

Cum prăvălia și grajdurile pentru armăsari fuseseră distruse, lista 
mea de locuri publice în care aș fi putut căuta se micșorase 
substanţial. 

Rămâneau taverna... și biserica. 

Mijind ochii prin pâcla încinsă, mi-am croit drum spre centrul 
orașului, ocolind altercaţiile, lăsându-mă la pământ ori de câte ori 
auzeam împușcături. Toporul nu avea să-mi fie de prea mare ajutor 
dacă mă trezeam cu o pușcă în faţă. 

Am auzit sticla spărgându-se când eram aproape de tavemă. 
Înăuntru era întuneric, singura lumină venind de la două lămpi, însă 
puteam să disting mesele răsturnate, fărâmele care mai rămăseseră 
din scaune și tacâmurile aruncate pretutindeni. Indiferent ce ceartă 


e 417 


se purtase acolo, acum era de mult încheiată. În urmă rămăsese doar 
o siluetă, îndărătul tejghelei. 

Cu un zel maniacal, Prudence Latheton spărgea sticle cu băutură. 
Cu ochii aprinși de o fervoare îndreptățită, orăcăia. 

Am pășit înăuntru. Odaia mirosea greu a alcool și a hamei înăcrit. 
Fra o adevărată minune că taverna nu arsese deja din temelii, la cât 
de îmbibată era. 

Prudence și-a îndreptat toporișca spre un butoi cu bere, iar lemnul 
de stejar a plesnit zgomotos. M-am lovit de un scaun, iar femeia a 
împietrit, speriată. 

— Ce faci aici? am îndrăznit să o întreb, strângând coada de lemn 
a toporiștii. 

Riscam, încercând să vorbesc cu ea, însă aș fi putut să aflu încotro 
trebuia să o apuc. 

— Voia Domnului, a zis ea mândră, izbind iar în butoi. 

Cu inima strânsă, am făcut un pas spre ea. 

— le-ai văzut pe surorile mele? Sau pe Samuel? 

A ridicat dubios din sprâncene. 

— L-au găsit ascunzându-se ca un șoarece la ferma lui Bryson. L- 
au dus la spânzurătoare urlând și dând din mâini și din picioare, îmi 
închipui că e tot acolo. Ce a mai rămas din el, oricum. 

— E mort? 

Cuvintele mi-au alunecat stângaci de pe buze. 

Sam! Mort! 

Nu mi se părea cu putinţă. Era geamănul meu, jumătatea mea. Nu 
ar fi trebuit să simt clipa în care părăsise această lume, fără mine 
alături? 

Femeia a ridicat din umeri, fără să-i pese. 

— Prudence, te rog! Ce s-a întâmplat? 

— Pastorul vrea să facă o purificare sau așa ceva, oricum, fără sens. 
Zice că trebuie să îi curățăm sufletul înainte să îl condamnăm. Eu, 
una, îi sunt recunoscătoare că a avut curajul să aducă diavolul aici. 
Așa ni s-a arătat totul în clar, așa ne-am putut purifica. 

Femeia a luat o sticlă de vin, a cercetat-o cu ochii mijiți, apoi a 
sfărâmat-o de tejghea. 

Cioburile au ricoșat și au lovit una dintre lămpile de la bar. Aceasta 

s-a clătinat pentru câteva clipe pe muchie, iar apoi s-a sfărâmat. 
Fitilul a aterizat într-o băltoacă de alcool. O străfulgerare, și totul a 
luat foc. Flăcările s-au întins pe podele, în sus, spre bar, îndreptându- 
se spre Prudence. Femeia a țipat, în timp ce focul se agăța de fustele 
ei îmbibate în alcool. 

— Trebuie să ieşim de aici! am strigat. 

Am pus mâna pe un prosop, ca să încerc să înăbuș flacăra. 

— Nu! Nu! Nu până când fiecare sticlă din acest bârlog al 
diavolului nu va fi distrusă! a protestat ea. 

— Focul se va ocupa de asta. Vino cu mine! 

Femeia s-a zbătut, încercând să scape de strânsoarea mea, și am 
pierdut toporișca. Aceasta a țăcănit pe podea și a ajuns sub un 
morman de moloz în timp ce Prudence se lupta cu mine. 

— Dă-mi drumul! a șuierat ea, alergând înapoi spre bar. Trebuie 
opriți! Trebuie... 

O văpaie a răbufnit din spatele tejghelei, retezându-i lui Prudence 
ultimele cuvinte. Am aterizat dureros pe o masă răsturnată, lovindu- 
mi capul de piciorul ei. 

Odaia s-a întunecat. 

Mi-am recăpătat conștiința treptat. Mai întâi am simţit mirosul 
înecăcios de lemn ars. Apoi am văzut flăcările licărind. Nu mă 
puteam mișca însă. Paralizată de groază, nu simțeam fierbințeala care 
creștea din ce în ce mai tare. Fram mult prea dezorientată ca să mă 
pot salva din calea infernului care se apropia. 

Nu puteam decât să privesc. 

Să privesc roșul auriu, furibund. 

Să privesc portocaliul mușcător. 

Să privesc. 

Până la urmă, chiar era atât de rău să stai deoparte și să priveşti? 
Am simţit un soi de pace. Împăcare. M-am simţit ca privind de 
undeva, din afară, situaţia, cu o detaşare pasivă parcă. Înțelegeam de 
ce era atât de seducător să privești. 

Era simplu! 

Nu! 

Primele mi s-au mișcat degetele, trecând pe deasupra formei 
nemișcate care fusese Prudence Latheton, căutând un semn de viaţă. 

Ameţită, m-am ridicat cu un oftat. Vedeam încăperea ca prin ceaţă. 
Piesele de mobilier nu voiau să stea locului și erau prea multe focuri 
ca să îmi dau seama în ce parte se împrăștia văpaia. 

Cât timp fusesem inconștientă? 

Când am reușit în sfârșit să focalizez, flăcările gemene au devenit 
doar una. Odaia era plină de fum și atât de înnegurată, încât a trebuit 
să pipăi podeaua în căutarea toporiștii. Nu putea fi prea departe. 
Unde căzuse? 

Într-un târziu, am simţit lama toporului și m-am întins după el. 

Deasupra mea, tavanul a scârțâit. Bârnele slăbite trebuiau să 
susțină o greutate mult prea mare. Când una dintre ele s-a frânt, 
lăsând să cadă deasupra mea o ploaie încinsă de tencuială, am ţâșnit 
afară din taverna aprinsă pe cât de repede mă puteau duce picioarele 
mele nesigure. 

Am alergat pe o stradă. 

Apoi pe o alta. 

M-am împleticit spre biserică, purtată mai departe de credința mea 
nestrămutată că Sam e încă în viață. Că aveam să-l găsesc, că aveam 
să-mi găsesc surorile și că aveam să supraviețuim cumva cu toții 
acestui infern. 

Înainte îmi apăreau ruine după ruine. 

Căruţe incendiate. 

Mormane urât mirositoare de cenușă și carne crâmpoțită. 

Am sperat că sunt resturile unor animale. 

Nu puteam îndura gândul că ar putea fi vorba despre altceva. 

Casa Adunărilor era aproape distrusă. Copacul Fondator era o 
siluetă întunecată pe fundalul unei coroane de flăcări. Crengile 
păreau să i se înalțe spre cer, implorând iertare, implorând sfârșitul. 

I-am înţeles durerea. 

Ce urma să se întâmple după ce, în cele din urmă, avea să se 
prăbușească într-un morman de cenușă și funingine? Cu el începuse 
istoria orașului nostru. Pieirea lui avea oare să-i însemne și sfârșitul 
orașului? 

Când am cotit pe Strada Paltinului, o priveliște neașteptată mi-a 
apărut în fața ochilor. 

Înconjurată de ruinele fumegânde ale celorlalte clădiri se înălța 

casa parohială, aparent neatinsă. Inima mi s-a umplut de speranțe 
nerealiste. Poate că surorile mele fuseseră duse acolo. Poate că erau 
ocrotite înăuntru, în spatele acelor pereți binecuvântaţi, protejate și 
neatinse de viforul turbat de afară. Poate că... 

Un urlet s-a înălțat dinăuntru, spulberându-mi gândurile prostești, 
înainte ca acestea să apuce să se închege bine. 

Ecoul lui răsunător mi-a ridicat părul de pe braţe. În urletul acela 
răsuna durere, da, dar și ceva mai întunecat de atât, forța primară a 
disperării și a mizeriei, hotărâre și înfrânate. Se pierdea ca o cârpă 
zdrențuită dusă de vânt, apoi se înălța din nou, mai tare și mai 
sfâșietor decât înainte. 

— Rebecca? am murmurat, recunoscând o fărâmă din ea în acel 
ton îngrozitor. 

Ce îi făceau? 

Am năvălit pe ușa din față fără să ciocănesc. Casa Letitiei Briard 
era o adevărată oază după ororile de afară. Lămpile ardeau vesel, iar 
mobila era în mare parte la locul ei. Am văzut chiar și o tavă cu cești 
de ceai încă aburinde, de parcă cei ai casei doar ce se ridicaseră de 
acolo. Când un noian de urlete s-a ridicat din dormitorul din spate, 
făcându-mi tâmplele să pulseze dureros, mi-a venit să râd în fața 
acelei alăturări absurde. 

— Scoate.-l! Scoate-l afară! a urlat Rebecca, respirând greoi. 

Să îl scoată? 

Am rămas blocată, îngrozită la gândul a ceea ce ar fi putut să i se 
întâmple. Apoi am înțeles. 

Copilul! 

Rebecca era în travaliu. 

Am privit de jur împrejurul salonașului, nesigură în privința a ceea 
ce ar fi trebuit să fac. Eram ultima persoană pe care Rebecca și-ar fi 
dorit-o în odaia în care năștea, dar nu puteam nici să o las singură. 

Din fericire, nu a mai fost nevoie să fac nicio alegere, pentru că 
Letitia a dat năvală pe ușă, cu braţele pline de cearșafuri însângerate. 
Le-a scăpat pe jos când a dat cu ochii de mine. 

— Ce cauţi aici? a întrebat ea cu glas autoritar. 

Privirea i s-a oprit asupra toporiștii. 

— Am Să ţip. Simon e în odaia alăturată. Chiar dacă mă prinzi pe 

mine, nu ești mai puternică decât el. 

M-am înroșit. Fram îngrozită că avea o părere atât de proastă 
despre mine. 

— Nu aș putea... Eu niciodată... Am auzit-o pe Rebecca și am vrut 
să ajut 

— Cred că familia ta a ajutat-o destul! 

M-a trecut un val de jenă. Mă mâncau tălpile să o iau la fugă. 

— Ştii? 

— Oricine are mai mult de doi neuroni își poate da seama. 

Am aruncat o privire spre dormitor, întrebându-mă cine mai era în 
casă. 

— Simon știe? 

Femeia și-a tras nasul. 

— Bineînţeles că nu. Se pot spune multe despre fiul meu, dar nu și 
faptul că ar fi înzestrat cu multă rațiune... Ai venit să-l ucizi? 

— Poftim? 

S-a uitat la mine de parcă aș fi fost grea de cap. 

— Copilul! Presupun că fratele tău te-a trimis să ștergi orice urmă 
a... legăturii lor. 

Am rămas cu gura căscată, îngrozită. 

— Nu aș face așa ceva niciodată! 

— Atunci, ce cauţi aici? 

— I-am auzit plânsetele și... 

— Sunt o mulțime de oameni pe lume care plâng acum. Du-te și 
necăjește-i pe ei! 

Țipetele Rebeccăi au devenit mai ascuţite și mai lungi, într-atât, 
încât mi se părea că nu vor mai înceta niciodată, că vor îneca lumea 
în agonia lor, aducându-i în pragul nebuniei pe toți aceia care le 
auzeau. 

Apoi însă a venit tăcerea. 

Până când s-a auzit un nou țipăt. 

Mai blând. 

Mai plăpând. 

Şi apoi râsete de bucurie. 

— E perfectă! a îngăimat Rebecca. 

Perfectă ! 

O fetiță! 
Samuel avea o fetiţă! 
— Pur și simplu perfectă, a repetat Rebecca. Uită-te la ea, Simon. 


— Blondă, a încheiat el. E blondă. 

Bebelușul a început să se agite, iar în cameră au răsunat pași grei. 

— De ce este blondă? s-a mirat Simon. 

Confuzia îl făcea să vorbească mai tare, să se agite ca un animal 
gata să atace. 

— Am mai văzut eu nuanţa asta... Unde am văzut-o? 

Ușa de la dormitor s-a dat de perete. Am alergat afară din salon 
înainte ca omul să mă vadă și să pună lucrurile cap la cap. Până să 
iasă el pe ușă, traversasem deja jumătate din curte și m-am tras în 
spatele gărdulețului care separa casa parohială de haosul dezlănțuit 
în stradă. 

Ecourile unei bubuituri au zguduit decorul tulbure. O altă 
explozie? Sau ceva mai rău? 

De după colț se auzea un trio de voci, certându-se, acoperindu-se 
unele pe altele. M-am lipit de gard, rugându-mă ca umbra să mă 
adăpostească. 

— Cine e acolo? a întrebat una dintre voci. 

O pereche de mâini aspre m-a apucat de braţe și m-a ridicat cu 
forţa în picioare, până să apuc să fug. 

— Nu-i una dintre fetele Downing? a întrebat Matthias Dodson. 

M-a apucat de bărbie și m-a tras spre el, ca să mă cerceteze. 

— Am crezut că sunt la biserică și îl așteaptă pe pastor. 

În ciuda situaţiei periculoase în care mă aflam, în suflet mi s-a 
aprins flacăra speranţei. 

— Sadie și Merry sunt la biserică? 

Calvin Buhrman și-a trecut mâna peste ochii umezi. Erau roșii, 
iritaţi de fum și aproape umflați de funingine. 

— Nici nu știu de ce trebuie să mai continuăm această șaradă. 
Știm cu toții că ei au făcut-o. 

— Surorile mele n-au făcut nimic! am protestat Și nici Samuel. 
Trebuie să îi eliberați! Matthias, te rog! m-am agăţat disperată de 
mâneca lui. 

Inima mi s-a făcut cât un purice când am văzut Legile stacojii 
brodate pe margine. Era îmbrăcat pentru Judecată. 

— Urmăm Legile, acum și pentru totdeauna, a grăit Matthias, cu o 
sprânceană ridicată spre cârciumar. 

— Unde este Leland? Nu putem face asta fără Leland, a spus Amos 
McCleary, care, deși rezemat în baston, se clătina. 

Bastonul era mânjit de sânge uscat și am băgat de seamă că fața 
Mai Marelui era și ea bră2dată de stropi de sânge, care îi preschimbau 
în ruginiu părul alb. Sângele nu era al lui. 

— L-am auzit pe stradă, era cu Winthrop Mullins! am zis, sperând 
că, oferindu-le informaţii, voi câștiga o fărâmă de milă. Se certau... S- 
au auzit focuri de armă. 

Amos a strâns din buze, sumbru ca un gropar. 

— Trebuie să-l considerăm mort, atunci. Nu avem timp să facem 
speculații. 

I-a aruncat o privire lui Calvin. 

— Să îl numim pe Buhrman în locul lui? 

Matthias s-a încruntat. 

— Nu așa se procedează! 

— Am depășit de mult faza în care făceam lucrurile ca la carte, a 
zis Amos. Priveşte în jur! Nu vom mai avea ce oraș să salvăm dacă nu 
acționăm rapid. 

— Accept! a sărit Calvin, profitând de ocazie. 

— Ia staţi puțin... 

— Nu avem timp! a strigat Amos, cu ochii lucind aprinși de 
nebunie. Am zis că nu avem timp! 

Și-a ridicat bastonul și l-a lovit în cap pe Matthias. Acesta mi-a dat 
drumul și și-a dus mâna la fruntea însângerată. 

— De ce naiba ai făcut asta, bătrâne? 

— Ar fi trebuit să o fac eu mai demult. Să nu crezi că nu știu 
despre întâlnirile secrete pe care le-aţi ținut tu și Leland în iarna asta, 
complotând pe la spatele meu. Aţi vrut să mă daţi la o parte. Să îmi 
uzurpaţi poziția în consiliu. 

Matthias a bufnit, scuipând sânge. 

— Frai bolnav. 

— Asta nu e o scuză! 

— Nu putea să se oprească tot orașul în loc ca să te vadă cum mori! 

— Acum nu mai mor, nu-i așa? 

Amos l-a lovit din nou. Copacul Fondator cioplit în vârful 
bastonului s-a izbit de fața lui Matthias, crăpându-i în două falca. 

Matthias s-a clătinat în spate. Mantia pe care o purta și fumul 
coșmaresc îl făceau să pară mai masiv decât era. Straniu și diform, îmi 
amintea de schiţele din jumalul lui Ephraim, de minotauri și gorile cu 
coarne care umblau în două picioare printre pini, cu aripi de piele pe 
spinare. 

Forma aceasta monstruoasă a fost cea care s-a aruncat asupra lui 
Amos McCleary, lovind cu pumnii ei cărnoși în obrajii scofâlciți ai 
bătrânului. Calvin a căscat ochii îngrozit, urmărindu-i pe Mai Mari 
cum își cară pumni unul altuia. După o clipă, a clătinat din cap și a 
luat-o la goană. 

— Ce înseamnă asta? a tunat o voce, întrerupând lupta. 

Pastorul Briard și-a făcut apariţia din iadul înflăcărat, cu patrafirul 
fluturând în urma lui ca mantia unui rege în ziua încoronării. 

— Nu-mi pot crede ochilor! Mai Marii se gâlcevesc? 

A pășit mai aproape, mijind ochii la ce mai rămăsese din faţa lui 
Matthias. 

— Nu arăţi prea bine, Dodson! Ar fi bine să te vadă doctorul. Cred 
că l-am zărit prin curtea școlii. Părţi din el, în orice caz. 

A ridicat din umeri. 

— Eu, unul, nu am înţeles niciodată medicina modernă. Cred că 
leacurile băbești sunt cele mai bune. Usuci o febră. Hrănești o 
răceală. Curmi suferința unei bestii. 

Apoi s-a auzit o singură împușcătură, ascuţită și definitivă. Mi-am 
înghiţit urletul de groază în timp ce Matthias se prăvălea pe spate 
într-un morman de cenușă. Pelerina i-a căzut într-o parte, 
descoperind un om mort și nimic mai mult. 

— Asta ar trebui să-l facă să nu mai sufere, nu crezi? a întrebat 
Briard, cu fumul încă ieșind de pe ţeava pistolului său. 

Amos s-a aplecat ca să cerceteze rămășițele fostului său prieten. 

— Ce-ai făcut? a zis, apoi s-a întors spre pastor cu degetele 
încleștate pe bastonul însângerat Să te ia dracu”, Briard! Să te ia 
dracu” în iad! 

Din pieptul lui Amos a izbucnit un râs triumfal în timp ce-și ridica 
bastonul în aer. M-am întors la timp ca să nu fiu martoră la actul 
violent, dar asta nu înseamnă că nu l-am auzit. A sunat așa cum 
trosnesc tălpile pe zăpadă într-o zi friguroasă de iarnă. 

Am luat-o la goană, rugându-mă ca Mai Marele să uite de mine cât 
își potolește setea de sânge într-altă parte. 

Am luat-o pe după colţ și am zărit clopotniţa bisericii înălțându-se 
printre ruine. În piaţa de la poalele dealului se afla spânzurătoarea. 
Distingeam un morman întunecat, rezemat de stâlp. 

Sam! 

Până să apuc să alerg spre el, două siluete s-au dezlipit din umbre 
și s-au lipit de mine. 

— Fllerie? Tu ești? a strigat Merry, strângându-mă-n braţe. 

Vocea îi era răgușită. Trăsese în piept prea mult fum și cenușă! 

Sadie m-a strâns cu putere, plângând, cu capul lipit de mijlocul 
meu. 

— Am crezut că nu te vom mai revedea niciodată. Am crezut... 

— Sunteţi bine? V-au rănit? 

Leam mângâiat fețele înnegrite de funingine, dând la o parte 
șuvițele îmbâcsite de păr, ca să mă asigur că sunt bine. Merry avea 
zgârieturi de unghii pe față. Lui Sadie îi fusese smulsă una dintre 
mânecile rochiei. Se luptaseră. Le-am strâns din nou în braţe, 
udându-le cu lacrimile mele. 

Merry m-a strâns de braţ. 

— Pastorul Briand a vrut să ne urce pe eșafod cu Sam, dar Thomas 
l-a înfruntat. Ne-a spus să fugim, să fugim și să ne ascundem. 

— Apoi a apărut o minge de foc, a plâns Sadie. Și încăierări, peste 
tot. Toată lumea a înnebunit. 

— Am văzut! 

— Îl vor ucide, a spus Merry. 

— Vom găsi o cale să-l salvăm pe Sam, vă jur! 

I-am cuprins obrajii în palme, neputând să le mai dau drumul 
surorilor mele. Aveam nevoie să simt fizic că simt acolo, alături de 
mine, în siguranţă. 

— Nu pe Sam! a zis Merry arătând spre eșafod. Pe Thomas. Și pe 
Ephraim. 

Am mijit ochii. Înainte fusese prea întuneric ca să îmi dau seama 
de asta, dar pe eșafod erau două siluete, nu una. Capetele atârnate 
între șipcile de lemn aveau bucle castanii, nu era părul blond al lui 
Sam. 

— A minţit! mi-a spus Merry, cu buza de jos tremurându-i. Când 
ne-au adus în piaţă, i-a spus pastorului că diavolul a fost invocat în 
Falls... și că diavolul sunt cei doi Fairhope. 

A oftat, răscolită. 

— Au zis că Spânzurătoarea nu e îndeajuns. Că dracii trebuie să 
ardă. Acum construiesc rugul, iar Sam e cel care îi conduce. 

— Sam a făcut așa ceva? 

Aș fi vrut să fiu uimită, să mă revolt. Cum putea fratele nostru să 
facă asemenea lucruri? Ştiam că greșise - că făcuse greșeli mari, 
îngrozitoare -, dar ceea ce se întâmpla întrecea orice închipuire. Frau 
vieţile unor oameni în joc. Vieţi nevinovate. 

Am împietrit. 

Aceasta era! 

Minciuna lui Sam! 

Spusă la momentul potrivit. 

— Vom scăpa de aici! le-am promis. Cu toții. Casa parohială e încă 
în picioare. Simt sigură că și grajdurile lor. Le vom lua căruța și vom 
porni spre trecătoare. Putem căuta ajutoare și... 

Mi-am rotit privirea în jur, abia putând să pricep proporţiile 
dezastrului. La venirea dimineţii nu avea să mai fie nimic de salvat. 

— Dar mai întâi trebuie să îi eliberăm pe Thomas și pe Ephraim. 

— Cheia e la Briard! a spus Merry. 

Stomacul mi s-a întors pe dos când mi-am amintit de sunetul pe 
care îl scosese craniul lui sfărâmat. Nu puteam să mă mai întorc pe 
acea stradă întunecată. 

Mi-am ridicat toporișca. 

— Am ceva mai bun. 

Cu prima lovitură am ratat șipcile și am lovit unul dintre inelele de 
metal. Reverberaţii dureroase mi-au scuturat umărul și mi s-a tăiat 
răsuflarea. Hotărâtă, am lovit din nou, cu urlet, ciobind rama. Apoi 
iar și iar, mi-am revărsat toate frustrările și furia asupra lemnului 
uscat. 

Așchii și alte bucăţi mai mari de lemn au început să cadă la 
pământ ca o ploaie, până când ghilotina a plesnit cu un pocnet. 

Bărbaţii s-au prăvălit la pământ, respirând greoi și nemaiputând să 
se ridice. Thomas fusese bătut rău, fața fiindu-i umflată și boțită. 
Avea privirea pierdută, însă atunci când Merry l-a ajutat să se ridice, 
l-am văzut rezemându-și fruntea de tâmpla ei și murmurându-și 
recunoștința. 

Ephraim nu mai avea ochelarii, iar acum mijea ochii roșii, 
încercând să vadă prin fum. 

— Fată curajoasă! a zis când l-am ajutat să se sprijine de mine. 

— I-am ghicit numele, dar până la urmă nu a mai contat! am spus, 
neputând să accept titlul. A fost prea târziu. 

— Și Sam? a întrebat Sadie în timp ce ne croiam drum spre 
parohie. Nu-l vom lăsa în urmă, nu-i așa? 

Ultimele cuvinte ale lui Whitaker mi-au revenit în minte. Nu 
puteam nega că avea dreptate. Sam ne-ar fi abandonat pe noi, ne-ar fi 
întors spatele fără să stea pe gânduri. 

Dar asta însemna oare că era bine să îi răspundem cu aceeași 
monedă? 

— Eu... Noi artrebui... 

Am răsuflat frustrată. 

— Voi merge eu după el. Voi luaţi-o spre casa parohială! Pregătiți 
caii și luaţi ce provizii puteți găsi! 

— Ar trebui să-l lăsăm, a spus Merry. După tot ce a zis despre 
Thomas și Ephraim... Tu nu l-ai auzit, Ellerie! Cuvinte îngrozitoare, 
mârşave. Și ce e mai rău... 

A strâns-o pe Sadie mai aproape și i-a acoperit urechile. 

— A dat vina pe tine pentru tot. A spus că tu i-ai adus aici. Vrea să 
te vadă pe rug. 

— Nu se poate să fi vorbit serios! 

Sadie a chițăit. 

— Nu știe ce vorbește. Ceva nu e în regulă. 

— Da, sigur! a pufnit Merry. Te rog, vino cu noi! 

— E fratele nostru. 

Merry a clătinat din cap. 

— Nu e fratele meu! Nu mai e. 

M-a strâns cu putere în braţe. 

— Ai grijă de tine, Fllerie, te rog! 

I-am promis că așa voi face și le-am sărutat cu lacrimi în ochi pe ea 
şi pe Sadie, înainte de a mă întoarce în iadul aprins. 

oo 

M-am apropiat de piață cu băgare de seamă, ascunsă de umbra 
deasă a stejarilor, cu ochii în patru și cu toporișca pregătită. Toți 
bărbaţii arătau la fel, nu îi mai puteam distinge unii de ceilalți, și mi- 
am mușcat limba ca să nu strig după Sam. 

Se mișcau eficient, către împlinirea unui scop comun. Doi bărbaţi 
ce se aflau pe o platformă fixau stâlpii la locurile lor. Ceilalţi aduceau 
surcele și lemne mai mari, pentru foc. Unii dintre ei cărau adevăraţi 
bușteni. Fra de mirare că se mai deranjau cu vreascurile pentru a 
aprinde focul, căci tot orașul ardea ca o tonă. O scânteie era destul 
pentru a da foc construcției lor macabre. 

Cineva a intrat în pas alergător în piață. Respira greoi. 

— Samuel Downing! a lătrat bărbatul. Arată-te! 

— Ce vrei, Simon? a întrebat Sam, despărțindu-se de grupul lui. 

El era unul dintre cei care fixau parii rugului. Desigur! 

Fratele meu a mijit ochii, încercând să străpungă norii de fum. 

— Te căuta taică-tău. Zicea că ţi-ai abandonat îndatoririle aici. 

— Am fost alături de soția mea cât a... născut-o pe fata ta. 

Ceilalți s-au oprit din muncă, gata să privească la noua 
confruntare. 

Să privească. 

Sam a sărit de pe platformă, înfigându-se bine în pământ. 

— A, serios? 

— Nemermicule! N-ai putut să te abţii, nu-i așa? Cum ai îndrăznit 
să te uiţi la nevasta altui bărbat! 

Sam a rânjit, cu flăcările reflectându-i- se în priviri. 

— Sărman idiot! Tu chiar nu pricepi, nu-i așa? 

Bărbaţii din grupul aflat în spatele lui Sam s-au pus pe râs. 

Simon își muta sălbatic privirea când la Sam, când la ceilalți. 

— Ce să pricep? 

— Întotdeauna m-am întrebat cum a reușit să te fraierească. A 
ascuns o fiolă cu sânge în cearșafuri, în noaptea nunţii voastre, sau ai 

fost prea prost ca să cercetezi”? 

— Despre ce vorbeşti, Downing? 

Winthrop Mullins a fluierat de pe platformă, mutându-și ciocanul 
dintr-o mână într-alta. În lumina focului arăta la fel de sălbatic ca un 
lup gata să ucidă. 

Așadar, el trăsese primul. 

Sărmanul Leland! 

— Fra deja gravidă când te-a luat de soț! a pufnit Sam, umflându- 
se de râs. lar tu ai fost prea prost ca să bagi de seamă. 

Simon a clătinat din cap. 

— Asta nu este adevărat. Nu este cu putință. Am... 

— Cum e să fii cel mai mare păcălici din oraș, Simon Briard? Cum 
e să fii de râsul tuturor? 

Simon și-a încleștat falca, luptându-se să-și stăpânească lacrimile. 
S-a întors, gata să plece, dar râsete bărbaţilor au devenit sinistre, 
batjocoritoare. 

Simon s-a oprit, obrazul zbătându-i-se spasmodic din cauza furiei. 
S-a răsucit spre Samuel, scoțând ceva din buzunarul de la spate, cu 
care a zvârlit în întuneric. 

Toporișca a vâjâit prin aer, strălucitoare, reflectând în luciul ei 
flăcările orașului ruinat. 

L-a lovit pe Sam direct în piept, înfigându-i-se adânc în came. 

Sam și-a coborât privirea spre coada de lemn, clipind nedumerit, și 
apoi a căzut în genunchi. Trupul i s-a zbătut o dată, după care a căzut 
înainte, nemișcat de acum, pentru totdeauna. 

Am simţit clipa în care s-a dus, ca și cum o foarfecă invizibilă ar fi 
tăiat firul subțire care ne lega, fără putinţă de reînnodare. 

— Sam! am șoptit, atentă să nu fiu descoperită, chiar dacă 
sufeream. 

Winthrop a sărit de pe platformă și mi-a întors fratele. Mi-am ferit 
privirea. 

— E mort! a anunţat el. 

Winthrop l-a privit circumspect pe Simon. 

— Chiar l-ai ucis! 

— Bun! A mai rămas unul, a zis Simon și s-a răsucit pe călcâie. 

A luat-o la goană în noapte. 

Am respirat adânc, înțelegând la ce se referă. 
Rebecca. 

Paai 

— REBECCA! AM STRIGAT, INTRÂND ÎN CASA PAROHIALĂ. 

Alergasem tot drumul, apucând pe toate scurtăturile pe care le 
știam. Nu îmi dădeam seama dacă reușisem să sosesc înaintea lui 
Simon. O parte din mine se temea că voi ajunge în mijlocul unei băi 
de sânge, dar am mers mai departe, cu junghiuri în coaste. Pierdusem 
deja prea multe lucruri dragi. Inima mea nu mai putea duce încă o 
povară. 

Am dat năvală în dormitor. Letitia nu se vedea pe nicăieri. 

Rebecca era întinsă în pat. Odaia era plină de mirosul greu al 
sângelui, dar ea era bine, era în viaţă. 

— Fllerie! a exclamat, ridicându-și privirea de la mogăâldeaţa pe 
care o ținea la piept. 

Preţ de o clipă, am rămas cufundate în tăcere, iar eu am așteptat ca 
privirea să i se oțelească, ca sprâncenele să se încrunte. 

Dar ea a zâmbit. 

— Vrei... vrei să o vezi? 

Rebecca a tras păturica, descoperind cel mai mic și mai frumos 
profil pe care mi-l puteam închipui. 

M-am întins, vrând să-i mângâi obrăjorul pufos, dar am băgat de 
seamă că degetele îmi erau pline de murdărie și cenușă și, cu regret, 
mi le-am îndepărtat de nepoata mea. 

— Trebuie să plecăm! am zis. Simon a aflat despre Sam și... 

— Știu! a spus ea, întristându-se. Nu l-am văzut niciodată atât de 
furios. A plecat... să vorbească cu Samuel, cred, și... 

— Sam e mort, i-am zis, neștiind cum să îndulcesc lovitura. Simon 
l-a ucis. Iar acum vine după tine. 

Rebecca și-a strâns fetița mai tare, lipind-o la pieptul ei. 

— Ne vom ascunde! Familia Briard are o pivniţă în pământ. Putem 
să ne încuiem înăuntru. 

— Trebuie să plecăm! Acum! Orașul se prăbușește din temelii. 

Trebuie să plecăm de aici înainte să ajungem sub ruine. Surorile mele 
au pregătit căruţa. Vii cu noi! Amândouă veniţi! 

Rebecca și-a coborât privirea spre cearşafurile însângerate. 

— Dar... 

— Vom lua toate precauţiile necesare, dar trebuie să mergem! am 
zis, apucând niște pături și ce cearșafuri se găseau, pe care să le pot 
pune în căruţă. Acum! 

ogo 

Fumul care se ridica din Amity Falls acoperea toată Mâna 
Domnului, învăluind valea în întuneric. Fra aproape imposibil să 
vedem drumul. 

Eu și Sadie stăteam în fața căruţei furate, eu ţinând frâiele. Merry 
era în spate, unde se îngrijea de Ephraim, Thomas și Rebecca, și 
legăna fetița. 

— Cum rămâne cu lupii? a întrebat Sadie când am ajuns la 
marginea lanului de grâu. 

Pinii se înălțau în fața noastră, ca niște străjeri macabri. 

— Vom fi mai în siguranță în pădure decât acolo, am zis cât de 
convingător am putut. 

Nu știam de cât timp aveau nevoie animalele pădurii pentru a 
reveni la formele lor obișnuite, acum, că Străjerii Întunecaţi 
plecaseră, sau dacă aveau să-și mai revină vreodată. Poate că trebuiau 
să moară toate înainte ca o nouă viaţă să înceapă pe acel pământ. 

După o clipă de ezitare, am mânat caii înainte. 

Odată intrați în întunericul protector al pădurii, am îndrăznit să 
aprindem felinarele. Cum străzile erau guvernate de haos, plecarea 
noastră trecuse neobservată, însă nu voisem să atragem atenția atunci 
când traversam câmpurile. 

Felinarele au strălucit, îndepărtând umbrele. 

Mi-am adus aminte de sigiliul de pe cufărul lui Ephraim și m-am 
gândit la toate cunoștințele care fuseseră lăsate în urmă, în jurnalele 
și notițele lui. 

Nu avuseserăm timp să luăm cufărul, nu avuseserăm timp să luăm 
nimic de acasă. Aveam să ne mai întoarcem vreodată? Dacă da, urma 
să mai găsim ferma? Avea să mai rămână ceva din Falls? 

Am căutat să îndepărtez gândurile întunecate, concentrându-mă la 

drumul șerpuit care se întindea înaintea noastră. Se afunda în pădure, 
cotind-o dintr-o parte în alta, urcând din ce în ce mai sus pe munte. 
Unei persoane cu experienţă îi lua o săptămână să ajungă la 
trecătoare. Toate proviziile pe care surorile mele reușiseră să pună 
mâna aveau să ne ajungă patru zile. 

În întuneric a trosnit o crăcuţă, atrăgându-mi atenția spre stânga. 
Urechile cailor s-au ciulit imediat spre sud. Au încetinit treptat și în 
cele din urmă s-au oprit. Am cercetat coroanele întunecate ale 
copacilor, încercând să-mi dau seama ce se mișcase acolo, dar nu 
puteam să văd prea multe mai departe de lumina aruncată de felinar. 

— Ellerie? a șoptit Merry. Ai auzit și tu, nu-i așa? 

Am dat cu grijă din cap, încercând să nu fac mișcări prea bruște. 
Sadie m-a apucat de genunchi, înfigându-și degețelele în cutele 
rochiei mele. Aș fi vrut să îi strâng mâna, ca să îi dau curaj, dar 
trebuia să țin frâiele. Trebuia să mergem mai departe. 

S-au auzit foșnete, iar caii au nechezat speriați. 

— Haide! i-am încurajat, trăgând ușor de hăţuri. 

Au refuzat să se clintească. 

— Hai! 

Un nou trosnet, mai multe foșnete. 

Sadie și-a mușcat buzele, încercând să-și înghită oftatul. 

— Sunt monștrii, nu-i așa? a suspinat ea oricum. 

— Nu, nu e asta! am zis. Vom fi bine. Vom... 

Am plesnit una dintre iepe cu hăţurile peste crupă. 

— Dii! 

Iapa s-a tras înapoi, iar roțile s-au lovit de rădăcina unui copac, 
aplecând căruţa într-un unghi nefericit. Ne-am clătinat și am înțeles 
că una dintre spițele roții plesnise. 

Nu aveam cu ce să o înlocuim. Nu aveam unelte. 

Dacă mergeam mai departe, aveau să se rupă și mai multe spiţe și 
să sfârșim în drum. Niciunul dintre cei doi Fairhope și nici Rebecca 
nu erau în stare să urce pe munte ca să ajungem la trecătoare. 

— Ține hăţurile! am zis, întinzându-i-le lui Sadie. 

— Poftim? Nu! a protestat ea, chiar dacă i le împinsesem deja cu 
forţa. 

— Trebuie să verific roțile! 

— Dar monștrii... 

Am apucat toporișca de la picioarele noastre și am sărit din căruţă. 

Pași - care în mod clar erau omenești - au răsunat mai tare, mai 
aproape. 

Mi s-a uscat cerul gurii în timp ce în minte îl vedeam pe Simon 
Briard ieșind dintre copaci, cu toporișca lui încă plină de sângele 
fratelui meu. 

Am apucat unul dintre felinare și l-am îndreptat spre întuneric. 

— Cine e? am întrebat autoritar. Arată-te! 

— Ellerie! 

Am împietrit. Mi s-au ridicat firele de pe șira spinării la auzul vocii 
familiare. 

O siluetă a pășit în cercul de lumină, desprinzându-se din 
întuneric. Umbra pe care o arunca borul pălăriei sale îi acoperea 
chipul, ochii. 

Frau oare argintii sau aveau culoarea lor prietenoasă, de 
chihlimbar? 

— Whitaker! 

A zâmbit, însă pe jumătate doar. 

— Presupun că numele acesta este la fel de bun ca oricare altul. 

A făcut un pas spre mine, iar eu mi-am ridicat toporul cu inima- 
ndoită, amenințându-l să se oprească. M-a ascultat, ridicându-și 
mâinile rugător. Brăţările verzui ale tatuajelor sale dispăruseră cu 
totul, fără să lase nicio urmă. 

Mi-am adus aminte de privirea Lyrei atunci când îi spusesem 
ultima parte a dorinței mele - ca ei să plece din Amity Falls și să îl 
elibereze pe Whitaker, ca datoriile lui să fie plătite și blestemul rupt. 
Uluială amestecată cu o furie nemaivăzută. 

Faptul că îl vedeam acum, aici - fără să-i mai fie supus Reginei, 
fără să mai fie împovărat de datorii -, era un miracol. 

— Nu știu cum ai... Nu m-am gândit niciodată că... 

A clătinat din cap, iar pălăria i-a alunecat pe spate, descoperindu-i 
ochii de ambră, plini de uimire, strălucind de lacrimi. 

— S-a sfârșit? am întrebat. Ești cu adevărat liber? 

A dat din cap. 

— Fără datorii, fără stăpâni? 

Şi-a mușcat buzele și a dat din cap. 

— Bun! 

Erau atât de multe lucruri pe care aș fi vrut să i le spun! Atât de 
multe întrebări pe care voiam să i le pun! Visuri care îmi doream să 
capete materialitate. 

Însă nu puteam forța nimic. 

Whitaker era liber. 

În sfârșit, liber. 

Liber să își croiască propriul drum. Liber să-și asculte inima. 

Şi, deși speram să am și eu un loc acolo, nu voiam să presupun că 
așa era. Nu voiam să forțez nimic. 

Acum trebuia să își facă propriile alegeri. El și numai el. 

Așa că am rămas tăcută, așteptând, chiar dacă inima mă îmboldea. 

Whitaker și-a îndreptat privirea spre căruța din spatele meu. 

— Pleci? 

— În oraș nu a mai rămas nimic. Poate că ferma e încă în picioare, 
dar... 

A dat din cap, înțelegând. 

— M-am temut atât de tare pentru tine atunci când am auzit 
exploziile, când am văzut flăcările... 

Ochii i-au alunecat din nou spre căruță. Număra oamenii. 

— Sam? 

Am clătinat din cap. 

— Îmi pare rău! 

Am ridicat din umeri. Aveau să apară și lacrimile - multe, multe 
lacrimi - în zilele următoare, dar, deocamdată, atenția mea trebuia să 
rămână îndreptată asupra drumului care se întindea înaintea noastră. 

— Ce vei face acum? Unde veţi merge? 

Avea o voce blândă, iar întrebările lui erau delicate. 

— Vom merge la oraș. Îi vom căuta pe mama și pe tata. Apoi... nu 
știu. 

M-am legănat. Greutatea toporiștii îmi făcea braţele să tremure. 

— Eu nu pot... Nu voi putea niciodată să îți mulțumesc îndeajuns 
pentru ceea ce ai făcut pentru mine, dar... Mi-am zis că asta ar putea 

Și-a scos una dintre brățări și mi-a întins-o. 

— Este un medalion ascuns, mi-a explicat el. Înăuntru se află 
trifoiul cu patru foi al surorii mele. Vreau să fie al tău. 

S-a uitat la toporișca pe care încă o ţineam ridicată, deși 
tremurând. 

Fără să-mi cobor arma, am luat curelușa de piele. 

Am frecat medalionul ruginit de metal prins de ea și am simţit o 
inscripție sub degete. 

Am mijit ochii la arabescurile săpate în cupru, cu uimire. 

— Josiah White”. 

Fra atât de simplu! 

De comun! 

Nu era el. 

Şi-a scărpinat creștetul capului. 

— Nu mai sunt omul care poartă acel nume de mulți, mulți ani. 
Nu mai știu cine sunt cu adevărat. Poate că voi rămâne „Whitaker”. 
Nimic nu mi s-a potrivit vreodată atât de bine! 

Arăta atât de nesigur, de tânăr și de plin de dor! Încrederea lui 
neabătută în sine, nepământeană, dispăruse. Fusese înlocuită de o 
vulnerabilitate dureroasă care rezona cu mine. 

Arăta uman. 

Am coborât toporișca, lăsând-o să cadă la pământ, între noi. 

— Am putea afla cine ești... împreună. 

— Împreună, a repetat cu ardoare. Nu eram sigur dacă... 

Am făcut eu pasul, umplând spaţiul care ne despărțea, și l-am 
îmbrățișat înainte să apuce să-și termine gândul. 

— Împreună! am consfințit. 

Pentru o clipă, a rămas nemișcat, prea surprins ca să răspundă. 
Apoi și-a ridicat mâinile, m-a tras mai aproape și mi-a sărutat delicat 
părul. 


12 Josiah” este un nume care vine din ebraică și înseamnă „Dumnezeu a vindecat”, iar 
„White”, „alb” își găseşte corespondenţa în numele adoptat, „Whitaker”. Metafora 
numelui care trebuie să conțină esența persoanei ce-l poartă este prezentă 
pretutindeni în carte. Spre exemplu, „Price”, numele pe care tânărul în folosește ca 
Străjer Întunecat, se traduce prin „preţ”, iar toți cei care încheie târguri cu Străjerii 
trebuie să plătească întotdeauna un preţ. De asemenea, pe lângă „veselă”, în engleza 
veche „Ellerie” însemna „dumbravă cu arini”, nume simbolic care o leagă pe fată de 
Whitaker şi explică legătura ei cu pădurea din Amity Falls (n. tr.). 

— Vii cu noi? l-am întrebat, retrăgându-mă, pentru că simțeam 
privirea fermecată a lui Sadie ațintită asupra noastră. 

— Nu există niciun alt loc pe lume în care aș prefera să merg, 
Ellerie Downing! 

Degetele i-au alunecat deasupra degetelor mele și m-a strâns tare, 
drept legământ. 

M-am gândit la taverna familiei Buhrman, la magazinul McCleary, 
la grajdurile lui Matthias. La Casa Adunărilor și la biserică. La 
Copacul Fondator. La Legi. La întregul Amity FallsF. Toate acele 
clădiri, toate acele magazine, acele case promiseseră cândva atât de 
mult! Atâtea așteptări! Atâtea visuri! 

Se duseseră acum, cu totul. 

Așa că l-am strâns repede pe Whitaker de mână, lăsându-mi 
gândurile să alunece. 

M-am simţit aproape veselă. 

Whitaker m-a sprijinit și m-am săltat în căruță, așezându-mă lângă 
Sadie, cu hățurilen mână. Am așteptat să ia loc lângă mine și apoi 
am mânat caii. După o clipă s-au umit, îndreptând căruța, și ne-au 
condus în adâncul pădurii, departe de focul din Amity Falls, în 
clinchetul Clopoţeilor. 


13 Numele orașului se traduce liber prin „prietenia se destramă” (n. tr.). 

PRIMA, ÎNTOTDEAUNA CÂND VINE VORBA DE MULŢUMIRI: 
Grace. Nu există nimeni altcineva pe lume care aș prefera să stea lipit 
de mine în timp ce lucrez. Îți mulțumesc pentru răbdare, pentru 
entuziasm și pentru iubirea ta! Sunt atât de mândră să îţi fiu mamă! 
„Încă un capitol!” 

Sarah Landis, încă mă ciupesc ca să mă conving că este adevărat. 
Instinctele tale bune și priceperea ta au preschimbat o grămadă de 
paie într-un morman de aur! Eşti incredibilă, iar eu sunt atât, atât de 
norocoasă că ești agenta mea! 

Mulţumiri lui Wendy Loggia și întregii echipe de vis de la 
Delacorte: Beverly Horowitz, Hannah Allaman, Alison Romig, Noreen 
Herits, Alex Hess, Casey Moses, Kate Sullivan, Bara MacNeill, Sean 
Freeman - nu m-aș afla astăzi aici fără grija și dragostea voastră. Vă 
mulțumesc, vă mulțumesc, vă mulțumesc! Vă datorez fiecăruia în 
parte câte un trifoi cu patru foi și o bucată generoasă de prăjitură cu 
miere! 

Scrisul nu este niciodată un act solitar, iar eu sunt atât de 
norocoasă că am un grup minunat de prieteni, rude și frați întru 
agenție care mă susțin. Lecturile voastre de la început, râsetele și 
încurajările voastre înseamnă totul pentru mine! 

Recunoștinţa mea se îndreaptă către Frin Hahn, Sara Flannery 
Murphy, Kim Liggett, Alexis Henderson, Danielle Trussoni, Shelby 
Mahurin, Jeannie Hilderbrand, Elizabeth Tankard, Phoebe Booker, 
Peter Diseth, Kate Costello, Sarah Squire, Jonathan Faly, Sona 
Amroyan-Peric, Kaylan Luber, Charlene Honeycutt, Carol Craig, Josh 
Coleman, Chelsea Chandler, Adler Morgan, Melanie Shurtz, Ekpe 
Udoh și minunatul său club de carte, Scott Kennedy, Meredith Tate, 
Jess Rubinkowski, Jennifer Adams, Jennie K. Brown, Elizabeth 
Unseth, Lyudmyla Hoffman și către cei de la /l'eamlandis. 

Hannah Whitten, nici nu-ţi închipui cât de fericită sunt că ai 

postat pe Twitter o invitaţie pentru partenerii de critică literară a 
basmelor repovestite! Vai, ce diferență uriașă pot face 180 de 
caractere în viața unui om! Sunt binecuvântată că faci parte din viața 
mea! Poate că nu avem noi fursecuri cu ciocolată sau iubiri înaripate, 
dar ne avem una pe alta. Te iubesc așa de mult! 

Mami și tati, Tara, Elias și Ori. ... „Mulţumesc” este un cuvânt atât 
de mic! Vă iubesc pe toți și sunt extraordinar de bucuroasă că voi, cu 
iubirea voastră, îmi sunteţi alături în fiecare zi. Vă mulțumesc pentru 
trucurile legate de biblioteci; pentru lanternele și cearșafurile sub 
care am citit; pentru că ați citit infinit, ați recitit și re-recitit (!); și 
pentru că nu aţi crezut niciodată că visurile mele sunt prea mari. 

Mulţumiri lui Paul, ca întotdeauna! Iubesc viața pe care o avem, pe 
fiica noastră, casa noastră plină de mașini de scris și scaune 
desperecheate, și atât, atât, atât de multe rafturi cu cărţi! Însă, mai 
presus de toate, te iubesc pe tine! 

Nimic nu este 
mai periculos decăt 
O dlorinpă care se împlinește! 


Ellerie Downing așteaptă să se întâmple ceva. Viața 

Fin izolatul orășel Amity Falls, înconjurat de o pădure de 
nepătruns, are o monotonie previzibilă. Tânăra își petrece 
timpul îngrijind de stupii familiei, ocupându-se de surorile 
mai mici și visând la lucruri grandioase, în timp ce geamănul 
ei, Samuel, este liber să hoinărească după pofta inimii. 

Cu mulți ani în urmă, primii locuitori ai orașului s-au 
luptat cu creaturile monstruoase din pădure, iar zvonurile > se 
cum că aceste făpturi încă mai există îi împiedică pe oameni 
să se aventureze prea departe, Când câțiva vecini de-ai lui 
Ellerie dispar în mod misterios în timpul unci călătorii pentru 
a face rost de provizii, Amity Falls e cuprins de neliniște. 

Curând, evenimente ciudate încep să tulbure așezarea 
și, pe măsură ce anotimpurile trec, devine limpede că ceva 
ingrozitor se întâmplă acolo. Creaturile misterioase sunt 
cât se poate de reale și se oferă să îndeplinească cele mai 
tainice dorințe ale locuitorilor, în schimbul unor mici 
favoruri. Aparent banale, aceste solicitări ascund însă 
intenţii sinistre. Curând, Ellerie se trezește într-o cursă 
contracronometru pentru a-și salva de la picire orașul, 

familia şi chiar şi pe băiatul pe care îl iubeşte. 


„Un basm delicios de întunecat, 
plin de elemente înfiorătoare, 
dar şi de un romantism uluitor, 
care te va ține treaz până 
târziu în noapte.” 
KARA THOMAS, 
autoarea romanului 
Majoretele 

